
Massimo  d'Azeglio. 

Et  Livsbillede  fra  Italiens  Gjenfødelsestid. 


Jin  af  de  vidunderligste  Begivenheder,  vor  Slægt  har 
oplevet,  er  Dannelsen  af  Kongeriget  Italien.  Wienerkon- 
gressen havde  efterladt  den  italienske  Halvø,  som  den  havde 
været  før  den  franske  Revolution,  splittet  i  mange  sterré 
eller  mindre  Stater,  dels  umiddelbart  under  fremmed  Over- 
herredømme, dels  under  Fyrster,  der  for  største  Delen  kun 
kunde  holde  sig  ved  fremmed  Hjælp.  Gjentagne  Gange  ud- 
brod der  Oprør,  snart  i  et,  snart  i  et  andet  Land,  men 
Voldsherredømmet  kom  blot  til  at  hvile  tungere  paa  det 
ulykkelige  Land  efter  ethvert  saadant  Forsøg.  I  1847  og 
48  gik  der  en  Frihedsluftning  gjennem  Halvøen;  et  Øjeblik 
saae  det  ud,  som  om  Italien  skulde  afryste  sine  Lænker; 
Østerrige  syntes  sin  Opløsning  nær;  men  da  det  i  1849 
havde  samlet  sig  saa  vidt,  at  det  kunde  vende  sine  Kræfter 
mod  Italien,  var  det  snart  forbi  med  den  korte  Frihedsdrøm: 
Slaget  ved  Novara  førte  alt  tilbage  til  de  gamle  Tilstande. 
Italienerne  vare  dog  vaagnede;  i  det  nordvestlige  Hjørne  af 
Italien  bestod  der  et  Eige,  hvor  en  ung  Konge  ikke  vilde 
bryde  den  Forfatning,  hans  Fader  havde  givet  i  Nødens 
Stund,  og  hvor  man  endnu  havde  Lov  at  føle  sig  som  fri 
Italiener.  Næsten  som  i  et  Æventyr  skete  det  saa,  at  Sar- 
dinien ved  Frankrigs  Bistand  brød  Østerriges  Magt,   og  da 

ferst  den  magiske  Lænke  var  brudt  som  ved  et  Trylleslag, 
fordrev  hele  Italien  sine  Despoter  og  dannede  et  samlet 
Rige  fra  Alperne  til  Halvøens  Sydspids. 

Vil  man  fæste  sin  Opmærksomhed  paa  det  æventyrlige 
i  Begivenhederne,  staar  unægtelig  Giuseppe  Garibaldi  i 
første  Række;  hans  Sejrstog  gjennem  Sicilien  og  Neapel  er 
en  enestaaende  Begivenhed  i  den  nyere  Tids  Historie;  men 
for  en  alvorligere  Betragtning  er  det  klart,  at  Æren  for 
Dannelsen  af  Kongeriget  Italien  først  og  fremmest  tilkommer 
Kong  Viktor  Emanuel  og  hans  store  Minister  Camillo 
Cavour,  som  med  en  vidunderlig  Energi,  en  sjælden  diplo- 
matisk Genialitet  og  et  forbavsende  Held  fra  Novbr.  1852 
til  sin  Død  6te  Juni  1861  styrede  Sardinien  og  gav  det 
lille  Rige  en  Betydning,  det  aldrig  før  havde  haft. 

I  Sammenligning  med  Cavour  træde  alle  de  andre 
Mænd,  der  have  forberedt,  fremmet  eller  fuldendt  Italiens 
Gjenfødelse,  i  Skygge ;  men  Italien  kan  nævne  mange  Mænd, 
der  dels  som  Martyrer,  dels  som  Sejrherrer  have  Del  i  det 
store  Værk,  og  særlig  har  Kongeriget  Sardinien  i  dette 
Tidsafsnit  fostret  en  Række  ædle  Sønner,  der,  da  Tiden  kom, 
kunde  fylke  sig  om  Kongen  i  Slaget  eller  i  Statsraadet. 
Til  denne  Skare,  og  i  forreste  Række  blandt  dem,  hører 
ogsaa  den  Mand,  hvis  Levnedsløb  vi  skulle  forsøge  at  tegne. 
Man  kunde  næsten  sige:  uden  Azeglio  ingen  Cavour.  Det 
var  Massimo  d' Azeglio,  der,  da  alt  syntes  tabt  efter 
Slaget  ved  Novara,  fulgte  Viktor  Emanuels  Kaldelse,  greb 
Statens  Ror  og  i  sin  treaarige  Styrelsestid  lagde  den  faste 
Grund  til  den  Bygning,  Cavour  rejste;  og  det  er  ikke  hans 
eneste  Fortjeneste  af  Italien.  Den  Dag,  da  han  blev  Sar- 
diens  Førsteminister,  var  der  ingen,  hvis  Navn  havde  den 
Klang  over  hele  Italien  som  Azeglios;  Navnet  alene  var  den 
nye  Regerings  Program:  Kamp  mod  Fremmedherredømmet, 
Kamp  mod  Reaktion  som  imod  Revolution. 


Massimo  d'Azeglio. 


Medens  Søvnen  hvilede  over  det  øvrige  Italien,  og 
Magthaverne  søgte  at  vende  Befolkningens  Tanker  fra 
krigersk  Alvor  til  ørkesløs  Livsnydelse,  havde  Piemonteserne 
bevaret  deres  gamle  krigerske  Dyder;  Hengivenhed  for  det 
nedarvede  Kongehus  og  Kirken,  stræng  Hæderlighed  og 
uforfærdet  Mod  udmærkede  særlig  den  piemontesiske  Adel. 
En  saadan  Adelsmand  af  den  gamle  Skole  var  i  Slutningen 
af  forrige  Aarhundrede  Marquis  Cesare  Taparelli 
d'Azeglio.  Slægten  Taparelli  skal  nedstamme  fra  Bre- 
tagne og  være  kommen  til  Piemont  i  Middelalderen;  deraf 
kommer  det,  mener  Azeglio,  at  alle  Taparellierne  ere  haarde 
Halse.  Slottet  Azeglio  —  5  Mil  fra  Ivrea  —  var  med  sit 
Omraade  først  i  den  sidste  Tid  ved  Giftermaal  kommet  i 
Slægtens  Eje.  Don  Cesare  fulgte  Familiens  Traditioner  eg 
blev  Militær,  en  brav  Soldat,  men  daarlig  Hofmand,  stiv 
til  det  yderste.  Som  Oberstlojtenant  fik  han  i  Krigen  mod 
den  franske  Republik  en  Post  at  forsvare  paa  lille  St. 
Bernhard.  Overvældet  af  en  overlegen  fjendtlig  Styrke  vilde 
han  ikke  vige,  men  blev  omringet  og  efter  haardnakket 
Modstand  fangen.  Da  han  ikke  vilde  give  sit  Æresord  paa 
ikke  at  tjene  mod  Republiken,  maatte  han  forblive  i  Fangen- 
skab, hvor  han  ofte  ligefrem  led  Nød,  indtil  Freden  sluttedes 
1796.  Han  var  gift  med  Christina,  Datter  af  Marquis  Mo- 
rozzo  di  Bianzé,  en  ædel  og  fintdaunet,  men  svagelig  Dame, 
som  skjænkede  ham  sex  Børn,  af  hvilke  det  yngste,  Massimo, 
fødtes  den  24de  Okt.  1798  i  Turin. 

Massimo  d'Azeglios  Barndom  falder  i  en  urolig  Tid. 
Efter  Slaget  ved  Marengo  blev  Piemont  forenet  med  Frankrig, 
og  Don  Cesare,  der  havde  trukket  sig  tilbage  fra  det  offent- 
lige Liv,  gik  med  sin  Familie  i  frivillig  Landflygtighed  til 
Firenze.  Til  denne  Stad  knytter  Massimos  første  Erindringer 
sig.  Familien  beboede  en  Villa  uden  for  Byen  paa  Vejen 
til  Fiesole.    Der  fra  foretog  Faderen  jævnlige  Fodvandringer 

med  sine  Børn:  paa  en  af  disse  Ture  faldt  Massimo,  der 
var  en  5— H  Aar  gammel,  saa  uheldig,  at  han  brækkede 
Underarmen.  Faderen  var  en  stræng  Mand  og  taalte  ikke, 
at  Hørnene  gave  sig  for  nogen  Smerte.  Imidlertid  blev  han 
øjensynlig  bekymret,  og  det  gjorde  Drengen  godt  at  se 
Faderens  Ømhed;  men  paa  Hjemvejen  sagde  han:  »Her, 
Mammolino,  du  véd,  at  din  Moder  ikke  er  rask.  Hvis  hun 
mærkede,  at  du  er  kommen  til  Skade,  kunde  hendes  Tilstand 
forværres.  I  Morgen  gaa  vi  til  Firenze,  men  i  Aften  maa 
du  ikke  lade  dig  mærke  med  noget.  Har  du  forstaaet  mig?« 
Og  den  lille  Purk  blev  siddende  hele  Aftenen  i  en  Krog 
med  sin  brækkede  Arm;  Moderen  troede,  at  han  var  træt, 
og  lagde  ikke  videre  Mærke  til  ham. 

Man  har  udhævet  den  Indflydelse,  de  piemontesiske 
Mødre  have  haft  paa  deres  Sønner  i  denne  Tid,  og  for  den 
litterære  Side  af  Azeglios  Liv  har  Moderen  vel  ogsaa  haft 
en  Del  Betydning;  men  ellers  træder  hun  ganske  tilbage 
for  Faderen,  som  Sønnen  lige  til  sin  Alderdom  saae  op  til 
med  den  største  Beundring.  Hvad  Azeglio  blev  som  Per- 
sonlighed og  Karakter,  skylder  han  for  en  væsentlig  Del 
sin  Fader. 

Da  Napoleon  havde  indlemmet  Piemont  i  Frankrig,  ud- 
stedte han  i  1807  et  Dekret,  hvorved  de  nye  Undersaatter, 
der  vare  bortrejste,  under  Fortabelse  af  deres  Ejendomme 
maatte  vende  tilbage  og  aflægge  Troskabseden  til  Kejseren. 
Saaledes  endte  Familien  Azeglios  Landflygtighed ;  men  inden 
Faderen  bestemte  sig  til  at  følge  Familien,  skrev  han  til 
sin  Konge,  Viktor  Emanuel  I.,  som  opholdt  sig  paa  Øen 
Sardinien,  og  tilbed  ham  sin  Tjeneste:  han  var  beredt  til 
at  forlade  Fædreland,  Hustru  og  Bern  —  paa  Livstid,  om  det 
skulde  være,  for  at  følge  sin  Konge.  Denne  takkede  ham 
for  hans  Hengivenhed,  men  opfordrede  ham  til  at  aflægge 
den  forlangte  Ed;  han  vilde  ikke  forøge  Antallet  af  sine 
Dlykkesfæller,  saa  meget  mindre,  som  han  ikke  var  vis  paa 
at  have  Brødet  til  sig  og  sine. 

Efter  Datidens  Skik  havde  Massimo  allerede  i  Firenze 
faaet  en  Præst  til  Lærer  og  Opdrager ;  men  Faderen  syntes 
ikke  om  ham,  og  da  de  kom  til  Turin,  anvendte  han  al  sin 
Omhu  paa  at  finde  en  ny.  Don  Andreis  di  Dronero,  en 
ung  Jesuit,  blev  foretrukken  som  den  bedst  anbefalede. 
Han  var  en  from  Sjæl;  men  borneret  og  kjedelig,  som  han 
var,  forstod  han  ikke  at  tage  en  livlig  og  opvakt  Dreng 
som  Massimo;  han  plagede  ham  i  over  fem  Aar  med  uende- 
lige Andagtsøvelser.  Fra  den  Tid  havde  Azeglio  Skræk  for 
Jesuiterne  og  deres  Opdragelsessystem.  En  Dag,  da  Mas- 
simo allerede  var  en  stor  og  stærk  Dreng,  kom  han  op  at 
skjændes  med  sin  Lærer,  da  de  vare  sammen  paa  Jagt.  Det 
ene  Ord  tog  det  andet,  fra  Ord  kom  det  til  Haandgribelig- 
heder,  og  Massimo,  hvis  længe  opsamlede  Uvilje  endelig 
fik  Luft,  pryglede  den  stakkels  Præst  dygtig  igjennem ;  men 
det  er  en  alvorlig  Sag  at  lægge  Haand  paa  en  gejstlig 
Mand.  Endnu  samme  Aften  kom  Sognepræsten  og  under- 
rettede Synderen  om,  at  han  som  den,  der  efter  Djævelens 
Indskydelse  havde  slaaet  en  Præst,  var  exkommuniceret. 
Med  bøjet  Hoved  spurgte  Massimo,  hvorledes  han  da  havde 
at  forholde  sig.  »De  er  udelukket«,  sagde  Præsten,  »af 
den  stridende  Kirke  og  kan  ikke  deltage  i  nogen  kirkelig 
Handling,  indtil  det  behager  Biskoppen  at  løse  Dem  af 
Bandet.«  Fra  den  Dag  faldt  Messer,  Bønner  og  alle  Don 
Andreis's  Plagerier  bort.  Det  syntes  Drengen  en  hel  Be- 
frielse, men  det  varede  kun  kort.  Nogle  Dage  efter  kaldte 
Sognepræsten  Massimo  ind  i  Sakristiet,  tog  et  Brev  op  og 
lod  Synderen  læse  det.  Han  var  løst  af  Bandet  og  fik 
fuld  Absolution,  »dog  paa  Vilkaar  o.  s.  v.« 

Massimo  havde  en  Formodning,  der  snart  blev  til  Vis- 
hed, om,  at  det  hele  med  Exkommunikationen  og  Absolu- 
tionen var  en  ren  Komedie,  en  pia  fraus,  og  hans  Agtelse 
for  Jesuiterne  steg  ikke  ved  denne  Lejlighed. 

Imidlertid  var  Napoleons  Magt  brudt;  de  fordrevne 
italienske  Fyrster  vendte  tilbage,  og  med  dem  fulgte  Reak- 

tionen;  Viktor  Emanuel  holdt  sit  Indtog  i  Turin  i  Familien 
Azeglios  Stadsvogn  under  Mængdens  Jubel,  og  Tilstandene 
fra  det  18de  Aarhundrede  vendte  tilbage.  Cesare  d'Azeglio 
gik  som  extraordinær  Sendemand  til  Rom  for  at  lykønske 
Pius  den  syvende,  der  ogsaa  var  vendt  tilbage  og  under 
Kardinal  Consalvis  Ledelse  søgte  at  udslette  alle  Spor  af 
den  franske  Revolution;  Massimo  og  en  ældre  Broder, 
Prospero,  der  vilde  træde  ind  i  Jesuiternes  Orden,  ledsagede 
Faderen.  Det  var  en  ny  Verden,  der  aabnede  sig  for  den 
femtenaarige  Dreng;  i  de  klassiske  Oldtidsskatte  søgte 
den  gamle  Visconti  at  indvie  ham,  men  Massimo  følte  sig 
mere  dragen  til  det  nye  Rom,  hvormed  en  ung  Maler, 
Malvotti,  søgte  at  gjere  ham  bekjendt.  De  besøgte  sammen 
alle  Kunstsamlinger,  Kirker  og  Paladser.  Den  første  Ind- 
vielse og  Undervisning  fik  den  vordende  Kunstner  under  sit 
fjorten  Maaneders  Ophold  i  Rom. 

Det  var  Faderens  Mening,  at  Massimo  skulde  være 
Militær,  og  han  havde  udvirket  en  Udnævnelse  for  ham  til 
Sekondløjtenant  ved  et  piemontesisk  Kavalleriregiment.  Ved 
Afskeden  med  Romerlivet  trøstede  Massimo  sig  ved  Tanken 
om,  at  han  skulde  faa  Hest  og  gaa  med  Hjælm  paa.  Sin 
Tjeneste  passede  han  med  Iver,  men  ellers  var  han  med  til 
alle  gale  Streger.  Allerede  om  sit  Romerliv  siger  Azeglio: 
»Her  begynder  et  af  de  mørkeste  Afsnit  af  mit  Liv,  som 
jeg  skammer  mig  over  og  vilde  ønske,  jeg  kunde  glemme.« 
En  Gang  var  han  saaledes  med  en  god  Ven  taget  til  Milano, 
og  da  ingen  af  dem  havde  Penge,  havde  han  bortført  to  af 
de  bedste  Familieportrætter  for  at  gjøre  sine  Forfædre  i 
Penge,  som  Josef  Surface  i  »Bagtalelsens  Skole«.  I  denne 
Forvildelsernes  Tid  havde  den  unge  Azeglio  en  trofast  Ven 
i  en  af  sine  fordums  Lærere,  Bi  done,  en  anset  Mathema- 
tiker,  der  havde  fattet  Godhed  for  sin  Elev,  skjønt  han 
hverken  havde  mathematisk  Anlæg  eller  Interesse.  Uden 
at  holde  lange  Prædikener  viste  han  ham  halvt  ironisk,  halvt 
spøgende  det  sørgelige  og  nedværdigende  Liv,  han  førte,  og 

hvad  der  ventede  ham,  hvis  han  vedblev  dermed.  Over- 
hovedet mente  Bidone,  at  Livet  som  Officer  i  Fredstid  ikke 
var  noget  for  en  ung  Mand  med  hans  Anlæg.  »Ja,  hvad 
skal  jeg  gjøre?«  —  »Gjør  blot  noget«,  svarede  Bidone 
smilende.  Under  disse  Forhold  vaagnede  Azeglios  Lyst  til 
Kunsten  med  dobbelt  Styrke,  og  efter  lang  Vaklen  og  flere 
Tilbagefald  brød  han  en  Dag  over  tvært;  Beslutningen  var 
tagen,  uigjenkaldelig  tagen.  Han  brød  med  alle  sine  gamle 
Venner  og  gamle  Vaner;  den  letsindige  Lejtenant  blev  en 
adstadig  Maler:  Op  fer  Sol,  og  hele  Dagen  ved  Bogen  eller 
Staffeliet.  En  af  Bidones  Sætninger  havde  været  den:  »Man 
skal  vænne  sig  til  at  gjøre  Ofre,  som  ingen  véd  af,  give 
Afkald  paa  noget,  som  behager  en,  eller  udføre  noget,  man 
ikke  holder  af,  begynde  med  det  mindre  og  derfra  gaa  over 
til  noget  større«.  Azeglio  søgte  nu  at  udføre  disse  Lære- 
sætninger og  fæstne  sin  Karakter;  han  gav  Afkald  paa 
Fornøjelser,  vedblev  med  sit  Arbejde,  selv  naar  han  følte 
sig  træt,  opsatte  at  spise  eller  drikke,  selv  om  han  var 
sulten  og  tørstig  —  altid  uden  at  omtale  det  for  nogen. 
Dog  Overgangen  fra  det  tidligere  stærkt  bevægede  Liv  til 
det  nuværende  stillesiddende  var  alt  for  brat.  Han  blev  syg, 
maatte  intet  bestille  —  netop  nu,  da  han  kun  længtes  efter 
at  kunne  arbejde;  —  det  var  en  Lidelse.  Under  alt  dette 
vaagnede  Længslen  efter  Rom  og  steg  til  en  fuldkommen 
Lidenskab ;  tidlig  og  sildig  talte  han  med  sin  Moder  derom. 
Til  sidst  betroede  hun  sig  til  Faderen,  og,  da  Massimos 
Helbredstilstand  syntes  at  gjøre  en  Forandring  nødvendig, 
blev  det  besluttet,  at  Moderen  skulde  ledsage  ham  til  Rom. 
Det  er  ikke  vor  Tanke  at  gaa  nærmere  ind  paa  Azeg- 
lios Kunstnerliv;  fra  først  af  var  Rejsen  til  Rom  væsentlig 
kun  bestemt  som  en  Rekreationsrejse ,  og  ved  et  stille, 
regelmæssigt  Liv  gjenvandt  han  ogsaa  sin  Helbred;  men 
snart  blev  hans  Beslutning,  helt  at  ofre  sig  til  Kunsten, 
urokkelig.  Allerede  inden  sin  Afrejse  var  han  overflyttet 
til   Pro vincialh æren,    hvor   der    kun    var    fire   Maaaneders 

Tjeneste  og  et  Aars  Frihed.  Ved  sin  Hjemkomst  til  Turin 
1820  opgav  han  imidlertid  definitivt  sin  militære  Stilling; 
han  vilde  kun  være  Maler.  Den  fornemme  Verden  i  Turin, 
hvortil  Familien  Azeglio  herte,  kunde  nok  finde  sig  i,  at  et 
af  dens  Medlemmer  som  Dilettant  gav  sig  af  med  Kunsten, 
men  at  vælge  sig  en  saadan  Livsvej,  at  leve  af  Kunsten, 
var  under  en  Adelsmands  Værdighed.  Faderen  gav  dog  sit 
Samtykke  dertil,  og  Massimo  vendte  tilbage  til  Rom,  hvor 
han  levede  som  Maler  i  otte  Aar;  han  fik  kun  en  meget 
ringe  Understøttelse  fra  sit  Hjem;  thi  Familien  var  ikke 
rig;  det  meste  af  Formuen  var  gaaet  tabt  i  den  franske 
Revolutions  Tid;  men  Faderen  vilde  vistnok  hovedsagelig 
vænne  Sønnen  til  at  staa  paa  sine  egne  Ben,  prøve,  om 
det  var  Alvor  med  hans  Beslutning.  For  at  slaa  sig  igjen- 
nem  uden  at  gjøre  Gjæld  —  og  Gjæld  vilde  han  ikke  gjere  — 
maatte  han  til  sine  Tider  leve  overordentlig  tarvelig.  Det 
var  derfor  en  Begivenhed,  da  han  solgte  sit  første  Maleri 
—  et  Landskab  fra  den  romerske  Kampagne  — .  Han  er 
dog  ikke  sikker  paa,  om  han,  Marquis'en,  ikke  slog  Øjet 
ned,  da  han  modtog  Betalingen  derfor;  men  denne  Følelse 
var  i  ethvert  Fald  kun  forbigaaende,  af  Adelsstolthed  findes 
der  ikke  Spor  i  Azeglios  Karakter. 

Om  Vinteren,  naar  Azeglio  ikke  kunde  arbejde  efter 
Naturen,  gik  hans  Dag  gjærne  saaledes,  at  han  var  oppe 
et  Par  Timer  før  Solen  og  gik  til  en  Lærer,  der  underviste 
i  Historie  og  Engelsk  og  havde  mange  Elever,  der  om 
Dagen  havde  fuldt  op  at  bestille.  Fransk  kunde  han  fra 
Hjemmet;  i  sit  senere  Liv  taler  og  skriver  han  det  ganske 
som  sit  Modersmaal.  Om  Dagen  arbejdede  han  saa  i  sit 
Atelier,  tegnede,  malede  eller  studerede  Anatomi;  efter 
Middag  gik  han  til  en  Skole,  hvor  der  maledes  eller  tegnedes 
efter  levende  Model;  Kl.  9  sluttedes  Skolen,  og  dermed  var 
Dagen  endt.  Sin  Motion  tog  han  helst  til  Hest,  og  Azeglio 
var  alle  sine  Dage  en  lidenskabelig  Rytter.  Kom  han  paa 
en  grøn  Gren,   kjøbte  han   sig  en   eller  flere  Heste  for  saa 

at  sælge  dem,  naar  de  knappe  Tider  kom.  I  Rom  havde 
han  gjort  Bekjendtskab  med  Rospigliosernes  Staldmester  og 
kunde  for  en  ringe  Betaling  tumle  sig  en  Times  Tid  i  Pa- 
ladsets Gaard  paa  Monte  Cavallo.  Sommeren  og  Høsten 
tilbragtes  i  de  omliggende  Bjærge,  mest  i  de  maleriske 
Smaabyer  i  Albanerbjærgene,  i  Rocca  di  Papa,  Marino, 
Albano  eller  Genzano.  Azeglio  var  en  skarp  Iagttager,  hans 
Livsforhold  havde  bragt  ham  i  Berøring  med  alle  Klasser 
af  Befolkningen  fra  det  højeste  Aristokrati  og  Hierarki  — 
medens  hans  Fader  var  Sendemand  i  Rom,  havde  han  end- 
ogsaa  en  Gang  spillet  Billard  med  Pave  Pius  VII.  i  Castel 
Gondolfo  —  til  de  allerlaveste,  og  i  sine  Erindringer  giver 
han  højst  interessante  Skildringer  af  det  ejendommelige  Liv 
i  Rom  og  Smaastæderne  i  Roms  Omegn,  hvoraf  vi  haabe 
ved  anden  Lejlighed  at  kunne  meddele  Maanedsskriftets 
Læsere  nogle  Træk. 

Aaret  efter  at  Azeglio  havde  bosat  sig  i  Rom,  udbrod 
der  i  Piemont  en  Militærrevolution  efter  spansk  Tilsnit, 
rettet  mod  det  absolute  Monarki.  Et  Øjeblik  syntes  Revo- 
lutionen at  skulle  sejre,  Viktor  Emanuel  abdicerede,  og 
hans  Broder  Carl  Felix  fulgte  ham;  men,  som  det  sædvanlig 
gik  med  alle  disse  Opstande,  endte  det  kun  med,  at  Ene- 
vælden blev  endnu  mere  trykkende.  Medens  Bidone  havde 
skrevet  til  Massimo  om  at  skynde  sig  hjem,  havde  hans 
Fader  givet  ham  den  bestemteste  Befaling  til  at  blive,  hvor 
han  var,  og  han  blev.  Don  Cesare  selv  havde  ikke  været  i 
Tvivl  om,  hvad  han  skulde  gjøre;  han  trak  øjeblikkelig  i 
Uniformen  og  ilede  til  Kongen,  der  var  ganske  raadvild. 
Udgyde  Blod  vilde  han  ikke,  give  efter  kunde  han  heller 
ikke  bekvemme  sig  til,  han  valgte  da,  som  berørt,  det  Parti 
at  nedlægge  Regeringen.  Da  Don  Cesare  kom  tilbage  fra 
Slottet,  løste  han  sit  Gehæng,  kastede  Sabelen  fra  sig  med 
Foragt  og  lukkede  sig  inde  i  sit  Værelse.  Af  de  to  Sønner, 
der  vare  i  Turin,  stod  Enrico,  der  var  Artilleri  officer,  uden 
for  Sammensværgelsen,  Roberto  derimod,  der  var  Jurist,  var 

saa  kompromitteret,  at  han  ansaa  det  for  klogest  at  flygte; 
men  Faderen  kunde  aldrig  glemme,  at  en  af  hans  Senner 
havde  været  med :  »At  tænke  sig«  —  sagde  han  mange  Aar 
senere  — ,  »at  mit  Navn  kunde  blive  opslaaet  paa  Galgen 
som  en  Oprørers  Navn«.  Det  gamle  gode  Forhold  mellem 
Fader  og  Søn  vendte  aldrig  helt  tilbage.  Hvad  Massimo 
angaar,  spillede  Politiken  endnu  ingen  stor  Rolle  i  hans 
Tanker;  han  var  ud  over  det  Standpunkt,  da  han  havde  en 
romantisk  Længsel  efter  at  dræbe  Tyranner;  men  jo  mere 
han  lærte  Forholdene  i  Italien  at  kjende,  des  mere  bræn- 
dende blev  det  Ønske,  at  Italienerne  dog  en  Gang  maatte 
blive  deres  egne  Herrer.  Navnlig  uaar  han  levede  med 
Udlændinge,  følte  han  sit  Folks  dybe  Ydmygelse ;  men  hans 
Uvilje  over  for  alt  skjult  hindrede  ham  i  nogen  Sinde  at 
befatte  sig  med  hemmelige  Selskaber. 

I  disse  Aar,  da  Azeglio  opholdt  sig  i  Rom,  gjennenigik 
han  en  meget  alvorlig  indre  Kamp.  Han  blev  dødelig  for- 
elsket i  en  ung  fornem  Romerinde;  hendes  store  Skjønhed 
gjorde  et  stærkt  Indtryk  paa  den  unge  Kunstner,  men  ellers 
var  hun  ham  ingenlunde  værdig ;  hun  var  uden  al  Dannelse, 
havde  næppe  lært  at  skrive ;  om  Karakterens  eller  Hjærtets 
Opdragelse  var  der  endnu  mindre  Tale.  Blottet  for  aandelige 
Interesser  havde  hun  kun  kunnet  virke  hemmende  paa  en 
Mand  som  Azeglio;  han  var  sagtens  bleven  hele  sit  Liv  i 
Rom  som  Kunstner,  og  hans  Navn  var  aldrig  naaet  ud  over 
Italiens  Grænser.  1  syv  Aar  varede  denne  Fortryllelse 
med  usvækket  Styrke;  da  opgav  hun  ham  for  en  romersk 
Greve,  et  grund  fordærvet  Menneske,  som  nogle  Aar  senere 
almindelig  blev  anset  for  en  Aagerkarl  og  Tyv. 

Det  Brud,  hun  saaledes  fremkaldte,  gjorde,  at  Azeglio 
forlod  Rom  og  vendte  tilbage  til  Turin,  hvor  han  i  de 
mellemliggende  Aar  kun  havde  gjort  kortere  Besøg.  Som 
Maler  havde  han  imidlertid  uden  at  opgive  Landskabet  gjort 
en  Svingning  hen  imod  det  historiske  Maleri;  han  havde 
saaledes  endnu  i  Rom  malet  Leonidas  ved  Termopylæ.    Alle- 

rede  i  selve  Valget  aner  man  de  Tanker  og  Længsler,  som 
stærkere  og  stærkere  komme  op  i  ham  ved  Synet  af  Italiens 
Fornedrelse;  men  tydeligere  træder  dette  frem  i  det  næste 
Billede,  som  han  tog  fat  paa  efter  Hjemkomsten  til  Turin: 
Tvekampen  ved  Barletta.  I  Aaret  1503  blev  den  syd- 
italienske Stad  Barletta  belejret  af  Franskmændene  og  for- 
svaret af  Spanierne;  de  franske  Soldater  havde  haanet  den 
italienske  Nation  som  fejg  og  umandig,  og  de  Italienere, 
som  tjente  i  den  spanske  Hær,  udfordrede  saa  Fransk- 
mændene til  at  møde  dem,  lige  mange  paa  hver  Side,  i 
Tvekamp.  Udfordringen  blev  modtagen,  Italienerne  sejrede 
og  hævnede  saaledes  den  Tort,  der  var  tilføjet  deres  Folk. 
Azeglios  Billede  forestiller  Kamppladsen  uden  for  Staden; 
man  ser  de  kæmpende,  Dommerne  og  Tilskuerskaren;  det 
var  et  Billede,  der  i  sin  Tid  vakte  stor  Opsigt,  blev  stukket 
i  Kobber  og  var  velkjendt  over  hele  Italien. 

En  Dag,  som  han  stod  og  malede  paa  dette  Billede, 
faldt  det  ham  ind,  hvor  langt  større  Virkning  det  vilde 
gjøre  for  at  vække  Italienerne  og  sætte  lidt  Liv  i  dem,  om 
man  kunde  fortælle  dem  Begivenheden  i  Steden  for  at  male 
den.  —  »Godt,  lad  mig  da  fortælle  dem  den.  —  Skal  det 
være  et  Digt?  —  Nej,  Prosa,  for  at  blive  forstaaet  paa 
Gader  og  Stræder.«  Som  sagt,  saa  gjort.  Medens  han 
malede  videre,  begyndte  han  at  skrive  en  historisk  Roman, 
begge  Dele  temmelig  paa  fri  Haand  uden  personligt 
Kj ondskab  til  Stederne.  Den  første,  hvem  han  meddelte 
sin  Plan  og  forelæste  de  første  Kapitler,  var  hans  Fætter  og 
gode  Ven,  Cesare  Balbo,  en  piemontesisk  Adelsmand, 
der  har  vundet  sig  et  anset  Navn  som  Statsmand  og  Hi- 
storiker. Hans  Bifald  opmuntrede  Azeglio  til  at  blive  ved. 
Ogsaa  for  sin  Fader  oplæste  han  et  og  andet;  men  denne  var 
allerede  dengang  indtraadt  i  en  Svaghedstilstand,  der 
snart  efter  endte  med  hans  Død  (29de  Novbr.  1831). 

Uagtet  Moderen  endnu  levede  nogle  Aar,  løsnedes  dog 
ved  Faderens  Død  de  Baand,  der  knyttede  Massimo  d'Azeglio 

til  Turin.  Interessen  for  Kunst  og  Litteratur  var  ikke  stor 
i  Pienionts  Hovedstad;  til  Rom  vilde  han  ikke  vende  tilbage, 
og  han  bestemte  sig  derfor  til  at  tiytte  til  Milano,  hvor 
der  trods  Østerrigernes  Nærværelse  var  et  gfanske  anderledes 
aandeligt  Røre  end  i  Turin.  Kejser  Frants  havde  vel  offent- 
lig udtalt  det  som  Formaalet  for  sine  Bestræbelser,  at 
Milano  skulde  dø  en  langsom  Død;  men  Byen  vilde  ikke  dø. 
Her  fandtes  en  Kreds  af  Kunstkjendere  og  Kjøbere,  og  her 
levede  Alessandro  Manzoni,  hvis  Roman  i  promessi 
sposi  (de  forlovede),  et  Folkelivsbillede  fra  det  17de  Aar- 
h undrede,  var  udkommen  nogle  Aar  i  Forvejen  og  havde 
vakt  almindelig  Opsigt.  I  hans  Hus  blev  Azeglio  optagen 
og  snart  efter  gift  med  hans  Datter  Julie.  En  anden  anset 
Mand  Tommaso  Grossi,  Abbed  og  Notar,  Forfatter  til 
Marco  Visconti,  blev  hans  fortroligste  Ven.  Begge  vare 
kyndige  og  oprigtige  Vejledere  paa  Azeglios  litterære  Bane. 
I  Milano  forblev  Azeglio  bosiddende  i  tolv  Aar  og  ernærede 
sig  væsentlig  som  Maler;  Landskaber  vexle  med  historiske 
Billeder;  han  fandt  Anerkjendelse  og,  hvad  der  ikke  altid 
følger  dermed,  Kjøbere  til  sine  Billeder.  Om  sine  huslige 
Forhold  fortæller  Azeglio  intet  i  sine  Erindringer.  Kun  i 
fire  Aar  beholdt  han  sin  første  Hustru,  der  efterlod  ham  et 
eneste  Barn,  en  Datter,  Alessandrina,  senere  gift  med  Mar- 
quis  Ricci  (død  for  faa  Aar  siden).  Nogle  Aar  derefter  fandt 
han  i  Manzonis  Hus  sin  anden  Hustru,  en  fjærnere  Slægt- 
ning af  den  første,  Louise  Blondel,  der  overlevede  sin 
Mand  og  efter  hans  Død  har  udgivet  hans  Breve  til  hende.  — 
Det  er  den  litterære  Side  af  Azeglios  Liv,  der  mest  inter- 
esserer os  under  hans  Ophold  i  Milano  (1832—1844). 


IL 

I  Aaret  1833  udkom  Azeglios  Roman  Ettere  Fiera- 
mosca  eller  Tvekampen  ved  Barletta.     Helten  er  den  oven- 

nævnte  italienske  Krigsmand,  der  heldig  værner  om  Italiens 
Ære  og  sejrrig  gaar  ud  af  Tvekampen  mellem  Fransk- 
mændene og  Italienerne.  Man  skulde  have  ondt  ved  i  vore 
Dage  i  denne  Roman,  der  minder  om  Walter  Scott  og 
Ingemann  og  endnu  kan  læses  med  Fornøjelse,  at  finde 
noget,  der  kunde  vække  en  Censors  Mishag.  Der  gaar 
ganske  vist  gjennem  Bogen  en  ædel  national  Følelse,  der 
naar  sit  Højdepunkt  i  Fordommeisen  af  den  eneste  Italiener, 
som  deltog  i  Æreskampen  paa  fransk  Side  mod  sine  Lands- 
mænd: »paa  hans  Aske  vil  den  Forbandelse  hvile,  at  han 
faldt  som  en  Forræder  mod  sit  Fødeland« ;  men  selv  den 
mest  despotiske  Regering  maatte  vel  lade  en  saadan  Ud- 
talelse passere.  Den  osterrigske  Censor  i  Milano,  Abbed 
Bellisomi,  gav  ogsaa  Bogen  sit  Imprimatur;  men  da  den 
gjorde  stormende  Lykke,  og  Romanens  Opgave,  at  vække 
den  italienske  Nationalfølelse,  var  klar  nok,  blev  den  øster- 
rigske  Regering  dog  fortrydelig  og  afsatte  den  stakkels 
Censor,  der  ikke  havde  glemt,  at  han  var  Italiener.  Tilmed 
var  Gejstligheden  opbragt  over  et  (fingeret)  Brev  fra  Pave 
Alexander  den  sjette  til  hans  Sen  Cesare  Borgia,  der  er 
Romanens  onde  Aand,  Heltindens  Forfører. 

Den  Lykke,  Azeglios  første  Roman  gjorde,  bevægede 
ham  til  at  tage  fat  paa  et  nyt,  betydelig  omfangsrigere.  Ar- 
bejde: Nicolo  de' Lapi  eller  i  palleschi  e  i  piagnoni. 
Romanen  spiller  i  Firenze  paa  den  Tid,  da  Staden  (1527) 
maatte  forsvare  sig  mod  Clemens  den  syvende  og  Karl  den 
femte,  der  vilde  gjenindsætte  de  fordrevne  Mediceere.  Det 
er  Brydningen  mellem  Mediceernes  Parti  (i  palleschi*)  og 
Folkepartiet,  vakt  til  aandeligt  Liv  af  Savonarola  (i  piagnoni 
o:  de  grædende),  der  skildres  i  Romanen.  Hovedpersonen 
Nicolo  de'Lapi,  en  af  Oldermændene  for  Silkevævernes  Lav, 
en  gammel  Hædersmand,  vakt  af  Savonarolas  mægtige  Røst, 


*)  Saaledes     kaldede    efter    Mediceernes    Vaaben    med    de    6 
Kugler  (palle). 

faar  forøget  Interesse  derved,  at  Azeglio  hele  Tiden  har 
haft  sin  Fader  for  Øje.  I  denne  Roman  bevæger  Forfatteren 
sig  ikke  paa  fremmed  Terræn;  han  kjendte  Firenze  fra  sin 
Barndom  og  havde  ganske  særlig  fra  Milano  foretaget  en 
Rejse  til  de  Steder  i  Byens  Omegn,  hvor  Romanen  spiller. 
Det  er  i  alle  Henseender  et  modnere  Værk  end  den  første 
Roman.  I  Fortalen  hedder  det:  »Dette  andet  Arbejde,  der 
ogsaa  drejer  sig  om  en  Begivenhed,  som  ikke  er  mindre 
hæderlig  for  det  italienske  Navn,  beder  om  en  lignende 
Overbærenhed  med  Forfatteren,  der,  saa  længe  hans  Liv  og 
Kræfter  vare,  er  bestemt  paa  ikke  at  have  nogen  Følelse 
eller  Tanke,  som  ikke  er  viet  Fædrelandet.«  Her  er  Flaget 
tonet  endnu  mere  aabenlyst. 

Denne  Azeglios  anden  Roman  udkom  i  April  1841, 
atter  med  esterrigsk  Imprimatur.  Dette  kunde  synes  under- 
ligt; men  Sagen  var  den,  at  Østerrigerne  i  Lombardiet  blandt 
deres  Embedsmænd  vare  nødsagede  til  at  have  en  stor 
Mængde  Italienere,  og  desuden  udmærkede  Aarene  1840 — 45 
sig  ved  en  forholdsvis  Mildhed.  Azeglio  gik  med  en  stor 
Spænding  til  Censoren,  Mauro  Colonnetti,  for  at  høre  sin 
Dom.  Ved  hans  Ankomst  sad  foruden  Censoren  ogsaa  en 
anden  Embedsmand  og  arbejdede  ved  sin  Pult.  Saa  længe 
han  var  tilstede,  udtalte  Censoren  sig  meget  forbeholdent; 
men  da  de  var  blevne  ene,  sagde  han:  »Signor  Cavaliere, 
Deres  Værk  er  alt  for  smukt,  til  at  jeg  skulde  vove  at  røre 
ved  det.«  —  »Hvorledes?«  udbrød  Azeglio  og  greb  hans 
Haand.  —  »Her  er  en  Liste«,  sagde  Censoren,  »over  nogle 
Steder,  jeg  ikke  rigtig  forstaar.«  —  De  talte  saa  om  disse 
Steder.  —  »Er  det  hele  Censuren?«  —  »Kjære  Herre,  De 
véd,  man  betragter  os  som  .  .  .;  men  man  gjør  os  Uret. 
Jeg  er  Italiener;  hvis  man  kunde  bevise  mig,  at  Lombardiet 
vilde  være  lykkeligere  uden  Østerrigerne,  véd  jeg,  hvad  der 
var  min  Pligt;  men  det  har  man  endnu  ikke  bevist  mig. 
Tvært  imod,  jeg  ser,  at  dette  er  den  bedste  Regering,  som 
findes  i  Italien.   Prøv  paa  at  udgive  Deres  Manuskript  noget 

andet  Sted,  og  lad  mig  vide,  hvorledes  det  er  gaaet  Dem.« 
Det  forekom  Azeglio  som  en  Drøm,  da  han  gik  bort  med 
sit  Manuskript  under  Armen.  Bogen  kom  ud  og  vakte  ikke 
mindre  Opsigt  over  hele  Italien  end  dens  Forgænger. 

Hidtil  var  Azeglios  Liv  gaaet  roligt  hen;  langsomt 
havde  han  udviklet  sig  til  Mand;  først  efterhaanden  havde 
han  lært  sine  egne  Kræfter  at  kjende.  Ved  sin  Pensel  og 
sin  Pen  var  han  bleven  en  berømt  Mand  i  Italien;  men  i 
Politiken  havde  han  ikke  direkte  blandet  sig.  Da  han 
havde  endt  sin  anden  Roman,  tog  han  fat  paa  en  tredie 
(La  lega  Lombarda),  som  dog  aldrig  blev  fuldført.  Han 
førtes  ind  paa  andre  Baner. 

I  Aaret  1844  blev  Azeglio  kaldt  til  Rom  ved  et  ind- 
trængende Brev  fra  en  gammel  Ven.  Ved  samme  Lejlighed 
besøgte  han  sin  Broder  Prospero,  Jesuiten,  i  Palermo.  Han 
fik  saaledes  Lejlighed  til  at  se  Tilstanden  i  hele  Italien  og 
giver  Summen  af  sine  Iagttagelser  i  følgende  trøstesløse  Ord : 
»Paa  den  ene  Side  saae  jeg  blinde  og  lumpne  Regeringer, 
paa  den  anden  en  lurende  Revolution,  lige  saa  blind  og  lige 
saa  lumpen.« 

En  Aften  i  Rom  havde  Azeglio  en  længere  Samtale 
med  en  af  sine  liberale  Venner.  Det  var  tydeligt,  at  Gregor 
den  16de  ikke  havde  langt  tilbage;  alle  Vegne  herskede  der 
en  Misfornøjelse,  mest  dog  i  Romagna,  hvor  man  hvert 
Øjeblik  kunde  vente  Udbruddet  af  et  af  disse  meningsløse 
mazzinistiske  Oprør.  Alle  fornuftige  Folk  vare  kjede  deraf; 
men  det  liberale  Parti  savnede  en  Leder,  en  Mand,  der  nød 
almindelig  Tillid,  kunde  samle  de  spredte  Kræfter,  om  mu- 
ligt hindre  disse  Oprør,  men  tillige  ad  anden  Vej  forberede 
en  fremtidig  Løsning  —  »og  denne  Mand  synes  vi,  kjære 
Signor  Azeglio,  at  De  maa  være«.  Azeglio  studsede,  men  gik 
efter  nogle  Dages  Betænkning  ind  paa  Forslaget.  Der 
fandtes  et  Net  eller  en  Kjede  (la  trafila),  spredt  over  hele 
Pavestaten;  hver  By  havde  sin  Leder,  der  kjendte  sine  Folk 

i  Omegnen,  men  ellers  kun  kjendte  Lederen  i  nærmeste 
By.  Som  Maler  kunde  Azeglio  uden  at  vække  Mistanke 
rejse  fra  By  til  By.  Alle  Vegne  gav  han  saname  Raad: 
hav  Taalmodighed,  og  vend  Blikket  mod  Piemont.  Alle 
Vegne  fik  han  samme  Svar:  »Vil  De,  vi  skulle  tænke  paa 
Karl  Albert,  der  forraadte  Folket  1821  og  skød  paa  det 
1832?«  Dog,  hvor  ringe  Lid  man  end  kunde  fæste  til  Karl 
Albert,  var  det  dog  klart,  at  Piemont  var  den  eneste  Stat 
i  Italien,  hvor  fra  Frelsen  kunde  udgaa.  Det  maatte  ligge 
i  Huset  Savoyens  egen  Interesse  at  tage  Italiens  Ledelse  i 
sin  Haand.  Kun  to  Led  i  denne  Kjæde  vilde  intet  hore 
om  Taalmodighed ;  den  ene  satte  faa  Uger  efter  en  Rejsning 
i  Gang  i  Bagnacavallo  og  Rimini,  der  kvaltes  i  Blod  som 
alle  tidligere  Forsøg  i  samme  Retning. 

Efter  endt  Rundrejse  gik  Azeglio  over  Firenze  og  Ge- 
nova til  Turin  og  begjærede  Avdiens  hos  Kongen.  En 
Vintermorgen  Kl.  6,  medens  hele  Byen  sov —  det  var  Karl 
Alberts  almindelige  Avdienstid  —  kom  Azeglio  til  det  rigt 
oplyste  Slot.  Efter  et  Øjebliks  Venten  blev  han  indladt  i 
det  Værelse,  hvor  Kongen  var.  Karl  Albert  var  en  Gaade 
for  alle.  Hans  Ydre  havde  allerede  noget  selvmodsigende: 
han  var  høj  og  slank  og  havde  et  langt,  blegt  og  for  det 
meste  strængt  Ansigt;  men  hans  Blik  var  mildt  og  hans 
Stemme  tiltalende;  han  kunde  godt  bedaare  den,  han  talte 
med.  Azeglio  gjorde  vidtløftig  Rede  for  sin  Rejse,  de  Ind- 
tryk, han  havde  faaet,  og  det  Haab  om  Kongens  Bistand, 
han  havde  vakt.  Efter  at  have  hørt  alt  til  Ende  sagde 
Kongen,  i  det  han  fæstede  Blikket  paa  Azeglio:  »Sig  de 
Herrer,  at  de  forholde  sig  rolige  og  ikke  røre  sig.  For 
Øjeblikket  er  der  intet  at  gjøre;  men  de  kunne  være  sikre 
paa,  at,  naar  Lejligheden  tilbyder  sig,  skal  mit  og  mine 
Sønners  Liv,  mine  Vaaben,  mine  Skatte,  min  Hær,  alt 
blive  ofret  for  Italiens  Sag.«  Paa  Slagpladsen  ved  Novara 
indfriede  Kongen  sit  Løfte,  saa  vidt  det  stod  til  ham.    Ogsaa 

han  kom  til  at  ende  som  Martyr  for  det  store  Værk,  Ita- 
liens Gjenfødelse.  *) 

Under  Samtalens  Løb  havde  Kongen  slaaet  paa,  at 
Azeglio  skulde  skrive  noget.  I  Forening  med  Cesare  Balbo 
overlagde  han  Sagen  nærmere  og  valgte  som  Gjenstand  for 
sit  første  politiske  Flyveskrift  »de  sidste  Begivenheder 
i  Romagnaen«  (gli  ultimi  casi  di  Romagna).  Hensynsløst 
blottes  heri  den  pavelige  Regerings  Usselhed  og  Lumpenhed, 
men  lige  saa  bestemt  udtales  dér  en  alvorlig  Misbilligelse 
af  enhver  lokal  Revolution  og  de  hemmelige  Selskabers 
hidtidige  Virksomhed.  Skriftet  vandt  Vennens  fulde  Bifald, 
men  nu  gjaldt  det  om  at  faa  det  trykt.  Et  Forsøg  blev 
gjort  i  Turin;  hvis  det  udkom  dér  med  Regeringens  Sara- 
tykke, vilde  Carl  Alberts  Stilling  til  det  italienske  Spørgs- 
maal  med  det  samme  have  ligget  klart  for  Dagen;  men, 
da  det  kom  til  Stykket,  turde  Kongen  ikke.  Om  Milano 
kunde  der  ikke  være  Tale.  Azeglio  gik  da  med  sit  Manu- 
skript til  Firenze,  Toscana  var  paa  den  Tid  i  en  vis  Slap- 
hedstilstand; man  saae  igjennem  Fingre  med  alt.  Udstedte 
Politiet  en  Forordning,  siger  Azeglio,  blev  den  strængt  over- 
holdt de  første  24  Timer,  senere  brød  ingen  sig  mere  om 
den;  men  selv  i  Firenze  var  der  ingen  Boghandler,  der 
turde  give  Navn  til  Skriftet.  Imidlertid  en  skjønne  Dag 
(Marts  1846)  forelaa  det  trykt,  kun  med  Italia  paa  Titel- 
bladet. Det  gjorde  umaadelig  Opsigt ;  Regeringen  udviste 
vel  Forfatteren  fra  Toscana,  men  han  fik  rigelig  Erstatning 
i  alle  brave  Italieneres  Tak.  Imidlertid  var  Azeglio  fra  nu 
af  en  hjemløs  Mand;  til  Milano  turde  han  ikke  vende  til- 
bage, og  selv  i  Turin  arbejdedes  der  ivrig  imod  ham  af  de 
reaktionære.  (Sluttes). 

Joh.  Forchhammer. 


*)  Se    nærmere   Artiklen    Carl  Albert   i    dette  Maanedsskrift, 
1870.     II. 

(Fortsat). 


TIL 

Gildernes  Forhold  til  Stat  og  Kirke. 

bom  tidligere  anført,  falder  Gildernes  Fremkomst  her 
i  Landet,  paa  mere  ordnet  Vis,  sammen  med  Kjøbstædernes 
Opkomst,  altsaa  samtidig  med  de  mere  ordnede  og  civili- 
serede Forhold,  Kristendommen  medførte.  Man  har  ment 
at  kunne  inddele  Gilderne  i  tre  Slags,  de  gejstlige,  de  verds- 
lige og  de  halvtgejstlige,  halvtverdslige ;  men  denne  Ind- 
deling vil  dog  vistnok  vise  sig  at  være  af  en  aldeles  formel 
Natm-  og  slet  ikke  svare  til  de  virkelige  Forhold;  thi  selv 
om  et  Gilde  blev  stiftet,  en  Forening  blev  indgaaet  i  aldeles 
verdslige  Øjemed,  formaaede  de  jo  dog  ikke  at  lukke  Kirkens 
og  Gejstlighedens  Indflydelse  ude ;  det  er  maaske  stammende 
herfra,  at  Brodernavnet,  hvormed  Gejstlighedens  Medlemmer 
betegnede  hverandre  indbyrdes,  blev  den  almindelige  Be- 
tegnelse for  Medlemmer  i  et  Gilde,  i  det  de  skulde  føle  sig 
som  hørende  til  samme  Familie  — ,  og  mange  Steder  og 
under  mange  Forhold  kan  det  siges,  at  Gildet  traadte  i 
Familiens  Sted;   paa  samme  Maade  var  intet  Gilde  aldeles 

gejstligt:  selv  om  det  udelukkende  bestod  af  Præster,  havde 
disse  dog  ogsaa  den  verdslige  Del  af  deres  Gjerning  som 
Gjenstand  for  Forhandling  paa  Mederne,  der  plejede  at  ende 
med  et  Maaltid  paa  en  Maade,  som  ofte  var  meget  verdslig. 
Sagen  er,  at  Grænserne  vare  svævende;  det  vare  de  ogsaa, 
naar  man  har  villet  skjelne  mellem  de  højere  og  de  lavere, 
de  større  og  de  mindre  Gilder,  og  ladet  de  højere,  de  der 
havde  Navn  efter  en  Knud  eller  efter  Erik,  altsaa  de  konge- 
lige Gilder,  være  ensbetydende  med  de  større;  i  Begyndelsen 
var  det  maaske  nok  saaledes,  at  et  Knuds-Gilde  kunde 
omfatte  alle  en  Kjebstads  Indbyggere,  eller  dog  de  fleste; 
da  Kong  Niels  var  paa  sin  skæ^bnesvangre  Rejse  til  Slesvig, 
raadede  man  ham  til  at  vogte  sig  for  Knuds  Gildebrødre 
der  inde  i  Byen;  i  sin  Sorgløshed  svarede  Kongen:  »Skulle 
vi  frygte  for  Skindere  og  Sudere?«  (o:  Garvere  og  Sko- 
magere). Det  synes  altsaa,  som  om  dette  Gilde  har  omfattet 
alle  Byens  Indbyggere,  ogsaa  de  simple  Haandværkere. 
Senere  blev  det  anderledes;  da  vare  de  højere,  de  kongelige 
Gilder  et  mere  exklusivt  Lav,  der  ikke  optog  Haandværkere, 
men  af  Byens  Borgere  kun  Kjøbmænd;  allerede  den  Om- 
stændighed, at  det  var  et  temmelig  betydeligt  Indskud, 
der  maatte  gjøres  ved  Optagelsen  —  hvoraf  dog  Halvdelen 
eftergaves,  naar  en  Søn  traadte  ind  efter  sin  Faders  Død  — , 
og  at  det  aarlige  Kontingent  efter  Tidens  Forhold  ikke 
heller  var  ringe,  maatte  nødvendig  bevirke,  at  disse  Gilder 
kom  til  at  bestaa  af  Borgerskabets  Aristokrati;  de  vare  vel 
af  højere  Anseelse  end  andre  Gilder,  men  Medlemstallet 
naaede  ikke  at  blive  stort. 

Det  var  jo  under  Kongernes  og  Gejstlighedens  Avspi- 
qer,  at  Gilderne  i  Begyndelsen  dannedes;  under  Konge- 
magtens og  Kirkens  betryggende  Vinger  søgte  de  Ly,  og 
de  vare  baade  for  den  gejstlige  og  den  verdslige  Øvrighed 
til  et  Værn,  der  nok  kunde  være  nødvendigt  i  hine  lovløse 
Dage,  hvor  den  stærkeres  Ret  gjaldt  i  det  store,  omkring  i 
Landene,    og   hvor,   i  de   mindre,    de   dagligdags    Forhold 

enhver  strax  var  rede  til  at  tage  sig  selv  til  Rette,  saa 
Slagsmaal  og  Tvekampe  i  den  Grad  hørte  til  Dagens  Orden, 
at  et  stort  Procentantal  af  Befolkningen  døde  en  voldsom 
Død;  da  det  maaske  endog  var  Kongerne  og  Fyrsterne,  der 
vare  mindst  sikre  paa  deres  Liv  —  man  vil  saaledes  mindes, 
at  af  de  fire  og  tyve  danske  Konger  fra  Gorm  den  gamle 
til  Erik  Glipping,  begge  inklusive,  bleve  ikke  færre  end 
mindst  ti  myrdede  eller  dræbte  — ,  kunde  det  nok  være 
politisk  klogt  af  Kongerne  at  søge  en  stærk  Støtte  ved  at 
lade  sig  optage  i  et  Gilde,  et  Broderskab,  hvis  Medlemmer 
vare  forpligtede  til  Blodhævn;  Kong  Niels  maatte  jo  und- 
gjælde!  Da  Gilderne  saaledes  vare  en  Stat  i  Staten,  søgte 
Kongerne,  der  havde  faaet  Øjnene  op  for  den  Fare,  som 
under  vanskelige  Forhold  kunde  true  fra  den  Kant,  at 
svække  deres  Magt  i  Henhold  til  den  allerede  da  bekjendte 
og  anerkjendte  Sætning:  »Divide  et  impera«;  de  søgte  at 
holde  de  »højere«  Gilder  inden  for  tilbørlige  Grænser  ved 
at  indskrænke  Tilgangen  til  dem,  i  det  den  lavere  stillede 
Del  af  Borgerne  henvistes  til  at  slutte  sig  sammen  lavsvis, 
altsaa  i  mindre  Korporationer;  og  Gilderne  og  Lavene,  hvad 
enten  de  vare  smaa  eller  større,  skulde  være  under  Tilsyn 
af  Magistraten,  uden  hvis  Stadfæstelse  deres  Vedtægter  og 
Love  ikke  vare  gyldige;  ja,  naar  Øvrigheden  fandt,  at  et 
Gilde  var  skadeligt,  havde  den  endog  Tilladelse  til  at  op- 
hæve Gildet,  og  de,  der  da  ikke  rettede  sig  efter  den  Be- 
stemmelse, skulde  bøde.  Exempelvis  skal  saaledes  anføres, 
at  det  1389  i  Dronning  Margretes  almindelige  Stadsret 
blev  forbudet  at  begynde  ny  Gilder  eller  Selskaber  uden 
Fogdens,  Borgmesters  og  Raadmæuds  Vilje;  og  1443,  be- 
tegnende nok  samme  Aar,  da  Kjøbenhavn  blev  Kongens 
Residensstad,  bestemte  Kristoffer  af  Bayern  i  sin  kjøben- 
havnske  Stadsret,  at  Fogden,  Borgmesteren  og  Raadmændene 
skulde  beskikke  Oldermænd  i  det  danske  Kompagni;  ellers 
skulde  der  bødes  20  Mark  til  Kongen  og  20  Mark  tilRaadet; 
og  den,    der  ulovlig  var  valgt,    skulde  give  en  Bøde   af  3 

Mark  til  Kongen  og  3  Mark  til  Byen;  det  tyske  Kompagni 
var  mere  begunstiget,  i  det  det  havde  Ret  til  selv  at  vælge 
sine  Oldermænd,  der  kun  skulde  stadfæstes  af  Raadet;  det 
viser  sig  altsaa,  at  denne  Konge  mere  søgte  sin  Støtte  hos 
Tyskerne  end  hos  de  danske.  Vandt  end  saaledes  i  Be- 
gyndelsen Gilderne  i  Styrke  derved,  at  Kongerne  og  anden 
verdslig  Øvrighed  toge  dem  under  deres  Beskyttelse,  kom 
dog  netop  i  den  samme  Omstændighed  Spiren  til  deres  Op- 
løsning til  at  ligge,  i  det  de  mistede  deres  Selvstændighed. 
Men  at  endnu  efter  Reformationen  Kongerne  søgte  at  holde 
sig  gode  Venner  med  Gilderne,  synes  at  fremgaa  af  det 
Faktum,  at  Kristian  den  tredje  1542  fornyede  det  danske 
Kompagni  i  Kjøbenhavn  under  sitPatronat;  det  var  politisk 
klogt  af  ham  paa  den  Maade  at  knytte  Blomsten  af  det 
kjøbenhavnske  Borgerskab  til  sig,  da  han  jo  har  vidst,  at 
de  helst  vilde  have  foretrukket  at  faa  den  fordrevne  Konge 
tilbage.  I  Odense  havde  Kong  Frederik  den  første  allerede 
1525  bestemt,  at  hvis  der  i  hvilket  som  helst  Gilde  fandtes 
Tilhængere  af  Kristian  den  anden,  skulde  disse  stille 
Kavtion. 

Den  Myndighed,  der  i  Middelalderen  havde  adskilligt 
mere  at  sige  end  Kongemagten,  var  Kirken,  repræsenteret 
af  Gejstligheden;  ogsaa  den  havde  i  Begyndelsen  været 
venlig  stemt  over  for  de  Gilder,  der  bleve  oprettede,  i  det 
den  i  dem  saae  et  Værn  imod  Hedenskabets  Raahed  og  et 
Middel  til  at  fremme  kristen  Broderkjærlighed,  men  maaske 
eller  mest  fordi  den  katholske  Gejstlighed  har  haabet,  at 
Gilderne  i  en  særlig  Grad  vilde  tjene  Kirkens  Interesser; 
snart  viste  det  sig  dog,  at  Gilderne  vare  ved  at  voxe 
Præstestanden  over  Hovedet,  og  skjent  denne  vedblev  at 
øve  sin  Indflydelse  i  dem,  søgte  den  dog  at  indskrænke 
deres  Magt  eller  at  benytte  dem  i  sine  Øjemed  i  de  Kampe, 
den  i  Middelalderen  førte  mod  Kongerne ;  saaledes  var  det 
i  Udlandet,  og  saaledes  her  i  Danmark;  vi  se  det  f.  Ex.  af 
det  Optrin,  der  indtraf  i  Kjøbenhavn  i  Erik  Menveds  Dage, 

da  den  sjællandske  Biskop  Johan  Krag,  der  jo  paa  Embeds 
Vegne  besad  Kjebenhavn,  1294  gav  Byen  en  ny  Stadsret, 
der  næste  Aar  stadfæstedes  af  Paven;  i  den  Strid,  der  i 
den  Tid  førtes  mellem  Kongen  og  Gejstligheden,  har  Bi- 
skoppen været  bange  for,  at  Borgernes  naturlige  Sympathi 
for  Kongen  skulde  styrkes  ved  Gilderne,  der  nærede  deres 
Samfundsaand  og  Selvstændighedsfølelse ;  han  ophævede  der- 
for ved  denne  sin  Stadsret  alle  Selskaber  og  Samfund  eller 
Gilder,  hemmelige  og  aabenbare,  og  forbød  Oprettelsen  aj 
ny  Gilder,  der  skulde  træde  i  Steden  for  de  gamle,  under 
hvad  Skin  det  end  maatte  være.  Borgerne  vilde  ikke  og 
kunde  naturligvis  heller  ikke  finde  sig  i  et  saadant  Indgreb 
i  deres  gamle  Rettigheder;  vedNyaarstid  1296  sammensvore 
de  sig  da  og  forsøgte  ved  et  Angreb  paa  Slottet  at  tvinge 
Biskoppen  til  Eftergivenhed ;  de  naaede  imidlertid  ikke  deres 
Hensigt  at  indtage  Slottet,  og  Biskoppens  Magt  var  større 
end  nogen  Sinde  fer;  han  benyttede  den  vundne  Sejr  til  en 
fuldstændig  Underkuelse  af  Borgerne,  der  den  30te  Januar 
1296  maatte  aflægge  Ed  paa  at  ville  adlyde  alle  Biskoppens 
Paabud,  baade  de  tidligere  og  de  senere,  der  maatte  gives; 
som  Pant  paa  deres  Lydighed  maatte  de  tilskjøde  Bispestolen 
med  fuld  Ret  alle  Ejendomme,  Grunde,  Huse,  Klokker,  Ind- 
komster, kort  sagt  alt,  hvad  der  hidtil  havde  tilhørt  Gil- 
derne og  Selskaberne,  samt  end  yderligere  nogle  Grunde  i 
og  uden  for  Byen.  Det  var  til  visse  et  stift  Stykke,  baade 
at  Biskoppen  kunde  forlange,  og  at  Borgerne  maatte  give  en 
saadan  Garanti;  det  vidner  i  lige  hej  Grad  om,  at  Biskoppen 
frygtede  Gilderne,  og  om  at  deres  Magt  nu  var  brudt  i 
Kjebenhavn,  i  alt  Fald  til  en  Tid.  Det  viser  sig  af  dette 
for  de  kjebenhavnske  Borgere  højst  ubehagelige  Sammenstød 
med  Biskoppen,  at  Gilderne  just  ikke  altid  havde  Grund  til 
at  istemme  Lovprisningen  om,  »at  det  er  godt  at  bo  under 
Krumstaven.« 

Dog  kunde  det  end  lykkes  Regeringen  eller  Gejstlig- 
heden i  en  eller  anden  By  at  knække  et  Gilde,  hvis  Magt 

syntes  at  være  stegen  i  saa  betydelig  Grad,  at  det  begyndte 
at  blive  ængstende  og  farligt,  var  det  dog  vist  som  oftest 
kun  for  en  kort  Tid,  at  et  Gilde  saaledes  maatte  ligge 
under,  og  Underkuelsen  var  maaske  mere  tilsyneladende  end 
virkelig;  thi  medens  et  enkelt  Gildes  Medlemmer  i  den 
enkelte  By  havde  sluttet  sig  sammen  til  et  Broderskab,  der 
dannede  et  selvstændigt  Hele  for  sig,  saa  have  de  Gilder, 
der  vare  indviede  til  samme  Helgen  —  her  er  Talen  natur- 
ligvis om  de  »højere«  Gilder,  ikke  de  lavere,  hvis  Betydning 
i  alle  Henseender  var  ringere  — ,  dannet  ligesom  ét  stort 
Samfund  hele  Landet  over,  ja  selv  uden  for  det  egentlige 
Danmarks  snævrere  Grænser ;  thi  ikke  alene  var  der  sagtens 
i  hver  eneste  Kjøbstad  i  Danmark  Knuds-Gilder*),  men  vi 
træffe  dem  ogsaa  f.  Ex.  i  Reval,  i  Estland  og  i  Visby  paa 
Gotland.  Vi  have  mange  Vidnesbyrd  derom;  saaledes  var 
det  en  Kong  Erik,  uvist  hvilken,  som  stadfæstede  alle  Kong 
Knuds  Gilder  og  udtrykkelig  nævner,  at  han  tog  under  sin 
Varetægt,  ikke  alene  dem  i  Fyen,  men  i  hele  Danmark;  mu- 
ligvis vare  Gilderne  i  en  enkelt  Provins  igjen  nærmere  for- 
bundne; i  Skaane  havde  saaledes  St.  Knuds  Gilde  i  Skanør 
Overvægten  over  de  tilsvarende  Gilder  i  de  andre  Byer;  dér 
holdtes  den  øverste  Rettergang  for  samtlige  St.  Knuds  Gilder 
i  Skaane,  og  den  Broder,  der  ikke  lød  Indstævningen  dertil, 
var  aldeles  udelukket  fra  alle  de  andre  Gilder;  saaledes 
maatte  heller  ikke  den  Mand,  der  i  en  eller  anden  Hen- 
seende havde  undladt  at  opfylde  sine  Forpligtelser  mod  en 
Bys  Gilde,  f.  Ex.  i  Pengesager,  optages  i  nogen  anden  Bys 
Gilde.  Vi  finde  ogsaa,  at  Hertug  Knuds  adspredte  Gilder 
kom  til  at  danne  én  stor  Helhed:  'Valdemar  den  store  gav 
Befaling  til,  at  de  alle  uden  Undtagelse  skulde  sende  Bidrag 
til  Gildebygningens  Opførelse  i  Ringsted.  Det  vil  heraf  let 
kunne  indses,   at  et  Gilde,   der  saaledes  kunde  støtte  sig  til 


*)  Et  Minde  om  „Knuds"brødrene  have  vi  vist  endnu  i  Ordet 
^Kanutter",  som  jo  i  Almuesproget  er  =  Kammerater;  det 
latinske  Navn  for  „Knud"  var  „Canutus". 

en  Mængde  andre  hele  Landet  rundt,  der  stode  bag  ved, 
ikke  kunde  gaa  til  Grunde  ved  et  kongeligt  eller  kirkeligt 
Magtbud;  sank  det  end  en  kort  Tid,  skulde  det  nok  igjen 
hæve  sig  oven  Vande.  Det  var  i  Pøleisen  af  den  Styrke, 
Sammenholdet  giver,  at  mange  Gilder  valgte  til  deres  Motto, 
Bom  de  satte  i  deres  Segl,  den  bekjendte  latinske  Sentens: 
»Concordia  res  parvæ  crescunt«  (»Ved  Enighed  voxe  de 
smaa  Ting«  o:  hvad  vi  sige:  »Enighed  gjer  stærk«). 

I  en  lignende  Følelse  af,  at  Nabobyer  styrkedes  ved 
Sammenhold,  men  svækkedes  ved  gjensidig  Rivaliseren  og 
Misundelse,  der  affødte  Stridigheder,  var  det,  at  stundum 
flere  Kjøbstæder  indgik  Forbund  med  hinanden;  og  hvor 
meget  Ordet  »Gilde«  var  kommet  til  i  Folkets  Bevidsthed 
at  betegne  et  »Samfund«,  fremgaar  af,  at  det  udtrykkelig 
siges,  at  Byerne  Slesvig  og  Flensborg  indgik  »Gilde«  med 
hinanden;  et  saadant  langt  større  Samfund,  eller  om  man 
vil  kalde  det  »Gilde«,  dannedes  jo  af  Hansestæderne.  Vi 
ville  neden  for  komme  til  nærmere  at  omtale  Middelalderens 
gejstlige  Foreninger  og  skulle  her  kun  anføre,  at  flere 
Klostre  undertiden  sluttede  Samfund  med  hinanden;  dette 
har  naturligvis  i  en  særlig  Grad  gjældt  de  Klostre,  der 
horte  til  samme  Orden;  thi  de  forskjellige  Munkeordener 
vare  paa  en  Maade  en  Slags  Broderskaber,  der  vare  for- 
grenede over  hele  den  bekjendte  Del  af  Jorden.  Ja,  for  at 
tale  om  et  »Broderskab«  ~  kan  man  nok  kalde  det  — ,  der 
til  en  vis  Grad  frembyder  en  Analogi,  kan  man  vel  nok 
nævne  Jøderne,  der  hele  Middelalderen  igjennem,  ja  endog 
langt  senere,  vare  forhadte,  forfulgte  og  kun  taalte,  men  dog 
havde  Styrke  ved  deres  Sammenhold,  i  det  de  sluttede  sig 
nøje  sammen  til  fælles  Hjælp  og  dannede  et  Forbund,  der 
strakte  sig  Jorden  over,  saa  en  Jøde  altid  var  rede  med 
sin  Bistand  for  en  Trosfælle  fra  et  andet  Land;  de  kunde 
ogsaa  nok  træuge  dertil,  naar  man  ser  Maaden,  hvorpaa  de 
bleve  behandlede,  i  det  saaledes  f.  Ex.  en  Regent  har  fældet 
den  Dom,  at  Jøderne  egentlig  ikke  burde  leve,  men  at  han 

af  Naade  vilde  lade  dem  slippe  med  at  konfiskere  deres 
Ejendom;  det  var  meget  praktisk  af  samme  Konge  —  saa 
kunde  han  atter  klippe  Faarene,  saa  snart  Ulden  igjen  var 
voxet  ud! 


IV. 
Gildernes  indre  Ordning  og  Administration. 

I  Begyndelsen  have  vistnok  Gildernes  Love  været  omtrent 
enslydende  hele  Landet  over;  det  var  jo  saa  saare  naturligt, 
om  f.  Ex.  alle  St.  Knudsgilder,  der  om  end  adskilte,  saa  dog 
dannende  en  Helhed,  ogsaa  vare  forbundne  ved  fælles  Lov- 
givning; men  snart  maatte  der  nødvendig  komme  Foran- 
dringer; især  da  Lavene  begyndte  at  udsondre  sig,  maatte 
Forskjelligb ederne  indtræde;  vi  kunne  derfor  her  kun  be- 
tragte Gildernes  indre  Ordning  og  Administration  i  større 
Træk. 

Hvor  stor  en  Magt  end  Gilderne  vare  i  Besiddelse  af, 
og  i  hvor  høj  Grad  de  end  dannede  en  »Stat  i  Staten«, 
vare  dog  ogsaa  de  til  sidst  Landets  Love  underkastede;  vi 
have  oven  for  set,  hvorledes  baade  Kongerne  og  Kirken  øvede 
Indflydelse  over  Gilderne,  endog  ved  i  fornødent  Fald  at 
ophæve  dem,  ligesom  der  ogsaa,  da  Forholdene  bleve  noget 
mere  lovordnede,  gaves  udtrykkelige  Forbud  imod  Oprettelsen 
af  ny  Gilder,  med  mindre  Øvrigheden  for  hvert  enkelt 
Tilfælde  gav  sin  specielle  Tilladelse;  men  heraf  fulgte  da 
ogsaa  —  især  uaar  man  tager  Hensyn  til  den  Gilderne  til 
en  vis  Grad  indrømmede  særegne  Jurisdiktion  — ,  at  Øvrig- 
heden maatte  have  Ret  til  at  føre  Tilsyn  med  de  bestaaende 
Gilder  og  deres  Love  og  Skraaer,  der  for  do  højere  Gilders 
Vedkommende  i  Begyndelsen  skulde  stadfæstes  af  Kongen, 
senere  af  Magistraten,  hvorvel  denne  sidste  Bestemmelse 
rigtignok  ikke  kunde  undgaa  ofte  at  blive  noget  illusorisk, 
naar  nemlig  Gildets  Bestyrelse  og  Kjebstædernes  Magistrat 

bestod  af  de  samme  Personer;  ja,  at  Borgmester  og  Raad 
endog  have  raaattet  træde  til,  for  at  et  Gildes  Gjæld  kunde 
anses  for  gyldig,  ses  af  en  Kvittering,  der  blev  udstedt 
14de  Avgust  1499  for  »hvad  Borgemester  og  Raad  samt 
Oldermanden  i  St.  Gjertruds  Gilde  i  Aarhus  vare  Kristen 
Pedersen  skyldige  paa  Gildets  Vegne  for  Pant  og  Kjøb, 
Hus,  Gaard  og  Brend.« 

Det  almindelige  Navn  for  Gildernes  Forstander  var 
Oldermand,  et  Ord,  der  jo  tydelig  nok  viser,  at  fra  først 
af  har  Meningen  været,  at  det  skulde  være  de  ældste  Med- 
lemmer, der  toges  til  at  danne  Gildets  Bestyrelse;  dette 
Hensyn  er  dog  snart  faldet  bort*).  Oldermændene  valgtes 
af  Gildebrødrene,  formodentlig  paa  en  af  de  Forsamlinger, 
der  kaldtes  »Adelsstævne«  —  vort. »Generalforsamling«;  men 
Valget  skulde  stadfæstes  af  Magistraten,  ja  vel  i  fornødent 
Fald  endog  af  Kongen;  Forholdene  vare  forskjellige,  i  det 
nogle  Gilder  synes  at  have  skiftet  Oldermand  hvert  Aar, 
og  da  har  der  maaske  nok  været  en  eller  anden  Orden, 
man  er  gaaet  efter  ved  Valget;  men  man  har  vel  altid 
været  rede  til  at  tage  særligt  Hensyn  baade  til  Anseelse 
og  Formue;  i  andre  Gilder  synes  Oldermanden  at  have  været 
valgt  paa  Livstid,  og  i  saa  Fald  har  det  oftest  været  en 
fornem  Mand,  af  hvis  sociale  Stilling  man  har  ment,  at 
Gildet  kunde  have  Fordel;  saaledes  er  det  jo  bekjendt,  at 
Knud  Lavard  var  Oldermand  for  Gildebrødrene  i  Slesvig. 
Antallet  af  Oldermænd  var  ogsaa  forskjelligt,  enkelte  Steder 
var  der  mange,  i  andre  Gilder  to,  men  oftest  kun  en;  men 


*)  Endnu  helt  til  vor  Tid  kaldtes  Haandværkslavenes  Forstan- 
dere „Oldermænd",  uden  at  just  Alderen  har  været  det  af- 
gjørende.  Da  Ordet  „Oldermand"  i  de  latinske  Gildeskraaer 
bliver  oversat  „Senior",  ligger  det  ogsaa  nær  at  tænke  paa 
Analogien  fra  Studenterforeningens  Bestyrelse,  der  ligeledes 
benævnes  med  det  ærværdige  Ord  „Seniorer",  skjønt  det  kan 
være  ganske  unge  Mennesker,  som  vælges  dertil;  det  græske 
Ord  Presbyter,  hvorfra  vort  „Præst"  har  sin  Oprindelse,  be- 
tyder ogsaa  oprindelig  en  „ældre  Mand".  •*^*7  - 

end  ikke  i  saa  Tilfælde  maa  man  antage,  at  han  var  ud- 
rustet med  diktatorisk  Myndighed;  saaledes  havde  enkelte 
Steder  Oldermanden  en  »Præpositus«  stillet  jævnsides,  uden 
at  det  dog  er  ret  klart,  i  hvilken  Grad  disse  to  indskræn- 
kede hinandens  Magt;  muligvis  har  Oldermanden  været 
Gildets  verdslige,  Præpositus  (o:  Provst;  dets  gejstlige  Over- 
hoved; maaske  har  dette  dog  kun  været  Tilfældet  i  de 
Gilder,  af  hvis  Medlemmer  en  hetydelig  Del  var  gejstlige, 
og  denne  Præpositus,  der  indtog  en  overordnet  Stilling, 
maa  i  hvert  Fald  ikke  forvexles  med  »Skraapræster«,  der 
kun  synes  at  have  været  Gildets  Sekretær  og  lønnede  Messe- 
præst; hans  underordnede  Stilling  fremgaar  tydelig  af  den 
Bestemmelse,  der  kjendes  fra  et  Gildes  Skraa,  at  »tredje 
Pinsedag  om  Aftenen,  naar  »Gratias«  (Takkebønnen)  er  læst, 
skal  han  staa  for  høje  Borde  for  Skraaherren  (rimeligvis 
en  fornem  Protektor  eller  maaske  den  samme  som  »Præpo- 
situs«) og  Oldermanden  og  opnævne  dem,  der  i  Aarets  Løb 
ere  fremfarne,  som  ere  Skraaherre,  Oldermænd,  Brødre  og 
Søstre,  hver  ved  sit  Navn  efter  Kegistret.« 

Det  var  Oldermanden,  som  baade  skulde  repræsentere 
Gildet  udadtil  og  tillige  i  Samfundets  indre  Anliggender 
havde  den  øverste  lovgivende,  dømmende  og  administrerende 
Myndighed  —  dog  med  adskillige  Indskrænkninger,  som 
flere  Steder  i  det  følgende  skulle  paavises;  men  som  sine 
nærmeste  Medhjælpere  havde  han  nogle  Stolbrødre,  i  Reglen 
var  der  to,  som  havde  det  Hverv  at  være  Bisiddere  i  Gilde- 
retten, at  sørge  for  Pengevæsenet  og  i  det  hele  for,  hvad 
der  kunde  tjene  til  Gildets  Tarv.  Mere  underordnede  Tjene- 
ster forrettedes  af  de  saakaldte  »Gjerdemænd«  (Præpara- 
tores), der  ikke  alene  skulde  forberede  alt  til  Gjæstebudene, 
saaledes  sørge  for,  at  det  fornødne  Kvantum  Spise-  og 
Drikkevarer  var  til  Stede  ved  Gildets  Begyndelse,  men  de 
skulde   tillige    forestaa    de   selskabelige   Sammenkomster*), 


•)  Ordet  Gjerd   viser   sig   her,    ligesom   det   sædvanlige   Gilde, 

vaage  over  god  Orden  og  indkræve  Bederne  af  dem,  der 
havde  forset  sig.  Opvartningen  besergedes  ogsaa  af  Med- 
lemmer, saa  vel  Mænd  som  Kvinder;  de  opvartende  Mænd 
kaldtes  »Berdebredre«  (o:  Byrdebrødre,  som  bære  Bænke, 
Borde,  Brænde  o.  s.  v.);  Kvinderne  benævnedes  »Bredsøstre« 
(de,  der  bredte  Dugen  a:  dækkede  Bordet),  og  »Tøndesøstre«, 
hvis  Gjerning  det  var  at  aftappe  Øllet. 

Der  har  vel  nok  ved  Gilderne  været  flere  Bestillings- 
mænd, hvis  Forretninger  vi  nu  ikke  kjende;  men  hvor  stor 
Forskjel  der  end  kunde  være  i  den  indre  Administration, 
var  det  dog  fælles  for  dem  alle,  at  selv  de  lavere  Funk- 
tioner besørgedes  af  Medlemmer;  der  var  noget  frimurer- 
agtig afsluttet  ved  Gilderne,  noget,  der  gjorde,  at  man  ikke 
gjærne  tillod  Ikke-Medlemmer  at  kaste  Blikket  inden  for 
Gildehusets  Mure,  skjent  vi  ville  se,  at  det  dog  kunde  til- 
stedes. 

Da  Gilderne  i  Middelalderen  til  Dels  havde  den  Be- 
stemmelse at  træde  i  Familiens  Sted,  blev  det  endog  op- 
stillet som  en  Fordring,  at  enhver  Mand  skulde  slutte  sig 
til  et  Gilde,  vel  sagtens  for  at  Øvrigheden  paa  den  Maade 
bedst  kunde  være  i  Stand  til  at  føre  Kontrol  med  alle 
Byens  Beboere,  ogsaa  de  fremmede,  der  vare  tilflyttede;  i 
den  hamburgske  Reces  af  1529  paabedes  det  saaledes  ud- 
trykkelig, at  enhver,  der  ikke  hørte  til  et  Lav,  ved  sit 
Giftermaal  skulde  erklære,  til  hvilket  af  Byens  fem  Gilder 
han  vilde  høre;  der  burde  nu  rigtignok  helst  have  været 
tilføjet  den  Indskrænkning,  at  vedkommende  Gilde  vilde  tage 
imod  ham;  thi  medens  paa  den  ene  Side  Gilderne  gjæstfrit 
aabnede  Armene  og  indbød  til  sig,  saa  var  der  paa  den 
anden  Side  ved  dem  noget  exklusivt,  som  man  ikke  kan 
undres  over,  da  et  Gildes  Medlemmer  ligesom  skulle  danne 


i  sin  dobbelte  Betydning:  først  Sammenskud,  dernæst  Maal tid, 
der  iværksættes  ved  Sammenskud;  maaske  Ordet  er  beslægtet 
med  at  „gjøre*'. 

én  Familie,  af  hvilken  uheldige  og  ubehagelige  Elementer 
helst  maatte  holdes  ude,  saa  vidt  det  var  muligt.  Allerede 
økonomiske  Betænkeligheder  maatte  for  almindelige,  jævne 
Borgere  vanskeliggjere  Optagelsen  og  Deltagelsen  i  de 
højere,  fornemmere  Gilder,  der  jo,  som  bemærket,  snart  kom 
til  at  danne  Kjøbstædernes  Aristokrati,  som  skinsygt  søgte 
at  værge  sig  mod  Indblanding  af  lavere  stillede  og  mindre 
formuende  Medborgere;  ogsaa  de  ringere  Gilder  optoge  just 
ikke  i  Flæng  enhver,  der  havde  Lyst  til  at  entrere,  men 
stillede  sig  ofte  temmelig  kritisk  over  for  dem,  der  ønskede 
at  komme  i  Lavet,  i  det  der  fordredes  gode  Vidnesbyrd  ikke 
alene  om  ægte  Fødsel,  men  om  en  hidtil  hæderlig  ført 
Livsvandel;  har  der  været  et  eller  andet  at  sige  paa  en 
Mand,  som  attraaøde  Optagelse,  synes  der  at  have  fundet 
et  Slags  Afstemning  Sted,  saaledes  som  vor  Tids  Klubber 
have  Ballotation.  Var  der  saaledes  Hindringer,  der  stilledes 
i  Vejen  for  Optagelsen  i  Gilderne,  var  dette  i  Middel- 
alderen maaske  endnu  mere  Tilfældet,  naar  nogen  ønskede 
at  komme  ind  i  et  Lav;  thi  ligesom  de  forskjellige  Sam- 
fund, Riddere,  Kjøbmænd,  Bønder,  Haandværkere,  vare  stærkt 
afsondrede,  saa  dannede  de  forskjellige  Haandværk,  næsten 
paa  indisk  Vis,  omtrent  lige  saa  mange  forskjellige  Kaster, 
en  Skomagers  Søn  skulde  være  Skomager,  en  Smedesøn  var 
fra  Fødselen  som  forud  bestemt  til  Hammer  og  Ambolt; 
og  medens  Lavsbrødrene  vare  rede  til  at  hjælpe  den,  der 
fra  Fødselen  havde  en  saadan  Forret,  lagde  de  alle  Hin- 
dringer i  Vejen  for  den,  der  uden  at  være  udgaaet  fra  et 
Lav  vilde  søge  Borgerskab  i  det;  at  Lavenes  Medlemmer 
netop  skulde  være  særlig  knyttede  til  hverandre,  fremgaar 
ogsaa  af,  at  det  synes,  at  hvert  Haandværk,  i  alt  Fald 
i  nogle  Byer,  have  boet  i  samme  Gade;  nogle  Kjøb- 
stæders  Smedegade,  Farvergade,  Sudergade  viser  hen  dertil, 
ligesom  ogsaa  i  Kjøbenhavn  Skovbogades  gamle  Betegnelse,  det 
er  »Skoboderne«,  tyder  paa,  at  Skomagerne  fortrinsvis  i  den 
havde  deres  Boliger,  Værksteder  og  Udsalg.     I  1516    for- 

undtes  der  endog:  Gildebrødrene  og  Gildesøstrene  af  Sko- 
magerlavet i  Odense,  som  kaldtes  »Vor  Frue  Kompagni«, 
en  Del  af  Graabrodre-Klosters  Kirkegaard  til  deres  Jorde- 
færd; saaledes  synes  altsaa  Meningen  at  have  været,  at 
Samfundet  skulde  vare  ud  over  Døden;  ligesom  de  i  levende 
Live  havde  boet  i  samme  Gade,  saaledes  skulde  de  ogsaa  i 
Graven  hvile  ved  hinandens  Side.  Det  viser  sig  ogsaa,  at 
Folk,  der  dreve  forskjellige  Haandværk,  sluttede  sig  sammen 
og  dannede  ét  Lav,  sagtens  for  saaledes  at  søge  Styrke  i 
Mængden  af  Medlemmer,  skjent  det  tit  kan  falde  vanske- 
ligt at  forstaa,  hvilket  Punkt  der  egentlig  har  dannet  Binde- 
ledet, som  naar  vi  i  en  By  finde,  at  Glarmestrene  hørte  ind 
under  Smedelavet;  saa  kan  man  da  bedre  forstaa,  at  Sværd- 
fegere  og  Kandestøbere  gjorde  det;  og  at  i  en  By  Sadel- 
magerne, Skinderne  og  Handskemagerne  dannede  ét  Lav,  er 
mere  naturligt,  end  hvor  Sadelmagerne  regnedes  for  en 
Underafdeling  af  Smedene. 

Om  der  var  mange  Formaliteter,  naar  en  Kvinde  op- 
toges i  Gildet  og  altsaa  blev  »Gildesøster«,  kan  ikke  af- 
gjøres,  men  sikkert  er  det,  at  ogsaa  Kvinder  kunde  blive 
Medlemmer;  rimeligvis  var  det  ikke  saaledes  i  den  første 
Tid,  om  de  end  maaske  nok  ogsaa  da  kunde  faa  Lov  til  at 
deltage  i  Gjæstebudene  og  Maaltiderne,  og  det  tør  haabes, 
at  »Damernes«  Nærværelse  dog  har  bidraget  noget  til  at 
holde  Lystigheden  inden  for  de  rette  Grænser.  Muligt  er 
det,  at  en  Gildebroders  Hustru  ansaas  for  at  høre  til  Gildet, 
men  det  vides  dog  ogsaa,  at  ugifte  Kvinder  have  været 
Medlemmer.  Naturligvis  indtoge  Kvinderne  ikke  nogen  frem- 
trædende Plads;  til  Gildernes  Øvrighedsposter  kunde  de 
selvfølgelig  ikke  vælges;  de  Tillidshverv,  de  havde  som 
»Bredesøstre«  og  »Tøndesøstre«,  vare  saadanne,  som  i  vor 
Tid  udføres  af  Tjenestepiger;  de  maatte  deltage  i  Gildets 
Gudstjenester  og  i  Selskabeligheden,  men  derimod  ikke  i 
Raadslagningerne,   i  Overensstemmelse   med  Ordet   om,    at 

»Kvinden  skal  tie  i  Forsamlingen«;  dog  synes  det,  som  om 
de  nok  have  ha,ft  Stemmeret;  dette  forekommer  os  at  være 
den  eneste  rimelige  Forklaring  paa  den  mærkelige  Omstæn- 
dighed, at  i  nogle  Gilder  gjaldt  en  ugift  Broders  Stemme 
dobbelt  saa  meget  som  en  gift  Broders. 

Tiden,  da  de  ny  Brødre  optoges  i  Gildet,  har  formo- 
dentlig været  ved  Gildets  aarlig  tilbagevendende  Fester,  der 
vare  en  Blanding  af  Gudstjeneste,  Raadslagning  og  selskabe- 
lig Sammenkomst;  den  ny  optagne  Broder  maatte  aflægge 
højtidelig  Ed  paa  at  ville  holde  Gildets  Love;  denne  Ed  er 
vel  bleven  aflagt  i  Kirken  ved  Messen  for  Gildets  Helgens 
Alter,  og  nogle  Steder  var  det  Skik,  at  Eden  aflagdes  over 
et  tændt  Lys,  hvorved  man  formodentlig  symbolsk  har  villet 
fremstille  Helvedes  Ild,  der  truede  Edsbryderen.  Ved  Op- 
tagelsen havde  den  ny  Gildebroder  ogsaa  at  udrede  i  Op- 
tagelsespenge  et  stundum  ikke  saa  ringe  Beløb,  ved  hvilket 
han  altsaa  delagtiggjordes  i  Gildets  tidligere  Ejendomme; 
og  sædvanlig  har  han  vel  ogsaa  benyttet  Lejligheden  til  ved 
at  gjøre  et  Traktement  for  sine  nye  Brødre  paa  denne  for 
ham  saa  betydningsfulde  Dag  at  sikre  sig  deres  Velvilje; 
sligt  blev  altifl  modtaget  med  Taknemmelighed.  — 

Naar  man  spørger,  hvad  vel  egentlig  Hensigten  har 
været  med  Oprettelsen  af  Gilderne,  da  vil  man  maaske  i 
Regelen,  paa  Grund  af  den  nu  almindelige  Betydning  af 
Ordet  Gilde,  være  tilbøjelig  til  den  Mening,  at  den  væsent- 
ligste Grund  har  været  Folks  Lyst  til  i  selskabelige  Sam- 
menkomster at  leve  højt  med  Spise  og  Drikke;  men  fra 
Begyndelsen  af  var  dette  Hensyn  kun  det  underordnede;  jo 
mere  det  trængte  sig  frem  til  at  komme  i  Forgrunden, 
desto  mere  viste  det  sig,  at  Gildet  var  i  Forfald  og  havde 
svigtet  sin  oprindelige  Karakter.  Vi  se  det  tydeligst  af  en 
gammel  latinsk  Gildeskraa  for  St.  Olafs  Gilde  i  Storehedinge ; 
den  begynder  saaledes:  »Brødre  og  Søstre!  det  være  eder 
vitterligt,    at   dette  Gilde  er  stiftet,    ikke  for  Driks  Skyld, 

men  for  Rjensidig  Bistand  efter  Lov  og  Retfærdighed,  saa 
deo  ene  Broder  skal  komme  den  anden  til  Hjælp«.  I  dette 
Tilfælde  var  Hoved liensigten  altsaa  den  mere  verdslige,  at 
Medlemmerne  skulde  være  hinanden  til  Hjælp;  men  ikke 
alene  i  det  timelige  skulde  de  være  forbundne  og  forenede 
med  hinanden;  ogsaa  med  Hensyn  til  Sjælenes  Frelse  ved 
Gudfrygtigheds  Øvelse  skulde  Gilderne  øve  deres  Indflydelse, 
altsaa  det  skulde  være  i  Ordets  egentlige  Forstand  »kriste- 
lige Broderskaber«;  ogsaa  dette  se  vi  ofte  antydet  i  den 
Tone,  der  gaar  igjennem  Statuterne;  en  Gildeskraa  begynder 
med  den  Ben,  at  »den  almægtige  Gud  vil  signe  og  styrke 
Gildet  og  alle  dem,  der  det  styrke  og  holde  med  Rette,  til 
Guds  og  St.  Knuds  Hæder  og  til  alle  deres  Helsen  og  Sa- 
lighed, som  nu  til  ere  og  til  komme« ;  —  nogle  af  St.  Knuds 
Gildeskraaer  i  Odense  i  det  femtende  Aarh undrede  begynde-. 
»Siden  Gud  er  Kjærlighed,  og  hvo  som  bliver  i  Kjærlighed, 
bliver  i  Gud  og  Gud  i  ham,  saa  have  vi  Kjøbmænd  og 
Kjøbsvende  besluttet  at  stifte  dette  Gilde«  o.  s.  v.  —  hvoraf 
yderligere  fremgaar,  at  da  havde  trods  denne  kristelige 
Overskrift  selve  St.  Knuds  Gilde  i  den  By,  hvor  han  døde, 
forandret  sin  oprindelige  Karakter  og  var  blevet  en  exklusiv 
Handelsforening;  —  eller  det  hedder  i  en  Skraa,  at  »de 
hellige  Fædres  Indretninger  og  retslige  Orden  opfordrer  os 
til,  at  vi  bør  mindes  de  hellige  med  vor  fulde  Kjærlighed, 
hvorfor  det  er  nødvendigt  at  paakalde  Gud,  at  han  værdiges 
naadig  at  styre  vort  Gilde  af  sin  store  Miskundhed,  saaledes 
at  vi  kunne  gjere  os  fortjente  til  efter  Døden  endrægtig  at 
samles  med  hans  hellige  i  Himmeriges  Rige.«  At  dette 
træder  endnu  tydeligere  frem  i  de  Gilder,  der  enten  ude- 
lukkende eller  for  største  Delen  bestode  af  gejstlige,  »Ka- 
lenteme«,  er  en  Selvfølge. 

Vi  skulle  nu  betragte  Gilderne  under  Hensynet  til  de 
forskjellige  Øjemed,  i  hvilke  de  ere  stiftede:  som  Hjælpe- 
foreninger,  som   gudelige   Foreninger,    og   som   selskabelige 

Porlystelsesforeninger ;  —  men  ligesom  alle  disse  forskjel- 
lige  Hensyn  smeltede  sammen  ved  Gildernes  Oprettelse  og 
under  deres  videre  Udvikling,  saaledes  er  det  ogsaa  nu 
umuligt  at  holde  dem  helt  ude  fra  hinanden  ved  denne  Be- 
tragtning af  Gildevæsenet.  (Forts.) 

Vilhelm  Bang. 

(Slutning). 


V. 

Villersexel. 

Jlifter  Slaget  ved  Orleans  var  en  Del  af  den  slaaede 
Hær  under  General  Chanzy  trængt  tilbage  i  vestlig  Ret- 
ning, medens  General  Bourbaki  ved  Bourges  fuldstændig- 
gjorde den  anden  Del,  som  var  undsluppen  mod  Syd,  og 
om  denne  Hær  havde  man  paa  tysk  Side  ikke  kunnet 
indhente  paalidelige  Efterretninger.  Mod  Slutningen  af 
December  antydede  dog  Rygter  og  forskjellige  Omstændig- 
heder, at  Bourbakis  Tropper  befordredes  paa  Jærnbanen 
mod  Øst,  ligesom  der  ogsaa  skulde  finde  store  Militær- 
transporter Sted  paa  Banen  fra  Lyon  til  Besangon.  Hvis 
dette  skulde  bekræfte  sig,  vare  den  tyske  Hærs  Forbindelses- 
linjer, som  XlVde  Korps  hidindtil  havde  dækket,  ikke  mere 
sikre;  da  Jærnbanen  fra  Besan^on  derhos  langs  Doubs  gaar 
videre  til  Øvre-Elsass,  var  ogsaa  Belejringen  af  Belfort,  ja 
selve  de  tyske  Grænseprovinser  truede.  General  v.  Werder 
besluttede  derfor  at  opgive  Dijon,  i  Ilmarcher  at  samle  hele 

Korpset  ved  Vesoul  og  her  fra  efter  Evne  at  hindre  de 
fjendtlige  Planer. 

Vi  tiltraadte  Marchen  den  27de,  og  Terrænets  Beskaf- 
fenhed nødte  os  til  at  gjore  vide  Omveje;  det  sneede, 
Kulden  steg  til  10  Grader,  og  Mennesker  og  Heste  dækkedes 
med  hvide  Krystaller;  frem  fra  Kyserne  kigede  forfrosne 
Ansigter,  hvide  Skjæg  og  blaarøde  Kinder;  vi  kjendte  næppe 
hverandre  igjen. 

Undervejs  indlob  Rygter,  som  lode  Bourbaki  med  en 
stor  Hær  allerede  være  i  Nærheden;  det  var  umuligt  og 
foruroligede  os  ikke  i  mindste  Maade,  men  Befalingen  nødte 
os  til  stærke  Marcher,  og  vi  tilbagelagde  paa  glatte  Veje 
omtrent  fjorten  Mil  i  tre  Dage;  op  og  ned  ad  Bjærgene  var 
det  lige  vanskeligt  at  komme  afsted;  Rytterne  gik  til  Fods 
og  ledede  Hestene  ved  Haanden,  Kjøretøjer,  som  vare  væl- 
tede eller  kjørte  fast,  indsnævrede  Vejen,  og  naar  man  fra  en 
Højde  skuede  hen  over  den  vinterklædte  Flade  og  saae 
Skarerne,  som  med  Anstrængelse  ilede  fremad,  mindedes 
man  om  Franskmændenes  Tilbagetog  fra  Rusland;  men  vi 
fulgtes  ikke  af  nogen  Fjende  og  lode  næsten  ingen  Mand 
tilbage. 

Den  29de  Klokken  fire  om  Eftermiddagen  red  jeg  for 
fjerde  Gang  ind  i  Vesoul  og  op  foran  den  rige  Bankiers 
Hus,  og  denne  Gang  var  det  ikke  blot  Tjeneren  Charles, 
men  ogsaa  Husets  Frue  og  Søn,  der  modtoge  mig  paa  en 
forekommende  Maade;  Bankieren  selv  var  som  Gissel  i 
Bremen. 

Fyrst  V.  Hohenlohe  var  ligeledes  igjen  indkvarteret  her, 
og  da  jeg  strax  opsøgte  hara,  hilste  han  mig  paa  sin  sæd- 
vanlige hjærtelige  Maade;  han  var  bedrøvet  over,  at  mere 
end  fire  Hundrede  syge  og  saarede  maatte  lades  tilbage  i 
Dijon  i  Hænderne  paa  Fjenden,  rigtignok  med  vore  egne 
Læger  og  Sygeplejere. 

Charles  havde  i  vore  Værelser  ladet  opsætte  smaa 
Kakkelovne  foran  Kaminerne;    de  stode  rigtignok  i  hæslig 

Modsætning  til  de  smukke  Rum,  men  varmede  desto  bedre. 
Min  personlige  Stilling  havde  saaledes  ganske  vist  hurtig 
forandret  sig  paa  glædelig  Vis,  men  det  gode  Humør  vilde 
dog  ikke  strax  vende  tilbage,  da  Stemningen  i  det  hele  taget 
var  trykket.  Man  havde  skyndsomst  maattet  forlade  Dijon, 
aabnet  Langres  Lejlighed  til  at  forstærke  sig  og  samlet  sig 
omkring  Vesoul,  men  vidste  nu  ikke,  hvor  Fjenden  stak  og 
endnu  mindre,  hvad  han  forte  i  sit  Skjold.  Saa  langt  vore 
Rekognosceringer  mægtede  at  udforske  Landet  hen  imod 
Doubs,  fandt  vi  ikke  Spor  af  Fjenden,  og  dog  henviste  alle 
de  Efterretninger,  som  tilflede  General  v.  Werder,  atter  og 
atter  til  Massesamlinger  af  franske  Tropper  langs  denne 
Flod,  og  denne  Gang  ikke  blot  nydannede  Korps,  men  ogsaa 
ældre  fra  Algérie.  I  Versailles  sluttede  man  derimod  af 
nyere  Oplysninger,  at  Bourbaki  endnu  var  i  Egnen  om 
Bourges  og  ansaa  det  for  rimeligst,  at  han  og  Chanzys  Hære 
i  Fællesskab  vilde  forsøge  at  frigjøre  Paris,  som  siden  den 
27de  blev  beskudt  af  de  tyske  Belejrings- Batterier;  man 
vilde  atter  sende  det  XlVde  Korps  frem  mod  Dijon  og 
Langres. 

Vor  kommanderende  Generals  Stilling  var  vanskelig.  Den 
Bekymring  over  at  have  forfejlet  eller  at  forfejle  det  rigtige 
laa  lige  saa  nær  som  den  Tanke,  at  hans  Korps  trods  den 
største  Hengivenhed  for  sin  Opgave  kunde  være  udset  som 
Offer  for  en  uventet  og  sørgelig,  om  just  ikke  ligefrem  farlig 
Episode  i  denne  saa  hæderkronede  Krig. 

Slutningen  af  det  gamle  og  Begyndelsen  af  det  nye 
Aar  var  saaledes  ingenlunde  behagelig,  men  dog  fortabte  vi 
os  for  største  Delen  i  muntre  Samtaler  under  den  selskabe- 
lige Sammenkomst,  General  v.  Werder  havde  indbudt  os  til. 
Hertil  bidrog  væsentlig  en  ny  Gjæst,  den  schaumburg- 
Lippeske  Regeringspræsident  v.  Lauer,  som  var  udnævnt  til 
Præfekt  for  Departementet  Øvre-Saone;  det  var  ikke  første 
Gang,  at  han  var  i  Vesoul;  thi  han  havde  betraadt  denne 
Stad  allerede  1814,  da  han  kæmpede  med  i  Befrielseskrigen; 

trods  sin  høje  Alder  havde  han  bevaret  sit  ungdommelig 
lette  Sind  og  var  ikke  til  Sinds  at  give  efter  for  de  legem- 
lige Besværinger,  de  nuværende  Forhold  kunde  medføre. 

Da  Fruen  i  mit  Kvarter  denne  Gang  havde  modtaget 
mig  saa  venlig,  aflagde  jeg  hende  et  Nyaars-Besøg  og  ud- 
trykte min  Beklagelse  over,  at  hendes  Mand,  der  efter  eget 
Udsagn  ikke  vilde  kunne  leve  i  Tyskland,  nu  maatte  dele 
Lod  med  andre  franske  notable  Personligheder,  »Aa!  beklag 
blot  ikke  ham«,  udbrød  hun  lidt  stødt,  ikke  paa  mig,  men 
paa  sin  Mand;  »han  befinder  sig  kun  alt  for  godt  i  Bremen; 
han  lever  med  Venner  og  Landsmænd  i  Hillmanns  Hotel, 
og  de  more  sig  overmaade  godt«. 

Vort  Korps  havde  modtaget  nogle  Forstærkninger  af 
Etappe-Tropperne ;  en  Landeværns-Bataillon,  to  Kompagnier 
Reservejægere,  en  Eskadron  Reserve-Husarer  og  tvende  Re- 
serve-Batterier vare  indtrufne  til  Omegnen  af  Vesoul;  et 
smukt,  venligt  Smil  gled  hen  over  Generalens  Ansigt,  da 
han  saae  Jægerne,  for  hvem  han  havde  en  særlig  For- 
kjærlighed. 

Fremdeles  var  der  fra  Strassburg  indtruffet  otte  Lande- 
værns-Batailloner,  to  Eskadroner  Reserve-Ulaner  og  tvende 
Reserve-Batterier,  alt  under  Kommando  af  General  Deb- 
schitz,  og  de  afsendtes  samtlige  til  Øvre-Elsass  for  at  styrke 
Belejringskorpset  omkring  Belfort. 

Angaaende  Fortsættelsen  af  denne  Fæstnings  Belejring 
<  hørte  jeg  til  min  Forbavselse,  at  Angrebet  var  blevet  for- 
lagt fra  Vest-  til  Sydfronten ;  man  nærede  den  Overbevisning, 
at  Belforts  Erobring  vilde  følge  hurtig  paa  Indtagelsen  af 
Perches-Højderne. 

En  glædelig  Efterretning  var  Beretningen  om  Slaget 
ved  Hallue;  General  Manteuffel  havde  angrebet  den  i  nu- 
naerisk  Henseende  stærkt  overlegne  Fjende  og  slaaet  ham; 
det  havde  atter  vist  sig,  hvor  ringe  Modstandskraft  der  laa 
i  de  franske  nyformerede  Korps. 

Den  2den  Januar  vilde  General  v.  Werder  lade  udføre 
en  stærk  Rekognoscering  hen  imod  Doubs,  da  der  indløb 
Melding  om,  at  Fjenden  var  kommen  til  Syne  syd  for  Al- 
laine,  lige  over  for  General  Debschitz;  dette  ændrede  vor 
Plan,  og  Dele  af  XlVde  Korps,  som  vare  skudte  længst 
frem  paa  dette  Hold,  afsendtes  til  Hjælp  for  General  v. 
Tresckow,  men  de  kunde  allerede  den  3dje  beordres  tilbage, 
da  Belejringskorpset  ikke  for  Øjeblikket  var  udsat  for  Fare. 
Samme  Dag  syntes  Franskmændene  at  ville  overskride  Doubs 
og  Ognon  og  skyde  sig  ind  mellem  Belfort  og  Vesoul,  og 
derfor  bleve  Tropperne  trukne  sammen  i  Egnen  om  Viller- 
sexel,  en  lille  Stad  ved  sidstnævnte  Flod,  tre  Mile  fra 
Vesoul.  Den  4de,  tidlig  om  Morgenen,  joge  vi  der  hen  ad 
spejlglatte  Veje ;  men  Efterretningen  var  atter  falsk,  og  uden 
at  have  truffet  paa  Fjender  vendte  vi  tilbage  til  de  rømmede 
Kvarterer. 

Endelig  den  5te  viste  Fjender  af  samtlige  Vaabenarter 
sig  i  Egnen  syd  for  Vesoul.  Vi  red  tidlig  ud;  der  fandt 
flere  Forpostfægtninger  Sted;  nogle,  en  Mil  syd  for  Staden, 
trak  ud  til  Mørkningen;  de  kostede  os  ikke  ubetydelige 
Ofre,  men  indbragte  500  Fanger,  som  bleve  forhørte  i 
Hovedkvarteret. 

Det  oplystes,  at  vi  virkelig  havde  Bourbaki  for  os ;  han 
maatte  allerede  have  samlet  mindst  60,000  Mand,  to  om 
ikke  tre  hele  Armékorps.  Krigsfangernes  Udsagn  stemmede 
ogsaa  overens  deri,  at  man  ventede  endnu  flere  Forstærk- 
ninger. Overmagten  var  følgelig  stor,  dog  nærmest  vel  blot 
i  Tal.  Mange  af  disse  Folk  vare  nylig  udskrevne,  mangel- 
fuldt udrustede  Soldater,  delvis  endnu  Ynglinge,  som  ikke 
vare  et  Vinter  felttogs  Besværligheder  voxne.  Den  Aften 
styrkedes  i  det  mindste  hos  mig  Haabet  om,  at  slige 
Skarer  altid  vilde  lide  Skibbrud  mod  vort  Mandskabs  Krigs- 
dygtighed. 

I  Forventning  om,  at  den  saa  nære  Fjende   nu  vilde 

angribe  os,  lod  General  v.  Werder  sit  Korps  indtage  en 
Stilling  ved  Vegoul. 

Den  6te  blev  jeg  ved  Dagens  Frembrud  sendt  op  paa 
Calvariebjærget  for  at  iagttage  og  melde,  naar  Fransk- 
mændene rykkede  frem,  og  saaledes  kom  jeg  dog  sluttelig 
op  paa  denne  Bakke.  Jeg  steg  op,  forsynet  med  en  god 
Kikkert;  der  opstilledes  en  Kjæde  af  Meldingsposter ;  Val- 
fartsvejen  havde  rimeligvis  endnu  aldrig  været  anvendt  til 
sligt  øjemed. 

Fra  den,  nogle  Hundrede  Fod  høje  Bjærgkegle  havde 
jeg  et  saa  interessant  Overblik,  at  jeg  næppe  følte  den 
isnende  Vind.  Vi  havde  endnu  stadig  flere  Graders  Kulde, 
og  Sneen  dækkede  Markerne,  men  dog  vare  de  Veje,  ad 
hvilke  Fjenden  kunde  komme,  tydelig  at  skjelne;  paa  ingen 
af  dem  fandt  nogen  Bevægelse  Sted. 

I  Begyndelsen  troede  jeg  paa  forskjellige  Steder  at 
skimte  Kolonner,  store  og  smaa,  der  hævede  sig  frem  fra 
den  hvide  Flade  som  mørke,  retvinklede  Masser;  jeg  iagttog 
dem  med  den  mest  spændte  Opmærksomhed;  men  de  æn- 
drede ikke  Stilling,  hverken  indbyrdes  eller  til  Omgivelserne, 
de  bleve  stadig  paa  samme  Post,  og  saaledes  overtydede  jeg 
mig  om,  at  det  var  livløse  Gjenstande,  lavt  Krat,  hvor 
Sneen  ikke  var  bleven  hængende  ved. 

Da  der  intet  rørte  sig  i  hin  Egn,  kunde  jeg  i  Ro  be- 
tragte Opstillingen  af  vort  Korps,  som  bredte  sig  til  højre 
og  til  venstre  ved  Foden  af  mit  Standpunkt.  Tropperne 
vare  lejrede  til  Kamp,  Kanonerne  stode  færdige;  der  var 
32  Batailioner,  24  Eskadroner,  120  Stykker  Skyts,  saaledes 
en  anselig  Styrke,  men  rigtignok  helt  og  holden  henvist 
til  sig  selv  i  denne  Del  af  det  fjendtlige  Frankrig,  i  mange 
Dagsmarcher  uden  betydelig  Bistand. 

Hvis  General  Bourbaki  slog  os  her,  havde  han  frit  Spil, 
i  det  mindste  indtil  Belfort,  og  han  stræbte  visselig  efter  et 
hurtigt  Resultat;    det   var  jo   bekjendt   nok,   at   Gambetta 

skyndede  paa  Generalerne  eller  ogsaa  erklærede  dem  for 
uduelige  og  lod  dem  stille  for  en  Krigsret. 

Fjenden  kom  ikke,  maaske  samlede  han  endnu  sine 
Kræfter;  ved  Hjælp  af  Teleskopet  og  Kortet  studerede  jeg 
Landet.  Selskab  havde  jeg  ikke,  undtagen  en  Ordonnans; 
til  mit  Tidsfordriv  og  sin  egen  Fornøjelse  fortalte  han  Hi- 
storier fra  sin  Hjemstavn;  men  den  sterste  Tid  gik  dog 
hen  i  Tavshed,  og  jeg  tænkte  paa  alle  Haande,  særlig  ogsaa  paa 
det  Spørgsmaal,  om  jeg  vel  vilde  forblive  lige  saa  ubekymret, 
saafremt  jeg  var  ansvarlig  for  Operationerne;  en  vigtig 
Afgjørelse  var  forestaaende,  om  ikke  i  Dag,  saa  muligvis  i 
Morgen,  i  hvert  Fald  i  den  nærmeste  Tid.  Generalen,  af 
hvis  Beslutninger  utallige  Menneskeliv,  ja  Staters  og  Landes 
Lykke  var  afhængig,  maatte  være  i  Besiddelse  af  den  højeste 
Grad  af  Karakterstyrke  for  hæderlig  at  kunne  overstaa 
denne  Krisis. 

Da  det  blev  mørkt,  steg  jeg  ned. 

Samme  Aften  skulde  der  hændes  det  mest  ubehagelige, 
jeg  endnu  havde  oplevet  i  denne  Krig.  En  Landeværns- 
afdeling  havde  faaet  anvist  Kvarter  i  Staden;  som  alle  vore 
Folk  var  ogsaa  denne  Deling  meget  anstrængt  af  den  sidste 
Tids  Marcher  og  Bivuaker,  Befalingsmænd  som  Mandskab 
vare  udmattede,  og  nu  havde  Folkene  drukket  sig  fulde  i  Hu- 
sene, som  vare  rigelig  forsynede  med  varme,  berusende 
Drikke;  de  havde  huseret  slemt  i  Kj ældere  og  Stuer  og 
raat  behandlet  de  Ejermænd,  som  vilde  værne  om  deres 
Ejendom.  ;  Jeg  blev  kaldt  til  Hjælp  fra  mit  Kvarter;  det 
var  den  første  slemme  Udskejelse  fra  vore  Soldaters  Side, 
og  det  blev  ogsaa  den  sidste.  Patrouiller  gjorde  Ende  paa 
Uvæsenet,  Landeværnet  blev  sendt  ud  af  Byen  og  paa  Bi- 
vuak, og  der  blev  indledet  en  retslig  Undersøgelse  imod 
dem;  Troppedelingen,  hvortil  de  hørte,  udsonede  nogle 
Dage  senere  denne  Plet  ved  en  mandsmodig  Kamp. 

Bagagen  blev  sendt  tilbage,  og  hele  Natten  igjennem 

holdt  man  sig  parat;  den  gamle  Præfekt  sov  fuldstændig 
paaklædt  paa  en  Sofa. 

Der  blev  Omslag  i  Vejret,  det  tøede;  Tjeneren  Charles 
syntes  at  faa  Ret  med  sin  trøsterige  Paastand,  at  en  slig 
Kulde  i  Vesoul  aldrig  er  af  Varighed. 

Den  7de  fandt  vi  Landsbyerne  syd  for  Vesoul  ubesatte 
af  Fjenden;  andre  Oplysninger  og  Efterretninger  gjorde  hans 
Afmarche  mod  Belfort  sandsynlig,  den  8de  iagttog  man 
ikke  langt  fra  Ognon  et  fransk  Korps,  der  marcherede  mod 
Øst;  4de  Reservedivision  og  bag  denne  General  v.  Goltz's 
Tropper  ble  ve  skudte  frem  paa  Vejen  til  Villersexel. 

Om  Natten  traadte  Fyrst  v.  Hohenlohe  med  Lys  hen 
til  min  Seng  og  vakte  mig  af  min  dybe  Søvn.  »Der  er  en 
Befaling  fra  General  Werder;  vi  skulle  afsted  tidlig  paa 
Morgenstunden.« 

Denne  Ordre  var  udstedt,  da  man  havde  bragt  i  Erfa- 
ring, at  Fjenden  stod  i  Villersexel  og  følgelig  truede  med 
at  afskære  os  fra  Belfort;  derfor  skulde  4de  Reservedivision 
med  sin  Avantgarde  marchere  mod  Villersexel  og  med  sin 
Hovedstyrke  mod  Landsbyen  Aillevans,  en  halv  Mil  nord 
for  samme  Stad,  nær  ved  Ognon,  som  her  har  en  sydlig 
Retning.  General  v.  Goltz's  Brigade  skulde  følge  efter,  den 
badensiske  Division  derimod  slaa  ind  paa  en  nordligere  Vej. 

Ved  Daggry  forlod  Hovedkvarteret  Vesoul;  det  meget 
bakkefulde  Landskab  var  endnu  dækket  med  tæt  Snelag; 
Meldinger  traf  Generalen  undervejs;  vi  hørte  Kanonskud. 

En  halv  Mil  nordvest  for  Villersexel  krydses  Vejen 
inde  i  Skoven  af  en  anden,  som  fører  fra  Lure  over  Aille- 
vans til  Besangon;  paa  dette  Punkt  ligger  Avlsgaarden 
Grange  d'Ancin;  her  blev  jeg  sendt  bort  for  at  se,  hvorledes 
det  stod  til  ved  Ognon. 

I  det  jeg  slog  ind  paa  Vejen  til  Villersexel,  traf  jeg 
paa  flere  Flokke  Krigsfanger,  som  førtes  bort,  og  da  jeg 
kom  ud  af  Skoven,  havde  jeg,  halvandet  Tusende  Skridt 
foran  mig,  til  venstre  Staden  paa  den  heje,   hinsidige  Bred, 

til  højre  derimod  Landsbyen  Moimay  paa  denne  Side  Floden. 
Ved  Staden  optager  Ognon  en  fra  Øst  kommende  vandrig 
Biflod,  og  den  flyder  med  betydelig  Brede  og  i  flere  Arme 
nogle  Tusende  Skridt  i  vestlig  Retning  til  Moima}^  hvor 
den  atter  vender  sig  mod  Syd.  Over  Floden,  som  ikke  var 
tilfrossen,  fører  en  lang  massiv  Bro  til  den  højt  liggende 
Stad,  som  allerede  var  stormet  af  4de  Keservedivisions 
Avantgarde.    Bag  ved  faldt  endnu  kun  enkelte  Kanonskud. 

Til  højre  udfoldede  sig  derimod  en  levende  Kanonade. 
Ved  Moimay  traf  jeg  General  v.  der  Goltz,  hvis  Avantgarde 
havde  besat  denne  Landsby;  foran  ham  udviklede  Fjenden 
overlegne  Stridskræfter.  Med  sin  sædvanlige  Ro  gav  Gene- 
ralen Hovedstyrken  Ordre  til  at  rykke  frem;  var  det  end 
ikke  sandsynligt,  at  Franskmændene  vilde  rette  sit  Hoved- 
angreb mod  dette  Punkt,  hvor  Terrænet  ikke  var  dem 
gunstigt,  og  vi  beholdt  Forspringet  til  Belfort,  maatte  han 
dog  opholdes. 

I  det  jeg  nu  red  tilbage,  fandt  jeg  General  v.  Werder 
paa  en  Høj  foran  Landsbyen  Aillevans  i  Samtale  med  Gene- 
ral V.  Schmeling,  som  her  havde  ladet  slaa  Bro  over  Ognon ; 
lidt  senere  begav  den  kommanderende  General  med  Oberst- 
løjtenant  Leszczynski  sig  til  et  Hus  i  Landsbyen,  og  ogsaa 
General  v.  Schmeling  fjærnede  sig. 

Kl.  1  indtraf  General  v.  Werder  igjen;  han  syntes 
imidlertid  at  have  modtaget  Meldinger  og  udstedt  Befalinger; 
jeg  og  tvende  andre  Officerer  fik  Ordre  til  at  følge  ham, 
medens  Stabschefen  blev  i  Aillevans;  hurtig  naaede  vi 
Villersexel,  ferst  i  Nærheden  af  Broen  maatte  Hestene  gaa 
i  Skridt.  Vi  drøftede  nu  det  Spergsmaal,  hvor  vidt  man 
enten  skulde  hævde  Staden  eller  remme  den,  før  det  fjendt- 
lige Artilleri  kunde  bestryge  den  lange  Bro  og  Defileet 
gjennera  Skoven.  Strax  hinsides  Floden  red  vi  til  højre 
opad  Bakken  mod  et  stort  Slot,  der  laa  i  en  Park,  og  hvor 
Preusserne   forst   vare   trængte   ind   over    en  Gangbro,   de 

bavde  opdaget  neden  for  Hovedbroen.    I  Staden  stege  vi  af 
Hestene,  og  Generalen  besøgte  de  saarede. 

Da  hørte  vi  pludselig  Kanonskud  i  sydlig  Retning;  vi 
red  ud  og  saae  fjendtlige  Batterier  omtrent  i  to  Tuseude 
Skridts  Afstand;  franske  Troppemasser  kunde  jeg  endnu 
ikke  faa  Øje  paa,  men  Artilleriets  Optræden  antydede  dog 
utvivlsomt  et  forestaaende  Angreb.  Det  hele  kunde  blot  være 
meget  fordelagtigt  for  os ;  jo  længere  Bourbaki  lod  sig  holde 
fast  af  en  Del  af  vort  Korps,  desto  mere  Tid  fik  den  anden; 
at  han  skulde  kaste  os  over  Ende,  var  der  ingen  Fare  for, 
naar  man  tog  Hensyn  til  Terrænet  og  de  tvende  Hæres  for- 
skjellige  Krigsdygtighed.  Desuden  var  det  allerede  paa 
Hældingen  af  Dagen. 

Vort  Artilleri  rykkede  frem  mod  Sydsiden  af  Staden, 
og  ogsaa  vort  Fodfolk  gik  fremad ;  vi  vendte  tilbage,  og  paa 
en  fri  Plads  fandt  vi  General  v.  Schmeling,  hvis  Hoved- 
styrke var  kommanderet  der  hen  og  delvis  allerede  indtruifen. 
Efter  en  Samtale  med  ham  red  den  kommanderende  General 
hen  mod  Broen,  jeg  troede,  han  vilde  tilbage  til  Moimay. 

I  Nærheden  af  Slottet  stod  en  Del  af  30te  Eegiment 
af  Brigaden  Goltz,  hvis  General  havde  afgivet  ni  af  sine 
fire  og  tyve  Kompagnier  til  Villersexel;  General  v.  Werder 
befalede,  at  de  skulde  sendes  tilbage  til  deres  Brigade  og 
red  videre  over  Broen;  her  traf  vi  Oberstløj tenant  v.  Lesz- 
czynski  og  erfarede,  at  ogsaa  tvende  badensiske  Brigader 
vare  i  Anmarche ;  ved  Skovbrynet  mødte  vi  General  v.  Goltz, 
som  rolig  erklærede  ikke  at  behøve  nogen  Understøttelse; 
Landeværnsbataillonerne  af  4de  Reservedivisions  Hovedstyrke 
bleve  holdte  tilbage. 

Imidlertid  vare  fjendtlige  Masser  stormede  fremad  mod 
Villersexel;  de  preussiske  Batterier  havde  faaet  Befaling  til 
at  rømme  venstre  Flodbred  og  søgte  nu  at  øve  deres  Virk- 
ning fra  højre  Bred.  Jeg  blev  sendt  afsted  for  at  se,  hvad 
de  mægtede.  Skumringen  faldt  paa,  det  franske  Artilleri 
skød  med  Liv   og   havde    stukket  Byen  i   Brand   paa  flere 

Steder;  efter  at  Kompagnierne  af  30te  Regiment  vare  trukne 
tilbage,  trængte   Qendtligt  Fodfolk  ind  i  Parken  og  Slottet. 

Ved  Broen  holdt  General  v.  Schmeling  i  største  Ro, 
skjønt  de  franske  Projektiler  sværmede  omkring  ham;  der 
var  indløbet  Befaling  til  at  holde  Villersexel;  de  nærmeste 
Landeværnsbatailloner  rykkede  frem;  efter  indgaaet  Ordre 
begav  Divisionskommandøren  sig  til  Overgeneralen. 

I  Avlsgaarden  Grange  d'Ancin  mødtes  saaledes  alle 
Generalerne;  nogle  badensiske  Batailloner  og  Batterier  havde 
ogsaa  grebet  ind  i  Fægtningen  som  Støtte  for  Brigaden 
Goltz;  her  havde  Fjenden  ikke  vundet  noget  Terræn  og  ved 
indtrædende  Mørke  opgivet  Kampen. 

Dagen  havde  været  af  Vigtighed ;  for  første  Gang  havde 
vi  truffet  den  længe  skjulte  Modstander;  tvende  franske 
Armékorps,  XVIIIde  og  XXde,  —  nogle  paastode  endnu 
flere  —  stode  over  for  os  og  havde  •  ikke  mægtet  at  kaste 
blot  en  Del  af  vort  Korps;  endskjønt  Kampen  i  Villersexel 
endnu  fortsattes,  kunde  den  dog  ikke  medføre  noget  Re- 
sultat, det  var  Nat,  og  Kampen  skulde  afbrydes. 

Ad  den  spejlglatte  og  atter  tilfrosne  Vej  red  vi  til  Aille- 
vans  forbi  lange  Rækker  af  Trænvogne ;  som  vi  gik  og  stode, 
søgte  vi  omkring  i  Bøndergaardene  Hvile   paa  et  Straaleje. 


VI. 

Langs  Lisaine. 

Tidlig  vare  vi  ude  i  den  isnende,  endnu  ikke  af  Mor- 
genroden oplyste  Luft;  ved  Lygteskin  søgte  man  sine  Heste, 
disse  vigtige,  trofaste  Krigsfæller,  af  hvilke  mange,  der 
skaanedes  af  de  Qendtlige  Kugler,  gik  til  Grunde  af  andre 
Onder;  de  havde  staaet  opsadlede  i  de  kolde  Skur  og  saae 
forfrosne  og  hungrige  ud;  mine  Heste  vare  raske. 

For  at  indhente  Efterretninger,  for  at  varme  sig  løb 
man  omkring. 

Under  Skinnet  fra  Ildebrandene  var  der  blevet  kæmpet 
heftig  i  Villersexel,  i  det  brændende  Slot  fra  Etage  til  Etage, 
fra  Sal  til  Sal;  flere  og  flere  Franskmænd  strømmede 
stadig  til,  omringede  Preusserne  snart  hist,  snart  her,  andre 
ilede  nu  disse  til  Hjælp,  og  saaledes  lykkedes  det  først  efter 
Midnat  at  fere  Divisionen  Schraelings  Tropper  tilbage. 

General  Bourbaki  havde  været  til  Stede  under  Angrebet 
paa  Staden;  hans  XXde  Armékorps  havde  indtaget  den,  og 
han  troede  rimeligvis  at  have  tilkæmpet  sig  en  Sejr. 

Den  9de  og  Natten  til  den  10de  havde  vi  mistet  fem, 
sex  Hundrede  Mand  døde  eller  saarede,  men  fanget  syv 
Hundrede  usaarede  franske  Soldater. 

Da  det  blev  Dag,  stod  vort  Korps  slagfærdigt  ved 
Aillevans  paa  begge  Bredder  af  Ognon;  med  Alvor  og  Fast- 
hed afventede  General  v.  Werder,  om  vi  skulde  angribes; 
en  Time  forløb  i  stor  Spænding,  men  da  det  var  sikkert,  at 
Franskmændene  ikke  gik  frem,  marcherede  vi  bort  mod 
Nordøst  og  ad  lange  Omveje  for  at  undgaa  nye  Forviklinger. 
Da  den  franske  Overgeneral  ikke  forsøgte  at  kaste  os  til- 
bage mod  Nord,  vilde  han  formodentlig  føre  sin  Hær  ad 
den  lige  Vej  mod  Øst;  han  havde  et  stort  Forspring,  men 
man  maatte  haabe,  at  General  v.  Tresckow  kunde  gjøre  ham 
Modstand,  til  vi  indtraf. 

Hvad  han  kunde  gjøre  hertil,  var  sket.  Kommandøren 
for  hans  Artilleri  havde  ladet  opkaste  Skanser  paa  de  do- 
minerende Punkter  ved  Lisaine  og  AUaine  og  her  opstillet 
svært  Belejringsskyts,  og  Tropper  fra  Belejringskorpset  ud- 
spejdede Landskabet  omkring  de  nævnte  Floder. 

Ad  lidet  farbare,  smalle  Veje  fremskyndede  vi  vor 
Marche,  uden  at  forfølges,  ja  ikke  engang  iagttagne  af  vor 
Modstander,  og  saaledes  naaede  vore  Tropper  de  Veje,  som 
føre  fra  Liire  til  Lisainefloden. 

Hovedkvarteret  begav  sig  først  til  Liire;  her  var  der 
indtruffet  endnu  en  Post;  vi  modtoge  Breve  fra  Hjemmet 
og  Efterretninger  fra  de  andre   Krigsskuepladser;    rygtevis 


4Q  Scener  fra  den  fransk-tyske  Krig. 

hed  det  sig,  at  der  blev  dannet  en  ny  Hær  under  General 
V.  Manteuffels  Overbefaling,  og  at  XlVde  Korps  fremtidig 
skulde  staa  under  ham.  Denne  Foranstaltning,  hvis  store 
Rækkevidde  vi  endnu  ikke  fattede,  berørte  os  først  og 
fremmest  ubehagelig;  henviste  til  os  selv  ønskede  vi  ogsaa 
alene  at  gjere  en  lykkelig  Ende  paa  den  tunge  Tid;  dog 
for  Tiden  var  General  v.  Werder  endnu  selvstændig,  General 
V.  Manteuffel  i  det  nordlige  Frankrig,  og  Afgj  øreisen  hos 
08  nærforestaaende. 

Hos  Mairen  i  Liire  kunde  vi  nu  ret  forfriske  os  efter 
tredive  haarde  Timer;  Hr.  og  Fru  Martelet  erfarede  forst 
af  os  Rædselsscenerne  i  Villersexel,  hvor  der  boede  nære  Be- 
kjendte;  Slottets  Eejer  var  en  Ven  af  dem,  han  havde 
samlet  sig  Kunstskatte,  og  de  maatte  nu  alle  være  gaaede 
til  Grunde  under  den  pludselig  indbrydende  Ødelæggelse. 
Hans  Venner  i  Liire  vare  meget  bedrøvede;  de  drøftede, 
hvad  man  kunde  gjøre  for  de  nødlidende  i  den  hjemsøgte 
Stad  og  for  begge  Hæres  saarede,  som  laa  dér. 

Ogsaa  Hr.  v.  Lauer  var  i  Liire;  han  havde  først  forladt 
Vesoul  med  de  sidste  tyske  Tropper. 

Efter  at  den  kommanderende  General  havde  truffet  de 
mest  nødvendige  Bestemmelser  og  udstedt  sine  Befalinger, 
kjørte  han  og  Oberstløj tenant  Leszczynski  forud  for  Tropperne 
til  Omegnen  af  Belfort  for  at  tale  med  General  v.  Tresckow 
og  udse  den  Stilling,  han  vilde  indtage  under  Slaget;  vi 
øvrige  Officerer  af  Hovedkvarteret  rede  om  Aftenen  videre 
ad  Belforter-Chausseen.  I  den  af  Badensere  stærkt  belagte 
Landsby  fandt  jeg  efter  lang  Søgen  Ly  for  mine  Folk  og 
Heste  og  kom  under  Tag  hos  en  Ven,  en  Regimentskom- 
mandør. 

Den  Ilte  kom  vi  først  ud  i  det  jævnere  Land  omkring 
Frahier,  en  Landsby,  hvor  den  lille  Lisaineflod  opstaar  af 
flere  Bække ;  de  højere  Bjærgmasser  kunde  i  den  tykke  Luft 
ikke  skjelnes  fra  Himlen;  det  hvide  for  vore  Fødder  tabte 
sig  i  Skyernes  Graa. 

I  Prahier  erfarede  vi,  at  der  endnu  ikke  var  indtruffet 
nogen  Fjende  foran  Lisaine,  og  at  vor  kommanderende 
General  havde  valgt  Landsbyen  Brévilliers  til  Hovedkvarter ; 
denne  Landsby  ligger  en  Mils  Vej  sydvest  for  Belfort  og  i 
en  Sidedal  nær  Landevejen,  som  forer  der  fra  til  Héricourt, 
næppe  en  halv  Mil  fra  sidstnævnte  Stad. 

Paa  Vejen  her  hen  i  den  mig  allerede  bekj endte  Egn 
hørte  vi  til  venstre  Kanonaden  foran  Belfort,  men  intet  fra 
en  Kamp  i  vor  højre  Flanke;  vi  mødte  Kommandoer  af 
Belejringskorpset,  hos  hvem  jeg  forhørte  mig  om  Belej- 
ringens Standpunkt;  Batterierne  syd  for  Percheshejderne 
havde  aabnet  deres  Ild,  de  mod  Vestfronten  fortsatte  den; 
for  tre  Dage  siden  var  efter  en  heftig  Kamp  Landsbyen 
Danjoutin,  to  Tusende  Skridt  syd  for  Fæstningen,  bleven 
fratagen  Franskmændene.  Det  vanskelige  Angreb  var  saa- 
ledes  i  næsten  tvende  Maaneder  ikke  rykket  længere  frem. 

General  v.  Tresckows  Tropper,  som  vare  sendte  ud 
over  Lisaine  og  Allaine,  kom  her  i  Berøring  og  leverede 
enkelte  Fægtninger  med  Fjenden,  som  sydvest  for  Héricourt 
optraadte  i  større  Masser,  ved  Schweizergrænsen  derimod 
blot  med  ringere  Styrke. 

Alle  Efterretninger  samstemmede  i  det  Punkt,  at  mindst 
fire  franske  Hærkorps,  XV.,  XVIH.,  XX.  og  XXIV.,  vare 
os  nær;  ikke  desto  mindre  naaedes  Lisainedalen  af  4de 
Reservedivision  ved  Héricourt,  af  Brigaden  Goltz  længere 
mod  Nord  og  af  den  badensiske  Division  ved  Frahier;  vor 
Flankemarche  var  lykkedes,  ad  en  stor  Omvej  vare  vi  komne 
forud  for  den  fjendtlige  Østarmé;  dens  Ledelse  eller  Ma- 
nøvredygtighed maatte  være  meget  mangelfuld. 

For  at  følge  Franskmændenes  Bevægelse,  som  de  endnu 
stadig  kunde  rette  mod  Nord,  havde  General  v.  Werder 
allerede  Dagen  forud  udsondret  et  Detachement  paa  13 
Eskadroner  med  8  Kompagnier  og  2  Batterier  og  ladet  det 
under  Oberst  Willisens  Kommando  blive  staaende  ved  Liire. 

Nu  gjaldt  det  om  at  anvende  den  Tid,  Fjenden  indrømmede 
os,  paa  bedste  Maade  til  Forsvaret. 

Da  haus  Hovedstyrke  endnu  stod  mellem  Doubs  og 
Ognou,  behøvede  man  ikke  at  vente  noget  afgjørende  Angreb 
mod  Lisaiuelinjen  fra  Syd;  den  kommanderende  General 
overlod  her  Forsvaret  til  General  v.  Debschitz.  Første  Re- 
servedivision skulde  fortsætte  Belejringen  og  modstaa  ethvert 
Udfald  fra  Belfort;  for  den  2^2  Mil  lange  Lisainelinje  fra 
Frahier  til  Montbéliard  havde  vi  saaledes  omtrent  40,000 
Mand  i  Beredskab;  4de  Reservedivision  naaede  sidst- 
nævnte By. 

Hvad  Stillingen  manglede  i  Tropper,  blev,  saa  godt  som 
muligt,  erstattet  ved  artilleristiske  og  fortifika toriske  Ar- 
bejder; endnu  flere  Stykker  Belejringsskyts  fordeltes  i  Batte- 
rier; for  Feltkanoner  og  Skytter  indrettedes  Forhugninger 
og  Sraaaskanser,  i  den  frosne  og  stenede  Jordbund;  man 
rekognoscerede  og  udbedrede  Vejene  gjennem  de  skovrige 
Bjærge,  sprængte  eller  forberedte  Broernes  Sprængning. 
Lisaine,  som  heller  ikke  i  sin  mere  brede  Del  frembyder 
nogen  uoverskridelig  Hindring,  blev  opdæmmet  og  dens 
Vande  holdte  aabne  ved  Isning.  Telegraflinjer  forbandt 
Hovedkvarteret  med  de  vigtigste  Punkter. 

Den  12te  forløb,  uden  at  vi  forstyrredes  i  vor  Syssel- 
sættelse. I  denne  alvorlige  Stilling  var  det  os  en  desto  større 
Glæde  at  iagttage  vore  Tropper  og  deres  Førere.  Under 
den  strænge  Kulde  forrettede  det  udmattede  Mandskab  enhver 
Tjeneste  med  Opmærksomhed  og  Iver;  vidste  det  end  ikke, 
hvor  truende  Faren  var,  fattede  det  dog  vel,  hvad  der  stod 
paa  Spil,  mange  følte  med  Stolthed,  at  hans  Tapperhed  nu 
skulde  værne  om  det  nærliggende  tyske  Land,  og  jeg  tror 
næppe,  at  der  fandtes  nogen,  som  vilde  vige  et  Skridt. 

Til  de  udmattende  Anstrængelser  kom  i  hine  Dage 
endnu  en  slet,  hist  og  her  en  utilstrækkelig  Forplejning; 
Bré villiers  er  det  eneste  Sted  i  Frankrig,  hvor  jeg  har 
sultet;  hvad  man  havde  faaet  frem  ad  den  tidligere  Pro- 

vianteringslinje  over  Epinal,  havde  man  maattet  beordre 
tilbage  og  søge  at  transportere  ad  Elsasserlinjen,  hvor  det 
ikke  kunde  komme  afsted  i  rette  Tid.  De  nærmeste  Sogne 
havde  kun  lidet  tilovers,  ja  selv  Vinen,  som  man  hidindtil 
aldrig  havde  haft  Mangel  paa,  slap  op ;  men  desuagtet  mistede 
vore  Soldater  ikke  deres  gode  Humør,  som  gjør  sin  rette 
Virkning  i  Nødens  Time. 

Saadanne  Tropper  lette  ganske  vist  den  kommanderendes 
Sorger,  men  deres  Mandsmod  skærpede  muligvis  den  bitre 
Tanke  hos  ham,  at  alle  Ofre  desuagtet  kunde  vise  sig  unyttige. 

Det  bjærgfulde,  skovrige  Land  hindrede  et  Indblik  i  de 
fjendtlige  Foranstaltninger  og  vanskeliggjorde  en  bertimelig 
Afsendelse  af  de  svage  Reserver  til  de  mest  udsatte  Punkter 
i  den  lange  Stilling;  hvis  Fjenden  gjennembrod  denne,  hvis 
Belforts  Forsvarere  muligvis  ved  et  kraftigt  Udfald  endog 
rakte  ham  Haanden,  kunde  Linjen  ikke  hævdes,  og  Tilbage- 
toget maatte  blive  i  yderste  Grad  vanskeligt  og  fuldt  af  Tab. 

I  Baden  nærede  man  Frygt  for  et  fjendtligt  Indfald; 
vor  høje  Krigsherre,  den  tyske  Hær,  hele  Tyskland  saae 
med  spændt  Forventning  hen  til  General  v.  Werder  og  hans 
Korps;  vort  Nederlag  vilde  være  det  første  i  Krigen  og 
have,  om  ikke  just  afgjørende,  saa  dog  meget  beklagelige 
Følger. 

General  v.  Werder  var  ganske  naturlig  fuld  af  Alvor; 
hans  Karakter  egnede  sig  ikke  til  Forstillelse,  man  kunde 
se  paa  ham,  at  han  vilde  sejre  eller  bukke  under  paa  en 
hæderfuld  Maade,  og  jeg  tror,  at  han  ordnede  sine  personlige 
Anliggender  med  den  sidste  Mulighed  for  Øje.  Paa  til- 
svarende Maade  stillede  de  øvrige  Generaler  sig  over  for 
den  forestaaende  Begivenhed;  nu  skulde  de  endelig  gribe 
energisk  ind  i  en  stor,  afgjørende  Bedrift;  nu  skulde  ogsaa 
vort  Korps  endelig  levere  et  Slag. 

Saa  vidt  det  stod  til  ham,  traf  Fyrst  v.  Hohenlohe 
Forberedelser  til  at  pleje  de  saarede;  Raadhuset  i  Brévilliers 
forvandledes  til   et  Lasaret;    foreløbig   flyttede   han  og  jeg 

ind  i  en  Stue  i  denne  Bygning,  hvor  der  næsten  ikke  fandtes 
Møbler  og  aldeles  ingen  Levnedsmidler.  Den  Ærtepølse, 
hans  Jæger  anrettede,  var  for  os  en  ny  Kost  og  smagte 
fortrinlig,  og  i  en  af  Fyrstens  Pelsfrakker  —  han  havde 
hele  to  —  felte  jeg  mig  varm;  den,  som  var  sendt  mig  fra 
Berlin,  havde  maattet  blive  tilbage  i  Vesoul. 

Den  13de  om  Formiddagen  forte  mit  Ridt  mig  til  de 
sydvestlige  Belejringsbatterier  foran  Bel  fort;  Kanonaden 
fortsattes  fra  begge  Sider,  General  v.  Tresckows  Artillerister 
skede,  og  Fodfolkene  bevogtede  Løbegravene  uden  at  ænse, 
hvad  der  raaatte  gaa  for  sig  i  Ryggen  paa  dem. 

Efter  min  Tilbagekomst  til  Bré villiers  besteg  jeg  en 
anden  Hest;  den  kommanderende  General  var  reden  ud;  om 
Morgenen  havde  Fjenden  med  meget  overlegne  Kræfter  an- 
grebet Generalerne  Schmelings  ogGoltz's  Forposter  en  halv 
Mil  vest  for  Lisaine  og  lidt  efter  lidt  trængt  dem  tilbage 
efter  en  Modstand,  som  var  forbunden  med  betydelige  Tab; 
ved  Mørkets  Frembrud  bleve  de  udstillede  i  gode  Stillinger, 
tusende  til  to  Tusende  Skridt  fra  Floden. 

Ogsaa  syd  for  Allaine  var  det  kommet  til  et  Sammen- 
stød, men  her  var  Fjenden  kun  optraadt  med  svage  Kræfter 
og  bleven  kastet  tilbage. 

Saaledes  syntes  Hovedangrebet  utvivlsomt  rettet  mod 
vor  vestlige  Forsvarslinje  og  umiddelbart  forestaaende. 

Det  kom  an  paa,  hvor  længe  vi  kunde  holde  Angrebet 
ud.  General  v.  Manteuffel,  som  havde  faaet  Kommandoen 
over  Sydhæren,  der  blev  sammensat  af  IL,  VIL  og  XlVde 
Armékorps,  førte  os  de  tvende  først  nævnte  Korps  til  Und- 
sætning; men  endnu  befandt  de  sig  hinsides  Cote  d'or  og 
Langres's  Højslette,  der  i  en  saa  haard  Vintertid  næsten 
vare  ufremkommelige. 

De  Foranstaltninger,  den  øverste  Hærledelse  saaledes 
hurtig  havde  besluttet  og  bragt  i  Udførelse,  virkede  dog 
allerede  nu  opmuntrende;  Frygten  for,  at  Franskmændene 
hærgende  skulde    drage  gjennem  tyske  Lande,  svandt  bort. 

Hvis  vi  nu  blot  havde  Munition  nok!  Vor  Reserve- 
beholdning var  paa  Tilbagevejen  over  Epinal  og  om  ad 
Strassburg;  paa  den  kunde  vi  ikke  gjere  Eegning.  Badens 
Krigsministerium  vilde  komme  os  til  Hjælp,  og  det  viste 
sig  her  ret,  hvilken  afgj ørende  Vigtighed  en  Overensstem- 
melse i  Vaabenmateriellet  kan  have;  saa  vidt  det  lod  sig 
gjøre,  fuldstændiggjorde  vi  foreløbig  vore  Forraad  fra  Be- 
lejringsparken. 

Da  jeg  om  Aftenen  kom  til  vor  Landsby,  havde  Fyrst 
V.  Hohenlohe  ladet  vor  Stue  remme,  eftersom  Lægerne 
havde  Brug  for  den;  jeg  gik  til  det  Bondehus,  hvor  mine 
Heste  stode,  og  sov  ved  Baalet  paa  Arnestedet. 

Den  14de  ved  Daggry  begave  vi  os  atter  ud  og  af- 
ventede Fjenden.  Vi  havde  10  Graders  Kulde,  og  det 
kunde  næppe  lykkes  Ingeniørerne  at  holde  Lisaine  aabeu. 
Vest  for  Montbéliard  fandt  Skjærmydsler  Sted,  men  ingen- 
steds større  Angrebsbe vægeiser  af  Fjenden,  som  vore  Pa- 
trouiller  dog  stødte  paa  i  hele  Frontlinjen.  Forgjæves 
ventede  vi  hele  Dagen.  Oberst  v.  Willisens  Detachement 
havde  kastet  smaa  fjendtlige  Delinger  og  derpaa  trukket  sig 
tilbage  til  Ronchamp,  da  nye,  store  Kolonner  kom  frem  fra 
Vesoul. 

Om  Aftenen  skaffede  vor  Overstabslæge  Hoffmann  ven- 
skabelig en  Plads  for  mig  i  sit  Kvarter,  hvor  jeg  kunde 
overnatte  lidt  bedre.  Han  hængte  et  Thermometer  ud  i 
det  frie;  den  15de  om  Morgenen  KL  7  stod  det  paa  14 
Grader  Reaumur  under  Frysepunktet. 

Den  kommanderende  General,  som  ventede  Hovedan- 
grebet paa  venstre  Fløj  og  i  Centrum  af  Lisainestillingen, 
havde  paa  en  ny  Maade  disponeret  over  den  badensiske 
Division.  Paa  højre  Fløj  blev  kun  Oberst  v.  Willisens  De- 
tachement tilbage,  og  syd  for  Frahier  to  Batailloner,  en 
Eskadron  og  et  Batteri  under  General  v.  Degenfeld.  Af  de 
resterende    badensiske  Tropper   fik   General  v.  Goltz  endnu 

en  Bataillon   og   to   Batterier  til  Forstærkning;    de  øvrige 

holdtes  parate  som  Reserver  ved  Brévilliers  og  bag  venstre 
Flej,  som  befaledes  af  General  v.  Gliimer. 

Det  vigtigste  Punkt  var  Héricourt,  thi  her  kunde 
Fjenden  aabne  sig  den  nærmeste  og  bedste  Forbindelse  med 
Belfort.  Nord  for  denne  Flække  og  Chausseen,  paa  denne 
Side  Lisaine,  ligger  Bjærget  Vaudois,  fra  hvis  sydlige,  skov- 
løse  Skrænt  man  kan  overse  en  Del  af  Floddalen;  her  hen 
begav  den  kommanderende  General  sig  tidlig  om  Morgenen 
den  15de  og  tog  sit  Stade  ikke  langt  fra  et  Batteri  paa 
syv  Belejringskanoner. 

Det  var  endnu  roligt.  Kun  i  Ryggen,  ad  Belfort  til, 
hørte  vi  Skud;  Luften  var  klar. 

Paa  Vestskrænten  af  Vaudois,  lidt  dybere  end  det 
nævnte  Batteri,  og  paa  Bjærget  Salamon  paa  den  modsatte 
Side  af  Chausseen  stod  Feltskyts  bag  Brystværn;  Artille- 
risterne havde  dækket  dem  med  Sne,  for  at  de  ikke  skulde 
stikke  af  mod  det  øvrige  Jordsmon ;  selve  Héricourt  var  for- 
skanset, og  ligesaa  nogle  enlige  Højder  paa  højre  Flodbred, 
umiddelbart  foran  Staden. 

Norden  for  Héricourt,  i  400  Fods  Afstand,  ligger 
Landsbyen  Liire  ved  Vaudois's  nordvestlige  Fod,  og  2000 
Fod  længere  frem  ligger  Landsbyen  Chagey;  begge  skulde 
forsvares  af  General  v.  Goltz's  Tropper.  Endnu  en  halv 
Mil  længere  mod  Nord  stod  General  v.  Degenfeld  ved  den 
store  Flække  Chenebier;  mellem  dette  Sted  og  Chagey  træde 
uvejsomme,  skovklædte  Højder  helt  ud  til  Lisaine  og  falde 
brat  ned  mod  denne  Flod. 

I  Floddalen,  som  fra  Héricourt  til  Montbéliard  er  en 
Mil  lang,  ligge  Landsbyerne  Biissiirel  og  Bethoncourt,  den 
første  omtrent  midtvejs,  den  sidste  allerede  inden  for  den 
virksomste  Skudvidde  fra  en  stærk  Deling  Artilleri,  som 
havde  fundet  en  fortrinlig  Stilling  paa  en  dominerende 
Højde,  ved  hvis  sydlige  Fod  Slottet  og  Staden  Montbéliard 
ere  opførte ;  Slottet  var  ligeledes  udstyret  med  Skyts  og  havde 
faaet  en  Besætning. 

Kl  9  hørte  vi  Geværild  og  enkelte  Kanonskud  i  det 
bjærgfulde  Landskab  hinsides  Lisaine;  vor  Avantgarde  trak 
sig  tilbage,  og  fransk  Fodfolk  angreb  forgjæves  Héricourt; 
paa  Bjærget  oven  for  Staden  kom  Artilleri  frem,  der  imid- 
lertid paa  fire  Tusende  Skridts  Afstand  blev  langsomt  beskudt 
af  Belejringskanonerne  paa  Vaudois,  uden  Virkning  besvarede 
denne  Ild  og  sluttelig  forlod  sine  Stillinger;  men  paa  flere 
andre  Steder  kom  nye  Batterier  frem,  længere  til  højre 
bleve  franske  Infanteri-Kolonner  synlige,  og  ogsaa  her,  kun 
tusende  Skridt  fra  Liire,  udviklede  Modstanderne  et  talrigt 
Artilleri;  nu  skød  ogsaa  vort  Feltskyts,  og  Tordenen  fra 
lf)0  Kanoner  rullede  uafbrudt. 

Fra  Tid  til  anden  hørte  vi  ogsaa  Kanonaden  fra  Bel- 
fort; i  Staden  hørte  man  utvivlsomt  Slaget,  og  gjorde  Be- 
sætningen nu  et  Udfald  og  trængte  vore  Belejringstropper  til 
Hjælp,  kunde  dette  koste  os  en  Del  af  vore  Reserver,  om 
ikke  mere.  Det  var  en  ejendommelig  Følelse  at  vide 
Fjenden  saa  nær  og  saa  stærk,  baade  foran  os  og  i  vor  Ryg. 

I  Pavserne  hørte  vi  nu  ogsaa  fra  Montbéliard  Kanon- 
skud, der  fulgte  paa  hverandre  med  stigende  Hurtighed. 

General  v.  Werder  fik  gjennem  Meldinger  Underretning 
om  Situationen  paa  de  fjærnere  Dele  af  Valpladsen;  han 
vilde  omgaas  sparsomt  med  sine  Reserver,  men  maatte  dog 
sende  Batailloner  og  Batterier  bort  fra  Brévilliers  baade  til 
højre  og  til  venstre. 

Vore  Batterier  paa  Salamon  vare  for  Øjeblikket  i  en 
vanskelig  Situation  og  skød  meget  hurtig,  hvad  under  den 
truende  Ammunitionsmangel  var  betænkeligt;  thi  Sagen  var 
ikke  afgjort  med  denne  Dag.  Jeg  blev  sendt  der  hen  og  fik 
saaledes  Lejlighed  til  at  se  den  Fægtning,  som  fandt  Sted 
ved  Btissurel.  Denne  Landsby  var  tagen  af  fransk  Fodfolk, 
og  Røgen  af  deres  heftige  Ild  bølgede  gjennem  Luften;  fra 
Bjærget  bag  ved  skøde  Mitrailleuser,  kjendelige  paa  deres 
skrattende  Lyd.    Store  fjendtlige  Hobe  brøde  frem  af  Skoven, 

kom  inden  for  vore  Granaters  Ild  og  flygtede  atter  tilbage; 
over  Floden  naaede  Modstauderne  ikke. 

Paa  den  Vej,  jeg  maatte  tage  for  atter  at  komme  til- 
bage til  Vaudois,  traf  jeg  General  v.  Schmeling  siddende 
paa  en  Afvisersten,  midt  mellem  omflyvende  Projektiler  og 
Murbrokker;  han  skyggede  med  Haanden  mod  den  ned- 
gaaende  Sols  Straaler,  medens  han  opmærksomt  fulgte  Fjen- 
dens Bevægelser. 

Imidlertid  vare  Zuaverne  trængte  ind  i  Chagey,  og  her 
belgede  Kampen  frem  og  tilbage  i  Gaderne  og  Husene. 
Fjenden  vilde  drage  yderligere  Fordel  af  sit  Held,  bragte 
flere  Kanoner  frem,  sendte  mere  Fodfolk  i  Ilden;  men  vore 
Batterier  kastede  dem  tilbage,  badensiske  Forstærkninger 
indtraf  og  joge  Zuaverne  ud  af  Landsbyen. 

Paa  vor  hejre  Fløj  var  kun  Detachementet  i  Chenebier 
kommet  i  Berøring  med  Modstanderne;  de  Tropper,  som 
her  ved  Middagstider  kastedes  tilbage,  hørte  til  Divisionen 
Cremer,  som  havde  kæmpet  ved  Nuits;  General  v.  Degenfeld 
har  ved  denne  Lejlighed  vistnok  mere  end  én  Gang  tænkt 
paa  sin  eneste  Sen,  der  faldt  ved  hin  Lejlighed. 

Nu  havde  Garibaldisterne  besat  Dijon,  og  ikke  blot  de, 
men  ogsaa  en  Division  Franskmænd  skulde  være  her  tilstede; 
Divisionen  Cremer  var  bleven  sendt  bag  efter  os,  men  hørte 
ikke  til  de  fire  Korps,  vi  i  de  sidste  Dage  havde  haft  mod 
os,  saa  lidt  som  de  Tropper,  der  kom  frem  over  for  General 
Debschitz;   Gambetta  kunde  stampe  Legioner  op  af  Jorden. 

Dagen  den  15de  Januar  var  forbi;  fra  Chagey  til  Hé- 
ricourt  havde  det  franske  XVIIIde  og  XXde,  længere  syd 
paa  det  XXIVde  og  XVde  Korps  kæmpet  med  os ;  men  paa 
intet  Punkt  var  det  lykkedes  ham  at  komme  over  Lisaine- 
floden,  undtagen  i  Staden  Montbéliard,  hvor  Franskmændene 
vel  vare  marcherede  ind,  men  hvor  de  ikke  kunde  komme 
længere  frem  i  vor  Flanke.  Om  Eftermiddagen  havde  Fjenden 
paa  den  korte  Strækning  Bethoncourt-MontbéJiard  udviklet 
store  Masser   med   meget   Artilleri;    ved   Bethoncourt   var 

bans  Angreb  slaaet  fejl,  og  Staden  Montbéliard  havde 
Preusserne  frivillig  rømmet;  men  Slottet  og  Bjærget  nord 
for  samme  med  dets  stærke  Artilleristilling  vare  i  vor  Magt, 
og  General  v.  Gliiraer  spærrede  det  Defilé,  som  fører  ud  øst 
for  Staden.  Da  den  kommanderende  General  derfor  modtog 
den  Melding,  at  Franskmændene  vare  i  Montbéliard,  kunde 
han  tage  Sagen  med  Ro,  »det  gjer  ingen  Ting«. 

Det  var  allerede  for  længe  siden  blevet  mørkt,  og  der 
faldt  intet  Skud  mere,  da  vi  Klokken  syv  red  til  Brévilliers. 
Paa  Vejen  ytrede  jeg  min  Opfattelse,  at  Fjenden  ikke  var 
i  Stand  til  at  kaste  os,  og  General  v.  Werder  svarede 
herpaa :  »Maaske  har  han  i  Dag  blot  felt  sig  for  og  angriber 
i  Morgen  det  svage  Punkt,  vor  hejre  Fløj.« 

I  Brévilliers  gik  jeg  til  Raadhuset  for  at  erfare,  om 
nærmere  Bekj endte  vare  bragte  her  hen  som  saarede.  Lægerne 
vare  ved  deres  Arbejde;  vor  konsulterende  Kirurg,  den 
badensiske  Overstabslæge  Beck  stod  over  for  det  tunge  Valg, 
om  han  ved  en  Amputation  skulde  gjøre  sin  Søn  til  Invalid 
eller  vove  en  endnu  vanskeligere  Operation ;  han  bestemte  sig 
for  det  sidste,  og  den  unge  Mand  blev  ganske  helbredet. 

Næppe  havde  jeg  i  mit  Kvarter  sat  mig  ved  det  var- 
mende Baal,  før  jeg  kaldtes  til  General  v.  Werder,  som 
modtog  mig  med  de  Ord:  »De  maa  til  General  v.  Debschitz ; 
hans  Generalstabsofficer  er  syg;  han  har  sendt  mig  en  Ad- 
jutant,  og  tag  De  nu  tilbage  med  ham,  da  han  kj ender 
Vejen.« 

Denne  Befaling  var  mig  højlig  uvelkommen ;  thi  jeg  for- 
lod ikke  gjærne  mine  gamle  Kammerater  midt  under  Krisen. 


VIL 

Ved  Schweizergrænsen. 

Det  var  bitterlig  koldt,  Himlen  var  skyfri,   og  Stjær- 
nerne  glimtede  og   funklede,   som   om   de   dansede    for   at 


56  Scener  fra  den  fransk-tyske  Krig. 

bolde  sig  varme  i  den  iskolde  Luft;  til  venstre  over  os  stod 
Polarstjærnen.  Vi  maatte  gjere  en  lang  Omvej,  fordi  Skov- 
vejene ikke  lode  sig  finde  trods  den  snelyse  Nat;  vi  søgte 
at  naa  den  Chaussé,  som  fører  fra  Belfort  til  Delle  ved 
Schweizergrænseu.  Foruden  vor  lille  Flok  og  Posterne  fra 
Belejringskorpset  syntes  intet  levende  Væsen  at  vaage;  Pa- 
trouiller  og  Skildvagter  anraabte  os  —  ellers  herte  man,  naar 
vi  tav,  ingen  menneskelig  Lyd.  I  Begyndelsen  glemte  jeg 
mine  egne  Forhold  over  Adjutantens  Fortællinger  om  de 
Begivenheder,  som  vare  forefaldne  ved  General  Debschitz's 
Detachement;  i  Dag  havde  en  lille  Fægtning  atter  faaet  et 
uheldigt  Udfald  for  Fjenden;  de  havde  haft  Mobilgardister 
fra  Besangon  for  sig,  derhos  forskjellige  Friskarer,  et  Korps 
af  »Hævnere«  og  Ryttere  i  hvide  Kapper,  der  lode  sig  kalde 
»Gums«.  Af  Befolkningen  i  de  Landsbyer,  hvor  de  havde 
opholdt  sig,  hørte  man,  at  mange  vare  berusede  og  hyppig 
leb  bort  over  Schweizergrænsen.  Som  Værn  mod  disse  for- 
vildede Mennesker  vare  vore  Soldater  velkomne. 

Nu  pintes  jeg  imidlertid  af  Sult,  Kulde  og  Træthed,  og 
mere  af  det  ene  end  det  andet.  Det  blev  koldere  og  koldere, 
og  for  ikke  at  sove  ind  steg  jeg  af  Hesten  og  gik.  Alt 
længst  havde  vi  vendt  Nordstjærnen  Ryggen,  men  Vejen 
vilde  ikke  faa  nogen  Ende;  siden  vi  forlede  Brévilliers, 
havde  den  store  Bjørn  tilbagelagt  en  Fjerdedel  af  sin  dag- 
lige Bane,  da  vi  Klokken  4  om  Morgenen  naaede  Beaucourt, 
Landsbyen,  en  stiv  halv  Mil  syd  for  Allaine,  hvor  General 
?.  Debschitz  havde  opslaaet  sit  Kvarter.  Adj utanten  havde 
under  denne  Marche  faaet  Frost  i  Fingrene,  og  jeg  var  i 
højeste  Grad  udmattet  og  stiv  af  Kulde;  men  det  gode 
Værtshus  bød  os  Mad  og  varmende  Drikke,  og  i  Sengen, 
en  Luxus,  jeg  havde  maattet  undvære  i  flere  Dage,  faldt 
jeg  strax  i  Søvn. 

Det  var  endnu  mørkt,  da  General  v.  Debschitz  lod  mig 
vække  og  kalde  til  sig;  den  gamle  Herre,  der  ved  Krigens 
Udbrud  havde  staaet  til  Disposition,   gik  fuldstændig  paa- 

klædt  op  og  ned  i  sin  Stue;  i  Kaminen  brændte  Ilden,  og 
Lysene  oplyste  .det  paa  Bordet  udbredte  Kort.  Han  ud- 
viklede sin  Stilling  for  mig;  han  havde  8  Batailloner,  2 
Eskadroner  og  16  Stykker  Feltskyts,  da  endnu  et  bayersk 
Batteri  var  stødt  til;  og  med  denne  Styrke  skulde  han 
hævde  det  to  Mil  brede  Terræn  fra  Allaine  ved  Montbéliard 
til  Schweizergrænsen,  hvor  til  der  fra  Beaucourt  endnu  var 
tre  Fjerdingvej;  Forpostlinjen  strakte  sig  nogle  Tusende 
Skridt  mod  Syd  forbi  Beaucourt;  et  stærkt  Støttepunkt  havde 
man  i  Forsvarsstiilingen  bag  Allaine. 

Generalen  troede  imidlertid,  at  Fjenden  foran  ham  blev 
forstærket  i  disse  vigtige  Dage,  enten  fra  Montbéliard  eller 
ved  Hjælp  af  Jærnbanen  fra  Besan^on,  som  naaede  tæt  op 
til  os;  endnu  i  Nattens  Løb  havde  man  hørt  Banetog;  det 
var  dog  mere  sandsynligt,  at  de  bragte  Levnedsmidler  for 
Bourbakis  store  Armé,  da  det  Landstrøg,  hvori  den  nu 
havde  tilbragt  en  hel  Uge,  ikke  kunde  føde  Franskmændene 
længere. 

Det  vilde  ikke  blive  Dag,  en  tæt  Taage  lejrede  sig 
mellem  Jorden  og  Solen. 

Vi  stode  i  Begreb  med  at  stige  til  Hest,  da  Kanonerne 
ved  Montbéliard  atter  begyndte  at  skyde,  og  hurtig  for- 
vandledes Ilden  til  en  heftig  Kanonade,  som  satte  Sindene 
i  en  stærkere  Bevægelse,  end  naar  man  selv  havde  været 
midt  i  Faren;  hist  havde  man  i  det  mindste  Resultaterne 
for  Øje,  her  befandt  man  sig  i  en  nagende  Uvished.  Gene- 
ralen vilde  ikke  fjærne  sig  fra  Telegraflinjen,  som  endte  i 
Beaucourt;  stadig  lyttede  vi,  Larmen  voxede,  ogsaa  Gevær- 
salver hørte  vi  fra  Tid  til  anden;  det  nære  Slag  tordnede 
og  rullede  med  rystende  Magt,  men  foran  os  rørte  Fjenden 
sig  ikke.  Helst  havde  vi  samlet  vore  Tropper  og  vare  ilede 
vore  Kammerater  til  Hjælp.  Uvirksomheden  pinte  os.  Ingen 
Efterretning.  Vi  havde  dog  den  Trøst,  at  Slaget  stadig 
rasede  paa  samme  Plet,  vore  veg  altsaa  ikke. 

Taagen  steg  og  rullede  sig  sammen  i  en  Sky ;  vi  havde 
Vestenvind,  det  blev  varmere. 

Den  rummeligste  Stue  i  det  Værtshus,  hvor  Oeneralen 
boede  med  sine  Officerer,  tjente  som  Kontor  for  hans  tvende 
Adjutanter  og  tvende  Skrivere.  Store  Vægflader  vare  til- 
klistrede med  hvidt  Papir,  og  herpaa  fandtes  Kultegninger 
af  Fægtninger  mellem  Preussere  og  Franskmænd,  fremstillede 
med  Liv,  ja  selv  med  dramatisk  Kraft.  Den  ene  Skriver 
var  Maler  og  havde  anvendt  sine  ledige  Timer,  af  hvilke 
han  vistnok  havde  mange,  paa  disse  Kunstværker;  den  anden 
Skriver,  som  paa  behagelig  Maade  vakte  min  Opmærksomhed 
ved  sit  dannede  Sprog  og  gode  Manerer,  var,  om  jeg  ikke 
husker  fejl,  Protokolsekretær  ved  en  eller  anden  Domstol; 
Adjutanten,  med  hvem  jeg  havde  tilbagelagt  mit  natlige 
Ridt,  var  Godsejer!  Schlesien;  kun  den  ældste  Adjutant  var 
Officer  i  Linjen  og  ledede  Forretningerne  med  lige  saa  stor 
Rolighed  og  Bestemthed  som  Sagkyndighed.  Det  hele  var 
ret  en  Type  paa  et  preussisk  Landeværns-Kontor. 

Fra  Lisaine  drenede  Kanonaden  stadig  fra  samme  Kant; 
vi  maatte  høre  efter  i  Uvirksomhed.  Forst  om  Eftermid- 
dagen optraadte  Qendtlige  Tropper  foran  vore  sydlige  Lands- 
byer. Vi  rede  der  hen:  Geværild,  af  og  til  et  Kanonskud, 
ubetydelige  Skjærmydsler,  som  kostede  os  et  Dusin  Menne- 
sker; ingensteds  trængte  Fjenden  modig  frem,  han  havde 
vel  ogsaa  blot  villet  overtyde  sig  om,  at  vi  endnu  vare  til 
Stede.  Jeg  glædede  mig  over  Landskabet,  der  var  smukt 
ogsaa  nu  i  sin  Vinterdragt;  stærkt  indskaarne  Dale,  kraf- 
tigere fremtrædende  Bakker  og  længere  frem  mere  bratte 
Bjærgformer  skille  Overgangen  til  Jurabjærgene  fra  Voge- 
sernes  Udløbere. 

Da  vi  i  Skumringen  vare  vendte  tilbage  til  Beaucourt, 
indtraf  den  Melding  fra  General  v.  Werder,  at  han  igjen 
havde  kæmpet  sejrrig,  blot  Chenebier  var  gaaet  tabt;  om 
muligt  skulde  vi  sende  tvende  Batailloner  til  Forstærkning, 
og  dette  blev  strax  udfort.     Den  kommanderende  Generals 

Formodning  syntes  saaledes  at  have  bekræftet  sig,  Tabet 
paa  vor  højre  Fløj  kunde  faa  meget  alvorlige  Følger.  General 
V.  Debschitz  var  meget  bekymret. 

Det  samme  var  derimod  ikke  Tilfældet  med  de  yngre 
Officerer,  som  vare  indkvarterede  i  Landsbyen  og  om  Aftenen 
samledes  i  Skjænkestuea;  glade  over  endnu  at  leve  og 
uvidende  om,  hvad  den  følgende  Dag  maatte  bringe,  nøde 
de  Øjeblikket.  Og  Generalens  ældste  Adjutant  godtgjorde 
med  vægtige  Grunde  sin  Paastand,  at  alt  maatte  ende  godt. 

General  v.  Debschitz  lod  mig  endnu  engang  kalde;  han 
havde  aabnet  et  Vindue  og  lyttede;  vi  hørte  Geværsalver, 
ved  Nedre-Lisaine  fandt  en  Natfægtning  Sted ;  endelig,  efter 
at  den  længst  var  forstummet,  søgte  vi  Ro. 

I  Nattens  Løb  fik  vi  ingen  som  helst  Meddelelse;  om 
Morgenen  begyndte  Kanonaden  paa  samme  Sted.  Det  var 
et  godt  Tegn,  men  for  os,  som  maatte  forsage  enhver  Med- 
hjælp, var  den  17de  endnu  mere  pinlig  end  den  16de. 
Uvirksomhedens  Uro  voxede;  om  Eftermiddagen  en  Skjær- 
mydsel  som  den  foregaaende  Dag,  men  denne  Gang  aldeles 
ublodig  for  os.  Ingen  anden  Forandring,  end  at  der  ind- 
traadte  Regnvejr.  Hele  Dagen  igjennem  ble  ve  vi  uden 
Efterretninger  om  Slaget  ved  Lisaine;  det  var  rigtignok  et 
Bevis  paa,  at  vore  holdt  Stand,  men  det  var  dog  pinligt.  Mindre 
hurtig  faldt  Skuddene  fra  hin  Kant;  den  Tanke  paatrængte 
sig  os,  at  Munitionen  var  paa  Hældingen.  Og,  forudsat  at 
,Tabet  var  lige  stort  paa  begge  Sider,  hvor  længe  kunde 
Mindretallet  vel  da  holde  ud  mod  saa  store  Masser?  Maatte 
Kræfterne  ikke  til  sidst  glippe? 

Endelig  i  Nattens  Løb  indtraf  et  Telegram;  den  fjendt- 
lige Armé  beredte  sig  paa  et  Tilbagetog  for  det  brave 
XlVde  Korps. 

Pludselig  skete  der  et  Omslag  i  vor  Stemning  som, 
nogle  Timer  før,  i  Vejret;  men  her  var  det  Glædens  Solskin, 
som  opfriskede  Livsaanderne. 

Nu  behøvede  General  Debschitz  ikke  længere  bekymret 
at  ængste  sig  for  at  maatte  marchere  baglængs  i  Steden 
for  fremad;  de  Befalinger,  som  vare  paatænkte  med  dette 
heldige  Udfald  for  Øje,  bleve  strax  udstedte. 

Den  1 8de  Januar  tiltraadte  vort  Detachement  sin  Marchs 
mod  Syd;  Fjenden  blev  kastet  ud  af  alle  sine  Stillinger 
mellem  Doubs  og  Schweizergrænsen  med  et  Tab  for  vort 
Vedkommende  af  7  Officerer  og  omtrent  100  Mand;  han 
blev  trængt  tilbage  mod  Blamont,  og  vi  turde  haabe  den 
følgende  Dag  at  kunne  tage  dette  Punkt  og  Pont  de  Roide, 
da  vi  i  Nattens  Løb  modtoge  den  Befaling  fra  General  v. 
Werder  ikke  at  gaa  længere  frem;  paa  hans  Majestæt 
Kejserens  Befaling  skulde  Belforts  Belejring  fortsættes  med 
al  Energi,  og  Detachementet  Debschitz  var  bestemt  til  at 
medvirke  her. 

Det  var  første  Gang,  at  vi  læste  »hans  Majestæt 
Kejseren«.  Hvor  vare  vi  ikke  lykkelige!  Hvor  godt 
passede  ikke  Sejren  ved  Lisaine  til  Kejser-Proklamationen  i 
Versailles  samme  Dag?  Den  fjendtlige  Styrke,  som  truede 
Rigsgrænsen,  veg  tilbage  paa  denne  evig  mindeværdige 
18de  Januar. 

For  os,  der  stode  paa  den  sydligste  Plet  af  fransk 
Jordbund,  som  var  besat  af  Tyske,  ogsaa  for  os  var  det  en 
Festdag,  fordi  vi  endelig  kunde  angribe  med  Kjækhed  og 
Held,  om  just  ikke  med  et  afgjørende  Resultat. 

Til  Middag  Kl.  1  den  19de  Januar  bleve  vi  staaende 
over  for  Fjenden  og  marcherede  derpaa  uhindret  tilbage  til 
vore  tidligere  Stillinger,  hvor  jeg  traf  et  Telegram  fra 
General  v.  Werder,  som  beordrede  mig  afsted. 

Da  jeg  den  følgende  Morgen  ikke  kunde  ride  tidlig 
bort  paa  Grund  af  nogle  Tjenestesager,  benyttede  jeg 
Mellemtiden  til  at  bese  Urfabrikken  i  Beaucourt,  efter  Eje- 
rens Udsagn  en  af  de  største  i  Verden.  De  sindrig  ud- 
tænkte Maskiner,  som  fabrikerede  samtlige  Urets  Dele  fra 
Kasserne  til  de  fineste  Smaahjul,    vare  seværdige,    og  den 

Omstændighed,  at  der  kunde  arbejdes  videre,  ganske  vist 
efter  meget  indskrænket  Maalestok,  vidnede  om  den  Ro, 
den  tyske  Indkvartering  opretholdt  paa  dette  Punkt. 

Derpaa  skiltes  jeg  fra  de  Krigskammerater,  med  hvem 
jeg  havde  gjennemlevet  disse  saa  spændende  Dage,  og  red 
først  og  fremmest  til  Bourogne,  General  v.  Tresckows 
Hovedkvarter. 

Han  var  højlig  fornøjet  over  de  fjendtlige  Planers  mis- 
lykkede Udfald,  udfoldede  næsten  en  endnu  større  ung*- 
dommelig  Iver  end  tidligere  og  var  travlt  sysselsat  med 
Belejringens  Fortsættelse,  saa  meget  mere  som  Freden 
syntes  nær;  thi  ogsaa  i  det  vestlige  Frankrig  var  der  vundet 
en  stor  Sejr;  Prins  Frederik  Carl  havde,  ligeledes  i  et  tre 
Dages  Slag,  ved  Le  Mans  tvunget  General  Chanzys  Hær  til 
en  oprivende  Flugt. 

Alle  de  Officerer,  jeg  her  traf  paa,  vare  besjælede  af 
samme  løftende  Stemning;  nu,  da  Faren  var  forbi,  tilstod 
man  først  rigtig,  hvor  truende  den  havde  været;  medens 
den  afgj ørende  Kamp  rasede  en  Mil  mod  Vest,  havde  man 
her  arbejdet  videre  paa  Løbegravene,  begyndt  at  opkaste 
nye  Batterier  og  ikke  ænset,  at  man  om  nogle  Timer 
maaske  maatte  lade  det  hele  i  Stikken.  Belejringskorpset 
havde  bortsendt  flere  Tropper  mod  den  ydre  Fjende,  end 
man  egentlig  kunde  undvære;  men  man  turde  vove  dette, 
thi  Belforts  Kommandant  syntes  at  give  Afkald  paa  ethvert 
større  Udfald ;  hans  Mandskab  duede  rimeligvis  ikke  længere 
til  Foretagender  uden  for  Voldene;  thi  selv  viste  han  sig  i 
de  lange  Uger  som  en  sagkyndig,  daadskraftig  Mand. 

Trods  den  mest  anstrængende  Sysselsættelse  havde  Of- 
ficererne den  15de,  16de  og  17de  ikke  kunnet  undlade  at 
tænke  paa  Valpladsen  i  Nærheden ;  men  de  havde  dog  været 
bedre  situerede  end  vi  syd  for  Lisaine,  da  de  tidligere  fik 
Nys  om  Sagernes  Stilling. 

De  mørke  Morgentimer  den  17de  betragtedes  som 
Vendepunktet;    den  16de   havde   to   franske    Divisioner    an- 

grebet  General  v.  Degenfelds  svage  Deling,  som  efter  for- 
tvivlet Modstand  næsten  var  omringet  og  maatte  bekvemme 
sig  til  et  Tilbagetog.  Fjenden  var  nu  i  Besiddelse  af  Chenebier 
og  naaet  tæt  hen  til  Landevejen  fra  Frahier  til  Belfort,  der 
var  saa  vanskelig  at  forsvare;  endnu  i  Nattens  Løb  havde 
General  v.  Werder  derfor  ladet  andre  Tropper  marchere 
der  hen  for  atter  at  tage  Landsbyen,  og  den  badensiske 
General  Keller  overfaldt  tidlig  den  17de  Franskmændene  i 
Chenebier;  han  havde  ganske  vist  ikke  kunnet  fortrænge  dem, 
men  dog  skræmmet  dem  saa  meget,  at  de  ikke  fortsatte 
Angrebet  paa  vor  hejre  Fløj. 

Angrebene  slappedes  over  hele  Linjen,  den  franske 
Overgeneral  opgav  Slaget;  hans  sammenskrabede  Masser 
havde  maattet  vende  om  for  disciplinerede  Soldater,  hvem 
de  vare  tredobbelt  overlegne  i  Tal. 

General  Bourbaki  havde  rimeligvis  faaet  Nys  om  de 
preussiske  Ildet  og  Vilde  Korpsers  Bevægelser;  den  17de 
Januar  stode  de  endnu  mellem  det  stærkt  besatte  Dijon  og 
Langres,  og  han  maatte  derfor  med  desto  større  Energi 
kaste  XlVde  Korps  for  uhindret  at  kunne  fere  sin  Overmagt 
mod  General  v.  Manteuifel;  dog  hans  Tropper  egnede  sig 
ikke  for  Manøvreringer. 

Slaget  havde  hver  af  hine  tre  Dage  kostet  Tyskerne 
omtrent  lige  meget,  til  sammen  blot  1600  til  1700  Mand, 
et  ringe  Tab  i  Forhold  til  Fjendernes  Tal;  den  18de 
kæmpede  Franskmændene  endnu  blot  for  at  dække  deres 
Tilbagetog. 

General  v.  Werder  havde  under  Slaget  heldig  løst  den 
vanskelige  Opgave  stadig  at  kunne  forstærke  det  Punkt, 
der  for  Øjeblikket  var  mest  truet;  hvor  et  Batteri  eller  en 
Bataillon  lod  sig  undvære,  bleve  de  trukne  tilbage  og  holdte 
disponible  for  andet  Brug.  Saaledes  var  en  lille  Reserve 
stadig  for  Haanden,  men  den  uundgaaelige  Følge  af  denne 
nødvendige  Færd  var  en  Adsplitte  Ise  og  Sammenblanding 
af  Korpsets  forskjellige  Bestanddele. 

Medens  Avantgarden  den  19de  vedblev  at  staa  i  Be- 
røring med  Fjenden,  var  Armékorpset  blevet  ordnet  og 
havde  i  Dag  (den  20de)  indtaget  samme  Marchestilling  som 
den  første  Dag  ved  Lisainelinjen;  Badenserne  stode  atter 
paa  højre,  4de  Reserve-Division  paa  venstre  Plej  og  Brigaden 
Goltz  i  Midten,  og  saaledes  kunde  Fremmarchen  nu  tiltrædes 
mod  Vest.  Hvor  hen  Hovedkvarteret  havde  begivet  sig,  vidste 
man  ikke  i  Bourogne;  man  vidste  ikke  engang,  hvad  Vej 
det  var  slaaet  ind  paa,  og  saaledes  maatte  jeg  ride  bag 
efter  paa  maa  og  faa.  Det  mere  milde  Vejr  var  efter  kort 
Frist  atter  veget  for  den  strænge  Vinter;  det  blev  koldere, 
og  Sneflokkene  hvirvledes  rundt  i  den  graa  Luft. 

I  Skumringen  naaede  jeg  Héricourt;  de  franske  Projek- 
tiler havde  forvandlet  Husene  til  Ruiner.  Tyske  Læger 
ilede  over  Gaderne;  her  laa  mange  saarede,  mest  franske, 
som  man  havde  opsøgt  og  bragt  hid.  Hvor  hen  General  v. 
Werder  havde  begivet  sig,  vidste  ingen;  alle  og  enhver 
havde  travlt  og  hastede  afsted  efter  et  hurtigt  Svar.  Hoved- 
kvarteret var  sandsynligvis  slaaet  ind  paa  den  midterste 
Veji  og  jeg  red  videre  i  den  Retning,  forbi  Lig  af  Menne- 
sker og  Heste,  forbi  Vogne,  der  vare  væltede  eller  kjørte 
fast,  forbi  Vaaben  og  alt,  hvad  Fjenden  vel  havde  kunnet 
kaste  fra  sig.  Fem  franske  Soldater  slæbte  sig  frem  af 
Skoven  og  hen  imod  mig,  uvæbnede,  jamrende,  tiggende; 
uden  Kapper,  med  sønderrevet  Fodtøj,  frosne  Lemmer  og 
halvt  ihjelsultede  søgte  disse  stakkels  Ynglinge  Hjælp;  men 
det  eneste,  jeg  kunde  gjøre  for  dem,  var  at  række  dem  den 
Flaske  Vin,  jeg  havde  medtaget  fra  Bourogne,  og  give  dem 
det  Raad  at  opbyde  deres  sidste  Kræfter  for  at  naa  Héri- 
court. 

Hurtig  blev  det  mørkt;  i  de  næste  Landsbyer  saae  jeg 
med  Nød  og  næppe,  at  der  stod  Huse  til  højre  og  venstre; 
Tyskere  fandtes  her  ikke,  thi  alt  var  mørkt  og  stille  som  dødt. 
Altsaa  videre.  Da  dukkede  et  Lys  frem  gjennem  Sluden  og 
Regntykningen;    snart   glimtede    flere,    atter   en    Landsby, 

Mennesker  paa  Vejen,  preussiske  Soldater.  »Hvad  hedder 
Landsbyen?«  —  »Saulnot«.  —  »Véd  I,  hvor  den  komman- 
derende Hr.  General  er?«  —  »Her!« 


VIII 
La  Barre. 

Generalen  sad  med  sin  Generalstabschef  og  nogle  andre 
Officerer  ved  et  højst  tarveligt  Aftensmaaltid.  Som  begribe- 
ligt var,  saae  han  træt  ud;  efter  den  mægtige  Spænding 
fulgte  nu  andre  Bekymringer;  thi  med  sine,  i  Tallet  ringe 
Tropper  skulde  han  efter  den  sidste  Tids  Anstrængelser  søge, 
om  muligt,  at  fastholde  den  fjendtlige  Hær,  for  at  General 
v.  Manteuffel,  der  den  20de  var  naaet  frem  til  Gray,  nu 
kunde  gribe  virksomt  ind  og  fuldstændiggjore  hans  Nederlag. 

Jeg  frembar  min  Lykønskning.  »Sid  ned  og  tag  til 
Takke  med  Anretningen« ,  svarede  han.  Der  indløb  et 
Telegram;  det  var  fra  vor  Kejser  og  affattet  i  meget  varme 
Ord.  Som  Anerkjendelse  for  den  vigtige  Tjeneste,  Generalen 
og  hans  Korps  havde  ydet  Tyskland  i  et  tre  Dages  Slag  og 
med  en  flendtlig  Fæstning  i  Ryggen,  tildelte  Kejseren  v. 
Werder  en  meget  høj  Orden.  Vi  gratulerede,  han  var  be- 
væget: »Gud  være  lovet,  at  alt  gik  godt«,  svarede  han 
sagte. 

Efter  at  have  tilbragt  Natten  paa  et  Straaleje  og  under 
de  mest  indskrænkede  Forhold  begave  vi  os  den  21de  og 
22de  til  Villersexel ;  Marchen  maatte  afbrydes  en  Dag, 
Tropperne  vare  udmattede.  Sognene  udpinte  af  Fjenden  og 
næsten  uden  Levnedsmidler  og  Ammunition  ikke  for  Haanden; 
vi  maatte  afvente  Vognkolonnerne  med  det  mest  uundværlige 
Forraad. 

Armékorpsei  gjorde  nu  en  Svingning  mod  venstre  og 
rettede  sin  Front  mod  Syd;  foran  os   vare  Franskmændene 

flygtede  til  og  over  Doubs.  Deres  Tilstand  syntes  at  være 
højst  beklagelig;  i  alle  Landsbyer  fandt  vi  saarede  eller 
syge,  hungrige  og  med  frosne  Lemmer,  blandt  dem  mange, 
som  næppe  vare  komne  ud  over  Drengealderen.  Transporterne 
af  de  endnu  marchedygtige  Krigsfanger  syntes  ikke  at  ville 
tage  nogen  Ende;  ogsaa  disse  afgave  det  ynkeligste  Skue 
og  øgede  yderligere  Byrden  for  os. 

Vi  fik  paa  det  mest  gyselige  Blikket  aabnet  for  det 
uforsvarlige  i  at  sende  slige  Mennesker  —  de  færreste  af 
dem  gik  frivillig  og  med  Begejstring  i  Kampen  —  uøvede 
og  utilstrækkelig  udrustede  i  Marken;  selv  deres  Lands- 
mænd talte  om  disse  ulykkelige  med  mere  Rædsel  end 
Medlidenhed;  det  deltagende  Udbrud:  »Les  pauvres  mobiles!« 
hørte  man  ikke  længere;  thi  paa  Tilbagetoget  havde  de  i 
deres  Nød  huseret  som  rasende. 

I  Villersexel  saae  det  slemt  ud;  af  Slottets  Rigdomme 
var  intet  blevet  reddet,  blot  de  sønderskudte,  sværtede  Mure 
stode  endnu;  under  Kampen  den  9de  var  Ejermanden  gaaet 
bort  med  Hustru  og  Barn  ved  Haanden,  lykkelig  over,  at 
dog  i  det  mindste  disse  bleve  skaanede.  Indbyggerne,  som 
meddelte  mig  dette,  fortalte  ligeledes,  at  Clinch  an t,  den 
kommanderende  General  over  det  franske  Korps,  Dagen  efter 
Træfningen  havde  ytret,  at  det  v^erderske  Korps  var  totalt 
slaaet  og  flygtede  mod  Nord,  og  at  man  ikke  mere  behøvede 
at  tage  dette  i  Betragtning. 

Den  23de  rede  vi  hen  imod  Rougemont  over  den  Val- 
plads, hvor  General  Clinchant  havde  angrebet  os,  syd  for 
Villersexel.  Et  varmt  Vaarpust  laa  i  Luften  og  Solblink 
over  den  spejlglatte  Vej  og  det  sneklædte  Landskab,  hvor 
Dalstrækninger  og  skovrige  Højder  paa  behagelig  Vis  vexlede 
med  hverandre. 

Den  følgende  Dag  rettede  vi  et  Stød  fremad  mod 
Beaume-les-Dames  ved  Doubsfloden,  fire  Mil  nord  for  Be- 
sangon.  Her  blev  kun  truffet  franske  Soldater,  ukampdygtige 
eller  uden  Kamplyst. 

Derpaa  modtoge  vi  den  første  kejserlige  Armébefaling, 
dateret  fra  Versailles  18de  Januar  og  saalydende: 

»Paa  denne  for  mig  og  mit  Hus  saa  minde- 
værdige Dag  modtager  jeg  med  Samtykke  af  alle 
tyske  Fyrster  og  Samstemning  af  alle  tyske 
Stammer  Stillingen  som  tysk  Kejser  ved  Siden 
af  min,  ved  Guds  Naade  nedarvede  Stilling  som 
Preussens  Konge.  Eders  Tapperhed  og  Udhol- 
denhed i  denne  Krig  har  jeg  gjentagne  Gange 
skjænket  min  fuldeste  Anerkjendelse;  den  har  nu 
fremskyndet  det  tyske  Enhedsværk,  et  lykkeligt 
Udfald,  I  have  tilkæmpet  os  ved  at  sætte  eders 
Blod  og  eders  Liv  som  Indsats. 

Mindes  derfor  stedse,  at  Følelsen  for  Ære, 
trofast  Kammeratskab,  Tapperhed  og  Lydighed 
gjøre  en  Armé  stor  og  sejrrig;  bevarer  denne 
Tænkemaade,  da  vil  Fædrelandet  altid  med  Stolt- 
hed se  op  til  eder,  da  ville  I  altid  være  dets  stærke 
Arm«. 

Vore  Sind  vare  stærkt  grebne  af  Tidens  mægtige  Be- 
givenheder, hvorvel  dette  ikke  ret  kunde  komme  til  Udtryk 
under  den  ydre  Uro;  vi  fejrede  dog  denne  Aften,  saa  godt 
det  lod  sig  gjøre,  og  udbragte  et  Leve  for  vor  Kejser. 

Den  4de  Keserve-Division,  som  de  følgende  Dage  gik 
over  Doubs  ved  Beaume-les-Dames,  fandt  kun  XXIVde 
Korps  over  for  sig;  de  andre  franske  Hærafdelinger  vare  i 
og  ved  BesanQon. 

Brigaden  Goltz  og  den  badensiske  Division  fortsatte 
deres  Marche  ned  ad  Ognon;  den  27de  tog  den  komman- 
derende General  Kvarter  i  Marnay,  som  ligger  ved  denne 
Flod,  to  og  en  halv  Mil  vest  for  Besangon.  Fjenden  for- 
styrrede ikke  vore  Marcher,  skjent  de  førte  tæt  forbi  hans 
Hovedmasser.  Af  Landboernes  Fortællinger  skjønnede  vi,  at 
den  slagne  Hær  var  sin  Opløsning  nær.  Overbefalingen 
skulde  være  gaaet  over  i  andre  Hænder. 

Man  vilde  ogsaa  vide,  at  Pariser-Kegeringen  havde  ind- 
ledet Fredsunderhandlinger  i  Versailles,  og  dette  Rygte 
syntes  saa  meget  mere  troværdigt,  som  vi  modtoge  Efter- 
retninger om  de  Slag,  der  den  19de  havde  fundet  Sted  ved 
Mont  Valérien  og  St.  Quentin;  paa  førstnævnte  Sted  var  et 
Forsøg  paa  at  sprænge  Jærnmuren  om  Paris  atter  strandet, 
og  ved  St.  Quentin  havde  General  v.  Goeben  besejret  den 
franske  Nordhær.  Det  var  en  Maaned,  rig  paa  Slag,  denne 
Januar,  og  ligesom  Krigens  første  Maaned  fuld  paa  Af- 
gjørelser  af  den  vigtigste  Art;  paa  alle  Krigens  Skue- 
pladser lede  Fjendens  nye  Hære  store  Nederlag;  hvad  der 
endnu  resterede,  var  blot  Ruiner. 

Det  XlVde  Hærkorps  bredte  sig  nu  vest  for  Besangon 
lige  til  Doubs  og  var  i  umiddelbar  Berøring  med  vort  Vilde 
Korps,  der  stod  hinsides  Floden,  og  hvortil  Ildet  sluttede 
sig  endnu  længere  mod  Syd. 

Efter  at  Sydarmeens  vigtigste  Opgave  var  løst  af  XlVde 
Korps  alene,  havde  General  v.  Manteuffel  besluttet  ved 
Dijon  og  Auxonne  at  fore  de  tvende  andre  Korps  forbi 
Fjenden  og  i  Ryggen  paa  ham;  de  lode  kun  faa  Kræfter 
tilbage  for  at  sikre  sig  mod  disse  Stæder. 

Siden  vi  havde  rømmet  Dijon,  var  Staden  bleven  forsynet 
med  Forskansninger  og  svært  Skyts,  Garibaldis  Korps  var 
betydelig  øget,  og  der  var  kommet  nye  franske  Tropper  til; 
men  desuagtet  søgte  denne  betydelige  Magt  ikke  at  standse 
General  Manteuffel,  ja  de  forsvarede  sig  næppe  nok  mod  de 
gjentagne  Angreb,  en  numerisk  for  svag  Deling  rettede  mod 
Staden. 

De  fremad  marcherende  tyske  Korps  brød  i  hurtige  An- 
greb den  Modstand,  de  mødte  ved  nedre  Ognon  og  ved  Dole, 
de  gik  over  Doubs,  fordreve  de  Fjender,  som  viste  sig,  og 
besatte  den  korteste  af  de  Veje,  som  forbinde  Besan^on 
med  Lyon. 

Nu  lod  Overgeneralen  disse  dristige  Marcher  følge  af 
et  endnu  større  Vovestykke. 

Det  kunde  ikke  være  vor  Modstanders  Hensigt  at  blive 
ved  Besangon,  hvor  Levnedsmidlerne  snart  maatte  slippe  op; 
han  maatte  slaa  sig  igjennem  eller  søge  at  undkoname  til 
Sydfrankrig;  valgte  han  en  anden  Retning,  lovede  blot  Vejene 
mod  Vest  et  heldigt  Udfald,  og  den  sandsynligste  gik  mod 
det  nære  Dijon,  hvor  Garibaldis  Stridskræfter  kunde  række 
Haandeu.  Det  XlVde  Korps  skulde  nu  opholde  den  fjendt- 
lige Hær  paa  denne  Vej,  samme  Opgave  tilfaldt  Vilde,  saa- 
fremt  Fjenden  skulde  bryde  frem  paa  venstre  Bred  af  Doubs, 
og  imidlertid  kunde  Nabokorpsene  komme  til  Undsætning. 

Udvejen  mod  Syd  vilde  General  v.  Manteuffel  selv 
spærre  trods  sin  svage  Styrke  og  andre  vanskelige,  farlige 
Omstændigheder,  thi  der  maatte  endnu  stadig  være  100,000 
franske  Soldater  mellem  Doubs  og  Schweizergrænsen;  man 
maatte  derhos  antage,  at  der  vilde  blive  sendt  dem  For- 
stærkninger, som  efter  den  hensynsløse  Maade,  hvorpaa 
Garibaldi  udskrev  Tropper,  muligvis  kunde  naa  store  Tal, 
medens  de  preussiske  Korps  uden  sikre  Forbindelser  maatte 
udsætte  sig  for  enhver  Mangel,  betræde  et  klippefuldt 
Bjærgland  ad  stærkt  tilsneede  Veje  og  uden  Tilbagetogslinje 
kæmpe  mod  en  fortvivlet  Fjende.  I  Sydhærens  Hovedkvarter 
troede  man  at  turde  vove  dette,  man  bedømte  Modstanderne 
rigtig. 

Flere  Meddelelser  antydede  allerede,  at  Dele  af  den 
franske  Hær  marcherede  langs  Schwejzergrænsen  over  Pon- 
tarlier  mod  Syd;  Hdet  og  Vilde  Korps  rykkede  frem  for 
ogsaa  at  besætte  denne  Vej,  og  XlVde  bredte  sig  ud  over 
Doubs;  den  28de  forlagde  General  v.  Werder  sit  Hoved- 
kvarter til  La  Barre,  hvor  General  v.  Manteuffel  havde  op- 
holdt sig  siden  den  24de,  men  den  28de  havde  overskredet 
Doubs  for  at  være  de  øvrige  Korps  nærmere. 

La  Barre,  en  ubetydelig  Landsby,  ligger  paa  den  højre 
Bred,  som  her  falder  brat  ned  mod  Floden;  det  mellem- 
liggende smalle  Stykke  optages  af  Chausséen;  halvfjerde 
Mil  op  ad  Floden  ligger  Besan^on,  tvende  Mil  ned  ad  ligger 

Dole.  Et  lille,  møbleret,  men  ubeboet  Sommerslot  maatte 
huse  Hovedkvarterets  Officerer.  Vi  levede  af  vore  Provi- 
antforraad;  min  Kappe  benyttede  jeg  om  Natten  til  Senge- 
tæppe, og  om  Dagen  maatte  man  bære  dette  Klædnings- 
stykke selv  i  Kvarteret,  thi  Vejret  var  raakoldt,  og  faa 
Værelser  havde  en  Kamin.  To  Sale  tjente  til  Kontorer  og 
Selskabslokale;  en  syg  Kammerat  sad  ved  Ilden,  andre  ar- 
bejdede, skreve  Breve,  læste  Aviser  eller  spillede  Billard. 
Om  Aftenen  kom  ogsaa  den  kommanderende  General  hyppig 
ud  af  sit  Værelse,  og  varmt  paaklædte  satte  vi  os  til  et 
Whistparti. 

Nu  indtraf  efterhaanden  Vidnesbyrd  om  den  taknemme- 
lige Glæde,  Sejrherren  fra  Lisaine  mødte  hos  alle  Nationens 
Kredse;  der  indløb  egenhændige  Breve  fra  de  højeststaaende 
Personligheder,  Sejrskranse,  flettede  af  Kvindehænder,  Digte, 
Diplomer  som  Æresborger,  Legater,  Æreskaarder  og  Skjolde. 
General  v.  Werder  udtalte  sig  herom  paa  sin  hj ærtelige, 
naturlige  Maade,  ganske  vist  med  Glæde,  men  ogsaå  be- 
skedent afvisende;  thi  han  havde  helst  givet  sine  Soldater 
hele  Æren.  »De  have  jo  udført  Arbejdet«,  sagde  han  en- 
gang under  et  Kidt  til  mig,  hvorpaa  jeg  gjensvarede:  »De 
have  imidlertid  ikke  baaret  det  tunge  Ansvar,  og  Deres 
Excellence  har  ført  dem;  hvis  Sagen  havde  faaet  et  slet 
Udfald,  vilde  sikkerlig  den  kommanderende  Generals  Navn 
være  blevet  sørgelig  knyttet  til  Mindet;  hvorfor  skal  man 
,da  i  det  heldige  Fald  ikke  give  ham  den  fortjente  Ære?« 

Det  XlVde  Korps  blev  nu  omfordelt;  Overgeneralen 
havde  trukket  General  v.  Goltz's  Brigade  til  sig  som  en 
Art  Reserve;  den  stod  bag  Ildet  og  Vilde  Korps,  og  de 
badensiske  Brigader  maatte  i  en  lang  Linje  til  venstre  og 
højre  for  Doubs  iagttage  Besan§on  og  Dijon;  fjerde  Reserve- 
division var  forlagt  længst  bort  fra  General  Werder;  den 
skulde  nemlig  øst  for  Besan^on  følge  de  vigende  Delinger 
af  den  franske  Hær. 

Fra  Belejringskorpset  foran  Befort  blev  General  v. 
Debschitz  atter  bortsendt  i  samme  Øjemed. 

Den  30te  om  Morgenen  modtoge  vi  Efterretningen  om 
den  Vaabenhvile,  som  den  28de  var  afsluttet  i  Versailles 
for  en  Tid  af  en  og  t3^ve  Dage.  Paris  havde  kapituleret. 
Udfaldet  af  den  lange  Tvekamp  hilsedes  med  en  Glæde,  der 
øgedes  ved  Udsigten  til  den  nære  Fred;  vore  Tanker  rette- 
des allerede  mod  Hjemkomsten. 

Imidlertid  gjaldt  Vaabenhvilen  endnu  ikke  for  os ;  Krigs- 
operationerne  i  Departementerne  Doubs,  Jura  og  Cote  d'or 
samt  Belejringen  af  Belfort  vare  undtagne  fra  de  alminde- 
lige Bestemmelser  ved  Slutningsordene  i  den  lange  første 
Artikel. 

Før  vi  vidste  noget  om  Overenskomsten,  paaberaabte 
Modstanderne  sig,  at  der  var  Vaabenhvile,  og  sendte  Parla- 
mentærer for  at  bevise  dette.  En  Fægtning  blev  afbrudt, 
og  Tyskere  og  Franskmænd  overnattede  fredelig  i  samme 
Landsby;  de  franske  Befalingsmænd  havde  modtaget  Efter- 
retningen om  den  afsluttede  Forhandling  tidligst,  men  deres 
Regerings  Telegram  indeholdt  netop  ikke  det  vigtigste 
Punkt,  at  Krigen  vedvarede  for  deres  Vedkommende.  Og 
denne  urigtige  Meddelelse  var  med  et  længselsfuldt  imødeset 
Budskabs  Fart  bleven   udspredt  blandt  de  franske  Tropper. 

Efter  at  Overkommandoen  havde  opklaret  Vildfarelsen 
med  Hensyn  til  Vaabenhvilen,  fortsatte  Tyskerne  paa  venstre 
Bred  af  Doubs  deres  Marche  mod  de  ved  Pontarlier  sam- 
menhobede fjendtlige  Masser,  der  næppe  længere  kunde 
kaldes  en  Hær.  Fangernes  Tal  voxede  til  Tusender,  Mas- 
serne af  det  erobrede  Krigsmateriel  øgedes,  og  besværlige 
Kampe,  fulde  af  Tab,  maatte  i  Jura  bryde  den  sidste  for- 
tvivlede Modstand;  den  1ste  Februar  begyndte  Fransk- 
mændene at  gaa  over  paa  schweizisk  Grund;  her  nedlagde 
de  sidste  80,000  deres  Vaaben. 

I  disse  Anstrængelser  og  denne  Ære  havde  vi  i  La 
Barre  ingen  Part;   i  vor  uhyggelige  Boligs  snævre  Rum.  og 

mere  generende   end  opmuntrende  hverandre  maatte  vi  ud- 
holde en  daadløs  Ventetid. 

Garibaldi  havde  paa  urigtig  Maade  eller  slet  ikke  brugt 
de  store  Stridskræfter,  Frankrig  havde  anvist  ham;  han  havde 
ladet  Tiden  gaa  uden  at  handle.  Vore  svage  Delinger  bleve 
kjækt  staaende  over  for  ham,  indtil  han  og  hans  Tropper 
forlede  Dijon  ogCoted'or;  uden  Hæder  forsvandt  den  gamle 
Italiener  og  de,  som  vare  komne  med  ham,  fra  den  frem- 
mede Jordbund,  de  ukaldet  havde  betraadt. 

Kun  Belfort  forsvarede  sig  endnu,  Angrebet  kunde  ikke 
skride  hurtig  fremad;  et  med  stor  Tapperhed  udført  Forsøg 
paa  at  storme  Percheforterne  var  slaaet  fejl.  Nu  maatte 
Løbegravene  og  Batterierne  opkastes  i  Klippegrunden;  Sne 
og  Is  dækkede  Omgivelserne,  eller  Løbegravene  fyldtes  under 
Regndagene  af  Vand.  Den  fjendtlige  Kommandant  lagde 
en  utrættelig  Daadskraft  for  Dagen,  og  Tallet  paa  de  syge 
og  saarede  i  Belejringskorpset  voxede  i  betænkelig  Grad. 

For  os  i  La  Barre  forlob  Tiden  langsomt  under  en 
Tilstand,  som  endnu  var  Krig,  skjønt  Vaabnene  hvilede. 
Man  var  ikke  sysselsat  i  tilstrækkelig  Grad  og  kunde  dog 
ikke  arbejde;  man  ansaa  Freden  for  sikret  og  hengav  sig 
utaalmodig  til  Formodninger  om,  hvad  Fremtiden  vilde 
bringe.  Godt  var  det,  at  der  nu  indtraadte  Solskinsdage, 
som  lokkede  til  lange  Rideture  i  det  smukke  Landskab;  i 
klar  Luft  skjelnede  vi  Mont  Blanc  mod  Syd.  Vi  saae  atter 
'glade  Ansigter  i  Landsbyerne,  og  nu,  da  Fjendtlighederne 
vare  endte,  kunde  Folkene,  som  endnu  savnede  deres  kraftige 
Mandskab,  godt  paa  venlig  Maade  underholde  sig  med  os. 
Paafaldende  var  Sædernes  Fordærvelse  hos  de  halvvoxne. 

Den  5te  forlod  Fyrst  Hohenlohe  os  for  at  tage  til 
Versailles;  hans  Afrejse  føltes  som  et  Tab,  thi  han  var 
altid  venlig,  altid  parat  til  Hjælp,  altid  i  jævnt  godt  Humør 
og  dannede  det  forsonende  Element  i  vort  Selskab,  da  han 
holdt  sig  uden  for  vore  smaa  Rivninger.    Det  var  den  første 

Afsked,  med  Vemod  tænkte  man  paa  den  almindelige  Skils- 
misse, som  forestod  os  ved  Fredslutningen. 

Bort  fra  dette  lille  Slot  ønskede  vi  os  imidlertid  alle; 
General  v.  Werders  simple  Levevis  havde  ikke  forvænt  os, 
men  her  savnede  vi  dog  alt  for  mange  Ting  til  at  kunne 
føle  os  til  Pas  under  et  saa  langt  Ophold,  og  den  Efterret- 
ning var  derfor  saare  velkommen,  at  vi  den  9de  Februar 
skulde  forlægge  vort  Kvarter  til  Dole. 

Den  8de  vilde  Overgeneralen  for  en  Nats  Tid  komme 
der  hen  og  dernæst  tage  sit  Hovedkvarter  i  Dijon.  Jeg  fik 
Befaling  til  at  melde  mig  hos  ham  i  Dole,  i  hvilket  Øje- 
med blev  ikke  sagt,  men  jeg  formodede,  at  det  var  Langres's 
Skyld. 

Til  den  bestemte  Eftermiddagstime  kom  General  v. 
Manteuffel  med  et  mindre  Følge  og  gjorde  Holdt  uden  for 
Staden  ved  det  lille  Slot,  hvor  der  blev  holdt  Bolig 
parat  for  ham.  Da  han  var  stegen  af  Hesten,  meldte  jeg 
mig  hos  ham;  noget  foroverbøjet  og  støttende  sig  til  en 
Stok  rettede  han  nogle  Spørgsmaal  til  mig  og  henviste  mig 
i  øvrigt  til  sin  Generalstabschef  og  sin  Artillerigeneral. 
Ikke  længe  efter  fik  jeg  en  Indbydelse  til  hans  Taffel 
Klokken  6  Eftermiddag. 

Kommandanten  i  Langres  havde  ikke  anerkjendt  Vaaben- 
hvilen,  der  ogsaa  gjaldt  hans  Fæstning,  og  jeg  skulde  nu 
give  Oplysninger  om  de  Forholdsregler,  der  herved  kunde 
blive  nødvendige. 

Paa  den  befalede  Tid  fandt  jeg  i  Slottets  Modtagelses- 
værelse General  v.  Werder  og  Oberstlejtenant  Leszczynski, 
der  ogsaa  vare  indtrufne  fra  La  Barre,  og  desuden  talrige 
andre  Gjæster;  Overgeneralen  kom  tilstede,  Døren  til  Spise- 
salen aabnedes,  et  Musikkorps  spillede  op,  og  vi  havde  en 
fortræffelig  Diner.  Jeg  troede,  at  General  v.  Manteuffel 
vilde  udbringe  et  Leve  for  Hs.  Majestæt  Kejseren  og  der- 
næst ære  General  v.  Werder  med  en  Tale,  hvorpaa  den 
sidste  maatte  takke,    hvad  han  vistnok  havde  skilt  sig  godt 

fra,  thi  han  forstod  ved  slige  Lejligheder  at  finde  de  bedste 
Ord  for  sine  Følelser.  Maaltidet  forløb  dog  udon  Skaaltaler, 
og  strax  efter  at  Taflet  var  hævet,  trak  Overgeneralen  sig 
tilbage. 

General  v.  Werder  kjørte  med  sin  Generalstabschef 
atter  hjem  til  La  Barre,  medens  jeg  blev  i  Dole  og  udfær- 
digede en  Vejledning  til  Langres's  Erobring,  hvad  dog  for 
denne  Gang  viste  sig  overflødigt;  thi  næste  Morgen  var  der 
indløbet  den  telegrafiske  Meddelelse,  at  Fæstningskomman- 
danten  nu  anerkjendte  Vaabenhvilen. 


IX. 

Dole. 

Den  venlige  Stad  D61e  læner  sig  til  Vinbjærgene  nord 
for  Floddalen;  Hovedkirkens  tunge,  fæstningslignende  Taarn 
afgiver  et  Vartegn,  der  paa  Afstand  er  let  kjendeligt. 
Khin-Rhonekanalen  begrænser  Staden,  og  tæt  mod  Syd 
flyder  Doubs  med  en  anselig  Bredde.  Hinsides  Broerne  stige 
Landsbyerne  til  Vejrs  lige  op  til  Skoven. 

Levninger  af  romerske  Bygningsværker,  gamle  Huse  i 
spansk-mavrisk  Stil  bære  Vidne  om  Doles  lange,  omvexlende 
Historie;  i  Gaderne  var  Tallet  af  Præster  og  Munke,  men 
Ogsaa  af  Tiggere  paafaldende ;  af  Stadens  tolv  Tusende  Ind- 
byggere syntes  dog  de  fleste  at  være  velhavende,  kun  faa 
fattige.  Et  smukt,  rummeligt  Theater  tjente  nu  som  La- 
saret;  i  Underpræfektens  Bolig  havde  Garibaldi  haft  Kvarter, 
da  han  her  formerede  sit  Korps. 

General  v.  Werder  med  sit  egentlige  Følge  tog  Bolig 
i  Gjæstgivergaarden.  Jeg  blev  meget  godt  indkvarteret  hos  en 
Herre,  som  beklædte  et  meget  højt  Embede  i  Staden  og 
nød  stor  Anseelse.  Han  var  en  klog  Mand,  grundig  hjemme 
i  sit  Fædrelands  Anliggender  og  studerede  nu  med  Iver  det 

tyske  Sprog,  men  jeg  opdagede  i  hans  bindstærke  Bibliothek 
dog  intet  Værk  af  vor  skjenne  Litteratur,  og  af  udenlandsk 
Belletristik  stedte  jeg  blot  paa  en  fransk  Oversættelse  af 
Quentin  Durward. 

I  Staden  herskede  stor  Ophidselse,  som  ogsaa  paa  anden 
Vis  lagde  sig  for  Dagen;  uden  for  Kaféerne  saae  man 
Borgere  med  bekj^mrede  Ansigter  og  bluseklædte  Arbejdere 
med  heftige  Minespil;  de  talte  om  Valgene  til  Nationalfor- 
samlingen, som  i  Bordeaux  skulde  træife  Afgjørelsen  om 
Krig  eller  Fred.  De  dannede  vare  fredelige  og  høflige  over 
for  os,  men  undgik  at  vise  sig  i  Selskab  med  Tyskere. 
»Hvad  skulle  vi  gjore?«  sagde  en  Mand  til  mig;  »vi  vilde 
komme  til  at  bode  derfor;  hvem  skal  vel  beskytte  os,  naar 
De  marcherer  bort?  Her  have  Kommunisterne  sejret  ved 
Valgene«. 

Gambetta  havde  endnu  stor  Indflydelse,  og  Syden  ikke 
set  Krigen;  men  de  besiddende  Klasser  ønskede  Fred. 

Jeg  kjøbte  en  Almanak,  som  var  aff'attet  efter  Krigs- 
partiets Hovede  og  indeholdt  de  taabeligste  Løgne,  men 
Mængden  troede  dem. 

»Vi  ere  mere  bange  for  Gambetta  end  for  Sejrherrerne«, 
sagde  en  anden  Herre  i  meget  ophidset  Sindsstemning  til 
mig;  »han  mener  at  forstaa  sig  paa  alt  og  kommanderer 
Generalerne  efter  sit  Godtbefindende.  Hvad  skulle  de  gjøre? 
Han  er  Magthaveren,  og  naar  han  forbliver  ved  Roret,  op- 
leve vi  det  frygteligste.« 

Det  vac  visselig  Frankrigs  største  Ulykke,  at  det  var 
faldet  i  Hænderne  paa  en  Diktator,  som  var  ukyndig  i 
Krigen;  hvor  hæderfuld  det  franske  Folks  Kamp  end  var, 
saa  lidt  kan  man  retfærdiggjøre  den  Selvtillidsfuld  hed,  hvor- 
med Gambetta  og  hans  Hjælpere  grebe  ind  i  det  vigtigste, 
de  slet  ikke  forstode  sig  noget  paa,  i  Hærformationen  og 
Hærledelsen. 

Den  8de  Februar  bleve  Percheforterne  uden  for  Belfort 
erobrede;    nu  byggede  man  paa  Fjældryggen  Batterier,   der 

skulde  ødelægge  det  faste  Slot;  for  at  erobre  Pladsen  maatte 
man  ned  ad  Perchehøjden  og  op  ad  Fæstningshøjden. 

Vi  havde  endnu  ikke  nogen  Vaabenstilstand,  men 
Fjendtligheder  fandt  ikke  mere  Sted,  og  i  de  nye  Omgi- 
velser kunde  man  søge  Adspredelser;  Vejret  blev  behageligt, 
og  Sneen  smeltede  hurtig. 

Dog  nu  indfandt  sig  de  ubehageligste  Virkninger  af  vore 
ved  lang  Spænding  slappede  Nerver;  man  havde  god  Kost 
og  kunde  ikke  nyde  noget,  en  fortræffelig  Seng  og  kunde 
ikke  sove.  Det  var  første  Gang,  at  Lægerne  ved  Hoved- 
kvarteret havde  flere  af  dettes  Medlemmer  under  Behandling. 

Der  var  Tyfus  i  Staden;  de  halvsyge  troede  overalt  at 
indaande  daarlig  Luft;  General  v.  Werder  og  nogle  faa  andre 
holdt  sig  paa  Benene;  selv  om  vi  ikke  følte  os  vel,  tvang 
vi  os  til  at  tage  lange  Rideture;  Bevægelse  og  Solskin 
gjorde  godt. 

Vi  bleve  dog  denne  Gang  skaanede  for  en  lang  Syg- 
domsperiode, der  bortriver  mange,  som  lykkelig  have  gjen- 
nemgaaet  Krigen,  men  Lasaretterue  vare  dog  fulde;  i  det 
store,  under  det  spanske  Herredømme  opbyggede  Hotel-Dieu 
sørgede  franske  Søstre  i  Samstemning  med  vore  Læger  for 
de  tyske  saa  vel  som  for  deres  egne  Landsmænd. 

Gambettas  Forsøg  paa  at  lede  Statens  Anliggender 
videre  efter  sin  Opfattelse  vare  slaaede  fejl,  og  han  var 
selv  traadt  tilbage  fra  Regeringen.  Det  fornuftigste  Parti 
'havde  sejret  ved  Valgene,  Nationalforsamlingen  var  den 
12te  traadt  sammen  i  Bordeaux  og  havde  valgt  Thiers  til 
Leder  af  den  exekutive  Magt.  Dette  syntes  at  falde  selv  i 
Blusemændenes  Smag,  i  det  mindste  hørte  jeg  en  sige  til  en 
Kammerat:  »Ah,  c'est  une  forte  tete!«  Efter  de  sidste 
Dages  politiske  Ophidselse  beroligedes  Sindene,  ethvert 
Parti  havde  muligvis  sin  Bagtanke,  men  foreløbig  glædede 
alle  sig  over,  at  Freden  var  rykket  nærmere. 

Vaabenhvilen  var  forlænget  til  den  24de  og  mod  Fæst- 
ningen Belforts  Overgivelse  udstrakt  ogsaa  til  de  Landsdele, 

der  hidindtil  havde  været  udelukkede.  Oberst  Denfert, 
Belforts  tapre  Forsvarer,  fik  fri  Afmarche  med  krigerske 
Æresbevisninger  for  Besætningen,  og  General  Tresckow  tog 
endelig  den  faste  Plads  i  Besiddelse. 

Paa  tysk  Side  forberedte  man  alt  til  at  fortsætte 
Krigen  paa  kraftigste  Vis,  om  fornødent  skulde  gjores. 
Vore  Troppedelinger  vare  sysselsatte  hermed;  desuden  blev 
der  atter  exerceret,  og  Tjenesten  overholdt  saa  strængt  som 
i  Fredstider.  Beboerne  beundrede  denne  alvorlige,  aldrig 
slappede  Virksomhed,  som  ikke  slog  sig  til  Ro  efter  saa 
store  Anstrængelser,  men  de  holdt  sig  med  Værdighed  til- 
bage, saae  kun  i  Afstand  paa  vore  Øvelser,  ja  selv  Musikken, 
der  spillede  under  Parolen,  hidlokkede  kun  faa. 

Et  langt  Felttog  truer  med  at  løsne  Disciplinen ;  under 
en  mulig  Fortsættelse  af  Krigen  maatte  den  haandhæves 
med  desto  alvorligere  Strænghed,  som  Mandskabet,  der  saae 
sig  skuffet  i  sine  Fredsforhaabninger,  vilde  være  tilbøjeligt 
til  at  handle  med  større  Forbitrelse.  Ogsaa  for  Sundheds- 
tilstanden var  den  fortsatte  Uddannelse  og  regelmæssige 
Ordning  af  Vigtighed. 

I  Almindelighed  kan  man  sige,  at  Vaabenhvilen  er 
den  sletteste  Tid  i  Krigen;  nu  føler  man  haardere  de 
endnu  vedvarende  Savn,  nu  har  man  Fritid  til  at  tænke 
over  sine  personlige  Forhold ;  der  indtræder  Forstemthed,  og 
Glæden  mindskes  hos  den  enkelte  til  Trods  for  det  store 
almene  Held  og  den  vundne  Hæder. 

Ogsaa  Foraaret  indtraf,  hurtig  og  yndig;  Viugaards- 
manden  arbejdede  allerede  ude  i  Vinbjærgene,  trøstende  sig 
med  den  kommende  Høst,  han  haabede  at  heste  i  Fred. 
Ved  de  klare  Vande  medede  Fiskerne  eller  udkastede  deres 
Net;  Kvinder  og  Bern  samlede  Salat,  hvortil  Franskmanden 
benytter  mange  Planter,  der  ere  os  uvante,  naar  det  blot 
er  Grønt.  Om  Søndagen  vare  de  smukke  Spaseregange 
fulde  af  Mennesker,   og   vore  Soldater   roede   omkring   paa 

Kanalen  og  Floden.  Medens  den  barske  Vinter  endnu 
herskede  i  Berlin,  blomstrede  Violerne  paa  Engene  om  Doubs. 

Hvor  højlig  har  Naturen  ikke  begunstiget  dette  Land; 
man  forstaar,  at  Franskmændene  ikke  ere  rejselystne;  de 
eje  de  skjonneste  Landskaber,  fra  Alperne  til  de  herlige 
Floder,  og  der  er  ikke  for  mange  paa  den  hjemlige,  frugt- 
bare Jord.  Den  vide  Kyststrækning  lokker  dem  ikke  til 
Udlandet;  flittig  arbejder  hver  enkelt  i  sit  Hjem  og  lever 
gjærne  fredelig  paa  sin  egen  Grund. 

En  glimrende  Fortid  skjænker  imidlertid  Nationen  en 
farlig  Arv,  en  fordærvelig  Overvurdering  af  eget  Værd;  den 
ansaa  det  for  unødvendigt  at  lære  af  andre,  dens  gamle 
Kultur  udartede  til  Forfængelighed;  den  havde  én  Gang 
været  den  første  og  troede  at  være  det  for  stedse. 

Nu  stod  den  ved  Afgrundens  Rand;  Sporgsmaalet  var, 
om  det  herreløse  Folk  kunde  beherske  sig  selv  under  den 
republikanske  Statsform,  den  eneste  for  Haanden  værende 
Udvej.  Indtil  Kejserdømmets  Fald  havde  Paris  regeret; 
maaske  følte  Provinserne  sig  nu  mere  selvstændige,  da  de 
havde  fortsat  Krigen  uden  Hovedstaden.  En  forstandig 
Mand  sagde  til  mig:  »Tidligere  var  Paris  alt,  det  var  vor 
Ulykke.«  Han  haabede  sikkerlig  paa  en  Ændring  i  denne 
Henseende;  men  den  ulykkebringende  Hovedstad  har  noget 
daarende  for  enhver  Franskmand;  den  samme  Herre  talte 
med  Henrykkelse  om  den  og  erklærede,  at  han  kunde  ønske 
at  leve  dér  for  stedse. 

Vi  traf  nu  alle  Foranstaltninger  til  et  længere  Ophold 
i  Dole;  i  JesuiterkoUegiets  Kirke  holdt  vi  vor  protestantiske 
Gudstjeneste.  Under  Forventning  om  den  snare  Fred 
sneglede  Dagene  sig  langsomt  afsted ;  vi  havde  ikke  meget 
at  bestille,  og  med  Tiden  voxede  Ønsket  om,  at  Uvirksom- 
heden snart  maatte  være  forbi ;  man  holdt  de  syge  Kamme- 
rater med  Selskab  og  maatte  for  øvrigt  tage  til  Takke  med 
at  omgaas  sine  faa  raske  Venner;  den  kommanderende 
General  besaa  Doles  Seværdigheder. 

Der  indløb  endnu  stadig  Æresbevisninger  fra  Tyskland, 
men  v.  Werder  omtalte  dem  ikke  eller  gled  hurtig  hen  over 
dem;  den,  som  kom  mest  overraskende,  modtog  han  dog  med 
Glæde.  Universitetet  i  Freiburg  havde  udnævnt  ham  til  Doktor 
og  sendte  Diplomet  til  ham  som  »Viro  forti  gnavo  prudenti 
—  Duci  animi  praesentia  virtutis  constantia  consilii  celeritate 
insigni  —  Patriae  defensori  clade  et  fuga  hostium  acerri- 
morum  et  numero  ter  superantium  immortali  gloria  militari 
florenti  —  Civium  Brisigavorum  patrono  certo  firmo  fido«. 

Atter  var  Vaabenhvilen  forlænget;  det  var  et  gunstigt 
Tegn,  vi  tvivlede  ikke  længere  om  Fredens  Nærhed,  men 
man  maatte  dog  gjøre  sig  parat  til  alt;  hos  Indbyggerne 
syntes  den  Mening  at  være  overvejende,  at  Krigen  vilde 
blive  fortsat;  i  Staden  udspredtes  Rygter  af  enhver  Art, 
Ansigterne  bleve  mere  alvorlige,  enkelte  ogsaa  fjendtligere. 

Den  27de  Februar  ved  Middagstider  kom  Telegrammet : 
»Præliminærerne  ere  undertegnede«.  Paa  General  v.  Werders 
Foranstaltning  ringede  man  med  Kirkeklokkerne,  som  havde 
tiet  siden  Tyskernes  Indmarche  i  Dole;  »Friede  sei  ihr 
erst'  Gelåute!«  Indbyggerne  styrtede  ud  af  Husene.  »Er 
det  Freden?«  —  »Freden!«  svarede  vi.  Det  var,  som  om 
vi  hørte  til  dem,  som  om  de  maatte  favne  os.  Gaderne 
fyldtes  i  faa  Minutter,  Solen  skinnede  ned  paa  en  dybt  be- 
væget Mængde.  Nogle,  Mænd  saa  godt  som  Kvinder,  græd 
lydelig,  og  da  nu  vor  Musik  blæste  en  Koral  fra  Taarnet, 
stode  Folk  stille  og  herte  til  i  Tavshed;  mange  foldede 
Hænderne,  flere  knælede,  Mænd  og  Kvinder  blottede  Hove- 
derne; i  Kirkerne  brændte  der  snart  Lys  paa  alle  Altere, 
og  de  andægtige  strømmede  til  for  at  forrette  deres  Ben. 

Da  Torvet  blev  lidt  mere  tomt,  traadte  en  Dame  med 
graaHaar  hen  til  mig  og  spurgte  inderlig  bevæget:  »Hvor- 
ledes lyde  Fredsbetingelserne?«  —  »Nøjagtig  véd  jeg  det 
endnu  ikke«,  svarede  jeg,  medens  jeg  gik  ved  hendes  Side; 
»vi  beholde  imidlertid  sikkert  vore  gamle  Landskaber,  Elsass 
og  en  Del  af  Lothringen.« 

»Ak!«  sukkede  hun  og  vedblev;  »Min  Mand  er  Oberst 
og  Krigsfange  i  Koblenz.« 

»De  vil  snart  faa  hana  tilbage«,  trostede  jeg  hende. 

»Det  er  ikke  saa  meget  for  Landenes  egen  Skyld,  at 
jeg  er  bedrøvet«,  fortsatte  hun.  »Elsass  ligger  os  ikke  paa 
Hjærtet;  men  det  er  dog  et  Tab,  som  ikke  glemmes,  det 
er  et  Tab,  som  saarer  den  franske  Stolthed.  Tag  Penge, 
blot  Penge,  gjer  os  fattige.  Det  glemmer  de  følgende 
Slægter,  det  lærer  Ungdommen  ikke  i  Skolerne;  men 
Land  — « 

»Franskmændene  maa  lære  at  finde  sig  heri«,  svarede 
jeg  og  hilste  til  Afsked,  »de  tyske  Lande  faa  de  aldrig 
igjen.« 

Den  kommanderende  General  samlede  os  alle  ved  sit 
Taffel,  og  skjønt  dette  naturligvis  havde  været  Tilfældet 
mange  Gange,  var  Stemningen  nu  ligesom  nyfodt,  glad  og 
højtidelig;  man  ønskede  hverandre  til  Lykke  og  følte  sig 
som  ét  med  sine  Fæller,  der  alle  vare  besjælede  af  en  og 
samme  Tanke;  vi  fejrede  Fredslutningen.  General  Werder 
udbragte  et  meget  smukt  motiveret  Leve  for  Kejseren,  og 
da  General  v.  Gliimer  havde  udbragt  en  Skaal  for  hans 
Sundhed,  besvarede  han  den  saa  trohj ærtet  og  med  saa  stor 
Anerkjendelse  af  enhver  enkelts  Fortjenester,  at  man  i 
Sandhed  maatte  faa  ham  kjær. 

Den  2den  Marts  bleve  Fredsbetingelserne  nærmere  be- 
kjendte;  tvende  vare  os  særlig  paafaldende:  Hvorfor  skulde 
Paris  ikke  fuldstændig  og  i  længere  Tid  holdes  besat  af 
Preusserne,  og  hvorfor  skulde  vi  atter  udlevere  Belfort? 
Disse  Æmner  drøftede  vi  meget.  »Vi  ydmyge  ikke  Frankrig 
i  tilstrækkelig  Grad«,  mente  nogle;  »vi  ruinere  det  ikke 
noksom«,  tilføjede  den  mest  godmodige  (!). 

Flere  satte  særlig  stor  Pris  paa  Belfort;  jeg  repræsen- 
terede den  Anskuelse,  at  den  burgundiske  Port  havde  langt 
mindre  Værd  for  Tyskland  end  for  Frankrig. 

>Saa  kunde  man  i  det  hele  have  skaanet  os  for  denne 
pinlige  Belejring«,  svarede  man. 

»Nej,  ingenlunde.  Vi  udlevere  dog  Paris;  vi  ejede 
fremdeles  Belfort,  og  Thiers  kan  nu  sige,  at  han  har  faaet 
den  igjen;  nu  har  han  sluttet  »une  paix  honorable«. 

Ved  Gudstjenesten  i  vor  Kirke  den  følgende  Søndag 
drejede  Prædikenen  og  Bønnen  sig  kun  om  Freden;  mange 
havde  indfundet  sig  for  i  Fællesskab  med  sine  Kammerater 
at  takke  Gud. 

Hvor  glade  kunde  vi  nu  ikke  føle  os!  Var  det  ikke 
en  Lykke  at  have  oplevet  denne  store  Tid,  at  have  arbejdet 
med  paa  dens  Værk?  Ville  vore  Børnebørn  endnu  ikke  sige: 
»Bedstefader  var  ogsaa  med  den  Gang«;  ville  sene  Slægter 
i  det  mægtige  tyske  Rige  ikke  med  Beundring  glæde  sig 
over  vor  Daad? 

Nogle  Maaneder  senere  kom  denne  smukke  Følelse 
visselig  til  fuld  Bevidsthed  hos  enhver  af  os;  men  nu  var 
dette  kun  delvis  Tilfældet;  en  lang  Krig  matter  Menne- 
skets Indre;  nu,  da  der  var  Fred,  længtes  man  inderlig 
efter  Hjemmet;  Utaalmodigheden  forværrede  Stemningen. 

Og  desuagtet  tænkte  vi  ugjærne  paa  den  nære  Skils- 
misse. Det  XlVde  Armékorps  kunde  ikke  vedblive  at  be- 
staa  med  sin  uensartede  Sammensætning;  hvor  hæderlig  dets 
Navn  end  var  knyttet  til  Krigens  Historie,  maatte  det  dog 
opløses;  man  kunde  forudse,  at  Landeværnet  først  vilde  blive 
hjemsendt,  at  de  badensiske  Tropper  derpaa  vilde  vende  til- 
bage til  deres  Land. 

Vejret  var  stadig  klart  og  varmt;  Markerne  prangede 
med  deres  friske  Grønt,  mange  Blomster  aabnede  sig,  og 
Træerne  skede  Blade.  Vore  unge  Officerer  foranstaltede  et 
Væddeløb,  som  afgav  et  prægtigt  Billede  i  det  smukke 
Landskab  og  faldt  fortræffelig  ud;  det  hele  Skuespil  vakte 
rimeligvis  Beboernes  Nysgjerrighed,  men  de  dannede  holdt 
sig  borte. 

Man  behøvede  ikke  længere  Theatret  tilLasaret;  tvende 
badensiske  Regimentskapeller  anmeldte  en  Koncert,  som 
skulde  gives  sammesteds  til  bedste  for  D6les  Byhospital; 
Koncerten  fandt  ogsaa  Sted  for  fuldt  Hus,  men  blev  ikke 
besøgt  af  Franskmænd,  skjønt  mange  muligvis  nok  vilde 
have  været  Tilhørere. 

Hvor  man  i  øvrigt  ellers  traf  sammen  med  dem,  vare 
de  høflige,  ja  endog  forekommende  og  lagde  intet  Fjendskab 
for  Dagen;  ingen  Borger  i  Dole  længtes  vistnok  efter  Re- 
vanche. 

Nu  vilde  ogsaa  Damer,  som  ellers  levede  afsondrede  fra 
Verden,  se  Tyskerne;  Nonnerne  i  Mariæ  Hjemsøgelses- 
Klosteret  nærede  dette  Ønske,  og  navnlig  en  af  dem  længtes 
efter  at  tale  med  tyske  Officerer.  Vi  gik  der  hen,  bleve 
førte  ind  i  Taleværelset,  og  snart  kom  Priorinden  og  en 
anden,  heller  ikke  ung  Nonne  til  Syne  bag  et  dobbelt  Gitter. 
Den  sidste  var  efter  sin  Fortælling  havnet  her  efter  en 
mærkelig  Skæbnens  Tilskikkelse;  hendes  Fader  havde  været 
Officer  i  en  sydtysk  Stat,  og  ogsaa  hendes  Broder  var 
bleven  tysk  Officer;  hvorledes  det  var  gaaet  ham,  om  han 
muligvis  endnu  levede,  ønskede  hun  at  indhente  Oplysninger 
om  hos  os;  men  skjønt  vi  ikke  formaaede  at  tjene  hende  i 
denne  Henseende,  holdt  de  tvende  Klosterdamer  os  længe 
tilbage,  da  vi  naturligvis  skaffede  dem  en  sjælden  og  kjær- 
kommen Adspredelse. 

Efter  Betingelserne  i  Fredspræliminærerne  skulde  de 
franske  Tropper  gaa  tilbage  over  Loire  med  Undtagelse  af  en 
Garnison  i  Paris  og  de  Besætninger,  som  vare  nødvendige  for 
Fæstningernes  Sikkerhed;  det  Mandskab,  som  havde  staaet  i  og 
omkring  Langres,  saae  vi  under  dets  Marche  gjennem  Dole. 
Deres  Ankomst  forhaledes  timevis,  skjønt  fra  tysk  Side  alt 
var  blevet  ordnet,  for  at  Marchen  kunde  gaa  uhindret  for 
sig.  Endelig  kom  de,  forrest  de  spraglede  Folk  til  Hest,  af 
hvilke  jeg  havde  set  nogle  omkring  den  Vogn,  som  bragte 
mig   til  Byen   Langres;    de  lignede    omtrent   beredne  Stu- 

denter  i  fuld  Puds  og  kaldte  sig  »Eclaireurs«;  derefter 
fulgte  Mobilgardister  i  tynde  og  temmelig  uordnede  Rækker ; 
jeg  sogte  forgjæves  den  Officer  som  den  Gang  paastod,  at 
ingen  Tysker  vilde  komme  levende  ud  af  Frankrig  igjen. 

Den  7de  Marts  fik  vi  fra  det  store  Hovedkvarter  Ordrer 
til  Landeværnets  og  Reservens  Hjemsendelse  og  Bestemmelser 
angaaende  de  fremtidige  Garnisoner  i  Frankrig.  Det  XlVde 
Korps  blev  nu  opløst;  men  der  stod  endnu  meget  tilbage 
at  ordne,  og  angaaende  Enkeltheder  maatte  vi  afvente  nøjere 
Bestemmelser  fra  højere  Steder.  General  v.  Werder  be- 
sluttede for  den  nærmest  følgende  Tid  at  forlægge  sit 
Kvarter  til  Vesoul. 

Ved  Afskedsmaaltidet  udtalte  han  i  bevægede  Ord  sin 
Smerte  over  Korpsets  Opløsning;  General  Gliimer  svarede 
med  nogle  hjærtelige  Ord  og  udbragte  et  »Længe  Leve!« 
for  »Fader  Werder«. 

Den  9de  Marts  forlod  vort  Hovedkvarter  Dole. 


X. 

Hjemfarten. 

Jærnbanen  var  atter  sat  i  Fart;  i  mere  end  et  halvt 
Aar  havde  vi  ikke  kunnet  benytte  dette  Samfærdselsmiddel 
og  glædede  os  nu  ved  at  komme  saa  hurtig  afsted.  Ved 
Slutningen  af  min  Rejse  fik  jeg  et  morsomt  Bevis  paa, 
hvor  hensynsløs  Krigen  er;  Jærnbanevogne  af  enhver  Art, 
tyske  og  franske,  fyldte  Banegaarden  ved  Vesoul,  og  paa  en 
af  dem  stod  skrevet :  Denne  Vogn  gaar  udelukkende  mellem 
Bremen  og  Bremerhafen. 

Endnu  en  Gang  kom  jeg  i  mit  gamle  Kvarter  hos  den 
rige  Bankier;  han  var  tilstede  og  sagde,  at  han  glædede 
sig  over  at  se  mig;  han  havde  befundet  sig  meget  vel  i 
Bremen  og  priste  den  behagelige  Stad. 

Vort  sidste  Ophold  i  Hovedstaden  for  Departementet 
Øvre-Saone  var  i  enhver  Henseende  forskjelligt  fra  de  tid- 
ligere. Nu  var  der  Fred,  Foraar  og  venlige,  ja  endog 
muntre  Beboere,  som  søgte  at  glemme  deres  Lidelser  saa 
fuldstændig  som  muligt  og  ikke  tænkte  paa  Revanche.  Med 
god  Vilje  understøttede  de  Hr.  v.  Lauer,  som  var  vendt  til- 
bage efter  Slaget  ved  Lisaine  og  forte  sin  herværende  Be- 
stilling til  Ende. 

Kejseren  havde  tiltraadt  sin  Hjemrejse  og  ventedes  den 
13de  til  Nancy.  General  v.  Werder  tog  ogsaa  der  hen,  led- 
saget af  nogle  Officerer  fra  sit  Hovedkvarter,  af  liere  af 
sine  Generaler  og  Hr.  v.  Lauer.  Det  var  en  smuk  For- 
aarsdag;  ved  Xertigny  lod  Generalen  Toget  holde,  og  vi 
stege  ud  for  at  bese  den  Viadukt,  femte  Feltbaneafdeling 
havde  udført  af  Træ  i  Steden  for  den  Stenviadukt,  Fransk- 
mændene havde  sprængt.  Det  af  Træstammer  tømrede  Værk 
havde  en  Højde  af  hundred  og  fyrretyve  Fod,  Gitterbjælkerne, 
som  spændte  over  den  manglende  Bue,  vare  endnu  længere; 
vi  besaa  ogsaa  Moselbroen  ved  Charmes,  der  med  sine  syv 
Aabniuger  var  ødelagt  i  sin  hele  Længde,  men  istandsat  af 
utilhugget  Træ  ved  den  samme  Troppedeling.  Disse  Arbejder 
godtgjorde,  hvilke  Præstationer  Fæltjærnbane væsenet  var 
voxent. 

Nancy  var  fuld  af  Tropper,  men  der  var  skaffet  Kvarter 
til  os.  Jeg  kom  over  en  stor  Gaard  ind  i  et  højt  bedaget 
Ægtepars  stille  Hus.  Boligen  var  rigt,  men  gammeldags 
udpyntet;  ogsaa  det  simple  Livre,  det  mandlige  Tjenerskab 
bar,  mindede  trods  al  sin  Nyhed  om  henfarne  Tider;  Por- 
træter fra  forrige  Aarhundrede  smykkede  Væggene.  Man 
modtog  mig  høflig,  og  da  det  allerede  var  blevet  mørkt 
uden  for,  tog  jeg  med  Glæde  mod  Herrens  og  Fruens  Lid- 
bydelse  til  at  tilbringe  Aftenen  hos  dem. 

Samtalen  begyndte  paa  nevtral  Grund;  de  fortalte  om 
deres  Børn,  hvem  Krigen  lykkeligvis  havde  skaanet,  og  jeg 
om  min  Familie;   men  snart  vare  vi  midt  inde  i  den  sidste 

Tids  Begivenheder.  Ægteparret  mindedes  meget  vel  Tyskerne 
i  Frankrig  fra  A arene  1814  og  1815. 

Ak,  den  Gang  vare  de  endnu  unge,  men  —  saa  tykkes 
det  mig  i  det  mindste  —  dog  allerede  nøje  kjendte  med 
hinanden.  Og  denne  Krig  havde  de  temmelig  uforstyrret 
gjennemlevet  i  Nancy.  De  vare  ikke  vrede  paa  Tyskerne, 
roste  endogsaa  deres  Adfærd,  og  Elsass's  Tab  smertede  dem 
ikke.  »Familierne  i  Strassburg  og  Miihlhausen  gjøre  sig 
saa  vigtige«,  sagde  den  gamle  Frue.  »Vi  kjende  ikke  noget 
til  dem«,  tilføjede  hendes  Mand.  At  ogsaa  Metz  var  fra- 
taget dem,  bedrøvede  dem  blot  i  ringe  Grad;  de  troede  ikke 
paa  Republikens  Varighed,  vare  bange  for,  at  Vejen  til  Re- 
stavrationen  førte  gjennem  en  blodig  Revolution,  og  følte  sig 
muligvis  nu  mere  sikre  ved  den  tyske  Grænses  Nærhed. 

Vi  havde  hele  den  13de  Marts  til  at  bese  den  smukke 
Stad,  thi  Kejseren  ventedes  først  om  Aftenen.  Solen  op- 
varmede den  stille  Luft,  og  i  de  stærkt  befærdede  Gader 
fandtes  meget,  som  var  vor  Opmærksomhed  værd.  Ingen- 
steds stødte  jeg  paa  Spor  af  fjendtligt  Sindelag;  siden  mit 
sidste  Ophold  var  man  aabenbart  kommen  paa  bedre  Fod 
med  Tyskerne;  i  den  samme  Butik,  hvor  man  engang  havde 
mødt  mig  med  kold  Høflighed,  blev  jeg  nu  behandlet  utvungen 
og  som  en  velkommen  Kjøber. 

De  bayerske  Soldater,  jeg  traf  paa,  syntes  mig  at  have 
en  bedre  Holdning,  at  være  mere  stolte  af  deres  Stand,  og 
en  af  deres  Officerer  udtalte  sig  ikke  alene  med  Varme  om 
det  preussiske  Vaabenfællesskab,  men  ønskede  endog,  at  det 
tyske  Rige   maatte  vinde  en   endnu   større  Styrke  indadtil. 

Tvende  hannoveranske  Landsmænd  traf  jeg  ligeledes 
sammen  med;  de  hørte  til  de  annekterede  fra  1866,  som 
før  Krigen  ikke  havde  befundet  sig  vel  i  den  preussiske 
Tjeneste;  men  nu  vare  de  ganske  forsonede. 

Præfekthuset  var  indrettet  til  Kejserens  Bolig,  og  her 
skulde  den  officielle  Modtagelse  finde  Sted.  Forhallen 
fyldtes  med  mange  Generaler;    thi  alle,    som  havde  kunnet 

naa  Nancy,  vare  indtrufne ;  de  opstillede  sig  efter  Ancienni- 
teten, den  ældste  nærmest  Indgangen;  General  v.  Werder 
blev  den  fjerde;  vi  andre  stode  i  Rækker  bag  ved.  Jærn- 
banetoget  var  indtruffet  til  bestemt  Tid,  snart  derpaa  gik 
Døren  op,  og  vor  ophøjede  Herre  traadte  ind,  med  elastiske 
Skridt  og  et  kraftigt,  lykkeligt  Udseende.  Kejseren  kj endte 
ved  første  Øjekast  Sejrherren  fra  Lisaine,  gik  strax  hen 
imod  ham,  omfavnede  og  kyssede  ham.  »Min  kj  ære  Werder! 
Hvorledes  skal  jeg  takke  Dem?«  hørte  vi;  disse  Ord  vare 
et  naturligt,  et  hjærteligt  Udtryk  for  hans  Tilfredshed  over, 
at  fjendtlige  Skarer  vare  holdte  borte  fra  tysk  Grund. 
General  v.  Werder  var  dybt  rørt. 

Derpaa  traadte  vor  høje  Krigsherre  ind  i  vor  Midte  og 
udtalte  sin  Tak  til  Gud  og  sin  Anerkj endelse  mod  Hæren 
og  Fædrelandet.  Derefter  talte  han  med  Generalerne  efter 
deres  Tur;  han  kjendte  enhvers  Bedrifter,  de  mere  betyde- 
lige huskede  han  med  nøje  Angivelse  af  Navn  og  Dag. 

Generalerne  vare  alle  budne  til  det  kejserlige  Taffel; 
vi  ventede  paa  Werder  og  fulgte  ham  til  hans  Bolig;  da  vi 
kjendte  ham,  følte  vi,  hvor  lykkelig  han  var;  han  talte  kun 
lidt,  men  vi  erfarede  dog  efterhaanden,  at  han  havde  faaet 
sin  Plads  anvist  over  for  Kejseren,  og  at  denne  indgaaende 
havde  drøftet  Dagene  ved  Lisaine. 

De  Tropper,  som  fandtes  i  og  ved  Nancy,  vare  den 
følgende  Morgen  opstillede  til  Parade  paa  den  smukke 
Stanislaus- Plads;  Vejret  var  herligt,  Franskmænd  i  stort  Tal 
vare  Tilskuere,  af  Tyskere,  som  vare  raske,  fattedes  næppe 
nogen,  og  de  brøde  ud  i  en  Storm  af  Jubel,  da  Kejseren 
kom  med  straalende  Øjne  og  hurtige  Skridt  som  en  ung 
Mand. 

Efter  Paraden  lod  Kejseren,  den  ældste  preussiske 
Soldat,  sig  forestille  den  ældste  Landeværnsmand,  der  var 
mere  end  tresindstyve  Aar  gammel  og  under  Krigen  havde 
tjent  i  Hærens  Rækker. 

Mange  saae  jeg  her  for  første  Gang  igjen.  General 
Grev  V.  Moltke  var  ganske  uforandret,  maaske  lidt  udmattet 
af  det  uafladelige  aandelige  Arbejde.  Ogsaa  denne  Dag  i 
Nancy  hører  til  dem,  man  ikke  glemmer.  Det  var  en  uaf- 
brudt Gjenhilsning,  en  Ddvexling  af  Meninger,  en  Fortællen 
om  oplevede  Hændelser,  en  eneste  Glædesytring  over  de 
vundne  Resultater. 

Om  Aftenen  indtraf  Kronprinsen  for  at  ledsage  sin 
kejserlige  Fader  til  Berlin;  det  tyske  Kejserriges  Tronarving 
stod  mellem  os  i  sin  fuldeste  Kraft;  af  de  faa  Ord,  han 
udtalte,  kunde  vi  skjenne,  at  han  med  Tilfredshed,  men 
ogsaa  med  Alvor  saae  tilbage  paa  den  fuldendte  Krig  og 
ud  i  Fremtiden. 

Tidlig  om  Morgenen  den  15de  Marts  toge  vi  Afsked 
paa  Banegaarden,  og  Kl.  7  afgik  det  kejserlige  Tog  til 
Tyskland. 

Før  sin  Afrejse  havde  Kejseren  udstedt  følgende 
Armébefaling : 

»Soldater  af  den  tyske  Hær! 

Jeg  forlader  i  Dag  Frankrigs  Jord,  hvor  det 
tyske  Navn  har  vundet  saa  mange  nye  Lavrbær, 
men  hvor  der  ogsaa  er  flydt  saa  meget  dyrebart 
Blod.  En  hæderfuld  Fred  er  sluttet,  ogTroppernes 
Tilbagemarche  til  Hjemmet  har  delvis  taget  sin 
Begyndelse.  Jeg  siger  eder  nu  Farvel  og  takker 
eder  endnu  en  Gang  af  varmt  og  fuldt  Hjæ^rte  for 
alt,  hvad  I  have  udrettet  i  denne  Krig,  ved  Tap- 
perhed og  Udholdenhed.  I  kunne  vende  hjem  med 
den  stolte  Bevidsthed,  at  I  sejrrig  have  gjennem- 
kæmpet  en  af  de  største  Krige,  Verdenshistorien 
nogen  Sinde  har  set,  at  det  dyrebare  Fædreland 
er  blevet  værnet  mod  enhver  fjendtlig  Betræ- 
delse, at  det  tyske  Rige  nu  har  tilbageerobret 
Lande,    det   for   længst  havde  taht.    Gid    det   nu 

enige  Tysklands  flær  altid  maa  mindes,  at  den 
kun  ved  stadigFremadstræben  kan  holde  sig  paa 
sit  høje  Standpunkt,  da  kunne  vi  trøstig  seFrem- 
tiden  i  Møde!« 

Vi  vendte  endnu  en  Gang  tilbage  til  Vesoul  og  kjerte 
den  17de  til  Strassburg. 

Hvilken  Glæde  var  det  ikke  nu  at  være  paa  tysk  Grund 
og  kun  at  tale  Tysk;  intet  fransk  Ord  kom  mere  over  vore 
Læber,  og  enhver  forstod  os.  Det  sneklædte  Schwarzwald 
vinkede  os  venlig  over  til  sig. 

Strassburg  var  meget  forandret;  Gaderne  vare  ryddelig- 
gjorte og  udbedrede,  mange  af  de  ved  Bombardementet  be- 
skadigede Huse  atter  beboede,  der  var  flere  og  mere  glim- 
rende Butikker;  man  havde  med  stor  Flid  istandsat  Fæst- 
ningsvoldene, ordnet  og  fuldstændiggjort  Forsvarsmidlerne. 

Flere  indfødte  Strassburgere  vilde  gjøre  sig  til  af  deres 
franske  Nationalitet;  af  os,  der  nylig  kom  fra  Frankrig, 
bleve  de  behandlede  paa  passende  Vis,  som  det  sømmede 
sig,  og  djærvt  (!),  som  de  fortjente  det,  og  det  gjorde  sin 
gode  Virkning;  indflydelsesrige  Borgere  fra  denne  gamle 
tyske  Stad  skulde  i  den  sidste  Tid  være  rejste  til  Paris; 
Frankrigs  Hjærte  var  disse  Folks  Hjærte;  dets  Pulsslag 
skulde  opildne  Hadet  mod  os. 

Dog  Rygterne  om  Kommunens  rædselsfulde  Rejsning 
'naaede  os  allerede;  under  Tyskernes  Øjne  beredte  »Civilisa- 
tionens Centrum«  sig  til  de  afskyligste  Ugjerninger. 

Men  vi  fejrede  i  Strassburg  vor  Kejsers  Fødselsdag. 
Fra  Domkirkens  Altan  lød  tyske  Koralmelodier,  fra  Voldene 
drønede  Kanonerne,  i  St.  Thomas  hørte  vi  Frommels  gri- 
bende Prædiken.  Der  var  ingen  Mangel  paa  festlige  For- 
samlinger, paa  Fyrværkeri  og  Illumination,  og  det  præg- 
tigste Vejr  begunstigede  Dagen,  som  yderligere  forskjønnedes 
for  os,  thi  General  v.  Werder  modtog  det  højeste  krigerske 
Ærestegn,  Jærnkorsets  Storkors. 

Dog  det  Selskab,  i  hvilket  vi  havde  oplevet  saa  mangt 
og  uforglemmeligt,  maatte  skilles;  den  ene  efter  den  anden 
kaldtes  til  fornyet  fredelig  Virksombed  og  tog  Afsked. 

General  v.  Werder  med  alle,  der  endnu  vare  om  ham, 
førte  over  Rhinen  de  Dele  af  den  badensiske  Division,  der  kom 
gjennem  Strassburg;  deres  Storhertug  og  deres  Land  beredte 
dem  en  glimrende  Modtagelse;  overalt  i  Tyskland  rustede 
man  sig  for  at  hilse  de  hjemvendende  Krigere. 

Ved  Middagstider  forlod  jeg  Strassburg  og  kjørte 
gjennem  de  solrige,  smilende  Rhinlande;  i  Frankfurt  mørk- 
nede det,  men  videre  gik  Farten,  jeg  sov  ind  og  vaagnede 
først  ved  Wittenberg.  Hvem  mindes  ikke  Luther,  naar  han 
ser  denne  Stad?  Derpaa  kom  Egnen  om  Jiiterbog,  Sand 
og  Naaleskov  med  en  isnende  Taage;  det  er  sikkerlig  ikke 
en  yppig  Jord  som  den,  jeg  kom  fra;  men  Aandens  Frihed 
og  haardt  Arbejde  har  gjort  Preussen  stort! 


Fra  den  tyske  Reaktionstid*), 


i  dette  Tidsskrifts  niende  Bind,  ny  Række,  have  vi, 
støttet  paa  Treitschkes  omfangsrige  Værk,  udtogsvis  givet  en 
Fremstilling  af  Tysklands  Historie  efter  Wienerkongressen 
og  fert  denne  ned  til  Konferencerne  i  Karlsbad  og  For- 
bundsdagens Vedtagelse  af  de  her  fattede  Beslutninger;  i 
dette  Bind  skulle  vi  optage  den  afbrudte  Traad  og  fere  vor 
Fortælling  gjennem  det  følgende  Tiaar  ned  til  Julirevolu- 
tionen, i  det  vi  tage  vort  Udgangspunkt  ved  Wiener-Konfe- 
rencerne, der  skulde  danne  Slutstenen  paa  det  diplomatiske 
Rænkespil,  som  tilsigtede  at  berøve  Tyskland  alle  Frugterne 
af  Frihedskrigen  og  indskrænke  Fyrsternes  Løfter  til  det 
mindst  mulige  Minimum. 


1. 

Wiener-Konferencerne.  —  De  tvende  Stor- 
magters forandrede  Holdning. 

Det  var  lykkedes  Fyrst  Metternich  at  gjennemføre  sit 
Statskup  i  Karlsbad  som  i  Frankfurt,  men  noget  saadant  lader 
sig  ikke  strax  gjentage,  allermindst  i  den  mangehovedede 
tyske  Verden;  Angesten  fra  Sommeren  1819  var  henvejret, 
de  nye  Undtagelseslove  vare  foreløbig  tilstrækkelige  til  at 


*)  Efter  Heinrich  v.  Treitschke:    Deutsche    Geschichte    im 
neunzehnten  Jahrhundert.    III.    Berlin  1885. 

besværge  de  virkelige  og  de  indbildte  Farer  for  en  dema- 
gogisk Rejsning,  og  jo  sikrere  man  følte  sig,  desto  mæg- 
tigere maatte  ved  de  tyske  Smaahoffer  den  Følelse  atter 
gjøre  sig  gjældeiide,  som  under  fredelige  Tider  altid  var 
den  mest  fremherskende  hos  dem:  Bekymringen  for  deres 
Suverænitet. 

Bayern  havde  ganske  vist  atter  brudt  Brodden  af  sin 
forsinkede  Indsigelse  mod  Karlsbader-Beslutningerne  ved  en 
beroligende  Erklæring  til  de  tvende  Stormagter,  og  den 
Hjælp,  Kongen  af  Wiirttemberg  havde  søgt  i  Varszava,  var 
ikke  bleven  ham  til  Del.  Forbundsbeslutningernes  Virk- 
somhed var  heller  ingenlunde  bleven  hemmet,  fordi  Mtin- 
chener-Hoffet  ved  deres  Gjennemførelse  havde  tilladt  sig 
smaa  Egenraadigheder;  men  Hardenberg  følte  ligefuldt,  at 
disse  forsagte  Forsøg  paa  Modstand  bare  Vidne  om  en  stille 
Harme,  der  let  kunde  blive  farlig.  Hvem  evnede  t.  Ex.  at 
sige,  om  den  bayerske  Kronprins  ikke  snart  kunde  komme 
til  Styret  ved  sin  godmodige  Faders  Hof?  Den  unge  Fyrste 
(Ludvig  I.)  var  en  afgjort  Modstander  af  Karlsbader-Be- 
slutningerne; hans  hele  Væsen,  hans  »frisindede,  nationale 
(»volksthiimliche«)  tyske«  Sindelag,  som  han  saa  gjærne 
gjorde  sig  til  af,  og  Huset  Wittelsbachs  hele  suveræne 
Stolthed  rejste  sig  mod  dem.  Man  vidste  i  Berlin,  at 
Bayern  og  Wiirttemberg  fremtidig  vilde  være  paa  deres 
Post;  begge  Hoffer  havde  givet  deres  Sendemænd  den  For- 
maning under  de  forestaaende  Minister-Konferencer  ikke  at 
indrømme  noget  som  helst,  der  kunde  krænke  deres  Landes 
Forfatning,  ja  de  tvende  Stormagters  hensynsløse  Fremfærd 
i  Karlsbad  havde  virket  forstemmende  selv  ved  Nordens 
højkonservative  Smaahoffer;  endog  den  gamle,  Huset  Øster- 
rige saa  trofast  hengivne  Sachserkonge  ytrede  sig  utilfreds 
med  den  ringeagtende  Optræden  over  for  Forbundsdagen. 
Alt  dette  manede  til  Forsigtighed. 

Dog  ogsaa  i^reussens  egne  Interesser  syntes  udsatte  for 
alvorlig  Fare,    hvis  man  gik  videre  paa  den  i  Teplitz  be- 

traadte  Vej.  Her  havde  Hardenberg  rakt  Haanden  til  en 
Udvidelse  af  Forbundets  Magtomraade,  som  var  i  Modstrid 
med  Forbundsforfatningens  folkeretlige  Karakter  og  næppe 
heller  lod  sig  hævde  uden  en  selvstændig  Centralmyndighed; 
men  den  preussiske  Statskansler  var  snart  naaet  til  den 
Erkjendelse,  at  han  kun  kunde  gjennemfore  den  nærmeste 
og  vigtigste  Opgave  for  sin  tyske  Politik,  nemlig  Oprethol- 
delsen af  det  nye  Toldsystem,  saafremt  Forbundsmyndig- 
hederne ikke  forstyrrede  ham  ved  vilkaarlige  Indgreb.  Det 
første  beskedne  Forsøg  paa  at  udvide  det  preussiske  Told- 
omraade  havde  bragt  samtlige  smaa  Naboer  i  Harnisk;  der 
var  ingen  Tvivl  om,  at  de  i  Wien  vilde  forsøge  paa  at  til- 
intetgjøre  den  preussiske  Toldlovgivning  ved  en  Beslutning 
af  Forbundsmajoriteten,  og  Preussen  turde  saaledes  ikke 
slibe  sine  egne  Modstanderes  Vaaben.  Hvis  man  nu  virkede 
for  Oprettelsen  af  en  staaende  Forbundsdomstol,  kunde  man 
udsætte  sig  for,  at  Livsspergsmaalet  for  Preussens  Samfærdsel, 
den  tyske  Handelspolitiks  hele  Fremtid,  kunde  komme  til  at 
afhænge  af  de  uberegnelige  Kjendelser  fra  et  Tribunal,  hvor 
Smaastaterne  maatte  komme  til  at  gjøre  Udslaget.  Saa 
snart  Hardenberg  alvorlig  gav  sig  til  at  drøfte  et  af  den 
tyske  Enheds  store  praktiske  Problemer,  maatte  han  vedgaa, 
at  Nationens  økonomiske  Interesser  kun  kunde  fremmes 
uafhængig  af  Forbundet,  alene  ved  Forhandlinger  mellem 
de  enkelte  Hoffer.  En  stærk  Forbundsmyndighed,  der  kunde 
mestre  de  enkelte  Staters  indre  Selvstændighed,  —  hvad 
han  selv  havde  tilstræbt  paa  Wienerkongressen  —  forekom 
ham  nu  hverken  ønskelig  eller  mulig,  efter  at  Forbundet 
havde  erholdt  »en  anden  Organisation  og  Udvikling,  end  vi 
den  Gang  forudsatte.« 

Ogsaa  Metternich  begyndte  allerede  forsigtig  at  bøje 
af.  Kort  før  Konferencernes  Aabning  havde  han  ganske 
vist  pralende  skrevet  til  sin  trofaste  Berstett,  Badens  Første- 
minister: »Gjør  De  kun  Regning  paa  os;  gjør  Regning  paa 
Preussens  faste  Gang,  jeg  indestaar  Dem  for  samme;   gjør 

endelig  Regning  paa  de  tyske  Regeringers  uhyre  Majoritet 
og  fremfor  alt,  stol  paa  Dem  selv.  De  vil  finde  mig  igjen 
her,  som  da  De  forlod  mig  paa  den  sidste  Dag  i  Karlsbad, 
De  vil  desforuden  finde  Kejseren,  visselig  en  uhyre  moralsk 
Magt.«  Imidlertid  følte  han  dog,  at  han  ikke  igjen  kunde 
optræde  som  Diktator,  saaledes  som  i  hine  bohmiske  Sejrs- 
dage.  Hans  Plan  overalt  at  fortrænge  det  repræsentative 
System  ved  Stænderforsamlinger,  havde  lidt  Skibbrud  i 
Karlsbad;  saa  meget  mindre  turde  han  haabe  at  naa  dette 
Maal  her  i  Wien  under  vidtløftige,  formelle  Ministerkonfe- 
rencer, hvor  man  ikke  kunde  udrette  noget  ved  diplomatiske 
Skræmmemidler  og  Overlisteiser. 

Metternich  lempede  sig  altsaa  klogt  efter  de  forandrede 
Forhold,  og  da  de  indbudte  Repræsentanter  for  samtlige 
sytten  Stemmer  i  det  snævrere  Raad  i  den  anden  Halvdel 
af  November  meldte  sig  hos  ham,  fandt  han  de  fleste  vel- 
sindede og  parate  til  at  gaa  ind  paa  alt,  hvad  der  paa  nogen 
som  helst  Maade  kunde  fæstne  det  »monarkiske  Princip«, 
men  ogsaa  fulde  af  Frygt  for  en  iiy  Formindskelse  i  deres 
Suverænitet.  Han  gik  derfor  villig  ind  paa  de  forsonlige 
Raad,  den  preussiske  Udenrigsminister  Bernstorff  gav  ham 
i  fortrolige  Drøftelser,  og  begge  bleve  enige  om  ikke  at  af- 
vige »et  Haar«  fra  September-Beslutningerne  eller  tilstede 
nogen  fornyet  Drøftelse  af  det  skete;  men  for  at  dæmpe  de 
smaa  Hoffers  Mistænksomhed  fra  første  Færd  udtømte  Metter- 
nich sig  i  varme  Forsikringer  om  sin  Troskab  mod  For- 
bundet: Forbundsakten,  saaledes  forsikrede  han  strax  i  det 
første  Møde,  var  ligefrem  hellig  for  Wienerhoffet;  selv  om 
en  Sprogfejl  lod  sig  paavise  i  samme,  vilde  Kejser  Frans 
aldrig  ændre  en  Tøddel  i  dette  hellige  Dokument.  Hermed 
var  det  utvetydig  tilkjendegivet,  at  Østerrige  ikke  for  Tiden 
tilsigtede  nogen  vilkaarlig  Styrkelse  af  Forbundets  Myndighed, 
saaledes  som  det  var  vedtaget  i  Karlsbad.  (Forts.). 


Massimo  d'Azeglio. 

Et  Livsbillede  fra  Italiens  Gjenfødelsestid. 
(Slutning). 


III. 

jUen  politiske  Stilling  i  Italien  skulde  snart  tage  en 
uventet  Vending.  I  Juni  1846  døde  Gregor  den  XVIde; 
det  var  længe  ventet,  men  den  Dag,  da  Pius  den  niende 
proklamerede  almindelig  Amnesti  og  lyste  sin  Velsignelse 
over  hele  Italien,  var  Verden  som  forvandlet.  Allerede  i 
1843  havde  Vincenzo  Gioberti  udsendt  sit  Flyveskrift:  »Ita- 
lienernes borgerlige  og  sædelige  Forrang«,  hvori  han  udtaler 
sig  for  et  italiensk  Forbund  med  Paven  i  Spidsen,  støttet 
til  Piemont.  Nu  syntes  Drømmen  virkeliggjort;  viva  Pio 
Nono  gjenlød  fra  Alperne  til  Halvøens  Sydspids  og  skurrede 
slemt  i  Magthavernes  Øren.  Azeglio  havde  sendt  Paven  sit 
Skrift  og  bedt  om  Tilladelse  til  at  komme  til  Rom;  den  tik 
han  de  sidste  Dage  af  Aaret,  og  den  8de  Februar  1847 
finde  vi  ham  i  Rom.  Den  13de  om  Eftermiddagen  fik  han 
sin  første  Avdiens  hos  Paven  i  Kvirinalpaladset.  Da  han 
kom,  havde  Paven  allerede  spurgt  efter  ham;  men  i  Mellem- 
tiden havde  Kardinal  Lambruschini,  en  af  Reaktionens  Førere, 
faaet  Poretræde,  og  Azeglio  maatte  vente  halvanden  Time  i 
Forværelset.  Endelig  kom  han  ind;  Paven  sad  i  en  Læne- 
stol under  en  Baldakin  foran  et  Skrivebord,  hvorpaa  der 
laa  en  Mængde  Papirer.    Azeglio  kyssede  først  hans  Fod,  der- 

paa  hans  Haand,  som  Paven  rakte  ham  for  at  lefte  ham  op, 
og  blev  saa  staaende  ved  Skrivebordet.  Paven  bebrejdede 
Azeglio,  at  han  havde  været  for  stræng  mod  hans  For- 
gænger, men  indrømmede  dog  med  et  Suk,  at  saaledes 
kunde  Sagerne  ikke  blive  ved  at  gaa.  De  talte  længe 
sammen  om  Forholdene  i  Italien,  om  Østerrige  som  Italiens 
Fjenrie,  om  Piemont  som  Pavens  Støtte,  og  Azeglio  gik  bort 
vel  tilfreds  med  denne  sin  første  Avdiens. 

Azeglio  var  ikke  den  eneste,  som  blev  bedaaret  af  Pius 
den  niende,  der  i  saa  meget  minder  om  Kristian  den  ottende; 
han  havde  et  ædelt  Ydre,  en  i  Sandhed  fyrstelig  Fremtræden, 
en  stor  Veltalenhed  og  personlig  Elskværdighed;  men  han 
var  en  svag  Karakter,  let  at  skræmme,  og  et  Bytte  for  sine 
Omgivelser. 

Ogsaa  med  Stemningen  i  Rom  var  Azeglio  meget  for- 
nøjet. Der  herskede  almindelig  Tilfredshed,  og  man  talte 
og  skrev  med  større  Frihed  dér  end  noget  andet  Sted  i 
Italien.  Det  liberale  Parti  var  nu  ovenpaa;  det  modtog 
Azeglio  med  aabne  Arme,  og  han  havde  ondt  ved  at  und- 
gaa  Demonstrationer.  Han  fik  dannet  et  Selskab  »Enig- 
heden«, der  skulde  virke  for  at  forbedre  Folkets  moralske 
og  sociale  Stilling  og  virke  ganske  offentlig;  paa  hans  For- 
slag blev  det  enstemmig  vedtaget,  at  det  skulde  holde  alle 
sine  Møder  for  aabne  Døre;  det  skulde  danne  en  Modvægt 
mod  de  hemmelige  Selskaber.'  Hvor  stor  hans  aandelige 
Magt  var,  viser  følgende  lille  Træk:  Der  udkom  hemmelig 
et  Tidsskrift,  der  i  anonyme  Artikler  kritiserede  den  nye 
Regering  og  beredte  den  Vanskeligheder;  Azeglio  gik  til 
Udgiverne  og  tik  dem  til  at  standse  Tidsskriftet.  Hans 
stadige  Ord  var:  »1  Forening  med  Regeringen  kunne  vi  gjøre 
alt,  uden  Regeringen  intet.«  Selv  om  Paven  ikke  gik  saa 
vidt,  som  de  ønskede  det,  maatte  de  støtte  ham.  I  denne 
Retning  gik  ogsaa  det  Flyveskrift,  Azeglio  udgav  i  Juli 
1847  i  Rom:  »Forslag  til  et  Piogram  for  den  offentlige 
Mening  i  Italien«.     Havde   Azeglio  faaet  Lov   til   at  raade, 

var  maaske  meget  i  de  følgende  Aar  gaaet  bedre;  men 
medens  Reaktionen  i  Pavens  Omgivelser  arbejdede  i  Smug 
paa  at  føre  de  gamle  Tilstande  tilbage,  virkede  de  hemme- 
lige Selskaber  i  mazzinistisk  Retning  og  undergravede  Jord- 
bunden mere  og  mere.  For  begge  Partier  var  Azeglio  en 
Torn  i  Øjet. 

Østerrige  saae  med  stigende  Uro  paa  Bevægelsen  i 
Pavestaten,  sendte  Tropper  over  Grænsen  og  besatte  Ferrara. 
Medens  Toscana  nærmede  sig  til  Paven,  sluttede  Modena 
og  Parma  sig  tættere  til  Østerrige.  Allerede  i  1847  saae 
det  krigerisk  ud;  de  pavelige  Tropper  satte  sig  i  Bevægelse, 
og  Azeglio  kunde  ikke  blive  rolig  i  Rom,  men  gik  med  den 
pavelige  Hær  som  frivillig.  »Jeg  havde  ikke  troet«,  skriver 
han  til  sin  Kone,  »førend  min  Død  at  skulle  have  den 
Trøst  at  sætte  mig  i  Bevægelse  blot  med  den  Mulighed  at 
gaa  imod  Tyskerne.«  Det  blev  imidlertid  ved  Demonstra- 
tionerne, og  forst  da  Februarrevolutionen  var  udbrudt  i 
Paris,  og  hele  Evropa  sporede  den  Rystelse,  som  udgik  der 
fra,  brød  det  løs  i  Italien.  I  Marts  afkastede  Milaneserne 
det  østerrigske  Aag,  og  den  piemontesiske  Hær  rykkede  ind 
i  Lombardiet.  I  Februar  havde  Azeglio  udsendt  et  nyt 
Flyveskrift  »Lombardiets  Kampe«,  og  i  Marts  fulgte  han 
som  »bekjendt«  Mand  med  General  Durando  og  det  pavelige 
Korps  til  Romagnaen.  Da  Østerrigerne  trak  sig  tilbage  til 
Fæstningsfirkanten,  gik  de  pavelige  Tropper  ind  i  Lombar- 
diet, overalt  modtagne  som  Befriere.  »Vor  Hær  ligner  et 
Korstog.  Foruden  Linjen,  som  er  meget  god,  have  vi  en 
Hær  af  frivillige  og  Bønder  i  Fantasidragt:  Tjanser,  Høtyve 
og  alle  Slags  Redskaber,  som  man  har  omdannet  til  Vaaben. 
Oven  i  Kjøbet  Præster  og  Munke,  som  gjærne  kunde  lade 
være  at  bære  alle  disse  Pistoler  og  Dolke.  Kort  sagt,  det 
mangler  ikke  en  vis  Lokalfarve«.  Det  ser  nu  romantisk  nok 
ud,  men  da  det  kneb,  kunde  Durando  egentlig  kun  stole 
paa  Schweizerne.  »De  pavelige  Linjetropper  ere  værre  end 
Neapolitanerne«,  skriver  Azeglio  efter  endt  Felttog  i  et  for- 

7* 

trolieft  Brev  til  sin  Kone.  »Ved  Treviso  gjorde  Rytteriet, 
der  dannede  Avantgarden,  omkring  ved  første  Kanonskud 
og  kastede  sig  over  Infanteriet,  og  alle  løb  deres  Vej  som 
Ty\e.  Ambulancen  opsamlede  60  Mand,  hvoraf  kun  sex 
vare  saarede.  —  Mere  end  10  Officerer  have  forladt  deres 
Post  lige  over  for  Fjenden.  Ved  et  Udfald  blev  en  Afdeling 
Dragoner,  der  stod  300  Skridt  bag  os,  forladt  af  den  kom- 
manderende Officer,  som  tog  Plads  300  Skridt  længere  til- 
bage. —  Friskarerne  forlede  deres  Post  uden  Ordre,  saa  at 
man  aldrig  kunde  være  sikker  paa  de  Stillinger,  som  de 
skulde  dække.  En  af  deres  Oberster  skrev  en  Aften,  da 
man  ventede  et  Angreb,  at  han  var  alt  for  udsat  —  og  det 
var  slet  ikke  Tilfældet  — ,  og  at  han  derfor  begjærede  sin 
Afsked!     Og  det  lige  over  for  Fjenden.« 

Durandos  Felttog  endte  med,  at  hans  Afdeling  kastede 
sig  ind  i  den  aabne  Stad  Vicenza  og  efter  en  hæderlig 
Modstand  maatte  kapitulere.  Under  disse  Kampe  blev 
Azeglio  haardt  saaret  i  Knæet  (Juni  1848).  Efter  Kapitu- 
lationen gik  han  til  Firenze,  hvor  han  samlet  med  sin 
Parailje  paa  Villa  Almanzi  plejede  sit  Saar  og  ventede  paa 
bedre  Tider. 

Allerede  i  April  havde  han  skrevet  noget  mismodig 
om  Uenigheden  og  de  smaalige  Særinteresser,  der  kom  frem 
alle  Vegne.  »Hvis  Italien  efter  saa  mange  Aarhundreders 
sørgelige  Erfaringer  ikke  kan  forene  sig  og  danne  en  stærk 
Stat  ved  Pofloden,  hvis  Kjøbstadelendighed  og  middelmaadige 
Personers  usle  Ærgjerrighed  skulle  faa  den  sørgelige  Virk- 
ning, at  der  dannes  nye  Stater  og  nye  Sondringer,  har  Ita- 
lien fornægtet  det  eneste  Princip,  som  gjør  Folkene  stærke  og 
uafhængige,  traadt  Guds  Gaver  under  Fødder,  til  ingen 
Nytte  udgydt  saa  meget  ædelt  Blod,  forraadt  sin  egen  Sag 
og  vil  svagt  og  fejgt  blive  sønderslidt  under  indre  Urolig- 
heder og  fremmed  Svøbe  —  og  det  har  ærlig  fortjent  det.« 

Ulykken  var,  at  Carl  Albert  ikke  kunde  indgyde  Itali- 
enerne Tillid,  hverken   som  Statsmand   eller  som  Feltherre. 

Ogsaa  Pius  den  niende  faldt  fra ;  allerede  i  sin  Tiltale 
(Allocution)  til '  Kardinalerne  den  29de  April  1848  ha\^de 
han  vist  enhver  Deltagelse  i,  end  sige  Ledelse  af,  den  natio- 
nale Krig  fra  sig.  Som  Følge  heraf  rejste  Anarkisterne 
deres  Hoveder  overalt.  Inden  Aaret  var  omme,  var  i  Rom 
Pavens  Førsteminister,  Pelegrino  Rossi,  falden  for  en  Snig- 
morders Dolk,  og  den  forfærdede  Pave  flygtede  til  Gaeta. 
Snart  efter  skulde  Garibaldi  og  Mazzini  proklamere  Repu- 
bliken  fra  Kapitel.  Ogsaa  i  Toscana  rejste  Republikanerne 
Hovedet.  I  den  Tid  da  Azeglio  laa  som  Rekonvalescent  i 
Firenze,  skrev  han  den  ene  Artikel  imod  dem  efter  den 
anden,  og  den  ulvkkelige  Storhertug,  der  var  magtesløs, 
søgte  som  sidste  Redning  at  bevæge  Azeglio  til  at  danne 
et  Ministerium;  men  da  Storhertugen  ikke  kunde  angive, 
hvilke  Stridskræfter  han  kunde  gjøre  Regning  paa  for  at 
dæmpe  Bevægelsen,  kunde  Azeglio  ikke  hjælpe  ham.  Stor- 
hertugen kastede  sig  da  i  Armene  paa  Demokraterne,  og 
saa  mærkelig  stillede  Forholdene  sig,  at  de  nye  Ministre, 
Montanelli  og  Guerazzi,  nu  forviste  den  Mand  som  farlig 
for  Friheden,  der  to  Aar  tidligere  som  Forkæmper  for  Fri- 
heden var  bleven  forvist  fra  det  samme  Land. 

Endnu  lidende  af  sit  Saar  maatte  Azeglio  forlade  sin 
Familie  og  gik  til  Genova;  men  ogsaa  i  Kongeriget  Sar- 
dinien saae  det  temmelig  haabløst  ud.  Efter  Slaget  ved 
Custozza  (Juli  1848)  havde  Carl  Albert  maattet  slutte  en 
Vaabenstilstand,  hvorefter  den  sardinske  Hær  skulde  gaa 
tilbage  over  Ticino,  og  Udsigterne  for  Fremtiden  vare  mørke. 
Medens  Azeglio  var  i  Genova,  henvendte  Kongen  sig  til 
ham  og  vilde  have  ham  til  at  overtage  Stillingen  som 
Førsteminister.  Azeglio  svarede,  at  han  ingen  Øvelse  havde 
i  Forretninger  og  hverken  kj endte  Personer  eller  Forhold  i 
Piemont.  Imidlertid  rejste  han  dog  til  Turin,  hvor  han 
blev  bestormet  fra  flere  Sider;  men  han  fastholdt  sin 
Vægring:  han  havde  ikke  fysiske  Kra^fter  dertil.  Desuden 
troede  han  heller  ikke,  at  man  kunde  begynde  Krigen  igjen 

med  Udsigt  til  et  gunstigt  Udfald,  og  under  saa  ulykkelige 
indre  og  ydre  Forhold  kunde  han  ikke  bekvemme  sig  til  at 
sætte  sit  Navn  under  en  Fred  med  Østerrige.  Saaledes 
dannedes  i  de  første  Dage  af  Aaret  1849  et  demokratisk 
Ministerium  under  Giobertis  Ledelse.  Azeglio,  der  var 
bleven  Medlem  af  Deputeretkammeret  —  Sardinien  havde 
jo  ogsaa  i  1848  faaet  sin  frie  Forfatning  — ,  indtog  sin 
Plads  dér;  men  hele  denne  Virksomhed  tiltalte  ham  meget 
lidt:  »For  mig  er  det  at  være  bunden  til  et  bestemt  Arbejde 
paa  en  bestemt  Tid  og  et  bestemt  Sted  en  Umulighed. 
Naar  jeg  er  i  Kammeret,  er  det,  som  om  jeg  havde  Ild  i 
Fodsaalerne,  og  naar  jeg  bliver  dér,  kan  jeg  nok  binde  mit 
Legeme,  men  ikke  min  Aand.  Jeg  beslutter  at  hore  op- 
mærksomt efter  en  Forhandling,  og  ti  Minutter  efter  spa- 
serer jf'g  paa  Gangene  og  kommer  først  tilbage  efter  længere 
Tids  Forløb.  Af  Forhandlingerne  forstaar  jeg  intet.  Derfor 
—  som  Deputeret  er  jeg  et  rent  Nul.«  Han  forlod  ogsaa 
snart  Turin  og  gik  til  Spezzia  for  sit  eget  og  sin  Datters 
Helbreds  Skyld.  Her  fik  han  Efterretningen  om  Krigens 
Fornyelse  og  den  sardinske  Hærs  Nederlag  ved  Novara  (2.3de 
Marts  1 849).  »Da  man  opsagde  Vaabenstilstanden,  forekom 
Kongen,  Ministeriet,  Kammeret  og  utallige  andre  mig  binde- 
gale. Imidlertid  faldt  det  mig  dog  ind,  at  det  maaske  var 
mig,  der  var  gal.  Nu  er  jeg  overbevist  om,  at  det  ikke 
var  mig«,  skriver  4.zeglio  til  sin  Kone,  da  han  erfarede 
Nederlaget.  Til  en  Ven  skriver  han  nogle  Dage  senere: 
>De  véd,  at  alt  er  forbi.  De  kan  forstaa,  hvor  mit  Hjærte 
bloder.  At  have  arbejdet  hele  sit  Liv  for  en  eneste  Tanke 
uden  nogen  Sinde  at  turde  haabe,  at  en  Lejlighed  skulde 
tilbyde  sig,  se  den  komme  ganske  uventet  og  saa  fole  hele 
Bygningen  ramle  sammen  paa  én  Dag.  Efter  et  saadant 
Slag  har  man  kun  et  Skinliv  tilbage:  Sjæl  og  Hjærte  ere 
døde.  Jeg  skal  ikke  opleve  at  se  mit  stakkels  Fødeland 
befriet  for  sit  Aag.  Guds  Vilje  ske!  Man  maa  rulle  helt 
ned  til  Afgrundens  Bund   for  at  se,    hvor  man  standser  og 

saa  sunde  sig.  Saa  begynde  vi  forfra!  Dog  det  bliver 
ikke  mig,  der  3kal  plukke  Frugten.  Lad  os  huske,  at 
Kjærlighed  til  Fædrelandet  er  Offer,  ikke 
Nydelse.« 

IV. 

Stillingen  var  virkelig  ogsaa  fortvivlet.  Østerrige  stod 
sejrrig  paa  alle  Punkter,  og  med  Østerriges  Sejr  fulgte 
Reaktionen  over  hele  den  italienske  Halvø.  Sardinien  var 
hjælpeløs  uden  nogen  Forbundsfælle,  med  et  tomt  Skat- 
kammer og  en  halvt  opløst  Hær.  Genova,  der  endnu  ikke 
havde  gjort  sig  fortrolig  med  Foreningen  med  Piemont  og 
helt  var  i  Mazzinisternes  Vold,  stod  i  fuldt  Oprør,  i  Parla- 
mentet havde  det  ultrademokratiske  Parti  Overhaand,  og 
en  ung,  ganske  uerfaren  Konge  var  netop  kommen  paa 
Tronen. 

Hvad  skulde  Viktor  Emanuel  gjøre?  Der  dannedes  et 
konservativt  Ministerium  med  General  de  Launay  til  Præsi- 
dent, hvis  første  Opgave  det  maatte  være  at  indlede  Freds- 
underhandlinger  med  Østerrigerne.  Milano  blev  udset  til 
Mødested ;  men  da  Østerrigernes  Fordringer  vare  alt  for  over- 
drevne, bleve  Forhandlingerne  afbrudte,  og  de  sardinske 
Underhandlere  forlode  Byen  d.  24de  April.  Det  var  under 
disse  Forhold,  at  Kongen  kaldte  Azeglio  til  Turin  og  op- 
fordrede ham  til  at  overtage  en  Ministerportefeuille  eller  en 
diplomatisk  Sendelse.  Nogle  Dages  Forhandling  endte  med, 
at  Azeglio  overtog  Dannelsen  af  et  nyt  Ministerium  (7de 
Maj).  »Denne  Gang  slipper  jeg  ikke«,  skrev  han  til  sin 
Kone;  »men  jeg  vilde  foretrække  en  Tagsten  i  Hovedet.« 
Det  var  virkelig  et  stort  Offer,  Azeglio  bragte.  For  ikke 
at  tale  om  hans  Saar,  der  stadig  brød  op  igjen,  og  hans 
Ulyst  til  alle  stillesiddende  Forretninger,  maatte  han  vide, 
at  han  ikke  blot  vilde  faa  en  haard  Kamp  med  Østerrigerne, 
der  kjendte  hans  Program,    men  maaske   en  lige  saa  haard 

Kamp  med  Parlamentet.  Ken  Ting  vare  Kongen  og  hans 
Minister  paa  Forhaand  enige  om:  at  den  frie  Forfatning 
maatte  bevares  trods  alle  Angreb  uden  fra  og  inden  fra;  kun 
saaledes  kunde  Kongeriget  Sardinien  hævde  og  udvide  sin 
Indflydelse  i  Italien.  Men  her  laa  en  stor  Vanskelighed; 
alt  tydede  paa,  at  Østerriges  urimelige  Fordringer  kun  kunde 
bringes  ned  til  et  passende  Lavmaal  ved  Opofrelser  af 
Landets  Frihed  og  Ære.  »Jeg  har  sat  mine  Betingelser«, 
skriver  Azeglio  til  en  Ven.  »Jeg  har  kæmpet  hele  mit 
Liv  for  vor  Nationalitet,  og  aldrig  vil  jeg  underskrive  en 
Fred,  hvor  dette  Princip  bliver  —  jeg  vil  ikke  sige  for- 
nægtet, men  blot  forbigaaet  i  Tavshed.  Jeg  skulde  tage 
meget  fejl,  om  Østerrige  taaler,  at  man  taler  derom.  I  saa 
Fald  trækker  jeg  mig  tilbage,  og  en  anden  maa  da  under- 
tegne Freden.«  Man  ser,  at  Azeglio  ved  Underhandlingerne 
ogsaa  vilde  tale  det  øvrige  Italiens,  særlig  Lombardernes  Sag. 
Den  20de  Maj  gjenoptoges  Underhandlingerne  ofter 
Østerriges  Opfordring.  Azeglio  fordrede  som  Betingelse,  at 
de  forinden  skulde  rømme  Alessandria.  Dette  skete,  men 
for  øvrigt  vare  Østerrigernes  Fordringer  lige  uantagelige. 
Under  disse  Forhold  gik  Underhandlingerne  kun  langsomt 
fremad ;  men  Skridt  for  Skridt  vandt  Sardinien,  svagt  under- 
støttet af  Vestmagterne,  dog  Terræn.  Den  uhyre  Skades- 
erstatning blev  nedsat  til  en  Tredjedel;  Østerrige  gav  Af- 
kald paa  at  optræde  ved  Underhandlingerne  paa  Parmas  og 
Modenas  Vegne  og  gik  endelig  ind  paa  at  give  Lombarderne 
Amnesti.  Sardinien  beholdt  ikke  blot  sin  frie  Forfatning, 
men  ogsaa  sit  italienske  trefarvede  Flag.  Den  5te  Avgust 
blev  Freden  endelig  undertegnet  i  Milano.  Azeglio  er  for- 
melig kaad  af  Glæde  i  et  Brev  til  sin  Brodersøn:  »Skjønt 
Frankrig  fandt,  at  det  var  en  snurrig  Tanke  at  stille  For- 
dring om  Amnesti,  at  ville  blande  sig  i  Sejrherrens  indre 
Administration,  trods  alt  det  er  Amnestien  bevilliget,  og  vi 
have   trukket   os   ud   af   denne   Knibe    uden   at  sætte  den 

mindste  Plet  paa  vor  Ære.  —  Æren  er  reddet,  reddet,  reddet, 
og  jeg  raaber  Kykkeliky,   ligesom  en  Hane  efter  en  Sejr.« 

En  lige  saa  vanskelig  Opgave  stod  der  endnu  tilbage,  at 
bevæge  Deputeretkammeret  til  at  antage  Freden.  Det 
samme  demokratiske  Parti,  som  havde  sat  igjennem,  at 
Krigen  med  Østerrige  blev  gjenoptagen,  havde  endnu  Over- 
vægten i  Kammeret.  Det  var  ikke  bøjet  ved  Nederlaget 
og  stillede  ganske  uantagelige  Betingelser  for  dets  Godkjen- 
delse  af  Freden.  To  Gange  maatte  Kammeret  opløses,  og 
først  da  Kongen  selv  traadte  i  Skranken  og  i  en  Proklama- 
tion (af  Moncalieri  20de  Novbr.)  skød  hele  Ansvaret  for 
Følgerne  fra  sig  og  sit  Ministerium  over  paa  Folket,  blev 
Modstanden  brudt.  I  det  Kammer,  der  aabnedes  den  20de 
Decbr.  1849,  havde  Ministeriet  stor  Majoritet;  kun  30  De- 
puterede tilhørte  den  gamle  Opposition. 

Azeglio  havde  selv  overtaget  Udenrigsministeriet,  og  et 
af  hans  første  Skridt  var  at  sende  Cesare  Balbo  i  en  over- 
ordentlig Sendelse  til  Paven,  Storhertugen  af  Toscana  og 
Kongen  af  Neapel.  Det  væsentligste  Forraaal  var  at  redde, 
hvad  det  var  muligt  at  redde  af  fri  Forfatninger  i  Italien; 
men  Reaktionen  havde  sejret  alt  for  grundig,  og  Sendelsen 
mislykkedes  fuldstændig.  Paven,  der  endnu  opholdt  sig  i 
Gaeta,  beherskedes  helt  af  Kardinal  Antonelli,  og  denne  var 
en  absolut  Modstander  af  enhver  Konstitution,  som  han  er- 
klærede for  uforenelig  med  Pavens  aandelige  Magt.  Saaledes 
kom  Sardinien  som  eneste  Bærer  af  det  konstitutionelle 
System  til  at  staa  i  fjendtligt  Forhold  til  alle  de  andre 
italienske  Regeringer;  men  omvendt  maatte  alle  sindige 
Frihedsvenner  i  Italien  rette  deres  Blik  mod  Turin  og  føle, 
at  kun  der  fra  kunde  Frelsen  for  Italien  komme.  Jo  fastere 
Kongen  og  hans  Regering  stod  i  Kampen  for  at  bevare 
Sardiniens  Frihed  og  hævde  Italiens  Ære,  des  mere  maatte 
den  Mistillid,  der  havde  hersket  mod  Carl  Albert  og  gjort 
saa  megen  Ulykke  i  1848,  vige  for  Tillid  til  hans  Søn. 
Derfor  kunde  ogsaa,  da  Øjeblikket  kom,  alle  Særinteresser 

vige    og    alle  Italienere   slutte    sig    sammen    om  Sardiniens 
unge  Konge  og  den  Forfatning,  han   havde  vidst  at  bevare 
for  sit   Rige.     Ved  Freden   i  Milano    var  den   værste  Fare 
for  Sardiniens  Frihed  overstaaet ;  men  den  esterrigske  Første- 
minister,   Fyrst  Schwarzenberg,  lagde   ikke  Dolgsmaal   paa, 
at  disse  Friheder  vare  ham  en  slem  Torn  i  Øjet.     Marquis 
Brignole,  der  efter  Freden  var  sendt  som  sardinsk  Minister 
til  Wien,   skriver  om  Fyrsten:    »Han   hader  den    italienske 
Nationalitet,   og   hvis  han  kunde,   vilde  han  udslette  den  af 
den  menneskelige  Tanke.     Alt,   hvad   der  sigter  hertil,  alt, 
hvad  der  minder  om  vor  ærefulde  Kamp  for  at  føre  den  til 
Sejr,  vækker  hans  Uvilje.     Overbevisningen  om  den  Agtelse, 
vi  nyde  hos   den   italienske  Sags   oprigtige  Venner,   vor  re- 
præsentative Regeringsform,  vore  Forhandlingers  Offentlighed 
og  Trykkefriheden,  som  vi  have  bevaret  —  alt  dette  indgiver 
ham    Mistanke«.      Støttet    af   Rusland    og   Preussen    blev 
Schwarzenberg   ikke   træt  af  at  paastaa,    at   for    at   skaffe 
Evropa  Fred  maatte  man  knuse  Piemonts  Frihed.     Det  var 
hans  stadige  Formaal,  og  heri  blev  han  understøttet  af  alle 
de  italienske  Magter.      Azeglio   havde   en  meget  vanskelig 
Stilling;  han  søgte  sin  Støtte  hos  Vestmagterne  og  gjorde 
alt  for   at   indlede    den   nøje  Forbindelse  med  Frankrig    og 
England,    som   nogle   Aar    senere    skulde   bære    saa   gode 
Frugter. 

Naar  den  frie  Forfatning  skulde  føres  ind  i  Livet, 
kunde  det  ikke  undgaas,  at  der  opstod  Rivninger  med  den 
katholske  Gejstlighed.  Azeglio  havde  strax  indledet  For- 
handlinger med  den  romerske  Kurie  om  visse  nødvendige 
Forandringer  i  Konkordatet;  men  Kurien  havde  altid  svaret 
sit:  non  possumus  (vi  kunne  ikke).  Da  nu  Justitsministeren 
Siccardi  kom  frem  med  nogle  Lovforslag  om  at  nedlægge 
de  gejstlige  Domstole  og  ophæve  den  middelalderlige  Asyl- 
ret, brød  Stormen  løs.  Ærkebiskoppen  i  Turin,  Franzoni, 
exkommunicerede  alle,  der  fremmede  Lovforslagene;  men 
den  almindelige  Mening  var  for  dem,  og  de  bleve  vedtagne 

med  stor  Stemmeflerhed  (Marts  1850).  Da  kort  efter  Santa 
Rosa,  Minister  '  for  Agerdyrkning  og  Handel,  en  oprigtig 
Katholik,  blev  dødssyg  og  begjærede  Sakramentet,  nægtede 
Ærkebiskoppen  ham  det,  hvis  han  ikke  vilde  fornægte  sin 
Deltagelse  i  de  Siccardiske  Lovforslag.  Da  han  ikke  vilde 
det,  døde  han  uden  Kirkens  Absolution ;  men  Folkets  Harme 
vendte  sig  mod  Gejstligheden,  og  Ærkebiskoppen  forlod 
Turin  for  aldrig  at  vende  tilbage. 

Allerede  i  de  politiske  Kampe  om  Fredstraktatens  God- 
kjendelse  havde  Ministeriet  Azeglio  haft  en  god  Støtte  i 
Camille  Cavour,  en  piemontesisk  Adelsmand,  der  var  tolv 
Aar  yngre  end  Azeglio.  Under  Carl  Albert  havde  han,  fri- 
sindet og  hensynsløs  som  han  var,  levet  i  Unaade,  men 
henledet  den  almindelige  Opmærksomhed  paa  sig  ved  sin 
Virksomhed  som  Journalist  og  den  fortrinlige  Maade,  hvor- 
paa  han  havde  dyrket  sit  Gods  Leri.  Da  Sardinien  fik  sin 
frie  Forfatning,  søgte  og  fik  han  Plads  i  Deputeretkammeret 
og  følte  sig  ganske  anderledes  hjemme  i  de  politiske  Kampe 
end  Azeglio.  Ogsaa  i  Kampene  for  de  Siccardiske  Love 
havde  han  indtaget  en  fremtrædende  Plads  paa  Ministeriets 
Side,  og  ved  Santa  Rosas  Død  blev  han  (Ilte  Oktb.  1850) 
Minister  for  Agerdyrkning  og  Handel,  og  tillige  for  Marinen. 
Da  Azeglio  foreslog  Kongen  Cavour  til  Minister,  skal  han 
have  svaret:  »Jeg  tager  ham  gjærne,  men  husk,  hvad  jeg 
siger:    han  vil   ende   med  at  tage   alle  eders  Porte feuil ler.« 

Kongen  havde  Ret,  Ministeriet  havde  vundet  en  for- 
trinlig Støtte  i  Forhandlingerne,  men  Cavour  voxede  snart 
sine  Kolleger  over  Hovedet.  Allerede  i  April  1851  skriver 
Azeglio  til  sin  Brodersøn  Emanuel,  der  den  Gang  var  sar- 
dinsk Minister  i  London:  »Cavour  er  som  skabt  til  Forret- 
ninger og  til  at  lede  Parlamentet;  men  han  er  despotisk 
som  en  Djævel,  og  jeg,  som  ikke  elsker  Tyranner,  var  for 
nogle  Dage  siden  lige  ved  at  gaa  min  Vej.  Nu  er  Sagen 
jævnet  paa  bedste  Vis;  men  at  jeg  ikke  gik,  er  det  største 
Offer,  jeg  i  mit  Liv   har   bragt  min  Konge  og  mit  Land. 

Skal  jeg  sige  dig,   hvad  jeg  mener,    saa  agter  jeg  ikke  at 
blive  ved  i  Længden.     Jeg  sukker  efter  at  blive  fri;  jeg  er 
træt  paa  Sjæl  og  Legeme.«     Imidlertid   gik  Aaret  1851  til 
Ende  uden  alvorlige  Rivninger;   men  Statskupet  i  Frankrig 
skulde   ikke    blive    uden  Indvirkning    paa   Sardinien.      Den 
liberale  Presse  i  Landet  udtalte  sig  med  stor  Hensynsløshed 
om  dette  Skridt.     Regeringen,  der  havde  været  døv  for  for- 
skjellige  Klager  fra  den  østerrigske  Regerings  Side  over  den 
frie  Presse,   blev  betænkelig    og    ansaa    det   for  rigtigst  at 
indbringe    et  Lovforslag  om,    at   Fornærmelser,    fremførte  i 
Pressen  mod  fremmede  Suveræner,  skulde  paadømmes  af  de 
ordentlige  Domstole,  ikke   af  Nævningeretterne.      Det   var 
under  Forhandlingerne  i  Kammeret  om   denne  Lov,  at  Ca- 
vour  paa  egen  Haand,  uden  at  have  talt  med  Azeglio  derom, 
gjorde    den    bekjendte    Svingning,    hvorved    han    bred    med 
yderste  Højre   og   nærmede  sig  det  moderate  Venstre,   hvis 
Leder  Ratazzi   var.     Azeglio   tav    hertil;    men   da   Cavour 
gjennemførte  Ratazzis  Valg  til  Formand  i  Kammeret,   kom 
det  til  et  Brud.      Ministeriet   indgav   sin  Afskedsbegjæring 
den  16de  Maj    1852,    og   da   Kongen    overdrog  Azeglio    at 
danne    det    nye    Ministerium,    udtraadte    Cavour.      Denne 
skriver  til   en    Ven:    »Jeg    tror,    at   Azeglio  gjærne    havde 
trukket  sig  tilbage.      Jeg  raadede   ham   af  bedste  Evne   til 
at  blive;  han  blev,  og  jeg  gik  af,  uden  derfor  at  ophøre  at 
være  hans  private  og  offentlige  Ven.     Naar  Tiden   kommer, 
maa  ogsaa  Azeglio  gaa  af,    og   da   først  kan   der  sammen- 
sættes et  liberalt  Kabinet.« 

Cavours  Tid  kom  snart.  Azeglio,  hvis  Saar  ofte  bandt 
ham  til  Sygelejet,  var  legemlig  som  aandelig  træt.  Han 
indrømmer  selv,  at  Forretningerne  led  derunder.  Hans 
Kolleger  synes  at  have  gaaet  vel  meget  paa  egen  Haand.  Et 
Forslag  om  Indførelsen  af  borgerligt  Ægteskab  satte  Sindene 
i  stærk  Bevægelse  og  truede  med  en  ny  Kamp  med  Gejst- 
ligheden. Cavour,  der  havde  været  paa  en  længere  Uden- 
landsrejse til  Belgien,    England  og  Frankrig,    var  kommen 

tilbage,  og  Azeglio  havde  forgjæves  tilbudt  ham  en  Plads  i 
Ministeriet.  I  Kammeret  var  Cavour  mægtigere  end  nogen 
Sinde;  denne  Stilling  kunde  Azeglio  ikke  finde  sig  i,  og 
sidst  i  Oktober  bestemte  han  sig  til  at  indgive  sin  Afskeda- 
begjæring.  Kongen  modtog  den,  og  efter  at  nogle  andre 
Kombinationer  vare  mislykkede,  henvendte  Kongen  sig  til 
Cavour,  der  den  4de  November  havde  sit  Ministerium  fær- 
digt og  fra  nu  af  styrede  Sardinien  med  en  enkelt,  ganske 
kort  Afbrydelse  til  sin  Død  (6te  Juni  1861). 

Blandt  de  Mænd,  der  gik  over  fra  Azeglios  Ministerium 
til  Cavours,  var  ogsaa  Krigsministeren,  General  La  M ar- 
mora,  der  senere  i  Krimkrigen  anførte  det  sardinske  Korps, 
en  af  de  dygtigste  Medarbejdere  i  det  store  Gjenoprejsnings- 
værk.  Det  er  ikke  uden  Interesse  at  høre,  hvorledes  han 
dømmer  om  Azeglio  og  hans  treaarige  Styrelse. 

»Den  sande  Historie,  siger  han,  som  et  frit  Land  har 
Ret  til  at  kjende  og  den  Pligt  at  raadspørge,  den  eneste, 
hvorfra  man  kan  hente  nyttige  Lærdomme,  er  den,  som,  i 
det  den  efterforsker  Begivenhedernes  Aarsager  og  påaviser 
deres  Forbindelse  og  Virkninger,  alene  kan  give  en  retfærdig 
Bedømmelse  af  Personer  og  Begivenheder. 

Jeg  er  overbevist  om,  at  i  et  saadant  Arbejde  om  vor 
Gjenoprejsning,  foretaget  med  dette  Formaal,  ville  Mini- 
steriet Azeglios  tre  Aar  indtage  en  langt  større  Plads  end 
den,  der  tillægges  dem  i  største  Delen  af  vore  historiske 
Skrifter. 

I  disse  tre  Aar  undergik  Ministeriet  forskjellige  Modi- 
fikationer; men  da  det  altid  var  fast  og  urokkeligt  i  sit 
Program:  hverken  Reaktion  eller  Revolution,  have 
vi,  selv  om  der  undertiden  var  Uenighed  om  de  Love,  der 
skulde  forelægges,  og  om  Maaden,  hvorpaa  de  skulde  iværk- 
sættes, dog  altid  været  enige  om  at  erkjende  og  hævde,  at 
Hæderlighed  og  Lovlighed  ere  de  solideste  Grundvolde  for 
en  god  Politik,  saa  vel  hvor  det  gj ælder  Forhandlinger  med 
Udlandet,  som  i  den  indre  Styrelse. 

Ministeriet  Azeglio,  der  mere  end  noget  andet  havde 
bidraget  til  at  hævde  det  nationale  Flag  og  Konstitutionen, 
har  ogsaa  i  hej  Grad  forberedet  Felttoget  1859,  uden 
hvilket  Italien  ikke  var  bleven  dannet: 

1)  Ved  Omdannelsen  af  Hæren,  som  begyndte  at  staa 
sin  Prøve  paa  Krim  og  i  1859  viste  sig  sine  allierede 
værdig ; 

2)  Ved  at  begynde  og  fremskynde  Befæstningen  af 
Casale,  forend  det  fik  Parlamentets  Samtykke  dertil,  saa 
nødvendig  ansaa  man  det  for  at  være  (som  bekjendt  blev 
den  senere  vedtaget  med  én  Stemmes  Flertal); 

3)  Ved  allerede  den  Gang  at  udkaste  Planerne  til 
Alessandrias  Befæstning,  som  man  den  Gang  ikke  kunde 
begynde  paa  af  Hensyn  til  den  lidet  gunstige  Modtagelse, 
Befæstningen  af  Casale  fik  i  Parlamentet.  (Det  er  bekjendt, 
at  man  tog  energisk  fat  paa  dem  1856,  selv  inden  Kammeret 
havde  givet  sin  Bemyndigelse  dertil,  da  jeg  havde  sat  det 
som  Betingelse  for  at  træde  ind  i  Ministeriet  igjen,  tillige 
med  Flaadestationens  Overflyttelse  til  Spezzia,  som  jeg 
havde  foreslaaet  siden  1849). 

4)  Udkastet  til  Oversvømmelserne  mellem  Doria  og 
Sesia,  der  gjorde  saa  stor  Nytte  i  Begyndelsen  af  Felttoget 
1859,  blev  gjort  af  mig  under  Ministeriet  Azeglio. 

5)  Endelig  ved  1852  at  lægge  den  første  Grund  til 
Alliancen  med  Frankrig,  ved  paa  en  værdig  Maade  at  stræbe 
efter  Napoleon  den  tredjes  Venskab. 

Alt  dette  var  Ministeriet  Azeglios  Værk,  som  oven  i 
Kjøbet  havde  den  Fortjeneste  ikke  blot  at  muliggjore  Grev 
Cavours  Udnævnelse  til  Minister,  men  ogsaa  paa  enhver 
Maade  at  yde  sin  Medvirkning  til,  at  han  kunde  komme  til 
Magten.« 

Saaledes  udtaler  den  Mand*)  sig,  der  som  Minister  saa 


*)  Alt.  La  Marmora.    Un  episodio  del  risorgimento  Italiano 
Firenze  1875. 

vel  under  Azeglio  som  under  Cavour  var  nøje  inde  i  alle 
Forhold  og  bedre  end  nogen  kunde  dømme  disse  Mænd 
imellem;  og  et  smukkere  Eftermæle  kan  Ministeriet  Azeglio 
ikke  ønske  sig. 

V. 

Hermed  er  denne  Skitse  over  Azeglios  Liv  i  det  væ- 
sentlige afsluttet.  Den,  der  ønsker  at  kjende  Fortsættelsen 
og  Afslutningen  af  det  store  italienske  Drama,  kan  jeg  hen- 
vise f.  Ex.  til  »Camille  Cavour  af  M.  Pingel«.  Azeglio 
traadte  ud  af  Ministeriet,  lige  saa  fattig  som  han  var  traadt 
ind  i  det.  For  tredje  eller  fjerde  Gang  i  sit  Liv  maatte 
han  sælge  sine  Heste  og  gaa  over  til  Infanteriet,  som  han 
spøgende  sagde.  Han  tog  igjen  fat  paa  sin  Pensel,  Kongen 
gav  ham  Bolig  i  det  Albertinske  Kunstakademi,  og  nogle 
Aar  senere  blev  han  Direktør  for  det  kongelige  Billedgalleri 
i  Turin.  Azeglio  trak  sig  ikke  tilbage  fra  det  politiske 
Liv;  han  lod  ofte  sin  Stemme  høre  i  Parlamentet  og  ud- 
sendte jævnlig  politiske  Flyveskrifter;  men  i  Kongens  Raad 
fik  han  ikke  mere  Plads.  I  Forhandlingerne  om  Piemonts 
Deltagelse  i  Krimkrigen  (1855)  understøttede  han  Cavours 
Politik  paa  det  varmeste.  Denne  Tanke  at  optræde  som 
Vestmagternes  Forbundsfælle  og  derved  vinde  et  Krav  paa 
deres  fremtidige  Understøttelse  var  som  greben  ud  af  Azeg- 
lios Hjærte  og  kun  en  energisk  Fortsættelse  af  hans  egen 
Politik.  Efter  Cavours  Ønske  ledsagede  han  i  Novbr.  1855 
Viktor  Emanuel  til  London  og  Paris.  »Azeglios  Nærværelse«, 
sagde  Cavour,  »vil  bevise  Evropa,  at  vi  ikke  ere  helt  smit- 
tede af  det  revolutionære  Giftstof.«  —  »Jeg  er  her  som 
Lynafleder«,  sagde  Azeglio  i  Paris. 

Der  havde  personlig  været  et  noget  køligt  Forhold 
mellem  Azeglio  og  Cavour,  siden  de  havde  ophørt  at  være 
Kolleger  i  Ministeriet.  Først  i  Aaret  18.59,  da  den  store 
Krise,   der  førte  til  Italiens  Befrielse,    nærmede  sig,    skrev 


103  Massimo  d'Azeglio. 

Azeglio  et  varmt  Brev  til  Cavour:  »Nu  er  det  ikke  mere 
Tid  til  at  forhandle  din  Politik;  nu  er  Øjeblikket  kommet 
til  at  lade  den  triumfere  og  forene  alle  Kræfter  for  at 
bringe  den  til  Udførelse.  Fra  nu  af  er  jeg  Cavourist  og 
stiller  mig  til  din  Tjeneste.  Jeg  véd  ikke,  hvortil  jeg  kan 
bruges  —  og  venter«.  —  Cavour  fik  Taarer  i  Øjnene,  da  han 
læste  Brevet,  og  lod  ikke  Azeglio  vente  længe.  Forst  afgik 
Azeglio  i  en  Sendelse  til  Rom  for  at  bringe  Prinsen  af 
Wales,  der  opholdt  sig  der,  en  sardinisk  Orden,  —  men  i 
Virkeligheden  for  at  holde  de  utaalmodige  Frihedsvenner 
tilbage  fra  overilede  Skridt.  Der  fra  gik  han  som  befuld- 
mægtiget Minister  til  Paris  og  London  i  Anledning  af  den 
Kongres,  der  var  paatænkt  at  skulle  afholdes  om  det  italienske 
Spørgsmaal;  men  da  Kongressen  strandede  paa  Østerriges 
Modstand,  vendte  han  tilbage.  Da  Krigen  mod  Østerrige 
derpaa  var  udbrudt,  Napoleon  var  ilet  Viktor  Emanuel  til 
Hjælp,  og  hele  Nord-  og  Mellem-Italien  rejste  sig  for  Fri- 
hedens Sag,  blev  Azeglio  som  extraordinær  Kommissær  med 
militær  Myndighed  og  Titel  af  Generalmajor  sendt  til  Bo- 
logna for  at  beskytte  Legationerne  mod  Anarkiet.  Hans 
Indtog  i  Byen,  som  hans  Ven  og  Ledsager  Torelli  har  be- 
skrevet, var  et  sandt  Triumftog;  men  Azeglios  Ophold  i 
Bologna  blev  kun  kort,  han  kaldtes  tilbage  efter  Vaaben- 
stilstanden  i  Villafranca,  som  for  en  kort  Tid  ganske  for- 
andrede den  politiske  Stilling.  Da  Lombardiet  ved  Freden 
i  Zurich  af  Østerrige  var  afstaaet  til  Napoleon  og  af  denne 
skjænket  til  Kongeriget  Sardinien,  blev  Azeglio  udnævnt  til 
(I80O)  Guvernør  i  Milano  og  vendte  saaledes  ligesom  i 
Triumf  tilbage  til  den  By,  hvor  han  havde  tilbragt  sine 
bedste  Manddomsaar  og  vundet  saa  mange  Venner.  Dog 
heller  ikke  i  denne  Stilling  blev  Azeglio  længe.  Da  Gari- 
baldis  navnkundige  Tog  til  Sicilien  forberedtes,  sattes  alle 
Sind  i  Bevægelse,  og  Ministeriet  kom  i  den  største  Forle- 
genhed. Medens  det  officielt  fornægtede  det  hele  Fore- 
tagende, understøttede  det  det  hemmelig  paa  enhver  Maade; 

aldrig  maatte  Cavour  som  den  Gaug  lavere  mellem  den 
offentlige  Mening  og  de  fremmede  Magters  Fordringer. 
Azeglio  fandt  Cavours  Optræden  ved  denne  Lejlighed  uloyal, 
og  vist  er  det,  at  han  solv  som  Førsteminister  aldrig  havde 
kunnet  spille  et  saadant  dobbelt  Spil,  men  han  mente  til- 
lige, at  Sardinien  havde  fuldt  op  at  gjere  med  Ordningen 
af  de  Provinser,  der  allerede  havde  sluttet  sig  til  Kongeriget. 
Hvor  glimrende  end  Garibaldis  Foretagende  var,  og  hvor 
bedaarende  Resultatet  end  maatte  være  for  en  Mand,  der  i 
den  Grad  som  Azeglio  havde  kæmpet  mod  alle  Italiens 
Despoter,  var  han  dog  bestemt  imod  Syd-Italiens  Annexion; 
han  ansaa  det  for  en  umoden  Frugt,  for  en  Kilde  til 
Svaghed,  og  saae  med  Ængstelse  paa  Republikanernes  og 
Mazzinisternes  stedse  voxende  Magt  og  Indflydelse.  Azeglio 
nedlagde  derfor  sin  Post  som  Guvernør  --  hans  korte  Cavou- 
risttid  var  forbi  — ,  og  han  vendte  for  bestandig  tilbage  til 
Privatlivet.  »Men«,  tilføjede  han,  »den  Dag,  da  Resultaterne 
af  Aaret  1860  skulde  blive  satte  i  Fare  ved  fremmed 
Indblanding,  vilde  jeg  være  den  første  til  at  forsvare  dem 
med  mit  Blod.« 

1  1857  havde  Azeglio  bygget  sig  en  Villa  ved  Cannero 
paa  den  vestlige  Side  af  Lago  maggiore,  hvor  fra  han  kunde 
se  over  til  det  forjættede  Land,  som  den  Gang  endnu  var  i 
Østerrigernes  Magt.  Her  hen  trak  han  sig  tilbage,  naar  For- 
retninger ikke  kaldte  ham  til  Turin,  eller  hans  svagelige 
Helbred  ikke  nødte  ham  til  at  søge  til  et  mildere  Klima. 
Han  lod  sin  Stemme  høre  ved  alle  vigtige  Lejligheder,  men 
hans  Indflydelse  blev  mindre  med  Aarene,  Forholdene  vare 
løbne  fra  ham,  og  han  saae  maaske  ogsaa  for  mørkt  paa 
alt.  I  den  indre  Politik  fordømte  han  Regeringens  Over- 
bærenhed med  den  demokratisk-sociale  Revolution,  der  var 
personificeret  i  Mazzini.  Som  han  havde  været  en  Mod- 
stander af  Syd-Italiens  Annexion,  var  han,  der  saa  nøje 
kjendte  Forholdene  i  Rom,  meget  imod,  at  Cavour  aabent 
proklamerede    Rom   som    Kongeriget   Italiens    tilkommende 

Historisk  Arkiv.  II.  1887.  ft 


110  Ma88imo  d'Azeglio. 

Hovedstad.  Azeglios  Program  —  som  han  udtalte  i  et 
Flyveskrift  1861  >le  questioni  urgenti«,  de  brændende  Spørgs- 
maal,  —  var,  at  Pavens  Suverænitet  over  Rom  skulde  be- 
vares af  Navn  med  alle  mulige  Betingelser  for  fri  aandelig 
Uafhængighed.  Ved  Siden  heraf  skulde  Rom  have  en 
municipal  Styrelse  og  Romerne  saa  vidt  mulig  nyde  godt 
af  den  fælles  italienske  Ret;  men  Italiens  politiske  Hoved- 
stad skulde  være  andensteds.  Azeglio  forudsaa  de  Vanske- 
ligheder, der  uundgaaelig  maatte  opstaa,  naar  Italiens  Konge 
og  Paven  skulde  bo  inden  de  samme  Mure;  men  hans  ad- 
varende Ord  fandt  ingen  Gjenklang. 

Cavours  Død  6te  Juni  1861,  gjorde  et  stærkt  Indtryk 
paa  Azeglio.  »Der  bliver  et  stort  Hul  efter  denne  Mand, 
som  har  gjort  Italien  til  hvad  det  er,  og  ved  Siden  af  hvem 
alle  vi  andre,  saa  at  sige,  intet  have  gjort.«  —  »Cavours 
Styrelse  var  personlig;  han  havde  skabt  Tomhed  omkring 
sig;  han  udførte  alt  alene  ved  Hjælp  af  sine  Redskaber«  — 
skriver  Azeglio  til  en  Ven.  Den  nye  Førsteminister  Rica- 
solis Program  synes  Azeglio  godt  om,  fordi  det  ikke  paa- 
tager sig  bestemte  Forpligtelser;  men  mindre  tilfreds  var 
han  over,  at  ogsaa  han  optog  Cavours  Løfte  om  at  gjøre 
Rom  til  Italiens  Hovedstad.  I  September  186"i  kaldtes 
Azeglio  fra  Cannero  til  Turin;  der  var  nedsat  et  overor- 
dentligt Raad  for  at  forhandle  om,  hvad  man  skulde  gjere 
med  Garibaldi,  der  var  fangen  ved  Aspromonte.  Det  er 
karakteristisk  for  Azeglio,  at  han  stemte  for  ikke  at  gjere 
nogen  Undtagelse  med  den  store  General.  Loven  skulde 
være  lige  for  alle.  For  Garibaldi  kunde  Azeglio  ikke  have 
nogen  Sympathi. 

Paa  denne  Tid  er  det,  at  Azeglio  i  sine  ledige  Timer 
tager  fat  paa  at  nedskrive  sine  Erindringer  (i  miei  ricordi), 
hvoraf  kun  to  Bind  saae  Dagens  Lys.  De  indeholde  hans 
Ungdoms- og  Manddomsliv  indtil  Aaret  1846,  fia  hans  egent- 
lige politiske  Virksomhed  begynder.  Bogen  er  lidt  bred,  af 
og  til  vel  meget  ræsonnerende,   men   indeholder  mange  for- 

trinlige  Skildringer  særlig  fra  de  Aar,  da  han  som  Kunstner 
levede  i  Rom.  I  de  sidste  Aar  gik  det  tilbage  med  Azeg- 
lios  Helbred;  sit  Saar  forvandt  han  aldrig;  hans  Bryst  var 
næppe  stærkt.  I  December  1865  rejste  han  syg  fra  Cannero 
til  Turin,  hvor  han  døde  den    5de  Januar  1866. 


I  1857,  da  Italiens  Frigjerelse  endnu  kun  stod  som  et 
^ærnt  Haab,  skrev  han  det  Testament,  der  er  optaget  som 
Slutning  af  andet  Bind  af  hans  Erindringer,  og  hvis  po- 
litiske Del  lyder  saaledes: 

»Jeg  beder  for  dette  vort  ulykkelige  Fædreland,  som 
jeg  har  elsket  saa  højt,  at  Gud  vil  tilstede  det  at  gjore  sig 
frit  og  raade  sig  selv. 

»Jeg  minder  Italienerne  om,  at  dette  er  deres  Ret, 
og  jeg  er  vis  paa,  at  hvis  jeg  ikke  er  bleven  anset  for 
værdig  til  at  se  den  hellige  og  velsignede  Dag,  da  de  vinde 
fuld  Uafhængighed,  vil  denne  Dag  dog  ufejlbarlig  oprinde. 
Gid  saa  de,  der  da  ere  i  Live,  ikke  maa  glemme  dem,  der 
have  bidraget  til  at  forberede  den.  Jeg  haaber,  at  de  ville 
mindes  mig  blandt  dem;  thi  hvis  jeg  ikke  har  været  rig 
paa  Gjerninger,  har  jeg,  Gud  er  mit  Vidne,  været  saa  rig 
som  nogen  paa  ærlig  Vilje. 

»Jeg  minder  Italienerne  om,  at  et  Folks  Uafhængighed 
er  en  Følge  af  Karakterens  Uafhængighed.  Den,  der  er  en 
Slave  af  stedlige  Interesser  elier  Partilidenskaber,  maa  ikke 
beklage  sig  over  at  være  en  Slave  af  fremmede. 

»Enighedens  Dag,  hvor  hver  Strid,  hvert  Had  og  hver 
privat  Interesse  ofres,  er  en  Forløber  for  Uafhængighedens 
Dag«. 

Italien  glemte  ikke  Azeglio.  Allerede  Dagen  efter  hans 
Død  indbød  Turins  Byraad  alle  Italienere  til  at  forene  sig 
om  at  rejse  et  Mindesmærke  for  den  store  Borger,   der  ved 

Tankens  som  ved  Haandeus  Værk  havde  gjort  saa  meget 
for  Italiens  Uafhængighed  og  Ære,  og  samme  Dag  vedtog 
det  store  Raad  i  Firenze,  der  netop  var  bleven  Italiens 
Hovedstad,  at  Azeglios  jordiske  Levninger  skulde  hvile  ved 
Siden  af  Michel  Angelos  og  Alfieris  Støv  i  Kirken  St.  Croce. 
Uden  for  Centralbanegaarden  i  Turin  paa  Piazza  Carlo 
Felice  blev  i  Aaret  1873  Massinio  d' Azeglios  Broncestatue 
opstillet.  Den  er  udført  af  Balzico  og  st«bt  i  Miinchen. 
Ogsaa  i  Staden  Barletta  rejstes  paa  Piazza  Azeglio  et  Min- 
desmærke for  den  Forfatter,  der  ved  sin  Ettore  Fieramosca 
har  løftet  Staden  op  af  Forglemmelsen.  Dog  det  skjønneste 
Minde  ville  hans  Landsmænd  rejse  ham,  naar  de  tage  ham 
til  deres  Forbillede  og  følge  hans  Ord:  »Man  maa  have 
Mod  til  at  sige  Sandheden  ikke  blot  til  Fyrsterne,  men  ogsaa 
til  Folket;  man  maa  kunne  gaa  mod  en  Kugleregn,  men 
ogsaa  mod  en  Udpibning;  man  maa  kunne  sætte  sit  Liv  i 
Vove,  men  ogsaa  sin  Folkegunst;  man  maa  være  rask, 
modig  og  dristig,  og  naar  det  skal  være,  staa  fast  over  for 
sine  Lidenskaber.«  Massimo  d'Azeglio  handlede,  som  han 
talte,  han  var  i  et  og  alt  en  Hædersmand.  Hans  Livs  Maal 
var  at  løfte  sine  dybt  sunkne  Landsmænd,  men  det  er 
lettere  at  danne  en  Stat  end  at  omdanne  et  Folk. 


Hvor  »Erindringerne«  slippe,  tage  Brevvexlingerne  fat. 
Jeg  har  kunnet  benytte  Azeglios  Breve  til  hans  (nu  afdøde) 
Hustru,  til  hans  Ven,  Torelli,  til  hans  Brodersøn,  Emanuel, 
hans  franske  politiske  Breve,  udgivne  af  Rendu,  endelig 
Azeglios  Levnedsløb  af  Charles  de  Mazade:  Revue  des  deux 
mondes,  T.  LXVIL 

Joh.  Forchhammer. 

IV. 

5.  Vi  omtalte  oven  for*)  Menneskenes  Lyst  til  at 
gjøre  sig  usynlige.  Noget  andet  var  det  at  blive  »synsk« 
eller  fremsynet,  o:  kunne  se,  hvad  der  ellers  er  skjult  for 
andres  Øjne.  Denne  Atraa,  der  har  sin  Rod  i  umættelig 
Videbegj ærlighed,  i  nyfigen  Lyst  til  at  løfte  en  Flig  af 
Fremtidens  Slør,  er  baade  meget  gammel  og  meget  udbredt, 
og  man  har  talrige  Beretninger  herom.  Vi  maa  i  denne 
Sammenhæng  atter  minde  om  Bregnefrøet  og  dernæst  pege 
paa  de  talrige  Fortællinger  om  Hugormekongen,  paa 
hvilken  man  skulde  koge  Suppe,  der,  naar  man  spiste  denn^, 
gjorde  en  synsk.  Var  man  saa  heldig  med  den  blotte  Haand 
at  kunne  slaa  en  »Angermus«  (Spidsmus)  ihjel,  erholdt  man 
derved  samme  Egenskab.  Fra  den  ældste  Oldtid  har  man 
kjendt  saadanne  Anvisninger  til  at  blive  synsk  saa  vel  som 
Fortællinger  om  Mennesker,  som  vare  dette  og  derfor  snart 
kunde  se  Fosteret  i  Moders  Liv,  Kalven  i  Koen  o.  s.  v., 
eller  i  deres  Fremsynethed  kunde  forudse  Dødsfald  eller 
fraværende  Venners  Ankomst.  Saadanne  Beretninger  haves 
i  de  fleste  Lande,  navnlig  da  i  Tyskland,  Danmark  og  Skot- 


Se  foreg.  Bind  S.  414  og  flg. 

land.  Vort  Begreb  om  Fremsynethed  svarer  nemlig  nærmest 
til  Skotternes,  double  sight*).  Vor  Tanke  henledes  herved 
paa  de  gamles  Fy  Igler,  der  oftere  omtales  i  vor  Mytho- 
logi  **),  eller  paa  Valkyrierne  eller  Skytsguderne  (landvættir). 
Der  haves  talrige  Fortællinger  om  fremsynede  Mennesker, 
hvilket  vi  kjende  baade  af  Nials  og  Sturlunga-Saga.  Bar- 
tholin beretter  om  flere  saadanne***),  bl.  a.  om  en  dansk 
adelig  Dame  fra  hans  Samtid;  hun  kunde  bestandig  i  sin 
Fremsynethed  forudse,  naar  nogen  af  hendes  Familie 
skulde  døf). 

Man  kjender  i  øvrigt  en  stor  Mængde  Midler,  foruden 
de  oven  for  nævnte,  hvorved  man  kunde  blive  synsk;  mange 
af  disse  ere  yderst  simple,  for  ikke  at  sige  komiske ff).  ... 
Vi  skulle  ved  denne  Lejlighed  minde  om  en  anden  Overtro, 
som  hænger  sammen  hermed,  nemlig  Troen  pau  Drømme 
og  Drømmevarsler,  hvortil  vore  ældste  ukultiverede  For- 
fædre havde  megen  Tillid.  Det  vil  af  Snorre  være  bekjendt,  at 
f.  Ex.  Halfdan  Svartes  Hustru  ofte  »dreymdi  drauma  stbra«. 
Og  slige  betydningsfulde  Drømme  skyldtes  efter  Datidens 
Tro  væsentligst  Menneskets  Skytsguder. 

6.  Endnu  i  vore  Dage  hersker  der  især  blandt  Almuen 
en  meget  udbredt  Tro  paa  Varsler.  Der  gives  Varsler 
for  Venners  og  Frænders  Død,  for  Sygdom,  Pest,  Krig, 
Dyrtid  og  alle  Haande  Ulykker.  Senere  komme  vi  tilbage 
til  nogle  af  disse;  her  skulle  vi  blot  nævne  nogle  Døds- 
varsler,    for   saa    vidt    disse    tages    af   Dyr   og    Planter. 


*)  Jfr.  Brand:  Obss.  on  popular  Antiquities,  III.,  S.  79  og  flg. 
♦♦/Edda    Sæmundi,    III.,    S.    379   og     flg.,    F.   Magnusen: 

Eddalære  IV.,  S.  35  og  flg. 
♦♦♦)  Acta  medica  et  philosophica,  Hafniæ   1673,  II.,   pag.   198  ff., 

Antiquitates,  pag.  160. 
t)  Histor.  anat.  Cent  III.,  pag.  115. 
tf)  Kamp:  Danske  Folkeminder,   Odense  1877,   S.  201  o.  fl.  St.; 

E.  T.  Kristensen:    Sagn  o.  Overtro  t.  Jylland,    S.  266,  360 

o.  fl.  St.;  I.  M.Thiele:  Danmarks  Folkesagn.  I.,  S.  328,  II. 

S.  .31;  Grimm:  Deutsche  Mythologie,  IL,  S.  891. 

Sætter  en  Ugle  sig  tudende  paa  Husets  Skorsten,  skal  der 
om  kort  Tid  dø  "en  Person  i  Huset;  findes  der  i  Haven  en 
Grønkaalsplante  med  hvidbrogede  Blade,  kalder  man  denne 
en  »Ligkaal«,  og  den  bebuder  Dødsfald.  Skyder  Muldvarpen 
op  tæt  ved  Fodstykket  eller  inde  i  Huset,  er  dette  ligeledes 
Tegn  paa,  at  der  snart  vil  komme  Lig  derinde.  Hundens 
Tuden  om  Natten,  Hønens  Galen  eller  Tværsprækker  i  Brødet 
udlægges  paa  samme  Maade.  Hvor  vidt  man  i  denne  Ret- 
ning kan  gaa,  vil  blandt  a.  ses  deraf,  at  naar  Hestene  ryste 
sig  i  Stalden,  betyder  det,  at  de  snart  ville  komme  til  at 
gaa  i  Ligtog,  og  hvis  mian  ikke  knækker  Benraden  af  en 
spist  Sild,  vil  der  dø  en  i  Familien.  Alt  sligt  har  imid- 
lertid høj  Ælde,  og  vi  mindes  uvilkaarlig  om  hin  Aristode- 
mus,  der  i  Krigens  Tid  dræbte  sig  selv  af  Frygt,  fordi 
Hundene  tudede  saa  fælt. 

7.  Fra  Oldtidens  Dage  spore  vi  ogsaa  en  mærkelig 
Atraa  efter  at  lære  Dyrenes,  men  i  Særdeleshed 
Fuglenes  Sprog  at  kjende.  Stundum  har  man  villet 
se  bort  herfra  og  betragtet  alle  slige  Bestræbelser  som  blot 
og  bart  Skjæmt.  Ved  nærmere  Undersøgelse  kan  main  dog 
ikke  et  Øjeblik  være  i  Tvivl  om,  at  det  virkelig  har  været 
fuldt  Alvor  med  Forsøgene,  og  at  man  har  troet,  at  det 
var  muligt  ad  denne  Vej  at  opnaa  stor  Visdom.  Muligt  er 
det  til  Grund  liggende  herfor  orientalske  Sagn  om  Kong 
Salomon,  hvem  man  almindelig  tillagde  den  Egenskab  at 
,forstaa  Fuglenes  Sprog.  Det  var  denne  Evne,  der  skulde 
være  hans  egentlige  Visdomskilde,  og  at  han  virkelig  kj endte 
Fuglenes  Sprog,  vil  man  udlede  af  1  Kong.  4,  38.  Lignende 
Forestillinger  have  imidlertid  meget  tidlig  været  udbredte 
hos  Oldtidens  Kulturfolk.  Det  siges  jo,  at  Athene  skjænkede 
Tiresias  denne  Undergave  som  Erstatning  for  hans  tabte 
Syn;  Apollonius  fra  Tyane  o.  fl.  besade  i  Følge  gamle 
Sagn  samme  Evne.  Til  langt  op  i  Tiden  høre  vi  Tale  om 
Mennesker,  der  sagdes  at  være  i  Besiddelse  af  hin  hemme- 
lige Kunst,   hvorved  de  bleve  vidende  baade  om,    hvad  der 


\\Q  OvertroiBke  Forestillinger. 

sketft  i  svundne  Dage,  hvad  der  foregik  i  Øjeblikket,  og 
hvad  der  skulde  ske  i  Fremtiden.  Naar  au  den  uvidende 
Mænade  nærede  denne  Tro,  er  det  rimeligt,  at  adskillige  af 
dem,  der  roste  sig  af  at  være  i  den  Grad  alvidende,  gjorde 
det  for  herved  at  omgive  sig  med  en  vis  Nimbus,  som  under 
givne  Omstændigheder  ikke  vilde  være  uden  Betydning. 
Pave  Benedikt  den  niende  har  aabenbart  nok  set  sin 
Fordel  ved  at  foregive  at  kjende  Fuglenes  Sprog.  Ogsaa 
her  fra  Norden  haves  tidlig  lignende  Beretninger.  I  Snorres 
Ynglinge-Saga  fortælles  det  om  Kong  Dag,  at  han  forstod 
Fuglenes  Sprog,  hvorhos  han  ejede  en  Spurv,  som  fortalte 
ham  alt,  hvad  der  skete  trindt  om  i  alle  Lande,  hvor  den 
stadig  var  paa  Rejser,  fra  hvilke  den  saa  vendte  hjem  og 
meddelte  sin  Herre,  hvad  den  havde  erfaret.  Skjønt  der  nu 
af  og  til  har  været  Bedrageri  med  i  Spillet,  er  det  faktisk, 
at  mange  have  troet  paa  Muligheden  af  at  lære  Fugle- 
sproget  at  kjende.  Baade  i  Oldtiden  og  i  Middelalderen 
havde  man  mange  forskjellige  Anvisninger  til  Opnaaelse  af 
Kunsten;  da  muligt  det  meste  i  denne  Retning  kun  er 
lidet  kjendt,  skulle  vi  et  Øjeblik  dvæle  herved. 

I  Plinius  oftnævnte  Naturhistorie  finde  vi  (libr.  X.,  Kap. 
49)  allerede  anført  et  Middel  til  at  forstaa  Fuglenes  Sprog, 
og  senere  træffe  vi  flere  i  ældre  Skrifter,  medens  mange 
bevaredes  som  en  stor  Hemmelighed  af  Enkeltmand  eller 
gik  i  Arv  i  enkelte  Slægter  fra  Fader  til  Son.  Snart  nævnes 
en  sjælden  Plante,  snart  en  Slange,  der  med  sin  Tunge 
skulde  berøre  ens  Øre,  og  hyppig  omtales  en  hvid  Slange, 
der  skulde  fortæres  paa  nærmere  angivet  Maade,  og  uden 
Tvivl  er  denne  ensbetydende  med  den  oven  for  nævnte  Hug- 
ormekonge, der  efter  danske  og  tyske  Sagn  var  hvid  med 
en  Krone  paa  Hovedet.  Dog  kunde  Øjemedet  ogsaa  opnaas, 
naar  man  kunde  forskaffe  sig  Hj ærtet  af  en  vis  Fugl  eller 
af  en  Drage*). 


*)Grimm:  Deutsche  Mythologie,  S.  633  og  709. 

Det  har  Aartusenders  Hævd  at  tage  Varsler  af  Fuglene 
og  særlig  af  deres  Skrig,  der  enten  kunde  opfattes  som 
visse  forstaaelige  Ord,  paa  hvilke  man  derfor  maatte  agte 
nøje,  dels  som  Forudbebudelser  af  bestemte  Begivenheder. 
Hyppig  kunne  Fuglenes  Skrig  ogsaa  udlægges  som  et  tyde- 
ligt Ord,  og  det  er  derfor  aldeles  rigtigt,  naar  en  Oldtids- 
forfatter  siger,  at  af  deres  Skrig  have  mange  Fugle  erholdt 
Navn*).  Uglens  »Tuhvit!«  fortolkes  endnu  ved:  »Klæd 
hvidt!«  o:  klæd  Lig,  og  deri  ser  man  altsaa  et  Døds  varsel; 
paa  samme  Maade  udlægge  Tyskerne  det  ved:  »Kom  mit!« 
Vi  kjende  fra  den  græske  og  romerske  Historie,  hvilken 
Tiltro  de  gamle  havde  til  disse  Fuglenes  vexlende  Bebudelser, 
der  af  Avgurerne  tydedes  som  forkyndende  snart  Glæde  eller 
Sorg,  snart  Lykke  eller  Ulykke.  Alt  i  denne  Retning  maa 
søge  sin  første  Oprindelse  i  de  gamle  ægyptiske,  persiske 
eller  indiske  Anskuelser  af  Dyreverdenen  som  et  Afbillede 
af  Gudeverdenen.  De  vagtsomme  og  skarptseende  Aander 
vare  symboliserede  i  Fuglene,  der  overhovedet  betragtedes 
som  Himmelens  Tolke,  og  det  fordi  man  mente,  at  de  ved 
deres  høje  Flugt  svævede  i  Gudernes  Nærhed**). 

Den  Tro,  at  Fuglene  og  andre  Dyr  havde  et  Sprog, 
man  under  visse  Omstændigheder  kunde  forstaa  og  blive 
belært  af,  kan  maaske  ogsaa  staa  i  Forbindelse  med  Læren 
om  Sjælevandringen,  efter  hvilken  den  menneskelige 
Sjæl  ved  Døden  gik  over  i  forskjellige  Dyrs  Legemer,  hvilken 
Vandring  kunde  fortsættes  i  det  uendelige.  Denne  fra 
Ægypterne  (?)  stammende  Anskuelse  nød  i  sin  Tid  en  ikke 
ringe  Anseelse  og  Udbredelse,  særlig  efter  at  Pythagoras 
havde  antaget  den  og  andre  Filosofer,  som  Plato  og  Empe- 
dokles,  nærmere  havde  udviklet  den.  Man  vil  ikke  undres 
over,  at  den  hat*  afsat  Spor,  og  hvad  var  rimeligere,  end  at 


*)Varro:  De  lingua  latina,  libr.  IV.     Han  nævner  f.  Ex.  cucu- 

lus,  pavo  o.  fl. 
**)Creuzer:  Symbolik  u.  Mythologie,  L.  1837,  S.  221—22. 

naar  et  talende  Væsens  Sjæl  gik  over  i  et  Dyr,  dette  da 
fik  Mæle,  hvad  ogsaa  flere  af  de  gamle  Forfattere  have 
givet  sig  af  med  at  udvikle,  bl.  a.  den  oven  nævnte  Apol- 
lonias  fra  Tyane.  Endnu  kan  man  jævnlig  høre  Folk  sige, 
at  der  har  været  en  Tid,  da  Dyrene  virkelig  kunde  tale. 
Det  er  langt  rimeligere  at  antage,  at  man  i  denne  Tradition 
har  Reminiscenser  fra  Pythagoræismen,  end  at  det  blot 
skulde  være  den  bogstavelige  Opfattelse  af  gamle  Fabler 
eller  af  Digte  som  det  bekjondte  »Reinicke  Fosz«,  der  skulde 
have  givet  Anledning  til  Talen  om  Dyrenes  Sprog.  Pore- 
stillingerne ere  langt  ældre  og  bunde  langt  dybere. 

Vi  have  i  det  foregaaende  nævnet  Hønsene  som  Orakel 
hos  Grækerne  og  Romerne.  De  toge,  som  bekjendt,  endog 
disse  Fugle  med  i  Krigen,  at  de  kunde  varsle  Hærførerne 
Sejer  eller  Nederlag.  Fremgangsmaaden  var  uhyre  simpel. 
Man  gav  blot  Hønsene  Æde.  Slugte  de  denne  med  Be- 
gjærlighed,  betragtede  man  det  som  et  lykkebringende  Varsel : 
tripudium  soUstimum,  medens  det  modsatte  var  et  uhel- 
digt Tegn.  Ved  hver  Legion  var  ansat  en  Mand  med  det 
særlige  Hverv  at  passe  de  »hellige«  Hons,  og  det  er  na- 
turligt, at  denne  Pullarius,  som  han  kaldtes,  kunde  have  en 
ikke  ubetydelig  Indflydelse  paa  det  ærede  Orakels  Svar. 
Hos  Grækerne  var  en  særegen  Kunst  i  Brug,  dÅsxrpuo/iavreta*), 
der  bestod  i,  at  man  lagde  Korn  paa  Bogstaverne  i  Alfabetet 
og  lod  en  Hane  æde  dem. 

Man  kan  med  rette  undres  over,  at  hine  gamle  nærede 
en  saadan  Tiltro  til  Skabninger,  som  i  alt  Fald  vi  Nutids- 
mennesker kun  tillægge  grumme  liden  Intelligens;  men  til 
nærmere  Forstaaelse  af  Fuglenes  store  Anseelse  i  Oldtiden 
bør  man  tage  sig  ad  notam,  hvad  oven  for  er  sagt,  at  de 
betragtedes  som  Himmelens  Tolke,  fordi  de  svævede  i  Gu- 
dernes Nærhed.  Inderne  betragtede  dem  som  Lysets  Venner 
og  Mørkets  Fjender;    »sie   gehørten   der  reineren  Schopfung 


*)  af  etXéxzoDQ  (alektor),  det  græske  Navn  paa  en  Hane. 

an,  und  waren  Féinde  des  Ahriman  und  seiner  Schopfung«, 
siger  Creuzer*).  Men  for  Resten  maa  man  ikke  antage,  at 
alle  blindt  hen  troede  paa  Fuglenes  eller  særlig  paa  Hønsenes 
Spaadomsgave.  Allerede  nogle  af  de  gamle  Klassikere 
spotte  derover.  Plinius  gj er  opmærksom  paa  det  urimelige 
i,  at  Verdensbeherskeren  jo  altsaa  paa  denne  Maade  maatte 
siges  at  blive  behersket  af  Hønsene**).  Ikke  en  Gang 
Cicero,  skjønt  han  som  en  værdig  Avgur  taler  om  det 
guddommelige  hos  Fuglene,  har  den  fornødne  Respekt  for 
Hønseoraklet,  som  han  ironisk  kalder  for  et  ^auspicium 
coactum  et  expressum<i.  Og  en  betegnende  Illustration  til 
denne  Ironi  haves  i  samme  Forfatters  Beretning  om  Felt- 
herren fra  den  første  puniske  Krig,  P.  Claudius  Pulcher. 
Denne  søgte  ogsaa  Svar  hos  Oraklet;  men  det  behagede 
imidlertid  ikke  de  hellige  Høns  at  svare,  hvorfor  Feltherren 
lod  dem  kaste  i  Havet  med  den  lakoniske  Bemærkning,  at 
»vilde  de  ikke  æde,  saa  skulde  de  drikke«***). 

Af  mange  forskjellige  Fugle  toges  Varsler,  og  endnu 
er  man  jo  ikke  ude  over  dette,  heller  ikke  her  hjemme. 
Hønens  Galen  er  allerede  omtalt  som  Dødsvarsel,  og  mange 
Steder  her  i  Landet  tror  man  fremdeles,  at  det  betyder  Sygdom, 
Selvmord  eller  anden  stor  Ulykke  over  Huset;  og  allerede  i 
Oldtiden  var  dens  Galen  anset  for  et  højst  uheldigt  Varsel  f). 
Af  mange  andre  Fugle  tages  endnu  Varsel  især  angaaende 
Vejret  og  dets  Forandringer,  saaledes  af  Maager,  Krager, 
Ravne,  Svaler  o.  fl.  Det  er  anset  for  et  Tegn  paa  fore- 
staaende  Ildebrand,  hvis  Storken  pludselig  flytter  sine  Unger 
bort  fra  Reden  paa  Huset,  og  det  bebuder  Ulykke,  hvis 
den  brat  forlader  det  Sted,  hvor  den  hidtil  har  bygget. 
Da  Aquilaja  belejredes,    forudsagde  Attila  dens  Undergang, 


*)  Symbolik  u.  Mythologie  I.,  1837,  S.  221. 
**)  Plinius:  Histor.  nat.,  libr.  X.,  Kap.  49. 
**♦)  Cicero:  De  nat.  deor.,  2,  3. 
t)Terents:  Phormio  4,  30. 

fordi  Storkene  forlede  Byen,  hvoraf  vi  se,  at  ogsaa  denne 
Anskuelse  er  ældgammel.  Hvor  derimod  Svalen  og  Storken 
bo,  kommer  der  Velsignelse  til  Huset,  hvorfor  det  gamle 
tyske  Nytaarsønske  ogsaa  sagde:  »Die  Storcke  bringen 
Seegen.« 

8.  Der  foreligger  ikke  faa  Optegnelser,  som  vise,  at  det 
oftere  har  været  forsøgt  at  komme  i  Pagt  med  visse 
Dyr.  Anvisningerne  gaa  dels  ud  paa  at  »døve«  eller 
uskadeliggjere  vilde  eller  giftige  Dyr,  dels  paa  ved  særegne 
Mi'iler  at  knytte  disse  til  sig,  saa  de  bleve  ens  hengivne  og 
uadskillelige  Ledsagere.  Skjønt  den  største  Del  af  saadanne 
Forsøg  nærmest  have  hjemme  uden  for  Evropa,  og  særlig 
have  været  anstillede  i  Indien,  Arabien,  Afrika  og  Amerika, 
kjendes  lignende  dog  meget  vel  i  flere  evropæiske  Lande, 
ogsaa  her  hjemme  i  Danmark.  Det  er  snart  Rovdyr,  snart 
giftige  Slanger,  man  har  ønsket  at  staa  i  venskabeligt  For- 
hold til,  for  ad  denne  Vej  at  opnaa  visse  Fordele.  Her 
hjemme  have  disse  Forsog  dog  væsentligst  indskrænket  sig 
til  at  indgaa  Forbund  med  Hunde.  Naar  man  ved  kun- 
stige Midler  havde  knyttet  en  Hund  til  sig,  sagdes  man  at 
være  »kontrakt«  med  den,  og  det  er  aabenbart  en  Fejl 
eller  beroende  paa  en  Misforstaaelse,  naar  Jens  Kamp  i 
»Danske  Folkeminder«,  S.  75.  bruger  Udtrykket  »kontant« 
i  Steden  for  kontrakt.  Blandt  de  anvendte  Raad  skulle  vi 
nævne,  at  man  brugte  at  give  Hunden  en  Tvebak,  som  man 
en  Nat  havde  sovet  med  under  sin  hejre  Armhuling,  og 
som  paa  denne  Maade  var  bleven  gjennemtrukken  af  Sved. 
Man  kunde  ogsaa  give  en  Hest  et  Æble,  der  havde  faaet 
samme  Behandling.  Af  andre  Midler  for  at  blive  kontrakt 
med  Hunde  kan  exempelvis  nævnes  at  skrabe  noget  af  sine 
Skinneben  og  give  Hunden  det  i  Brændevin,  eller  noget  saa 
væmmeligt  som  at  »blande  Blod«  med  den  eller  indgive 
den  Føde,  hvori  der  var  blandet  nogle  Draaber  af  vedkom- 
mendes Blod.  Vi  kjende  flere  B'ortællinger  om  Mennesker, 
der  saaledes  vare  Venner  med  Hunde.    Om  en  fynsk  adelig 

Frue  i  det  18de  Aarhundrede  fortælles,  at  hun  havde  ind- 
gaaet  Pagt  med  en  stor  Mængde  Hunde,  der  bestandig  ona- 
gave  hende,  og  disse  stode  atter  i  Forbindelse  med  den 
onde  selv  og^  forskaffede  uende  fra  ham  baade  Penge  og 
hvad  hun  ellers  havde  Brug  for. 

Dog  for  saa  vidt  ruan  virkelig  nu  og  da  har  forsøgt 
forskjellige  Midler  og  indgaaet  en  saadan  Pagt,  har  nok 
denne  i  Længden  forekommet  de  paagjældende  Personer 
temmelig  trykkende,  hvorfor  de  tyede  til  »kloge«  Mænd  og 
Koner,  som  kj endte  Raad  for  Mennesker,  der  vare  kontrakte 
med  Dyr.  Anvisninger  paa  Midler  herimod  findes  ogsaa  i 
de  gamle  Cyprianusbøger.  E.  T.Kristensen  har  ligeledes 
et  saadant  i  »Sagn  og  Overtro  fra  Jylland«,  S.  376,  hvor 
det  at  være  »kontrakt«  ligefrem  synes  at  skulle  opfattes 
som  en  Sygdora. 

9.  Meget  mærkelig  og  utvivlsom  af  høj  Ælde  er 
Forestillingen  om,  at  enkelte  Mennesker  skulde  være  i  Stand 
til  at  kunne  forvandle  sig  til  Dyr,  men  atter  paatage 
sig  menneskelig  Skikkelse.  De  Gisninger,  man  har  anstillet 
om  Oprindelsen  til  denne  Forestilling,  ere  indbyrdes  temmelig 
afvigende.  Nogle  ville  mene,  at  det  er  Reminiscenser  om 
Oldfolk,  der  klædte  sig  i  Dyrehuder,  og  en  aandrig  dansk 
Forfatter,  Junge*),  gisner,  at  det  muligt  kan  udledes  af 
Herodots  Beretning  om  Neurerne,  en  skytisk  Folke- 
stamme, der  mentes  at  være  Troldmænd,  da  de  hvert  Aar 
i  nogle  Dage  kunde  forvandle  sig  til  Ulve.  Det  skulde 
altsaa  efter  hans  Mening  være  pelsklædte  Oldtidsfolk,  der 
havde  givet  Anledning  til  Forestillingen,  og  han  henviser 
til  de  nordiske  Samojeder,  Kalmukker  o.  s.  v.,  der  endnu  i 
vore  Dage  klæde  sig  i  Skind  og  i  denne  Dragt  maatte  tage 
sig  meget  mærkelige  ud  i  en  Grækers  eller  Romers  Øjne. 
Man    har   tidlig    kaldet   saadanne    forvandlede    Mennesker: 


Den   nordsjællandske    Landalmues    Karakter,   o.  s.  v. ,    1844, 
S.  270-71. 

Varulve.  En  lærd  Tysker*)  opstiller  den  Hypothese,  at 
et  saadant  Menneske  i  Dyrebam,  altsaa  ogsaa  Varulvebe- 
grebet, er  indkommet  i  Folkebevidstheden  som  et  Gjenniinde 
om  en  Oldtidssygdom,  en  dyrisk  Afsindighed,  landegen  for 
Arkadien.  Atter  andre  sige,  at  Varulvene  henpege  paa 
Oldtidens  Berserker  eller  mulig  kun  ere  dunkle  Minder  om 
fredhjse  Mennesker,  der  have  flakket  vildsomme  om  i 
Skovene,  klædte  i  Dyreskind,  og  maaske  nu  og  da  angrebet 
enlige  Vandrere.  Den  sidste  Forklaring,  hvor  sandsynlig 
den  end  kan  forekomme,  kan  dog  ikke,  lige  saa  lidt  som 
de  oven  nævnte  lærde  Gisninger,  staa  for  Kritik.  Forestil- 
lingen om  forvandlede  Mennesker  i  Dyreham  er  nemlig 
langt  ældre  end  den  Tid,  der  kunde  have  affedt  Sagn  om 
fredløse.  Hvad  der  har  ledet  til  deime  Formodning  er 
aabenbart  ogsaa  kun  den  Omstændighed,  at  det  gammeldanske 
Ord:  Var,  eller  egentlig  Vargr,  baade  betyder  en  Ulv  og 
en  fredløs. 

Dog  heller  ikke  Anskuelserne  om  menneskelige  Væsener 
i  Dyreham  stemme  overens.  Nogle  men  nemlig,  at  saa- 
danne  Forvandlinger  alene  kunde  ske  ved  Trolddomskunster, 
medens  andre  sige,  at  en  Varulv  er  fedt  med  denne  Egen- 
skab, og  at  Hamskiftet  sker  uden  den  paagjældendes  Vilje, 
om  end  med  hans  Vidende.  —  Hvad  nu  angaar  den  først- 
nævnte Mening,  vide  vi,  at  det  allerede  i  Oldtiden  blev  for- 
søgt her  i  Norden  at  forvandle  sig  til  Dyr  enten  ved  at 
indhylle  sig  i  Ulveskind  eller  ved  at  bære  et  Ulvebælte  om 
Livet,  noget  vi  f.  Ex.  finde  omtalt  i  Velsunge-Saga,  og 
hvorom  tiere  Beretninger  haves  andensteds**).  Senere  antog 
man  bestemt,  at  det  kun  var  muligt  ved  Hexeri,  og  til 
langt  op  mod  nærværende  Tid  bevarede  man  Troen  paa 
saadanne  »Forgjørelser«,  som  de  i  Regelen  benævntes.    For- 


*)Sprengel:  Beitrage  zur  Geschichte  d.  Medicin,    1  Bd.,  S.  3 

og  flg. 
^*)Grimm:  Deutsche  Mythologie,  II.,  S.  1048. 

gjørelsen  mentes  ogsaa  at  kunne  paafores  en  af  ondsindede 
Personer.  Undertiden  ser  det  ud,  som  var  det  lønlig  Elskov, 
der  ledede  enkelte  til  at  opnaa  Forvandlingen;  meget  mær- 
keligt er  et  Sted  i  en  af  de  gamle  Sagaer,  hvor  der  fortælles, 
at  Signy  blev  forvandlet  til  en  Troldkvinde,  i  hvilken 
Skikkelse  hun  med  sin  egen  Broder  avler  Sønnen  Sin- 
fjøtle.  En  senere  Tid  troede,  at  Forvandlingskunsterne  kun 
foretoofes  med  det  bestemte  Formaal  at  gjøre  ondt  og  at 
opnaa  ulovlig  Vinding.  Navnlig  gjaldt  dette  om  Hexene, 
som  man  jo  tænkte  sig  forvandlede  snart  i  Skikkelse  af  en 
Kat,  Hare,  Ugle,  Tudse  o.  s.  v. 

Stundum  har  man  endog  tillagt  et  helt  Lands  Beboere 
Evnen  til  at  kunne  omskabe  sig  til  Dyr,  hvad  der  saaledes 
har  været  sagt  om  Finnerne  og  Lapperne,  hvem  man  jo 
overhovedet  beskyldte  for  at  øve  Trolddomskunster  efter  en 
stor  Maalestok*).  Om  en  Bispinde  i  Odense  forta^les,  at 
hun  ogsaa  forstod  den  Kunst  at  omskabe  sig  til  Dyr.  En 
Gang  under  et  Forhør,  der  holdtes  over  en  berygtet  Trold- 
karl, indfandt  hun  sig  af  Nysgjerrighed  i  Retssalen,  under 
Skikkelse  af  en  sort  Kat;  men  Troldmanden  var  stærkere 
end  Bispinden,  og  han  forvandlede  hende  atter  til  Menneske, 
hvorved  hun  kom  til  at  staa  ganske  nøgen  for  den  hele 
Forsamling**). 

Egentlige  Varulve  vare  efter  gammel-nordiske  og 
særlig  danske  Anskuelser  altsaa  Mennesker,  som  enten  altid 
'eller  kun  til  visse  Tider  havde  Dyreskikkelse,  specielt  Ulvens. 
De  tænktes  i  saa  Tilfælde  at  løbe  paa  tre  Ben,  medens 
det  fjerde  straktes  tilbage.  De  angrebe  navnlig  Kvinder,  og 
det  især  frugtsommelige,  hvis  Foster  Uhyret  eftertragter. 
Andre  modsige  dette  og  gjøre  gjældende,  at  er  en  Kvinde 
frugtsommelig,  kan  en  Varulv  intet  gjøre  hende.     Der  haves 


*)  Se   herom  Leem:    Finmarkens   Lapper,     S.   477    og   Dass: 
Nordlands  Trompet,  S.  109. 
**)  Vedel  Simonsen:  Bidrag  til  Rugaards  Historie,  III.,  S. 2—3. 

mauge  Beretninger  om  Møder  mellem  Kvinder  og  Varulve. 
Det  er  da  gjærne  gaaet  ud  over  den  angrebnes  Forklæde, 
der  er  blevet  sønderrevet.  Naar  Varulven  nu  atter  befandt 
sig  i  Menneskeskikkelse,  kunde  man  se  Trævlerne  af  Tojet 
sidde  i  Tænderne  og  derved  opdage,  hvem  der  var  Varulv. 
Ikke  sjælden  siges  der,  at  en  Hustru  paa  denne  Maade  med 
Forfærdelse  opdagede,  at  hendes  egen  Mand  var  et  saadant 
Uhyre;  men  i  de  fleste  Tilfælde  kjendes  der  dog  Midler  til 
at  hæve  Forgjørelsen,  et  Træk,  der  allerede  forekommer  i 
Middelalderens  gamle  Folkeviser.  Varulvene  kunne  kjendes 
derpaa,  at  Øjenbrynene  ere  sammenvoxede  over  Panden; 
men  hvorledes  ellers  en  Varulv  ser  ud,  og  hvorledes  han 
bliver  til,  derom  er  man  langt  fra  enig.  Baade  i  Skandi- 
navien, England,  Tyskland,  Frdukrig  og  Italien  ere  Sagnene 
om  disse  sælsomme  Væsener  udbredte,  og  de  kjendes  ogsaa 
endnu  flere  Steder. 

Allerede  Grækerne  og  Romerne  kjendte  Forestillingerne 
om  gerulfus,  som  de  kaldte  Varulvene*);  hos  de  gamle 
Angelsachsere  fremtræde  de  under  et  med  det  nordiske 
Navn  beslægtet  Ord:  Werewulf,  og  i  Frankrig  finde  vi 
dem  beskrevne  under  Navnet  loup  garou.  Om  Varulvenes 
Natur,  Optræden  og  Tilblivelse  haves  da  ogsaa  en  he 
Række  forskjellige  Beretninger  i  Litteraturen**). 

Jævnsides  Begrebet  om  det  mandlige  Væsen,  Varulv, 
staar  et  tilsvarende  kvindeligt,  der  fra  gammel  Tid  er 
blevet  kaldet  en  Mare,    hvilket  Ord   dog   næppe   har   sin 


♦♦j  Se  navnlig:  Kamp:  Danske  Folkeminder,  S.  264;  Thiele: 
Dnm's  Folkesagn,  II.,  S.  106  og  279-80;  Nicolovius: 
Folklifvet  i  Skyttshårad  S.  34;  Asbjørnsen  og  Moe:  Norske 
Folkeæventyr,  S.  157,  182,  249;  Faye:  Norske  Sagn,  S.  88; 
Miilienhot:  Sagen,  Marchen  u.  Lieder,  S.  231 — 33;  Grimm: 
Deutsche  Mythologie,  II.,  1047— 50;  Tharsander:  Schauplatz 
ungereimter  Meinungen,  IL,  S.  571—92;  Scott:  Letters  on 
Demonoiogy  and  Witchcraft,  London  1830,  S.  211—12;  011. 
Magnus:  Epitome,  pag.  373. 

Etymologi  af  det  latinske  mare  =  Havet,  men  aabenbart 
stammer  fra  det  gamle  danske  Navn  for  en  Hoppe,  en  M  æ  r, 
hvilket  Ord  jo  endnu  bruges  som  Skjældsord.  Tyskerne 
kalde  dette  Væsen  for  Nacht-Måhre.  der  er  ensbetydende 
med  det  engelske  nightmare,  hvilket  utvivlsomt  peger  paa 
keltisk  Oprindelse. 

Der  var  en  Tid,  da  Almuen  meget  ivrig  beskæftigede 
sig  med  dette  Væsen  og  søgte  Beskyttelsesmidler  imod  det. 
Maren  tænktes  altsaa  at  være  et  kvindeligt  Væsen,  der 
især  hjemsøgte  Folk  om  Natten,  naar  de  laa  ideres  Senge; 
hun  pinte  og  plagede  Mandspersoner,  i  det  hun  lagde  sig 
som  en  knugende  Byrde  over  deres  Bryst,  saa  de  kun  med 
Anstrængelse  kunde  drage  Aande;  hun  lammede  ogsaa 
Arme  og  Ben,  trykkede  og  knugede  Maven,  der  desaarsag 
smertede  voldsomt.  Den  plagede  Mandsperson  kunde  hverken 
tale  eller  raabe  om  Hjælp  og  befandt  sig  i  det  hele  i  en 
meget  uhyggelig  Situation,  som  man  kaldte  »Mareridt«. 
Undertiden  vare  ogsaa  Hestene  i  Stalden  udsatte  for  sligt, 
og  man  fandt  dem  da  om  Morgenen  svedige  og  forpustede. 

Man  har  gjennem  Tiderne  en  talrig  Mængde  af  Raad 
for  dette  Onde,  som  man  endnu  i  vore  Dage  er  tilbøjelig 
til  at  antage  bliver  fremkaldt  af  et  saadant  Dobbeltvæsen. 
Den  rimelige  Forklaring,  at  Mareridt  er  et  legemligt  Hde- 
befindende,  der  navnlig  fremkaldes  af  et  ubekvemt  Leje  paa 
Ryggen  eller  af  en  overfyldt  Mave,  finder  endnu  ikke  fuld 
'Tiltro,  navnlig  ikke  blandt  Landaimuen. 

Undertiden  træffer  man  ogsaa  Sagn  eller  Fortællinger 
om,  at  Menneskets  Sjæl  (eller  maaske  dets  Tanke)  under 
visse  Omstændigheder  kan,  naar  Legemet  sover  en  tryg  Søvn, 
foretage  Vandringer  i  Skikkelse  af  et  Dyr,  f.  Ex.  en  Mus. 
Det  er  ikke  ganske  let  at  afgjøre,  hvor  vidt  denne  karakte- 
ristiske Forestilling  kan  deriveres  af  ovennævnte  Tro  paa 
Dyrforvandlinger,  eller  om  det  maaske  er  en  Levning  af 
Pythagoræismen.  Vi  ere  dog  mest  tilbøjelige  til  at  antage 
det   for    at  staa  i  Sammenhæng  med  det  første.  —  Efter- 

følgende  ejendommelige,  og  ikke  tidligere  trykte  Sagn  fra 
Fyen*)  fortjener  i  denne  Forbindelse  at  meddeles: 

»En  Kone  laa  en  Nat  og  sov  en  tryg  Søvn  i  sin  Seng, 
medens  Manden  sad  vaagen  ved  hendes  Leje.  Som  han  nu 
sad  der  i  Nattens  Stilhed  og  betragtede  sin  Hustru,  hen- 
lededes hans  Opmærksomhed  med  ét  paa  en  lille  Mus,  der 
tilsyneladende  kom  ud  af  Konens  noget  aabent  staaende 
Mund.  Den  lob  rask  over  Dynen  og  ned  paa  Gulvet,  hvor 
der  stod  et  Brædt,  som  var  forsynet  med  en  stor  Mængde 
borede  Huller.  Musen  løb  ud  af  et  Hul  og  ind  af  et  andet 
og  fortsatte  til  Mandens  Forundring  denne  Leg  i  nogen  Tid, 
hvorefter  den  atter  løb  op  i  Sengen  og  forsvandt.  Strax 
derefter  vaagnede  Konen  og  fortalte  nu  Manden,  at  hun 
havde  haft  saadan  en  underlig  Drøm:  Hun  befandt  sig  i 
et  meget  stort  Slot,  hvor  der  var  en  utallig  Mængde  Væ- 
relser, og  hvor  hun  i  stor  Travlhed  havde  faret  fra  det  ene 
og  ind  i  det  andet.  —  Saa  forstod  Manden  nok  Sammen- 
hængen med  Musen  i  Hullerne;  det  var  Konens  Sjæl,  der 
havde  foretaget  denne  Udflugt  i  Museskikkelse.« 

Med  Hensyn  til  Varulvenes  Tilblivelse  skulle  vi  hid- 
sætte en  meget  mærkelig  og  virkelig  karakteristisk  Medde- 
lelse, der  endnu  bevares  i  Folkemunde: 

Dersom  en  Kvinde,  naar  hun  er  i  Barnsnød,  paakalder 
den  ondes  Hjælp,  føler  hun  vel  ingen  Smerter,  men  Barnet, 
hun  føder,  bliver,  hvis  det  er  en  Dreng,  en  Varulv,  hvis  det 
er  en  Pige,  en  Mare. 

Naar  man  nu  vil  søge  at  komme  paa  Spor  efter,  hvad 
der  ligger  til  Grund  for  Forestillingen  om  egentlige  Var- 
ulve, som  altsaa  fra  Fødselen  havde  denne  Natur,  maa  der 
aabenbart  gaas  ud  fra,  hvad  vi  her  have  meddelt  om  disse 
Væseners  Tilblivelse.  Naar  Moderen  i  Fødselsveerne  søgte 
Hjælp  hos  den  onde,  blev  Barnet  altsaa  enten  en  Varulv 
eller  en  Mare. 


*)  I  Jylland  ere  lignende  Sagn  meget  udbredte. 

Dette  er  en  karakteristisk  Slutning,  Væsens-Dobbeltheden 
er  derfor  konstant  og  let  forklarlig.  Mennesket  kan  ikke 
ustraifet  indlade  sig  med  Mørkets  Aand,  Sporene  ville 
blive  kj endelige,  og  Barnet  vil  desaarsag  i  sin  Natur  have 
noget  af  det  dæmoniske  og  dyriske,  medens  der  dog  tillige 
er  noget,  der  minder  om  det  menneskelige  Udspring.  Fore- 
stillingen om  Djævelen  er  jo  nu  rigtignok  ikke  ældre  her  i 
Norden  end  Kristendommen,  medens  Varulve  begrebet  gaar 
helt  op  til  den  fjærneste  Oldtid;  men  vi  behøve  heller  ikke 
at  antage,  at  der  oprindelig  er  tænkt  paa  Djævelen.  Snarest 
peger  dette  Udtryk  tilbage  til  Tanken  om  Trolde,  der  i 
den  hedenske  Tid  vare  fuldt  saa  meget  omtalte  som  Djæ- 
velen i  den  kristelige.  At  det  var  en  almindelig  Tro,  at 
Menneskene  kunde  søge  Hjælp  hos  Troldene,  fremgaar  jo  af 
mangfoldige  gamle  Sagn  og  Viser,  og  selv  de  kristne  for- 
smaa  jo  ikke  disses  Hjælp  ved  Opførelsen  af  deres  Kirke- 
bygninger. Dog  ustraffet  kunde  dette  heller  ikke  ske;  man 
huske  blot  paa  St.  Lavrentius,  og  langt  tilbage  have  vi 
allerede  dette  betegnet  i  Fortællingen  om  Odin,  der  mistede 
sit  ene  Øje,  da  han  søgte  Jættehjælp.  Man  har  altsaa 
rimeligvis  allerede  i  Oldtiden  troet,  at  en  Kvinde  kunde 
blive  let  forløst,  naar  hun  vilde  ty  til  Troldehjælp,  men  at 
Barnet  i  saa  Tilfælde  blev  en  Varulv. 

Et  Sidestykke  hertil  kjendes  ogsaa  i  den  græsk-romerke 
Oldtid,  hvor  man  først  i  Grækenland  og  siden  efter  i  Rom 
'dyrkede  en  Slags  Varulv,  Pan,  der  vel  var  en  Gudesøn, 
men  dog  til  Dels  tænktes  at  fremtræde  i  Dyreskikkelse.  De 
frugtsommelige  Kvinder,  som  vare  med  at  deltage  i  hans 
Dyrkelse,  fik  en  smertefri  Forløsning. 

Hvad  nu  Oprindelsen  til  Forestillingerne  om  Dyr- 
forvandlinger angaar,  have  vi  allerede  i  det  foregaaende 
nævnet  nogle  i  Tidens  Løb  fremkomne  Gisninger;  men  trods 
al  Lærdom  og  skarpsindig  Forskning  paa  dette  Omraade 
ville  kun  faa  af  disse  komme  i  Betragtning  som  virkelige 
Bidrag  til  Spergsmaalets  Løsning.     Det  er  jo  ikke  umuligt, 

9* 

at  der  ligger  noget  virkeligt  objektivt  til  Grund;  men  rime- 
ligere er  det  at  antage,  at  det  hele  grunder  sig  paa  Imagi- 
nationen,  altsaa  er  et  Foster  af  den  menneskelige  Fantasis 
Dristighed;  dette  har  mere  af  Sandsyiilij^hedens  Præg  og 
ferer  lettere  til  Maalet.  Fantasien  er  uberegnelig,  uendelig 
opfindsom ;  den  kolde,  nøgterne  Forstand  ser  blot  paa  Virke- 
ligheden, men  Fantasien  vil  spejde  efter,  hvad  der  ligger 
bag  ved  det  virkelige  med  de  Tusender  af  Muligheder. 
Intet  er  umuligt  for  Fantasien,  ikke  en  Gang,  som  vi  have 
set.  Tanken  om  at  blive  usynlig  trods  Legemligheden,  at 
kunne  opnaa,  hvad  man  vil,  trods  Virkelighedens  mange 
Haaude  Skranker;  altsaa  er  den  Tanke  heller  ikke  umulig 
at  kunne  forvandle  sig  til  Dyr  og  derfra  atter  til  Menneske. 
At  gjøre  Forseg  derpaa  ved  Trolddomskunster  eller  paa 
anden  Maade,  altsaa  Tankens  Realisation,  er  jo  kun  en 
plumpere  Udførelse  af  et  for  øvrigt  tit  udtalt  digterisk 
Ønske:  »Gid  jeg  var  en  Fugl!«  eller  lignende.  Hvem 
kjender  ikke  denne  Higen,  der  faar  Poeten  til  at  udbryde: 
»Kunde  som  du  jeg  i  Ætheren  svømme«,  eller  til  at  ønske 
sig  værende  en  Falk,  en  Ørn,  en  lille  Fugl,  der  sad  uden 
for  den  elskedes  Vinduer  og  sang,  eller  en  Hjort,  en  Løve 
o.  s.  V.;  men  hvor  nu  det  onde,  det  dæmoniske  i  Menneske- 
naturen er  fremherskende,  dér  er  intet  til  Hinder  for, 
at  Ønsket  former  sig  til:  »Gid  jeg  var  en  Ulv,  en  Bjørn« 
eller  et  andet  glubende  Dyr,  der  maaske  i  denne  Skikkelse 
kunde  opnaa,  hvad  ellers  ikke  var  muligt;  at  der  altsaa  har 
været  gjort  Forsøg  paa  at  virkeliggjøre  Ønsket  ved  særegne 
Midler,  er  egentlig  ikke  saa  forunderligt. 

For  at  beskytte  sig  mod  Varulve  og  Marer  kjendte 
man  forhen  mange  forskjellige  Raad,  og  enkelte  af  disse 
benyttes  endnu  af  overtroiske  Folk.  Forgjørelsen  kan  hæves, 
et  Træk,  vi  allerede  finde  i  de  gamle  Folkeviser.  Naar 
saaledes  en  Kone  opdagede,  at  hendes  Mand  var  Varulv, 
skulde  hun  sige  det  til  ham  og  derefter  tilgive  ham,  saa 
var  han  frelst;    men    lod    hun    ham   det  nogen   Sinde  høre 

senere,  blev  han  paa  ny  en  Varulv.  Man  forsegte  ogsaa  at 
skyde  Varulvene  paa  forskjellig  Vis. 

Maren  kommer  især  ind  ad  Nøglehullet  i  Døren  om 
Natten,  og  man  kan  paa  forskjellig  Maade  fange  hende. 
Kan  man,  medens  hun  rider  en,  komme  til  at  kaste  et  Sold 
over  vedkommende,  er  hun  fangen;  anbringer  man  en  Le 
med  Odden  i  Vejret  over  Sengen,  vil  Maren,  naar  hun  ind- 
finder sig  om  Natten,  saares,  og  ved  Hjælp  af  Blodpletterne 
kan  man  da  komme  paa  Spor  efter,  hvem  der  er  Mare. 
Ikke  sjælden  har  man  Fortællinger  om,  at  en  Karl  paa 
denne  Maade  tit  har  truffet  en  skjon  ung  Kvinde  siddende 
ude  paa  Marken,  i  Haven  o.  s.  v.,  eller  det  har  været  Pigen 
eller  Datteren  i  Gaarden.  Kan  man  komme  til  at  slaa  en 
Prop  i  Nøglehullet,  medens  Maren  rider  en  Person,  er  hun 
ogsaa  fangen,  og  om  Morgenen  staar  hun  da  ved  Sengen; 
men  vil  den,  hun  har  plaget,  da  sige:  »Nu  er  du  fri«,  saa 
er  Forgjørelsen  hævet.  At  skrive  Marekors  paa  Loftet  over 
Sengen  er  ogsaa  et  gammelt  kjendt  Beskyttelsesmiddel,  lige- 
som man  skulde  sige  følgende  Ramse: 

„Marre,  Marre,  Minde, 

est  du  her  inde, 

saa  skalst  du  her  ud!" 

Holberg  citerer  ogsaa  dette  i  Peder  Paars,  og  det  har 
været  kjendt  i  flere  Lande.  For  at  opdage,  om  Maren 
maaske  allerede  om  Aftenen  er  i  Stuen,  hvad  godt  kan 
være  Tilfældet,  skal  man  paa  Færøerne  have  brugt  at 
tage  en  Kniv  og  vikle  den  ind  i  et  Tørklæde  eller  et 
Strømpebaand  og  føre  den  fra  den  ene  Haand  i  den  anden 
tre  Gange  rundt  omkring  sig,  medens  man  sagde: 

„Marra,  marra,  minni! 

ert  tu  her  inni? 

minnist  tu  ikki  slagid  tad, 

id  Sjurdur  Sigmundarson  gav  tar 

å  granabeini  å  sinni? 

Marra,  marra,  minni! 
ert  tu  her  inni? 
ut  skalt  tu  fara, 
bera  bæåi  gr6t  og  flag 
og  alt  id  her  er  inni."*) 

Dersom  nu  Kniven,  naar  Tørklædet  eller  Baandet  vikles  op 
igjen,  ligger  deri,  er  der  en  Mare  inde  i  Stuen,  og  man 
maa  for  at  faa  den  ud  paa  samme  Maade  som  før  vikle 
Tørklædet  to  Gange  om  Kniven.  Naar  man  vender  sit 
Fodtøj  med  Hælen  ind  mod  Sengen,  kan  Maren  ikke  ride 
en,  heller  ikke  naar  man  sætter  Staal  eller  »Tordensten« 
over  Sengen,  hvad  man  ogsaa  kan  anbringe  i  Stalden  til 
Beskyttelse  af  Hestene.  (Forts.). 

Anton  Andersen. 


*)N.    Winther:    Færøernes   Oldtidshistorie,    Kbhvn.   1875,    S. 
354—55. 

Wiener-Konferencerne.  —  De  tyske  Ultra'er.   — 

Wiener-Schlussakte.  —  KonferencenogForbunds- 

dagen.  —  Slutningsbemærkninger. 

bom  antydet,  havde  Repræsentanterne  for  de  tvende 
tyske  Stormagter  i  Begyndelsen  ventet  sig  en  levende  Oppo- 
sition fra  Bayerns  og  Wiirttembergs  Side,  ^men  saae  sig 
snart  paa  den  behageligste  Vis  skuffede  heri.  Naar  Wittels- 
bacherne  kun  beholdt  deres  Suverænitetsrettigheder  ube- 
skaarne  og  Bayerns  Forfatning  ikke  blev  traadt  for  nær, 
var  Bayerns  Sendemand  Zentner  rede  til  at  gaa  ind  paa 
ethvert  Forslag,  som  skulde  sikre  »Ordenen«,  og  da  han 
under  Forhandlingerne  viste  sig  som  en  udmærket  Arbejds- 
kraft, altid  rolig,  høflig  og  fri  for  alle  Bagtanker,  kom  han 
paa  god  Fod  endog  med  Metternich.  Wiirttembergs  Hold- 
ning var  vel  mindre  venlig,  men  dog  næsten  endnu  mere 
ufarlig,  og  lige  saa  bøjelige  vare  de  fleste  andre  Ministre, 
naar  der  blot  ikke  blev  Tale  om  udvidede  Rettigheder  for 
Forbundet;  i  dette  Punkt  vare  de  tyske  Statsmænd  utvivl- 
somt i  Samstemning  med  Nationens  Flertal. 

Det  var  Karlsbader-Politikens  Forbandelse,  at  enhver 
Styrkelse  af  Forbundets  Magtfylde  fremtidig  maatte  betragtes 

som  en  Fare  for  den  borgerlige  Frihed;  i  et  Folk,  som  forst 
lige  begyndte  at  gjenfinde  sin  nationale  Stolthed,  Tanken 
om  Fædrelandet,  maatte  Partikularismen  uundgaaelig  vaagne 
med  fornyet  Kraft,  efter  at  Centralisationspolitiken  havde  sat 
sig  et  falsk  Maal.  Netop  i  hine  Dage  offentliggjorde  W.  I. 
Behr,  Føreren  for  de  frankiske  liberale,  et  Skrift:  »For- 
bundets Indflydelse  paa  Forfatningen  i  de  enkelte  Stater«, 
et  Skrift,  der  fandt  varmt  Bifald  i  Pressen  og  trolig  gjengav 
den  liberale  Mening.  Her  var  ikke  mere  Tale  om  en  tysk 
Nation,  om  alle  de  store  Kulturopgaver,  som  kun  lode  sig 
løse  med  fælles  Kraft.  Ved  det  hellige  romerske  Riges  og 
Rhinforbundets  Opløsning  er  Uholdbarheden  af  en  tysk  Na- 
tionalstat godtgjort;  det  tyske  Forbund  er  ene  og  alene  en 
fri,  social  Forening  mellem  coexisterende  Folk,  som  holde 
Fred  indbyrdes  og  i  Fællesskab  forsvare  deres  Sikkerhed 
mod  Udlandet,  men  nyde  fuld  Suverænitet;  Forbundet  be- 
rører aldeles  ikke  dets  Medlemmers  indre  Forhold,  og  da 
Suverænitet  og  Underordnelse  ere  fuldstændig  uforligelige 
Begreber,  kan  kun  Udelukkelse  anvendes  mod  gjenstridige 
Medlemmer.  »Wehe  uns,  wenn  unseren  deutschen  Staaten- 
bund  der  Geist  eines  Volkerstaates  beschliche,  geliistend  nach 
einer  hochsten  Siaatsgewalt!«  Afhandlingen  sluttede  med 
en  Lovsang  over  Bayerns  frie  Forfatning.  Saa  fuldstændig 
havde  den  nye  Forfatningsherlighed  udvisket  Minderne  om 
en  tusendaarig  Historie:  Ottonernes  og  Hohenstaufernes 
Nation  opløste  sig  i  coexisterende  Folk. 

Da  baade  Metternich  og  Bernstorff  følte,  at  man  maatte 
tage  Hensyn  til  denne  stærke  partikularistiske  Strømning, 
foregik  der  strax  efter  Konferencernes  Aabning  en  uventet 
Forskydning  af  Partierne.  Stormagterne  gik  Haand  i  Haand 
med  Bayern  og  opnaaede  i  de  fleste  Tilfælde  Samstemning 
netop  hos  de  Smaastater,  man  ganske  kort  forud  mistroisk 
havde  udelukket  fra  Karlsbader-Dreftelseme.  De  tvende 
reaktionære  Hoffer,  Baden  og  Nassau,  som  havde  vist  sig 
mest  tjenstfærdige  i  Karlsbad,  dannede  derimod  Oppositionen 

i  Wien  og  spillede  efter  Bernstorffs  Udsagn  Rollen  som 
»tyske  Ultra'er«.  De  tvingende  Grunde,  som  nødte  Wiener- 
hoffet til  Besindighed,  kunde  Berstett  med  sit  indskrænkede 
Hovede  ikke  faaKig  paa;  han  tænkte  ene  paa  sine  hjemlige 
Forlegenheder,  paa  Landdagen  i  Karlsruhe,  som  skulde  sam- 
mentræde inden  kort  Frist,  og  paa  sin  Storhertugs  harmfulde 
Udbrud:  »Bedre  at  blive  ædt  af  Lever  end  af  Svin!«  Han 
vilde,  som  Bernstorff  skrev,  »helst  se  sit  eget  Værk  ødelagt  ved 
Forbundets  Indblanding«,  han  ønskede  en  omfattende  Ny- 
dannelse af  Forbundsakten  for  at  kunne  indsnævre  de  en- 
kelte Forfatninger  inden  faste  Skranker,  og  i  det  allermindste 
gjorde  han  Regning  paa  en  ny  Undtagelseslov,  som  skulde 
ophæve  Kammerforhandlingernes  Offentlighed  under  Karls- 
bader- Beslutningernes  femaarige  Varighed.  Nos  Ultras 
bleve  snart  besværlige  selv  for  deres  gamle  esterrigske  Vel- 
ynder, Berstett  maatte  se  den  ene  af  sine  Planer  strande 
efter  den  anden,  og  endelig  søgte  han  kun  ved  stadig  nye 
Forslag  at  forhale  Konferencerne,  fordi  han  »haabede  at 
indgyde  den  badensiske  Landdag  en  gavnlig  Skræk,  saa 
længe  denne  Forsamling  varede«. 

Berstetts  Ven,  Nassaueren  Marschall,  teede  sig  endnu 
mere  lidenskabelig.  Han  havde  ventet,  at  Tilintetgj øreises- 
kampen  mod  de  nye  Forfatninger  strax  vilde  bryde  les  i 
Wien;  han  troede  at  høre  Oprørets  Stormklokker  lyde,  da 
Stuttgarts  Borgere  i  en  Adresse  sagde:  »Det  dannede  Ev- 
ropa  fra  Tajos  Bredder  til  Njemen  er  enige  om  den  Grund- 
sætning, at  Regent  og  Folk  ikke  kunne  tænkes  existerende 
uden  en  Forfatnings-Overenskomst.«  Han  vidnede  højt  og 
lydelig,  at  den  wiirttembergske  Forfatning  allerede  ved  sin 
Tilblivelsesmaade  var  »en  Hyldest  til  det  i  Tyskland  gjærende 
demokratiske  Princip;  Bevarelsen  og  Befæstelsen  af  Tysk- 
lands indre  Ro  var  afhængig  af  denne  Forfatnings  offentlige 
Misbilligelse«.  Schv^abernes  ængstelig  beskaarne  kommunale 
Selvstyre  tog  sig  i  denne  almægtige  Bureaukrats  Øjne  ud 
som  et  Forsøg   paa  at   »republikanisere   Staten  fra  neden«, 

Og  da  bau  selv  laa  i  Strid  med  sin  nassauiske  Landdag  om 
Domænerne,  fandt  han  det  oprørende,  at  Kong  Vilhelm 
efter  sin  Faders  Exempel  havde  indrømmet  Staten  Ejen- 
domsret til  de  kongelige  Kammergodser,  og  udbrød  indig- 
neret: »En  tysk  Fyrste  har  erklæret  sine  Familiegodser  for 
Folkeejendom«.  Han  maatte  dog  snart  lære,  hvor  ugunstig 
Wienerluften  var  for  hans  vidtgaaende  Planer. 

Repræsentanterne  for  de  tvende  welfiske  Hoffer,  Miinster 
og  Hardenberg,  stode  disse  reaktionære  Hedsporer  meget 
nær  i  anskuelser  —  det  kunde  man  da  ogsaa  vente  efter 
deres  neje  Sammenhold  med  de  engelske  Højtorier  — ;  men 
de  toge  dog  i  Betænkning  at  komme  paa  fjendtlig  Fod  med 
de  tyske  Stormagter.  Hvor  forskjellig  var  Metternichs 
Stilling  ikke  fra  hine  Dage  i  Karlsbad?  I  Verdens  Øjne 
stod  han  ganske  vist  endnu  stadig  som  de  tyske  Statsmænds 
beundrede  Fører,  og  det  besværlige  Værk,  som  efter  sex 
Maaneders  Arbejde  endelig  kom  i  Stand,  blev  da  ogsaa, 
Mesteren  til  Ære,  dateret  den  15de  Maj,  Metternichs  Fød- 
selsdag; men  medens  han  i  Karlsbad  havde  spillet  Herren, 
maatte  han  i  Wien  næsten  om  ethvert  vigtigere  Spørgs- 
maal  først  se  at  blive  enig  med  Bernstorff",  der  her  indtog 
en  ganske  selvstændig  Holdning.  Østerrigeren  lod  sig  dog 
ikke  mærke  med  sin  Skuffelse  og  dvælede  med  sædvanlig 
Selvros  i  sine  Breve  ved  sit  nye  diplomatiske  Felttogs  ufor- 
lignelige Triumfer.  Den  Kompromis-  Politik,  der  fulgtes  paa 
Konferencerne,  svarede  dog  lige  fuldt  mest  til  Berliner-Ka- 
binettets mere  moderate  Sindelag  og  var  ikke  ganske 
Hofborgens  Hjærtens  Mening. 

Det  retslige  Grundlag,  hvorpaa  Konferencerne  baseredes, 
var  ingenlunde  uangribeligt.  Da  Forbundsdagen  hidindtil 
ikke  havde  mægtet  at  kalde  en  eneste  af  de  bebudede  or- 
ganiske Indretninger  til  Live,  laa  den  Tanke  ganske  vist 
nær  at  komme  Forbundet  til  Hjælp  ved  en  fortrolig  Drøf- 
telse mellem  selve  de  ledende  Statsmænd,  der  hverken 
lammedes  ved  Forbundsforsamlingens  slæbende  Forretnings- 

gang  eller  ved  det  almindelige  Gjøglespil  med  Indhentelse  af 
Instruktioner;  her  i  Wien  var  jo  ikke  blot  —  som  i  Karlsbad  — 
et  Parti,  men  samtlige  Forbundsmedlemmer  repræsenterede. 
Dog  Forbundsaktens  Art.  X  havde  udtrykkelig  anvist  For- 
bundsforsamlingen  Grundlovenes  Affattelse  som  tørste  Ar- 
bejdsfelt; fratog  man  nu  Forbundsforsamlingen  ogsaa  denne 
Opgave,  ødelagde  man  fuldstændig  dens  Anseelse,  der  alie- 
rede var  dybt  sunken  siden  September-Beslutningerne;  man 
indrømmede  da  aabenlyst  den  tyske  Centralmyndigheds 
haabløse  Intetsigenhed.  Hvilket  latterligt  Skue:  Medens 
man  i  Wien  forhandlede  om  Forbundsforfatningens  Reform, 
holdt  den  øverste  tyske  Myndighed  i  al  Mag  Ferie  fra 
Septembers  Slutning  til  den  20de  Januar,  og  da  mødte 
Grev  Buol,  som  imidlertid  havde  indhentet  Befalinger  fra 
Wiener-Forsamlingen,  og  foreslog  en  ny  Udsættelse  til  10de 
April.  Forgjæves  søgte  halvofficielle  Avisartikler  at  berolige 
den  offentlige  Mening  med  den  Forsikring,  at  Kommissioner 
uafladelig  arbejdede  videre;  Nationen  vidste  lige  saa  godt 
som  Forbundets  Sendemænd,  at  hele  Frankfurter-Maskineriet 
stod  i  Stampe.  I  hele  syv  Maaneder  gav  Forbundsdagen 
kun  et  eneste  tydeligt  Tegn  paa  Liv:  Den  anmodede  den 
franske  Regering  om  at  undertrykke  »Elsasser-Patrioten«, 
et  fælles  Organ  for  de  liberale  paa  begge  Rhinens  Bredder. 
Imidlertid  svulmede  Stoffet  under  Hænderne  paa  Wiener- 
Konferencerne;  deres  første  Udvalg,  som  skulde  fastslaa 
, Forbundets  Kompetence,  saae  sig  nødsaget  til  at  drøfte 
næsten  alle  Forbund srettens  vanskelige  Principspørgsmaal, 
og  næsten  af  sig  selv  rejste  sig  saaledes  det  Spørgsmaal, 
om  det  ikke  var  hensigtsmæssigt  at  sammenfatte  de  saaledes 
vedtagne  Grundsætninger  i  en  stor  Forbunds  -  Grundlov* 
Efter  at  Flertallet  i  Stilhed  allerede  var  blevet  enigt  herom, 
foreslog  Melternich  den  4de  Marts,  at  man  skulde  sammen- 
fatte de  her  besluttede  Punkter  i  en  Supplementsakt  til  For- 
bundsakten  og  sende  Forbundsdagen  disse  til  officiel  Kund- 
gjørelse  »i  Henhold  til  Forbundsaktens  Art.  X«. 

Altsaa  i  Henhold  til  Art.  X  skulde  selve  denne  Artikel 
ophæves  og  den  Forbundsdagen  tilkommende  Aifattelse  af 
Grundloven  overlades  en  Ministerkonference,  hvortil  For- 
bund sakten  ikke  kjendte  et  Muk.  Mere  dristigt  havde  selv 
Metternich  endnu  aldrig  tydet  den  tyske  Forbundsrets  Bud. 
Hvad  vedkom  det  ham,  at  han  endnu  i  November  havde 
forsikret,  at  man  blot  tilsigtede  en  venskabelig  Drøftelse 
mellem  de  forenede  Regeringer?  Nu  hævdede  han  ugenert, 
at  denne  Ministerkonference  havde  on  højere,  og  Forbunds- 
dagen blot  en  underordnet  Myndighed.  Sikkert  nok  altsaa 
indeholdt  det  osterrigske  Forslag  meget  vigtige  retslige  Be- 
tænkeligheder, men  fraset  dette  var  Ideen  dog  en  praktisk 
Nødhjælp  og  afgav  det  simpleste  Middel  til  dog  at  vinde  et 
sikkert  Resultat  af  de  vidtløftige  Forhandlinger,  samtidig 
med  at  man  trængte  Forbundsdagen  helt  til  Side.  Den 
holdningsløse  Forbundsdag  var  fuldstændig  uberegnelig;  til- 
lod man  den  endnu  engang  at  drøfte  Wiener-Overenskom- 
sterne, lod  det  sig  med  Lethed  forudse,  at  Wurttembergs 
Sendemand  Wangenheim  og  hans  liberale  Venner  med  eller 
uden  deres  Hoffers  Tilladelse  vilde  rejse  Oppositionens  Fane 
og  saaledes  ægge  den  offentlige  Mening  ved  deres  Taler, 
som  ved  de  offentlige  Protokoller  vilde  spredes  over  hele 
Landet.  Under  dette  Forbundets  Anarki  var  alt  muligt, 
selv  en  Kamp  mellem  Forbundets  Sendemænd  og  deres  over- 
ordnede Ministre.  En  slig  Ærgrelse  lod  sig  kun  forebygge, 
naar  man  bragte  alt  paa  det  rene  i  Wien  og  atter,  som  den 
foregaaende  Høst,  bøjede  Forbundsdagen  ind  under  de  fuld- 
byrdede Kjendsgjerningers  Aag.  Saa  vidt  var  det  tyske 
Forbund  altsaa  naaet  i  fem  Aar,  at  enhver,  nok  saa  beskeden 
Forbedring  i  dets  Grundlov  blot  lod  sig  naa  ved  at  omgaa 
og  ydmyge  Forbundets  højeste  Myndighed. 

Den  saakaldte  »Schlussakte«,  som  altsaa  efter  Metter- 
nichs  Forslag  blev  sammendragen  af  de  vedtagne  Beslut- 
ninger, indeholder  i  sin  første  Dels  34  Artikler  udførlige 
Bestemmelser  om  Forbundets  Væsen  og  Virkekreds.    Næsten 

hver  eneste  Sætning  i  disse  almindelige  Bestemmelser  var 
en  Triumf  for  Partikularismen.  I  det  første  Mede  kaldte 
Metternich  endnu  Forbundsdagen  for  Forbundets  øverste 
lovgivende  Myndighed  og  lovede,  at  hver  enkelt  Stats  Suve- 
rænitet »kun  for  saa  vidt  skulde  blive  indskrænket,  som 
Øjemedet,  Tysklands  Enhed,  krævede  det«;  men  her  ned- 
lagde Zentner  strax  Protest:  Ordet  »tysk  Enhed«  gav  An- 
ledning til  Misforstaaelser,  en  overste  lovgivende  Myndighed 
var  umulig  i  et  Forbund  —  hvorpaa  Metternich  strax  bøjede 
af  og  beroligende  gjensvarede,  at  han  naturligvis  blot  havde 
tænkt  paa  en  traktatgyldig  Lovgivning.  Den  Tone,  som 
saaledes  var  anslaaet,  fastholdt  Flertallet  ogsaa  under  For- 
handlingernes videre  Gang ;  Schlussakten  erklærede  det  tyske 
Forbund  for  en  folkeretlig  Forening,  et  Samfund  af  uaf- 
hængige Stater  med  gjensidige,  ensartede  Traktatrettigheder 
—  en  Affattelse,  som  det  wiivttembergske  Hof  endnu  fandt 
alt  for  unitarisk.  Bernstorff  traadte  ingenlunde  i  Skranken 
mod  denne  Fortolkning  af  Forbundsretten,  da  den  utvivlsomt 
var  i  Harmoni  med  Forbundsaktens  Ord  og  Mening;  han 
var  tilfreds  med,  at  der  blandt  disse  doktrinære,  almindelige 
Sætninger  dog  fandtes  én  Bestemmelse  af  praktisk  Værdi, 
Art.  VI,  som  tillod  Aftrædelse  af  Suverænitetsrettigheder 
til  Fordel  for  et  Medlem  af  Forbundet;  uden  at  Flertallet 
blev  det  vår,  fik  Preussen  herved  frie  Hænder  for  sin  Told- 
tilslutnings-Overenskomster. 

Forbundsdagen  skulde  »repræsentere  Forbundet  som 
samlet  Enhed«  (in  seiner  Gesammtheit) ;  dettes  Medlemmer 
forbleve  »ubetinget  afhængige«  af  deres  Suveræner,  vare 
ham  alene  ansvarlige  for  deres  Forretningsførelse  og  en 
eventuel  Overtrædelse  af  deres  Instruxer  (Art.  VIII).  Ved 
dette  Bud  mente  man  samtidig  at  kunne  forebygge  enhver 
egenmægtig  Fremfærd  fra  Sendemandens  Side  og  at  forbyde 
Landdagene  ethvert  Indgreb  i  Forbundsforhandlingerne ;  men 
her  viste  det  sig  atter,  hvor  lidt  en  Diplomatkongres  mægter 
at  fyldestgjøre  Lovgivningsopgaver;  Art.  VIII's  hele  Ordlyd 

rober  juristiske  Dilettanters  uøvede  Haand.  Den  forbed 
ikkun  Landdagene  at  anklage  Porbundssendemændene,  men 
ingenlunde  at  drage  deres  egne  konstitutionelle  Ministre  til 
Ansvar  for  Indholdet  af  de  til  Frankfurt  sendte  Instruxer, 
os  man  skulde  snart  noksom  erfare,  at  Konferencerne  blot 
havde  beriget  Forbundsretten  med  en  ny  uloselig  Gaade: 
det  vanskelige  Sporgsmaal,  om  Landdagene  ikke  havde  en 
middelbar  Indflydelse  paa  Forbundspolitikens  Gang,  tik  aldrig 
nogen  klar  Besvarelse,  saa  længe  Forbundet  bestod. 

Meget  heftig  stødte  Partierne  dernæst  sammen,  da 
Forbundsbeslutningernes  forfatningsgyldige  Enstemmighed 
kom  paa  Tale.  Her  udfoldede  Berstett  og  Marschall  deres 
hele  Veltalenhed;  de  forlangte  Flertalsbeslutninger  for  alle 
Spørgsmaal,  som  ikke  gik  ud  over  Forbundets  væsentlige 
Øjemed,  og  gave  tydelig  at  forstaa,  at  de  eventuelt  i  en 
belejlig  Stund  haabede  ved  Stemmeflerhed  at  kunne  gjennem- 
føre  en  Forbunds-ToLllovgivning  og  en  Forbundsbeslutning 
angaaende  Landdagens  Rettigheder.  Dog  netop  disse  Bagtanker 
hos  disse  tvende  besynderlige  Unitarier  tvang  den  preus- 
siske Minister  til  at  fastholde  Foibundsaktens  Bestemmelser; 
han  vilde  ikke  prisgive  sin  Toldlov  til  Forbundsdagens  Ma- 
joritet, saa  lidt  som  Zentner  sin  bayerske  Forfatning.  Saa 
længe  Smaastaterne,  der  næppe  omfattede  den  sjette  Del  af 
Nationen,  kunde  overstemme  de  øvrige  fem  Sjettedele,  var 
det  meningsløse  »Liberum  Veto«  en  uundværlig  Nødhjælp 
for  de  mere  livskraftige  Stater.  Dette  stod  utvivlsomt  fast 
efter  de  sidste  Aars  sørgelige  Erfaringer,  og  selv  Harden- 
berg,  der  endnu  i  Teplitz  havde  været  til  Sinds  at  udvide 
Forbundsmajoritetens  Rettigheder,  var  alt  længst  kommen 
paa  andre  Tanker.  Ogsaa  Metternich  anerkjendte  nu  det 
umulige  i  at  gjennemføre  Planerne  fra  Teplitz;  han  advarede 
Forsamlingen  mod  at  forvandle  Statsforbundet  til  en  Forbunds- 
stat og  nedlagde  en  levende  Protest  mod  det  hadefulde 
Udtryk  »Liberum  Veto«,  da  denne  Indsigelsesret  netop 
var  uadskillelig  fra  Suveræniteten.     I  det  væsentlige  forblev 

det  sluttelig  ved  hint  Bud  i  Porbundsaktens  Art.  VII,  som 
forlangte  Enstemmighed  for  alle  Grundlove  og  organiske 
Institutioner,  og  det  eneste  Udbytte  af  den  lange  Drøftelse 
var  en  uklar  Definition  af  det  uklare  Udtryk  »organiske  In- 
stitutioner«;  det  skulde  betyde  »blivende  Anstalter  som 
Middel  til  Opfyldelse  af  vedtagne  Forbunds-Øjemed«. 

Lige  saa  tarveligt  var  Resultatet  af  de  besværlige  For- 
handlinger om  den  saakaldte  »permanente  Instans«. 
Alle  Konferencens  Medlemmer  vidste  i  ovrigt.  hvor  Nøglen 
fandtes  til  denne  Gaade.  Den  hele  Strid  gjaldt  i  Virkelig- 
heden ikke  Forbundsdomstolen,  men  den  preussiske  Toldlov, 
der  som  en  truende  Sky  hang  over  de  smaa  Naboers  Hoved. 
Da  den  regelmæssige  Retspleje  ikke  hørte  under  Forbundets 
Omraade,  skulde  den  tilsigtede  »permanente  Instans«  heller 
ikke  træde  i  Steden  for  den  gamle  Rigskammerret,  men 
ene  og  alene  afgjore  Stridigheder  mellem  Forbundsstaterne. 
Hvilken  Lykke  for  Kurhessen,  Nassau,  Mecklenburg,  Anhalt 
og  de  thiiringske  Smaas tater,  om  de  nu  kunde  bringe  deres 
talløse  Klagemaal  over  det  preussiske  Toldvæsen  for  en 
staaende  Forbundsdomstol,  som  skulde  bestaa  af  sexten  Ikke- 
Preussere  mod  en  enkelt  Preusser!  Saaledes  lod  det  fryg- 
tede preussiske  Enklavesystem  sig  maaske  sluttelig  fjærne 
ad  Civilprocessens  Vej.  Dog  Preussen  og  Bayern  lode  sig 
ikke  rokke,  og  saaledes  maatte  man  endelig  »midlertidig« 
slaa  sig  til  Ro  med  den  bestaaende  Avstrægalbestemmelse 
af  1817,  hvisaarsag  Afgj øreisen  af  slige  Stridigheder  hjem- 
faldt til  en  af  begge  Parter  valgt  højeste  Domstol  i  en  af 
Forbundsstaterne,  Bernstorff  var  kun  halvvejs  fornøjet  med 
sit  Held;  han  vidste  godt,  hvor  lidet  en  sædvanlig  Over- 
domstol egner  sig  til  at  bedømme  vanskelige  statsretlige 
Spørgsmaal;  men  han  betragtede  det  dog  alligevel  som  en 
Gevinst,  at  en  fra  første  Færd  partisk  Forbundsdomstol  ikke 
var  bleven  oprettet. 

Ogsaa  de  nye  Bestemmelser  om  Exekution  vare  holdte 
i  samme  forsigtige  partikularistiske  Aand.    I  Regelen  skulde 

Forbundsdagen  kun  forhandle  med  Regeringerne  og  blot 
vedtage  Exekution  mod  dem;  kun  naar  en  Forbundsregering 
selv  søgte  om  Hjælp,  eller  i  Tilfælde  af  Oprør,  turde  For- 
bundsdagen skride  umiddelbart  ind  mod  Undersaatterne. 


Ved  alle  hidtidige  Drøftelser  vare  Preussen  og  Bayern 
gaaede  Haand  i  Haand;  men  helt  anderledes  stillede  Par- 
tiernes Kamp  sig  ved  den  anden  Del  af  »Schlussakte«,  som 
i  atten  Artikler  (Art.  XXXV— LII)  gav  Forskrifter  om  For- 
bundets udenrigske  Politik  og  Hærvæsen.  I  disse  »militær- 
politiske Spørgsmaal«  repræsenterede  Preussen  nu  som 
tidligere  Forbundets  Enhed;  virksom  Beskyttelse  mod  Ud- 
landet var  efter  Hardenbergs  Mening  den  eneste  Velsignelse, 
den  indadtil  saa  ufrugtbare  Forbundspolitik  endnu  mægtede 
at  skaffe  Nationen.  Kong  Frederik  Vilhelm  kunde  endnu 
ikke  ret  glemme,  at  han  ikke  havde  faaet  sine  Provinser 
Preussen  og  Posen  optagne  i  Forbundet;  desto  mere  ind- 
trængende ønskede  han  nu  et  evigt  Forsvarsforbund  mellem 
det  tyske  Forbund  og  de  tvende  Helstater  Østerrige  og 
Preussen;  mægtede  man  ikke  at  opnaa  dette,  ønskede  han 
i  det  mindste  et  bestemt  Svar  paa  det  endnu  stadig  aabne 
Spørgsmaal:  hvad  vil  egentlig  en  Forbundskrig  sige?  Naar 
en  af  de  tvende  Stormagter  skulde  blive  angreben  i  sine 
ikke-tyske  Provinser,  da  skulde  Forbundet  være  beføjet  til 
at  erklære  Krig  ved  en  simpel  Flertalsbeslutning,  og  kom  en 
slig  Beslutning  ikke  i  Stand,  maatte  det  dog  ikke  være  de 
Stater,  som  udgjorde  Minoriteten,  formente  paa  deres  Side  at 
yde  den  angrebne  Magt  sin  Hjælp.  Kongen  tænkte  herved 
nærmest  paa  sin  egen  usikre  Østgrænse,  men  dog  ogsaa  paa 
det  østerrigske  Italien ;  thi  om  det  Punkt  var  han  enig  med 
sin  Statskansler,  at  ethvert  Angreb  paa  Østerrige  truede 
hans  Stat.  Den  preussiske  Konges  Tankegang  fandt  imid- 
lertid   heftig   Modstand  paa  alle   Punkter.     Mellemstaterne 

bar  allerede  nu  kun  med  Uvilje  deres  Forbundspligt  og 
følte  ingen  Lyst  til  yderligere  at  øge  denne  Byrde.  End- 
ogsaaZentner  viste  sig  denne  Gang  uvillig,  næsten  jQendtlig; 
hans  Adfærd  røbede,  at  Miinchenerhoffet  som  Fører  for  et 
absolut  tysk  Forbund  eventuelt  i  Stilhed  forbeholdt  sig  at 
hævde  en  væbnet  Nevtralitet.  Ogsaa  Udlandet  kom  i  Be- 
vægelse; i  foruroligende  Depecher  skildrede  samtlige  frem- 
mede Sendemænd  ved  Forbundsdagen  de  truende  Farer  ved 
et  sligt  stort,  mellemevropæisk  Folkeforbund;  Petersborger- 
Kabinettet  var  meget  stødt  over  sin  tyske  Forbundsfælles 
Mistillid,  ja  selv  det  engelske  Hof,  der  ellers  var  saa  ven- 
skabelig sindet,  advarede  i  Fortrolighed  Wienerhoffet  mod 
at  drive  Rusland  over  i  Frankrigs  Arme.  Efter  alt  dette 
vilde  Metternich  ikke  beslutte  sig  til  ubetinget  at  støtte 
det  preussiske  Forslag;  han  frygtede  at  »kompromittere 
Forbundet  over  for  Bvropa«. 

Efter  en  haardnakket,  smaalig  Strid  enedes  Konferencen 
først  og  fremmest  om,  at  Forbundets  Krigserklæringer  kun 
skulde  besluttes  i  Plenum  og  med  to  Tredjedels  Majoritet. 
Angrebskrige,  som  en  Forbundsstat  med  ikke -tyske  Besid- 
delser paabegyndte,  skulde  derimod  være  »Forbundet  absolut 
uvedkommende«.  Derpaa  fulgte  i  Art.  XXXXVII  Forskrifter 
for  det  Tilfælde,  at  der  rettedes  et  Angreb  mod  en  tysk 
Forbundsstats  ikke-tyske  Besiddelser;  i  dette  Tilfælde  kunde 
Forbundsdagen  i  sin  snævrere  Forsamling  med  simpel  Ma- 
joritet beslutte,  at  Forbundets  Omraade  svævede  i  Fare, 
hvorpaa  Forbundskrigen  kunde  erklæres  paa  sædvanlig  Maade. 
Kongen  af  Preussen  var  kun  lidet  opbygget  ved  sine  Di- 
plomaters halve  Resultater;  men  Metternich  trøstede  ham 
med  Fremtiden,  som  muligvis  engang  kunde  tilstede  et 
evigt  Forbund  mellem  Preussen,  Østerrige,  Tyskland  og 
Nederlandene.  Først  i  en  langt  senere  Tid,  da  den  frede- 
lige dualistiske  Politik  var  gaaet  i  Vasken,  skulde  man  i 
Berlin  komme  til  Erkjendelse  af,  hvilket  Ris  Preussen  ved 
denne  Art.  XXXXVII  havde  bundet  til   sig   selv,    hvor   let 

en  Forbundsmajoritet  kunde  misbruge   denne  Artikel  til   at 
drage  den  nordtyske  Stormagt  ind  i  Huset  Østerriges  Krige. 

Heller  ikke  Hærspørgsmaalet  naaede  sin  Afslutning, 
kun  aftalte  man,  at  de  mindste  Forbundsstaters  Kontingenter 
udelukkende  skulde  bestaa  af  Fodfolk.  Med  Hensyn  til 
Forbundsfæstningerne  satte  Preussen  med  Ned  igjennem,  at 
Mainz,  Luxemburg  og  Landau  aiierkjendtes  som  saadaniie, 
hvorimod  man  ikke  kunde  komme  til  Enighed  om  den  fjerde; 
Øvretyskland  henlaa  derfor  endnu  stadig  uden  Værn,  og 
Huset  Rothschild  aagrede  lystig  videre  med  de  tyske  Fæst- 
ningssummer.  Kronprins  Ludvig  skildrer  altsaa  denne 
Forbundets  Hærpolitik  ganske  korrekt,  naar  han  i  sin  be- 
synderlige Lapidarstil  skriver:  »Lægger  man  ikke  Hesten 
Tøjlerne  galt  paa?  Hvor  der  skulde  være  Enhed,  udad  til, 
er  man  derimod;  i  det  indre,  til  Frihedens  Undertrykkelse, 
efterstræber  man  den  med  Iver«.  Han  vidste  kun  ikke,  at 
hans  elskede  Bayern  i  Hærspørgsmaalet  viste  sig  lige  saa 
ustyrligt  som  de  andre  Rhinforbunds-Kongeriger. 

Den  tredje  Del  af  Schlussakte  (Art.  Lill— LXV)  be- 
gyndte strax  med  den  Sætning,  at  »Forbundsmedlemmernes 
Uafhængighed  i  Almindelighed  udelukker  enhver  Indflydelse 
fra  Forbundets  Side  paa  det  indre  Statsstyre«.  Her  stødte 
man  nu  paa  den  skæbnesvangre  Art.  XIII  i  Forbundsakten. 
At  denne  Artikel  kun  skulde  tydes  i  stræng  monarkisk 
Retning,  vare  alle  Medlemmer  af  Konferencen  paa  det  rene 
med,  og  Forsamlingen  følte  sig  yderligere  styrket  i  sit 
strængt  konservative  Sindelag,  da  der  i  Vinterens  Løb  ind- 
traf nedslaaende  Efterretninger  fra  Syd-  og  Vestevropa.  I 
Januar  1820  udbrød  en  Opstand  i  den  spanske  Hær;  i  Fe- 
bruar blev  Bourbonernes  Tronarving,  Hertugen  af  Berry, 
myrdet;  Legitimitetens  Bygning  knagede  i  alle  Puger,  og 
vemodig  sukkede  Forbundsdagen:  »En  Begivenhed  af  denne 
Natur  bliver  en  almindelig  Sorg  for  det  civiliserede  Evropa«. 
Strax  derpaa  opdagede  man  en  uhyggelig  Sammensværgelse 
i  London,    Oprøret  greb   om    sig  i   hele  Spanien,   og  ogsaa 

Portugal  reves  med  i  denue  Hvirvel.  Paa  alle  Hold  bævede 
Kevolutionen  atter  sit  Hoved,  men  desto  mere  bestemt  fast- 
holdt man  i  Wien  den  Beslutning  at  hævde  Roligheden  i 
Evropas  Centrum.  De  konservative  i  alle  Lande  rettede 
forhaabningsfulde  Blikke  mod  denne  Forsamling  af  tyske 
Statsmænd;  »Wienerkonferencerne  ere  vort  Redningsanker«, 
sagde  Richelieu  til  Kejser  Frans's  Sendemand,  »og  med 
Guds  Hjælp  vil  den  sociale  Ordning  kunne  reddes«. 

Trods  alt  dette  bar  Drøftelsen  af  Stændersporgsmaalet 
det  samme  mæglende  Præg,  som  i  det  hele  karakteriserede 
Wienerkonferencerne;  kun  de  tvende  Ultra'er,  Berstett  og 
Marschall,  prøvede  en  omfattende  Fortolkning  af  Art.  XIH 
i  absolutistisk  Retning;  men  Forsamlingen  følte,  at  man  nu 
maatte  berolige  Nationen  i  det  mindste  med  Hensyn  til  den 
ærlige  Gjennemferelse  af  bemeldte  Artikel,  og  man  enedes 
derfor  sluttelig  om  den  meget  vage  Bestemmelse  (Art.  LIV.): 
Forbundsdagen  har  at  vaage  over,  at  Art.  XIII  ikke  bliver 
uopfyldt  i  nogen  Forbundsstat;  hvert  Medlem  af  Forbundet 
blev  det  forbeholdt  at  søge  Forbundets  Garanti  for  sin  For- 
fatning. Hertil  sluttede  sig  det  velmente  Forslag:  de  be- 
staaende  Forfatninger  kunne  kun  ændres  »paa  den  i  Forfat- 
ningen selv  bestemte  Maade.« 

Herpaa  fulgte  nu  Hovedsætningen  i  hele  den  nye  tyske 
konstitutionelle  Statsret.  Det  »monarkiske  Princip«, 
som  paa  Wiirttembergs  Forslag  alt  havde  fundet  almindelig 
'Anerkjendelse  i  Karlsbad  og  i  Virkeligheden  ogsaa  var 
uundværligt  for  dette  Fyrsteforbunds  Bestaaen,  anerkjendtes 
nu  som  udtrykkelig  Regel  for  alle  tyske  Forfatninger.  Art. 
LVII  bestemte:  »Den  hele  Statsmyndighed  maa  forblive 
samlet  hos  Statens  Overhoved,  og  Suverænen  kan  ved  en 
Forfatning  kun  bindes  til  Stændernes  Medvirkning  i  Udøvelsen 
af  bestemte  Rettigheder«.  Gentz  jublede,  da  Konferencernes 
Udvalg  var  blevet  enigt  om  denne  Sætning ;  alt  længe  havde 
han  ført  en  Pennekrig  mod  Montesquieus  Theori  om  Stats- 
magternes Deling  og  mod  Rottecks  Folkesuverænitet;  nu  saae 

han  alle  disse  anarkiske  Doktriner  »uigjenkaldelig  styrtede« 
ved  en  hojtidelig  Udtalelse  fra  det  tyske  Areopag,  og  da 
han  paa  Publicisters  Vis  overvurderede  Betydningen  af  slige 
theoretiske  Kampe,  skrev  han,  fuld  af  overmodig  Glæde, 
den  Ude  December  i  sin  Dagbog:  »Et  af  de  storste  og 
værdigste  Kesultater  af  vor  Tids  Forhandlinger;  en  Dag, 
vigtigere  end  Dagen  ved  Leipzig.«  Ogsaa  hans  tro  Følge- 
svend Adam  Muller  ønskede,  at  denne  Sætning  maatte  gaa 
over  i  den  almindelige  evropæiske  Statsrets  Codex,  og  hele 
tre  Aartier  igjennem  blev  Art.  LVII  i  W.  S.  A.  fra  alle 
tyske  Kathedre  snart  lidenskabelig  prist,  snart  bekæmpet 
som  »det  monarkiske  Systems  Motto«.  Artiklens  praktiske 
Betydning  var  ulige  ringere,  end  Doktrinens  Mænd  antoge. 
Konferencens  j uristiske  Dilettanter  havde  paa  ny  ikke  for- 
staaet  at  finde  et  skarpt,  statsretligt  Udtryk  for  deres  poli- 
tiske Tankegang;  Artiklens  Ordlyd  var  saa  elastisk,  at  en- 
hver af  de  bestaaende  Forfatninger  til  Ned  kunde  forliges 
med  den,  og  at  Bayern  kunde  give  sit  Samtykke  med  lige 
saa  ringe  Betænkelighed  som  Sachsen  og  Hannover.  Denne 
Bebudelse  af  det  monarkiske  Princip  ændrede  intet  i  de 
bestaaende  Tilstande;  det  var  kun  uforeneligt  med  det  rene 
parlamentariske  System,  men  dette  havde  for  Tiden  kun 
enkelte  og  rent  magtesløse  Tilhængere  i  Tyskland. 

Blandt  alle  Forskrifter  i  de  nye  Forfatninger  fandt  Di- 
plomaterne i  deres  Sjælekvide  ingen  saa  farlig  som  Land- 
dags-Forhandlingernes Offentlighed.  Angaaende  Forkastelig- 
heden af  denne  demagogiske  Utilbørlighed  var  man  lige  saa 
enig  i  Wien  som  tidligere  i  Karlsbad.  Ministrene  fra  de 
konstitutionelle  Stater  udgøde  sig  i  bitre  Klager  over  den  par- 
lamentariske Veltalenheds  Tøjlesløshed;  alle  indrømmede,  at 
den  ubegrænsede  Offentliggjorelse  af  slige  Taler  var  i  Mod- 
strid med  den  nye  Presselovs  heldbringende  Forskrifter, 
og  Metternich  mente,  at  ved  dette  Misbrug  vilde  enhver 
Stat,  som  ikke  talte  mindst  10  Millioner  Indbyggere,  red- 
ningsløst  gaa  til  Grunde.     Alligevel    nærede  Zentner  Be- 

tænkeligheder  ved  at  indlade  sig  paa  en  Ændring  i  den 
bayerske  Forfatning,  Ultra'erne  bukkede  ogsaa  denne  Gang 
under,  og  man  naaede  atter  kun  et  halvt  Resultat.  Art. 
LIX  bestemte,  at  Landdagenes  Forretningsorden  maatte  sørge 
for,  at  de  lovlige  Grænser  for  Ytringsfriheden  ikke  over- 
skredes,  hverken  under  Forhandlingerne  eller  ved  tieres  Of- 
fentliggj øreise  i  Trykken.  Den  forsøgte  Omdannelse  af  den 
tyske  konstitutionelle  Statsret  gik  saaledes  sluttelig  overalt 
op  i  tomme  Ord. 


Konferencerne  arbejdede  med  udholdende  Flid,  akjønt 
der  i  det  lystige  Wien  naturligvis  hverken  var  Mangel  paa 
Gilder  eller  Festligheder;  Dag  paa  Dag  samledes  snart  Ud- 
valgene, snart  Plenum  om  det  lange  Bord  i  Metternichs 
Forværelse.  Høsten  syntes  allerede  heldig  bragt  under  Tag, 
da  Wiirttemberg  pludselig  søgte  at  forstyrre  Frugterne  af 
det  langvarige,  besværlige  Mæglingsværk.  Kong  Vilhelm 
havde  hidindtil  med  Fortrædelighed  ladet  sin  konservative 
Minister  Wintzingerode  frie  Hænder;  men  da  hed  det  sig  i 
Januar,  at  Konferencerne  vilde  krænke  Forbundsrettens 
Former,  at  den  kort  og  godt  vilde  paatvinge  Forbundsdagen 
sine  Beslutninger,  og  Kong  Vilhelm  vilde  ikke  lade  en 
saa  herlig  Lejlighed  gaa  ubenyttet  hen  til  atter  at  spille 
Frihedens  Talsmand  og  spænde  Ben  for  sine  durchlauchtige 
Fæller.  Hans  Sendemænd  fik  ufortøvet  det  Paalæg  højtide- 
lig at  erklære,  •  at  Kongen  aldrig  vilde  give  sit  Samtykke 
til  en  slig  Plan;  man  turde  ikke  tilstede  de  tvende  Stor- 
magter at  omgaa  Forbundsdagen. 

Denne  Streg  var  alt  længe  forberedt;  Kongen  rejste 
selv  til  Weimar  for  at  vinde  Karl  Avgusts  Hjælp  og  søgte 
gjennem  sin  Svigerinde,  Arvestorhertuginden  Maria  Paulovna, 
at  paavirke  Czaren.  Dette  uventede  Slag  fremkaldte  først  en 
levende  Bekymring  i  Wien,    og  mange  antoge   allerede  det 


146  Fra  den  tyske  Reaktionstid. 

hele  Arbejde  for  spildt,  da  »Schlussakten«  kun  kunde  ved- 
tages ved  enstemmig  Beslutning;  men  de  tvende  Stormagter 
besluttede  øjeblikkelig  at  træde  op  med  Alvor  mod  Wiirt- 
terabergeren.  »Man  maa«,  skrev  Bernstorff,  »vise  denne 
Monark,  som  handler  efter  slet  skjulte  Planer,  at  han  vil 
komme  til  at  staa  som  den  offentlig  erklærede  Fjende  af 
hele  det  øvrige  Tyskland.  Forsøger  han  at  sprænge  vort 
Forbund,  vil  det  ende  til  Skam  for  ham;  vi  give  ham  kun 
Valget  mellem  at  tiltræde  eller  at  udskille  sig  som  Fjende 
af  Forbundet;  i  modsat  Fald  vilde  Kapodistrias  triumfere.« 
Den  preussiske  Udenrigsminister  havde  ogsaa  Grund  til 
Uvilje.  Efter  alt,  hvad  der  i  de  sidste  Maaneder  var  sket 
med  Wurttembergs  frivillige  Bistand,  var  den  forsinkede 
Protest  kun  et  frivolt  Spil  med  Forbundsforfatningens  Bog- 
stav, og  den  gjentagne  Henvisning  til  Udlandets  Indsigelse 
lod  kun  Stuttgarter- Hoffets  Adfærd  fremtræde  i  et  endnu 
mere  tvetydigt  Lys.  Skulde  Wiener- Forhandlingernes  Ynke- 
lighed virkelig  paa  ny  begynde  i  Frankfurt?  Skulde  de 
samme  Fyrster,  som  nylig  ved  deres  Sendemænd  havde  givet 
Forbundsdagens  Grundbestemmelser  den  længe  lovede  Ud- 
tydning og  samvittighedsfuldt  overholdt  Forbundsdagens 
Stemmegivning,  skulde  de  virkelig  nu  lade  deres  egne 
Forbunds-Sendemænd  prøve  og  maaske  omforme  det  fuld- 
endte Arbejde?  Sikkerlig  led  Forbundsdagens  Værdighed, 
naar  man  nu  tvang  den  til  ubeset  at  vedtage  Wiener-Be- 
slutningerne;  men  hvad  blev  der  af  de  tyske  Suveræners 
Værdighed,  naar  denne  Sendemands-Kongres,  der  jo  ganske 
var  afhængig  af  deres  Fyrsters  Instruxer,  nu  som  en  højere 
Instans  skulde  træffe  Afgjørelse  over  samtlige  tyske  Rege- 
ringers frivillige  Overenskomst?  Hvad  Udbytte  kunde  man 
vente  sig  af  en  fornyet  Drøftelse  i  Frankfurt?  Vistnok  kun 
dette,  at  Wangenheim,  understøttet  af  de  sydtyske  Kamres 
Talere,  underkastede  Konferencernes  Beslutninger  en  ond- 
skabsfuld Kritik  og  sluttelig,  naar  han  havde  fremkaldt 
behørig  Ærgrelse,   vemodig  gik  sammen    med  Majoriteten. 

Metternich  saae  sin  Modstander  gjennem  Marv  og  Ben,  da 
ban  skrev  til  Kejser  Frans:  »Sagen  skal  nok  gaa  sin  Gang, 
men  Kongen  vil  have  Skinnet  af,  at  han  kun  fejer  sig  for 
Magten.« 

Alle  Hoffer  uden  Undtagelse  vare  af  samme  Mening; 
i  Weimar  udrettede  Kong  Vilhelm  intet,  det  bayerske  Mi- 
uisterraad  forkastede  Wiirttembergs  Forslag,  og  Konferencens 
samtlige  Medlemmer  forpligtede  sig  skriftlig  til  ikke  at  gaa 
fra  hverandre,  før  Schlussakten  var  endelig  vedtagen,  lige- 
som de  beller  ikke  vilde  taale  nogen  gjentagen  Drøftelse 
ved  Forbundsdagen.  Østerrige  paatog  sig  endelig  at  sætte 
det  gjenstridige  Hof  til  Vægs,  som  Bernstorff  udtrykte  sig. 
Baade  Kejser  Frans  og  Metternich  skreve  til  Stuttgart  og 
erklærede  meget  bestemt,  at  Konferencen  aldrig  vilde  til- 
stede Forbundsdagen  en  gjentagen  Drøftelse,  ligesom  Wiener- 
hoffet ej  heller  var  til  Sinds  at  bringe  Wiener-  saa  lidt  som 
tidligere  Karlsbader-Beslutningerne  frem  for  Forbundsdagen; 
det  vilde  ikke  udelukkende  staa  som  Lovgiver,  da  alle 
Forbundets  Medlemmer  jo  havde  lige  Del  i  Værket.  Dette 
Sprog  virkede;  i  en  smidig  Svarskrivelse  gav  den  wiirttem- 
hergske  Førsteminister  Wintzingerode  sit  Samtykke  til  Kon- 
ferencens Anskuelser  og  søgte  at  fremstille  hele  Striden 
som  en  Misforstaaelse. 

Den  24de  Maj  sluttedes  Konferencerne,  og  nu,  da 
Wienerdramaet  var  færdigt,  maatte  Forbundsdagens  Satyrer 
begynde  deres  Fakkeldans.  Hvor  mange  satiriske  Bemærk- 
ninger over  deres  Uvirksomhed  havde  Staklerne  ikke  maattet 
finde  sig  i  fra  den  liberale  Presses  Side!  Den  10de  April, 
efter  Udløbet  af  den  forlængede  Ferie,  traadte  Forbunds- 
dagen atter  sammen  og  besluttede,  efter  en  Anvisning  fra 
Metternich,  foreløbig  kun  at  holde  fortrolige  Møder,  da 
Wienor-Konferencerne  endnu  ikke  vare  afsluttede.  Den 
20de  April  samledes  man  atter  og  fattede  den  Beslutning 
at  komme  til  et  nyt  fortroligt  Mede  otte  Dage  senere.  Et 
Votum  fra  Wiirttemberg  om  Mainzer-Undersøgelseskonimis- 

sionens  Exterritorialitetsret,  en  Anmeldelse  fra  Danmark  om 
den  paafulgte  Udnævnelse  af  to  Censorer  i  Holsten  —  slige 
Statshemmeligheder  dannede  det  eneste  Indhold  for  disse 
fortrolige  Drøftelser.  Endelig  den  8de  Juni  holdt  Forbunds- 
dagen, for  første  Gang  i  dette  Aar,  et  offentligt  Mede. 
Forsamlingen  »gik  sammen  i  et  Plenum«,  Wiener-Schluss- 
akten  oplæstes,  efter  et  kort  Foredrag  af  Præses  udtalte  de 
tvende  Stormagter  deres  Samtykke  og  derpaa  udtømte  Ke- 
præsentanterne  for  de  øvrige  61  Stemmer  den  tyske  Kan- 
cellistils hele  Floskelrigdom  for  efter  Aftale  med  forskjellige 
Vendinger  at  sige  akkurat  det  selv  samme;  kun  Wiirttem- 
berg  kunde  ikke  nægte  sig  den  Fornøjelse  at  lade  nogle 
ondskabsfulde  Bemærkninger  om  den  uregelmæssige  Frem- 
færd gaa  forud  for  sit  Samtykke.  Paa  Forbundsdagens  femte 
Aarsdag  blev  saaledes  det  tyske  Forbunds  anden  og  sidste 
Grundlov  vedtagen. 

Den  bedste  Kritik  over  det  hele  Arbejde  laa  i  den 
mærkelige  Kjendsgjerning,  at  paa  nær  Stuttgarter-Hoffet  og 
de  tvende  Ultra'er  Berstett  og  Marschall  vare  samtlige 
Deltagere  tilfredse  eller  lode  dog,  som  de  vare  det.  Med 
dyb  Bekymring  havde  Karl  Avgust  af  Weimar  set  hen  til 
Wienerforhandlingerne  og  bemyndiget  sin  Sendemand  til  i 
fornødent  Fald  at  trække  sig  tilbage  under  Protest,  saa- 
fremt  Konferencerne  vilde  søge  at  forstyrre  de  enkelte 
Staters  indre  Liv.  Nu  indsaa  han,  at  i  Grunden  blev  alt 
ved  det  gamle;  han  paaskjønnede  med  Taknemmelighed 
Stormagternes  Maadehold  og  rejste  i  Foraaret  til  Prag  for 
at  aflægge  et  Besøg  hos  Kejser  Frans,  som  modtog  ham 
meget  venlig  og  tilsyneladende  ganske  havde  forglemt  sin 
Harme  mod  den  gamle  »Bursch«.  Ogsaa  Senaterne  i  de 
frie  Stæder,  som  vare  saa  ilde  anskrevne  ved  Wienerhoffet^ 
trak  Vejret  lettere,  og  de  inderlige  Taksigelser,  deres  Sende- 
mand ved  Konferencens  Slutning  bragte  Huset  Østerrige, 
kom  sikkert  fra  et  oprigtigt  Hjærte.  I  Miinchen  blev  dea 
hjemvendende  Zentner   af  sin  Konge  overøst  med  Naades- 

bevisninger  og  strax  udnævnt  til  Statsminister.  Berliner- 
kabinettet var  ikke  mindre  tilfreds ;  thi  Bernstorffs  hæderlige 
og  velvillige  Forhold  havde  ved  de  sraaa  Hoffer  overvundet 
mange  Fordomme,  man  her  fra  Frihedskrigens  Tid  endnu 
nærede  mod  Preussen. 

Ikke  fuldt  med  samme  Tilfredshed  kunde  Metternich 
se  tilbage  paa  Konferencerne,  som  i  Tavshed  havde  begravet 
saa  mange  af  hans  Yndlingsplaner.  Han  havde  noksom 
maattet  erfare,  hvilken  sej,  stille  Modstand  enhver  gjennem- 
gribende  Ændring  vilde  møde  i  dette  brogede  tyske  Stats- 
samfund; han  vidste,  at  han  talte  Usandhed,  da  han  den 
17de  Maj  skrev  til  Kejser  Frans  ganske  i  den  hovmodige 
Karlsbader-Tone:  »Et  Ord,  udtalt  af  Østerrige,  bliver 
ubrødelig  Lov  i  hele  Tyskland;  nu  først  ville  Karlsbader- 
Forholdsreglerne  træde  virkelig  ud  i  Livet.«  Han  havde 
dog  ligefuldt  Grund  til  ikke  at  være  ganske  ufornøjet  med 
sine  Resultater.  Som  det  gamle  Østerrige  nu  engang  var 
stillet,  tilsyneladende  saa  mægtigt  og  misundelsesværdigt, 
men  dog  næsten  segnende  under  den  umulige  Opgave  at 
beherske  Tyskland,  Italien  og  Ungarn,  raaatte  Hofborgen 
allerede  være  fornøjet,  naar  det  tyske  Forbund  gik  magelig 
videre  i  den  gamle  Skure.  Ved  sin  bydende  Adfærd  i 
Karlsbad  havde  Metternich  kun  skræmmet  Smaahofferne; 
hans  forekommende  Adfærd  i  Wien  vandt  ham  nu  en  Tillid, 
som  var  ulige  værdifuldere,  og  netop  nu,  da  Revolutionen 
brød  løs  i  Sydevropa,  raaatte  enhver  Tvist  i  Tyskland  for- 
hindres. Han,  den  østerrigske  Statsmand,  kunde  hverken 
efter  sin  Stilling  eller  Natur  nogen  Sinde  nære  positive  Planer 
for  Tyskland;  for  ham  var  det  nok,  at  Frankfurter-Mølle- 
hjulet arbejdede  videre  med  samme  regelmæssige  Klapren 
som  Regensburgerhjulet  i  gamle  Dage;  om  man  just  ogsaa 
malede  Korn,  kom  ikke  saa  nøje  i  Betragtning.  Det  var 
hans  Alvor,  da  han  engang  skrev  til  en  fortrolig  Ven: 
Konferencerne  have  i  kort  Tid  fuldbragt  et  uhyre  Arbejde; 
han  havde  jo   ogsaa   med    rastlos  Flid    holdt  Foredrag   og 

smeddet  Artikler,  ja  ikke  engang  ladet  sig  forstyrre  i  sin 
Iver  ved  en  elsket  Datters  Død,  som  greb  ham  dybt.  Det 
intetsigende  i  dette  tomme  Paragraf- Arbejde  blev  ham  al- 
doles  ikke  bevidst. 

Nationen  befandt  sig  hverken  værre  eller  bedre  efter 
end  før  Konferencerne,  og  den  modtog  Schlussakten  højst 
ligegyldig.  Forbundsdagens,  allerede  i  sit  Grundlag  for- 
fejlede Bygning  var  endnu  ikke  moden  til  Nedrivning;  nogle 
velmente  Forbedringer  kunde  ikke  fæstne  den;  men  hvor  lang 
Tid  skulde  dog  ikke  endnu  forløbe,  før  denne  helt  i  Parti- 
kularisme nedsunkne  Slægt  kunde  naa  den  Erkjendelse,  at 
den  af  Ancillon  saa  »forroste«  Enhed  mellem  et  Heles 
Kraft  og  hver  enkelt  Stats  Suverænitet  ikke  var  stort  andet 
end  Cirklens  Kvadratur? 


III. 

Wiener-Konferencerne.  —  Den  preussiske  Told- 
lovgivning og  Smaastaterne.  —  Kothen  mod 
Preussen.  —  List  i  Wien.  —  Preussens  Sejr.  — 
Sydtyske  Toldplaner.  —  Elbskibsfartshandelen. 
—  Anhalts  Smughandel.  —  Preussens  afventende 
Holdning. 

Hovedforhandlingen  i  Konferencerne  endte  altsaa  med  et 
farveløst  Kompromis,  som  ikke  medførte  nogen  videre  Virk- 
ning; men  langt  mere  følgerig  var  en  Episode  i  Wienerdrøftel- 
serne :  Kampen  om  den  preussiske  Toldlov.  Da  Hardenberg 
udstedte  sine  Instruxer  til  Bernstorff,  indskærpede  han  ham 
endnu  engang,  at  et  Forbunds-Toldvæsen  var  umuligt  under 
de  nuværende  Forhold  i  de  tyske  Stater.  Dernæst  gjentog 
Kansleren  mundtlig  for  Udenrigsministeren,  hvad  han  sam- 
tidig svarede  Ordføreren  for  den  List'ske  Handelsforening 
og  lod  offentliggjøre  i  Statstidenden:    »Man  kan  derfor  kun 

bringe  Sagen  tilbage  til  det  Punkt,  at  de  enkelte  Stater,  som 
tro  sig  besværede  ved  den  nuværende  Tilstand,  søge  at 
komme  til  Enighed  med  de  Medlemmer  af  Forbundet,  hvor- 
fra i  Følge  deres  Opfattelse  de  tyngende  Forhold  stamme; 
de  Foranstaltninger,  som  saaledes  ere  aftalte,  maa  dernæst 
føres  videre  fra  Grænse  til  Grænse  og  mere  og  mere  bringe 
de  indre  Skillevægge  til  at  falde.«  Saaledes  blev  den  preus- 
siske Regerings  handelspolitiske  Program  endnu  engang  klart 
og  utvetydig  udtalt;  den  fastholdt  sin  Toldlovgivning,  men 
erklærede  sig  beredt  til  at  afslutte  frie  Overenskomster  med 
andre  Forbundsstater  og  herigjennem  indrømme  dem  enten 
Tilslutning  til  sit  Toldomraade  eller  Handelslettelser.  Den 
preussiske  Regering  indsaa  imidlertid  ogsaa  —  og  herpaa 
beroede  dens  Overlegenhed  -,  at  alle  Klager  mod  de  indre 
Toldskranker  forbleve  tomme  Ord,  saa  længe  de  tyske  Stater 
ikke  kunde  komme  overens  om  en  fælles  Toldlovgivning. 

Bernstorff  var  fra  første  Færd  beredt  paa  levende  Mod- 
sigelse; han  vidste  vel,  hvorledes  disse  ædruelige  handels- 
politiske Tanker,  som  nu  til  Dags  synes  saa  indlysende,  vare 
ufattelige  for  de  tyske  Hoffer;  men  slige  lidenskabelige 
Udbrud  af  »hadefulde  Fordomme«,  han  maatte  opleve  i 
Wien,  overgik  dog  hans  værste  Forventninger.  Tidsalderens 
naive  statsøkonomiske  Uvidenhed  fejrede  sine  Saturnalier 
paa  Konferencen ;  næsten  hele  det  tyske  Diplomati  løb  Storm 
mod  den  preussiske  Toldlovgivning.  Saa  snart  Handelsspørgs- 
maalene  kom  paa  Tale,  forskød  Partistillingen  sig  fuld- 
stændig; den  preussiske  Sendemand,  som  i  næsten  alle 
andre  Spergsmaal  drog  Forsamlingens  Flertal  med  sig,  stod 
i  de  handelspolitiske  Drøftelser  næsten  lige  saa  isoleret  som 
i  de  militære;  han  fremtraadte  som  den  tyske  Enigheds 
Fredsforstyrrer.  De  samme  Hoffer,  som  ellers  overalt  saa 
ængstelig  søgte  at  indskrænke  Forbundets  Virkekreds,  vilde 
ved  en  retsstridig  Forbuudsbeslutning  atter  omstøde  den 
heldbringende  Reform,  som  havde  skaffet  det  preussiske 
Tyskland  det  frie  Samkvem.     Fra  Mund  til  Mund  gik  den 

sofistiske  Paastand,  at  den  preussiske  Lovgivning  stedte  an 
mod  Art.  XIX  i  Porbundsakten,  som  dog  slet  ikke  indeholdt 
andet  end  det  Tilsagn,  at  Forbundsdagen  skulde  drøfte  (»in 
Berathung  treten«)  Handelen  og  Samfærdselen. 

Endog  veltænkende  Personligheder  lode  sig  forlyde  med, 
at  Preussens  onde  Genius  havde  skabt  hin  ulykkelige  Lov 
som  overalt  havde  forspildt  Tillid  og  Hengivenhed.  Preussen 
vil  engang  komme  til  at  angre  det!  Og,  besynderlig  nok! 
de  harmfulde  Forkæmpere  for  den  tyske  Handelsfrihed 
rettede  udelukkende  deres  Angreb  mod  Preussen,  skjønt 
ogsaa  andre  Forbundsstater  gjorde  sig  skyldige  i  samme 
Misgjerning.  Bayern  havde  t.  Ex.  ganske  nylig  (22de  Juli 
1819)  offentliggjort  en  ny  Toldlov,  men  ingen  forivrede  sig 
mod  den,  og  hvad  nu  den  osterrigske  Toldlovgivning  angik, 
betyngede  dens  Prohibitivsystem  ikke  blot  alle  Varer  ulige 
haardere  end  den  preussiske  Lov,  men  det  forbød  endog  helt 
og  holden  enkelte  tyske  Frembringelser,  t.  Ex.  Pranken-  og 
Moselvinene.  Metternich  sagde  kort  og  godt  til  Berstett: 
»Jeg  betragter  Østerrige  som  aldeles  uinteresseret  i  Handels- 
spørgsmaalet«,  og  Badens  Sendemand  tog  uden  Indsigelse 
imod  denne  Erklæring  som  en  selvfølgelig  Sag.  Smaasta- 
ternes  lidenskabelige  Iver  beviste  saaledes  netop,  hvor  stærkt 
deres  Interesser  vare  knyttede  til  Preussen,  og  hvor  lost 
til  Østerrige.  Nogle  af  Smaasta ternes  Ministre  repræsen- 
terede Tanken  om  en  fælles  tysk  Toldlovgivning,  t.  Ex. 
Fritsch  fra  Weimar,  hvis  Storhertug  havde  befalet  ham  at 
kræve  Forlæggelsen  af  alle  Toldlinjer  til  Forbundets  Grænse; 
ligesaa  Berstett,  som  fastholdt  den  Opfattelse,  at  Forbundet 
lettest  kunde  stille  Nationens  Utilfredshed  ved  at  tilstede 
almindelig  Samfærdselsfrihed.  Andre  vilde  blot  give  Han- 
delen med  tyske  Produkter  fri ;  men  hverken  det  første  eller 
det  sidste  Parri  vidste  at  angive  Midler  til  Gjennemførelse 
af  deres  Ideer;  Berstett  mente  saaledes  humoristisk,  at 
over  for  Udlandet  kunde  hver  Forbundsstat  ordne  sit  Told- 
væsen etter  Behag,    naar  blot  Toldskrankerne  faldt   bort   i 

Tysklands  Indre.  Til  disse  ærlige  Enthusiaster  sluttede  sig 
nogle  Forbundsfæller,  som  næppe  lagde  Delgsmaal  paa  deres 
smudsige  Bagtanker.  Hertugen  af  Koburg  kom  selv  til 
Wien  for  ved  sit  Veto  at  kuldkaste  Forbundets  Krigslov, 
saafremt  man  ikke  indrommede  ham  fri,  uindskrænket 
Samfærdselsfrihed;  da  Konferencen,  nu  imidlertid  ikke  klarede 
Forbundets  Militæ^lov,  blev  denne  fine  Plan  forpurret. 
Endnu  dristigere  optraadte  Marschall;  med  instinktmæssigt 
Had  sporede  han,  at  den  nye  Toldlovgivning,  dette  Værk 
af  »demagogiske  subalterne«  i  Berlins  Regeringskontorer, 
maaske  engang  kunde  skaffe  den  preussiske  Stat  Hegemoniet 
i  Norden;  ved  Tilintetgjerelsen  af  denne  Lov  tænkte  han 
samtidig  at  ydmyge  den  uheldsvangre  Stat  og  knuse  Hove- 
det paa  Revolutionens  Slange. 

Lignende  Tanker  nærede  Hoffet  i  Kassel,  som  allerede 
havde  aabnet  en  Toldkrig  mod  Preussen,  uden  engang  at 
prøve  paa  en  Forstaaelse  med  Nabostaten;  ved  en  Lov  af 
17de  Septb.  1819  blev  Ind-  eller  Gjennemforelsen  af  mange 
preussiske  Varer  forbudt  eller  belagt  med  svær  Told.  Over- 
skuddet af  de  forhøjede  Afgifter  skulde  anvendes  til  bedste 
for  de  hessiske  industridrivende,  hvem  den  preussiske  Told- 
lovgivning havde  bragt  til  Tiggerstaven  —  et  Løfte,  den 
gjerrige  Kurfyrste  selvfølgelig  aldrig  indløste.  I  Berlin 
tænkte  man  i  Begyndelsen  paa  Retorsioner;  men  Kongen 
holdt  sig  strængt  til  sit  Løfte,  at  den  preussiske  Told 
navnlig  skulde  ramme  ikke-tyske  Varer,  og  vilde  om  muligt 
undgaa  fjendtlige  Skridt  mod  tyske  Stater.  Ogsaa  en  Er- 
klæring fra  Finansministeriet  kom  til  det  Resultat,  at  de 
hessiske  Retorsioner  vare  absolut  skadelige  for  H essen,  men 
ufarlige  for  Preussen,  følgelig  »blot  burde  bekæmpes  for  en 
Forms  Sk.yld«.  Den  preussiske  Sendemand  i  Kassel  udtalte 
sig  paa  lignende  Vis  over  for  Kurfyrsten,  og  imidlertid  an- 
lagde man  Hovedlandevejen  fra  Berlin  til  Koln  over  Hoxter 
og  Paderborn  med  Omgaaelse  af  det  hessiske  Omraade; 
Færdselen    mellem    Nordøsten    og  Syden   trak   sig    nu    fra 

Hanau  til  Wiirzburg,  de  hessiske  Veje  begyndte  at  blive 
øde,  og  Kurfyrsten  maatte  igjen  nedsætte  sine  Kamp-Told- 
satser og  afventede  nu  nied  desto  større  Utaalmodighed  en 
Forbundsbeslutning,  som  skulde  ødelægge  hans  uovervinde- 
lige Nabos  Toldlinjer. 

Blandt  alle  Preussens  Modstandere  forstod  dog  ingen 
at  bruge  en  saa  grov  Mund  som  Hertug  Ferdinand  af 
Kothen,  et  forfængeligt,  ubetydeligt  Menneske,  som  i  1806 
paa  Grund  af  bevislig  Udygtighed  havde  maattet  forlade 
den  preussiske  Krigstjeneste  og  nu  ilede  til  Donau  for  at 
»afvende  det  ældgamle  Hus  Anhalts  Mediatisering.«  Den 
virkelige  Hersker  over  denne  Landstump  var  hans  Gemal- 
inde Julia,  en  født  Grevinde  Brandenburg,  altsaa  en  Halv- 
søster til  Kongen  af  Preussen,  en  Dame  af  Aand  og  Dan- 
nelse, umaadelig  stolt  af  sin  fyrstelige  Værdighed  og  stærkt 
fængslet  af  den  romantiske  Skoles  katholiserende  Retning. 
Da  Metternich  forstod  at  sætte  Pris  paa  en  slig  Forbunds- 
fælle, havde  han  udnævnt  Adam  Muller  til  østerrigsk  For- 
retningsfører ved  de  anhaltske  Hoffer,  og  han,  det  ultra- 
montane  Partis  fejrede  Publicist,  blev  snart  den  romantiske 
Hertugindes  uundværlige  Raadgiver.  Muller  hadede  sin 
preussiske  Hjemstavn  med  en  Renegats  hele  uædle  Harme, 
og  hans  opfindsomme  Hoved  udklækkede  en  Plan  til  en 
storartet  Gavtyvestreg  af  smaafyrstelig  Statskunst,  som  skulde 
udhule  den  preussiske  Toldlovgivning  fra  inden  af  og  gjøre 
den  umulig  i  det  mindste  for  Provinsen  Sachsen.  Kothener- 
Landet  gjennemstrømmes  paa  nogle  Mil  af  Elben,  og  Elben 
hørte  med  til  de  Floder,  Wienerkongressen  havde  indrømmet 
en  »fuldkommen  Frihed  for  Skibsfarten«.  Hvilken  glimrende 
Udsigt  aabnede  sig  nu  ikke  for  Kothens  Magtstilling,  naar 
Konferencen  paa  Forbundets  Vegne  lod  sig  bevæge  til  ube- 
tinget og  øjeblikkelig  at  indføre  Friheden  paa  Elben!  I  saa 
Fald  kunde  Hertugen  begynde  en  selvstændig  evropæisk 
Handelspolitik,  skjønt  hans  Land  var  fuldstændig  indesluttet 
af  preussisk  Omraade;    han    kunde    misbruge   Friheden    for 

Elbskibsfajten,  midt  i  den  preussiske  Stats  Hjærte  aabne  et 
stort  Fristed  for  Smughandelen,  oversvømme  den  forhadte 
Nabostat  med  indsmuglede  Varer  og  maaske  tvinge  ham  til 
en  Ændring  i  Toldsystemet.  Den  lille  Herre  gik  begjærlig 
ind  paa  denne  nabovenlige  Tanke;  Samvittighedsskrupler 
rørte  ham  ikke,  og  Forskjellen  mellem  Magt  og  Afmagt 
mægtede  han  ikke  at  fatte.  De  gjentagne  velvillige  Ind- 
bydelser om  frivillig  Tilslutning  til  det  preussiske  Toldsy- 
stem havde  han  til  Hobe  med  Barskhed  afvist  i  den  pøbel- 
agtig skurrende  Tone,  som  var  ejendommelig  for  alle  dette 
Hofs  Skrivelser:  »Anhalt  kan  kun  søge  sin  Redning  i  det 
almindelige  evropæiske  folkeretlige  Statsforbund  og  i  de 
Hjælpemidler,  det  har  i  sin  geografiske  Beliggenhed  ved 
store  Strømme«. 

Med  større  eller  mindre  Iver  klagede  de  fleste  øvrige 
Sendemænd  over  den  egennyttige  Stat,  som  alene  stod  i 
Vejen  for  den  tyske  Handelsenheds  Ideal;  kun  Hansestæderne 
vare  tilfredse  med  deres  kosmopolitiske  Handelspolitik  og 
afviste  med  Kulde  ethvert  Forsøg  paa  en  fælles  tysk  Han- 
delspolitik. Med  slet  skjult  Skadefryd  lod  Metternich  de 
smaa  skrige  op  mod  Preussen ;  mesterlig  forstod  Wienerhoffet 
efter  de  vexlende  Omstændigheder  at  udnytte  Rædslen  for 
den  preussiske  Ærgjerrighed,  der  laa  Smaastaterne  i  Blodet. 
I  Oktober  havde  Grev  Bombelles  paa  Kejser  Frans's  ud- 
trykkelige Befaling  truet  Storhertugen  af  Weimar:  naar 
man  ikke  overalt  strængt  gjennemførte  Karlsbader- Beslut- 
ningerne, maatte  de  tvende  Stormagter  udskilles  af  For- 
bundet, og  Kejseren  vilde  da  se  sig  nødsagen  til  »at  skaffe 
sin  preussiske  allierede  en  udvidet  Stilling  i  Tyskland«. 
Med  lige  saa  ringe  Betænkelighed  benyttede  Metternich  nu 
Smaastaternes  Skinsyge  til  at  bekæmpe  Preussens  Handels- 
politik, skjøut  han  ganske  vist  ikke  turde  vove  aabenlyst  at 
støtte  sin  uundværlige  Forbundsfælles  Modstandere,  saa 
meget  mindre  som  han  selv  ikke  i  mindste  Maade  vilde 
ændre  det  østerrigske  Toldvæsen.     Underhaands  opmuntrede 

han  alligevel  de  harmfulde  og  tilhviskede  dei»,  at  den 
preussiske  Toldlov  skyldtes  et  Parti,  der  ikke  ejede  »trofast 
Forbundasind«.  Som  sin  handelspolitiske  Raadgiver  havde 
han  ladet  Adam  Muller,  Ophavsmanden  til  den  anhaltske 
Snighandlerplan,  komme  til  Wien. 

Nationen  var  lige  saa  lidt  som  sine  Statsmænd  paa  det 
rene  med  Problemet  om  Toldenhed.  Efter  de  Erfaringer, 
man  havde  høstet  i  Karlsbad,  ventede  man  intet  glædeligt 
Resultat  af  Konferencerne  i  politisk  Henseende;  blot  Op- 
hævelsen af  de  indre  Toldskranker,  særlig  de  preussiske 
Toldlinjer,  forekom  alle  Partier  som  et  beskedent  Ønske, 
der  let  maatte  kunne  opfyldes  med  nogen  god  Vilje  hos 
Regeringerne.  Et  Flyveskrift  »Frimodige  Ord  fra  en  Tysker 
i  Anhalt«  udtalte  med  drastiske  Ord,  hvad  omtrent  alle 
Ikke- Preussere  tænkte  om  Berliner-Handelspolitiken.  For- 
fatteren, som  aabenbart  mente  det  vel,  fandt  det  ærerørigt, 
at  man  betegnede  de  af  preussisk  Omraade  indesluttede 
Stater  som  Enklaver  og  erklærede  det  ligefrem  retsstridigt, 
at  Preussen  hævede  Skatter  af  »fremmede« ;  den  offentlige 
Menings  Straffedom  maatte  ufejlbarlig  hjælpe  »Sandhedens 
og  Rettens«  Sag  til  Sejr. 

Som  Repræsentant  for  Kjøbmændene  og  de  nærings- 
drivende indfandt  F.  List  sig  paa  Konferencerne  og  forelagde 
et  Memorandum,  hvis  højtklingende,  patriotiske  Pathos  lød 
saa  vildt  fremmed  i  Wienerforsamlingeus  snæverhj ærtede, 
partikularistiske  Interessepolitik.  De  enkelte  Staters  fuld- 
stændige Uafhængighed  —  saaledes  var  hans  Tankegang  — 
lod  sig  ikke  forene  med  Nationens  Enhed;  Forbundet  maatte 
skaffe  de  tredive  Millioner  Tyskere  det  frie  Samkvems  Vel- 
signelser og  saaledes  i  Sandhed  blive  et  Forbund  af  Tyskere. 
Og  hvorledes  var  nu  det  praktiske  Forslag,  som  fulgte  paa 
disse  begejstrede  Ord?  List  forlangte,  at  de  tyske  Stater 
skulde  bortforpagte  deres  Toldafgifter  til  et  Aktieselskab, 
og  han  forpligtede  sig  til  at  faa  Aktierne  afsatte;  dette 
Selskab  vilde  grundlægge  det  tyske  Forbunds  Toldvæsen  og 

fri  Regeringerne  for  alle  Bekymringer  over  besværlige  En- 
keltheder !    Det  er  sælsomt,  hvilke  behagelige  Skuffelser  den 
fyrige  Patriot  kunde  lulle  sig  i.     Han  paastod,  at  Preussen 
var  tilbøjelig  til  at  opgive  sin  Toldlov,    skjent  man  nylig  i 
Berlin  officielt  havde   givet  ham  den  modsatte  Forsikring; 
han  saae    sig  mistænksomt  iagttagen   af  Wienerpolitiet  og 
skrev  til  sit  Hjem:    »Vi  ere  paa    alle  Kanter   omgivne    af 
Spioner,  indkvarterede  hos  en  Spion  og  betjente  af  en  Spion« ; 
han  vidste,  at  Metternich  paa  Konferencerne  havde  erklæret, 
at  man  aldeles  ikke   kunde  indlade  sig  paa  Forhandlinger 
med  Individer,  som  udgave  sig  for  den  tyske  Handelsstands 
Repræsentanter,    da  Forbundsdagen  allerede  havde   erklæret 
den  tyske  Handelsforening  for  et  lovstridigt  og  utilstedeligt 
Foretagende.    Alt  dette  rokkede   ikke   hans  rørende  Tillids- 
fuldhed.    Og  da  nu  endogsaa  Adam  Muller  velvillig  omtalte 
et  Skrift  af  List  om   tyske  Industri-Udstillinger,  og  Kejser 
Frans  i  en  Avdiens  gav   den  utrættelige  Agitator  den  For- 
sikring,   at  hans  Regering  gjærne   vilde    fremme  det  tyske 
Fædrelands  Vel,    troede   List   sig    næsten    alt  ved  Maalet: 
»Alles  Øjne  vaage  nu  paa  den  kejserlig-øster  rigske  Regering; 
hvor  højlig  vilde  ikke  Østerriges  ædelmodige,  menneskekjær- 
lige  Kejser  paa  ny  gjøre  sig  fortjent  af  alle  Folkeslag  med 
tysk  Tunge,  naar  en  saa  stor  Velgjerning  blev  dem  til  Del 
fra  hans  Haand!«     Da  ogsaa  dette  Blændværk  svandt,   ka- 
stede han  sine  Øjne  paa  de  sydtyske  Hoffer  og  mente,  at  hans 
Sag  kun  havde  vundet  ved  Forhalingen.     Saaledes  klyngede 
den  ædle  Patriot   sig  til  hvert  Halmstraa;    kun  den  preus- 
siske  Toldlov,    som    engang  skulde  blive   Hjørnestenen    for 
den  tyske  Enhed  i  økonomisk  Henseende,   var  i  hans  som  i 
næsten  hele  Nationens  Øjne  en  Kilde  til  Fordærv. 

Paa  Konferencerne  aabnede  Marschall  (8de  Januar) 
Kampen  ved  en  Memoire,  der  overøste  den  preussiske  Stat 
med  saa  grov  Haan,  at  Bernstorff  leverede  Forfatteren  Skri- 
velsen tilbage.  Ved  de  nye  Toldindretninger,  hed  det  her, 
bleve    hundrede    Tusenders    Ejendomsrettigheder    krænkede, 

Ejendom  o^  Besiddelse  formindskede.  Derpaa  krævede  Nas- 
saueren trøstig:  Ophævelse  af  alle  siden  1814  ny  indførte 
Toldskranker  og  ufortøvet  Gjennemførelse  af  Wienerkon- 
gressens Beslutninger  om  Flodskibsfarten;  i  øvrigt  fuldstændig 
Frihed  for  hver  tysk  Stat  til  vilkaarlig  at  fastsætte  Toldaf- 
gifterne, naar  den  blot  ikke  oprettede  Toldskranker  indad  tiL 
At  det  sidste  Forslag  indeholdt  en  grov  Modsigelse,  at 
den  enkelte  Stat  ikke  kunde  sikre  sig  mod  Udlandet,  naar 
dens  tyske  Grænser  lodes  ubevogtede  —  denne  haandgribe- 
lige  Sandhed  var  ganske  undgaaet  den  nassauske  Statsmands 
Opmærksomhed;  han  talte  som  den  blinde  om  Farverne,  da 
hans  Landstump  tilfældigvis  slet  ikke  havde  nogen  Grænsetold» 

Derpaa  kom  Fritsch  i  Thuringernes  Navn  med  Protester 
mod  Preussens  Enklavesystem  og  forlangte,  at  det  maatte 
tilstedes  enhver  Producent  frit  at  afsætte  sine  Frembringelser 
overalt  i  Tyskland  og  enhver  Konsument  at  fyldestgjere  sit 
Behov  ad  nærmeste  Vej.  Ogsaa  Hertugen  af  Kothen,  hvis 
anmassende  Adfærd  Bernstorff  ikke  kan  skildre  skarpt  nok, 
kom  frem  med  gjentagne,  energiske  Protester.  Han  klagede 
over,  at  man  lod  ham  bære  alle  det  preussiske  Toldvæsens 
Byrder,  men  ikke  dets  Fordele,  medens  det  dog  ene  og 
alene  var  afhængigt  af  ham,  om  han  vilde  gaa  ind  paa 
Preussens  Tilbud  og  ogsaa  blive  delagtig  i  Fordelene;  han 
truede  med  at  ville  paakalde  de  »udenlandske  Garanter  for 
Forbundsakten«  til  Værn  for  det  ældgamle  Hus  Anhalts 
»over  alle  Angreb  ophøjede  Sag«.  Sluttelig  nægtede  han 
ligefrem  sin  Underskrift  under  Schlussakten,  saafremt  For- 
bundet ikke  »garanterede  ham  den  frie  Kommunikation  med 
Evropa«:  »saa  længe  Hertugerne  af  Anhalt  befinde  sig  i 
et  trykkende,  ufrivilligt  Leusforhold  til  en  mægtig  Nabostat, 
existerer  der  i  dette  gamle  Fyrstehus's  Øjne  ingen  Forbunds- 
akt,  altsaa  heller  ingen  Schlussakt.« 

Midt  under  hele  dette  Kjævl  bevarede  Grev  Bernstorff 
sin  fornemme  Ro  og  sin  oprigtige  Frimodighed.  Han  be- 
klagede højlig,  at  Forbundsakten  ved  sine  almindelige  Løfter 

havde  vakt  Forventninger,  som  ikke  kunde  opfyldes;  men 
med  Fasthed  og  Stolthed  afviste  den  preussiske  Minister  et- 
hvert ærerørigt  Krav:  der  kunde  slet  ikke  være  Tale  om 
nogen  Ophævelse  af  den  nye  Lov.  Samtidig  varierede  han 
med  Utrættelighed  og  i  stadig  nye  Udtryk  de  i  Statstidenden 
(se  S.  151)  fremsatte  Tanker.  Det  var  »umuligt  at  faa  en 
slig  Sarastemning  tilvejebragt  anderledes  end  ved  sukcessive 
Forberedelser  og  en  besværlig  Udjævning  af  stridende  In- 
teresser«. Kun  Traktater  mellem  de  enkelte  Stater  kunde 
raade  Bod  paa  den  økonomiske  Elendighed.  »Sker  dette  i 
Syden  som  i  Norden  af  Tyskland,  og  foretages  disse  Forsøg 
under  Forbundets  Medvirkning  og  Varetægt,  lader  det  sig 
vel  tænke,  at  man  ad  denne,  rigtignok  langsomme,  men 
maaske  eneste  mulige  Vej  naar  saa  vidt,  at  man  kan  rydde 
de  nu  bestaaende  Skranker  af  Vejen  og  med  Hensyn  til 
Handel  og  Samkvem  fremkalde  en  slig  Enhed  i  Lovgivning 
og  Forvaltning,  som  ene  kan  tilstedes  af  det  tyske  Forbund, 
denne  Forening;  af  frie  og  uafhængige,  ved  Siden  af  hver- 
andre bestaaende  Stater«.  Paa  Kothenerens  Smædeord  be- 
mærkede han  tørt,  at  en  Konference  mellem  Elbstaterne 
allerede  i  flere  Maaneder  havde  været  samlet  i  Dresden;  her 
var  det  eneste  Sted,  hvor  Spørgsmaalet  om  den  frie  Elb- 
skibsfart kunde  drøftes. 

Det  var  i  Sandhed  et  historisk  Øjeblik!  Tvende  Aar- 
hundreders  store  Kamp,  den  gamle  uforsonlige  Modsætning 
mellem  østerrigsk  og  preussisk-tysk  Politik  fornyedes  i  disse 
smaalige  Kjævlerier,  uden  at  Stridsmændene  selv  fattede 
Stridens  dybere  Betydning.  Tanken  henledes  her  lettelig  paa 
Frankfurter- Fyrstemødet  i  1863.  Ogsaa  den  Gang  stod 
Huset  Østerrige  med  en  tæt  Skare  af  Enthusiaster  og  Par- 
tikularister, med  jublende  Bifald  fra  den  liberale  Verden  og 
med  højt  tonende  Ord,  som  lovede  Nationen  en  ubestemt  Lykke 
og  kun  led  af  den  ene  lille  Fejl,  at  det  hele  var  hule  Fraser. 
Paa  den  anden  Side  stod  Preussen  alene  og  mødende  sine 
Modstanderes  højt  flyvende  Planer  med  et  koldt  Nej.     Bag 

denne  afvisende,  tilsyneladende  ufrugtbare  Holdning  skjulte 
sig  imidlertid  den  eneste  Tanke,  som  kunde  bringe  Redning. 
Den  tyske  Politiks  hele  Fremtid  var  afhængig  af,  at  Preus- 
sens forstandige  Kedeligbed  triumferede  over  dette  Forbund 
mellem  Uforstand  og  Løgn.     Og  Preussen  sejrede. 

Da  Modstanderne  kun  vare  enige  i  deres  Had,  men 
ikke  mødtes  i  en  eneste  positiv  Tanke,  tilkæmpede  Bern- 
storff allerede  den  10de  Februar  sig  et  afgj ørende  Resultat 
i  Konferencens  handelspolitiske  Udvalg;  han  formaaede  Ud- 
valget til  at  »indskrænke  sit  Forslag  til  enkelte,  mere  for- 
beredende end  afgj  ørende  Bestemmelser,  som  ikke  foregreb 
fremtidige  Beslutninger  af  Forbundet«.  Udvalget  foreslog  i 
Henhold  hertil,  at  Forbundsdagen  i  Medfør  af  Art.  XIX 
skulde  anse  Handelens  Fremme  som  et  Hovedæmne  for  sin 
Virksomhed;  blot  med  Hensyn  til  Kornhandelens  Frihed 
sjntes  nu  alle  Parter  endelig  enige,  og  Udvalget  foreslog  at 
fremme  dette  Spørgsmaal  ved  en  hurtig  Overenskomst.  Da 
disse  Forslag  den  4de  Marts  forelæstes  i  Konferencen,  og 
Forbundsdagen  blev  nævnt,  brød  en  af  de  tilstedeværende 
ud  i  en  skraldende  Latter,  og  den  hele  Forsamling  stem- 
mede muntert  i.  Og  disse  Statsmænd,  som  saa  utvetydig 
røbede  deres  Dom  angaaende  Forbundsdagens  Præstations- 
evne, havde  dog  nylig  villet  formaste  sig  til  at  ophæve  den 
preussiske  Toldlovgivning  ved  en  Forbundsbeslutning !  Ud- 
valgets Forslag  vedtoges,  og  for  at  vinde  den  gjenstridige 
K6thener  tilføjede  man  endnu  en  Separatprotokol,  som  for- 
pligtede de  paagj ældende  Stater  til  ubrødelig  at  overholde 
Wienerkongressens  Beslutninger  angaaende  Flodskibsfarten 
og  virksomt  fremme  Forhandlingerne  desangaaende.  Drøf- 
telsen af  Kornspørgsmaalet  vidste  Metternich  imidlertid  be- 
hændig at  forpurre;  det  blev  forbeholdt  Forbundsdagen  til 
Afgj  øreise,  og  i  et  salvelsesfuldt  Indledningsforedrag  priste 
den  østerrigske  Sendemand  Buol  da  ogsaa  den  frie  Korn- 
handels Velsignelser;  men  hans  Ord  vare  holdte  i  en  saadan 
Almindelighed,   at  man   snart  maatte  lægge  Mærke  til,    at 

Østerrige  havde  sine  Bagtanker.  Derpaa  drøftede  Forbunds- 
dagen Spørgsmaalet  med  vanlig  Iver,  og  efter  et  Fjerding- 
aars  Forløb  (5te  Oktb.)  besluttede  man  at  indhente  Efter- 
retninger om  Lovgivningens  Stilling  i  de  enkelte  Stater. 
Den  frie  Kornhandel  forsvandt  i  det  hemmelighedsfulde 
Svælg,  i  hvis  Dyb  de  evig  ufuldendte  Forbundsbeslutninger 
vare  stedte  til  Hvile.  Dette  var  Østerriges  Kjærligheds- 
tjeneste  til  det  tyske  Samkvems  Fremme. 

Konferencernes  Løb  bekræftede  tilfulde,  hvad  Bernstorff 
havde  forudsagt,  at  et  Forbund  uden  politisk  Enhed  ikke 
kunde  drive  nogen  fælles  Handelspolitik,  og  over  for  disse 
Erfaringer  begyndte  nogle  sydtyske  Statsmænd  nu  at  gjøre 
sig  fortrolige  med  Bernstorffs  Raad.  Indpresset  mellem 
Frankrigs,  Østerriges  og  Preussens  Toldlinjer  mægtede  Øvre- 
tyskland i  økonomisk  Henseende  næppe  at  trække  Vejret, 
tilmed  da  ingen  sydtysk  Stat,  paa  Bayern  nær,  havde  noget 
ordnet  Toldvæsen.  Det  Spørgsmaal  lod  sig  ikke  længere 
afvise,  om  man  ikke  først  og  fremmest  skulde  forsøge  at 
samle  disse  udstykkede  Omraader  til  et  særligt  handelspo- 
litisk ITorbund,  altsaa  at  gjøre  nøjagtig  det  samme,  man 
nylig  havde  bebrejdet  Preussen  som  et  Forbundsbrud.  Denne 
Ide  fik  væsentlig  Liv  ved  Berstetts  rastløse  Iver;  han  nærede 
det  Haab,  at  dette  specielle  Forbund  »lidt  efter  lidt  kunde 
gaa  over  til  et  helt«,  men  tænkte  dog  ogsaa  paa  »Retor- 
sioner« mod  de  preussiske  Toldsatser  og  gav  et  kort  af- 
visende Svar,  da  Bernstorff  forsikrede  ham,  at  Preussen 
gjærne  vilde  afslutte  Handelstraktater  med  en  sydtysk 
Toldforening.  Ogsaa  Nassau  indlod  sig  kun  paa  denne  Plan, 
fordi  det  ventede,  at  Sydtyskland  nu  med  forenet  Kraft 
kunde  aabne  en  Toldkrig.  Endelig  legede  Wiirttemberg  med 
Triasplaner  og  haabede  at  se  et  politisk  Forbund  mellem 
det  konstitutionelle  »rene  Tyskland«  fremgaa  af  Handels- 
forbundet  —  en  Tankegang,  som  dog  hverken  i  Mtinchen  eller 
Darmstadt  fandt  en  gunstig  Jord.  Under  en  saa  stor  For- 
skjel  i  politisk  Opfattelse  kunde  Berstett  kun  naa  et  meget 


162  Fra  den  tyske  Reaktionstid. 

beskedent  Udbytte:  de  tvende  sydtyske  Kongeriger,  Baden, 
Darmstadt,  Nassau  og  de  thiiringske  Smaastater  forpligtede 
sig  til  endnu  i  Aarets  Løb  at  sende  delegerede,  der  skulde 
forhandle  om  Oprettelsen  af  en  sydtysk  Toldforening,  og 
saaledes  havde  man  nu  betraadt  en  Vej,  der  maaske  kunde 
føre  ud  af  al  denne  Elendighed  med  indenlandske  Told- 
skranker. Den  liberale  Presse  hilsede  denne  deres  Yndlinges 
Daad  med  Taknemmelighed,  og  den  stadig  tillidsfulde  List 
saae  sin  tyske  Toldenheds  Ideal  allerede  næsten  realiseret, 
medens  Bernstorff  mindre  forventningsfuld,  men  dog  gjen- 
nemgaaende  velvillig  bedømte  denne  de  sydtyske  Hoffers 
Beslutning  og  gav  Berstett  Forsikringer  om  sit  Bifald; 
lykkedes  det  Mellemstaterne  ved  egen  Kraft  at  ordne  deres 
indbyrdes  næsten  ruinerede  Samkvem,  var  der  ogsaa  Mulig- 
hed for  en  fremtidig  Forstaaelse  med  Preussen. 

Forsøget  paa  at  knuse  den  preussiske  Toldlov  ved  et  Magt- 
bud fra  Forbundets  Side  var  altsaa  strandet;  men  imidlertid 
fortsatte  Kothenerhertugen  gemytlig  sin  Smuglerkrig  mod 
de  preussiske  Toldlinjer  og  standsede  herved  Forhandlingerne 
om  Elbfarten.  Hvor  ofte  havde  fremmede  ikke  i  gamle 
Dage  spottet  Tyskernes  furiosa  demen  ti  a,  som  selv 
ved  Toldafgifter  spærrede  deres  egne  herlige  Strømme.  Først 
efter  at  Frankrig  havde  revet  den  venstre  Rhinbred  til  sig, 
bleve  Tysklands  Lidelser,  der  saaledes  vare  blevne  til  et  Ord- 
sprog, noget  lindrede.  I  Steden  for  de  gamle  trykkende 
Rhintoldafgifter  indførtes  i  1804  en  Rhinoktroj,  der  i  det 
væsentlige  kun  var  bestemt  til  at  dække  Omkostningerne 
ved  Strømarbejder  og  Bugserveje,  og  denne  nye  Ordning 
viste  sig  saa  hensigtssvarende,  at  Wienerkongressen  fore- 
skrev den  som  Regel  ogsaa  for  Tysklands  øvrige  Traktat- 
floder. I  den  forløbne  Tid  var  Sejladsen  paa  Weseren  fak- 
tisk bleven  fri,  men  vanskeligere  stillede  Sagen  sig  for  de 
ti  Stater,  som  stødte  op  til  Elben.  Wienerkongressen  havde 
opstillet  den  Grundsætning,  at  Skibsfarten  paa  Traktatfloderne 
skulde  være  fri,   og  forpligtede   paagjældende  Stater  til  at 

indlede  Underhandlinger  inden  sex  Maaneder,  for  at  Skibs- 
afgifterne kunde  fastsættes  ensartet  og  uforanderlig,  omtrent 
svarende  til  Rhinoktrojen. 

Disse  velgjørende  Lofter  kunde  imidlertid  aabenbart 
kun  træde  i  Live,  naar  Oppeberslen  af  Skibsafgifterne,  hvad 
ogsaa  udtrykkelig  var  bestemt,  blev  aldeles  uafhængig  af 
paagjældende  Staters  Toldvæsen  og  alle  Parter  derhos  ved 
et  strængt  Flodpoliti  hindrede,  at  den  frie  Fart  misbrugtes 
til  Smugleri  paa  Nabolandene.  Preussen,  der  betragtede  de 
paagjældende  Artikler  som  sit  særlige  Værk,  kunde  blot 
under  denne  Betingelse  række  Haanden  til  deres  Gjennem- 
førelse;  man  kunde  da  ikke  forlange  af  en  mægtig  Stat,  at 
den  »skulde  taale  i  sit  Hjærte  en  Orm,  som  gnavede  paa 
dets  Livsrødder«.  Kun  naar  Anhalt,  der  var  fuldstændig 
indesluttet  af  Provinsen  Sachsen,  tiltraadte  det  preussiske 
Toldsystem,  kunde  den  lovede  Frihed  paa  Elben  og  det  ret- 
mæssige Udbytte  af  den  preussiske  Indførselstold  samtidig 
sikres.  Siden  den  gamle  Dessauer  omtr.  1700  opkjøbte 
samtlige  Riddergodser,  havde  Agerdyrkningen  og  Forstvæsenet 
i  det  lille  anhaltske  Land  gjort  heldige  Fremskridt  under 
Fyrsternes  omhyggelige  Pleje ;  de  naturlige  Interesser  hen- 
viste det  blomstrende  Havelandskab,  hvor  der  endnu  ikke 
fandtes  nogen  Industri,  til  det  frie  Samkvem  med  Preussens 
nærliggende  industrielle  Distrikter.  Hvad  der  stod  i  Vejen 
for  en  slig  Forening,  var  alene  Hertugen  af  Kothens  suve- 
ræne Vanvidsideer  og  hans  Raadgiver  Adam  Mullers  vidt 
skuende  Fjendtlighed.  Hertugen  tilbageviste  oprørt  Berliner- 
kabinettets »Tilslutnings-Insinuationer«;  kunde  man  da  ikke 
indse,  »hvorledes  allerede  det  unaturlige  i  et  sligt  Forhold, 
en  suveræn  Fyrstes  Underordnelse  under  en  Nabostats  Told- 
administration, var  absolut  stridende  mod  Opretholdelsen  af 
et  venskabeligt  Forhold  mellem  Regeringerne?« 

Da  man  ikke  kunde  udrette  noget  med  Fornuftgrunde 
over  for  dette  Hof,  nøjedes  Preussen  foreløbig  med  at  op- 
retholde sit  Enklavesystem;   alle  Varer,  som  til  Lands  ind- 

førtes  i  Anhalt,  underkastedes  preussisk  Indførselstold;  kun 
Elbskipperne  tillod  man  at  stille  Sikkerhed  for  Udredelsen 
af  de  preussiske  Afgifter  og  tilbageleverede  dem  Beløbet, 
saafremt  det  godtgjordes,  at  de  indførte  Varer  forble  ve  i 
Anhalt. 

Et  skamløst  Underslæb  var  en  Følge  af  denne  Lettelse. 
Det  anhaltske  Smugleri  voxede  Maaned  for  Maaned,  og  de 
preussiske  Finansmænd  afventede  med  Utaalmodighed  den 
traktatmæssige  Regulering  af  disse  utaalelige  Tilstande,  da 
en  Konference  om  Elbfarten  endelig  aabnedes  i  Dresden 
(Juni  1819),  halvfjerde  Aar  efter  det  i  Wienerkongressen 
foreskrevne  Tidspunkt.  Her  udtalte  Hamburg  og  Østerrige 
sig  ivrig  for  Flodsejladsens  Frigjerelse,  som  rigtignok  kun 
kunde  bringe  dem  Fordel,  da  Hansestaden  slet  ikke  hævede 
nogen  Skibsafgift,  og  den  høje  bohmiske  Told  paa  den  lidet 
farbare  Øvreelben  kun  indbragte  meget  lidt.  Danmark, 
Mecklenburg  og  Anhalt  gjorde  imidlertid  Vanskeligheder, 
men  mest  haardnakket  forsvarede  Hannover  sin  Stilling;  det 
welfiske  Kongerige  overlod  højmodig  Hamborgs  Senat  baade 
Tilsyn  og  Omkostninger  paa  Nedreelben,  men  hævede  til 
Gjengjæld  i  Brunshausen,  nær  ved  Stade  og  nogle  Mil  oven 
for  Mundingen,  en  høj  Told  af  alle  indgaaende  Skibe.  Han- 
novers Sendemand  nedlagde  højtidelig  Protest  mod  ethvert 
Forsøg  paa  Attentat  paa  dette  Welferkronens  Klenodie ;  det 
var  en  Setold,  som  ikke  havde  noget  at  gjøre  med  Elbfarten, 
og  Wienerløfterne  kunde  umulig  have  tilsigtet  at  ryste 
»Retstilstanden,  denne  Basis  for  al  national  Lykke.«  Ingen 
Indsigelse  hjalp.  Konferencen  maatte  helt  lade  Stadetolden 
ude  af  Betragtning  og  blot  søge  at  lette  Flodfarten  oven 
for  Hamborg.  Efter  toaarige  Drøftelser,  som  hyppig  bragte 
den  preussiske  Sendemand  Fortvivlelsen  nær,  kom  endelig 
Elbskibsfartsloven  i  Stand  (23de  Juli  1821),  et  tarveligt 
Forlig,  som  baade  i  Form  og  Indhold  bar  Spor  af  møj- 
sommelige Kampe;  de  bestaaende  Skibsfartsafgifter  bleve  dog 

iidt  nedsatte,    og  Færdselen  paa  Floden  begyndte   snart  at 
hæve  sig. 

Under  hele  dette  utaalelige  Kjævl  havde  den  preussiske 
Regering  gjennemgaaende  iagttaget  en  forsonlig  Holdning; 
den  opgav  sin  Gjennemgangstold  paa  Floden  og  var  for 
Elbfartens  Skyld  villig  til  yderligere  Nedsættelse  af  Skibs- 
afgifterne; men  den  erklærede  ogsaa  forud  aldrig  at  ville 
taale  et  Smuglerhjem  midt  i  sin  Stat  og  kunde  kun  under- 
tegne Elbskibsfartsloven,  naar  Anhalt  sluttede  sig  til  dets 
Toldsystem.  Dets  Sendemand  tilføjede  som  Advarsel:  De 
smaa  Staters  egen  Interesse  byder  dem  at  støtte  den  store 
Nabostats  Toldsystem,  »fordi  Tysklands  Splittelse,  som  be- 
staar  til  deres  Gunst,  ikkun  herved  kan  mildnes  lidt  i  sine 
skadelige  Følger«.  Højt  skreg  naturligvis  den  lille  Koth ener- 
herre  op,  da  han  hørte  dette  uhørte  Udbrud  af  preussisk 
Hovmod,  og  Bernstorif  samtidig  paa  ny  lod  hans  Regering 
høre:  »De  nordtyske  Stater  have  fra  Preussens  Side  at 
vente  Beskyttelsen  for  deres  Existens,  deres  Velfærd,  deres 
Selvstændighed  og  deres  almennyttige  Foranstaltninger.« 
Hertugen,  der  opholdt  sig  i  Karlsbad  samtidig  med  sin 
kongelige  Svoger,  skrev  øjeblikkelig  til  Marschall:  »Jeg 
smigrer  mig  med,  at  alle  veltænkende  staa  paa  min  Side 
og  ikke  tillade,  at  det  tilstedes  Preussen  at  tillade  sig  alt. 
Om  man  kan  forlade  sig  paa  et  Kabinet,  der  repræsenteres 
af  en  slig  Mand,  lader  jeg  staa  hen.  Det  morsomste«,  til- 
føjede han  spottende,  »er,  at  Kongen  omgaas  lige  saa  venlig 
med  os  som  tidligere«.  *  Den  nassauske  Minister  svarede 
ham  i  samme  Tone:  »Man  har  hidindtil  nok  hørt  slige 
Fraser  i  tyske  Revolutionsmænds  Mund,  men  ikke  fra  en 
tysk  Konges  Repræsentant.  Naar  Preussen  beskytter  det 
nordlige  Tyskland-  og  hele  Tyskland,  beskytter  omvendt 
Nordtyskland  og  hele  Tyskland  ogsaa  Preussen.  Rettigheder 
og  Pligter  ere  absolut  gjensidige.  .  Hvo  der  paastaar  det 
modsatte,  krænker  Forbundets  første  og  dets  Hovedgrundlag 
og  bevæger  sig  uden  for  Forbundet.« 


\QQ  Fra  den  tyske  Reaktionstid. 

Da  Preussen  forblev  urokkeligt,  fandt  de  tre  anhaltske 
Hertuger  sig  sluttelig  i  en  Indrømmelse  og  lovede  paa 
Dresdener-Konferencen  højtidelig  og  »paa  den  mest  bindende 
Maade  at  række  Haanden  til  en  Overenskomst  med  Preussen 
angaaende  en  Sikring  af  deres  Landsindtægter«,  og  i  Tillid 
til  dette  Fyrsteord  ratificerede  Frederik  Vilhelm  III.  Loven, 
og  Bernstorff  indbod  endnu  engang  de  anhaltske  Hoffer  til 
Forhandling  om  Betingelserne  for  en  Toldtilslutning.  Der 
hengik  imidlertid  Maaneder,  og  ingen  anhaltske  Sendemænd 
indfandt  sig.  Det  var  lykkedes  den  ustyrlige  Kothener  at 
omstemme  sine  veltænkende  Fætre  af  Dessau  og  Bernburg, 
som  vilde  holde  deres  Ord;  de  havde  maattet  love  ikke  at 
tiltræde  det  preussiske  Toldsystem  uden  ham,  og  han  var 
imidlertid  med  sin  Adam  Muller  bleven  enig  om  et  nyt 
Bedrag. 

Da  Elbskibsfartsloven  i  Marts  1822  skulde  træde  i  Kraft, 
besluttede  Minister  Klewiz  i  Januar  foreløbig  at  ophæve 
Enklavesystemet  mod  Anhalt,  hvad  Finanskollegiet  i  Berlin 
allerede  længst  havde  krævet,  men  Eichhorn  hidtil  forhindret 
af  Velvilje  mod  Nabolandet.  Man  omsluttede  felgelig  de 
tre  Hertugdømmer  med  preussiske  Toldsteder,  hvorimod 
Elbfarten  i  Overensstemmelse  med  den  nye  Lov  blev  frigiven, 
og  Preussen  nøjedes  med  at  underkaste  de  Skibe,  som  vare 
bestemte  til  Anhalt,  en '  Gjennemsøgelse.  Adam  Muller 
havde  nu  begrundet  sin  nydelige  Plan  netop  paa  denne 
Preussens  Traktat- Troskab.  Gjennemsøgelsen  af  Elbskibene 
blev  naturligvis  et  tomt  Skin,  saa  snart  man  fra  Anhalts 
Side  gik  uredelig  til  Værks.  Flere  store  engelske  Export- 
firmaer  sluttede  sig  strax  sammen  med  Kjøbmænd  i  Kothen 
for  at  drive  en  Smughandel  i  stor  Stil  under  Hertugens 
Beskyttelse.  Den  hele  Landstump  blev  en  Smuglerhule,  et 
Stævne  for  Gavtyve  og  Slyngler  fra  hele  Nordtyskland.  De  tro- 
faste Kotheneres  store  Flertal  velsignede  med  Taknemmelighed 
deres  Landsherre,  som  skaffede  dem  billige  Varer  og  rigelig 
Fortjeneste  ved  denne  smudsige  Forretning.     Det  var  vid- 

underligt,  hvorledes  det  lykkelige  Folks  Forbrugsevne  paa 
én  Gang  hævede  sig;  det  varede  ikke  længe,  før  det  an- 
haltske  Forbrug  af  udenlandske  Varer  forholdt  sig  til  det 
preussiske  som  64  :  1000;  for  Apothekervarer ,  som  den 
preussiske  Lov  kun  ramte  med  en  lav  Told,  viste  Anhalterne 
dog  kun  en  ringere  Tilbøjelighed;  her  stillede  Forholdet 
sig  som  13 :  1000.  Og  i  dette  unaturlige  Forbrug  foregik 
de  hertugelige  Toldembedsmænd  Folket  med  et  godt  PJxem- 
pel:  Toldinspektør  Klichermann  fik,  som  Preussen  godtgjorde 
af  sine  Lister  fra  Elbtoldstederne,  i  Aaret  1825  til  sin  Hus- 
holdning toldfrit  ad  Floden:  53  Oxehoveder  Vin,  4  Oxehoveder 
Rom,  98  Sække  og  1  Fad  Kaffe,  13  Sække  Pigment  og 
Peber,  tilsammen  henved  1000  Centner.  De  preussiske 
Kasser  bleve  aarlig  bedragne  for  mere  end  en  halv  Million 
Thaier  ved  denne  anhaltske  Smughandel;  da  Anhalt  senere 
maatte  underkaste  sig  det  preussiske  Toldsystem,  steg  Told- 
indtægterne for  Provinserne  Brandenburg  og  Sachsen  snart 
fra  3,135  til  4,i28  Million. 

For  i  det  mindste  tilsyneladende  at  efterkomme  sine 
sidste  Forpligtelser  sendte  Hertug  Ferdinand  endelig  i  Ja- 
nuar 1822  sin  Hofmarskalk  Sternegg  til  Berlin  med  den 
Befaling  alene  at  forhandle  med  Hardenberg;  at  tale  med 
Bernstorff  var  under  Kothnerens  Værdighed.  Statskansleren 
henviste  imidlertid  kort  og  godt  Sendemanden  til  Udenrigs- 
ministeriet, og  her  kom  det  frem,  at  Sternegg  aldeles  ikke 
havde  at  fremkomme  med  Tilbud  om  Toldsamslutning,  men 
ene  og  alene  at  overlevere  et  Skadeserstatningskrav.  Lagde 
man  Indbyggertallet  til  Grund  for  et  billigt  Skadeserstat- 
ningskrav, kunde  Kothens  Tab  omtrent  anslaas  til  40,000 
Thaier  for  tre  Aar;  men  Hertugen  regnede  sig  til  det  ti- 
dobbelte Beløb  og  blev  højlig  forbavset,  da  Preussen  kom 
frem  med  den  kothenske  Smughandel  som  et  Modkrav.  Efter 
lange,  drillende  Drøftelser  fremsatte  Hertugerne  sluttelig  det 
Forslag,  at  Preussen  ved  et  Mageskifte  skulde  for  evige 
Tider   skaffe    den  anhaltske  Enklave  et  frit  Samkvem  med 

Saclisen ;  i  saa  Fald  vare  de  tre  Hoffer  villige  til,  forsøgsvis 
og  for  nogle  Aar,  at  gaa  ind  paa  det  preussiske  Toldsystem. 
Bernstorff  tilbageviste  ufortøvet  og  skrapt  dette  »unange- 
messene«  Krav,  Sendemanden  maatte  fortrække,  og  Anhalt 
vedblev  at  være  omsluttet  med  preussiske  Toldiinjer;  men 
Smughandelen  trivedes  fremdeles  lystig,  og  Preussens  Grænse- 
soldater vare  magtesløse  over  for  de  hertugelige  Myndigheders 
onde  Vilje.  Skjønt  Berlinerhoffet  var  nøje  underrettet  om 
Adam  Mullers  Rænkespil,  vilde  man  dog  absolut  ikke  tro, 
at  Fyrst  Metternich  billigede  sin  Generalkonsuls  Adfærd; 
i  Aaringer  taalte  den  preussiske  Ørn  langmodig  den  an- 
haltske  Mus's  Bid,  stadig  i  Forventning  om,  at  de  tre  Her- 
tuger dog  sluttelig  vilde  indløse  deres  Ord. 

Og  under  denne  Strid,  som  lagde  hele  Smaastatsvæsenets 
Egenkj ærlighed.  Indbildskhed  og  Dumhed  for  Dagen,  stod 
den  tyske  Presse  som  én  Mand  paa  de  anhaltske  Smugleres 
Side.  Den  frie  Kotheners  Smertenaskrig  var  den  tyske 
Handelsfriheds  Vuggesang,  denne  Frihed,  som  først  tvende 
Menneskealdere  senere  under  de  frie  Hamborgeres  Veraab 
skulde  naa  sit  endelige  Maal  paa  den  selvsamme  Elbflod. 
Ved  enhver  Vending  i  denne  indviklede  Strid  tog  Smaa- 
staternes  Befolkning  med  en  Forblændelse  uden  Lige  regel- 
mæssig fejl  af  sit  og  Fædrelandets  Vel;  hver  Gang 
den  frygtede  Tilslutning  til  Preussen  imidlertid  var  fuld- 
byrdet, anerkjendte  Befolkningen  bag  efter  med  Taknemme- 
lighed Ændringens  Nødvendighed.  Med  samme  Regel- 
mæssighed dulgte  Partikularismen  sin  Egeukjærlighed  bag 
Frihedens  smukke  Navn ;  snart  tog  man  Handelsfriheden,  snart 
de  tyske  Floders  frie  Samfærdsel,  snart  begge  Dele  til 
Paaskud,  og  den  offentlige  Mening,  som  beherskedes  af  Li- 
beralismen, lod  sig  hver  Gang  føre  bag  Lyset  ved  slige 
hule  Slagord. 

De  uudslettelige  Fordomme  mod  den  preussiske  Told- 
lovgivning gik  Haand  i  Haand  med  den  sædvanlige  tankeløse 
Godmodighed,  som  under  en  Kamp  mellem  Magt  og  Afmagt 

ubetinget  anser  det  for  uædelt  at  tage  den  stærkeres  Parti. 
Og  hertil  kom  endnu  den  juridiske  Formalisme  ved  Tyskernes 
politiske  Dannelse,  der  slet  ikke  havde  nogen  Anelse  om,  at 
den  formelle  Ret  i  folkeretlige  Forhold  er  betydningsløs, 
naar  den  ikke  bæres  af  en  reel  Magt.  Var  Kothen  ikke 
lige  saa  suveræn  som  Preussen?  Hvorledes  kunde  man  da 
af  denne  suveræne  Magt  kræve  en  Toldtilslutning,  som 
ganske  vist  kun  kunde  være  heldbringende  for  Landet,  og 
som  med  en  uafviselig  Nødvendighed  fulgte  af  den  geogra- 
fiske Beliggenhed,  men  som  nu  engang  stred  imod  dets  frie 
Selvbestemmelsesret?  Og  hvis  nu  Kothen  fandt  Smag  i 
at  misbruge  Friheden  paa  Elben  til  ondskabsfuld  Skade- 
frohed over  for  Nabolandet  —  i  hvilken  at  Forbundsaktens 
Artikler  stod  dette  da  forbudt?  At  Anhalt  ved  Wiener- 
overenskomsterne havde  forpligtet  sig  til  Smughandelens 
Undertrykkelse,  forbigik  man  med  Tavshed.  Bignon,  de 
tyske  Smaastaters  gamle  Advokat,  fremtraadte  ligeledes  paa 
Skuepladsen  med  et  aabent  Brev  om  den  preussisk-anhaltske 
Strid.  Han  beklagede  smertelig,  at  Frankrig  ikke  længere 
fra  Nedrerhinen  kunde  varetage  Dommerembedet  over  Tysk- 
land; men  »Frankrig  er  af  Naturen  bestemt  til  stadig  at 
herske,  og  har  det  end  tabt  Magtens  Scepter,  har  det  dog 
bevaret  den  offentlige  Menings  Scepter«.  Over  for  denne 
den  offentlige  Menings  Scepterbærer  fandt  Preussen  billigvis 
ingen  Naade.  Ad  denne  Usurpationernes  Vej,  udbrød  Bignon, 
lykkedes  det  engang  Kapetingernes  Hus  Skridt  for  Skridt 
at  tilintetgjøre  Frankrigs  store  Vasaller,  og  troskyldig  efter- 
snakkede de  tyske  liberale  denne  bonapartistiske  Advarsel. 
Ogsaa  Flertallet  i  Forbundsdagen  imødekom  villig  Ko- 
thenerhoffets  Klagesang,  der  end  ikke  forstummede  efter 
Elbfartens  Frigjørelse.  Da  Kong  Frederik  Vilhelm  i  Som- 
meren 1821  kom  gjennem  Frankfurt,  nedlagde  han  forgjæves 
i  skarpe  Ord  en  Indsigelse  mod  den  Beskyldning,  at  han 
vilde  mediatisere  Anhalt.  De  smaa  Hoffer  lode  sig  dog 
ikke  tale  til  rette;  Preussen  ønskede  efter  Berstetts  Udsagn 

at  »arrondere  sin  geografiske  Tyndlivethed  paa  nogle  Smaa- 
staters  Bekostning«.  Badens  nye  Sendemand  Blittersdorff  og 
enkelte  mere  forstandige  blandt  hans  Kolleger  vidste  helt 
vel,  hvor  lidt  der  kunde  være  Tale  om  et  fornuftigt  Opgjer 
»i  Betragtning  af  Hertugens  eller  snarere  Fru  Hertugindens 
vel  bekjendte  Karakter« ;  men  de  mente  ligefuldt,  »at 
Forbundsdagen  her  havde  en  Lejlighed  til  at  godtgjøre  sin 
Varighed  og  Livskraft«.  Det  gjaldt  om  at  ydmyge  Preussen 
over  for  en  afmægtig  Nabo;  for  at  bruge  Marschalls  Ord,  det 
drejede  sig  om  at  vise  den  nordtyske  Stormagt,  at  Preussen 
blev  lige  saa  meget  beskyttet  af  Kothen  som  Kothen  af 
Preussen.  Af  de  større  Forbundsstater  havde  alene  Bayern 
et  Begreb  om  Magtforholdene;  efter  at  Milnchener-Rege- 
ringen  nylig  selv  havde  lært  Vanskelighederne  at  kjende 
ved  et  nyt  Toldsystem,  mente  den  dog,  at  der  var  en  lille 
Forskjel  mellem  et  Rige  og  en  Enklave.  De  øvrige  Stater 
bedømte  Spørgsmaalet  efter  Civilprocessens  Synspunkter,  og 
da  Retsspørgsmaalet  ganske  vist  var  tvivlsomt,  udspandt 
sig  ved  Forbundsdagen  en  indædt  Fejde,  som  slæbte  sig 
gjennem  mange  Aar  og  idelig  gav  de  liberale  Tidender  en 
velkommen  Anledning  til  at  stemple  Preussen  som  Tysk- 
lands Fredsforstyrrer*;. 


♦)  For  ikke  yderligere  at  komme  tilbage  til  dette  Æmne  skulle 
vi  her  strax  tilføje,  at  denne  Toldkrig  fortsattes  i  hele  ni 
Aar,  indtil  Frederik  Vilhelm  i  Marts  1827  afspærrede  Elben 
oven  og  neden  for  Anhalt  og  lod  kræve  de  preussiske  Told- 
afgifter af  alle  indgaaende  Skibe  mod  en  eventuel  Tilbage- 
betaling, saafremt  Varerne  virkelig  forbleve  i  Anhalt.  Her- 
tugen af  Kothen  sendte  øjeblikkelig  en  Løjtenant  med  et 
Ultimatum  til  Berlin;  maaske  havde  han  ingen  højere  Militær 
til  Raadighed,  maaske  vilde  han  herved  blot  haane  Preussen; 
i  hvert  Fald  skulde  den  tapre  Løjtenant  kræve  Ophævelsen 
af  denne  Forholdsregel  inden  8  Dage,  ellers  maatte  Kothen 
gribe  til  skrappere  Forholdsregler.  Han  tik  naturligvis  slet 
intet  Svar,  og  nu  bragte  Kothen  paa  ny  „cette  affaire 
ennuyante",  som  Bernstorff  sukkende  plejede  at  sige,  for 
Forbundsdagen ;   atter  forsvarede  hele  Pressen  den  uskyldige 

Dette  var  altsaa  for  Preussens  Vedkommende  Resultatet 
af  de  handelspolitiske  Forhandlinger  i  Wien  og  Dresden. 
Den  nye  Toldlovgivning  var  bleven  opretholdt  over  for  Mod- 
standen fra  næsten  alle  Forbundsstaternes  Side,  og  den  preus- 
siske Regering  var  paa  ny  bleven  overtydet  om  Rigtigheden  af 
sin  gamle  Opfattelse,  at  Forbundet  absolut  ikke  mægtede  at 
udrette  noget  for  den  tyske  Samfærdsel ;  men  lige  saa  urokket 
stod  nu  den  Overbevisning  fast,  at  den  nuværende  Stemning 
foreløbig  maatte  gjøre  Forhandlinger  med  de  enkelte  Stater 
aldeles  resultatløse.  Hvilken  ubodelig  Hadefuldhed  havde 
Grev  Bernstorff  ikke  maattet  træde  op  imod,  hvilket  an- 
massende Sprog  havde  han  ikke  maattet  høre,  forst  i  Wien, 
senere  i  Dresden!  Efter  saa  nedslaaende  Erfaringer  fattede 
man  i  Berlin  den  fornuftige  Beslutning  ikke  mere  at  lade 
udgaa  nogen  Opfordring,  men  rolig  at  afvente  det  Tids- 
punkt, da  Nøden  maatte  aabne  Øjnene  paa  de  smaa  Nabo- 
stater. Samtlige  Sendemænd  i  Tyskland  fik  i  saa  Hen- 
seende den  tidssvarende  Anvisning  at  holde  sig  strængt 
tilbage  og  paa  alle  handelspolitiske  Forespørgsler  blot  at 
svare:  Kongen  havde  allerede  i  1818  erklæret  sig  villig  til 
Forhandlinger,  og  han  nærede  endnu  stadig  det  Ønske  at 
kunne  samle  andre  tyske  Stater  under  sit  Toldsystem,  men 
nu  var  det  Naboernes  Sag  at  lægge  en  villig  Imødekom- 
menhed for  Dagen.  Eichhorn  motiverede  Beslutningen  med 
den  Kjendsgjerning,  at  Erfaringen  godtgjorde,  at  Dyna- 
stiernes Skinsyge  kun  æggedes  ved  hine  Indbydelser:  »Saa- 
danne  Opfordringer  kunne  tillige  mistydes  som  Opfordringer 


Smaastat,  atter  affattedes  en  Beretning  til  Gunst  for  Kothen, 
og  atter  maatte  den  preussiske  Sendemand  oplæse  en  skrap 
Skrivelse.  „De  store  Stater  havde  dog  ikke  sluttet  sig  sam- 
men med  de  smaa,  for  at  disse  vilkaarlig  og  i  overspændt 
Indbildning  skulde  bruge  en  Suverænitet,  som  fornuftig  an- 
vendt vilde  være  uantastelig".  Preussen  opretholdt  urokke- 
lig de  trufne  Foranstaltninger,  ogAnhalt  maatte  sluttelig  gaa 
ind  i  det  preussiske  Toldforbund. 

til  Ændriuger  i  den  indre  Statslovgivning,  som  Anmod- 
ninger, der  ere  faretruende  for  deres  Selvstændighed.«  Lige 
over  for  Smaahoffernes  dybt  indgroede  Mistillid  var  kun  ét 
Vaaben  virksomt,  den  rolige  Afventning,  som  lod  Sagens 
Natur  selv  udrette  sit  Værk.  Hvad  kunde  det  vel  forslaa, 
naar  Pressen  uafladelig  raabte  »Vagt  i  Gevær!«  mod  Preus- 
sens egenkjærlige  Sondringslyst  ?  Fædrelandets  Handelsenhed 
havde  intet  at  vente  sig  af  den  offentlige  Mening,  som  viste 
sig  endnu  mere  forblændet  end  selve  Hofferne.  Preussens 
bedste  Forbundsfælle  var  Smaastaternes  voxende  Finansnød. 

(Forts.). 

lin  af  de  første  Dage  i  Marts  Maaned  1708,  midt  under 
Fasten,  modtog  Storhertugen  af  Toskana,  Cosmus  III.  af 
Huset  Medici,  en  Depeche  fra  sin  Sendemand  i  Venezia,  der 
underrettede  ham  om,  at  den  danske  Konge,  som  var  an- 
kommen til  denne  By,  havde  tilkjendegivet  sin  Hensigt 
inden  føje  Tid  at  ville  begive  sig  til  Firenze.  I  det  der- 
efter sammenkaldte  Statsraad  overdroges  det  til  Statssekretær 
Abed  Gondi  at  melde  det  florentinske  Senat  Hs.  Majestæts 
Ankomst  og  Storhertugens  Beslutning  at  modtage  det  høje 
Besøg  med  de  stærkeste  Udtryk  af  Glæde. 

Mange  og  svære  Bekymringer  tyngede  netop  paa  den 
Tid  Storhertugen.  —  Det  var  midt  under  den  spanske  Arve- 
følgekrig, der  havde  sat  næsten  hele  Evropa  i  Brand,  og 
som  for  en  ikke  ringe  Del  udkæmpedes  i  Italien;   de  uaf- 


*)  En  anonym  Forfatter  har  i  1886  under  Titelen :  „Visita  del  re 
di  Danimarca  a  Firenze"  udgivet  et  Skrift,  som  efter  hans 
Angivelse  er  en  Bearbejdelse  af  „det  florentinske  Selskabs 
Krønnike"  i  1708.  Ikke  alene  fordi  det  giver  et  tydeligt  Ind- 
blik i  Datidens  Hofliv  og  den  italienske  Adels  glimrende 
Periode,  men  tillige  yder  et  Bidrag  til  Kong  Frederik  IV.'s 
Karakteristik,  vil  en  forkortet  Gjengivelse  heraf  vistnok  ogsaa 
have  Interesse  for  danske  Læsere. 
Historisk  Arkiv.  IL  1887.  12 

hængige  Fyrster  i  dette  Land,  hvoraf  store  Dele  vare 
Stridens  Gjenstand,  vare  under  hele  denne  politiske  For- 
virring nødte  til  at  tage  Parti,  og  oni  end  Toskana  ikke 
som  Savoyen  tog  aktiv  Del  i  Krigen,  havde  det  dog  erklæret 
sig  for  Philip  af  Anjou,  hvis  Udsigter  paa  dette  Tidspunkt 
vare  lidet  lovende,  og  med  hvem  Storhertugen  kort  forud 
havde  haft  en  venskabelig  Sammenkomst  i  Livorno  efter 
dennes  Fordrivelse  fra  Neapel.  Hertil  kom  Familiesorger 
af  ikke  ringe  Betydning  —  især  for  det  mediceiske  Hus's 
Arvefølge  til  den  toskanske  Trone.  Alt  i  længere  Tid  levede 
den  67aarige  Fyrste  skilt  fra  sin  Gemalinde  Margrethe  af 
Orleans;  hans  førstefødte  Søn  Arveprins  Ferdinands  lange 
Ægteskab  med  en  Prinsesse  af  Bayern  var  barnløst,  og  hans 
anden  Søn  Johan  Gaston  havde  for  nylig  maattet  opgive  et- 
hvert Haab  om  fortsat  Samliv  med  sin  besynderlige  og 
umedgjørlige  Hustru  Franciska  af  Sachsen-Lauenburg.  Der 
var  da  ikke  andre  at  sætte  sit  Haab  til  end  Storhertugens 
Broder,  der  —  skjønt  Kardinal  —  ikke  var  bunden  af  noget 
Præsteiøfte;  men  bortset  fra,  at  han  gik  i  sit  48de  Aar, 
var  hans  Helbred  kun  daarligt,  med  begyndende  Tegn  til 
Vattersot.  Var  Sindet  saaledes  ikke  synderlig  oplagt  til 
festlige  Glæder,  ved  hvilke  der  tillige  niaatte  tages  noget 
Hensyn  til  Fastetiden,  ønskede  Storhertugen  dog  af  al  Evne 
at  gjøre  sig  den  danske  Konge  forbunden,  dm  hvis  Indfly- 
delse og  Magtstilling  han  nærede  høje  Tanker. 

Han  ilede  derfor  med  at  træffe  alle  nødvendige  Forbe- 
redelser og  overdrog  Prins  Johan  at  begive  sig  med  et 
anseligt  Følge  til  den  toskanske  Nordgrænse  for  at  mod- 
tage Kongen,  medens  han  tillige  gjorde  et  Udvalg  af  4  af 
de  anseteste  Adelsmænd  til  at  gjøre  Tjeneste  som  Kavallerer 
hos  Kongen,  og  Marquis  Rinuccini  ansattes  som  hans  Mund- 
skjænk.  Tillige  lod  han  ved  Ombud  rette  en  indstændig  Op- 
fordring til  det  højere  Aristokrati  om  under  Kongens  Ophold 
at  foranstalte  Fester  med  Spil,  Leg  og  Dans,  der  i  Sende- 
mandens Depeche  vare  betegnede  som  velsete  af  Hs.  Majestæt. 

Overhofmarskalken  paalagde  Hoffets  Damer  i  Tide  at  være 
betænkte  paa  deres  Dragter,  ved  hvilke  den  lette  Hofsorg 
for  Kongens  Onkel,  Prins  Jørgen,  dog  maatte  iagttages. 
Ved  Efterretningen  om,  at  Kongen  var  ankommen  til  Bo- 
logna med  et  Følge  af  50  Personer  og  80  Heste  og  havde 
i  Sinde  næste  Dag  at  begive  sig  paa  Vejen  til  Firenze,  blev 
Salviati-Paladset  efter  Aftale  med  Hertugen  af  Giuliano  i 
Hast  af  Garderobeforvalteren  udstyret  og  smykket  til  Kon- 
gens Modtagelse,  medens  Køkkenpersonale  med  Husudstyr, 
Sølvtøj  og  andet  Tilbehør  afsendtes  til  en  Villa  ved  Scarperia, 
hvor  Kongen  undervejs  skulde  overnatte.  Fire  pragtfulde 
Portechaiser,  8  Pager  og  20  Stafetter  fulgte  samme  Vej,  og 
den  paafølgende  Aften  begav  Prins  Johan  sig  afsted,  led- 
saget af  mange  Kavallerer  og  hele  den  allemanniske  Garde, 
samt  end  videre  af  12  Pager  og  30  Kareter. 

Henved  Aften  den  13de  Marts  forkyndte  Piskeknald  i 
Via  Larga  Ankomsten  af  en  Postkaret  med  en  Husar  paa 
Bukken,  og  de  spaserende  studsede  ved  at  se  den  holde 
uden  for  Hofmarskalkens  Palads  og  en  Kurér  i  fuld  Uniform, 
besat  med  Ordener,  stige  ud.  Det  var  Hs.  Majestæts  Furer 
Hr.  Cardinal,  Overbringer  af  et  egenhændigt  Brev  fra  Kongen, 
hvorfor  Hofmarskalken  strax  lod  sin  Ekvipage  forspænde 
og  i  Forening  med  Kureren  kjørte  til  Pitti-Paladset.  Brevet 
lod  til  i  høj  Grad  at  glæde  Storhertugen,  vistnok  især  fordi 
den  danske  Konge  titulerede  ham:  »kongelig  Højhed«. 
Med  en  Overflødighed  af  Komplimenter  erklærede  han  Hr. 
Cardinal,  at  han  selv  med  Arveprinsen  og  hele  Hoffet  vilde 
indfinde  sig  ved  Salviati-Paladset  for  at  byde  Hs.  Majestæt 
xlrraen,  naar  denne  steg  ud  af  Vognen. 

I  Følge  dette  Tilsagn  mødte  om  Formiddagen  den  1 5de 
Marts  Storhertugen  med  Følge  i  det  nævnte  Palads,  hvor 
de  forefandt  et  stort  Antal  florentinske  Adelsmænd,  og  efter 
en  halv  Times  Venten  forkyndte  Gardens  Trompeter  Kongens 
Vogn,  i  hvilken  ogsaa  Prins  Johan  og  Grev  Reventlou  havde 
Plads,  hvorpaa  Storhertugen  og  Arveprinsen  stillede  sig  nede 

12* 

ved  Portalens  Trappe,  hvor  Kongen  med  stor  Hjærtelighed 
omfavnede  den  første,  udbrydende:  »Jeg  er  ganske  skamfuld 
over  en  saa  storartet  Modtagelse  af  Eders  kongelige  Højhed.« 
Cosmus  III.  var  en  høj,  mager  Mand,  noget  forover- 
bøjet og  synkende  lidt  i  Knæerne,  med  et  endnu  meget 
livligt  Fysiognomi  og  en  Fylde  af  lange,  hvide  Haar,  der 
fallit  ned  ad  Nakken,  medens  et  Par  forstandige  øjne  lyste 
frem  under  de  tætte,  hvide  Øjenbryn;  den  skallede,  rynkede 
Pande  og  de  noget  hængende  Kinder  gave  ham  dog  et  noget 
ældre  Udseende.  Han  var  klædt  i  en  rigt,  med  Guld  bro- 
deret Fløjels  Vams,  smykket  med  St.  Stefans- Ordenens  Stor- 
kors i  Brillanter  og  den  gyldne  Vlies'  Kjæde  om  Halsen; 
en  ganske  lille  trekantet  Hat  med  Guldsnore  og  sorte  Fjer 
bar  han  i  den  magre,  venstre  Haand,  hvor  en  usædvanlig 
stor  Rubin,  indfattet  i  Diamanter,  lyste  i  lang  Afstand.  I 
en  lignende  halvspansk  Dragt  stod  et  Par  Skridt  bag  ved 
ham  Arveprins  Ferdinand,  der  ikke  alene  ved  sin  vældige 
krøllede  Paryk,  men  ogsaa  i  sine  Træk  mindede  om  Ludvig 
XIV.  Midt  mellem  disse  og  fulgt  af  en  stor  Skare  danske 
og  florentinske  Adelsmænd,  der  kun  vanskelig  skjelnedes  fra 
hverandre,  begav  Kongen  sig  op  ad  den  brede  Hovedtrappe 
og  ind  i  Tronsalen;  men  da  han  i  nogen  Afstand  fra  det 
ham  anviste  ophøjede  Sæde  bemærkede  en  lignende  Stol  paa 
Gulvet,  vilde  han  med  egne  Hænder  fiøre  den  op  paa  For- 
højningen, opfordrende  Storhertugen  til  dér  at  tage  Plads, 
hvilket  endelig  lykkedes  efter  megen  Vægren  og  gj  ensidige 
Komplimenter,  hvorefter  den  sidstnævnte  henvendte  sig  til 
den  danske  Konge  med  den  Bøn,  at  han  paa  denne  Dag 
vilde  overtage  Regeringen  over  Toskana,  betragtende  ham 
som  sin  Agent,  men  Kongen  udbrød:  »Kun  Storhertugen  af 
Toskana  kan  modtage  en  fremmed  Fyrste  med  saadan 
Pomp!«  hvortil  denne  svarede:  »En  stakkels  gammel  Fyrste 
som  jeg  kan  ikke  kappes  med  en  Monark  af  saa  høj,  gammel 
Byrd  og  saa  ung  og  kraftig  i  Alder.«  Og  i  Sandhed! 
Kongen,  der  gik  i  sit  37 te  Aar,   saae  ved  sin  slanke  Byg- 

ning  yngre  ud,  og  Figuren  fremhævedes  end  mere  ved  den 
glatsorte  Kjortel  med  Staalbesætning.  Hans  skære,  sunde 
Ansigtsfarve  og  de  klare,  blaa  Øjne  vare  utvivlsomme  Tegn 
paa  den  nordiske  Race;  ned  ad  Nakken  naaede  den  hvide, 
krøllede  Silkeparyk,  og  i  en  fin  Guldkjæde  om  Halsen  hang 
en  Medaillon  med  Motto:  »Magnanimi  Prætium«  (Elefant- 
ordenen), medens  Storkorset  af  Danebrog  smykkede  Siden; 
en  Kaarde  med  Staalhæfte  og  en  fjedret  Baret  stemte  med 
hele  Dragtens  Simpelhed. 

En  lille  Begivenhed,  der  forefaldt  i  det  Øjeblik,  da 
Hoffet  var  i  Færd  med  at  tage  Afsked  fra  Hs.  Majestæt, 
fortjener  at  omtales.  Baron  Torrigiani,  der  var  Kavaller  hos 
Arveprinsen,  og  som  netop  nogle  Dage  forud  havde  gjort 
Tjeneste  ved  et  Besøg,  Storhertugen  aflagde  hos  Kardinal 
Fabroni,  der  paa  en  Gjennemrejse  til  Rom  kom  til  Firenze, 
traf  paa  Trappen  sammen  med  en  Adelsmand,  Da  Verrazano, 
der  var  i  Slægtskab  med  Kardinalen,  og  for  ind  paa  ham 
med  de  Ord:  »Har  du  hørt,  hvorledes  Hs.  Majestæt  i  Dag 
har  benyttet  Tiltalen  af  kongelig  Højhed,  og  det  ikke  alene 
til  Storhertugen,  men  til  Prinserne  med?  Fortæl  det  til 
din  Fætter  Kardinalen  og  sig  ham  fra  mig,  at  han  er  en 
stor  Usling!  Forleden,  da  Storhertugen  gjengjældte  hans 
Besøg,  hvor  jeg  var  nærværende,  vilde  han  næppe  lette  paa 
Hatten,  endsige  titulere  ham  paa  den  Maade.  Skriv  kun  til 
ham  i  Rom,  at  han  er  en  Usling;  han,  der  næppe  har 
Raad  til  at  holde  50  Heste  og  20  Rideknægte,  burde  ikke 
stikke  Næsen  i  Vejret.  Se  derimod  her  en  Monark  og  det 
en  af  dem,  der  holder  Evropas  Skæbne  i  sin  Haand,  for- 
staar  du« ;  her  blev  han  afbrudt,  da  Prinsen  i  det  samme 
kom  ned  ad  Trappen. 

Den  næste  Eftermiddag  gjengjældte  Kongen  Besøget, 
ledsaget  af  Grev  Reventlou,  den  danske  Sendemand  i  Italien 
Grev  Velo  og  Baron  Walter  og  modtoges  alt  ved  Boboli- 
Indgangen  af  Storhertugen,  der  førte  ham  op  i  Tronsalen, 
hvor  der  kun  var  hensat  én  Tronstol,  som  Kongen  vægrede 


178  Kong  Frederik  IV.  i  Firenze. 

sig  ved" at  indtage.  Efter  at  de  sædvanlige  Ceremonier  og 
Komplimenter  vare  udvexlede,  ledsagede  Storhertugen  Kongen 
hen  til  Staffetternes  Værelse,  og  da  Kongen  her  modsatte 
sig  hans  Ledsagelse  videre,  ytrede  Storhertugen:  »Hvad 
ville  mine  Undersaatter  vel  sige,  naar  de  se,  at  jeg  saa 
daarlig  opfylder  mine  Pligter«;  dog  maatte  han  give  efter 
for  Kongens  Svar:  »PJders  Højhed  vil  da  —  hvad  der  skulde 
gjøre  mig  meget  ondt  —  nøde  mig  til  at  befale  det.« 
Arveprinsen  paatog  sig  da  at  ledsage  Hs.  Majestæt  til  sin 
Gemalindes  Lejlighed  i  samme  Palads,  og  da  Mørket  alt 
var  faldet  paa,  var  alt  her  stærkt  oplyst.  I  Forværelset 
var  en  stor  Del  Adelsfruer  forsamlede,  og  ved  Indgangen 
til  Bona-Salen  stod  Arveprinsessen  i  fuld  Puds,  omgiven  af 
12  Hofdamer,  der  alle  nejede  dybt  ved  Kongens  Indtrædelse. 
Denne  bed  Prinsessen  Armen,  og  da  hun  var  fra  Bayern, 
førtes  Samtalen  paa  Tysk,  hvorved  dog  Forskjellen  mellem 
den  nordlige  og  sydlige  Udtale  var  kjendelig.  De  havde 
taget  Plads  paa  en  Kanapé,  da  Kongen  ikke  vilde  benytte 
det  i  Hast  opførte  Tronsæiie,  og  Arveprinsen  benyttede 
Øjeblikket  til  at  forestille  de  fornemste  af  Hofpersonalet. 
Kort  derpaa  aabnedes  et  Par  andre  Fløjdøre,  og  med  fuld 
Pomp  indtraadte  den  purpurklædte  Kardinal  af  Medici,  hvis 
Kaabes  Flige  bares  af  4  smaa  Pager  fra  det  fornemste  Ari- 
stokrati. En  Hermelins  Pellerine  med  gylden  Kvast  om- 
sluttede Skuldrene,  en  rig,  noget  rødlig  Haarvæxt  omgav 
Panden  og  de  blege  Kinder,  men  paa  Grund  af  hans  Højde 
var  Kardinalens  Fedme  ikke  saa  paafaldende.  Frem  af  de 
fineste  Kniplings-Mansketter  stak  et  Par  meget  hvide  og 
med  kostbare  Ringe  besatte  Hænder,  i  den  ene  holdt  han 
den  røde  Kardinalshat.  Ved  Synet  af  ham  og  hans  gravi- 
tetiske Optræden  bestyrkedes  Kongen  i  sin  ugunstige  Mening 
om  det  høje  Prælatskab;  men  under  den  senere  Konversation 
med  Hs.  Eminence  overbevistes  han  snart  om,  at  der  bag 
den  ydre  Gravitet  fremlyste  en  aaudrig  og  ofte  spøgefuld 
Humor.    Han  var  tillige  en  Mand  med  megen  Dannelse  og 

ligesom  de  to  Brodersønner  vel  bevandret  i  forskjellige 
Sprog;  tillige  gik  han  saa  vidt  i  Tolerance,  at  han  ikke  blot 
i  Fasten,  men  selv  i  Passionsugen  ved  sin  Nærværelse  betog 
Prinsessens  Baller  det  anstødelige.  —  Efter  hendes  Anmod- 
ning aabnede  Kongen  den  Aften  Ballet,  og  da  senere  ogsaa 
Storhertugen  var  kommen  tilstede,  ombares  Forfriskninger: 
Sorbet,  Syltetøj,  Kaffe,  Chokolade  og  Konfekt.  Kongen 
deltog  med  Liv  i  Dansen  og  opskrev  paa  en  lille  Elfenbens 
Tavle  ved  Siden  af  Kontradansene  Damernes  Navne,  medens 
den  danske  Sendemand  benyttede  Tiden  til  at  præsentere 
de  enkelte  Medlemmer  (der  nævnes  17)  i  den  danske  Suite 
for  Fyrsterne.  De  8  danske  Pager,  der  overalt  fulgte 
Kongen,  hvor  han  officielt  viste  sig,  havde  altid  deres  Plads 
i  Forgemakket.  Forinden  Hs.  Majestæt  brød  op,  blev  han 
af  Prinsessen  indbudt  til  næste  Dag  at  overvære  paa  Dom- 
pladsen en  Procession  af  de  unge  Piger,  til  hvilke  der  i 
Anledning  af  Paasken  uddeltes  en  Medgift,  ligesom  Kardi- 
nalen ogsaa  bad  ham  bestemme  en  Dag  til  en  Soiré  paa 
hans  Landsted. 

At  nu  den  ene  muntre  Fest  og  offentlige  Lystighed 
fulgte  paa  den  anden  i  Fasten  og  selv  ind  i  den  hellige 
Uge,  vakte  Forargelse  hos  mange,  og  det  manglede  ikke  paa 
Satirer  og  Flyveskrifter  i  den  Anledning,  ligesom  flere  ade- 
lige Familier  holdt  sig  borte  til  efter  Paaske ;  men  at  Stor- 
hertugen af  al  Magt  søgte  at  gjøre  sig  saa  behagelig  som 
muligt  for  sin  høje  Gjæst,  i  hvem  han  i  disse  politisk  saa 
bevægede  Tider  saae  den  af  alle  udpegede  Fredsmægler, 
var  begrundet  i  Ønsket  om  i  ham  at  erhverve  sig  en  Pro- 
tektor, der  blandt  andet  ogsaa  kunde  hjælpe  ham  til  Op- 
naaelsen  af  de  Havnestæder  til  Siena,  østerrige  saa  længe 
havde  lovet  ham.  Et  Bevis  paa,  hvilken  Vigtighed  han  til- 
lagde dette  Besøg,  er  den  store  Mindetavle  i  Marmor,  han 
lod  indsætte  paa  Ydersiden  af  Porten  San  Gallo,  og  hvis 
Indskrift,  forfattet  af  den  berømte  A.  M.  Salvini  og  billiget 
i  Statsraadet,  kom  til  at  Ivde:    »Florentia  Adventu  Federici 

IV.  Dan.  et  Norv.  Regis  Augusti  Felicis-Quod  Cum  Sua 
Præsentia  Magnus  Hospes  Impleverit  Augusta  Felix  Anno 
Salutis  1708  Martio«.  Da  den  for  nogle  Aar  siden  blev 
tagen  i  Øjesyn  af  Kong  Kristian  IX.,  udtalte  denne  sin 
Glæde  og  sin  Tak  til  Municipalbestyrelsen  for  dens  Vedlige- 
holdelse. 

Da  Kongens  egen  Staldetat  nu  var  ankommen,  kjørte 
han  den  næste  Dag  med  Grev  Reventlou  og  Baron  Walter 
en  Tur  omkring  i  Byen  og  standsede  paa  Hjemvejen  for  at 
se  de  hvidklædte  Brudes  Procession  ind  i  Domkirken.  Ekvi- 
pagen vakte  den  sammenstimlede  Mængdes  Beundring:  saa 
vel  Skimlernes  (»Hermelins-Hestenes«)  Skjønhed,  det  med 
forgyldte  Nagler  beslaaede  Seletøjs  Elegance,  som  Karetens 
særegne  Form  og  Kuskens  ejendommelige  Kostume  med  den 
mørke  Pelspellerine,  frynset  med  Zobelhaler.  Da  Kongen 
fik  Øje  paa  Arveprinsessens  Vogn  paa  Vejen  til  hans  Palads, 
steg  han  ud  og  nærmede  sig  hendes  Vogndør,  og  da  hun 
indbød  ham  til  at  tage  Sæde,  satte  han  sig  trods  hendes 
indstændige  Indsigelse  lige  over  for  hende  ved  Siden  af  Hof- 
damen, og  efter  at  have  ledsaget  hende  til  Pitti-Paladset 
ilede  han  hjem  for  at  besørge  sin  Korrespondance,  da  der 
den  Aften  afgik  Post. 

Skiftevis  foran  hver  af  Byens  Porte  holdtes  der  Marked 
paa  Fastesøndagene,  og  med  denne  Folkeforlystelse  forbandt 
sig  den  af  Italienerne  altid  saa  yndede  Corso.  I  lange 
Rækker  bevægede  sig  frem  og  tilbage  de  mest  forskjellige 
Kj  øre  tøj  er,  blandt  hvilke  en  Slags  Kabriolet  især  var  kommen 
paa  Mode  mellem  de  unge  Adelsmænd,  medens  efter  Da- 
tidens Skik  Damerne  i  de  stadselige  Kareter  vare  klædte  i 
Halvgala  med  pudret  Haar,  paa  hvilket  kun  de  koketteste 
vovede  at  sætte  en  lille  bitte  trekantet  Hat  med  Fjer.  Ogsaa 
ved  denne  Lejlighed  mødtes  Kongen  med  Hoffet  den  paa- 
følgende Dag,  hvis  Aften  atter  samlede  dem  til  et  straa- 
lende  Bal  i  Marquis  Corsi's  Palads,  hvis  Indgang  var  smykket 
med  pragtfulde  Tæpper  og  oplyst  med  Krystal-Kandelabre, 

Og  hvor  de  mandlige  Medlemmer  af  denne  fornemme  Familie 
ved  Poden  af  Opgangen  afventede  Kongens  Ankomst,  medens 
Husets  Damer  havde  indtaget  deres  Plads  paa  8  forgyldte 
Taburetter  ved  den  øvre  Trappeafsats.  Paa  Trappens  ene 
Side  stode  8  galaklædte  Lakajer  med  Fakler,  og  Kongen 
ledsagedes  af  sine  8  redklædte  og  selvbroderede  Rideknægte, 
der  ligeledes  bare  Fakler,  fra  Vognen  hen  under  Porthvæl- 
vingen, hvor  den  gamle  Marquise  med  sin  Datter  og  Søn 
modtoge  Kongen  med  Haandkys.  Da  han  med  Marquisen 
under  Armen  betraadte  den  store  Sal  oven  paa,  forefandt  han 
over  300  Damer  af  den  florentinske  Adel.  Efter  hans  Ordre 
opfordrede  hans  Hofmarskalk  Baron  Walter  disse  til  at  tage 
Sæde,  og  medens  Præsentationen  af  de  nærmeste  Slægtninge 
gik  for  sig,  ankom  Arveprins-Parret,  der  dog  snart  efter  en 
Undskyldning  hos  Hs.  Majestæt,  fordi  Prinsen  den  Dag  be- 
fandt sig  mindre  vel,  forlod  Ballet.  Skjænkeværelserne,  som 
de  den  Gang  kaldtes,  vare  anbragte  paa  3  forskjellige  Steder : 
et  for  de  fyrstelige  Personer  og  deres  Følge,  et  for  Damerne 
og  et  for  de  øvrige  indbudne,  medens  et  mere  solidt  Maaltid 
med  Steg,  Skinke,  Pølser  og  Ost  og  dertil  fortrinlig  Vin 
fra  Sesto  serveredes  neden  under  for  hele  det  store  tjenende 
Personale,  der  trods  Fasten  lod  sig  det  smage  godt;  et  lig- 
nende Traktement  plejede  aldrig  at  mangle  ved  nogen  af  de 
paafølgende  Fester. 

Den  næste  Aften  gav  Arveprinsessen  en  stor  Koncert 
i  Pitti-Paladset,  hvortil  kun  40  Damer  vare  indbudne,  og 
efter  den  indrettedes  der  II  Spillepartier,  hvoraf  Kongen, 
Prinsessen  og  3  af  de  fornemste  Damer  udgjorde  det  ene. 
Da  Storhertugen  og  Kardinalen  under  dette  havde  indfundet 
sig,  og  Prinsessen  troede  at  bemærke,  at  Spillet  (»la  bestia«) 
ikke  syntes  at  more  Kongen,  lod  hun  denne  og  sig  selv 
afløse  af  andre,  og  med  hine  to  havde  han  saa  en  længere 
Samtale.  Det  var  St.  Josefs  Dag  den  paafølgende,  der 
fornemmelig  fejredes  ved  en  Oorso  i  stor  Stil,  hvor  alle 
kappedes   om   at   vise  sig   i   de  mest  pragtfuldt  udstyrede 

Ekvipager.  Den  Rigdora,  Luxus  og  Farvepragt,  der  her  ud- 
foldede sig  for  de  danske  Kavallerers  Øjne,  bragte  dem  en 
Stund  til  at  tro  sig  henfly ttede  til  Ludvig  XlV.'s  Hof,  saa 
meget  mere  som  hele  Stilen  i  Udstyrelsen  af  Dragter,  Vogne, 
Seletøj  0.  s.  V.  var  den  samme.  Det  næste  Bal  til  Ære  for 
Kongen  gaves  af  Hertug  Salviati,  og  for  at  undgaa  tra^ttende 
Gjentagelser  ville  vi  kun  fremhæve,  at  der  blandt  de  ud- 
søgte Forfriskninger  ogsaa  fandtes  Te,  som  Hertuginden 
havde  lært  at  kjende  i  Paris,  og  som  hun  egenhændig  bed 
den  behagelig  overraskede  Majestæt  paa  Guldservice,  medens 
i  øvrigt  udsøgt  kinesisk  og  japanesisk  Porcellæn  prydede 
Bordet.  —  I  den  lidt  over  en  Fjerdingvej  fra  Byen  belig- 
gende Villa  Poggio  imperiale  foranstaltedes  der  af  Arveprin- 
sessen en  af  de  næste  Dage  en  lille  landlig  Fest,  til  hvilken 
Kardinalen  i  sin  egen  Ekvipage  førte  Kongen  ud,  hvorefter 
de  alle  i  muntert  Selskab  endte  Dagen  med  det  sædvanlige 
»Bestia«-Spil  i  Pitti- Paladset.  (Sluttes). 

E.  Petit. 


t 

(Fortsat). 


V. 

Gilderne  som  retslige  Institutioner. 

Uet  er  tidligere  antydet,  at  jo  lovløsere  Tiden  var, 
desto  mere  Anledning  maatte  der  være  for  Borgerne  til  at 
benytte  de  Midler,  de  kunde  have,  for  at  værge  sig  paa 
bedste  Maadej  jo  mindre  Regeringen  var  i  Stand  til  at 
sørge  for  Rettens  Pleje,  desto  større  var  Berettigelsen  for 
den  enkelte  til  at  gjere  sit  til  at  skaffe  sig  selv  Ret,  —  og 
Middelalderen  var  jo  i  mange  Henseender  en  lovløs  og  ret- 
løs Tidsalder,  i  hvilken  det  gjaldt  for  enhver  om  ved  Sam- 
menslutning at  søge  sin  Styrke;  ved  Kristendommen  skete 
der  i  saa  Henseende  ingen  synderlig  Forandring  til  det 
bedre,  og  derfor  vare  Gilderne  i  de  nærmeste  Aarhundreder 
efter  Kristendommens  Indføreise  saa  fuldstændig  paa  deres 
Plads;  senere,  da  Retstilstanden  blev  bedre,  tabte  de  i  saa 
Henseende  deres  Betydning.  Det  var  et  Fremskridt,  naar 
Valdemar  Sejrs  »Jyske  Lov«  kunde  begynde  med  de  Ord: 
»Land  skal  med  Lov  bygges«,  men  først  Kristian  den  femtes 
»Danske  Lov«  var  det  forbeholdt  (1 — 1 — 3)  at  udtale  de 
Ord:  »Ingen  maa  tage  sig  selv  Ret,  men  enhver  skal  tale 
og  dele  sig  til  Rette.« 

Hvad  der  i  mange  Henseender  gjorde,  at  Gilderne 
kunde  optræde  som  Værn  for  Medlemmerne,   var  den  Om- 

stændighed,  at  der  var  indrømmet  dem  en  særlig  Jurisdik- 
tion, og  det  ikke  alene  for  Forseelser,  som  vare  begaaede 
inden  for  Gildehusets  Yægge,  men  selv  over  for  Forbrydelser 
imod  Samfundsordenen. 

At  i  Middelalderen  enhver  var  rede  til  at  »tage  sig  selv 
Ret«,  derpaa  se  vi  det  tydeligste  Vidnesbyrd  i  Blodhævnen, 
denne  forfærdelige  Uskik,  der  fra  Hedenskabet  var  gleden 
over  i  Kristendommen,  og  om  end  ikke  just  lovlig  avtoriseret, 
saa  dog  var  taalt,  ja  endog  blev  anset  som  en  moralsk  Pligt 
for  den  dræbtes  Familie;  men  det  kunde  jo  træffe,  at  en 
Mand,  der  var  bleven  dræbt,  ingen  Slægtninge  havde;  i  saa 
Tilfælde  traadte  Gildebrødrene  i  Familiens  Sted;  den  Ind- 
skrænkning var  der  dog,  at  det  kun  var  tilladt  Gildebrødrene 
at  øve  Vold  i  de  Tilfælde,  hvor  hævnende  Selvhjælp  ogsaa 
var  tilstedet  Slægtninge.  Det  er  jo  det  underlige  for  os  at 
tænke,  at  Forfølgelse  af  en  Drabssag  i  hine  Dage  var  en 
privatsag,  Staten  ikke  tog  sig  af,  hvorimod  Staten  værnede 
om  Folks  Ejendom;  derfor  var  Blodhævn  saa  almindelig,  ja 
maatte  til  en  vis  Grad  synes  nødvendig. 

Drab,  ved  hvilke  Gildebrødre  kom  til  at  spille  en  Rolle, 
om  man  saa  kan  kalde  det,  enten  aktivt  eller  passivt,  kunde 
forme  sig  ind  under  tre  Rubriker:  enten  at  en  Gildebroder 
dræbtes  af  en  udengildes  Mand,  eller  at  den  ene  Gilde- 
broder dræbte  den  anden,  eller  endelig,  at  en  Gildebroder 
dræbte  en,  som  ikke  hørte  til  Gildet. 

Naar  en  Gildebroder  var  dræbt  af  en  Mand,  der  ikke 
hørte  til  Gildet,  paahvilede  det  de  andre  Gildebrødre  at 
tage  Hævn  over  Morderen  eller  Drabsmanden.  Den  mosaiske 
Regel,  Øje  for  Øje,  Tand  for  Tand,  Liv  for  Liv,  var  jo 
gjældende  i  Middelalderen;  »Liv  for  Liv«  gjaldt  det  da  om 
at  kræve;  men  som  foran  bemærket,  Livet  synes  for  Da- 
tidens Mennesker  ikke  at  have  haft  megen  Betydning;  det 
er  vel  Grunden  til,  at  det  ligesom  kunde  taxeres  i  Penge; 
under  de  Forhold,  Talen  her  er  om,  plejede  Mandeboden  at 
være  40  Mark,  der  tilfaldt  den  dødes  Arvinger;  men  Gilde- 

brødrene  gjorde  sig  heraf  betalte  for  deres  Ulejlighed  med 
3  Mark;  hvis  derimod  Drabsmanden  ikke  var  i  Stand  til  at 
udrede  Beden  eller  stille  Kavtion  for  dens  Betaling,  handlede 
han  forsigtigst  i  at  bringe  sit  Liv  i  Sikkerhed  ved  Flugt 
eller  paa  anden  Maade;  thi  ellers  var  han  om  en  Hals,  i 
Ordets  egentligste  Betydning.  Senere,  da  Forholdene  bleve 
noget  mere  lovord  nede,  og  vel  ogsaa  Gilderne  tabte  en  Del 
af  deres  Betydning  og  Magt,  blev  det  enkelte  Steder  fastsat, 
at  det  skulde  overlades  til  Kongens  Bestemmelse,  om  der 
dog  ikke  under  visse  Forhold  kunde  tilstaaes  Fred  og  Straffe- 
frihed  selv  til  dem,  som  ikke  vare  i  Stand  til  at  udrede 
Pengeboder.  Selvfølgelig  var  det  en  ganske  naturlig  Sag, 
at  det  blev  strængelig  forbudt  Gildebrødrene  at  have  noget 
som  helst  Samkvem  med  den,  der  havde  skilt  en  af  deres 
Kolleger  ved  Livet,  indtil  han  havde  bødet  for  sig;  det 
vilde  en  kjødelig  Broder  heller  ikke  have  med  sin  Slægt- 
nings Drabsmand,  og  han  vilde  vel  ogsaa  nu  til  Dags,  efter 
at  Misdæderen  var  kommen  ud  af  Fængslet,  saa  vidt  muligt 
søge  at  undgaa  at  have  noget  at  gjøre  med  ham;  i  de  Dage 
vare  jo  Gilderne  at  betragte  som  Familier,  Gildernes  Med- 
lemmer som  Slægtninge;  i  alt  Fald  maatte  de  føle  sig  som 
saadanne,  det  var  et  »Wahlverwandtschaft«,  der  maaske 
stundum  kunde  gjøre  det  broget  nok  for  vedkommende, 
dersom  det  virkelig  skulde  drives  i  den  Strænghed,  at  f. 
Ex.  Blodets  Røst  maatte  tie,  for  at  Gildebroderlighedens 
Stemme  kunde  komme  til  at  lyde;  maaske  er  der  indtruffet 
slige  Tilfælde,  hvori  en  vis  Kasuistik  nødvendig  har  maattet 
gjøre  sig  gjældende. 

Slige  mindre  heldige  Forhold  maatte  naturligvis  oftere 
indtræffe  mellem  Gildebrødrene  indbyrdes;  mange  Gange  kan 
det  have  været  vanskeligt  nok  for  en  Mand  at  skulle  føle 
sig  knyttet  ved  Broderbaand  til  en  anden,  med  hvem  han 
var  kommen  i  »Gilde«,  men  med  hvem  han  aldeles  ikke 
sympatiserede  i  nogen  Ketning;  de  fleste  Mennesker  jvare 
bevæbnede  selv  i  deres  daglige  Dont  og  Gjerning,  et  Sværd 

eller  Spyd  eller  et  andet  Vaaben  hørte  særlig  med  til  Fest- 
dragten, og  Sværdet  sad  løst  i  Skeden;  især  naar  »Øllet 
var  gaaet  ind  og  Viddet  ud«,  raaatte  man  søge  at  værge 
om  Brødrenes  Liv  og  Lemmer  ved  den  Befaling,  at  enhver 
skulde  sætte  Vaabnene  fra  sig  i  Gildehusets  Forstue  lige 
saa  vel  som  i  Kirkens  »Vaabenhus«,  og  der  toges  særlige 
Bestemmelser  om  de  Stiaife,  som  skulde  ramme  den  Gilde- 
broder, der  begik  Drab  paa  en  anden.  I  den  norske  Konge 
Hagen  Hagensens  Frostetingslov  hedder  det  udtrykkelig,  at 
der  lystes  Fred  over  Forsamlingerne  i  Kirker  og  ved  Gilder. 
Neden  for  vil  der  blive  henvist  til  den  Jurisdiktion,  der, 
maaske  stiltiende,  var  indrømmet  inden  for  den  Kreds,  som 
skulde  danne  et  Hele;  her  skal  kun  omtales,  at  naar  en 
Gildebroder  havde  dræbt  en  anden,  var  Regelen,  at  han 
blev  udstødt  af  Samfundet  »som  Nidding«;  han  hørte  da 
ikke  længere  til  Broderskabet,  og  den  dræbtes  Slægtninge 
eller  Fæller  havde  en  lignende  Ret  til  at  tage  Hævn  og 
Straf  over  ham  som  den,  der  oven  for  er  omtalt  øvedes 
mod  andre  Drabsmænd;  ogsaa  Bøden  var  den  samme,  40 
Mark,  hvortil  i  dette  Tilfælde  yderligere  kom  tre  Mark,  — 
han  var  altsaa  Treraarksmand,  d.  v.  s.  regnet  for  »uærlig«,  — 
hvilke  sidste  tre  Mark  til  en  vis  Grad  synes  at  have  været 
betragtede  som  Optagelsespenge  for  det  Tilfælde,  at  han 
atter  lik  Lov  til  at  komme  ind  i  Gildet;  at  dette  kunde 
tilstedes,  naar  Drabet  var  begaaet  under  særlig  formildende 
Omstændigheder,  f.  Ex.  som  Nødværge,  viser  atter  her  en 
i  hine  haarde  Tider  mærkværdig  stor  Lemfældighed,  men 
ogsaa  hvor  liden  Vægt  man  egentlig  lagde  paa  et  Menneskeliv. 
Naar  det  Tilfælde  indtraf,  hvad  vel  ikke  skete  saa 
sjælden,  at  en  Gildebroder  dræbte  en  Gildet  uvedkommen/Je 
Person,  var  det  rot  egentlig,  at  der  viste  sig  Sammenhold 
mellem  Brødrene;  men  Forholdene  havde  da  udviklet  sig 
paa  en  Maade,  som  vi  i  vore  Dage  ville  have  ondt  ved  at 
give  Medhold;  i  alt  Fald  ville  vi  kun  til  Dels  kunne  gjøre  det, 
da  Formaalet  for  Bestræbelserne  var  at  unddrage  en  Mis- 

dæder  hans  vel  fortjente  Straf  efter  Loven.  Naar  Drabet 
ikke  var  sket  under  alt  for  graverende  Omstændigheder,  f. 
Ex.  ved  Vaade.  og  de  efterlevende  af  den  Grund  vare  rede 
til  at  lade  sig  nøje  med  en  Pengebøde,  var  det  en  Pligt 
for  Gildebrødrene  at  skaffe  Beden  til  Veje,  hvis  Drabsmanden 
ikke  selv  mægtede  det;  dette  var  jo  nu  et  meget  smukt 
Træk  af  Brodersind.  Var  derimod  Forbrydelsen  begaaet  saa- 
ledes,  at  det  ikke  var  Drab,  men  ligefrem  Mord,  paatoge 
Gildebrødrene  sig  at  skaffe  Misdæderen  bort  fra  den  Blod- 
hævn, der  truede  ham;  men  det  synes,  som  om  han  derved 
for  bestandig  maatte  føle  sig  udelukket  af  Gildet,  i  det  han 
ved  samme  Lejlighed  erklæredes  fredløs;  Hjælpen  bestod 
deri,  at  Brødrene  søgte  at  befordre  hans  Flugt:  vilde  han 
flygte  til  Lands,  skulde  de  følge  ham  til  nærmeste  Skov  og 
forsyne  ham  med  en  Hest  samt  med  hvad  han  kunde  behøve 
til  Livets  Ophold  i  et  Døgn;  boede  han  nær  ved  Havet, 
skulde  de  skaffe  en  Baad,  der  var  forsynet  med  Aarer, 
Øsekar,  Fyrtøj  og  Øxe  samt  Proviant;  men  fra  det  Øjeblik 
ophørte  enhver  Forpligtelse:  kom  han  tilbage,  selv  om  det 
var  ved  et  saadant  Tilfælde,  som  at  Bølgerne  dreve  Baaden 
ind  paa  Land,  var  han  overgiven  til  Forfølgerens  Blodhævn; 
og  ikke  alene  maatte  Gildebrødrene  ikke  hjælpe  ham  yder- 
ligere, det  synes  endog,  som  om  de  da  havde  den  Pligt  at 
stille  sig  paa  Modpartens  Side.  Egentlig  var  det  en  ganske 
godt  udregnet  Maade,  man  havde,  saaledes  at  exkludere  en 
Forbryder  af  Samfundet,  i  det  der  paa  den  Vis  blev  draget 
Omsorg  for,  at  Blodhævnen  ikke  kom  til  at  antage  saa  store 
Dimensioner,  som  Tilfældet  vilde  have  været,  dersom  Mis- 
dæderen var  bleven  dræbt,  medens  han  endnu  var  Medlem 
af  Gildet,  og  Gildebrødrene  da  skulde  paatage  sig  en  ny 
Blodhævn,  der  saaledes  vilde  kunne  tænkes  fortsat  videre  i 
en  Uendelighed. 

Det  var  en  underlig  Blanding  af  Forsvar  og  Straf,  der 
her  traadte  frem,  og,  som  det  saa  ofte  viser  sig  i  Gildernes 
Historie,  af  Humanitet  og  Brutalitet;    under  alle  Omstæn- 

digheder  maa  vi  i  vor  Tid  med  dens  Tankegang,  nødvendig 
anse  det  for  et  højst  uheldigt  Privilegium,  de  »store«  Gilder 
saaledes  havde  faaet,  eller  vel  snarere  tilegnet  sig  og  faaet 
Hævd  paa,  nemlig  at  lægge  deres  Anseeise  i  Vægtskaalen 
over  for  Forbrydelser.  Dog  bededes  der  noget  paa  det 
uheldige  veå  Sagen  derved,  at  i  Gilderne  kun  optoges  Mænd 
af  et  uplettet  Rygte;  dette  var  en  Garanti  for,  at  de  heller 
ikke  senere  vilde  plette  deres  gode  Navn  ved  at  optræde 
til  Forsvar  for  en  dem  vitterlig  Forbryder,  f.  Ex.  ved  Eds- 
hjælp  ;  og  her  finde  vi  vel  en  af  Grundene  til  den  store  Tiltro, 
der  skjænkedes  Gildebrødrenes  Vidnesbyrd  fremfor  andres. 

Drabssager  vare  ikke  de  eneste,  i  hvilke  Gilderne  saa- 
ledes optraadte;  naar  det  er  en  afgjort  Sag,  at  Gildevæsenets 
Fremblomstren  falder  sammen  med  Kjebstædernes  Opkomst, 
og  det  var  Eliten  af  Borgerne,  der  vare  Medlemmer  af  de 
store  Gilder,  kom  det  paa  en  Maade  til  at  være  en  ganske 
naturlig  Sag,  at  Kjøbstædernes  Magistrat  toges  af  de  for- 
nemste og  kyndigste  Medlemmer  i  Gilderne,  der  repræsen- 
terede Aristokratiet  i  Byerne  —  ja,  vi  kunne  maaske  finde 
et  nogenlunde  tilsvarende  Udtryk  i  vor  Tid,  naar  vi  se  hen 
til  den  »højstbeskattede  Femtedel«.  Naar  det  saaledes 
skete,  at  Magistraten  og  Gildets  Bestyrelse  kun  vare  to 
Betegnelser  for  det  samme,  var  der  jo  ogsaa  herfra  kun  et 
Skridt  til,  at  Gildehuset  blev  Raadhus;  de  to  Bestemmelser 
faldt  ganske  naturlig  sammen,  i  Begyndelsen  var  det  snarest 
saaledes,  at  Gildehuset  blev  Raadhus;  senere  vendtes  der 
omkring  paa  Sagen,  da  blev  Raadhuset  under  de  forandrede 
og  forbedrede  Samfundsforhold  tillige  Gildehus ;  saaledes  var 
det  baade  i  Bergen  og  Trondhjem  og  vist  i  mange  Byer 
her  i  Danmark;  det  bedste  Bevis  paa  Sammensmeltningen 
fra  gammel  Tid,  som  endnu  har  Hævd,  finde  vi  i  London, 
hvis  Raadhus  jo  endnu  bærer  det  betegnende  Navn  »Guild- 
hall« !  Det  var  jo  ogsaa  i  tidligere  Tid  meget  almindeligt, 
baade  i  Kjøbenhavn  og  i  Kjobstæderne,  at  enkelte  adelige 
og  Folk  af  den  fornemme  Borgerstand  fejrede  Bryllupper  og 

andre  Familiehøjtideligheder  paa  Raadhusene,  og  omkring  i 
Landet  finder  det  endnu  meget  ofte  Sted,  at  Baller  holdes 
i  Raadhusets  Lokale,  hvor  som  oftest  Byens  største  Sal 
tindes;  men  om  dette  er  ganske  passende,  er  vel  et  andet 
Sporgsmaal,  især  uaar  man  betænker,  at  en  integrerende 
Del  af  Raadhuset  som  oftest  er  Byens  Arrester;  ja  naar 
man  betænker  det  Tilfælde,  der  kunde  indtræffe,  at  en 
dødsdømt  Forbryder  i  sin  Celle  en  af  de  sidste  Nætter  i  sit 
Liv  kunde  høre  Musikkens  Toner  fra  Balsalen,  vil  en  saadan 
Anvendelse  af  Raadhuset  til  Gildehal  for  en  Klub  eller  et 
andet  af  Nutidens  Gilder  vistnok  forekomme  mindre  takt- 
fuld; dette  er  her  anført  for  at  vise,  hvorledes  Forholdene  i 
Gilderne  til  en  vis  Grad  kunne  spores  endnu  til  vore  Dage, 
selv  i  en,  skjønt  indirekte.  Sammenhæng  med  Retsvæsenet. 
At  Gilderne  havde  deres  særegne  Jurisdiktion  for  For- 
seelser inden  for  Gildehusets  Yægge,  naar  de  da  ikke  over- 
skred en  vis  Grænse,  vil  enhver  finde  ganske  rimeligt;  lige- 
som der  i  Klubbernes  Love  i  vore  Dage  plejer  at  være 
optaget  Bestemmelser  i  saa  Henseende,  fandtes  sligt  i  endnu 
højere  Grad  i  hin  Tids  Gildeskraaer ;  men  i  andre  og  endnu 
vigtigere  Retninger  viser  det  sig,  at  Retsplejen  tog  et  sær- 
ligt, og  efter  Nutidens  Anskuelser  uberettiget  Hensyn  til 
Gildebrødrene,  hvis  edelige  Vidnesbyrd  ansaas  tor  at  gjælde 
langt  mere  end  Eder,  aflagte  af  andre  Medlemmer  af  Bor- 
gersamfundet. Efter  at  ved  Harald  Heins  priselige  Foran- 
staltning »Gudsdommeue«,  Jærnbyrd,  Tvekamp  o.  s.  v., 
havde  maattet  give  Plads  for  den  anklagedes  Edsaflæggelse, 
der  da  igjen  bekræftedes  af  Mededsmænd,  tilegnede  Gilderne 
sig  snart  en  stor  Indflydelse,  i  det  Regelen  blev,  at  der  kun 
behøvedes  en  Tredjedel  saa  mange  Gildebrødre  til  Mededs- 
mænd, som  der  udkrævedes,  naar  det  var  almindelige  døde- 
lige, der  skulde  sværge;  altsaa  kunde  en  anklaget  under 
almindelige  Forhold  rense  sig,  naar  sex  og  tredive  Borgere 
aflagde  Vidnesbyrd  om  hans  Uskyld,  medens  tolv  Gildebrødre 
bevirkede  det  samme  Resultat;   i  Malmø  gik  det  endog  saa 

vidt,  at  sex  af  St.  Knuds  Gildebrødre  gjaldt  lige  saa  meget 
som  »tre  Tylfter  Eder«.  Formodentlig  har  dette  fra  først 
af  været  selvtagne  Rettigheder,  der  dog  i  Aarenes  Løb  have 
vundet  Hævd  og  ere  blevne,  om  end  ikke  stadfæstede  af 
Øvrigheden,  saa  dog  taalte  af  den;  og  det  kunde  saa  meget 
desto  lettere  ske,  som  jo  Gildernes  Bestyrelse  omtrent  faldt 
sammen  med  Byernes  Øvrighed,  og  det  tilmed  mange  Steder 
var  ikke  alene  Skik,  men  endog  Pligt  for  alle  Gildebrødrene 
at  følge  den  anklagede  Kollega  for  Retten,  hvorved  der  na- 
turligvis øvedes  et  stort  moralsk  Tryk  paa  Dommerne;  ja, 
hvad  der  var  det  værste,  det  synes  endog  i  flere  Gilde- 
skraaer  at  have  været  ligefrem  paalagt  Gildebrødre  —  der, 
naar  ikke  det  fornødne  Antal  frivillig  meldte  sig,  bleve  ud- 
tagne ved  Lodkastning  —  at  aflægge  Vidnesbyrd  til  Gunst  for 
den  anklagede  Broder,  og  det,  hvad  enten  de  kunde  gjøre 
det  med  rolig  Samvittighed  eller  ej;  vi  ville  haabe,  at  sligt 
dog  ikke  ret  ofte  er  sket. 

Disse  juridiske  Forrettigheder  gjaldt  kun  de  større  o: 
højere  Gilder  i  Byerne,  de  kongelige  Gilder,  der  oftest  næv- 
nedes Knuds-  eller  Eriksgilderne,  og  som  dannede  Byernes 
Aristokrati,  bestaaende  af  Kjebmændene;  af  Haandværkere 
maatte  kun  saadanne  optages,  der  vare  Grundejere,  og  en- 
kelte Indskrænkninger  gaves:  der  findes  saaledes  i  flere 
Gildeskraaer  udtrykkeligt  Forbud  mod  at  optage  nogen 
Bager  i  Lavet ;  da  dette  Forbud  mod  Bagerne  fremfor  andre 
fremsættes  uden  nogen  Motivering,  kan  Grunden  hertil  jo 
ikke  siges  med  Vished;  rimeligst  er  det  vel  at  antage,  at 
Datidens  Bagere  ikke  have  staaet  i  det  bedste  Ry  for  Rede- 
lighed, i  det  man  med  eller  uden  Grund  beskyldte  dem  for 
at  levere  daarligt  Brød  efter  daarlig  Vægt;  Magistraten  har 
stadig  holdt  et  vaagent  Øje  med  Bagerne,  og  man  har  der- 
for ment  det  heldigst  helt  at  udelukke  fra  det  højeste  Gilde 
D'Hrr.  Bagere,  da  det  jo  ikke  kunde  være  behageligt  for 
Magistraten  at  være  i  Broderskab  med  Folk,  om  hvem  de 
maatte  mene,    at  der  var  en  temmelig  stor  Sandsynlighed 

for,  at  de  vilde  gjere  sig  skyldige  i  en  Forseelse,  som  vilde 
medføre  Rettens  Indblanding  og  muligvis  stræng  Straf. 
Følgen  blev  naturligvis  snart,  at  Bagerne  dannede  et  sær- 
skilt Lav,  der  varetog  sine  særlige  Interesser,  ligesom  ogsaa 
Skipperne  udsondredes  eller  udsondrede  sig  fra  de  store 
Gilder,  da  det  var  ophørt,  at  Kjobmændene  selv  hentede 
deres  Varer  med  eget  Skib;  Skipperne  traadte  nu  paa  en 
vis  Maade  i  et  afhængigt,  et  tjenende  Forhold  over  for 
Kjøbmændene,  der  saa  ikke  boldt  af  at  være  i  Gilde  med 
dem;  endnu  den  Dag  i  Dag  kan  der  rundt  om  i  Landet 
findes  adskillige  »Skipperkasser«,  hvis  Medlemmer  udeluk- 
kende bestaa  af  Sømænd  og  Handelsfolk,  disse  sidste  vel 
nærmest  som  bidragydende,  ikke  nydende;  det  var  og  er 
dog  fælles  Interesser;  Handelsmændene  have  følt  en  For- 
pligtelse til  at  yde  Hjælp  og  Understøttelse  til  Søfolkene, 
der  sejlede  i  deres  Ærender  og  for  deres  Skyld  vovede  Liv 
og  Ejendom.  Vi  se  saaledes  her  et  Tegn  paa,  hvorledes 
Haandværkerne  begyndte  at  udsondre  sig  mere  og  mere 
som  de  plebejiske  Samfundsklasser  fra  den  mere  aristokratiske 
Handelsstand  *).  Endnu  længe  efter  Reformationen  finde  vi, 
f.  Ex.  i  Ribe,  den  Bestemmelse  gjældende,  at  til  de  kom- 
munale Stillinger  som  Borgmestre  og  Raadmænd  maatte 
kun  tages  Kjøbmænd,  ingen  Haandværkere,  dog  med  Und- 
tagelse af  Guldsmedde,  der  paa  den  borgerlige  Rangforordnings 
Trappestige  stode  et  Trin  højere  end  de  øvrige  Haandværkere. 
Det  kan  dog  ikke  nægtes,  baade  at  Kjøbmændene,  de, 
der  vare  i  det  »højeste  Gilde«,  følte  sig  moralsk  forpligtede 
til  at  varetage  de  mindre  Borgeres  Tarv,    og  at  disse  med 


*)  Ogsaa  Bryggerne  bleve  temmelig  tidlig  udsondrede  fra  Kjøb- 
mændene; ogsaa  de  regnedes  som  et  Slags  Haandværkere, 
men  at  Bryggerne  have  vidst  at  hævde  deres  Betydning,  til 
Dels  vel  paa  Grund  af  deres  Formue,  se  vi  bl.  a.  deraf,  at 
Bryggernes  Lavshus  var  saa  anseligt,  at  Borgerstanden  ved 
Rigsdagen  i  Kjøbenhavn  1660  havde  det  som  Mødested  for 
sine  Repræsentanter. 

Tak  toge  mod  deii  saaledes  ydede  Hjælp;  thi  en  at  For- 
pligtelserne, Gilderne  havde,  var  at  værne  om  Kjøbstædernes 
Handel  og  øvrige  Interesser  mod  Overgreb  fra  Landboerne; 
i  det  hele  taget  var  det  jo  Gildernes  Bestemmelse  at  være 
til  Hjælp  og  Værn,  først  naturligvis  for  Brødrene  indbyrdes, 
men  dernæst  ogsaa  for  Borgersamfundet  i  Almindelighed. 
Der  var  saaledes  Bestemmelser  om,  at  naar  en  Broder  traf 
en  søfarende  Broder  i  Havsnød,  skulde  han  hjælpe  ham  — 
det  kunde  ellers  synes  lidt  overflødigt  at  bestemme  det,  da 
vel  almindelig  Menneskelighed  vilde  tilsige  enhver  at  komme 
sit  Medmenneske  til  Hjælp  under  slige  Forhold,  selv  om 
det  ikke  netop  var  en  Gildebroder,  der  paa  den  Maade  var 
i  Livsfare ;  og  der  findes  da  ogsaa  paa  Øen  Nordstrand  om- 
talt et  »Noahs«  eller  »Frelsers«  Gilde,  hvis  Medlemmer 
havde  forpligtet  sig  til  særlig  at  hjælpe  skibbrudne,  hvem 
saa  siden  det  var,  —  hvilket  maa  anses  som  en  saare  prise- 
lig Foranstaltning  i  de  Dage,  da  den,  der  var  kommen 
levende  i  Land  fra  et  forlist  Skib,  i  Regelen  kun  var  kommen 
bort  fra  Vraget  for  at  myrdes  af  rovbegjærlige  Kystbeboere; 
dette  Gildes  Segl  fremstillede  meget  passende  oven  til 
Frelserens  Billede,  for  neden  Arken  med  Duen  og  Oljebladet. 
En  anden  Fordring  var  stillet,  som  der  dog  vel  paa  Grund 
af  Forholdene  kun  yderst  sjælden  kunde  blive  Brug  for; 
naar  nemlig  den  ene  Gildebrorler  traf  den  anden  i  Fangen- 
skab hos  Hedninger  og  Barbarer,  skulde  han  løskjøbe  ham 
af  Slaveriet;  det  maa  vel  nærmest  tænkes,  at  Udgifterne  da 
bag  efter  bleve  erstattede  af  samtlige  Gildebrødre,  og  da 
Prisen  næppe  var  saa  helt  ringe,  have  maaske  flere  Byers 
Gilder  sluttet  sig  sammen  for  at  udrede  Omkostningerne, 
saa  det  har  vel  snarest  været  en  almindelig  Forpligtelse, 
der  omfattede  alle  Brødre  af  samme  Broderskab,  til  hvilken 
Bys  snævrere  Gilde  de  end  herte,  da  det  jo  vilde  være  et 
yderst  sjældent  Tilfælde,  om  en  Broder  netop  traf  til  at 
komme  et  Sted  hen  i  Hedningelandene,  hvor  en  Broder  fra 
samme  By   var  i   hedensk  Fangenskab.     Endnu  langt  hen  i 

den  nyere  Tid  var  det  ikke  ualmindeligt,  at  Leskjøbelsen 
af  en  kristen  Fange  fra  Tyrkernes  Fangenskab  blev  gjort 
mulig  derved,  at  hele  Landets  Kristenhed  kom  til  Hjælp, 
i  det  der  gaves  Tilladelse  til,  at  der  maatte  sættes  »Bæk- 
kener« for  Kirkedørene  til  Indsamling  af  milde  Gaver  i  det 
Øjemed.  Det  viser  sig  ogsaa  flere  Steder,  at  Gildet  op- 
traadte  som  en  Laanebank,  hvoraf  Medlemmer  mod  tilbørligt 
Pant  kunde  faa  Laan  i  en  snæver  Vending;  ligeledes  var 
der  Bestemmelser  om,  at  naar  en  Broder  ved  et  eller  andet 
Uheld  blev  uskikket  til  sit  Arbejde,  skulde  han  understøttes 
af  Gildet,  og  naar  Ildsvaade  overgik  en  Gildebroder,  skulde 
de  andre  Medlemmer  være  forpligtede  til  at  yde  ham  Hjælp 
til  Gjenopførelse  af  Bygningen.  Det  er  her  de  svage  Spor, 
vi  allerede  i  Middelalderen  finde  til  de  kommende  Tiders 
Laanekasser,  Sygekasser  og  Brandkasser. 

VI. 

Gildernes  Gudstjeneste. 

Selv  om  den  gjensidige  Hjælp  var  et  fremtrædende 
Træk  i  Gildevæsenets  Historie,  var  der  dog  gjennemgaaende 
en  Følelse  af,  hvor  lidt  menneskelig  Magt  og  Hjælp  for- 
maaede;  derfor  lærte  man  tidlig  at  henfly^om  den  egentlige 
Hjælp  til  Gud  og  hans  Helgene;  hele  Gildevæsenet  fik 
saaledes  et  kristeligt  Præg,  Kirken  satte  sit  Stempel  paa 
Gilderne;  Almisse  og  anden  Hjælp  og  Understøttelse  vare 
særlige  Gudfrygtigheds-Gjerninger,  der  vare  velbehagelige 
for  Gud,  og  de  gode  Gjerninger  mentes  jo  netop  i  den  ka- 
tolske Tid  at  kunne  aabne  Døren  til  Himmerige.  Pilegrims- 
rejser  stode  i  høj  Kurs,  og  fra  flere  Steder  haves  Meddelelser 
om,  hvor  stort  et  Bidrag  enhver  Gildebroder  skulde  yde  en 
anden,  der  vilde  foretage  en  Valfart  til  et  helligt  Sted; 
saaledes  skulde  enhver  Broder  af  St.  Gjertruds  Gilde  i  Ribe, 
der  vilde  drage  til  »Vor  Frue  i  Loreto«  eller  til  »St.  Olaf 
i  Trondhjem«  have  tre  Skilling  lybsk  af  hver  af  Gildets 
øvrige  Brødre  og  Søstre,  men  fem  Skilling,  hvis  hans  Rejse 

gik  til  »St.  Jakob«  (Kompostella  i  Spanien)  eller  til  »St. 
Peder  i  Rom« ;  og  desuden  skulde  Brødrene  og  Søstrene 
ledsage  ham  til  Byens  Markskjel.  —  Gilder  med  et  fortrins- 
vis gudeligt  Øjemed  vare  de  saakaldte  Elende-Gilder;  nu  i 
vor  Tid  tænker  man  vel  sjælden  paa,  at  Ordet  »elendig« 
egentlig  betyder  »uden  Lands«,  »landflygtig«;  men  den 
Gang  ansaas  i  en  særlig  Grad  den,  der  var  fremmed,  »uden 
Lands«,  for  at  være  i  en  elendig  Stilling;  det  er  underligt 
nok  at  se,  hvorledes  Romernes  »hostis«,  der  først  betyder 
»fremmed«  og  derpaa  »Fjende«,  har  sine  Sidestykker  langt 
ned  i  Middelalderen,  ja  maaske  endnu  nærmere  hen  til  vor 
Tid;  at  en  fremmed  nedsætter  sig  som  næringsdrivende  i 
en  By,  vækker  let  Misfornøjelse  hos  Byens  indfødte  Borgere, 
der  se  paa  ham  med  alt  andet  end  venlige  Blikke,  og  det 
i  desto  højere  Grad,  jo  mindre  Forholdene  ere;  derfor  blev 
det  maaske  netop  i  Gildernes  og  Katolicismens  Blomstrings- 
tid regnet  for  en  særlig  fortjenstfuld  Almissogjerning,  naar 
nogen  vilde  tage  sig  af  fremmede,  der  trængte  til  Hjælp, 
og  f.  Ex.  1  paakommende  Tilfælde  besørge  deres  Jordefærd ; 
maaske  er  en  lignende  Tanke  opstaaet  hos  Ypperstepræsterne, 
der  i  Følge  Matth.  Evang.  27,7.  brugte  de  tredive  Judas- 
penge til  derfor  at  kjøbe  en  Ager  »til  at  jorde  fremmede  i«, 
i  det  de  muligvis  have  ment  paa  den  Maade  at  sone  deres 
Brøde!  Middelalderens  Elende-Gilders  Medlemmer  skulde 
altsaa  paatage  sig  at  hjælpe  de  fremmede,  pleje  dem,  naar 
de  vare  syge,  og  holde  Ligvagt  over  dem,  naar  de  vare  døde, 
samt  sørge  for  deres  Begravelse;  der  oprettedes  mange 
Steder  af  Elende-Gilderne  endog  Hospitaler  og  Kirkegaarde 
for  de  fremmede;  men  de  fremmede,  for  hvilke  hine  kriste- 
lige Broderskaber  især  maatte  nære  Sympati,  vare  selvfølgelig 
Pilegrimmene,  der  kom  til  at  trænge  til  saadan  Hjælp;  til- 
med skulde  Elende-Gilderne  øve  deres  Indflydelse  netop  ved 
at  minde  alle  Mennesker  om,  at  Livet  her  paa  Jorden  er 
en  Udlændigheds-Tilstand,  at  Menneskene  ere  fremmede  og 
Pilegrimme   her  paa  Jorden;    ganske   naturligt   er  det  da, 


„Gilde"væsenet  fordum,  særlig  i  Danmark.  195 

naar  det  udtrykkelig  berettes,  at  Elende-Gildet  i  Odense 
havde  Medlemmer  blandt  Præsteskabet  hele  Fyn  over;  Kong 
Hans's  Sen  Prins  Franciscus,  der  døde  1511,  var  ogsaa 
Medlem  af  Odense  Elende-Gilde  og  saa  nær  knyttet  til  det, 
at  skjønt  han  døde  i  Kjøbenbavn,  blev  han  dog  begravet  i 
Graabrodre  Kirke  i  Odense,  netop  for  at  komme  til  at  hvile 
der,  hvor  Sjælemesserne  for  ham  skulde  holdes;  ogsaa  hans 
Moder  Dronning  Kristina  var  Medlem  af  samme  Gilde. 

Naar  det  oven  for  er  bemærket,  at  et  af  de  væsent- 
ligste Øjemed  med  Gildernes  Oprettelse  var  at  fremme 
kristen  Broder  kjærlighed,  og  det  ligeledes  er  anført,  at  vi  i 
Gilderne  finde  de  første  Antydninger  af  Assurancevæsen, 
maa  her  nævnes,  at  Gildebrødrene  vare  pligtige  til  at  sørge 
for  deres  syge  Brødre  og  skaffe  dem  i  Jorden,  efter  som 
Tidens  og  Kirkens  Skik  fordrede  det;  ogsaa  her  se  vi  Gil- 
derne ikke  alene  som  Begravelsesforeniuger,  men  som  et 
Slags  Assuranceforeninger,  der  endog  strakte  deres  Virk- 
somhed ud  over  Død  og  Grav ;  og  det  var  Tilfældet  lige  saa 
meget  i  de  smaa  Gilder  og  Lav  som  i  de  større,  »kongelige« 
Gilder,  ikke  alene  at  en  Gildebroder  skulde  følges  til  sit 
sidste  Hvilested  af  samtlige  Brødre  og  Søstre,  men  at  disse 
skulde  sørge  for,  at  der  læstes  det  til  hans  Sjæls  Frelse 
efter  Sandsynlighed  fornødne  Antal  Messer.  Der  haves  da 
ogsaa  fra  forskjellige  Gilder  særskilte  Betegnelser  for,  hvor- 
ledes Premgangsmaaden  skulde  være,  for  at  denne  Broder- 
pligt kunde  blive  opfyldt  paa  rette  Maade;  i  det  omtalte 
Gjertruds-Gilde  i  Ribe  var  der  saaledes  den  Bestemmelse, 
at  naar  en  Gildebroder  døde,  skulde  hver  af  de  øvrige  be- 
tale 4  Pendinge  lybsk  til  Messer  for  den  afdøde,  og  ingen 
maatte  spise  Kjød  eller,  hvis  det  var  i  Fastetiden,  over- 
hovedet nogen  animalsk  Føde,  for  han  havde  betalt  Pengene, 
der  skulde  indkræves  af  Gildets  Oldermænd  og  Skriver  og 
deles  i  tre  Dele  mellem  de  fattige,  Graabrødrene  og  Sorte- 
brødrene; de  to  sidste  Tredjedele  vare  da  bestemte  til 
Messers  Læsning   i  vedkommende  Klosterkirker;    hver  Uge 


196  „Gilde^væsenet  fordum,  særlig  i  Danmark. 

skulde  der  efter  Gildeloven  holdes  en  Messe  for  Gildets 
Medlemmer,  de  levende  saa  vel  som  de  dede;  det  var  altsaa 
en  Assuranceforening  til  Syndsforladelse,  et  Slags  Aflads- 
handel en  gros;  men  det  viser  sig  ogsaa,  at  Broderskabet 
ikke  afbrødes  ved  Døden,  men  at  baade  levende  og  døde 
Medlemmer  regnedes  for  at  høre  til  samme  Samfund,  hvilket 
jo  for  saa  vidt  er  en  fuldstændig  kristelig  Opfattelse.  Her 
var  det  altsaa  Penge,  der  skulde  udredes  til  Sjælemesserne; 
men  i  andre  Gilder  krævede  en  Broders  Død  desuden  Ydelser 
in  natura  i  Anledning  af  Begravelsen,  nemlig  01  og  Vox; 
Øllet  blev  brugt  ved  Begravelsesmaaltidet,  der  i  egentligste 
Forstand  blev  et  Gravøl,  Voxet  til  Lys,  der  brændte  dels  i 
Gildehuset  ved  Maaltidet,  dels  i  Kirken,  medens  Sjælemessen 
læstes  for  den  afdøde;  det  har  ikke  været  nogen  helt  ube- 
tydelig Udgift,  naar  det  saaledes  i  Gildeskraaen  af  1382 
for  det  tyske  Kompagni  i  Kjebenhavn  var  bestemt,  at  en- 
hver Gildebroder  ved  en  Broders  Jordefærd  skulde  ofre  to 
Mark  Vox;  vi  have  maaske  endnu  enkelte  Steder  omkring 
paa  Landet  fra  den  katolske  Tid  et  Minde  herom,  der 
staar  i  Forbindelse  med  den  Bestemmelse,  at  der  ved  en 
Gildebroders  Begravelse  skulde  gives  Vox  til  Kirken;  thi  i 
visse  Egne  paa  Landet  er  det  endnu  Skik  ved  mere  ansete 
og  velhavende  Bønders  Begravelse,  at  der  skjænkes  store 
Alterlys,  som  holdes  tændte,  medens  Højtideligheden  staar  paa, 
og  senere  tilfalde  Kirken;  at  den  afdødes  Navn  anføres  paa 
Lysestagen,  er  muligvis  et  yderligere  Vidnesbyrd  om  Lysenes 
Oprindelse  fra  Sjælemesserne. 

Det  var  baade  paa  de  større  og  de  mindre  Gilder,  at 
Kirken  gjennem  sin  Repræsentant  Gejstligheden  øvede  Ind- 
flydelse; ethvert  Gilde  og  Lav  stillede  sig  under  Kirkens 
mægtige  Beskyttelse  ved  at  vælge  en  eller  anden  Helgen 
til  Sky tspatron ;  de  fornemme  Gilder  vare,  som  oftere  anført, 
her  i  Danmark  helligede  til  Knud  den  hellige,  Knud  Lavard 
eller  Erik  Plovpenning,  i  Norge  til  Olaf  den  hellige,  i 
Sverige   til  Erik  den  hellige.      Rundt  om  fra  Kjøbstæderne 

have  vi  Fortegnelser  over  Gilder,    som    existerede   i    disse 
Foreningers  Glansperiode;  i  Kjebenhavn  var  der  langt  over 
en  Snes;   i  Ribe  nævnes   med  Sikkerhed   en   og  tyve,    men 
der   har  vist  været  langt  flere;    og  det   har  næppe   været 
Foreninger,  der  kun  have  bestaaet  en  kort  Tid;    thi  for   at 
blive  sanktionerede  og  komme  under  en  Helgens  Beskyttelse, 
maa  man  antage,  at  der  fra  først  af  har  været  udfordret  en 
ikke  ubetydelig  »Driftskapital«  — kan  man  vel  kalde  det — , 
saa  den  paagjældende  Helgens  Krav  have  været  sikrede  for 
en  længere  Aarrække.     Saa  godt  som  om  dem  alle  vide  vi, 
hvilken  Helgen  der   var  vedkommende  Gildes  specielle  Pa- 
tron;   det  falder  lidt  underligt,    at  et  Gilde  var  indviet  til 
den  hellige  Trefoldighed  plus  en  eller  anden  Helgen,    især 
Jomfru  Maria,  der  jo  i  Datidens  Tankegang  omtrent  indtog 
Pladsen  som  den  fjerde  Person  i  Guddommen;  —  eller  naar 
vi  finde  et  Gilde  benævnet  »St.  Jesu  Gilde«,  i  det  Frelseren 
da,  ogsaa  paa  katolsk  Vis,  er  trukken  ned  som  i  en  lavere  Sfære. 
Ofte  vare  Lavene  hele  Landet,  ja  hele  Kristenheden  over  knyt- 
tede til  hverandre  derved,  at  hvert  Haandværk  havde  sin  Helgen, 
der  i  levende  Live  havde  drevet  det  »Embede«  *)  og  nu  tog 
sine  Lavsbrødre  under  sin  særlige  Beskyttelse;    Kjøbmands- 
og  Skipperlavene  havde  saaledes  adskillige  Steder  St.  Nikolaus 
til  Patron;    Krigsmændene  og  de,  der  havde  noget  at  gjore 
med  Krigerstanden,  f.  Ex.  Vaabensmedde,   valgte  St.  Georg 
(Jørgen);  Badskærerne  havde  St.  Cosmas  og  St.  Damianus, 
Guldsmeddene  St.  Lukas,    der  ogsaa  hos  andre   var  Helgen 
for  Læger   eller  for  Malere,    Jægere   søgte  Tilflugt  hos  St. 
Hubertus  o.  s.  v.,    thi  Helgenerne   bleve  jo  betragtede  som 


*)  Naar  man  i  Skrifter  fra  den  Tid  træffer  Ordet  „Embedsmand", 
har  det  Betj^dningen  „Haandværksmand";  et  Haandværk  var 
et  „Amt",  „Ambt";  hvorimod  vort  Ord  „Embedsmand"  er  en 
Omdannelse  af  Ordet  „Ombudsmand",  i  det  nemlig  de  borger- 
lige Hverv  fra  først  vare  Ombud,  der  paalagdes  Indbyggerne 
med  eller  mod  deres  Vilje.  Vor  „Embedsstand"  er  i  det  hele 
af  langt  senere  Datum. 

Hjælpere,  ikke  alene  i  aandelig  Henseende,  men  ogsaa  i  det 
timelige.  Undertiden  tog  et  Gilde  sit  Navn  efter  den 
Kirke,  i  hvilken,  eller  det  Alter,  ved  hvilket  Gildets  Guds- 
tjeneste (»Messe«)  holdtes.  Hvad  hvert  Gilde  vel  først  og 
fremmest  har  stræbt  efter,  har  været  at  faa  sit  eget  Hus  at 
bo  i,  altsaa  at  undgaa  det,  som  i  Datidens  Øjne  var  ned- 
værdigende, at  sidde  til  Leje;  og  at  det  i  mange  Tilfælde 
er  lykkedes  Gilderne  at  faa  store  Gildebygninger,  som  til- 
droge sig  almindelig  Opmærksomhed,  derpaa  afgives  det 
bedste  Bevis  ved  det  bekjendte  Vers  fra  henimod  Reforma- 
tionstiden  i  Samtalen  mellem  Peder  Smed  og  Adser  Bonde : 

„Hvor  man  kommer  i  Randers  eller  Ribe, 
I  Viborg,  Aars,  Aalborg  eller  Nibe, 
Og  spør:  Hvis  er  den  store  Gaard 
Eller  det  skjønne  Hus,  der  staar?  — 
Da  faar  man  saadant  Svar  igjen: 
Den  hører  til  det  store  Kålen' 
Til  St.  Peders  Gilde  eller  St.  Knuds, 
St.  Sørens  Alter  eller  St.  Gjertruds." 

At  de  mindre  Gilder  og  Haandværkslav  ikke  have  mægtet 
at  skaffe  sig  eget  Hus,  er  dog  naturligt;  der  findes  da 
Exempler  paa,  at  Møderne  have  været  holdte  i  Refektoriet 
i  et  eller  andet  Kloster,  med  hvilket  Gildet  har  staaet  i 
Forbindelse,  og  som  gjæstfrit  aabnede  sine  Porte  for  dets 
Medlemmer  —  næppe  uden  en  rundelig  Godtgjerelse. 

Da  Gilderne  vare  knyttede  saa  neje  til  Kirken,  var  det 
ogsaa,  selv  hvor  det  kirkelige  traadte  mere  i  Baggrunden 
for  de  verdslige  Interesser,  nødvendigt,  at  hvert  Gilde  havde 
en  Præst,  der  i  forskjellige  Retninger  skulde  varetage  Gildets 
Tarv;  hans  Titel  »Skraapræsten«  viser  tydelig  nok,  at  han 
var  den  Mand,  der  i  hine  lidet  skrivekyndige  Tider  skulde 
være  Gildets  Sekretær  og  Arkivar;  men  fremdeles  skulde 
han  besørge  Gildets  Messer  læste  eller  sungne  for  det  Alter, 
hvortil  han  var  knyttet,  og  til  hvilket  han  atter  knyttede 
Gildet,  baade  Messerne  for  de  afdøde  og  de  Messer,  hvor- 
med Forsamlingerne  begyndte,  samt  i  det  hele  være  Gilde- 

brødrenes  Præst  og  Sjælesørger;  det  er  vist  en  Misfor- 
staaelse  at  mene,  at  hvert  enkelt  Gilde  underholdt  sin  sær- 
lige Præst  til  et  enkelt  Alter;  det  vilde  for  de  fleste  have 
været  alt  for  bekosteligt,  men  langt  snarere  har  det  været 
saaledes,  at  en  eller  anden  gejstlig  har  af  Gildet  faaet  et 
Tillæg  til  sin  Løn  for  at  holde  det  fornødne  Antal  Messer 
og  paatage  sig,  hvad  der  ellers  var  at  besørge,  eller  ogsaa 
have  maaske  flere  af  de  mindre  Gilder  og  Lav  slaaet  sig 
sammen  om  at  holde  fælles  Præst;  og  det  kunde  uden  stor 
Ulempe  ordnes  paa  den  Maade,  da  det  jo  ikke  var  mere 
end  nogle  Gange  om  Aaret,  paa  de  store  Forsamlingsdage, 
at  Præstens  Nærværelse  fordredes,  selv  om  just  Gildehuset 
ikke  helt  var  ubenyttet  den  øvrige  Tid  af  Aaret  —  ellers 
vilde  det  forekomme  som  en  temmelig  utilladelig  Luxus  at 
bygge  store  Gildehuse  — ;  thi  det  synes  som  om  Gilde- 
brødrene oftere  have  haft  Tilladelse  til  at  samle  sig  i  Lo- 
kalet, om  end  ikke  i  den  store  Festsal,  saa  dog  i  nogle  af 
de  andre  Rum,  ligesom  i  vor  Tid  en  god  Borgermand,  der 
vil  fordrive  en  ledig  Time,  søger  hen  i  Klubben,  hvor  han 
kan  være  temmelig  vis  paa  at  træffe  Venner  og  Bekjendte; 
paa  flere  Steder  blev  der  nemlig  givet  Gildet  Tilladelse  til 
at  drive  Ølbryggeri  samt  at  have  01-  og  Vinudsalg  —  det 
var  jo  ellers  i  Raadhuskjælderne,  at  Byernes  Vinstuer  vare; 
men  atter  her  se  vi  ved  de  samme  Privilegier  et  Slags 
Forbindelse  mellem  Gildehus  og  Raadhus.  Ja,  Domkapitlet, 
der  jo  var  at  betragte  som  det  øverste  gejstlige  Gilde  i 
Stiftet,  fik  endog  undertiden  et  lignende  Priyilegium  paa 
Vinudsalg;  under  Ribe  Domkapitels  Forsamlingslokale,  der 
var  sammenbygget  med  Domkirken,  var  der  saaledes  i  nogen 
Tid,  og  det  efter  Reformationen,  Vinkjælder:  oprindelig  har 
vel  Bestemmelsen  været,  at  Kjælderen  skulde  være  Oplags- 
sted  for  Vin  til  Alterbrug,  men  senere  blev  der  ogsaa  der  fra 
solgt  til  Kunder  ude  i  Byen;  siddende  Gjæster  synes  der 
dog  ikke  at  være  bleven  solgt  Vin  til.  (Sluttes). 

Vilhelm  Bang. 

Wienerkonferencerne.   —  De  sydtyske  Stater.  — 
En  Note  fra  Metternich.    —   Wiirttembergs  Land- 
dag og  Fr.  List.  —  Manuskriptet  fra  Sydtyskland. 
—  Bayern.  —  Darmstadter-Martsdekretet.  — 
Den  hessiske  Forfatning. 

bendemændene  fra  de  konstitutionelle  Stater  hjembragte 
fra  Wien  den  Forvisning,  at  deres  Forfatninger  forelobig  ikke 
havde  noget  at  befrygte  fra  Forbundets  Side.  Medens 
Zentner  betragtede  dette  Resultat  som  en  Sejr,  var  Berstett 
fuld  af  Mismod;  han  havde  gjort  saa  sikker  Regning  paa, 
at  Wienerforsamlingen  vilde  vise  hans  urolige  Karlsruhe- 
Landdag  Vintervejen,  og  nu  maatte  han  vende  hjem  med 
tomme  Hænder.  Mod  Slutningen  af  Konferencerne  rettede 
han  endnu  engang  en  indtrængende  Ben  til  Metternich: 
Nu  da  det  politiske  Snigmord  rasede  i  Frankrig,  var  det 
dog  paa  høje  Tid,  at  alle  evropæiske  Magter  højtidelig 
garanterede  hverandre  de  monarkiske  Princippers  Oprethol- 
delse. »Revolutionernes  Æra  havde  taget  sin  Begyndelse 
med  en  Erklæring  om  Folkenes  Rettigheder.  Kunde  den 
nu  ikke  afsluttes  med  en  Erklæring  om  Tronernes  Rettig- 
heder?«    Denne  Opfordring  kom  for  Øjeblikket  meget  ube- 

lejlig  for  den  esterrigske  Statsmand;  han  maatte  for  Tiden 
have  Ro,  selv  om  det  skulde  koste  ham  en  Vaabenhvile 
med  de  modbydelige  liberale,  thi  han  forudsaa,  at  Østerrige 
maaske  snart  vilde  faa  Brug  for  alle  sine  Kræfter  mod  Re- 
volutionen i  Sydevropa,  og  han  holdt  det  derfor  for  nødven- 
digt at  moderere  sin  Vens  reaktionære  Iver. 

I  en  lang,  salvelsesfuld  Sendeskrivelse  gjentog  han  for 
Badenseren  først  og  fremmest  sin  gamle  Yndlingslære,  at  i 
disse  stormfulde  Tider  maatte  Opretholdelsen  af  det  be- 
staaende  være  alle  velsindedes  Maal,  og  hertil  føjede  han 
den  aandrige  Sætning:  »Alle  Anstrængelser  maa  mødes  i 
dette  Punkt,  hvormed  alt  er  reddet,  ja  det  tabte  delvis  endog 
kan  gjen vindes.«  Paa  disse  Axiomer,  der  alt  længst  vare 
den  samlede  diplomatiske  Verden  bekjendte  som  det  kongelig- 
kejserlige Kancellisprogs  faste  Inventarium,  fulgte  imidlertid 
de  i  Metternichs  Mund  uhørte  Ord:  »Vi  indbefatte  herunder 
ikke  blot  den  i  Ordets  snævrere  Forstand  gamle  Orden, 
der  kun  i  faa  Stater  er  bleven  urørt,  men  ogsaa  de  nye 
Institutioner,  saa  snart  de  engang  have  vundet  forfatnings- 
mæssig Styrke.  I  Tider  som  de  nuværende  er  Overgaugen 
fra  det  gamle  til  det  nye  næppe  forbunden  med  større 
Farer  end  en  Tilbagevenden  fra  det  nye  til  det  alt  udslukte 
gamle.  Det  ene  Forsøg  kan  lige  saa  godt  som  det  andet 
hidføre  materielle  Uordener,  der  nu  til  Dags  for  enhver 
Pris  maa  forebygges.  Den  Indvending,  at  der  blandt  de 
hidindtil  i  Tyskland  indførte  Forfatninger  gives  enkelte,  som 
slet  ikke  have  nogen  Basis,  følgelig  heller  ikke  frembyde 
noget  Tilknytningspunkt,  betragte  vi  som  ugrundet.  Enhver 
engang  bestaaende  Ordning  indeholder  Stof  til  et  bedre 
System,  det  skulde  da  være,  at  den  t.  Ex.  som  Kortesfor- 
fatningen  af  1812  er  et  Værk  af  den  rene  Vilkaarlighed  og 
den  taabeligste  Forblindelse«.  Herpaa  mindede  han  Smaa- 
hofferne  om  Enigheden  mellem  de  store  Magter,  om  den 
nylig  i  Wien  paa  ny  fæstnede  Overenskomst  mellem  de 
tyske  Forbundsstater  og  manede  dem  sluttelig  til  et  strængt 

lovligt,    Forfatningstro  Regimente;   i   Nødsfald  havde  de   jo 
endnu  tilovers    »en  Appel  til  det  samlede  Forbunds  Hjælp. 
Naar  østerrige,   der  er  urort  i  sit  Indre,   endnu  besidder  et 
anseligt  Porraad    af   moralsk   Styrke   og  materielle  Midler, 
vil  det  være  villigt  til  at  anvende  dem  ogsaa  for  sine  For- 
bundsfæller«.    Altsaa  ikke  ét  Ord  mere  om  Gjenoprettelsen 
af  de  gamle  Landsstænder;  de  samme  sydtyske  Forfatninger, 
Metternich  i  Karlsbad   havde   domfældet  som   demagogiske, 
dem  anerkjendte   han  nu  som  et  uangribeligt  Retsgrundlag. 
Det  var  Metternichs  Livslykke,  at  alle  hans  Pens  Pro- 
dukter fyldte  ham  selv  med  oprigtig  Beundring.    Dette  hans 
nyeste  Værk  hensatte  ham  næsten  i  en  Henrykkelsestilstand, 
og  i  en  Følgeskrivelse  til  Berstett  kunde  han  ikke  bare  sig 
for  at  tilføje:    »Der  er  heri  ikke  et  Ord,  jeg  ikke  har  øst 
af  mit  Hjærtes  Dyb.     Den  Ro,  De  ser  herske  i  den,  er  min 
Sjæls  Ro.    Jeg  vil  have  naaet  et  højst  dyrebart  Maal,  naar 
mine  Ord  —  og  Udtrykket  Ord  synes   mig  for  svagt  til  at 
betegne    mit  Arbejdes  Værd*)  —  mægte   at  bevise  Deres 
fortræffelige    Herre,    hvad    vi    ville    tro    og    baabe!«      Da 
Noten  snart  herpaa,  sandsynligvis  med  Forfatterens  Vidende, 
offentliggjordes  i  flere  tyske  og  franske  Tidsskrifter,  haabede 
Metternich,  at  alle  blot  nogenlunde  besindige  Politikere,  paa 
de    vildeste  radikale    nær,    vilde    takke    ham    for    de    nye 
Forfatningers  ligefremme  Anerkj endelse;    men  han  saae  sig 
snart  højlig  skuffet.     Da  det  store  Publikum  her  for  første 
Gang  lærte   en  hemmelig  Skrivelse  fra  den  frygtede  Stats- 
mand at  kjende  og  endnu  ikke  var  fortroligt  med  den  metter- 
nichske  Stils  ejendommelige  Taleblomster,    miskjendte  man 
aldeles  Notens  forsonlige  Tankegang.    Pressen  søgte  Kjærnen 
i  hine  Fraser  om  Bevarelsen   af  det   bestaaende  og  ænsede 
ikke  Formaningerne  om  Forfatningstroskab,  og  dette  var  dog 
Skrivelsens  praktiske  Øjemed.     Noten  af  4de  Maj  vandt  et 


*)  „Et  le  mot  de  paroles  me  semble   bien  faible  pour  exprimer 
la  Valeur  de  mon  travail." 

evropæisk  Ry.  Tvende  A årtier  igjennem  kaldtes  den  af 
alle  Landes  Opposition:  »Stabilitetspolitikens  Program,  et 
Kampraab  mod  Tidens  Fremskridt«;  medens  den  i  Virke- 
ligheden var  bestemt  til  at  vare  Hoffet  i  Baden  mod  reak- 
tionære Statskup. 

Berstett  selv  opfattede  sin  Mesters  Hensigt  ganske  rigtig 
og  beklagede  bittert  for  den  tro  Marschall,  at  »vor  i  den 
reneste  tyske  Stil  redigerede  Schlussakte«  yder  de  vel  tæn- 
kende Regeringer  saa  ringe  Hjælp ;  men  »naar  man  ude  fra 
hverken  kan  gjere  Regning  paa  Energi  eller  Støtte,  maa 
man  å  tout  prix  søge  at  opretholde  den  indre  Fred.«  Sæl- 
somt nok  skyldtes  det  altsaa  dog  Metternichs  betænksomme 
Raad,  naar  Hoffet  i  Baden  atter  forsonede  sig  med  sine 
nylig  saa  uuaadig  hjemsendte  Stænder;  men  dette  Maade- 
hold  var  ganske  vist  ikke  til  Hinder  for,  at  den  østerrigske 
Statsmand  personlig  vaagede  over  Demagogforfølgelsen  i 
Baden  som  overalt  i  Tyskland.  Han  kunde  ikke  bare  sig 
for  at  spille  Bøddel;  endog  Skarpretteren  i  Heidelberg,  som 
saa  andægtig  gjemte  Sands  Relikvier,  undgik  ikke  Metter- 
nichs faderlige  Øje,  og  ufortovet  blev  Badens  Minister  i  et 
langt,  egenhændigt  Brev  formanet  til  kraftig  at  skride  ind: 
»Naar  slige  Forsøg  hengaa  aldeles  ustraffede,  vil  Kræftondet 
aldrig  blive  lægt.« 

Saa  længe  Hoffet  i  Baden  endnu  gjorde  Regning  paa 
Østerriges  Hjælp,  rustede  det  sig  til  aaben  Kamp  mod  sine 
Stænder;  det  nægtede  nogle  liberale  Embedsmænd  Orlov  til 
at  møde  paa  Landdagen  og  paakaldte  Hjælp  fra  Demagog- 
kommissionen i  Mainz  for  at  indvikle  Boghandler  Winther  i 
Heidelberg,  en  trofast  Forsvarer  af  Pressefriheden,  i  en  po- 
litisk Undersøgelse.  Dog  da  Landdagen  traadte  sammen  i 
Juni  og  ufortøvet  krævede  en  Indkaldelse  af  sine  samtlige 
Medlemmer,  turde  man  ikke  længere  stole  paa  fremmed 
Hjælp;  ogsaa  Efterretningen  om  det  revolutionære  Fremskridt 
i  Sydevropa  ængstede  Hoffet,  og  Regeringen  indrømmede  nu 
den  nægtede  Orlov,  Winther  blev  efter  en  retslig  Kjendelse 

sat  paa  fri  Fod,  og  Berstett  behandlede  Stænderne  med  en 
overraskende  Venlighed.  Belært  af  de  sidste  Maaneders 
bitre  Erfaring  optraadte  Landdagens  Majoritet  denne  Gang 
ogsaa  mere  forsigtig;  flere  deputerede  vare  derhos  vundne 
ved  Hoffets  Naadesbevisninger ,  enkelte  ligefrem  bestukne. 
Storhertugen  tilstod  ganske  ugenert  for  den  preussiske  Sende- 
mand, at  den  gode  Forstaaelse  med  disse  Herrer  kostede 
Penge.  Nok  sagt,  lige  saa  stormfuldt  denne  Landdag  var 
begyndt,  lige  saa  rolig  gik  den  til  Ende. 

Efter  en  frimodig  Tale  af  Historikeren  Rotteck  lovede 
Regeringen,  saa  vidt  tilstedeligt,  at  mildne  det  haarde 
Presseedikt,  som  i  hele  Landet  kun  tillod  fire  politiske  Ti- 
dender; man  kom  overens  om  nogle  velgjørende  Love  an- 
gaaende  Ophævelsen  af  Godsej  er- Afgifter,  man  traf  en  Af- 
tale om  Statshusholdningen  ved  at  bevilge  en  rund  Summa, 
og  i  September  blev  Landdagen  fredelig  hjemsendt.  Berstett 
kunde  atter  aande  frit  og  melde  sin  nassauske  Ven,  at  han 
ved  sin  Mildhed  mod  Stænderne  havde  skaffet  sig  Ro  for 
tvende  Aar,  og  begge  Dltra'erne  fra  Wienerkonferencerne 
begyndte  nu  dog  at  tro,  at  de  nye  Forfatninger  kunde  være 
taalelige,  ja  maaske  endog  fremme  Partikularismen,  naar 
man  blot  forstod  at  haandtere  dem.  »Stænderne«,  mente 
Marschall,  »individualisere  mere  og  mere  vore  Stater  og 
bidrage  sit  til  Tiliutetgj oreisen  af  Enhedsprincippet,  som  det 
revolutionære  Parti  jo  særlig  har  for  Øje« ;  i  samme  Retning 
skrev  Berstett  som  hans  tro  Ekko  til  Wien,  og  saaledes 
mødtes  Anskuelser  fra  »her  og  hisset«  i  den  lyksaliggjørende 
Tanke,  hvor  langt  borte  Dagen  var  for  Tysklands  Enhed. 

Endog  den  saa  højlig  frygtede  wiirttembergske  Forfat- 
ningsoverenskomst,  hvis  Ophævelse  Marschall  nylig  havde 
krævet  saa  indtrængende,  viste  sig  at  være  en  saare  uskyldig 
Ting,  takket  være  Kong  Vilhelms  kyndige  Haand.  [  Januar 
1820  aabnedes  Kongerigets  første  ordinære  Landdag.  Den 
fra  Weimar  fordrevne  Lindner  havde  først  opholdt  sig  en 
længere  Tid  i  Elsass,    men   virkede  nu  i  Stuttgarterpressen 

for  Kong  Vilhelms  Ideer  og  havde  i  et  svulstigt  Skrift  for- 
beredt Nationen  paa  dette  i  Historien  saa  betydningsfulde 
Øjeblik.  Niebuhrs  Ven  Grev  Moltke  kom  personlig  til 
V^iirttemberg  for  her,  i  den  tyske  Friheds  Mønsterland,  at 
lære  det  konstitutionelle  Væsen  at  kjende  ved  selve  Kilden, 
og  Kronen  undlod  ikke  fra  Tid  til  anden  at  minde  den 
tyske  Verden  om  sin  Frisindethed  ved  et  velklingende 
Slagord.  Hejt  jublede  de  liberale  Tidender,  da  Minister 
Maucler  gav  Stænderne  den  højtidelige  Forsikring,  at  deres 
Konge  holdt  af  Oifentligheden !  I  selve  Landet  fandt  man  sig 
saare  fornøjet  ved  al  denne  Hyldest  fra  de  tyske  Naboers 
Side:  men  den  politiske  Udmattelse,  som  fulgte  paa  de 
lidenskabelige  Kampe  for  den  gode,  gamle  Ret,  holdt  endnu 
Aaringer  ved;  Valgene  foregik  næsten  uden  Kamp,  ja  der 
forefaldt  næppe  nok  Vælgermøder  eller  Kandidattaler;  næsten 
overalt  udpegede  Overamtmændene  deres  Tillidsmænd,  og 
de  behøvede  hverken  Tvang  eller  Bestikkelser  for  at  bevæge 
Smaabønderne,  som  gjorde  Udslaget  i  de  fleste  Kredse,  til 
skyldigst  Lydighed.  Den  gamle  borgerlige  Herrestand,  som 
saa  længe  havde  regeret  Hertugdømmet  Wiirttemberg,  ind- 
rettede sig  atter  ganske  magelig  i  det  konstitutionelle 
Kongerige.  Det  andet  Kammers  store  Majoritet  bestod  af 
Embedsmænd,  som  under  den  kloge  Formand  Weishaars 
Ledelse  viste  sig  saa  bøjelige  og  føjelige  efter  Ministeren 
Mauclers  Vilje,  at  selv  Ancillon  maatte  yde  disse  Stænders 
Sagtmodighed  sit  varme  Bifald.  Et  Oppositionsparti  fandtes 
ikke  længere,  siden  de  gamle  Førere  havde  sluttet  Fred 
med  Kronen,  og  kun  nogle  enkelte  uafhængige  deputerede 
mindede  paa  egen  Haand  om  de  talrige  uindløste  Løfter  i 
Grundloven,  om  alle  de  organiske  Love,  som  her  vare 
stillede  i  Udsigt.  Den  liberale  Konge  var  meget  tilfreds 
med  sin  Landdags  Tamhed  og  ytrede  gjærne  over  for  de 
fremmede  Diplomater:  Hans  tro  Stænders  Adfærd  kunde 
tjene  andre  Lande  til  Mønster;  han  betragtede  sit  Reform- 
arbejde foreløbig  som  afsluttet.    Lovgivningen  gik  i  Staa,  og 

Forfatningens  Udvikling  opsattes  paa  ubestemt  Tid.  Det 
saa  længselsfuldt  imødesete  konstitutionelle  Regimente  viste 
sig  i  sin  første  Tid  langt  mere  ufrugtbart  end  tidligere  det 
kongelige  Diktatur. 

Landets  Adel  havde  en  stor  Medskyld  i  denne  Stilstand 
i  det  offentlige  Liv.  Det  maatte  ganske  vist  falde  de  stolte, 
rigsumiddelbare  Familier  liaardt,  at  de  nu  skulde  overvinde 
deres  Harme  mod  en  Krone,  som  havde  tilføjet  dem  saa 
stor  Uret,  og  at  de  nu  som  Undersaatter  skulde  tage  Del  i 
en  lille  Landdags  ubetydelige  Arbejder.  Dog,  Forfatningen 
havde  jo  sluttelig  indrømmet  dem  alt,  hvad  de  efter  Wiener- 
overenskomsterne billigvis  kunde  rejse  Krav  paa,  følgelig 
maatte  de  nu  uden  Bagtanker  anerkjende  det  nye  Rets- 
grundlag og  i  det  mindste  prøve,  om  det  var  muligt  paa 
en  saa  snæver  Scene  at  spille  Rollen  som  et  nationalt  Ari- 
stokrati, der  modig  værner  om  sit  Lands  Rettigheder.  Til 
Skade  for  sig  selv  og  sit  Land  torsmaaede  Schwabens  høje 
Adel  dette  Forsøg;  det  første  Kammer  viste  Ulyst  for  de 
parlamentariske  Forretninger  og  Uvilje  mod  enhver  Reform; 
det  udelukkede  fra  første  Færd  alle  Tilhørere  fra  sine  For- 
handlinger —  hvad  Grundloven  kun  havde  henstillet  til 
Kammeret,  men  ikke  paabudt  —  og  det  stillede  sig  i  det 
hele  saa  fremmed  over  for  Folket,  at  det  snart  blev  lige 
saa  ilde  lidt  som  den  bourbonske  Adel  i  Frankrig.  Den  i 
særlig  Grad  nødvendige  og  af  Kong  Vilhelm  saa  meget  øn- 
skede Afløsning  af  Grundbyrderne  blev  en  hel  Menneskealder 
igjenuem  atter  og  atter  udsat  alene  ved  de  priviligeredes 
Modstand.  Da  den  første  Landdag  efter  flere  Maaneders 
Udsættelse  atter  traadte  sammen  i  Vinteren  1820,  mødte 
Højadelen  ikke  i  beslutningsdygtigt  Tal,  et  løjerligt  Skue, 
som  i  de  følgende  otte  Aar  gjentog  sig  endnu  tvende  Gange. 
Da  Forfatningen  imidlertid  allerede  havde  truffet  Bestem- 
melser med  denne  Mulighed  for  Øje,  holdt  det  andet 
Kammer  foreløbig  Møder  alene,  og  det  Hus,  der  ikke  gav 
Møde,  ansaas  for  samtykkende.     Et  Aar  efter  Afslutningen 

paa  Gruudlovsforhandlingerne  var  man  altsaa  allereue  nødt 
til  at  hjælpe  sig  med  et  ufrivilligt  Etkammersystem;  en 
saaledes  lemlæstet  Landdag  kunde  kun  præstere  saare  lidet. 

Den  parlamentariske  Fred  blev  pludselig  forstyrret  ved 
Frederik  Lists  Valg  i  December  1820.  Denne  uforfærdede 
Modstander  af  Skriverregimentet  havde  siden  sin  Tilbage- 
komst fra  Wien  rastløst  fortsat  sine  Kampe  i  »Folkevennen«; 
i  hele  Landet  var  han  den  eneste,  som  aabenlyst  vovede  at 
sige,  at  den  gamle  Herrestand  var  gaaet  i  Kompagni  med 
det  nye  Bureaukrati;  desto  værre  manglede  han  den  skaan- 
somme  Klogskab,  en  Publicist  ikke  kan  undvære  under  en 
Smaastals  indsnævrende  Forhold;  saa  grusomme  Artikler 
som  t.  Ex.  Samtalerne  mellem  Minister  Storvesir  og  Rets- 
raad  Frækpande  vilde  ingen  tilgive  ham.  Det  var  alt 
tvende  Gange  lykkedes  Bureaukratiet  at  holde  sin  Døds- 
fjende borte  fra  Landdagen;  denne  Gang  indtraadte  han  som 
lovlig  valgt  i  det  demokratiske  Keutlingen  og  bragte  strax 
alt  i  Oprør  ved  sine  tankedybe  Talers  sprudlende  Heftighed. 
Dog  ogsaa  denne  Gang  fandt  man  et  Middel  til  at  fjærne 
Rolighedsforstyrreren.  List  havde  for  sine  Vælgere  udar- 
bejdet et  Adresseudkast,  som  i  skrappe  Ord  vendte  sig  mod 
Embedsstandens  Almagt:  »Jammer  og  Ned  overalt;  ingen- 
steds Ærestegn,  ingensteds  Indta^gter,  ingensteds  Glæde  und- 
tagen i  Embedsstanden!«  Alle  de  Krav,  han  engang  havde 
repræsenteret  i  »Folkevennen«,  vendte  her  atter  tilbage: 
han  forlangte  offentlig  Retspleje,  ubetinget  kommunal  Frihed, 
Formindskelse  af  Embedsstanden  og  derhos  —  i  Overens- 
stemmelse med  den  nationaløkonomiske  Doktrins  nyeste 
Sætninger  —  Domænernes  Bortsalg  og  Indførelse  af  en 
eneste  direkte  Skat. 

Adressen  var  en  underlig  Blanding  af  gode  Tanker  og 
umodne  Indfald,  men  indeholdt  sikkert  ikke  noget  strafbart ; 
dog  den  herskende  Klasse  i  og  uden  for  Kammeret  saae 
Grundlaget  for  sin  Magt  i  Fare.  Øjeblikkelig  maatte  Retten 
i  Eszlingen  begynde   en  Undersøgelse    mod  List  angaaende 

Fornærmelser  mod  den  samlede  Embedsstand,  og  Maucler 
anmodede  kort  og  godt  Stænderne  om  at  udelukke  List  af 
Landilagen,  da  i  Folge  Forfatningen  ingen  Repræsentant 
turde  være  indviklet  i  en  kriminel  Undersøgelse.  Forgjæves 
paaviste  List,  at  han  kun  var  sigtet  for  en  Forseelse,  ikke 
for  nogen  Forbrydelse;  forgjæves  talte  Uhland  og  nogle  af 
haus  Venner  de  advarende  Ord :  Med  en  saadan  Fortolkning 
af  Grundloven  kunde  Regeringen  efter  sit  Tykke  fjærne  et- 
hvert ubelejligt  (misliebig)  Medlem  af  Kammeret.  Flertallet 
føjede  sier  villig  efter  Ministerens  Ønske,  som  støttedes  med 
Opbydelse  af  alle  sofistiske  Kunster;  den  opførte  sig  med 
al  den  Partiskhed,  som  kunde  ventes  af  en  i  sit  Herredømme 
truet  Kaste:  en  Adresse  fra  Heilbronn,  der  med  en  gammel 
Rigstads  Frimodighed  antog  sig  den  betrængtes  Sag,  blev 
bortfja^rnet  fra  Akterne  under  stormende,  harmfnysende  Taler 
mod  Jakobinisme  og  Sanskulotteri.  Af  den  udstødte  for- 
langte Dommerne  •  derpaa,  at  han  ogsaa  skulde  retfærdig- 
gjøre  sig  for  den  Tale,  han  havde  holdt  i  Landdagen  til  sit 
Forsvar,  og  da  han  tilbageviste  denne  Opfordring,  truede 
de  ham  med  de  lovlige  Tvangsmidler,  som  under  fortsat 
Gj  en  stridighed  kunde  stige  til  fem  og  tyve  Stokkeslag.  Det 
opbyggelige  Skue  af  en  Folkerepræsentant,  spændt  i  Blokken, 
vilde  List  dog  ikke  unde  den  herskende  Klasse;  han  lod  sig 
forhøre,  blev  dømt  til  Fæstningsstraf,  efter  at  Processen 
havde  varet  over  et  Aar,  og  unddrog  sig  derpaa  Straffen 
ved  Flugt. 

Tvende  Aar  tilbragte  han  derpaa  i  Udlandet,  stadig  i 
Forventning  om,  at  der  hjemme  dog  vilde  røre  sig  en  Fø- 
lelse af  Skam,  og  i  Virkeligheden  var  selv  Wintzingerode 
oprørt  over  Bureaukratiets  Hævngjerrighed.  Dog  Kongen 
blev  uforsonlig,  og  en  Ansøgning  om  Benaadning  fra  Flygt- 
ningens Hustrus  Side  besvarede  han  paa  hovmodig  Vis:  Lists 
Adfærd  havde  kunnet  hidføre  højst  farlige  Følger  for  Staten, 
lige  meget  om  han  havde  handlet  af  Ondskab  eller  Ufor- 
stand.    Endelig  troede  den  fordrevne   dog  at  turde  vove  at 

vende  tilbage,  men  blev  øjeblikkelig  ferfc  til  Hohenasperg 
og  her  holdt  til  litterære  Tvangsarbejder  —  det  vil  sige, 
han  maatte  afskrive  militære  Monterings  -  Lister.  Først  i 
Begyndelsen  af  1825  gav  man  ham  fri  under  den  Betingelse, 
at  han  gav  Afkald  paa  sin  Borgerret  og  ufortøvet  forlod 
Landet.  Saaledes  blev  det  mest  iderige,  politiske  Hoved, 
Sydtyskland  for  Tiden  ejede,  forvist  af  sine  Landsmænd  — 
ogsaa  han  som  saa  mange  andre  store  Schwabere  faldt  som 
Offer  for  de  smaalige  Forhold  i  Hjemmet.  En  haard,  men 
dog  naadig  Skæbne  kastede  i  rette  Tid  den  voldsomme  Agi- 
tator ud  i  de  mægtige  amerikanske  Forhold,  og  efter  erfa- 
ringsrige  Vandreaar  kunde  han  senere  vende  tilbage  og 
befrugte  den  smaaborgerlige  tyske  Verden  med  en  Fylde  af 
nye  Tanker.  Den  skamløse  Adfærd  vakte  kun  ringe  Op- 
mærksomhed i  Tyskland,  thi  List  havde  intet  Parti  bag  sig; 
det  laa  i  den  ildfulde  Sjæls  Væsen,  at  han  stadig  kun 
kunde  udkaste  dristige  Planer,  paavise  nye  fremtidige  Veje, 
og  den  liberale  Presse  dvælede  nødig  ved  den  ubehagelige 
Kjendsgjerning,  at  den  mest  frisindede  tyske  Fyrste  med 
sin  Landdags  Samtykke  havde  pint  en  højsindet  Patriot  med 
en  Grusomhed,  der  i  ingen  Henseende  stod  tilbage  for  Ber- 
liner- og  Mainzer- Demagogforfølgernes  Synder. 

Lists  Udstødelse  fik  en  mangeaarig,  skæbnesvanger  Be- 
tydning for  Udviklingen  af  det  wiirttembergske  Forfatningsliv 
Intet  lænker  Mennesker  mere  fast  sammen  end  en  i  Fælles- 
skab begaaet  Uret;  ved  denne  Mishandling  af  en  Fælle 
havde  Repræsentationens  Flertal  forskrevet  deres  Sjæl  til 
Ministeren;  Mindretallet  blev  modløst,  og  de  svage  Selv- 
stændigheds Rørelser  forstummede  efterhaanden.  Landdagen 
hensank  i  magelig  Ro,  og  blandt  Folket  tog  Ligegyldigheden 
i  den  Grad  Overhaand,  at  Regeringen  snart  ved  Dagpenge 
og  Straffetrusler  saae  sig  nødsagen  til  at  holde  Vælgerne 
til  Udøvelsen  af  deres  Valgret.  De  overvættes  Frihedsønsker, 
som  engang  havde  hilset  Forfatningens  Fremkomst,  gik 
kun  i  ringe  Grad  i  Opfyldelse;   men  Kongen  sørgede  for  de 

materielle  Interesser  med  saadan  Kløgt,  at  selv  den  liberale 
Wau^enheim  og  hans  Ven,  Gehejmeraad  Hartmann  aldrig 
fandt  sig  helt  skuffede  af  ham,  og  en  af  de  Velsignelser, 
den  uskyldige  Tidsalder  havde  haabet  af  det  konstitutionelle 
Liv,  nemlig  en  Formindskelse  af  Skattebyrden,  blev  virkelig 
Laniet  til  Del.  I  Frankrigs  mere  storslaaede  Forhold,  ja 
selv  i  enkelte  af  de  tyske  Mellemstater  gjorde  man  meget 
hurtig  den  Erfaring,  at  politisk  Frihed  ingenlunde  gaar 
Haand  i  Haand  med  Forvaltningens  Billighed.  Den  konsti- 
tutionelle Stat  saae  sig  næsten  overalt  tvungen  til  en  stadig 
Udvidelse  af  sin  Virksomhed,  fordi  den  maatte  fyldest- 
gjøre  det  borgerlige  Samfunds  talløse  Krav,  som  nu  fandt 
veltalende  Talsmænd  i  Kamrene;  den  ydede  mere  end  den 
gamle  Absolutisme  og  var  derfor  ogsaa  mere  kostbar.  Wiirt- 
tembergerne  bleve  foreløbig  endnu  skaanede  for  denne 
Skuifelse,  da  de  umaadelige  Omkostninger  ved  det  gamle 
Hof  faldt  bort,  og  Kongen  holdt  paa  nøje  Ordning  i  alle 
Forvaltningens  Grene.  Landet  var  ikke  utilfreds  med  sit 
strængt  bureaukratiske  Regimente  og  sin  Landdags  Taal- 
somhed. 

Dog  Kong  Vilhelms  Ærgjerrighed  kunde  ikke  finde  sin 
Tilfredsstillelse  i  Opfyldelsen  af  sine  beskedne  Pligter;  de 
Nederlag,  han  havde  lidt  paa  Wienerkonferencerne,  nagede 
ham  dybt;  en  Oprejsning  maatte  han  se  at  skaffe  sig,  selv 
om  det  skulde  ske  bag  lukket  Visér.  Aar  tilbage,  saa 
længe  Dronning  Katharina,  Kejser  Alexanders  Søster,  endnu 
levede,  havde  han  vel  nok  af  og  til  i  begjærlige  Drømme 
tænkt  paa  den  tyske  Kejserkrone.  Saa  dristige  Forhaabninger 
daarede  ham  dog  ikke  mere;  men  hint  Forbund  inden  for 
Forbundet,  som  Wangenheim  og  Trott  havde  vidst  at  skildre 
ham  paa  en  saa  forførende  Maade,  syntes  ham  dog  endnu 
en  Mulighed,  da  en  Del  af  Mellemstaterne  nylig  havde  un- 
derhandlet i  Fællesskab  med  Pavestolen,  og  den  store 
Darmstadter-Drøftelse  om  den  sydtyske  Toldforening  stod 
for  Døren. 

Fra  September  1820  udbredte  man  i  Stuttgart  med 
stor  Iver  et  Skrift  »Manuskript  fra  Tyskland,  af  Georg 
Erickson«,  efter  Sigende  udgivet  i  London.  Det  var  Trias- 
politikens  Program.  Alle  de  ondskabsfulde  Forhaanelser, 
hvormed  Mtinchenerbladet  »Allemannia«  i  tidligere  Tider 
havde  ægget  sine  ba3^erske  Læsere  mod  Nordtyskerne,  vende 
her  atter  tilbage,  blot  mindre  plumpe  og  derfor  mere 
farlige:  Berlin  har  de  bedste  Skræddere,  Augsburg  de  bedste 
Sølvarbejdere;  den  snu  upaalidelige  Tysker  kan  i  Felten 
kun  anvendes  som  Husar  og  Fribytter,  Sydens  friskaarne 
Bønder  danne  Kjærnen  i  de  tyske  Hære;  en  politisk  For- 
bindelse mellem  Nordens  bevægelige  Handelsfolk  og  Øvre- 
tysklands bosiddende  Befolkning  kan  maaske  i  A århundredernes 
Løb  blive  en  Mulighed,  nu  til  Dags  er  den  lige  saa  uholdbar 
som  en  Forening  mellem  Englændere  og  Skotter  paa  Edvard 
I.'s  Tid.  Aretin  og  Hormann  havde  dog  aldrig  lagt  Skjul 
paa  deres  partikularistiske  Hensigter,  men  denne  nye  Tve- 
dragtsprædikant  rejste  Krav  paa  at  anvise  den  nationale 
Politik  nye  Baner.  En  polsk  Deling,  fortsatte  han  videre, 
er  umærkelig  gaaet  for  sig  i  Tyskland;  af  de  ni  og  tyve 
Millioner  Indbyggere  i  det  tyske  Forbund  tilhøre  de  nitten 
de  fremmede  Magter  Østerrige,  Preussen,  England,  Danmark 
og  Holland,  dets  bedste  Havne  ere  i  Hænderne  paa  de  nor- 
diske Barbaresker,  Hanseaterne,  et  »hors  d'oeuvre«  paa  det 
tyske  Legeme,  et  Bytte  for  en  Kjøbmandskaste,  der  staar  i 
Englands  Sold.  De  helt  tyske  Stater  have  følgelig  kun 
en  Hedning:  de  maa  løsrive  sig  fra  de  fremmede  og  ind- 
byrdes forny  Tysklands  oprindelige  Forfatning,  det  frie  For- 
bund af  selvstændige  Stammer.  Ledelsen  af  dette  Forbund 
bør  tilfalde  Bayrerne  og  AUemannerne,  de  tvende  Kjærne- 
stammer,  som  i  den  sidste  Tid  atter  have  fundet  hinanden 
under  deres  nye  Kongekroner.  Sydens  store  Statsmænd  vare 
de  første,  som  anerkj endte,  at  Tysklands  Gjenfødelse  kun 
var  mulig  ved  Frankrigs  Hjælp;  af  Kjærlighed  til  Tyskland 
bleve  de  Frankrigs  Venner;    da  Wiirttembergs   og  Bayerns 

Krigere  i  Foreniug  med  Pranskmændeno  tilkæmpede  sig 
udødelige  Sejre,  tjente  de  Aarhuudredets  Aand,  sikrede  for 
stedse  Fædrelandets  Uathængighed  og  bære  derfor  ogsaa 
endnu  med  Stolthed  Æreslegionens  Kors.  Saaledes  er  da 
ogsaa  nu  til  Dags  Wiirttemberg  igjen  blevet  »den  tyske 
Friheds  og  Selvstændigheds  Asyl«,  dets  Konge  gav  det  store, 
udødelige  Exempel  med  en  Forfatning,  grundet  paa  en  Over- 
enskomst; begge  Sydens  Konger  have  anerkjendt  det  af 
Gud  indsatte  demokratiske  Princip,  have  i  Karlsbad  og  Wien 
beskyttet  den  tyske  Frihed,  og  Tyskland  hylder  dem  som 
Garanter  for  sin  nationale  Uafhængighed.  Mellem  Linjerne 
kunde  man  fremdeles  læse  det  Haab,  at  Preussen  kunde 
komme  til  at  aftræde  sine  vestlige  Provinser  til  Kongen  af 
Sachsen;  da  først  vilde  det  rene  Tysklands  Forbund  opfylde 
sit  naturlige  Kald:  som  »en  ret  Mellemstat«,  »ein  Zwischen- 
staat«,  at  bevare  Ligevægten  mellem '  Frankrig,  Preussen  og 
Østerrige. 

Saa  længe  det  tyske  Forbund  havde  bestaaet,  var  der 
endnu  ikke  vovet  et  saa  dristigt  Angreb  paa  Forbuudsrettens 
Grundlag.  Forsvareren  for  den  tyske  Triasidé  gik  den  nylig 
oprettede  tyske  Forfatning  lige  saa  fjendtlig  til  Livs,  som 
Hippolithus  a  Lapide  engang  det  alderdomssvage ,  hellige 
romerske  Rige.  Den  smidige  Epigon  var  rigtignok  ikke  paa 
langt  nær  i  Besiddelse  af  den  Tankerigdom  og  den  henrivende 
rhetoriske  Kraft,  som  udmærkede  hin  lidenskabelige  For- 
kæmper for  det  svensk-franske  Parti;  men  i  sine  vilkaarlige 
historiske  Konstruktioner,  i  sit  samvittighedsløse  politiske 
Ræsonnement  kunde  han  magelig  maale  sig  med  den  gamle 
Publicist.  Fremmedherredømmets  hele  modbydelige  Grund- 
lag traadte  atter  for  Dagen  i  Manuskriptet;  alt  var  her 
bonapartistisk,  Grundtanken  om  la  troisiéme  Allemagne  saa 
godt  som  de  demokratiske  Slagord,  Udfaldene  mod  Hanse- 
stæderne og  Forslaget  om  at  skyde  Preussen  mod  Østen. 
Omtrent  med  de  samme  Ord  havde  Dalberg  engang  forher- 
liget Rhinforbundet,    og  dette  det  nye   Tysklands  Forbund 

kunde  aabenbart  heller  aldrig  træde  i  Live  uden  ved  Frank- 
rigs Hjælp. 

Med  hvilken  Uvilje  vilde  den  offentlige  Mening  ikke 
paa  Pariserfredens  Tid  have  modtaget  en  slig  Bog!  Dog 
netop  de  store  Vendepunkter  i  Tysklands  nye  Historie  følges 
med  uhyggelig  Regelmæssighed  af  Fortrædelighedsperioder, 
hvor  den  nationale  Stolthed  næsten  bukker  under  for  Parti- 
kj  ævlets  Smaaærgrelser ;  netop  de  Mænd  og  de  Bedrifter, 
som  ere  ophøjede  over  al  Taknemmelighed,  hjemfalde  da 
med  størst  Sikkerhed  til  kortsynede  Menneskers  Utaknemme- 
lighed. Fem  Aar  efter  Befrielseskrigene  turde  Forfatteren 
til  Manuskriptet  frejdig  paastaa:  »Preussen  hører  lige  saa 
lidt  til  Tyskland  som  Elsass«,  og  overalt  i  Smaastaterne 
fandtes  allerede  enkelte  velmenende  Patrioter,  som  gave 
ham  Ret;  det  forekom  dem  ikke  latterligt,  naar  han  i  de 
besejredes  Navn  endog  frakjendte  Sejrherrerne  fra  Denne- 
v^itz  og  Wartenburg  krigerisk  Dygtighed.  Borne  i  Frankfurt 
havde  blot  det  ene  Punkt  at  udsætte  paa  Bogen,  at  den 
endnu  ikke  sagde  hele  Sandheden.  Den  bayerske  liberale, 
F.  V.  Spaun,  en  ivrig  Forkæmper  af  lUurainatvæsenet  og 
den  bajuvariske  Magtlyst,  forsikrede  kort  efter  i  sine  »Glossen 
iiber  den  Zeitlauf« :  Sydtyskland  har  ydet  de  allierede  Magter 
gode  Tjenester,  men  skylder  dem  slet  intet;  vi  behøve  ikke 
det  tyske  Forbund;  naar  »vor  Max«  kalder,  ville  Tusender 
af  de  Helte,  som  sejrede  ved  Leipzig,  ile  til  de  blaahvide 
Faner ! 

Saa  vidt  i  Forblindelse  gik  nu  ganske  vist  ikkun  enkelte; 
selv  Wangenheim  afviste  skarpt  »Manuskriptets«  landsfor- 
ræderiske Bagtanker;  naar  Smaastaternes  Uafhængighed 
truedes,  holdt  han  det  ganske  vist  tilladeligt  at  paakalde 
Forbundsaktens  udenlandske  Garanter,  hvad  dog  »altid  var 
en  betænkelig  Sag« ;  men  et  nyt  Rhinforbund  tænkte  han 
aldrig  paa.  Hans  Mindrestatsforbund  skulde  voxe  frem  af 
Forbundsaktens  Grund,  fredelig,  alene  ved  de  sydtyske 
Kroners  moralske  Magt,    ved    deres    frie  Forfatningers  Til- 

trækningskraft;  men  i  deime  afdæmpede  Form  vare  Manu- 
skriptets Ideer  forføreriske  o^saa  i  mange  andre  liberales 
Øjne.  Denne  sofistiske  Bog  virkede  i  Stilhed  højst  uheldig 
og  nærede  hos  de  sydtyske  liberale  en  Indbildskhed,  der  var 
saa  meget  mere  skadelig,  som  den  ikke  paaberaabte  sig  det 
højtyske  Livs  virkelige  Fortrin,  nemlig  Sydens  gamle  Kultur, 
udødelige  Poesi  og  mere  livlige,  naturlige  demokratiske 
Sæder,  men  derimod  en  formentlig  politisk  Overlegenhed. 
Fra  denne  plumrede  Kilde  skrev  sig  den  Aaringer  igjennem 
stadig  gjentagne  Partilegende  om  Karlsbuder-Konferencen  og 
den  heltemodige  Modstand,  de  tvende  trofaste  allierede, 
Bayerns  og  Wiirttembergs  liberale  Kroner  havde  rejst  mod 
de  reaktionære  Kroner, 

Denne  Forherligelse  af  Rhinforbundet  faldt  Preusserne 
saa  ubegribeligt,  at  næsten  ingen  gad  nedlade  sig  til  et 
offentligt  Svar,  skjønt  Bogen  i  Berlins  litterære  Kredse  blev 
drøftet  med  levende  Uvilje.  Kun  Hamborgeren,  I.  L.  v.  Hesz, 
som  allerede  i  Aaret  1814  havde  skrevet  for  Hanseslædernes 
Frihed,  udsendte  et  Gjensvar:  »Fra  Nordtyskland,  intet 
Manuskript«.  Den  brave  Republikaner  talte  endnu  ganske 
i  Frihedskrigenes  løftede  patriotiske  Aand,  hvorvel  han  efter 
hanseatisk  Skik  noget  overvurderede  Hamburgerhandelens 
ubetyngede  Frihed ;  han  fastholdt  det  Haab,  at  den  Stat,  der 
havde  begyndt  hin  nationale  Kamp,  ogsaa  fremtidig  maatte 
blive  »Enighedspunktet  for  Tyskland«,  og  han  beskæmmede 
sin  Modstander  ved  den  uigjendrivelige  Paastand,  at  ingen 
nordtysk  Forfatter  nogen  Sinde  havde  talt  saa  ondskabsfuldt 
og  hjærteløst  om  sine  sydtyske  Brødre,  ikke  engang  i  de 
Dage,  da  Bayern  endnu  fægtede  under  de  franske  Faner. 

Hos  Hofferne  i  Wien  og  Berlin  vakte  dette  aabenlyse 
Opraab  til  et  Brud  paa  Forbundet  en  levende  Bekymring. 
Med  Iver  eftersporede  man  Forfatteren  og  gættede  i  Be- 
gyndelsen paa  Hormann  eller  Aretin,  da  Pamfletens  Forfatter 
selv  i  Indledningen  havde  hentydet  til  Bayern  som  sin 
Hjemstavn;  ogsaa  Wangenheim  erklærede  paa  Darmstadter- 

Konferencerne,  at  Bogen  kun  kunde  hidrøre  fra  Mont^elas's 
Parti.  Senere  blev  en  stærk,  uigjendrivelig  Mistanke  hvilende 
paa  Lindner,  og  nu  traadte  Libellen  først  i  sit  rette  Lys. 
Hine  fanatiske  Bajuvarers  Forhaanelser  mod  Norden  skreve 
sig  dog  delvis  fia  Uvidenhed;  men  denne  Kurlænder,  som 
fra  Barnsben  var  fortrolig  med  det  nedretyske  Liv,  kunde 
umulig  i  god  Tro  have  tegnet  sit  modbydelige  Vrængbillede 
af  den  nordtyske  Nationalitet;  han  maatte  have  til  Hensigt 
at  sætte  Syden  op  imod  Norden,  og  dette  slette  Haandværk 
er  virkelig  fra  Lindner  til  de  nyeste  Tider  blevet  drevet 
med  særlig  Iver  af  nordtyske  Overløbere.  Man  vidste,  at 
Lindner  undertiden  fik  hemmelige  litterære  Arbejder  af  Kong 
Vilhelm;  nylig  havde  han  t.  Ex.  ført  en  hadefuld  Pennekrig 
mod  den  liberale  Keszler,  som  faldt  Hoffet  til  Besvær  ved 
sin  frimodige  Drøftelse  af  wtirttem bergske  Tilstande.  Dog 
Wintzingerode  maatte  paa  sin  Herres  Befaling  bestemt  be- 
nægte Kongens  Medskyld  i  Manuskriptet,  og  den  syntes 
næppe  heller  tænkelig.  Hvem  skulde  vel  tro,  at  Helten  fra 
Montereau  nu  vilde  forsvare  Rhinforbundet  og  hæve  sine 
egne  Fortjenester  ved  en  saa  upassende  og  usand  Selvros 
over  Nationen?  Da  Wintzingerode  imidlertid  krævede  en 
stræng  Fremgangsmaade  mod  Lindner,  fordi  »disse  liberale 
Galehuskandidater«  ved  deres  Adfærd  uundgaaelig  maatte 
forbitre  Stormagterne,  liægtede  Kongen  dette  med  Bestemt- 
hed, og  da  Ministeren  paa  ny  trængte  ind  paa  ham,  tilstod 
Kong  Vilhelm  endelig  til  Wintzingerodes  Overraskelse:  han 
var  selv  Forfatter  til  Manuskriptet;  han  havde  leveret  Ske- 
lettet til  hele  Arbejdet,  Lindner  blot  Fyldekalken.  Ved 
slige  Midler  havde  Kongen  søgt  at  hævne  sig  for  sin  Yd- 
mygelse i  Wien.  Greven  lagde  intet  Dølgsmaal  paa,  at 
han  ikke  længere  kunde  forsvare  de  Udgifter,  det  lille 
Wiirttemberg  anvendte  paa  sit  Udenrigsministerium,  naar 
man  forspildte  Stormagternes  Tillid  ved  slige  Kaadheder; 
han  beholdt  imidlertid  ligefuldt  sit  Embede;  de  tyske 
Ministre   savnede  næsten  til  Hobe    Bevidstheden  ora   deres 


216  Fra  den  tyske  Reaktionstid. 

egen  politiske  Ansvarligbed,  de  betragtede  sig  næsten  kun 
som  deres  Fyrsters  Tjenere.  Wintzingerode  holdt  det  for 
uridderligt  at  forlade  Kongen  i  Trængslens  Stund,  og  hvad 
enten  han  vilde  eller  ej,  maatte  han  nu  søge  at  dæmpe 
de  tyske  Hoffers  Mistanke  ved  usande  Forsikringer.  Det 
var  forgjæves  Meje;  F.  Gentz's  Skarpsindighed  tog  næsten 
aldrig  fejl  i  litterære  Sager,  og  han  havde  øjehlikkelig  gjen- 
kjendt  Manuskriptets  Fader. 

Det  intetsigende  i  de  wiirttem bergske  Triasplaner  blev 
ingensteds  bedømt  med  større  Skraphed  end  ved  det  Hof, 
Lindner  havde  tiltænkt  Ledelsen  af  sit  Særforbund.  For 
fem  Aar  siden  vare  Triastan  kerne  første  Gana'  dukkede  frem 
i  den  bayerske  Presse,  men  Regeringen  vendte  den  Gang 
som  nu  det  døve  Øre  til;  den  bayerske  Stat  var  dog  alt  for 
stor,  dets  Dynasti  alt  for  stolt  til  at  forfølge  slige  luftige 
Drømmebilleder.  Hvor  lykkelig  følte  Kong  Max  Josef  sig 
ikke,  da  han  nu  atter  havde  tre  hele  Aar  fri  for  sine  tro 
Landsstænder.  Den  Forsoning,  Zentners  Klogskab  havde 
tilvejebragt  med  de  tvende  Stormagter,  havde  gjort  den 
godmodige  Herre  saare  vel;  hans  Mistillid  til  de  liberale 
voxede  yderligere,  siden  Revolutionen  stadig  greb  videre  om 
sig  i  Sydevropa,  ja  i  Aarets  Lob  endog  sprang  over  til 
Italien.  Da  Gentz  i  Avgust  kom  til  Miinchen,  fandt  Kongen 
næppe  Ord  nok  til  at  bevidne  Wienerhoffet  sin  Hengivenhed. 
Han  holdt  lige  saa  lidt  af  Konstitutioner  som  Kejser  Frans, 
og  uden  den  ulyksalige  Wienerkongres  vilde  han  visselig 
aldrig  va^re  gaaet  saa  vidt;  nu  var  han,  Gud  ske  Lov! 
sluppen  fra  det  med  et  blaat  Øje,  og  Fanden  selv  skulde 
ikke  faa  ham  et  Skridt  videre.  De  parlamentariske  Listitu- 
tioner  havde  i  øvrigt  ikke  ændret  det  gamle  bureaukratiske 
Regimente;  selv  den  i  Kamrene  lovede  Reorganisation  af 
Hærvæsenet  udeblev,  skjønt  tvende  af  de  dygtigste  Gene- 
raler, Raglovich  og  Bauer,  allerede  i  Aaringer  havde  talt 
for  Indførelsen  af  et  Landeværnssystem  efter  preussisk 
Mønster.      Den  liberale   Lerchenfeld    saae    sig   ganske  ind- 

skrænket  til  sit  Finansministerium,  og  her  lykkedes  det 
hans  udholdende  og  kyndige  Virksomhed  endelig  at  tilveje- 
bringe Orden,  saa  at  Statspapirernes  Kurs  i  faa  Aar  steg 
mere  end  30  Procent.  Miinchenerhoffets  tyske  Politik  blev 
bestemt  af  Rechberg  og  Zentner,  og  de  holdt  begge,  hver 
paa  sin  Vis,  trofast  med  Stormagterne.  Paa  deres  Foran- 
ledning bragte  Augsburger  Allgemeine-Zeitung  en  Kritik  af 
Manuskriptet,  som  afviste  alle  Tanker  om  et  særligt  For- 
bund rned  bitter  Spot. 


Den  sidste  sydtyske  Stat,  der  hidindtil  havde  holdt  fast 
ved  det  uindskrænkede  Monarki,  var  imidlertid  ogsaa  traadt 
ind  under  det  konstitutionelle  Livs  Former.  Punktlig,  som 
han  havde  lovet,  gav  Storhertug  Ludvig  af  Hessen  ved 
Ediktet  af  18de  Marts  1S20  sit  Land  en  Forfatning;  han 
haabede,  som  han  lod  Stormagterne  sige,  ved  denne  forsig- 
tige Indrømmelse  at  svare  til  alle  Wienerkonferencernes  For- 
ventninger, at  opfylde  sit  Tilsagn  og  »samtidig  at  sikre  sin 
Regerings  Kraft«.  Hans  fortrolige  Raadgiver,  Grolmann, 
den  fortjenstfulde  Lærer  i  Kriminalretten,  havde  først  nylig 
med  tungt  Hjærte  ombyttet  sit  akademiske  Embede  i  Gieszen 
med  Ministertaburetten,  fordi  han  ansaa  sig  forpligtet  til  at 
modvirke  Anarkiet.  Grolmann,  der  var  en  mild,  forsonlig 
Natur,  snarere  en  lærd  end  en  Statsmand,  troede  »at  have 
indrømmet  Stænderne  alt,  hvad  der  kunde  indrommes  dem 
uden  aabenlys  Fare  for  en  Republikanisering«.  Den  ærvær- 
dige Fyrste,  som  var  graanet  i  en  velvillig  Absolutismes 
Tankegang,  havde  dog  nu  grundig  taget  fejl  af  sit  Lands 
Stemning.  Under  den  lange  Ventetid  var  Folket  blevet  op- 
hidset ved  talrige  Petitioner  og  Møder;  i  de  mediatiserede 
Herskaber  i  Odenwald  havde  de  haardt  beskattede  Bønder 
allerede  rejst  aabenlys  Modstand  mod  Soldaterne  under 
Skatternes   Inddrivelse.     Og    nu    bragte    den   længselsfuldt 

imødesete  Forfatning,  der  skulde  sætte  en  Grænse  for  al 
Nød,  ikke  synderlig  andet  end  nogle  Forskrifter  for  den 
fremtidige  Landdag.  Ediktets  gemytlige,  patriarkalske  Sprog 
forfejlede  ganske  sit  Øjemed,  da  Indholdet  virkelig  var  alt 
for  magert.  Stændernes  Rettigheder  vare  meget  knapt  til- 
maalte  og  Valgretten  i  den  Grad  indskrænket,  at  der  i  hele 
Staten  foruden  de  højere  Statsembedsmænd  kun  fandtes  985 
valgbare.  Til  alt  Uheld  udkom  denne  Grundlov  i  samme 
Øjeblik  som  den  fra  Graven  fremstegne  spanske  Cortesfor- 
fatning  offentliggjordes  i  de  tyske  Tidender  og  vakte  den 
liberale  Verdens  Henrykkelse.  »En  Forfatning  med  tvende 
Kamre  er  slet  ingen«,  hed  det  nu  hyppig  i  de  sydtyske 
Værtshuse,  medens  man  lod  Cortes  og  Helten  Riego  leve, 
og  F.  v.  Spaun  mente:  vor  Max  behøver  kun  at  vinke  med 
Fingeren  for  at  bortfeje  Kigsraadernes  Kammer.  Hvor  ynke- 
lig maatte  Hessernes  Frihed  da  ikke  tage  sig  ud  ved  Siden 
af  disse  spanske  Herligheder. 

Hele  Landet  kom  i  Bevægelse.  Nogle  i  Stuttgart  trykte 
anonyme  Plyveskrifter,  som  skreve  sig  fra  E.  E.  Hoffmann 
i  Darmstadt,  underkastede  Ediktet  en  skaanselløs,  velberet- 
tiget  Kritik,  og  da  Bønderne  allerede  længe  havde  klaget 
over  Skattetrykket,  faldt  Flertallet  af  Valgene  ud  til  Rege- 
ringens Ugunst;  Rhinhesserne  valgte  endog  den  franske 
General  Eickemeyer,  den  samme,  som  engang  havde  haft  en 
Finger  med  i  Spillet  ved  Mainz's  skamløse  Overgivelse  og 
derfor  ved  Hoffet,  skjønt  med  urette,  gik  for  en  farlig  Ja- 
kobiner. Den  større  Halvdel  af  de  deputerede  erklærede 
øjeblikkelig  i  en  aTbødig,  men  meget  eftertrykkelig  Adresse 
til  Storhertugen:  De  kunde  i  Ediktet  ikke  se  det  lovede, 
»omfattende  Konstitutions-Dokument«  og  følgelig  ikke  aflægge 
nogen  Ed  paa  det.  Hans  v.  Gagern  havde  forgjæves  søgt 
at  besværge  de  vrede  Aander  og  faa  dem  fra  saaledes  at 
afskære  enhver  Udvej  til  Forstaaelse.  Det  gik  denne  be- 
synderlige Rigspatriot  som  saa  mange  Diplomater  fra  Smaa- 
staterne:  lige  saa  fantastisk  han  tidligere  havde  været  paa 

Forbundspolitikens  taagede  Omraader,  lis^e  saa  besindig  var 
nu  hans  Optræden,  da  han  telte  fast  Grund  under  sine 
Fødder,  i  sin  Hjemstavns  praktiske  Politik.  Ledede  af  ham 
indgik  hans  Stands  fæller  af  Ridderskabet  og  Minoriteten  af 
de  øvrige  deputerede  med  en  Moderklæring:  de  vare  uden 
Betænkeligheder  villige  til  Edsaflæggelse,  dog  kun  under 
den  Forudsætning,  at  Storhertugen  endnu  vilde  forelægge 
andre  Love  »til  Forfatningens  fuldstændige  Udformning«, 

Den  lille  Stats  Stilling  begyndte  at  blive  temmelig 
usikker.  Den  preussiske  Sendemand,  Baron  v.  Otterstedt  — 
notre  ami  aux  mille  affaires  hed  han  i  den  diplomatiske 
Verden  ~,  en  erklæret  Modstander  af  de  liberale,  rejste 
stadig  hemmelighedsfuld  og  ophidset  frem  og  tilbage  mellem 
Hoiferne  i  Darmstadt  og  Bieberich ;  han  skildrede  for  sit 
Kabinet  med  de  mørkeste  Farver  de  hessiske  Demagogers 
»i  Sandhed  djævelske  Sind««,  og  den  pessimistiske  For- 
bitrelse greb  ganske  vist  om  sig  i  betænkelig  Grad,  Enkelte 
af  Edsnægterne  haabede  i  Hemmelighed  paa  en  Voldshand- 
ling fra  oven,  for  at  Folkets  Uvilje  kunne  bryde  løs  og 
bringe  Hoffet  til  omfattende  Indrømmelser,  Ogsaa  de  mæg- 
tige medialiserede  Familier,  der  ejede  næsten  en  Fjerdedel 
af  Storhertugdømmet,  viste  sig  fjendtlige;  forgjæves  havde 
Regeringen  nylig  indrømmet  dem  alle  de  i  Forbundsakten 
tilstaaede  Rettigheder  og  enkelte  nye,  saa  at  fremtidig  en 
isenburgsk  Livvagt  turde  straale  ved  Biidinger  Slotsport. 
Fyrsterne  og  Greverne  vare  trods  alt  dette  ikke  tilfreds- 
stillede og  holdt  sig  med  en  enkelt  Undtagelse  borte  fra 
Landdagen,  skjønt  de  selv  for  Aar  tilbage  stormende  havde 
forlangt  Stændernes  Sammenkaldelse.  Grolmanns  Klogskab 
besvor  dog  i  rette  Tid  Uvejret;  besindig  nok  til  at  vurdere 
Landets  Stemning  paa  rette  Maade  og  beskeden  nok  til  at 
indrømme  den  begaaede  Fejl  bevægede  han  Storhertugen  til 
Eftergivenhed.  I  et  naadigt  Svar  føjede  den  gamle  Herre 
sig  efter  Gagerns  Parti  og  lovede,  at  der  skulde  blive  fore- 
lagt Stænderne  nogle  organiske  Love  til  Fuldstændiggj øreise 

af  Martsdekretet ;  efter  dette  Tilsagn  lode  ogsaa  flere  Med- 
lemmer af  deu  deciderede  Opposition  deres  Modsigelse  falde, 
og  deu  27de  Juni  kunde  Landdagen  endelig  aabnes.  De 
ulærvillige  Edsnægtere  udelukkedes  af  Kammeret,  og  de  nye 
Valg  foregik  overalt  uden  Modstand.  Landdageii  tilkæmpede 
sig  strax,  at  dens  Møder  bleve  offentlige  og  vandt  herved 
stor  Anseelse,  saa  at  hele  Befolkningen  med  spændt  Op- 
mærksomhed fulgte  Forhandlingerne;  men  Landdagen  mis- 
brugte ikke  sin  Magt,  Ministrene  viste  en  villig  Imøde- 
kommenhed, og  under  Formanden,  den  berømte  Forstmand 
Eigeubrodts  sagkyndige  Ledelse  toge  Forhandlingerne  i  Be- 
gyndelsen en  fredelig  Gang. 

Alt  syntes  at  gaa  paa  det  bedste;  endogsaa  Marschall, 
der  hidindtil  efter  sin  Vis  havde  sværtet  Darmstadter-Dema- 
gogerne  ved  alle  Hoffer,  mente  nu  beroliget:  Regeringen 
har  Sværdfæstet  i  Haanden,  det  monarkiske  Princip  er  i 
tilstrækkelig  Grad  hævdet;  dog  Grolmann  skulde  snart 
komme  til  at  føle,  hvor  vanskeligt  det  vilde  falde  at  naa  et 
endeligt  Resultat  selv  med  dette  besindige  Kammer.  Han 
indtog  en  uholdbar  Stilling;  thi  de  Lovudkast  om  stats- 
borgerlige Rettigheder,  om  Ministeransvarlighed  og  Skatte- 
bevillingsret, han  nu  forelagde  Landdagen,  vare  i  Virkelig- 
heden ingen  Fuldstændiggjørelse,  men  en  Ophævelse  af 
Martsediktet,  og  de  deputerede  besjæledes  mere  og  mere  af 
det  Ønske,  at  ogsaa  Hessen  som  de  øvrige  sydtyske  Stater 
maatte  faa  en  omfattende  fuldstændig  Grundlov.  Var  det 
ikke  langt  simplere  at  opfylde  dette  Stændernes  Hjærtens 
Ønske?  Ministeren  raad førte  sig  hemmelig  med  sin  Svoger 
Arens,  en  anset  Jurist,  Kansleren  for  Universitetet  i  Gieszen, 
med  Statsraad  Hofmann,  som  meget  kyndig  ledede  Finans- 
væsenet,  og  med  en  yngre  liberal  Embedsmand,  Gehejmeraad 
Jaup.  Med  Undtagelse  af  sidstnævnte  vare  ingen  af  disse 
fire  Mænd  konstitutionelt  sindede;  de  betragtede  alle  i 
bedste  Tilfælde  en  Forfatning  som  et  nødvendigt  Onde, 
Arens  herte  endogsaa  til  det  strængt  konservative  Parti   og 

havde  i  Gieszen  faaet  et  slemt  Ry  som  en  ubønhørlig  De- 
magogfjende. Ligefuldt  mødtes  alle  fire  i  den  Forstaaelse, 
at  Gjæringeu  i  Landet  alene  kunde  dæmpes  ved  en  Kon- 
stitution. 

Storhertugen  gav  sit  Samtykke,  og  den  14de  Oktober 
overraskede  Hofmann  Landdagen  med  følgende  Erklæring: 
Stænderne  skulde  foreslaa  Regeringen  alt,  hvad  de  endnu 
maatte  enske  til  Martsediktets  Fuldstændiggj øreise;  de 
Punkter,  man  kunde  komme  overens  om,  vilde  da  blive 
sammenstillede  i  en  Grundlov,  ved  hvis  Offentliggj øreise 
Martsdekretet  skulde  træde  ud  af  Virksomhed.  Udfaldet 
godtgjorde  øjeblikkelig,  hvor  rigtig  Grolmann  havde  regnet. 
Ordet  »Forfatning«,  der  var  saa  uimodstaaeligt  for  hin 
Slægts  Sind,  virkede  som  et  Trylleslag;  nu  vare  Hesserne 
altsaa  lige  saa  frie  som  Bayrerne,  Badenserne  og  Wiirttem- 
bergerne.  Salen  gjenlød  af  Jubelraab.  Under  dyb  Bevægelse 
udtalte  Formanden  Eigenbrodt:  »Nu  bryder  Morgenrøden  frem 
til  en  smuk  Dag,  som  vil  fæstne  og  endnu  fastere  knytte 
Kjærlighedens  og  Tillidens  Baand  mellem  en  ædel  Fyrste 
og  et  bravt  Folk.«  Dermed  sluttede  han  Mødet,  for  at  den 
store  Dag  ikke  skulde  vanhelliges  af  andre  Sager.  Og 
hvilken  Jubel  herskede  ikke,  da  Storhertugen  om  Aftenen 
viste  sig  i  Theatret  blandt  sit  tro  Folk!  Overalt  i  Landet 
den  samme  Begejstring,  overalt,  som  Dagens  Løsen  lød, 
lykkelige  Børns  rørte  Taknemmelighed  mod  en  højt  elsket 
Fader. 

V^ed  Hofferne  fandt  det  hessiske  Folks  Glædesrus  kun 
ringe  Gjenklang.  Hvor  haardt  havde  man  ikke  dadlet 
Kongen  af  Wiirttemberg,  fordi  han  havde  givet  sin  Forfat- 
ning Formen  af  en  Overenskomst,  og  han  kunde  dog  be- 
raabe  sig  paa  sine  Schwaberes  gamle  Ret;  men  nu  rakte 
en  anden  tysk  Fyrste  frivillig  Haanden  til  en  Overenskomst 
med  sine  Stænder,  skjønt  disse  utvivlsomt  ikke  kunde  støtte 
sig  til  et  historisk  Retskrav.  En  slig  Krænkelse  af  det 
monarkiske   Princip   tyktes   højst   farlig.      Arvestorhertugen 

Og  hans  Broder  Prins  Emil  lagde  intet  Delgsmaal  paa  deres 
Uvilje  og  beskyldte  Ministeren  for,  at  han  bag  deres  Ryg 
havde  misbrugt  deres  aldrende  Faders  Godhjærtethed.  »Naar 
Deres  Svoger  vil  slutte  sin  Fred  med  Jakobinerne«,  sagde 
Prins  Emil  Kansleren  Arens  lige  i  Ansigtet,  »vil  jeg  have 
Krig  med  ham.  Lad  Grolmann  falde  i  Snavset,  det  er  mig 
aldeles  ligegyldigt;  men  at  han  river  Fader  med  sig,  det  tilgiver 
jeg  ham  aldrig.«  Prins  Emil  havde  i  senere  Aar  lidt  efter 
efter  lidt  opgivet  sine  Ungdom saars  bonapartistiske  Idealer  og 
paa  Aachenerkongressen  personlig  udsonet  sig  med  Evropas 
nye  Herskere.  Han  var  en  udmærket  Soldat,  klog,  kund- 
skabsrig, energisk  og  fremtidig  i  mange  Aar  en  Støtte  for 
det  stokkonservative  Parti  i  Sydtyskland.  Otterstedt,  som 
glædede  sig  ved  hans  særlige  Tillid,  dømte  om  ham:  »Han 
lever  kun  i  og  for  det  monarkiske  Princip,  som  han  for- 
staar  at  forsvare  som  en  sand  Chevalier.«  Prinsens  Stem- 
ning formørkedes  endnu  mere,  da  netop  i  disse  Dage  ogsaa 
den  gamle,  faste  Mandstugt  syntes  at  vakle  i  den  lille  Hær, 
han  tilhørte  med  Liv  og  Sjæl.  Løjtenant  Schulz,  hin  Ven 
af  de  »ubetingede«,  der  havde  spredt  de  revolutionære 
»Spørgsmaal  og  Svar«  blandt  Bønderne,  blev  frifunden  af 
Krigsretten*).  En  saa  uretfærdig  Kjendelse  —  selv  Grol- 
mann kunde  ikke  fragaa  dette  —  vilde  endnu  et  Aar  til- 
bage have  været  umulig;  det  lod  sig  ikke  fragaa,  at  de 
ophidsende  Efterretninger  om  de  spanske  og  italienske  Sol- 
datermytterier havde  forvirret  den  militære  Pligtfølelse  hos 
Officererne  i  Krigsretten. 

Ogsaa  du  Thil,  der  ikke  havde  nogen  Del  i  Minister- 
raadets  afgj ørende  Beslutning,  udtalte  sig  med  stor  Bekym- 
ring. Han  indrømmede  vel,  at  en  Forfatning  kunde  virke 
beroligende,  thi  ligesom  Verden  for  tre  Hundrede  Aar  siden 
kæmpede  for  og  imod  Transsubstantiationen,  saaledes  er 
»Konstitutionssygen  nu  Modesygdom« ;    men  han  holdt  det 


*)  Se  Hist.  Arkiv.  1883.  I.,  281. 

alligevel  for  »en  ufattelig  Ubetænksomhed  at  give  et  frygte- 
ligt Exempel  paa  en  Folkerepræsentation,  der  forhandler 
med  Regeringen  om  en  Forfatning.«  Otterstedt  endelig, 
denne  altid  stundesløse  Person,  talte  i  sine  Indberetninger, 
som  om  Jakobinerne  allerede  vare  ved  Roret;  han  besvor 
sin  Regering  om  at  udtale  sin  ligefremme  Misbilligelse  i 
en  ministeriel  Note:  under  ingen  Omstændigheder  maatte 
Grolmann  efter  slige  Beviser  paa  Upaalidelighed  beholde 
Udenrigsministeriet. 

Selv  den  gamle  Storhertug  begyndte  igjen  at  vakle  og 
lovede  under  dybeste  Tavshed  sin  Søn  Emil,  at  Grolmann 
skulde  afstaa  Udenrigsministeriet  til  du  Thil,  saa  snart  Stor- 
magterne forlangte  det.  Diplomaterne  i  Nabolaget  saae 
fulde  af  Angest  paa  det  »Intriguetheater«,  som  var  aabnet  i 
Darmstadt;  Goltz  i  Frankfurt  holdt  det  for  en  afgjort  Sag, 
at  Ulykkesfuglen  Wangenheim  ogsaa  her  igjen  havde  haft 
en  Finger  i  Spillet,  og  Marschall  skjændte:  »saaledes  lader 
en  svag  Regent  og  en  uerfaren,  ubehjælpsom  Minister 
Tøjlerne  glide  sig  af  Hænderne«.  Dog  den  preussiske 
Regering  iagttog  ogsaa  denne  Gang,  som  under  alle  Sydens 
Forfatningskampe,  en  velvillig  Tilbageholdenhed.  Den  alt  for 
travle  Sendemand  fik  et  strængt  Paalæg  om  at  holde  sig 
fra  enhver  Indblanding;  heller  ikke  Grolmanns  Udtrædelse 
af  Udenrigsministeriet  ansaa  Bernstorff  for  ønskelig,  da  den 
fortrængte  Minister  i  saa  Fald  vilde  tage  endnu  mindre 
Hensyn  til  Stormagternes  Mening.  Under  en  slig  Stemning 
hos  de  preussiske  Statsmænd  vilde  heller  ikke  Metternich 
gjøre  noget  af gj ørende  Skridt,  skjønt  han  engang  sendte  en 
meget  uvenlig  Note  til  Darmstadt:  saa  længe  den  italienske 
Revolutions  Underkuelse  lagde  Beslag  paa  hans  hele  Kraft, 
skulde  enhver  Forvikling  i  Tyskland  undgaas. 

Imidlertid  vare  Ultra'erne  i  Darmstadt  komne  sig  lidt 
af  deres  Skræk,  da  Kamrenes  Holdning  ganske  svarede  til 
Ministerens  Forventninger.  Tilfredsstillede  ved  Løftet  om 
en  Forfatning  viste  de  deputerede  sig  fremtidig  meget  efter- 

givende ,  og  Grolmann  kunde  med  fuld  Ret  forsikre  de 
preussiske  Sendenaænd,  at  Storhertugens  Beslutning  havde 
beredt  det  radikale  Parti  et  Nederlag;  støttet  af  Folkets 
Tillid  stod  Regeringen  nu  mægtigere  end  nogen  Sinde  tid- 
ligere. Ogsaa  Arens  talte  det  bekymrede  Preussen  til  Rette: 
det  var  umuligt  at  stemme  op  for  Tidens  Strøm,  gid  dette 
maatte  være  et  Fingerpeg  for  Preussen;  og  Gagern  lagde 
en  Skrivelse  til  rette  for  ham,  hvori  han  forklarede  Ber- 
linerhoffet, at  Hesserne  aldrig  vilde  blive  tilbage  for  deres 
sydtyske  Naboer,  og  at  følgelig  kun  et  Forfatningsdokument 
kunde  stille  Landdagen  tilfreds.  Denne  Tiltale  virkede,  og 
velmenende,  som  Otterstedt  var,  holdt  han  det  nu  for  sin 
Pligt  at  stille  den  surmulende,  esterrigske  Sendemand 
V.  Handel  tilfreds  og  at  formane  de  tvende  forstemte 
Prinser  til  Besindighed.  Paa  hans  og  du  Thils  Forestillinger 
indsaa  Prinserne  det  upassende  i,  at  de  optraadte  offentlig 
mod  deres  Fader;  begge  afgave  forsonlige  Erklæringer  i 
første  Kammer,  og  for  at  vinde  sine  Sønner  fuldstændig 
optog  Storhertugen  dem  derpaa  i  sit  Ministerium;  hermed 
var  det  paa  ny  godtgjort,  at  den  gamle  Herre  »vilde  kraftig 
opretholde  det  monarkiske  Princip«,  som  Prins  Emil  til- 
freds skrev. 

I  Ministerraadet  blev  man  dernæst  enig  om  en  god 
Tanke,  der  friede  det  monarkiske  Princips  doktrinære  Til- 
hængere for  de  sidste  formelle  Betænkeligheder;  man  be- 
sluttede, at  Grundloven  nok  skulde  nøjagtig  affattes  efter 
Stændernes  vedtagne  Forslag,  men  at  den  derpaa  skulde  til- 
deles Landet  af  Kronen  som  en  fri  fyrstelig  Naadegave 
uden  gjentagen  Vedtagelse  af  Landdagen.  Skjønt  Grundloven 
i  Virkeligheden  var  vedtagen  i  Overensstemmelse  med 
Stænderne,  fremtraadte  den  altsaa  dog  i  Formen  som  en 
oktrojeret  Forfatning,  og  man  havde  omhyggelig  undgaaet 
det,  for  strænge  Monarkister  saa  uhyggelige  Skræmmebillede, 
en  politisk  Grundlovsoverenskomst.  Samtidig  blev  Løjtenant 
Schulz  afskediget  af  Hæren,  efter  at  Prins  Emil  og  Officererne 

ved  hans  Rytterregiment  indtrængende  havde  anmodet  om 
»denne  uværdiges  Bortfjærnelse« ;  og  nu  først  forsonede 
Prinserne  sig  fuldstændig  med  den  nye  Tingenes  Ordning. 
Af  Ærefrygt  for  den  gamle  Landsherre  fandt  Stænderne  sig 
ogsaa  i  Formen  for  Forfatningens  Udstedelse,  da  de  jo 
faktisk  dog  havde  sat  næsten  alle  deres  Ønsker  igjeunem; 
de  rejste  heller  ingen  Modsigelse,  da  Ministeren  fremførte 
den  meget  omtvistelige  Paastand,  at  Storhertugen  i  sin  Vis- 
dom allerede  i  Marts  nøjagtig  havde  forudset,  hvad  der 
vilde  komme.  Nok  sagt,  Grolmann  havde  med  klog  Smi- 
dighed først  slaaet  de  radikale  og  derpaa  fuldstændig  af- 
væbnet Hoffets  Opposition,  som  under  Storhertugens  begyn- 
dende Alderdomss vaghed  havde  kunnet  anrette  ubodelig 
Skade.  Den  17de  December  undertegnedes  Grundloven  og 
modtoges  derpaa  af  Kamrene,  under  nye  Udbrud  af  stor- 
mende Glæde. 

Den  hessiske  Forfatning  var  Badens  meget  lig,  dog 
bestod  det  første  Kammer  efter  Wurttembergs  Exempel  kun 
af  den  høje  Adel  og  nogle  af  Regenten  udnævnte  Medlemmer. 
Ridderskabets  Medlemmer  fik  deres  Plads  i  andet  Kammer 
ved  Siden  af  Medlemmerne  fra  de  store  Stæder  og  de 
blandede  Valgdistrikter,  for  at  »det  aristokratiske  Princip 
ikke  skulde  vinde  alt  for  megen  Overhaand«;  da  man  derhos 
under  Forfatningskampen  noksom  havde  erfaret,  hvor  ringe 
Værd  de  gamle,  rigsumiddelbare  Slægter  tillagde  et  darm- 
stadtsk  Pairsskab,  hjalp  man  sig  ligesom  i  Wtirttemberg 
med  den  besynderlige  Forskrift,  at  et  Kammer,  der  ikke 
gav  fuldtalligt  Mede,  maatte  anses  som  givende  sit  Samtykke. 
Angaaende  andet  Kammers  Beslutningsdygtighed  indeholdt 
den  hessiske  Forfatning,  ligesom  Sydens  andre  nye  Grund- 
love, meget  smaalige  Bestemmelser.  Da  Bureaukratiet  be- 
tragtede den  lovgivende  Forsamling  som  et  RegeringskoUe- 
gium,  der  havde  at  møde  sine  Embedstimer,  krævede  samt- 
lige sydtyske  Forfatninger,  at  i  det  mindste  den  større 
Halvdel,  i  Bayern  og  Wtirttemberg  endog  de  to  Tredjedele 

af  de  deputerede  skulde  være  til  Stede,  en  pedantisk  Smaa- 
lighed,  der  er  forbleven  en  sørgelig  Ejendommelighed  for 
den  tyske  Parlamentarisme  og  højlig  har  skadet  dens  An- 
seelse hos  Folket. 

I  det  hele  taget  fyldestgjorde  den  hessiske  Forfatning 
Landets  Tarv.  Ogsaa  den  preussiske  Regering  anerkjendte 
dette  og  udtalte  sin  varme  Lykønskning  til  Storhertugen 
og  haus  tro  Folk.  »Ved  den  lykkelige  Vending,  dette  store 
Anliggende  har  taget«,  saaledes  skrev  Ancillon,  »er  det 
monarkiske  Princip,  dette  Grundprincip  for  alle  tyske  Stæn- 
derforfatninger, blevet  rettelig  overholdt,  i  det  D.  kgl.  Højhed 
højstegen  har  givet  Deres  Stænder  denne  Statsgrundlov  og 
varetaget  Deres  suveræne  Viljefrihed  og  Deres  Beslutningers 
høje  Visdom  i  lige  Grad  baade  ved  det,  De  har  indrømmet 
Kamrenes  Ønsker,  og  hvad  De  har  foreholdt  dem«.  Den 
Enighedens  Aand,  som  besjælede  denne  Landdag,  holdt  sig 
uforandret  til  Samlingens  Slutning,  i  Sommeren  1821;  det 
konstitutionelle  Livs  Hvedebrødsdage  forløb  ingensteds  saa 
uforstyrrede  som  i  Darmstadt.  Man  vedtog  endnu  nogle 
vigtige  Love  om  Afløsning  af  Bøndernes  Byrder,  og  senere 
fremmedes  Jordens  Frigjørelse  saa  ivrig,  at  Hessen  tidligere 
end  alle  andre  tyske  Stater  naaede  Landbefolkningens  fuld- 
stændige Frigjørelse  i  økonomisk  Henseende.  Med  mægtig 
Selvfølelse  saae  Darmstadteren  med  sine  moderne  Livsforhold 
ned  paa  sine  kurhessiske  Naboer  og  mente:  naar  Verden 
gaar  under,  udvandre  vi  til  Kurhessen,  thi  dér  er  man  altid 
halvtredsindstyve  Aar  tilbage  i  Tiden. 

Saaledes  var  den  konstitutionelle  Statsform  naaet  til 
Herredømmet  i  hele  Sydtyskland;  men  lige  saa  sikkert  som 
denne  Sagernes  Vending  var  nødvendig  og  gavnlig,  lige  saa 
alvorlige  Farer  beredte  den  Nationens  Enighed.  Først  Na- 
poleon og  Rhinforbundets  Sejre  havde  i  Sydens  udstykkede 
Omraader  vakt  en  Selvstændighedsfølelse,  en  Bevidsthed  om 
en  øvretysk  Ejendommelighed,  der  i  det  attende  Aarhundrede 
endnu  slumrede.     Nu  skærpedes   denne  Søndringens  Aand, 

siden  man  begyndte  at  prise  sin  smukke  Hjemstavn  som 
den  tyske  Friheds  klassiske  Land  og  at  ringeagte  det  vaaben- 
stærke  Nordens  store  nationale  Minder.  Kløften  mellem 
Nord  og  Syd  uddybedes  i  de  nærmeste  Aar,  og  forst  efter 
smertelige  Skuffelser  anerkj  endte  Øvretyskland,  at  kun  Tysk- 
lands Enhed  kunde  sikre  deres  politiske  Frihed. 


V. 

Preussen. —  Har denbergs  sidste  Reformer.—  Penge- 
væsenets Orden.  —  Statsgjælden.  —  Normal- 
budgettet. —  De  nye  Skatter  og  Statsraadet, 

Medens  Wienerkonferencerne  rullede  Forbundsforfatnin- 
gens Sisyfussten  op  og  ned,  naaede  man  i  Berlin  at  faa 
et  Arbejde  færdigt,  der  uden  for  Preussen  kun  blev  lidet 
paaagtet,  men  skulde  have  ulige  større  Følger  for  Tysklands 
Fremtid  end  alle  Forhandlinger  om  Forbundspolitiken.  Den 
gamle  Statskansler  lagde  den  sidste  Haand  paa  sit  indre 
Reformværk.  Han  saae  atter  tillidsfuldt  ud  i  Fremtiden, 
efter  at  det  var  lykkedes  ham  at  styrte  den  forhadte  Hum- 
boldt;  han  følte  sig  som  forynget,  alle  stolte  Forhaabninger 
fra  hans  Kanslerværdigheds  første  Aar  vaagnede  atter  op 
hos  ham.  Den  Gang  havde  han  som  Diktator  udtømt  et 
helt  Overflødighedshorn  af  nye  Love  over  Staten,  og  nu 
paatænkte  han  at  fuldende  Statsstyreisens  Omdannelse  med  ét 
Slag.  En  Kommission  af  Statsraadet  under  Forsæde  af 
Klewiz  og  Biilow  havde  imidlertid  fuldendt  Udkastene  til 
de  nye  Skattelove,  en  anden  under  Statskanslerens  egen 
Ledelse  drøftede  Statsgjælden  og  hele  Statshusholdningen ; 
i  den  første  af  disse  Kommissioner  var  L  G.  Hoffmann,  i 
den  anden  C.  Rother  den  ledende  Aand;  begge  disse  Mænd 
hørte  til  Hardenbergs  nærmeste  fortrolige,  han  betragtede 
deres  Arbejder  som  sit  personlige  Værk. 

I  tre  lange  Foredrag  udviklede  Kansleren  sin  Finans- 

plan  for  Kongen,  og  saa  snart  han  den  12te  Januar  i  de 
væsentlige  Punkter  havde  vundet  Monarken  for  sine  Ideer, 
stillede  han  det  Forslag,  at  samtlige  nye  Love  ora  Skatte- 
og  Gjældsvæsenet  ufortøvet  skulde  udstedes;  derpaa  skulde 
endnu  i  A årets  Løb  Sogne-,  Kreds-,  Provins-  og  sluttelig 
selve  Rigsforfatningen  følge.  Hardenberg  oversaa  i  sin 
Utaalmodighed,  at  han  i  Mellemtiden  selv  for  længst  havde 
frasagt  sig  den  diktatoriske  Myndighed,  Kongen  ved  hans 
Embedstiltrædelse  havde  forlenet  ham  med.  Allerede  i 
Aaringer  havde  det  nye  Statsministerium  og  Statsraadet 
existeret,  og  Forordningen  om  den  sidstnævnte  Avtoritets 
Oprettelse  bestemte  utvetydig,  at  samtlige  Forslag  til  nye 
eller  Ændringer  i  bestaaende  Love  skulde  gaa  til  Kongen 
gfjennem  Statsraadet.  Ganske  vist  havde  Hardenberg  længe 
ikke  overholdt  denne  Forskrift;  det  forekom  ham  modsigende, 
at  en  absolut  Monark  skulde  være  bunden  til  Former  over 
for  sine  egne  Embedsmænd;  medens  de  sexten  nye  Love 
for  Aaret  1816  til  Hobe  først  fik  kongelig  Sanktion  efter 
en  Drøftelse  i  Statsraadet,  bleve  alt  i  det  følgende  Aar  af 
syv  og  tyve  nye  Love  kun  sexten  forelagte  denne  Myndighed. 
Saaledes  havde  Kansleren  allerede  vænnet  sig  til  at 
omgaa  Statsraadet,  og  særlig  vilde  han  nødig  give  Afkald 
paa  denne  summariske  Fremgangsmaade  ved  de  højst  upo- 
pulære Finanslove.  Siden  Humboldts  Fald  var  Stemningen 
i  Embedskredsene  bleven  endnu  mere  forbitret;  Skandale- 
sygen, denne  Hovedstædernes  Arvesynd,  optraadte  atter 
næsten  lige  saa  ugenert  som  før  Slaget  ved  Jena;  alle  og 
enhver  skjændte  og  smældede,  jo  højere  man  stod,  desto  hef- 
tigere. Hvilke  uhyre  Løgne  kunde  Varnhagen  ikke  hver 
Aften  skadefro  aflæsse  i  sin  Dagbogs  Møddingpøl!  Efter 
sin  Tilbagekaldelse  havde  han  faaet  rigelige  Ventepenge, 
fordi  man  vilde  stille  ham  tilfreds  og  gjøre  hans  spidse  Pen 
uskadelig.  Offentlig  vovede  han  heller  ikke  at  optræde  mod 
Regeringen,  men  drev  derimod  som  en  virkelig  Gehejme- 
Overlitterat   —  dette  træffende  Tilnavn  fik  han  af  Berliner- 

vittigheden  —  hviskende,  snigende,  lyttende  omkring  mellem 
Residensstadens  høje  Embedsmænd  og  Forfattere,  og  her 
bragte  han  fra  den  sikreste  Kilde  i  Erfaring,  hvor  syndig 
General  Knesebeck,  en  Mand  af  uplettet  Redelighed,  om- 
gikkes med  de  militære  Penge  uden  at  glemme  sig  selv ;  den 
lige  saa  hæderlige  Rother,  som  nylig  havde  kjøbt  et  Gods 
i  Schlesien,  havde  naturligvis  ogsaa  skaffet  sig  Pengene  ved 
det  frækkeste  Underslæb;  man  kunde  ikke  beholde  et  Skat- 
kammerbevis Natten  over  i  sit  Hus,  saaledes  hed  det  i  disse 
Kredse;  thi  paa  en  slig  Regering  turde  man  ikke  stole  fire 
og  tyve  Timer.  Under  en  saa  stærkt  grasserende  Dadlesyge 
syntes  det  virkelig  betænkeligt  nu  at  forelægge  Statsraadet 
Lovudkastet  om  Statsgj  ælden  med  alle  dets  glædeløse 
Hemmeligheder;  en  lidenskabelig  Strid  om  hver  enkelt  Re- 
geringspost  var  da  uundgaaelig,  og  dette  Kjævl  kunde  ikke 
holdes  hemmeligt;  thi  da  de  politiske  Partier  ikke  havde 
nogen  anden  Valplads,  vare  hidindtil  næsten  alle  vigtige 
Drøftelser  i  Statsraadet  snart  blevne  bekj endte  i  Berlins 
fornemme  Kredse  under  hadefulde,  overdrevne  Former,  og 
Kongen  havde  allerede  flere  Gange  maattet  minde  Med- 
lemmerne om  deres  Tavshedsforpligtelser. 

Slige  uhyggelige  Rygter  maatte  ligefrem  nedbryde 
Statens  skrøbelige  Kredit;  med  usigelig  Møje  holdt  Stats- 
minister Klewiz  Kursen  paa  Statsobligationerne  i  70—71, 
men  til  næste  Februar  forfaldt  Vexler  paa  mere  end  3 
Millioner  Thaier,  Deficitet  fra  Aarene  18l7  — 19,  hvis  Til- 
værelse Humboldt  og  hans  Venner  saa  vedholdende  havde 
benægtet,  laa  ogsaa  klart  for  Dagen,  og  det  skulde  og 
maatte  ufortøvet  dækkes.  Man  trængte  uopholdelig  til  rede 
Penge,  og  hvorledes  skulde  det  vel  gaa  med  de  Forhand- 
linger om  Laan,  Rother  allerede  havde  indledet  med  enkelte 
Bankierhuse,  naar  Gjældens  Konsolidering,  der  allerede  saa 
ofte  var  bebudet,  nu  paa  ny  blev  udsat  maanedsvis,  og 
Publikum,  der  alt  forud  var  saa  tilbøjeligt  til  at  se  alt 
graat    i    graat,    foruroligedes    ved    halvsande    Beretninger 

fra  Statsraadet?  Pengenøden  var  saa  stor,  at  Kansleren 
holdt  Skattelovenes  ufortovede  Offentliggjørelse  for  en  paa- 
trængende Nodvendighed.  Ministeriet  og  Statsraadet  kunde 
gjærne  bag  efter  prøve  Lovene  og  foreslaa  enkelte  For- 
bedringer, men  Staten  kunde  ikke  en  eneste  Maaned  længere 
undvære  sine  nye  Indtægter.  »Hvad  vilde  Deres  Majestæt 
vel  sige  om  Overpræsidenten  i  en  stor  By,  der  véd  med 
sig  selv,  at  Slukningsredskaherne  ere  i  mangelfuld  Ordning 
og  nu  under  en  Ildsvaade,  som  truer  Byen  med  Undergang, 
først  med  Magistraten  giver  sig  til  at  drøfte  Forbedringerne 
i  Slukningsvæsenet  i  Steden  for  strax  at  anvende  alle  Red- 
ningsmidler?« 

Den  retsindige  Konge  kunde  dog  ikke  beslutte  sig  til 
en  saa  egenmægtig  Adfærd.  Frederik  Vilhelm  befrygtede, 
at  denne  Krænkelse  af  Formerne  yderligere  vilde  styrke  det 
slette  Indtryk,  Skatteloven  uundgaaelig  maatte  fremkalde; 
han  holdt  paa  den  lovlige  Drøftelse  i  Statsraadet  og  afsendte 
fra  Potzdam  sin  Witzleben,  der  skriftlig  og  mundtlig  skulde 
se  at  komme  til  rette  med  den  utaalmodige  Kansler.  Kon- 
gens fortrolige  Ven  udtalte  sig  saalunde :  »Nu  drejer  det  sig 
om  at  ordne  Finansvæsenet  i  en  Stat,  der  som  et  Skib  uden 
Sejl  og  Master  driver  om  paa  en  oprørt  Tids  Vande,  og 
ikke  kan  frelses  alene  ved  en  stor  Statsmands  vise  Førelse, 
men  maa  fremstaa  som  en  ny  Fugl  Fønix.«  Under  et 
Arbejde  af  saadant  Omfang  kunde  man  ikke  tilsidesætte 
Statens  Grundlove,  og  hertil  hørte  Forordningerne  om  Stats- 
raadet og  Statsministeriet,  der  maa  gaa  og  gjælde  »som 
Rigets  magna  Carta,  til  noget  andet  træder  i  Steden«.  Den 
Nedgang  i  Statsindtægterne,  der  kunde  foraarsages  af  Skatte- 
lovenes Udsættelse,  maatte  i  yderste  Nødsfald  som  i  1808 
kunne  dækkes  ved  Afdrag  i  Embedsgagerne.  »Jeg  ledes  ikke 
af  noget  andet  Motiv«  —  saaledes  forsikrede  Witzleben 
sluttelig  —  »end  min  Overbevisning  om  Sagens  Vigtighed 
og  min  Frygt  for,  at  en  Mand,  der  straalende  har  indskrevet 

sit  Navn  i  Fædrelandets  Annaler,    skal    plette   det   ved   en 
Krænkelse  af  de  Love,  han  selv  har  udstedt.« 

Hardenberg  følte  sig  ingenlunde  overbevist  ved  disse 
hjærtelige  Paamindelser,  men  kunde  dog  ikke  handle  lige 
mod  Monarkens  erklærede  Vilje;  Kongen  havde  imidlertid 
ogsaa  forstaaet,  at  Statsgj ældens  Ordning  kun  var  mulig 
under  en  ubrødelig  Tavshed,  og  paa  Eothers  Porslag  enedes 
man  sluttelig  om  en  Mellemvej.  Man  vilde  varetage  de 
tvende  højeste  Myndigheders  Rettigheder,  saa  vidt  det  lod 
sig  gjøre,  altsaa  henvise  samtlige  Skattelove  til  Ministeriet 
og  Statsraadet  til  en  fornyet  Drøftelse,  hvad  de  faktisk  ogsaa 
nok  kunde  trænge  til,  hvorimod  Ediktet  om  Statsgjælden 
ufortøvet  skulde  udgaa. 

Den  17de  Januar  1820  udgik  altsaa  Forordningen  om 
Statsgjældens  Bestyrelse  og  om  dens  Konsolidering,   der  er- 
klæredes  afgjort  én  Gang    for  alle.     Fire    fulde  Aar  efter 
Fredslutningen  lærte  Preusserne  altsaa  endelig  den  bedrøve- 
lige Arv    fra  Napoleonstiden    at   kjende.     I   Slutningen  af 
1806  beløb  Gjælden  sig  til  hen  ved  54^2  Mill.  Thaier;    nu 
var  den  stegen  til  180,091,720  Thaier,  der  skulde  forrentes, 
hvortil    endnu  kom   11,24  Mill.  Papirspenge   uden  Rente  og 
25,9  Millioner  Provinsgjæld,  Staten  havde  raaattet  overtage, 
i  alt  217,248,762  Thaier,  omtrent  lige  saa  meget  som  Stats- 
indtægterne  for  4V4  Aar.     Hovedposteu   i  den  rentebærende 
Gjæld  var  119V2  Mill.  Statsobligationer.     Dette  af  Harden- 
berg  i  Aaret  1810    indførte  Papir   blev  fra   1ste  Juli  1814 
atter  regelmæssig  forrentet   med  4  af  hundrede,   og  det  laa 
i  Planen   lidt  efter   lidt  at  ombytte  alle  Statens  Gjældsfor- 
skrivninger  med  denne  Art  Obligationer.     Fire  og  tyve  for- 
skjellige  Arter  Gjældsbeviser,    som    den    haarde  Tid   havde 
væltet  over  paa  Staten  —  russiske  Bons  og  polske  Gjælds- 
beviser, ubetalte  Gageanvisninger   og  Leverancekvitteringer, 
Kalkreuthske  Danziger-Obligationer  o.  s.  v.  —  vare  allerede 
omskrevne  i  Statsobligationer.     Man  gik  frem   med  en  Ær- 
lighed,   der  næppe  har  noget  Sidestykke  i  den  evropæiske 

Finanshistorie.  Saaledes  havde  Kong  Jerome  nedsat  de 
Forskrivninger,  han  overtog  med  sine  preussiske  Landeaf- 
staaelser,  til  en  Tredjedel  af  deres  paalydende  Værdi.  Da 
Landene  nu  faldt  tilbage  til  deres  gamle  Herre,  var  denne 
Uretfærdighed  alt  længst  forglemt,  og  Preussen  var  efter 
Folkeretten  utvivlsomt  kun  forpligtet  til  at  bære  sin  Part 
af  den  westfalske  Statsgjæld,  saaledes  som  den  forelaa; 
Kongen  vilde  dog  ikke  taale  nogen  Plet  paa  det  preussiske 
Navn,  og  trods  Pinansnøden  blev  Gjælden  atter  anerkjendt 
efter  sit  fulde  Beløb  (7,2  MilL),  ja  de  behagelig  overraskede 
Kreditorer  fik  endog  de  resterende  Renter  for  1814  og  15 
udbetalte.  Og  dog  modtog  den  fine  Verden  i  sin  Forstemthed 
denne  strængt  redelige  Fremfærd  med  ilde  Omtale ;  Marwitz 
brummede  over,  at  Statskansleren  her  igjen  havde  kastet 
sine  Venner,  Aagerkarlene,  en  Foræring  i  Halsen. 

Budgettet  indrømmede,  at  kun  en  Del  af  Statsgjælden 
allerede  var  sat  i  Omløb,  at  Resten  derimod  blev  holdt  til- 
bage for  at  fyldestgjøre  de  overordentlige  Krav  i  den  nær- 
meste Fremtid;  men  det  fortav,  hvor  hej  denne  sidste 
Summa  var  —  og  det  maatte  fortie  dette  Beløb;  thi  af  de 
119V2  Million  Statsobligationer  havde  Staten  i  Januar  1820 
endnu  kun  udgivet  59,685  MilL,  og  heraf  vare  4  Millioner 
atter  igjen  indløste;  den  fulde  Halvdel,  henved  60 Millioner, 
havde  man  altsaa  endnu  til  sin  Raadighed  for  at  bestride 
Vej-  og  Fæstningsbygningerne  i  de  nærmeste  Aar,  men  især 
for  at  kunne  da^kke  Gjældsposter,  som  endnu  vare  Finans- 
væsenet  ukjendte.  Det  offentliggjorte  Budget  gav  saaledes 
ikke  en  Oversigt  over  den  virkelige  Gja^ldsbyrde,  men  ene 
og  alene  et  Overslag,  som  Rother  havde  opstillet  med  for- 
bavsende Dygtighed  og  tilnærmelsesvis  rigtig,  men  største 
Delen  kun  efter  Formodninger.  Det  ubeskrivelige  Virvar  i 
denne  Gjældsmasse,  der  strømmede  sammen  fra  saa  mange 
Territorier,  lod  sig  endnu  ikke  med  Sikkerhed  overskue  — 
og  saa  dybt  var  Foretagelsesaanden  sunken  hos  denne  for- 
armede og   modløse   Slægt,    at   selv  Kreditorerne   viste  et 

ubegribeligt  Nøleri  med  Gjældsposternes  Afvikling;  forgjæves 
havde  Staten  gjentagne  Gange  fastsat  Præklusionsfrister  for 
Anmeldelsen  af  gamle  Gjældskrav,  Anmeldelserne  indløbe 
aldrig  fuldstændig.  Hvilket  Arbejde  havde  man  t.  Ex.  ikke, 
før  man  kom  under  Vejr  med,  at  Hertugdømmet  Sachsens 
Statsgjæld  beløb  sig  til  11,29  Mill.;  her  skulde  man  først 
og  fremmest  føre  pinlige  Forhandlinger  med  den  sachsiske 
Krone,  der  begribeligvis  viste  en  højst  uvillig  Adfærd,  men 
dernæst  skulde  man  gjøre  Afregning  med  syv  Stænderkor- 
porationer; thi  hver  af  de  s.yv  kursachsiske  Landsdele  havde 
sin  særlige  Statsgjæld.  Hvad  Preussen  skulde  overtage  af 
Koneeriget  Westfalens  Statsgjæld,  var  endnu  i  Aaret  1827 
ikke  nøjagtig  afgjort,  thi  Hannover,  Braunschv^eig  og  særlig 
den  gjerrige  Kurfyrste  af  Hessen  rejste  stadig  nye  Vanske- 
ligheder ved  Underhandlingerne. 

Under  slige  Forhold  maatte  Kronen  endnu  for  nogle 
Aar  forbeholde  sig  frie  Hænder  med  Udleveringen  af  nye 
Statsobligationer,  naar  Gjældens  Regulering  ikke  skulde 
skydes  ud  i  det  uendelige,  og  heri  laa  navnlig  Grunden  til, 
at  Hardenberg  med  saa  stor  Ængstelighed  søgte  at  undgaa 
enhver  Drøftelse  i  Statsraadets  Plenum.  I  Nationer  med 
stærk  Statsfølelse  og  modne  økonomiske  Begreber  sikres  den 
offentlige  Kredit  bedst  ved  en  hensynsløs  Oprigtighed  i 
Gjældens  Forvaltning;  men  dette  Folk,  som  endnu  ikke 
havde  nogen  ret  Tillid  til  sin  nylig  gjenrejste  Stat,  og  som 
villig  laante  ethvert  æventyrligt  Rygte  Øren,  et  saadant 
Folk  kunde  endnu  ikke  taale  hele  Sandheden.  Den  fulde 
Halvdel  af  Statsobligationerne  endnu  ikke  udgiven!  Hvis 
denne  uhørte  Efterretning  gjennem  Statsraadets  Forhandlinger 
var  trængt  ud  paa  Markederne,  var  Forretningsverdenen 
utvivlsomt  bleven  greben  af  en  panisk  Skræk,  som  uopholdelig 
havde  trykket  Kurserne  og  tilintetgjort  det  hele  Reform- 
arbejde. Dyb  Tavshed  var  foreløbig  en  uundgaaelig  Nød- 
vendighed, og  da  man  nu  engang  havde  vænnet  sig  til 
denne    Hemmeliggjørelse ,    fastholdt  man    den,   desto  værre 

længe  efter  at  denne  Nødvendighed  var  falden  bort.    National- 
økonomen Leopold  Krug,   som   engang  havde  faaet  Friherre 
V.  Stein    til  at  grundlægge    det   statistiske  Bureau    og   nu 
under  Hoffmanns  Ledelse    arbejdede  i   dette  Kontor,    kunde 
endnu  i  Aaret  1824  ikke  faa  Tilladelse  til  at  lade  sin  »Den 
preussiske  Statsgjælds  Historie«   udgaa  i  Trykken,   og  først 
ti  Aar  senere,  i  1884,   vovede  Statsgjældens  Bestyrelse    for 
første  Gang  at  offentliggjøre  et  Udtog  af  sine  Indberetninger. 
For  denne  Statsgjæld,  der  saaledes  var  udfundet,  garan- 
terede Staten  med  sin  samlede  Formue,  navnlig  Domænerne 
og  Statsskovene.     Indtægterne  fra  Krongodserne  og  Skovene, 
Salgssummerne  fra  de  bortsolgte  Domæner  og,  saa  vidt  nød- 
vendig gjordes,    ogsaa  Udbyttet   af  Saltskatten    anvistes  til 
Forrentningen  af  Gj ælden  og   til  Udgifterne  ved  Amortisa- 
tionen, hvortil  Kongen   anviste  en  Procent  af  Gjældens  da- 
værende Beløb      Finansstyrelsen  gik   imidlertid  meget  for- 
sigtig frem  ved  Bortsalget  af  Domænerne,  skjønt  de  herskende 
statsøkonomiske  Theorier   forkastede  al  Gruudbesiddelse   for 
Statens  Vedkommende;   man  forstod  helt  vel  at  sætte  Pris 
paa   den    Skattelettelse,  det  haardt  betyngede   Folk  havde 
af  Monarkiets   rige  Domæneformue,  og  i  Regelen  bortsolgte 
man  kun  smaa  Parceller,    hvis   Forvaltning  var  Statskassen 
uforholdsmæssig   kostbar,    men    hvis    Bortsalg    dog    bragte 
høje  Priser   paa  Grund  af  den  stærke  Konkurrence  mellem 
de   kjøbelystne.     Saadanne  Salg   og   Renteafløsninger   ind- 
bragte i  Aarene  1821 — 27  mere  end  1372  Mill.  Thaier,  en 
aarlig  Rentegevinst  af  354,000  Thaier,  og  dog  blev  Hoved- 
massen   af  Krongodserne  bevaret   og  den  samlede  Indtægt 
uformindsket. 

Den  samlede  Bestyrelse  af  hele  Statsgjælden  overdroges 
en  særlig  Centralmyndighed.  Hvilken  Opsigt  ved  Hove  og 
i  det  gamle  Bureaukratis  Kredse  vakte  det  ikke,  da  Kongen 
foruden  Præsident  Rother  og  tre  andre  højere  Embedsmænd 
lod  en  ubetitlet  Kjøbmand  David  Schickler,  Chefen  for  det 
store  Berliner- Bankierhus,  tage  Sæde  i  dette  »Statsgjældens 

Hovedkontor«;  nu  var  Staten  da  utvivlsomt  med  Hud  og 
Haar  hjemfalden  til  Aagerkarlene,  hvad  Marwitz  jo  stadig 
havde  forudsagt  Den  nye  Myndighed  var  aldeles  selv- 
stændig og  fik  de  Indtægter,  som  tilkom  den,  umiddelbart 
fra  Provincialkasserne.  Uden  at  bekymre  sig  om  Finans- 
ministeren, der  stadig  ikke  kunde  faa  Bugt  med  sit  Deficit, 
tog  Rother  ufortøvet  fat  paa  Forrentningen  og  Amortisa- 
tionen, strængt  efter  sin  Plan.  Finansmaskineriet,  der  alt 
forud  var  daarligt  nok,  gik  imidlertid  næsten  i  Staa  med 
dette  nye  Hjul;  Forretningernes  Udstykning  mellem  saa 
mange  sideordnede  Myndigheder  mindede  levende  om  de  kao- 
tiske Forhold  i  1806.  Ved  Siden  af  Finansministeriet  stod 
allerede  Skatkammerminister  Grev  Lottum,  som  nylig  havde 
faaet  det  Paalæg  at  samle  alle  Sparepenge  og  Merindtægter 
fra  den  løbende  Forvaltning  til  Fornyelsen  af  den  friederi- 
cianske,  rigtignok  alt  længst  forsvundne  Statsskat;  under 
ham,  men  i  Virkeligheden  aldeles  selvstændig,  stod  Ladenberg 
med  sin  Generalkontrol,  denne  ubønhørlige  Dommer  over 
Statsudgifterne,  og  nu  tog  det  nye  Statsgjældskontor  ogsaa 
Domæneindtægterne  fra  den  ulykkelige  Finansminister. 

Det  var  saaledes  intet  Under,  at  Klewiz  ikke  kunde 
indestaa  for  Ligevægten  paa  Budgettet,  eller  Statskansleren 
holde  Styr  paa  Embedsstandens  Arvesynd,  Striden  mellem 
Departementerne.  Og  det  var  virkelig  heller  ikke  let  at 
finde  sig  i  Rothers  ustandselige  Embedsiver.  Som  den  onde 
Aand  var  han  stadig  paa  Færde,  naar  en  fiskal  Servitut 
afløstes  i  en  eller  anden  Afkrog  i  Monarkiet;  for  hver 
resterende  Gageanvisning  for  de  gamle  sydpreussiske  Em- 
bedsmænd krævede  han  først  yderligere  Bilag.  Engang  hen- 
vendte det  samlede  Statsministerium  sig  til  Statskansleren 
med  den  Klage:  Regeringens  Æresfølelse  krænkedes,  naar 
den  skulde  underordnes  Befalinger  fra  Statsgjældskontoret ; 
men  Hardenberg  svarede  med  Fasthed:  »Det  er  ikke  Per- 
sonerne, der  vises  Ære,  men  Hans  Majestæts  Tillid,  der 
for  hele  Nationens  Øjne  har  lagt  en  vigtig  Del  af  Forvalt- 

ningen  i  deres  Haand«.  Under  stadigt  Kjævl  med  de  øvrige 
Myndigheder  ordnede  Rother  saaledes  Omraadet  for  sin 
Virkekreds,  og  han  opnaaede,  at  Bestyrelsen  for  Statsgjælden 
opfyldte  sine  Forpligtelser  med  den  største  Punktlighed, 
medens  Uordenen  paa  Finansministeriets  Budget  endnu  længe 
varede  ved. 

Børsen  modtog  imod  Forventning  Gjældsbudgettet  paa 
venlig  Maade;  Kurserne  holdt  sig  paa  deres  gamle  Stand- 
punkt, da  man  efter  de  sidste  Ugers  giftige  Rygter  i  Fi- 
nansverdenen havde  været  belavet  paa  endnu  værre  Afslø- 
ringer; men  Statens  Kredit  vedblev  dog  ligefuldt  længe 
at  være  hejst  vaklende  og  usikker.  Da  der  i  Sommeren 
1820  skulde  udgives  30  Millioner  af  de  tilbageholdte  Stats- 
obligationer, turde  Rother  ikke  simpelthen  vove  at  sælge 
Papirerne  paa  Børsen;  Kursen  vilde  ellers  være  falden  for 
dybt;  ved  Hjælp  af  nogle  tyske  Bankhuse  arrangerede  han 
derimod  et  Præmielotteri,  og  ved  en  behændig  Benyttelse 
af  Differencerne  i  Kursen  bragte  han  saaledes  under  gunstige 
Betingelser  27  Millioner  Obligationer  ud  i  Publikum.  Endnu 
i  Aaret  1822  kunde  han  kun  muliggjere  en  ny  Udgivelse 
af  2472  Mill.  Obligationer  ved  at  pantsætte  dem  til  Roth- 
schild  i  London,  hvorpaa  Kongen  personlig  maatte  under- 
skrive et  Gjældsbevis  paa  over  3Va  Mill.  Pund.  I  det  hele 
er  der  ikke  blevet  udstedt  mere  end  115  Millioner  Stats- 
obligationer, og  denne  Summa  var  aldrig  i  Omlob  paa  én 
Gang.  Det  varede  længe,  før  de  berygtede  preussiske 
Papirer  atter  vandt  nogen  Anseelse;  fra  1820  bleve  Stats- 
obligationerne regelmæssig  forhandlede  i  Leipzig,  fra  1824 
ogsaa  i  Hamburg  og  Frankfurt  og  noterede  paa  Børsens 
Kurslister.  I  Aaret  1821  gik  Kursen  atter  ned  til  66; 
derpaa  iudtraadte  en  Bedring;  i  1825  holdt  Kursen  sig 
længere  Tid  paa  90—91;  men  strax  derpaa  fremkaldte 
Handelskrisen  et  nyt  Fald,  først  med  1828  naaede  man  det 
tidligere  Standpunkt,   og   i  December    1829    kunde  Rother 

endelig  triumferende  melde  Kongen,  at  nu  var  Nøden  over- 
staaet  og  Parikursen  sikret. 

Med  Statsgjældens  Konsolidering  afgjordes  ogsaa  det 
saakaldte  Peræquationsspørgsmaal,  der  i  Aaringer  var  blevet 
drøftet  med  Lidenskab.  Det  løfterige  Finansedikt  af  1810 
havde  ogsaa  garanteret  en  Udjævning  af  alle  Provinsers  Krigs- 
gjæld,  men  Uigjennemførligbeden  af  dette  Løfte  blev  snart 
indlysende.  Under  den  tvingende  Nød  havde  enhver  Landsdel 
taxeret  sin  Krigsskade  paa  sin  Vis  og  byppig  meget  vil- 
kaarlig;  men  bvor  skulde  man  nu  finde  en  Maalestok,  som 
kunde  bringe  en  billig  Lighed  mellem  alle  disse  Regninger? 
Rhinlænderne,  Polakkerne  og  Kursachserne  følte  sig  derhos 
jo  endnu  ikke  som  Preussere,  de  betragtede  allerede  den 
almindelige  Statsgjæld  som  en  paatvungen,  ubillig  Byrde, 
og  skulde  man  nu  paa  ny  forbitre  dem,  da  Udjævningen 
jo  alene  vilde  komme  de  slemt  hjemsøgte,  gamle  Landskaber 
til  gode?  Der  var  ingen  anden  Udvej  end  at  tage  det 
ubetænksomme  Løfte  tilbage  og  at  overlade  al  egentlig 
Kommunalgjæld  til  Provinserne  og  Sognene,  de  franske 
Kontributionssummer  alene  undtagne.  Kommunerne  i  de 
vestlige  Provinser  fik  i  Aaret  1822  et  Paalæg  om  plan- 
mæssig at  amortisere  deres  Gjæld  og  betale  Restancerne. 
Kun  undtagelsesvis,  af  Billighedshensyn,  overtog  Staten  endnu 
7,9  Mill.  Thaier  Krigsgjæld  for  nogle,  fuldstændig  hjælpe- 
løse Landsdele,  Kur-  og  Neumark,  Østpreussen  ogLitthauen; 
heraf  faldt  l,i  Mill.  paa  det  ulykkelige  Kønigsberg  —  en 
Draabe  i  Havet.  Ganske  særlige  Vanskeligheder  frembød 
Ordningen  af  Danzigs  Gjældsforhold.  Under  den  syvaarige 
republikanske  Selvstændigheds-Periode  havde  Staden  maattet 
optage  Laan  til  henved  12  Mill.  Thaier,  dens  Obligationer 
stode  i  SBVs,  og  ingen  kunde  sige,  hvor  meget  af  denne 
Gjæld  der  skulde  betragtes  som  Statens,  hvor  meget  som 
Kommunens.  Kommunen  var  fuldstændig  forarmet,  men 
den  preussiske  Stat  kunde  umulig  til  Fordel  for  en  enkelt 
Stad   forøge  sin  Gjæld  med   en  Tyvendedel  af  dens  Beløb. 

I  dette  ene  Tilfælde  besluttede  man  derfor  at  fravige  Grund- 
sætningen om  al  Statsgjælds  ubetingede  Anerkj endelse. 
Danzigs  Gjæld  blev,  svarende  til  Børskursen,  nedsat  til  en 
Tredjedel  af  sin  Navneværdi;  til  Forrentning  og  Amorti- 
sation af  dette  Belob  betalte  den  forhenværende  Fristats 
Omraade  30,000  Thaier,  men  den  preussiske  Stat  hele  det 
Overskud,  den  fik  ind  fra  dette  Omraade,  aarlig  115,000 
Thaier. 

I  Aaret  1822  beløb  Statsgjælden  sig  i  det  hele  til 
omtr.  20  Thaier,  dens  Forrentning  til  omtr.  25  Sgr.  (omtr.  2  Vi 
Kr.)  paa  hvert  Hoved  af  Befolkningen,  sandelig  ingen  lille 
Byrde  for  et  fattigt  Folk;  men  den  blev  baaren.  Indtil 
Aaret  1848  blev  der  betalt  173V2  Mill.  i  Renter,  amortiseret 
80V'2  Mill.  af  Kapitalen  og  derhos  endog  opsamlet  en  ny 
Statsskat,  som  i  Aaret  1835  beløb  sig  til  over  40  Mill. 

Loven  om  Statsgjælden  var  næsten  endnu  vigtigere  i 
politisk  end  i  finansiel  Henseende;  thi  efter  Hardenbergs 
Plan  skulde  den  ikke  blot  skaffe  Orden  i  Statshusholdningen, 
men  ogsaa  sikre  Afslutningen  paa  Forfatniugsstriden.  I 
tredje  Artikel  af  Forordningen,  bag  den  Bestemmelse,  at 
Staten  med  alle  sine  Domæner  garanterede  for  Gjælden, 
stod  den  tilsyneladende  betydningsløse  Tilføjelse:  »med  Und- 
tagelse af  de  Domæner,  der  udkræves  til  at  indbringe  et 
aarligt  Beløb  paa  2V2  Mill.  for  den  kongelige  Families 
Underhold.«  Med  denne  Tillægssætning  foregik  en  betyd- 
ningsfuld Forandring  i  den  preussiske  Statsret.  Kronen 
havde  hidindtil  efter  eget  Tykke  bestridt  Hoffets  Udgifter 
af  Domæneindtægterne ;  nu  foreskrev  det  sig  selv  en  Indtægt, 
der  ikke  kunde  overskrides,  en  beskeden  afmaalt  Summa, 
som  kun  gjennem  en  stræng  Økonomi  slog  til,  da  Hoffets 
Udgifter  vare  stegne  i  betydelig  Grad  ved  Erhvervelsen  af 
de  nye  Provinser.  Den  absolute  Konge  havde  altsaa  frem- 
tidig, som  de  konstitutionelle  Fyrster,  en  lovbestemt  Civil- 
liste,  men  man  undgik  det  ilde  lidte  Navn,  og  de  kongelige 
Indtægter   bestemtes   ikke   for   Landsherrens  Levetid,    som 

Tilfældet  var  i  flere  af  de  sydtyske  Stater,  men  én  Gang 
for  alle  —  hvad  der  bedre  stemmer  med  Kronens  Værdighed. 
Prinserne  fik  heller  ingen  Apanager  fra  Staten,  men  i  Over- 
ensstemmelse med  Hohenzollernes  Traditioner  vedblev  Kongen 
at  være  det  kongelige  Hus's  uindskrænkede  Overhoved;  han 
bestemte  Apanagen  for  Dynastiets  enkelte  Medlemmer  efter 
gamle  Forskrifter  og  Testamenter,  der  behandledes  som  Fa- 
miliehemmeligheder. Hermed  var  en  slem  Anstødssten  for 
Forfatningen  ryddet  af  Vejen;  thi  Frederik  Vilhelm  vilde 
aldrig  have  fundet  sig  i  saa  upassende  Forhandlinger,  som  t.  Ex. 
Badens  Landdag  havde  ført  om  sit  Fyrstehus's  Oivilliste,  og 
derhos  havde  de  eventuelle  Rigsstænder  faaet  en  virksom 
Ret:  uden  deres  Tilladelse  kunde  Regeringen  ikke  fremtidig 
formindske  Domæneindtægterne,  der  vare  bestemte  til  Stats- 
gjældens  Forrentning  og  Amortisation. 

Den  hele  Statsgjælds-Forvaltning  skulde  fremtidig  under- 
ordnes Rigsstænderne ;  kun  med  deres  Samtykke  og  Garanti 
—  saaledes  bestemte  Art.  2  —  kunde  Kongen  optage  nye 
Laan.  Lige  til  Enkelthederne  forudbestemtes  Rigsstændernes 
Rettigheder.  Statsgjældens  Hovedkontor  fik  det  Paalæg 
aarlig  at  aflægge  Regnskab  for  Rigsstænderne;  afgik  et  af 
dets  Medlemmer,  skulde  Rigsstænderne  indstille  tre  Kandi- 
dater til  Kongen.  Midlertidig  skulde  Statsraadet  udøve 
denne  Stændernes  Rettighed;  for  at  opbevare  de  inddragne 
Obligationer  toges  foreløbig  —  indtil  den  almindelige  Land- 
dags Samtræden  —  et  Udvalg  af  Berlins  Magistrat,  en 
Forskrift,  der  i  al  sin  besynderlige  Vilkaarlighed  aabenbart 
kun  skulde  tjene  som  Nødhjælp  for  en  kort  Tid.  Kongen 
havde  uden  Betænkning  givet  sit  Samtykke  til  alle  disse 
Tilsagn,  og  Statskansleren  troede  sig  allerede  ved  sine  Ønskers 
Maal.  Efter  alle  disse  nye  Løfter  syntes  Forfatningens 
Udstedelse  uundgaaelig,  og  med  sand  Hjærteangest  betragtede 
da  ogsaa  Badenseren  Berstett,  denne  Metternichs  tro  Fælle, 
dette  ulyksalige  Edikt,  der  maatte  give  Stof  til  saa  farlige 
Mistydninger.     Det  var  ganske  vist  et  farligt  Vovestykke, 

at  Hardenberg  her  atter,  som  saa  ofte  tidligere,  satte  det 
kongelige  Ord  i  Pant  for  en  ubekjendt  Størrelse,  at  han 
forud  indskrænkede  Kronens  Rettigheder  til  bedste  tor  en 
Rigsdag,  der  endnu  slet  ikke  existerede.  Imidlertid  haabede 
han  nu  med  Bestemthed  at  kunne  aabne  den  almindelige 
Landdag  inden  Aarsfrist,  og  til  dette  Øjeblik  kunde  man  vel 
nok  undvære  nye  Laan;  selv  om  der  skulde  udbryde  en 
pludselig  Krig,  havde  Staten  jo  en  Tærepenge  i  de  tilbage- 
holdte Statsobligationer.  Tilsagnet  om  Rigsstændernes  Med- 
virkning var  ogsaa  paabudt  af  financielle  Hensyn;  thi  kun 
af  denne  Grund  fandt  Loven  om  Statsgj ælden  en  saa 
gunstig  Optagelse  i  Forretningsverdenen.  Selv  Rother,  der 
ingenlande  hørte  til  de  liberale  Partimænd,  erklærede  rent 
ud,  at  den  offentlige  Kredit  fremtidig  ikke  varig  kunde  sikres 
uden  Rigsstæuder. 

Forfatningspartiets  Forhaabninger  begyndte  saaledes  atter 
at  oplives;  men  Marwitz  erklærede,  at  Kongedømmet  ved 
den  nye  Civilliste  og  Domænernes  Bortsalg  mistede  sin  Rod 
i  Staten;  det  brandenburgske  Adelspartis  Fører  mente,  at 
man  simpelthen  skulde  have  nedsat  Statsgjælden  til  en 
Tredjedel  eller  en  Tiendedel  af  dens  Navne  værdi,  da  Renterne 
dog  blot  fyldte  Aagerkarlenes  Pung. 

Nu  tog  den  anden  og  vanskeligere  Del  af  Reformar- 
bejdet sin  Begyndelse.  Hardenberg  havde  gjentagne  Gange 
ladet  Rother  og  andre  Finansmænd  prøve  Udgiftsiden  for 
det  aarlige  Budget,  og  efter  at  have  strøget  flere  Summer 
var  han  sluttelig  kommen  til  det  Resultat,  at  Staten  ikke 
kunde  dække  sine  regelmæssige  Udgifter  med  et  mindre 
Beløb  end  56  Millioner,  men  dette  vilde  give  et  sandsynligt 
Deficit  paa  12  eller,  efter  Rothers  Mening,  9  Millioner. 
Kongen  vilde  imidlertid  ikke  gaa  ind  paa  at  lægge  et  saa 
stort  Skattetryk  paa  sit  fattige  Folk;  paa  Witzlebens  Forslag 
udnævnte  han  derfor  i  December  1819  en  ny  Kommission, 
der  ogsaa  talte  den  strænge  Ladenberg  i  sin  Midte,  og 
denne  Kommission  strøg  ubarmhjærtig  alt,  hvad  der  syntes 

blot  nogenlunde  uundværligt.  De  samlede  Udgifter  fra 
UdenrigsDQinisteriet  reduceredes  f.  Ex.  til  600,000  Th.; 
Diplomaternes  Repræsentationsudgifter  gik  ned  under  det 
anstændige,  og  mange  Aar  igjennem  var  det  en  hejst 
sjælden  Undtagelse,  naar  en  preussisk  Sendemand  afsendte 
en  særlig  Kurér;  alle  Brevsendelser,  der  havde  Hastværk, 
afsendtes  gjennem  venskabelige  Magters  Kabinetskurerer  eller 
paalidelige  rejsende.  At  nedsætte  Militærudgifterne  til  23 
Millioner  paatog  Kongen  sig  selv;  han  ophævede  ikke  blot 
en  Række  overflødige  Poster  —  paa  Guvernør  Gneisenaus 
eget  Forslag  sparede  man  f.  Ex.  Udgifterne  til  Guvernør- 
posten i  Berlin  — ,  men  i  sin  landsfaderlige  Samvittigheds- 
fuldhed lod  han  sig  forlede  til  at  stryge  meget,  der  maatte 
skade  Hærens  Slagfærdighed.  Forgjæves  kom  den  trofaste 
Witzleben  med  Indsigelser;  Krigministeren  Hacke  viste  sig 
døv  over  for  hans  Paamindelser,  fandt  sig  villig  i  Nedsæt- 
telserne, ja  lovede  endog  fremtidig  at  lade  Rekrutterne  møde 
noget  senere;  saaledes  rokkede  man  alt  nu  ved  en  af  Støt- 
terne for  den  nye  Hærordning,  den  treaarige  Tjenestetid, 
og  nærmede  sig  atter  det  farlige  Sparsommelighedssystem, 
som  havde  hævnet  sig  saa  haardt  ved  Jena.  Medens  Al- 
verden i  de  nye  Provinser  klagede  over  Frederik  Vilhelms 
meningsløse  militære  Ødselhed,  blev  det  kuapt  tilmaalte 
Budget  i  Kongens  Kabinet  atter  nedsat  med  omtr.  5  Millioner 
Thi.,  hvis  større  Halvdel  faldt  paa  Hærudgifterne,  hvorpaa 
Udgiftssiden  erklæredes  endelig  fastslaaet. 

En  Kabinetsordre  af  17de  Januar  tilmeldte  Statsmini- 
steriet, at  Udgifterne  for  1820  ikke  turde  overskride  den 
Summa  af 50,863,150  Thi.;  ved  en  Formindskelse  i  Embeds- 
standen haabede  Kongen  derhos  at  opnaa  nye  Besparelser. 
Efter  et  Fradrag  af  rigelig  10  Millioner  for  Statsgj ælden 
beløb  de  aarlige  Udgifter  for  den  egentlige  Statshusholdning 
sig  til  40,7  Mill.  mod  26  Mill.  i  Aaret  1805;  men  regner 
man  til  disse  51  Millioner  de  forud  fradragne  Sportler  og 
Udgifterne  ved  Skatteopkrævninger  samt  Civillisten  for  det 

kongelige  Hus  og  Provinsernes  og  Kommunernes  Bidrag  til 
Statsøjemedet,  fremkom  en  samlet  Udgift  paa  næsten  70 
Millioner,  det  vil  sige  5  Thi.  25  Sgr.  (152/3  Kr.)  paa  hvert 
Individ  af  Befolkningen,  som  var  voxet  til  12  Millioner. 
Skattetrykket  var  haardt,  thi  dybt  var  Folkets  Velstand 
sunken  i  disse  femten  Aar;  men  Statens  Virkekreds  havde 
i  samme  Periode  ogsaa  udviklet  sig  betydelig.  Hvor  højlig 
tog  den  sig  t.  Ex.  ikke  af  de  tidligere  saa  forsømte  Under- 
visningsanstalter? I  Sammenligning  med  disse  Ydelser 
syntes  Udgiftssummen  meget  beskeden  og  kun  tilstrækkelig 
under  den  strængeste  Sparsommelighed.  Samtidig  befalede 
Kongen  at  offentliggjøre  Budgettet  hvert  tredje  Aar,  for  at 
alle  og  enhver  kunde  overtyde  sig  om  Nødvendigheden  af 
Udgiftsbyrden.  Til  Glæde  for  Forfatningspartiet  skabtes 
saaledes  en  af  de  væsentligste  Institutioner  i  den  konstitu- 
tionelle Statsret.  Sluttelig  fik  Ministeriet  Paalæg  om  i 
Løbet  af  forten  Dage  at  have  Udkastene  til  Skattelovene 
færdige,  hvorpaa  den  endelige  Drøftelse  skulde  finde  Sted  i 
Statsraadet. 

Statsministeriet  var  siden  Humboldts  Fald  blevet  meget 
forsagt  og  vovede  ingen  afgjørende  Modsigelse;  Biilow,  den 
eneste  principielle  Modstander  af  Skattelovene,  stod  ganske 
isoleret;  i  Statsraadet  rejste  sig  derimod  en  forbitret  Oppo- 
sition, som  rettede  sine  Angreb  ikke  blot  mod  de  svage 
Punkter  i  Forslagene,  men  man  betvivlede  Nødvendigheden 
af  det  hele  Reformarbejde.  I  hele  syv  Aar  havde  Finans- 
forvaltningen  ikke  opstillet  noget  egentligt  Budget;  dette  i 
Preussen  uhørte  Skue  havde  fremkaldt  en  dyb  Forstemthed 
hos  mangen  brav  Embedsmand  og  fostret  de  taabelige  For- 
tællinger, som  vare  gængse  i  Folket  og  nu  trængte  ind  i 
selve  Statsraadet.  Denne  Monarkiets  højeste  raadgivende  Myn- 
dighed følte  sig  derhos  krænket  i  sin  Embedsværdighed ;  efter 
Kongens  i  retslig  Henseende  uangribelige  Befaling  skulde 
man  ene  og  alene  afgive  sit  Votum  over  Skattelovene,  men 
ikke  paa  ny  prøve  Normalbudgettet;   det  Sporgsmaal  altsaa, 

om  Skatternes  Forhøjelse  var  uundgaaelig  nødvendig,  dette 
Spørgsmaal,  som  satte  alles  Sind  i  lidenskabelig  Bevægelse, 
maatte  Statsraadet  slet  ikke  drøfte;  Forhandlingerne  bleve 
derfor  meget  lidenskabelige,  og  Hardenberg  søgte  ved  gj en- 
tagne  Samtaler  med  Kronprinsen  at  besværge  den  kommende 
Storm. 

De  nye  Skattelovsforslag  havde  ganske  vist  heller 
ikke  det  geniale  Præg,  som  engang  havde  præget  Steins 
Love;  skjønt  rig  paa  geniale  Indfald  havde  Harden- 
berg med  fornem  Magelighed  kun  lidet  bekymret  sig  om 
Lovforslagenes  tørre  Enkeltheder,  og  deres  egentlige  Affatter 
L  G.  Hoffmann  ejede  nok  Talent,  men  savnede  en  Refor- 
mators skaberske  Aand.  Den  lille  Schlesier  var  imidlertid 
levende  overtydet  om  sit  eget  Værd  og  roste  sig  gjærne  af 
sine  praktiske  Erfaringer,  han  efter  grundige,  lærde  Studier 
havde  indhostet  i  forskjellige  Fabrikker;  forst  i  en  Alder  af 
over  fyrretyve  Aar  havde  han  for  en  kort  Stund  betraadt  den 
akademiske  Løbebane.  Efter  Krigen  ledsagede  han  Kansleren 
til  alle  Kongresser  og  vandt  ved  sin  forbavsende  Hukommelse 
og  rastløse  Flid  Ry  som  et  statistisk  Orakel;  Berlins  sta- 
tistiske Bureau  hævede  sig  nnder  hans  Ledelse  iil  en  Møn- 
steranstalt, hvis  Arbejder  vare  lige  uundværlige  for  lærde 
som  for  Praktikere.  Som  sine  fleste  Embedsfæller  havde 
han  gaaet  i  Skole  hos  Adam  Smith  og  allerede  før  1806 
brudt  en  Lanse  for  Næringsfriheden;  men  hans  Verdens- 
kundskab  og  Porretningskyndighed  friede  ham  fra  mange 
theoretiske  Overdrivelser;  han  fastholdt,  at  Maalet  for  Stats- 
økonomien ikke  var  den  højst  mulige  Masse  af  præsteret 
Arbejde,  men  Menneskenes  Velfærd,  at  Staten  følgelig  maatte 
beskytte  Arbejderne  mod  Kapitalisternes  Overmagt,  og  til 
Forfærdelse  for  alle  rettroende  Bekjendere  af  den  engelske 
Doktrin  udtalte  han,  at  de  preussiske  Institutioner,  Værne- 
pligten og  Skoletvangep,  ogsaa  umiddelbart  kom  de  økono- 
miske Forhold  t^i  gode.  Al  hans  Tænken  og  Arbejde  gik 
op  i  dette  Preussen;    helt   og  holden  som   preussisk  Stats- 

mand  skrev  han  alle  sine  videnskabelige  Arbejder  »med 
særligt  Hensyn  til  den  preussiske  Stat«,  og  Belysningen  af 
de  hjemlige  Love  og  Forhold  lykkedes  ham  altid  bedre  end 
Udviklingen  af  de  theoretiske  Grundtanker.  Denne  levende 
Forstaaelse  for  de  fædrelandske  Forholds  reelle  Side  var  dog 
ikke  ganske  fri  for  en  vis  selvtilfreds  Konservatisme,  der 
saa  vidt  muligt  søgte  at  undskylde  det  bestaaende ;  den  gamle 
Sandhed,  at  enhver  Skat  væltes  fra  den  ene  Parts  Skulder 
over  paa  den  anden,  og  at  enhver  tilvant  Skat  alene  ved 
sin  blotte  Bestaaen  har  en  vis  Berettigelse,  var  ret  efter 
hans  Hoved;  han  vidste,  at  enhver  Skat,  økonomisk  betragtet, 
er  et  Onde,  og  det  forekom  ham  højst  taabeligt  at  gjøre  alt 
for  dybe  Skaar  i  de  nedarvede  Livsforhold,  ene  og  alene  af 
en  Retfærdighedslyst,  der  dog  ikke  kunde  fyldestgjøres.  I 
denne  forsigtige  Mæglingsaand  vare  ogsaa  hans  nye  Lovfor- 
slag udarbejdede. 

Det  nye  Budget  sluttede  med  en  Deficit  paa  mere  end 
4  Mill.  Thaier,  og  da  Hardenberg  desuden  paatænkte  at 
opgive  rigelig  6  Millioner  uerholdelige  gamle  Afgifter  i  de 
enkelte  Landsdele,  skulde  der  opdrives  10^2  Mill.  Thi.  i 
nye  Skatter.  For  at  dække  dette  Beløb  fornyede  Hoffmann 
Forslaget  om  en  almindelig,  klassevis  reguleret  Personskat, 
der  allerede  i  1817  havde  vundet  Notabelforsamlingens  Bi- 
fald; men  han  vovede  ikke  at  foreslaa  Indførelsen  af  denne 
Skat  over  hele  Statens  Omraade.  Lige  siden  den  store  Kur- 
fyrstes Dage  havde  Skattevæsenet  paa  Landet  stadig  været 
adskilt  fra  Byernes;  paa  Landet  afgav  Arealskatterne,  i 
Byerne  derimod  Akcisen  Hovedindtægten;  først  i  1810,  sam- 
tidig med  de  store  Reformløfter,  havde  man  vovet  at  op- 
hæve denne  dybt  indgroede  Dualisme,  men  efter  et  Aars 
Forløb  maattet  lade  det  forhastede  Forsøg  falde,  og  fra  1811 
bestod  der  i  de  gamle  Provinsers  Stæder  atter  flere  Forbrugs- 
skatter, paa  Landet  derimod  en  raa  Kopskat.  Hoffmann 
vilde  nu  saa  lidt  som  muligt  rokke  ved  disse  vante  Forhold 
og   foreslog   derfor   at   indskrænke   den   nye  Klasseskat  til 

Landet  og  Smaastæderne,  men  i  de  større  Byer  derimod  at 
indføre  en  langt  mere  indbringende  Formalings-  og  Slagte- 
skat; for  at  supplere  de  tvende  Hovedskatter  skulde  der 
endelig  lægges  en  moderat  Næringsskat  paa  enkelte  af  de 
mest  indbringende  Haandteringer. 

Den  værste  Hindring  for  Reformerne  laa  i  den  alminde- 
lig beklagede  Ulighed  med  Hensyn  til  de  gamle  Grund- 
skatter; mest  uretfærdig  var  Tilstanden  i  Polen,  hvor  der 
fra  den  sarmatiske  Adelsvældes  Tid  endnu  existerede  den 
saakaldte  Podymna,  en  efter  Arnestedernes  Antal  bestemt 
Skat,  som  hvilede  ganske  uforholdsmæssig  tungt  paa  Smaa- 
besidderen.  En  Udjævning  af  Grundskatterne  var  imidlertid 
umulig  uden  en  Jordbonitering  over  hele  Landets  Omraade, 
den  udmattede  Stat  kunde  umulig  vente  saa  længe  paa  sine 
nye  Indtægter,  og  under  denne  Forlegenhed  kom  Hoffmann 
atter  tilbage  til  den  ulykkelige  Tanke  om  en  Kvotafordeling, 
der  allerede  tre  Aar  tilbage  var  falden  igjennem  i  Stats- 
raadet,  men  ligefuldt  havde  varme  Tilhængere  blandt  de 
utilfredse  Rhinlændere  og  Westfalere;  paa  Toldafgifterne 
nær  vilde  han  fordele  Statsskatternes  samlede  Beløb  paa 
Provinserne  efter  Indbyggertal,  derpaa  udregne  hver  enkelt 
Provins's  Beløb  i  Grundskatten  og  Afgifterne  af  Vin, 
Brændevin  og  Tobak  og  sluttelig  opdrive  Restbeløbet  ved 
nye  Skatter. 

Denne  forsagte  Indrømmelse  til  en  misledet  offentlig 
Mening  bekæmpedes  imidlertid  med  gode  Grunde  i  Statsraadet. 
Hvilken  Ubillighed  var  det  ikke  at  betynge  de  udsugede 
gamle  Provinser  med  en  højere  Klasseskat  end  det  vel- 
havende Rhinland?  I  Schlesien  vare  de  økonomiske  Forhold 
saa  fortvivlede,  at  der  paa  højre  Oderbred  laa  mange  Ridder- 
godser, hvis  Inventarium  var  ødelagt  i  Krigen,  og  som  der- 
for endnu  Aaringer  igjennem  vare  herreløse,  fordi  der  ikke 
fandtes  Kjøbere.  Og  var  det  nu  afgjort,  at  Rhinlænderne 
virkelig  bare  en  saa  ubillig  Byrde,  som  de  paastode  ?  Under 
Jordboniteringens    beklagelige    Usselhed    kunde    ingen   med 

Sikkerhed  besvare  dette  Spørgsmaal ;  tog  man  imidlertid 
Indbyggertallet  som  Grundlag  —  i  de  preussiske  Kontorer 
gjaldt  dette  for  den  forholdsvis  mest  paalidelige  Maade  at 
udfinde  Folkets  Formue  paa,  og  man  lagde  derfor  jævnlig 
Folketallet  til  Grund  ved  Toldforhandlingerne  med  Nabo- 
landene — ,  fremgik  utvivlsomt,  at  Befolkningen  i  Sachsen 
pr.  Hoved  bar  over  en  Halvdel  højere  Grundskat  end  Be- 
folkningen ved  Rhinen,  og  da  Udjævningen  i  Grundskatterne 
fyrretyve  Aar  senere  endelig  gj  en  nem  førtes,  var  Eesultatet 
ogsaa,  at  ikke  Rhinlænderne,  men  Schlesierne  og  derpaa  West- 
falerne  og  Sachserne  havde  betalt  den  højeste  Procent  af 
Jordens  Nettoudbytte.  Slige  Gjennemsnitsberegninger  efter  Pro- 
vinsernes samlede  Beskatning  gave  i  det  hele  taget  slet  intet 
korrekt  Billede  af  de  virkelige  Forhold;  thi  inden  for  de 
enkelte  Provinser  herskede  de  værste  Uligheder  med  Hensyn 
til  de  gamle  Skattebyrder:  Bonden  i  Brandenburg  og  Pom- 
mern betalte  t.  Ex.  allerede  forud  tunge  Grundskatter,  og 
kunde  man  nu  tynge  ham  med  en  forøget  Klasseskat,  ene 
og  alene  fordi  der  i  hans  Nabolag  laa  talrige,  skattefri 
Riddergodser?  Disse  og  andre  billige  Overvejelser  gjorde 
Udslaget,  Statsraadet  forkastede  med  36  Stemmer  mod  13 
denne  Kvotafordeling,  og  Kansleren  maatte  selv  indrømme, 
at  Forslagene  fra  hans  Kommission  ikke  vilde  ophæve,  men 
tvært  imod  forøge  de  bestaaende  Uligheder.  Saaledes  fjær- 
nedes  den  værste  Side  ved  de  nye  Udkast,  og  Kongen  frem- 
hævede med  Tilfredshed,  at  han  dog  ikke  med  urette  havde 
fastholdt  en  ny  Drøftelse  i  Statsraadet  trods  hans  Kanslers 
Modsigelser. 

Ogsaa  Udkastet  til  Klasseskatten  var,  saaledes  som  det 
forelaa,  meget  løst  udarbejdet.  Hoffmann  var  og  blev  en 
Modstander  af  Indkomstskatten;  da  man  ikke  havde  kunnet 
gjennemføre  den  i  Aaret  1812,  altsaa  ikke  under  de  mest 
fortvivlede  økonomiske  Vanskeligheder,  ansaa  han  den  kort 
og  godt  for  en  ilde  set  og  upraktisk  Skat.  I  Virkeligheden 
vare   de    herskende  Forhold  endnu   ikke    modne    for   denne 

Form  af  Beskatning.  Ni  Tiendedele  af  Bønderne  levede  paa 
fædrene  Vis  udelukkende  af  deres  Jorders  Frembringelser  og 
mægtede  slet  ikke  at  ansætte  deres  egne  Indkomster  i  Penge; 
de  højere  Stænder  maatte  først  vænnes  til  direkte  Skatter 
og  vilde  aldrig  have  fundet  sig  i,  at  Staten  afkrævede  dem 
nøjagtigt  Regnskab  over  deres  Indtægter.  Hoffmann  nøjedes 
derfor  med  at  inddele  den  samlede  Befolkning  efter  den 
gjennemsnitlige  Levevis  i  fire  store  Klasser,  som  han  med 
doktrinær  Selvtillid  udgav  for  det  tyske  Samfunds  fire  na- 
turlige Stænder:  i  den  første  Klasse  skulde  der  aarlig  svares 
24  Thaier  (64  Kr.)  af  hver  Husholdning,  i  den  fjerde  V2  Th. 
(IVsKr.)  af  hver  voxen  Person.  Uden  at  ane  det  betraadte 
den  lærde  Statistiker  hermed  en  Vej,  som  sluttelig  dog 
maatte  føre  til  den  forhadte  Indkomstskat.  Besværinger 
over  Henførelsen  under  de  vilkaarlig  valgte  fire  Klasser 
kunde  ikke  udeblive,  og  vilde  man  afgjøre  dem  paa  ret- 
færdig Maade,  blev  sluttelig  dog  ingen  anden  Udvej  tilovers 
end  en  skrappere  Prøvelse  af  Skatteydernes  Indtægter. 

Haand  i  Haand  med  alle  disse  Detailforhandlinger  gik 
en  Strid,  som  truede  med  at  forpurre  alle  Hardenbergs 
Finansplaner.  Det  reaktionære  Parti  ved  Hoffet  betragtede 
forud  med  mistænksomme  Øjne  det  hele  Reformarbejde, 
som  jo  aabenbart  skulde  forberede  Forfatningens  Indførelse; 
nylig  havde  det  rakt  Kansleren  Haanden  til  at  styrte  Hum- 
boldt  og  Boven,  nu  syntes  Tiden  kommen  til  at  aabne 
Kampen  mod  ham  selv,  der  trods  al  sin  Eftergivenhed  i 
Wien  gik  og  gjaldt  for  de  preussiske  Jakobineres  Hoved.  I 
Spidsen  for  Reaktionen  stod  Ancillon  med  sine  gamle  Fæller, 
Karl  af  Mecklenburg,  Wittgenstein  og  Knesebeck.  Ogsaa 
den  forhenværende  Minister  Brockhausen  sluttede  sig  til 
dem,  en  gammel  Herre,  der  endnu  ganske  levede  i  Tradi- 
tionerne fra  90,  ligesaa  den  stokkonservative  Overpræsident 
Btilow.  Endogsaa  Vincke  nærmede  sig  nu  denne  Kreds, 
hvis  politiske  Maal  dog  laa  ham  saa  fjærnt.  Den  brave 
Mand   var  højlig  forstemt  siden  Karlsbader- Beslutningerne: 

»Det  bliver  galere  og  galeve,  jo  længere  det  gaar«,  skrev 
han  fortvivlet  til  sin  Ven  Solm- Lauback;  »om  Stænderfor- 
samlinger af  anden  Art  end  de  modbydelige  østerrigske,  er 
der  slet  ikke  Tale«.  Flere  Gange  var  han  paa  Nippet  til 
at  nedlægge  sit  Embede,  og  kun  Pligtfølelsen  holdt  ham 
tilbage;  »man  maa  spæge  sig  og  blive«.  De  høje  Hærud- 
gifter betragtede  han  som  en  uforsvarlig  Ødselhed.  Tilmed 
følte  han  sin  gammelpreussiske  Ordenssans  dybt  krænket,  da 
han  i  Westfalens  Forvaltning  havde  lært  saa  mangen  slem 
Skjødesløshed  at  kjende  fra  det  Hardenbergske  Regimentes 
Tider,  og  heraf  sluttede,  at  Skatteforhøjelsen  maaske  kun 
var  bleven  uundgaaelig  ved  Kanslerens  Ødselhed. 

Lignende  Betænkeligheder  nærede  ogsaa  de  fem  konge- 
lige Prinser,  der  sade  i  Statsraadet,  ikke  blot  den  romantisk 
anlagte  Kronprins  —  han  hørte  paa  Lovtalerne  over  den  gode, 
gamle  Tid,  naar  de  lød  fra  hans  gamle  Lærers  Læber, 
med  en  saadan  Beredvilligbed,  at  Hardenberg  i  sin  Dagbog 
taler  om  »Kronprinsens  Vedhængen  ved  det  gamle  å  la 
Ancillon«  — ,  men  ogsaa  de  tvende,  ulige  mere  frisindede 
Prinser  Vilhelm,  Kongens  Broder  og  hans  Søn.  Siden  den 
store  Kurfyrste  engang  med  Jærnhaand  fastslog  Grundlaget 
for  de  preussiske  Skattepaalæg,  havde  Hohenzollerne  stadig 
været  konservative  i  deres  Skattepolitik,  og  naar  en  af  dem 
fraveg  sit  Hus's  Traditioner,  t.  Ex.  Frederik  den  store,  da 
han  indførte  Regien  (Tobaks-  og  Kaffemonopolet),  havde  der 
regelmæssig  gjort  sig  en  stærk  Uvilje  hos  Folket  gjældende. 
En  Udskrivning  af  mere  end  10  Millioner  i  nye  Skatter 
stod  i  Preussens  Historie  uden  Exempel,  og  den  skulde  nu 
tølge  umiddelbart  paa  den  nye  Toldlov,  som  fuldstændig 
havde  omformet  Afgifterne  af  den  udenlandske  Handel. 

Hvor  forsigtig  Hoffmann  nu  end  gjennemferte  Mesterens 
Tanker,  tilsigtede  Hardenberg  dog  en  gjennemgribende  Re- 
form. Gik  hans  Ideer  igjennem,  var  paa  Grundskatten  nær 
ikke  en  eneste  af  Monarkiets  gamle,  historiske  Skatter  for- 
bleven uforandret.    Den  territoriale  Enhed,   der  i  Toldloven 

udtaltes  som  en  fundamental  Sætning,  virkeliggjordes  først 
ved  Ophævelsen  af  alle  de  gamle  Akciser  og  Oktrojer; 
Samfærdselen  indadtil  var  endelig  fuldstændig  fri  paa  nær 
de  lidet  besværlige  Bomme  for  Portene  til  enkelte  Byer,  der 
svarede  Formalings-  og  Slagteskat;  i  Steden  for  den  gamle 
Finanspolitik,  der  havde  holdt  de  spredt  liggende  Provinser 
fra  hverandre  som  halvt  selvstændige  Territorier,  traadte  nu 
et  fuldstændig  nyt  System,  en  Statsenhedens  Politik,  der  i 
Tidens  Løb  uundgaaelig  maatte  tragte  efter  ogsaa  at  under- 
kaste sig  Smaastaterne,  der  laa  spredte  over  det  preussiske 
Omraade.  Det  var  et  Vovestykke,  som  ikke  var  mindre 
dristigt  end  Reformerne  fra  1808  og  10;  en  saa  radikal 
Reform  kunde  i  Ikke-Fagmandens  Øjne  nok  tage  sig  noget 
fremmedagtig  ud  og  synes  farlig  under  Misstemningen  i  de 
nye  Provinser.  Og  hertil  kom  de  utvivlsomme  Mangler  ved 
Klasseskatten;  selv  efter  at  Statsraadet  paa  Prins  Augusts 
Forslag  havde  tilføjet  endnu  en  højeste  Skatteklasse  for  de 
velhavende,  var  dø  riges  Begunstigelse  dog  endnu  meget 
iøjnefaldende:  ingen  Husholdning  skulde  betale  mere  end 
48  Thaier,  ene  og  alene  fordi  Hoffmann  nærede  Betænke- 
lighed ved  at  øge  de  højere  Stænders  Klassestolthed! 

Saaledes  gik  det  til,  at  der  omkring  Ancillon  samlede 
sig  et  Parti,  en  sælsom  Blanding  af  hæderlige  og  tvivlsomme 
Elementer;  men  deres  Fører  savnede  fuldstændig  Sagkund- 
skab; han  forsøgte  end  ikke  engang  at  opstille  et  Modforslag 
og  hjemfaldt  kun  til  disse  hule  Fraser,  som  aldrig  udeblive, 
naar  Dilettanter  tale  om  Finansspørgsmaal.  Strax  i  det 
første  almindelige  Møde,  den  20de  April,  hævdede  han  den 
forsagte  Grundsætning  fra  den  private  Økonomi,  som  alt  i 
det  gamle  Monarki  havde  givet  Anledning  til  saa  mange 
Misgreb,  men  nu,  umiddelbart  torud  for  en  omfattende  Fi- 
nansreform,  lød  som  en  ligefrem  Haan :  Ddgifterne  maa  altid 
rette  ^ig  efter  de  forhaanden  værende  Indtægter.  Herpaa 
foreslog  han  at  anmode  Monarken  om  en  fornyet  Under- 
søgelse, hvorvidt  Skatteforhøjelsen   ikke  kunde  undgaas  ved 

Besparelser.  Hvorledes  disse  Besparelser  skulde  muliggjøres, 
vidste  han  rigtignok  ikke  engang  at  antyde.  Den  usædvan- 
lige Livlighed  hos  den  ellers  saa  sagtmodige  Theolog  beviste 
noksom,  at  hans  Pile  ikke  rettedes  mod  Skatteforslagene, 
men  mod  selve  Statskansleren.  Et  forstandigt  Gjensvar  fra 
Finansministeren  forfejlede  ganske  sit  Maal,  da  Klewiz  i 
Talens  Iver  opstillede  den  aldeles  uholdbare  Paastand,  at 
Budgettet  nu  ikke  var  højere  end  i  Aaret  1803. 

Statskansleren    fik   endelig  Øjnene  op;    det  var  altsaa 
den  trofaste  Ven,    hvis  Hjælp   han  fem   Maaneder  tidligere 
havde   paakaldt  mod  Humboldt!    Han    troede   at   vide,    at 
Ancillon    vilde    forlede    Prinserne   til    en    Kabale,    og  med 
Kongens  Tilladelse  sendte  han  derfor  den  27de  April  Stats- 
raadets  Formand   en   Skrivelse,    som  lod   den  salvelsesfulde 
Modstander  føle  den  praktiske  Statsmands  hele  Overlegenhed. 
Ironisk  hentydede  han  til  Ancillons  opbyggelige  Snak.     Det 
lod    sig    saa   let  sige:    »man  maa  ikke  give  mere  ud,    end 
man  tager  ind;    at  give  er  saligere  end  at  at  tage«;    men 
Preussens  byrdefulde  Gjæld    hidrører   fra  de   store  Ulykker 
siden  1806  og  de  hæderlige  Frihedskampe.     Nu  drejer  Sagen 
sig  om  fuldstændig  at   fyldestgjøre  Statens  Forpligtelser  og 
at  dække  ikke  blot  de  løbende,  men  ogsaa  de  overordentlige 
Udgifter,  som  udkræves  til  Monarkiets  Gjenoprettelse.     Efter 
den  nyeste  Reduktion   paa  5  Mill.  Thaier  er  en  yderligere 
Nedsættelse    i  Budgettet  en  Umulighed.      »Det  er  virkelig 
en  højst  uretfærdig  Dadel  over  Forvaltningen,  naar  man  uden 
grundigt  Sagkundskab  i  det  samlede  Statsraad  udtaler  den 
Sætning:  »ingen  Skattepaalæg,  spar,  se  at  komme  ud  af  det 
med  Indtægterne  1«  og  ytrer  Bekymring  over  en  eventuel  Util- 
fredshed med  de  nye  Byrder.     Jeg  opfordrer  enhver,    som 
evner   at   spare  yderligere  fem  Millioner  paa  Udgiftssiden, 
til   at  staa  frem  og  paavise  dette,    naturligvis  saaledes,   at 
han  ikke  udsætter  Staten  for  fuldstændig  Opløsning;.. thi  en 
Administration,   der  skulde  lægge  slige  Maximer  til  Grund, 
vilde  jeg  ikke  tage  Del  i,  men  snarest  mulig  gjøre  mig  fri 

for«.  Da  Ancillon  i  Slutningsmødet  den  29de  fornyede  sit 
Forslag,  erklærede  Altenstein,  at  han  ikke  kunde  til- 
stede nogen  Drøftelse,  men  henstillede  til  hvert  Medlena  at 
forebringe  Kongen  sine  Ønsker  i  et  Tillæg  til  Protokollen. 
For  at  give  sine  Ord  Eftertryk  oplæste  han  derpaa  Stats- 
kanslerens  Skrivelse. 

Nu  fér  Kronprinsen  imidlertid  harmfuld  op :  »Sig  Stat- 
kansleren, at  der  sidder  kongelige  Prinser  i  denne  saa  haardt 
angrebne  Forsamling!«  Hardenberg  gjensvarede  (3dje  Maj) 
Kronprinsen  skriftlig  i  den  hjærtelige  Tone,  som  klædte 
ham  saa  godt:  Han  opretholdt  sine  Bebrejdelser  mod  Stats- 
raadet,  men  erklærede  sig  samtidig  villig  til  at  give  enhver 
mulig  Oplysning  om  Budgettet  og  til  enhver  mulig  Be- 
sparelse, naar  man  blot  vilde  indlevere  Forslag,  der  lode 
sig  gjennemføre  og  vare  belagte  med  Tal.  Den  pirrelige 
unge  Fyrste  var  hurtig  forsonet,  men  gjentog  i  sit  venlige 
Svar  eftertrykkelig  sin  Ben  om  en  fornyet  Prøvelse  af  Bud- 
gettet: »Vi  leve,  skulde  jeg  tro,  ikke  i  Tider,  man  kan 
byde  alt,  og  5  Millioner  nye  Afgifter  syntes  mig  og  synes 
mig  endnu  en  meget  betænkelig  Sag.  Jeg  tilsigter  kun 
at  fremkalde  et  fordelagtigt  Indtryk  paa  den  offentlige  Me- 
ning, og  det  kan  den  trænge  til.  En  fornyet  Prøvelse 
hidfører  nu  enten  virkelige  Besparelser  eller  beviser  dog  i 
værste  Fald  Folket,  at  alt  er  gjort,  hvad  der  blot  kunde 
gjøres.«  Statskansleren  følte,  at  han  ikke  turde  spænde 
Buen  for  stramt,  skjønt  den  nye  Forhaling  maatte  volde 
Statskassen  svære  Tab;  han  vilde  ikke  røve  Prinserne  Lej- 
ligheden til  at  overtyde  sig  om  deres  ugrundede  Betænke- 
ligheder og  lovede  at  forebringe  Kongen  Kronprinsens  Ønske, 
»hvor  fuldstændig  en  slig  Prøvelse  end  er  sket  gjentagneGange«. 

Imidlertid  havde  Statsraadet  endt  sine  Drøftelser ;  elleve 
Medlemmer  anmodede  ved  separate  Afstemninger  om  en 
gjentagen  Prøvelse  af  Budgettet:  de  kongelige  Prinser  paa 
Kronprinsen  nær,  der  nu  var  tilfredsstillet  ved  Hardenbergs 
Tilsagn,  fremdeles  Vincke  og  endelig  Ancillon  med  sine  fem 
højkonservative  Fæller. 

Da  altsaa  Statsraadets  store  Majoritet  —  28  Medlemmer 
og  heriblandt  Monarkiets  første  Fagmænd  —  i  det  væsentlige 
havde  billiget  Statskanslerens  Planer,  undertegnede  Kongen 
Lovene,  uden  at  ænse  Ancillons  vidt  svævende  Fraser;  men 
for  dog  at  overtyde  sine  Prinser  om  » Sagernes  sande  Stilling« 
befalede  han  at  nedsætte  en  Kommission  af  Mindretallets 
Medlemmer,  der  Post  for  Post  endnu  en  Gang  skulde 
gjenneragaa  Budgettet;  Resultatet  blev,  hvad  Hardenberg 
alt  havde  forudsagt  Kronprinsen:  de  tvivlende  maatte  ikke 
blot  indrømme,  at  enhver  yderligere  Nedsættelse  paa  Udgifts- 
siden foreløbig  var  umulig,  men  ogsaa,  at  flere  af  de  allerode 
befalede  Besparelser  først  efter  længere  Tids  Forløb  kunde 
øve  deres  Virkning.  Hermed  hengik  atter  tvende  Maaneder, 
saa  at  Lovene,  der  vare  undertegnede  allerede  den  30te 
Maj,  først  kunde  offentliggjøres  den  7de  Avgust.  Hvor 
stærkt  et  Tab  Statskassen  end  led  ved  denne  Opsættelse, 
kunde  Kansleren  dog  glæde  sig  over  et  vigtigt  Resultat: 
han  havde  overtydet  de  kongelige  Prinser  om  Reformens 
Nødvendighed  og  foreløbig  bragt  Ancillon  med  hans  reak- 
tionære Slæng  til  Tavshed. 

Under  slige  Tvivl  og  Betænkeligheder  besluttede  denne 
absolute  Krone,  der  i  den  liberale  Verden  var  udskregen  for 
sin  Haardhed,  sig  til  en  Skatteforhøjelse  af  5  Mill.  Thaier. 
Loven  af  30te  Maj  om  Indretningen  af  Skattevæsenet  fast- 
slog Skattevæsenets  Grundlag  for  en  Menneskealder.  Foruden 
Toldafgifterne  fra  1818  og  de  i  det  følgende  Aar  indførte 
Afgifter  af  Brændevin,  Malt,  Vin  og  Tobak  skulde  fremtidig 
hæves  en  Saltskat,  fremdeles  Grundskatterne,  Klasseskatten, 
Malings-  og  Slagteskatten  samt  til  Udjævning  af  Budgettet 
en  Næringsskat  og  senere  hen  en  Stempelpapirsskat.  Hvad 
derimod  i  de  enkelte  Landsdele  endnu  resterede  af  gamle 
Oktrojer,  Forbrugsskatter,  Person-  og  Haandværksskatter 
bortfaldt  med  ét  Slag.     Alt  i  dette  Skattesystem  var  nyt. 

(Sluttes). 

(Slutning), 


II. 

Under  Kongens  Ophold  forefaldt  en  Begivenhed,   som 

i    høj    Grad    vakte    Hoffets  Nysgjerrighed.    og    som    stod   i 

Forbindelse    med    et  E^orhold,    der  af  Krønnikeskriveren  — 

vist   med   urette  —  angives   som   Hovedmotiv   til  Kongens 

Rejse.    1  den  Anledning  fortæller  han  forst,  hvorledes  denne 

17  Aar  forud  som  Kronprins  paa   en  Rejse  i  Italien  havde 

opholdt  sig  nogen  Tid   i  Lucca  og   ved  de  da  stedfindende 

Fester  og  selskabelige  Sammenkomster  var  truffen   sammen 

med  en  ung  adelig  Lucheserinde,  Maria  Magdalena  Trenta, 

hvis  Skjønhed   og  livlige  Aand  i  den  Grad  havde  fængslet 

Kronprinsens  Hjærte,    at  han   stedse  søgte  hendes  aandrige 

Selskab,    medens   hun,    der  alt  som  Barn  var  lovet  bort  til 

Grev  Hercolani  af  Bologna,  ikke  mindre  hjærtelig  indlod  sig 

i   fortrolige  Samtaler    med    ham.      At  hun   virkelig    stilede 

højt,    fremgaar   af  hendes  Ytringer   til  Prinsen,    da  han  en 

Aften    ikke  lagde  Skjul   paa   sin   lidenskabelige  Kjærlighed, 

i   det   hun    erklærede,    at  Religionsforskjellen   maatte   anses 

som    en   uoverstigelig  Hindring  for   dem  begge.     Ved  disse 

Ord  lukkedes  Munden  paa  Prinsen,   der  Dagen   efter  til  sin 

store  Sorg  af  sin  Fader  erholdt  Ordre  til  øjeblikkelig  Hjem- 
Historisk  Arkiv.  II,  1887.  1  ^ 

rejse.  Han  blev  saa  optagen  først  under  Kongens  Sygdom 
og  senere  efter  dennes  Død  af  Regeringssorger  i  en  meget 
kritisk  og  urolig  Tid,  at  Hjærtets  Anliggender  traadte  helt 
i  Baggrunden;  men  at  han  dog  ikke  ganske  havde  forvundet 
det  Indtryk,  den  skjønne  Italienerinde  havde  gjort  paa  ham, 
beviste  den  Kjendsgjerning,  at  han  nogle  Aar  efter  sin 
Hjemkomst  sendte  hende  sit  Miniatur-Portræt,  indfattet  i 
Diamanter.  Hendes  Kjærligheds  Dybde  satte  sig  snart 
tydelige  Spor  i  det  blege  Ansigt  og  de  bedrøvelige  Miner, 
saa  hendes  Forlovede  fandt  Grund  til  at  afbryde  For- 
bindelsen, og  da  hun  ganske  hengav  sig  til  et  asketisk 
Levesæt,  modsatte  Familien  sig  ikke  henries  Ønske  at  blive 
Nonne.  Hun  blev  optagen  i  Klosteret  St.  Maria  Magdalena 
degli  Angeli  i  Firenze  —  ved  hvilken  Lejlighed  den  for- 
nemme Familie,  som  Skik  og  Brug  var,  gjorde  et  stort 
Gilde  —  og  efter  et  Par  Aars  Prøvetid,  i  hvilken  hendes 
Sjæl  viste  sig  at  være  kommen  til  Ro  i  Herrens  Kald, 
indviet.  —  Da  det  af  den  herom  uvidende  Konge  afsendte 
Smykke  ankom  til  Lucca,  var  det  til  stor  Overraskelse  for 
Familien,  der  nu  næsten  fortrød  at  have  givet  Datteren  Lov 
til  at  tage  Sløret.  Efter  at  have  taget  Stadens  høje  Gejst- 
lighed paa  Raad  sendte  de  det  lille  Skrin  til  Klosterets 
Priorinde,  der  efter  Aftale  med  Skriftefaderen  overgav  det 
til  Søster  Maria  Terese  (Frøken  Trentas  Nonnenavn),  fuldt 
overbeviste  om  hendes  Fastholden  ved  sin  Beslutning.  Dette 
godtgjorde  hun  da  ogsaa  ved  uden  Betænkning  at  bede 
Priorinden  sende  Skrinet  tilbage,  efterat  hun  havde  lagt  et 
lille  Krucifix  oven  paa  Portrætet,  med  den  Erklæring,  at 
dette  forestillede  den  Brudgom,  hun  havde  foretrukket  for 
enhver  anden.  Ved  Modtagelsen  skal  Kongen  ærbødig  have 
kysset  Krucifixet,  hvorpaa  han  bandt  sig  det  om  Halsen  og 
senere  stedse  bar  det. 

Under  sit  nuværende  Ophold  i  Firenze  lod  Kongen 
ikke  hengaa  mange  Dage,  inden  han  søgte  at  faa  sin  for- 
dunjs  tilbedte,  Nonnen  Trenta,  i  Tale,  og  for  at  opnaa  dette 


Kong  Frederik  IV.  i  Firenze.  255 

sendte  han  sin  fortrolige,  Baron  Walter,  til  Klosteret  St. 
Maria  Magdalena,  af  hvis  Priorinde  han  fik  den  Besked,  at 
dets  Regler  forbod  Søstrene  at  tale  med  nogen  i  Enrum  og 
i  det  hele  med  Personer  af  en  anden  Trosbekj endelse,  og 
kun  med  en  Bemyndigelse  fra  Ærkebiskoppen  vilde  hun 
være  i  Stand  til  at  afvige  herfra.  Da  dette  Svar  blev  over- 
bragt Kongen,  henvendte  han  sig  til  en  af  de  hos  ham 
ansatte  Kavalerer  med  Anmodning  om  at  forelægge  Sagen 
for  Storhertugen,  hvis  Assistance  han  udbad  sig.  Denne, 
der  blev  noget  ubehagelig  overrasket,  da  han  paa  den  ene 
Side  ikke  gjærne  vilde  indblandes  i  en  saa  kilden  Sag,  men 
paa  den  anden  Side  ej  heller  stede  sin  høje  Gjæst  for  Ho- 
vedet, sendte  Kavaleren  hen  til  Ærkebiskoppen  med  en 
Billet,  hvori  han  lagde  Afgj  øreisen  i  dennes  Haand.  Bispen 
bekræftede  Rigtigheden  af  Priorindens  Udsagn;  men  da  en 
kongelig  Personlighed  krævede  den  største  Hensynsfuldhed, 
var  der  al  Grund  til  at  gjøre  en  Undtagelse.  Kort  efter 
meddelte  Priorinden  sit  Samtykke  til  en  Sammenkomst,  der 
ansattes  til  den  næste  Dags  Eftermiddag. 

Medens  disse  Underhandlinger  stode  paa,  ankom  den 
romerske  Ridder  Accoramboni,  der  fra  et  Besøg  i  Kjøben- 
havn  var  vel  kjendt  af  Kongen,  og  som  nu  overbragte  en 
Skrivelse  fra  Kardinal  Ottobuoni,  der  i  Pave  Clemens  XI.'s 
Navn  indbød  Kongen  til  Rom.  Hs.  Hellighed,  der  havde 
,hørt  om  dennes  storartede  Modtagelse  i  Firenze,  lod  til  at 
være  bleven  jaloux  og  vilde  vist  ogsaa  gjærne  indsmigre  sig 
hos  Kongen;  men  denne,  der  var  optagen  af  andre  Tanker, 
undslog  sig  derfor.  Samme  Aften  var  der  et  glimrende 
Bal  i  Corsini- Paladset,  der,  udsmykket  med  alt,  hvad  Kunst, 
Smag  og  Rigdom  formaa,  straalede  som  et  Feslot,  der  vakte 
de  danskes  højeste  Beundring.  Marquisen  Victoria  Corsini- 
Altoviti,  en  blond  og  endnu  blændende  Skjønhed,  der  frem- 
hævedes af  den  kostbare  Dragt,  Brillantsmykker  og  store 
ægte  Perler,  havde  modtaget  Kongens  Arm  og  førte  ham 
rundt  i  den  lange  Suite   af  kostelig,   med   vævede  Tapeter, 

17* 

Loftsmalerier  og  de  sjældneste  Kunstværker  udstyrede  Sale. 
I  den  af  4  uhyre  Krystal-Lysekroner  med  800  Lys  op- 
lyste Storsal  var  det  for  oven  omløbende  Galleri  tæt  besat 
med  borgerlige  Damer,  henhørende  til  Familiens  Klienter 
og  Hofholdning,  og  med  megen  Hensynsfuldhed  havde  Mar- 
quisen  endog  indrettet  en  særlig  Plads  her  for  dem,  der 
vare  frugtsommelige.  Da  Hoffet  lidt  senere  ankom,  henvendte 
Arveprinsessen  spøgefuld  den  Bemærkning  til  Kongen:  »Hvor 
det  glæder  mig  at  se  Deres  Majestæt  i  Aften  i  et  saa 
straalende  Humør«,  hvorved  Baron  Walter,  der  mærkede 
Hentydningen  til  Affæren  med  Nonnen,  havde  ondt  ved  at 
undertrykke  et  Smil,  medens  heller  ikke  Storhertugen  ganske 
kunde  skjule  sin  Nysgjerrighed  efter  at  lære  de  nærmere 
Omstændigheder  at  kjende. 

Efterat  Pavens  Sendemand  den  næste  Formiddag  havde 
aflagt  sit  Afskedsbesøg,  og  Kongen  havde  spist  til  Middag, 
ventede  han  med  Utaalraodighed  paa  det  fastsatte  Klokkeslæt, 
og  endog  før  Kl.  3  begav  han  sig  med  sin  Hofmarskalk  i 
en  simpel  Lejekaret  paa  Vej  til  Klosteret.  Priorinden  havde 
her  lige  fra  Morgenstunden  været  i  en  stærk  Sindsbevægelse 
og  ladet  Nonnerne  opsende  Bønner  ved  Helgenindens  Alter 
om  den  Almægtiges  Bistand  ved  den  Samtale,  der  forestod 
Nonnen  Trenta,  ligesom  hun  Aftenen  forud  havde  opfordret 
de  andre  Nonneklostre  i  Byen  til  at  deltage  med  deres 
Forbønner.  Undervejs  blev  Kongen  gjenkjendt,  og  en  nys- 
gjerrig  Pøbelskare  trængte  sig  om  Vognen,  der  til  dens 
store  Forundring  holdt  uden  for  Klosteret,  hvortil  en  Sladder- 
søster gav  den  Forklaring:  »Han  vil  se  Helgenindens 
Legeme,  det  kan  saadanne  fine  Folk  til  alle  Tider  tage  i 
Øjesyn;  for  os  elendige  Stakler  vises  det  kun  frem,  naar 
det  regner  for  meget«  (det  udstilledes  paa  Ærkebiskoppens 
Anordning,  naar  man  trængte  til  Tørvejr).  —  Da  Kongen 
var  kommen  inden  for  Porten,  blev  denne  strax  tilstængt 
med  en  svær  Jærnkjæde,  og  indført  i  Taleværelset  forefandt 
han    en  Fløjelsstol    hensat    foran    det  høje  Jærugitter,    bag 

hvilket  der  i  en  kort  Afstand  rejste  sig  et  andet  af  samme 
Beskaifenhed,  og  efter  et  Øjebliks  Venten  saae  han  et  mørkt 
Klædesforhæng  skubbes  til  Side,  og  medens  en  klagende 
Stemme  udbrød:  »Lovet  være  den  Herre  Krist«,  viste  sig 
tre  Nonner,  hvoraf  den  ene,  Priorinden,  efter  en  graties 
Nej  en  forestillede  de  to  andre  for  Hs.  Majestæt,  i  det  hun 
tillige  gav  Nonnen  Trenta  Tilladelse  til  at  tage  Sløret  fra 
Ansigtet,  i  øvrigt  underrettende  ham  om,  at  i  Følge  Klosterets 
Eegler  ingen  Nonne  turde  tale  med  en  fremmed  uden  i  en 
Søsters  Nærværelse,  hvorefter  hun  selv  begav  sig  bort  for 
med  andre  Nonner  at  istemme:  »Veni  Creator  Spiritus«  for 
de  hellige  Relikvier.  —  Nøjagtig  at  gjengive  de  mellem 
Kongen  og  Nonnen  faldne  Ytringer  er  jo  ikke  muligt;  man 
véd  kun,  at  han  opfordrede  hende  til  inderlig  at  optage 
ham  i  hendes  Bønner  til  den  Allerhøjeste,  ligesom  hun 
stillede  en  lignende  Anmodning  til  ham,  men  at  hun  tillige, 
da  Kongen  trængte  paa,  at  hun  skulde  rette  sine  Bønner  i 
en  bestemt  Retning,  gav  til  Svar,  at  disse  næppe  turde 
vente  aabent  Øre  i  Paradiset,  da  Hs.  Majestæt  ikke  havde 
villet  lytte  til  hendes  Raad  at  antage  den  katholske  Religion, 
hvortil  Kongen  ytrede:  »Min  Religionsbekjendelse  er  jo  i 
Grunden  ikke  saa  meget  afvigende  —  og  desuden,  hvo  véd!« 
Med  Ordet:  »Lovet  være  Jesu  Krist!«  tog  hun  Afsked  og 
forsvandt  bag  Forhænget.  Forstemt,  men  med  faste  Skridt 
gik  Kongen  hen  til  Baron  W^alter,  der  havde  holdt  sig  i 
Baggrunden,  i  det  han  paa  Engelsk  —  der  den  Gang  var  i 
Brug  ved  det  danske  Hof  —  udbred:  »Jeg  havde  aldrig 
tænkt  mig,  at  disse  stakkels  Nonner  bleve  holdte  i  saa 
strængt  Fangenskab«,  hvortil  Baronen  svarede:  »Deres 
Majestæt  maa  huske  paa,  at  det  alt  er  i  Følge  Religionens 
Forskrifter«.  Ved  Klosterets  Udgang  lod  Kongen  12  Guld- 
penge uddele  til  de  fattige,  og  af  de  omstaaende  blev  det 
bemærket,  at  Kongens  Øjne  vare  røde,  ligesom  det  blev 
noteret,  at  han  efter  sin  Hjemkomst  lukkede  sig  inde  i  sit 
Kabinet  med  Forbud    mod  at  blive  forstyrret  i   den  første 

Time.  I  Løbet  af  denne  kom  Arveprinsen  —  officielt  for 
at  indbyde  ham  til  nye  Festligheder,  muligvis  dog  snarere 
for  paa  Storhertugens  Vegne  at  udfritte  ham  om  Mødet, 
men  adlydende  Kongens  Ordre  ventede  han. 

En  tidlig  Morgenstund  begav  Kongen  sig  ganske  privat 
til  Uffizi- Galleriet;  men  da  Storhertugen  fik  Nys  derom, 
lod  han  en  portativ  Stol  bringe  der  hen  tillige  med  en  Ind- 
bydelse til  under  hans  Ledsagelse  at  tage  Samlingerne  i 
Pitti-Paladset  i  Ojesyn.  Dér  førte  Storhertugen  ham  til  sidst 
til  et  særegent  Værelse,  hvori  alle  Juvelerne  opbevaredes 
blandt  hvilke  især  den  berømte  Diamant  af  en  Kastanies 
Størrelse  (der  senere  under  Leopold  IL  blev  ført  til  Wien, 
hvor  den  endnu  findes  mellem  Kronens  Juveler)  vakte  Kon- 
gens Beundring,  medens  i  øvrigt  hele  Juvelsamlingens 
mageløse  Righoldighed  overgik  alle  Forventninger.  I  et 
særegent  Skab  stode  B.  Cellinis  ciselerede  Arbejder,  Statuetter 
af  Sølv,  Bægre  og  Kar  af  Guld  og  Bjærgkrystal,  Agatkopper 
o.  m.  a.  opstillede.  —  Da  Kongen  derefter  vilde  gjere  de 
andre  fyrstelige  Herskaber  i  Paladset  sin  Opvartning,  gik 
han  paa  egen  Haand  videre  og  kom  ind  i  Arveprinsessens 
Lejlighed,  hvor  han  uden  at  lade  sig  melde  fra  det  sidste 
Forgemak  aabnede  en  Dør,  der  førte  ind  til  hendes  Toilet- 
værelse. Skjønt  hun  overraskedes  ved  Besøget,  rejste  hun 
sig  dog  ugenert  og  bøjede  sig  for  at  kysse  Kongen  paa 
Haanden;  hun  var  netop  i  Færd  med  ved  3  Hofdamers 
Hjælp  at  faa  sit  lange  Haar  ordnet  og  opsat,  og  med 
Kongens  Tilladelse  fortsattes  nu  Toilettet.  Denne,  der  var 
vel  tilfreds  med,  at  al  Etikette  og  Gene  sattes  til  Side, 
nærmede  sig  til  Toiletbordet  for  at  hjælpe  til  med  at  række 
Naale  og  Smykker,  fik  herved  tillige  Øje  paa  en  lille,  rød 
Fløj  eispung,  der  laa  for  sig,  hvorfor  han  spurgte  hende  om, 
hvad  den  indeholdt.  Da  Prinsessen  lidt  vrippent  svarede, 
at  det  var  en  Relikvie,  hun  altid  bar  hos  sig,  tog  han  den 
i  Haanden  med  Spørgsmaalet  om,  hvilken  Helgen  den  hid- 
rørte fra,  men  hun  udbrød  hastig:  *Aa!  lad  den  bare  ligge 

—  det  er  en  Relikvie  af  S.  Maria  Magdalena  de'Pazzi«. 
»fc^r  det  sandt,  at  denne  Helgeninde  gjør  det  Mirakel  at 
forøge  Melet?«  spurgte  Kongen  videre,  beholdende  Pungen 
i  Haanden,  og  da  han  bemærkede,  at  hun,  der  hastig  havde 
svaret,  at  det  var  ganske  vist  og  desuden  mange  andre  Mi- 
rakler, blev  mere  og  mere  urolig  ved  at  se  Pungen  i  hans 
Haand,  sagde  Kongen  ligefrem:  »Deres  Højhed  skulde  for- 
ære mig  den«;  men  da  hendes  lidt  heftige  Svar  lød  paa,  at 
Relikvier  forærede  man  ikke  bort,  det  forbød  Religionen, 
kyssede  Kongen  efter  først  at  have  udbedt  sig  Prinsessens 
Tilladelse  ærbødig  Pungen,  hvorved  hun  strax  forsonedes, 
lidet  anende,  at  Kongens  Tanke  derved  dvælede  ved  Søster 
Trenta.  Da  Prinsessen  havde  fuldfort  sin  Paaklædning,  bød 
Kongen  hende  Armen,  og  i  Følgeskab  med  de  tre  Hofdamer 
gjordes  under  livlig  Konversation  en  lang  Spaseretur  i 
Boboli-Haven,  hvorefter  Kongen  privat  og  uden  Følgeskab 
spiste  ved  Hoffet  og  om  Aftenen  deltog  i  et  Spilleparti 
(»Schenette«  o:  Landsknægt)  hos  Prinsessen  alene  med  10 
Damer. 

Næste  Morgen  holdt  Kongen  Statsraad  og  afsendte 
nogle  Kurerer  til  Danmark  og  Holland.  Samme  Dags  Aften 
deltog  han  i  Ballet  i  Riccardi-Paladset,  der.  udvendig  op- 
lystes af  500  Fakler,  og  hvor  Modtagelsen  foregik  med  det 
samme  Ceremoniel;  Udstyrelsen  og  Udfoldelsen  af  en  umaade- 
lig  Rigdom  og  Luxus  var  lige  saa  glimrende  som  ved  de  før 
omtalte  Fester.  Det  hed  sig,  at  Udgifterne  ved  denne  havde 
oversteget  5000  Scudi.  —  Dog,  da  Paaskeugen  nu  var  be- 
gyndt, og  Storhertugens  Privatsekretær  Abed  Marchetti 
havde  underrettet  denne  om,  at  adskillige  havde  ytret  sig 
misbilligende  om  hele  denne  lystige  Færd  i  Fastetiden,  lod 
han  sig  ved  sin  Majordomus  hos  Kongen  undskylde  for  den 
Tilbageholdenhed,  Helligdagene  paalagde  ham,  hvorover  Hs. 
Majestæt  udtalte  sin  Tilfredshed,  da  ogsaa  hans  religiøse 
Bekjendelse  medførte  lignende  Forpligtelser.  Tirsdagen  be- 
nyttede Kongen,  der  var  en  elegant  Rytter,  til  en  Ridetur 

med  Felge  i  den  smukke  »Cascine«-Park,  som  straalede  i 
al  sin  Foraarspragt  og  havde  lokket  en  stor  Del  af  Befolk- 
ningen der  ud,  hvis  festlige  Glæde,  blandet  med  ærbødig 
Sympathi  for  den  høje  Monark,  overalt  gav  sig  til  Kjende, 
hvor  han  viste  sig.  I  de  talrige  Ekvipager  rejste  Damerue 
sig  op,  Kavalererne  svingede  med  de  smaa,  trekantede  Hatte^ 
og  hele  det  livlige,  brogede  Skue  mindede  stærkt  om  en 
Hjemkomst  fra  den  kongelige  Jagt  i  Versailles  Park. 

Skærtorsdag  den  27de  Marts  [overværede  Kongen  den 
højtidelige  Gudstjeneste  i  Kirken  St.  Lorenzo,  hvor  der  i 
Hast  var  opført  en  særskilt  Stol  for  ham  med  en  kostbar 
Baldakin  over  og  et  forgyldt  Gitter  foran,  som  han  dog 
hurtig  drog  i  Vejret  for  bedre  at  se  Ceremonien  ved  Stor- 
hertugens Kommunion  og  den  store  Procession  af  500  St. 
Stefans-Riddere,  som  denne  anførte  gaaende  med  Voxlys  i 
Haanden  tæt  efter  den  Baldakin,  under  hvilken  Hostien 
ombæres.  Kort  før  Gudstjenestens  Slutning  begav  Kongen 
med  sit  Følge  sig  hen  til  Domkirken  for  at  overvære  Ærke- 
biskoppens Fodvaskning  paa  13  fattige,  og  da  Kongen 
undrede  sig  over  dette  Tal,  kunde  ingen  af  de  Kanniker, 
der  stode  i  Nærheden,  give  ham  nogen  Forklaring  derom*). 
Langfredag  anvendte  Kongen  derimod  efter  luthersk  Skik 
til  stille  Andagt  i  Hjemmet;  først  henad  Aften  tog  han 
Plads  ved  det  aabne  Vindue  for  at  kaste  Smaapenge  i  Grams 
til  Fattigfolk,  men  allerede  om  Lørdagen  mødte  Storhertugen 
og  Arveprinsen  med  de  tre  Statssekretærer  galaklædte  i 
Salviati-Paladset  for  at  ønske  ham  glæ^delig  Paaske.  Samme 
Dag  holdt  han  atter  Statsraad  og  afsendte  Kurerer  til 
Kjøbenhavn  og  Holland. 

Paaskedags    Morgen    begav   Kongen    sig    til    Fods    til 


*)  I  et  lille  latinsk  Skrift,  som  den  lærde  Prior  Frescobaldi  kort 
efter  udgav  og,  som  han  selv  fremhæver,  blev  fremkaldt  ved 
Kongens  Spørgsmaal,  giver  han  efter  apostolisk  Tradition  den 
Tydning,  at  Husets  Ejermand  deltog  med  de  12  Apostle  i 
Herrens  Nadver. 

Kirken  St.  Maria  Novella,  hvis  gothiske  Arkitektur  i  hej 
Grad  tiltalte  ham,  da  den  mindede  ham  om  hans  eget 
Lands  Kirker;  om  Eftermiddagen  kjerte  han  med  Arveprin- 
sessen ud  til  Cascinerne,  hvor  de  stege  ud  og  spaserede  om 
til  stor  Glæde  for  den  store  Masse  af  høje  og  lave,  der 
ærbødig  hilsende  trængte  sig  omkring  dem.  I  hendes  Ge- 
makker tilbragte  han  ogsaa  Aftenen  sammen  med  Storher- 
tugen og  Kardinalen,  men  i  øvrigt  kun  i  en  Kreds  af  gamle 
Adelsmatroner  med  Undtagelse  af  den  ganske  unge  Maiquise 
Corsini.  1  denne  Uge  faldt  Kongens  andet  Besøg  i  Klosteret 
St.  Maria  Magdalena,  hvor  Priorinden  havde  indbudt  ham 
til  at  tage  Helgenindens  Relikvier  i  Øjesyn,  og  da  han 
knælende  foran  Alteret  betragtede  Helgenskrinet,  forbavsedes 
han  over  den  Vellugt,  der  overensstemmende  med  Tradi- 
tionen udstrømmede  fra  dette.  Da  han  derpaa  i  Kirkens 
afsondrede  Kor  blandt  de  forsamlede  Nonner  blev  Søster 
Trenta  vår,  udtalte  han  sit  Ønske  til  hende  at  skjænke 
hende  en  Gave,  der  kunde  vinde  hendes  Bifald,  men  da 
hun  gjentagne  Gange  havde  afslaaet  det  med  den  Bemærk- 
ning, at  Klosteret  forsynede  dem  med  alt,  hvad  de  behøvede, 
henvendte  han  sig  til  Priorinden  med  Spørgsmaalet,  om 
Klosteret  var  rigt,  hvorpaa  denne  bemærkede,  at  der  ikke 
fattedes  dem  det  nødvendige,  men  Overflødighed  havde  de 
ikke  i  nogen  Henseende,  hvorpaa  Kongen  trak  en  Pung  frem 
med  500  Dukater,  som  han  overrakte  hende  med  de  Ord: 
»Tillader  den  gode  Moder,  at  jeg  yder  denne  Almisse  til 
Klosteret?«  og  som  hun  modtog  med  den  sædvanlige  Formel: 
»Gud  gjengjælde  Deres  Majestæt  det«.  Da  der  netop  det 
Aar  herskede  stor  Kornmangel,  mener  i  øvrigt  Kronisten, 
at  denne  uventede  Gave  af  Nonnerne  betragtedes  som  et 
Mirakel  af  Helgeninden,  hvorfor  der  strax  derpaa  af  dem 
istemtes  et  Tedeum. 

I  øvrigt  var  der  næppe  en  Dag  i  denne  Uge,  paa 
hvilken  ikke  Kongen  var  indbudt  til  et  Bal  hos  en  eller 
anden  af  de  fornemste  Adelsfamilier,  der  efter  Storhertugens 

Opfordring  kappedes  om  at  udfolde  den  største  Pragt  og 
Overdaadighed.  Den  nærmere  Beskrivelse  af  disse  ville  vi 
forbigaa  her,  derimod  omtale  en  Daadyrjagt,  der  i  disse 
Dage  afholdtes  i  Villa  Poggio  Imperiale,  hvis  Have,  Park 
og  især  herlige  Alleer  af  stedsegrønne  Ege  og  Cypresser  i 
høj  Grad  vakte  Kongens  Beundring,  og  med  egne  Skridt 
udmaalte  han  Spaserevejenes  Bredde  for  at  efterligne  dem  i 
sine  egne  kongelige  Haver.  Ved  en  anden  Lejlighed  havde 
han  i  Boboli-Haven  indladt  sig  i  Samtale  med  dens  Gartner 
Rapa  om  Dyrkningsraaaden  af  Orangetræer,  som  han  fik 
Lyst  til  at  indføre,  og  da  Storhertugen  havde  faaet  Nys 
herom,  overraskede  han  Kongen  den  Aften,  Jagten  var 
bleven  afholdt,  med  den  Anmodning  at  antage  ham  som 
sin  Kommissionær  ved  Orangetræernes  Anskaffelse.  »Jeg 
kan  aldrig  tillade,  at  Deres  Højhed  for  min  Skyld  berøver 
sig  selv«,  udbrød  Kongen,  men  hertil  svarede  Storhertugen: 
»Deres  Majestæt  kan  gjengjælde  mig  det  ved  at  sende 
mig  Frugtbuske,  der  trives  saa  godt  i  Danmark,  og  meget 
kjært  vilde  det  være  mig  at  erholde  en  ung  Gartner  fra 
Nordlandene,  som  lærte  os  deres  Behandling«.  Dette  Udtryk 
misforstod  sikkerlig  Kongen,  da  han  til  den  sidste  Anmod- 
ning bemærkede,  at  han  oftere  havde  forsøgt  at  sende  Skibe 
til  hine  Kyster,  men  Isen  havde  forhindret  dem  i  at  lande. 
For  at  more  Kongen  arrangerede  Storhertugen  ogsaa  en 
Baadfart  paa  Arno-Floden,  der  endog  skulde  udstrække  sig 
til  Pisa.  1  en  lille  Havn  ved  Pignone,  hvor  hen  Kongen 
ledsagedes  af  hele  Hoffet,  og  hvor  det  danske  Flag  vajede 
ved  Siden  af  Medicæernes,  laa  4  i  venetiansk  Stil  og  med 
overordentlig  Pragt  udrustede  Gondoler,  og  hvoraf  de  to 
første  foruden  det  danske  Vaaben  bare  Kongekronen.  Medens 
Storhertugen  blev  tilbage,  fulgte  Kardinalen  og  Prinserne 
med,  og  foruden  de  danske  Hoffolk  var  der  et  stort  Følge 
af  indbudte  Herrer  og  Damer,  som  i  20  festlig  smykkede 
Baade  roede  bag  efter,  hvortil  endnu  Musikerpersonalet 
sluttede  sig  paa  flere  Fartøjer.     Afrejsen  skete  i  den  tidlige 

Morgenstund  under  Artillerisalver  fra  Kastellet  og  under 
den  talrig  tilstrømmende  Mængdes  Leveraab.  Den  hen- 
rivende Fart  langs  de  maleriske  Bredder,  over  hvilke  For- 
aaret  havde  spredt  hele  sit  Trylleri,  vil  ingen  Pen  kunne 
beskrive,  og  da  Strømmen  var  med,  giede  Baadene  hurtig 
den  lange,  bugtede  Vej,  saa  at  man  alt  naaede  Pisa  Kl.  6V2 
Aften.  Den  næste  Dag  vendte  man  tilbage  over  Land,  og 
da  Kongen  i  Arveprinsessens  Cirkel  med  Begejstring  fortalte 
om  den  mageløse  Udflugt  og  det  muntre  Selskab,  vilde  Stor- 
hertugen i  Glæde  over  at  have  truifet  Kongens  Smag  kysse 
ham  paa  Haanden,  men  i  Steden  omfavnede  Kongen  ham 
hjærtelig,  hvilket  saa  meget  mere  fornøjede  Storhertugen,  da 
det  foregik  i  alles  Nærværelse  midt  under  Konversationen. 
Skjønt  de  festlige  Lag  og  Baller  i  de  fornemste  Adels- 
slægter endnu  fortsattes,  aflagde  Kongen  dog  lejlighedsvis 
ogsaa  Besøg  i  Lucca  og  Livorno.  Blandt  hine  fortjener 
den  Fest,  Kardinalen  foranstaltede  paa  sin  pragtfulde  Villa 
Lappeggi  især  at  fremhæves,  hvori  denne  selv  ved  et  pludse- 
ligt Ildebefindende  hindredes  at  deltage,  men  hvor  han  havde 
sørget  for  det  muntreste  Selskab.  Alt  Kl.  12  gik  man  til 
Bords,  Kongen,  Prinserne  og  10  yngre  Damer  i  et  mindre 
Appartement,  hvor  de  opvartedes  af  8  Pager  i  spansk  Dragt, 
medens  Herrerne  bænkedes  i  en  tilstødende  Sal,  der  kun 
ved  pragtfuldt  broderede  Portierer  var  skilt  fra  hint,  saa  de 
hyppige  Latterudbrud  fra  Dameværelset  ofte  vakte  Ægte- 
mændenes Nysgjerrighed  —  muligvis  ogsaa  Jalousi.  Især 
synes  Prins  Johan  ved  sine  mange  Allusioner  at  have  givet 
Anledning  til  hine,  og  en  af  Damerne,  der  alt  tidligere  ved 
sin  aandrige  Konversation  havde  vakt  Kongens  specielle 
Interesse,  Grevinde  Cantucci,  født  Pitti,  blev  ham  ikke  Svar 
skyldig.  Munterheden  blev  endnu  mere  almindelig  ved 
Kaffen,  der  serveredes  i  Haven,  hvor  de  blomstrende  Orange- 
og  Citrontræer  udbredte  en  bedøvende  Duft,  muntre  Lege 
sattes  i  Gang,  og  i  opførte  Telte  frembødes  utallige  For- 
friskninger,   medens  en  høj  Pyramide  med  en  hel  Samling 

af  alle  toskanske  Vinsorter  i  Straaflasker  stod  opstillet. 
Imidlertid  havde  Prinsen  i  en  Fart  ladet  Salen  rydde  og 
oplyse  ved  Lampetter,  og  da  de  fra  Omegnen  hidkaldte 
Landsbymusikanter  vare  mødte,  gik  den  improviserede  Dans 
lystig  for  sig  til  langt  ud  paa  Natten*).  Den  næste  Dag 
mødte  Kardinalen  i  Salviati-Paladset  for  at  undskylde  sin 
Fraværelse  og  indbyde  Kongen  til  et  nyt  Besøg  i  Lappeggi, 
der  ogsaa  foregik  samme  Eftermiddag  og  i  det  samme 
Dameselskab.  Efter  sin  Hjemkomst  lod  Kongen  Hoffets 
Hushovmester  kalde  til  sig  for  at  overdrage  ham  Indkjøbet 
af  to  lignende  Landskabsmalerier,  som  de  af  L.  Mens  malede 
han  havde  set  i  Lappeggi.  Denne,  der  omtalte  det  til 
Kardinalen,  bragte  senere  Kongen  den  Besked,  at  han  nok 
kunde  skaffe  to  lignende,  men  Sælgerens  Pris  forekom  ham 
for  høj.  Paa  Kongens  Spergsmaal,  hvad  han  da  forlangte, 
svarede  han:  »Deres  Majestæts  Bevaagenhed  —  Sælgeren 
er  Hs.  Eminence«.  Det  galante  Tilbud  modtog  Kongen,  i 
det  han  dog  bebrejdede  Hushovmesteren  at  have  forraadt 
hans  Ønske.  Til  Gjengjæld  sendte  han  7  isabellafarvede 
Heste  til  Kardinalen,  der  gav  Staldkarlene,  der  førte  dem, 
gode  Drikkepenge. 

Den  sidste  Fest,  der  foranstaltedes  af  private,  fandt 
Sted  i  Niccolinis  Palads,  hvis  Gaard,  Loggier  og  Trapper 
vare  dekorerede  med  Planter  og  tillige  med  Haven  illumi- 
nerede, og  Stimlen  af  de  indbudte  var  større  end  nogen 
Sinde,  da  mange  adelige  Damer,  der  i  Fasten  havde  holdt 
sig  tilbage,  benyttede  denne  Lejlighed  til  at  lade  sig  fore- 
stille, ligesom  de  fleste  af  disse  atter  traf  sammen  med 
Kongen  den  næste  Aften  i  en  større  Cirkel  hos  Arveprin- 
sessen. —  I  Følge  Storhertugens  Indbydelse  overværede 
Kongen  ogsaa  en  Væddekjørsel  paa  det  store  Maria  Novella- 


*)  I  Følge  Fagioli  morede  Kardinalen  sig  ofte  med  paa  denne 
Villa  at  samle  alle  Slags  Gjøglere  om  sig,  og  en  anden  Skri- 
bent hentyder  til  endnu  værre  Historier. 

Torv,  der  var  forvandlet  til  en  Cirkus,  og  hvor  der  foruden 
en  pragtfuldt  udsmykket  Balkon  for  de  fyrstelige  Personer 
var  oprejst  forskjellige  Tribuner  for  Adelens  og  Hoffets 
Damer,  medens  tillige  alle  Husenes  Vinduer,  selv  Tagene 
vare  tæt  besatte  med  Tilskuere.  Forud  for  Løbet  defilerede 
de  fyrstelige  Karosser  i  fuld  Gaia  og  med  pyntet  Firspand 
Pladsen  tre  Gange  rundt;  de  efterfulgtes  af  Adelens  Ekvi- 
pager, udstafferede  i  største  Puds.  Efter  at  alle  Herskaber 
havde  indtaget  de  for  dem  bestemte  Pladser,  og  Vognene 
vare  kjørte  bort,  kom  paa  et  Signal  af  en  Trompet  Storher- 
tugens Overberider  paa  en  fyrig  Hest  og  viste  sin  Færdighed 
i  den  højere  Ridekunst  foran  den  kongelige  Loge,  medens 
flere  andre  Beridere  tumlede  deres  Gangere  rundt  om  paa 
Pladsen.  Derpaa  viste  sig  endelig  de  4  Tospands-Kjøretejer, 
der  vare  udstyrede  i  antik  Stil,  og  hvoraf  ethvert  havde  sin 
bestemte  Farve  —  hvid,  gren,  blaa  og  rød  — ,  der  ogsaa 
strakte  sig  til  Seletøj  og  Kuskenes  Dragt.  Efter  i  Skridt 
at  have  passeret  hele  Pladsen  rundt,  stillede  de  sig  op  i 
en  Linie,  og  paa  det  givne  Signal  styrtede  de  afsted  i  fuld 
Karriere.  Sejrherren  i  de  4  Omgange  erholdt  Prisen  af 
Arveprinsessens  egen  Haand. 

I  øvrigt  havde  Kongen  alt  samme  Dags  Morgen  endnu 
en  Gang  aflagt  sin  kjære  Nonne  et  Besøg,  ved  hvilket  han 
tillige  overleverede  hende  2  danske  Kap tej ns-Patenter  til 
hendes  to  Fætre  i  Lucca.  Paa  hans  fornyede  Anmodning 
at  betænke  ham  i  sine  Bønner  svarede  hun,  at  hendes 
Forbøn  ogsaa  vilde  gaa  ud  paa,  at  den  Almægtige  i  sin 
Barmhjærtighed  vilde  aabne  hans  Øjne  for  den  Vildfarelse, 
hvori  han  levede.  Den  sidste  Afsked  gik  for  sig  under 
Taarer. 

De  officielle  Afskeds  visitter  toge  nu  ogsaa  næste  Dag 
deres  Begyndelse,  hvor  Kongen  forst  begav  sig  til  Stor- 
hertugen og  der  fra  til  Arveprinsessen,  som  han  forefandt  i 
fuldt  Toilette,  og  med  hvem  han,  trods  hans  Indvendinger 
med  Forberedelser   til  Afrejsen   maatte   kjøre    ud   til  Villa 

Imperiale,  hvor  hun  havde  arrangeret  en  ny  Overraskelse 
for  ham.  Man  kom  der  ud  i  Mørkningen  og  forefandt  hele 
Orangerihaven  oplyst  af  kulørte  Lamper,  og  en  landlig 
Souper  serveredes,  medens  et  fortrinligt  Musikkorps  spillede 
udsøgte  Symfonier.  Derefter  viste  sig  i  Paladsets  store, 
oplyste  Gaard  60  Par  af  Bonde-Ungdommen,  der  paabegyndte 
den  nationale  Dans,  Scarpetta,  hvori  snart  flere  af  Hoffets 
Damer  deltoge,  og  især  maatte  Grevinde  Cantucci  efter 
Kongens  Opfordring  ikke  alene  gjentage  denne,  men  ogsaa 
den  saakaldte  Retina-Dans,  som  han  bad  hende  om  en  Gang 
at  vise  Hoffet  i  Kjøbenhavn.  I  Modsætning  til  den  tine 
Verdens  Kostumer  tog  den  maleriske  Bondedragt  sig  for- 
trinlig ud;  Pigerne  i  broget  Livstykke  med  flagrende  Silke- 
baand,  korte  Skjorter  og  en  koket  Straahat,  bag  hvilken  de 
lange,  pyntede  Haarfletninger  hang  ned,  Karlene  i  grønne, 
rødkantede  Jakker,  Silkeskjærf,  gule  Knæbenklæder,  hvide 
Strømper  og  en  lignende  Straahat.  Denne  landlige  Fest, 
der  trak  ud  paa  Natten,  morede  Kongen  meget. 

Den  næste  Dag  mødte  de  udenlandske  Sendemænd  og 
Sekretærer  til  Afskedsavdiens  hos  Kongen,  der  senere  ogsaa 
gav  en  dansk  Adelsmand  Vilhelm  Hastal  Foretræde,  som 
for  flere  Aar  tilbage,  efter  at  have  forladt  sit  Fædreland,  var 
bleven  Katholik  og  som  Følge  deraf  efter  dansk  Lov  var 
erklæret  arveløs  af  sine  Forældre.  Kongen  modtog  ham 
naadig  og  gav  ham  Løfte  om  ved  sin  Hjemkomst  at  lade 
ham  indsætte  i  fri  Besiddelsesret.  Efter  Middagsmadltidet 
kom  Storhertugen  med  Prinserne  og  forblev  over  en  Time, 
og  da  Kongen  havde  fulgt  ham  ned  ad  Trappen,  omfavnede 
de  hinanden  ømt  med  Udtryk  af  gjensidig  Taknemmelighed, 
medens  Storhertugen  endnu  til  sidst  henvendte  en  indtræn- 
gende Bøn  om  Beskyttelse  for  sig,  sine  Børn  og  sit  Land. 
Samtidig  vare  kostbare  Gaver  blevne  udvexlede.  Storhertugen 
havde  sendt  20  store  Orangetræer  og  40  Kasser  med  de 
mest  udsøgte  toskanske  Vine,  desuden  et  stort  Bord  af 
florentinsk  Mosaik  med  ciseleret  Bronce-Arbejde,   der  efter 

Sigende  havde  kostet  25,000  Scudi,  hvorimod  han  af  Kongen 
havde  faaet  et  stolt  Forspand  af  Morenkopper.  Arveprin- 
sessen, der  havde  foræret  en  Marraorstatue  i  naturlig  Stør- 
relse, erholdt  3  Rideheste,  og  Prins  Johan  Gaston  to  herlige 
Andalusiere,  der  vare  forte  med  fra  Danmark.  Gjennem  den 
danske  Sendemand  tilstilledes  der  desuden  Hertugen  af  Sal- 
viati  samt  Husets  Tyende,  de  tilforordnede  Kavalerer,  flere 
af  Hoffets  Embedsmænd  og  underordnede  Personale  værdi- 
fulde Sølvgjenstande,  store  Guldmedailler  eller  Pengesummer. 
Henad  Aften  den  29de  April  afrejste  Kongen  og  over- 
nattede atter  paa  Vejen  til  Bologna  i  Villaen  ved  Scarperia, 
hvor  efter  Storhertugens  Ordre  Prins  Johan  med  Marquis 
Rinuccini  mødte  for  paa  ny  at  bevidne  Hs.  Majestæt  hans 
og  hele  Folkets  Taknemmelighed  og  forebringe  Ønsket  om 
en  lykkelig  Rejse. 

E.  Petit. 


Overtroiske  Forestillinger 
nærmest  vedrørende  Dyr  og  Planter, 


V. 

10.  Vi  have  i  det  foregaaende  omtalt  Menneskenes 
Lyst  til  at  gjere  sig  usynlige,  til  at  blive  fremsynede,  til 
at  forstaa  Varsler;  men  man  gik  videre  i  sin  overtroiske 
Higen,  man  troede  at  kunne  beherske  eller  paa virke  andre 
Væsener,  endog  Mennesker,  og  navnlig  har  der  hersket  en 
udbredt  Stræben  efter  at  finde  Midler,  der  formaaede  at  op- 
vække Elskov.  Vi  have  paa  dette  Omraade  indsamlet 
saa  mange  forskjellige  Raad  og  Anvisninger,  at  her  kun  kan 
være  Tale  om  at  medtage  nogle  af  de  mest  karakteristiske 
Ogsaa  gjennem  disse  Elskovsmidler  ville  vi  stifte  Bekjendt- 
skab  med  en  meget  levende  Fantasi  og  med  mange  Forsøg, 
der  just  ikke  bære  Vidne  om  de  ædleste  Følelser  i  Menneske- 
hj ærtet.  Ikke  blot  i  God tkjøbs- Romanerne  høre  vi  Tale  om 
:&Elskovsdrikke«;  de  have  virkelig  oftere  været  frem- 
stillede, og  det  til  langt  op  mod  nærværende  Tidsalder.  Det 
var  i  Særdeleshed  de  saakaldte  »kloge  Koner«,  man  tiltroede 
den  Kunst  af  alle  Slags  Urter  at  kunne  lave  en  slig  Drik. 

Man  anvendte  bl.  a.  Gjøgeurtens  Rod,  Nælder,  Hørfrø 
o.  fl.  Arter,  ligesom  og  i  Særdeleshed  den  Svampeart,  der 
kaldes  Stinksvamp  (Phallus  impudicus)^    som    endnu   i 

Folkemunde  fever  Navn  af  »Hexeæ«:«.  Det  er  vel  nærmest 
dens  ejendommelige  Form  og  hele  Udseende,  som  oprindelig 
har  henledet  de  gamle  Ægypteres  Tanker  paa  Phallusdyrkelse. 
Da  Phallus  efter  Haanden  var  bleven  Symbolet  paa  Naturens 
Avlekraft,  er  det  rimeligt,  at  man  fra  a^ldgammel  Tid  af  har 
ment,  at  den  Phallus  lignende  Svamp  absolut  maatte  være 
en  integrerende  Del  af  et  Middel,  der  skulde  kunne  gjore 
saa  store  Underværker  paa  det  sensuelle  Omraade. 

Dog  ikke  blot  ved  særegne  Trylledrikke  sogte  man  at 
opvække  Elskov;  talrige  andre  Fremgangsmaader  kjendes 
med  samme  Maal  for  Øje.  Sa åledes  tog  man  f.  Ex.  Knolden 
af  en  Gjøgeurt  og  holdt  denne  i  sin  Mund,  medens  man 
kyssede  en  Pige,  hvorved  hendes  Elskov  optændtes  til  den, 
som  foretog  Forsøget,  en  Tradition,  der  endnu  er  godt  kjendt 
af  Almuen  trindt  omkring  i  Landet,  men  for  øvrigt  er  saa 
gammel,  at  vi  alt  i  Oldtiden  hore  om  en  lignende  Frem- 
gangsmaade  og  se,  at  Gjegeurterne  allerede  da  anbefaledes 
som  særlig  virksomme  i  denne  Retning.  Her  i  Norden 
helligede  man  disse  Planter  til  Kjærlighedsgudinden  Freja 
og  i  Grækenland  til  Ceres,  hvis  Yndlingsblomst,  Cosmos- 
andalon  (Ko(Tfioadv8aÅov)  var  en  Art  af  Gjogeurternes  Fa- 
milie, —  efter  K.  S  pren  gel:  Ophrys  ferrum  eqiiimim. 
I  Følge  et  græsk  Sagn  opnaaedes  Hensigten  ogsaa  ved  den 
blotte  Berøring  m,ed  en  anden  Art  af  Slægten,  nemlig 
Orcliis  Ano,campseros*). 

Ogsaa  animalske  Midler  anvendtes;  saaledes  siger  man, 
at  den,  der  forskaffer  sig  en  Snogetunge  og  holder  denne  i 
Munden,  medens  han  kysser  en  Pige,  ufejlbarlig  vil  opvække 
Elskov.  Andre  sige,  at  det  er  den  hvide  Hud,  som  sidder 
ved  Snogens  Tænder,  man  skal  benytte  paa  anførte  Maade. 
I  en  gammel  jysk  Cyprianus  hedder  det,  at  man  skal  ud- 
rykke en  rød  Hugorms  Braad  før  Voldermisse  og  med  denne 


*)  M.  V.  Strautz:  Die  Blumen  in  Sage  o.  s.  v.,  1875,  S.  244. 
Historisk  Arkiv.    II.   1887.  18 

i  Munden  gaa  til  en  Pige  for  at  kysse  hende.  Hvis  hun 
da  kysser  naed  god  Vilje,  er  Hensigten  naaet*).  Ogsaa 
anbefales  det  at  bære  en  Hugormebam,  o:  Huden  af  en 
Hugorm,  hos  sig,  thi  da  kan  man  opvække  alle  Kvinders 
Elskov.  Det  sanome  er  Tilfældet,  naar  man  bærer  Græv- 
lingens Fod  eller  Næbbet  af  en  Andrik. 

Det  sidste  kunde  synes  en  nneget  tvivlsom  Adkomst 
mellem  de  nævnte  Midler;  men  det  kan  dog  være,  at  vi 
heri  have  betegnet  de  gamles  særegne  Opfattelse  af  Andrikken 
som  usædvanlig  voldsom  paa  det  sensuelle  Omraade.  Det 
er  denne  Opfattelse,  der  giver  Shakespeare  Anledning  til  at 
sige  om  M.  Antonius,  at  han  forfulgte  Kleopatra  lig  en 
»brunstig  Andrik«.  En  jysk  Cyprianus  nævner,  at  man  skal 
tage  et  nylagt  Hønseæg  og  paa  dette  skrive  dens  Navn, 
hvis  Kjærlighed  man  vil  vinde,  og  derpaa  nedgrave  det  i 
Faarestien  under  Fremsigelsen  af  en  egen  Formular**). 
Fra  Skaane  kjendes  følgende***):  Man  skulde  give  en  Pige 
et  Æble  at  spise,  hvorpaa  følgende  Tegn  vare  skrevne: 

u  d  k  m  Remade  k  n  m  n^ 

Mange  Haande  Kunster  med  Æbler  have  ogsaa  været 
forsøgte  her  i  Danmark  f). 

Temmelig  uforstaaeligt  lyder  det,  naar  der  stundura 
nævnes  et  saadant  Middel  som  at  bære  en  Rævetunge  i  sin 
Lomme  eller  andensteds  paa  sig,  naar  man  skal  ud  at  fri, 
thi  da  faar  man  ubetinget  Ja,  noget  vore  Ungkarle  burde 
lægge  sig  paa  Sinde,  thi  der  blev  da  færre  Ræve  og  færre 
Pebermøer  i  Verden.  Efter  skaansk  Folketro  skal  der  i 
Solsortens  Mave  findes  tvende  Stene,  en  gul  og  en  rød. 
Tager  man  den  gule    i  Munden,    medens    man    kysser    en 


*)C.  A.  Thyregod:  Blandt  Bønder,  1  R.,  4,  S.  177. 

**)  E.  T.  Kristensen:  Sagn  og  Overtro  f.  Jylland,  S.  358. 
*•♦)  E  Wigstrøm:  Folkdiktning,  II,  S.  408. 
t)  Forfatteren:  Fra  Planternes  Verden,  S.  153—39. 

Pige,  bliver  hun  heftig  betagen  af  Elskov*).  Endnu  skal 
blot  til  Slutning  mindes  om  det  bekjendte  og  meget  ud- 
bredte Sagn  om  Frøbenet,  der,  mulig  dog  kun  ved  en 
Forvexling,  undertiden  angives  at  kunne  tages  ogsaa  af  en 
Tudse. 

Troen  paa  Muligheden  af  at  fremkalde,  ved  særegne 
Midler,  i  alt  Fald  en  flygtig,  kortvarig  Elskov  eller  bevirke 
en  Sanserus,  under  hvis  Indflydelse  Kvinden  viljelost  hengav 
sig  til  Manden,  er  meget  gammel  og  træffes  baade  i  Nord 
og  Syd.  Man  kan  utvivlsomt  fere  Troen  tilbage  til  Oldtidens 
hedenske  Forestillinger  om  Runernes  Magt.  Odin  siges 
gjærne  at  være  Opfinderen  af  Runerne,  og  han  roser  sig  af 
at  være  kyndig  i  atten  Rune-  eller  Trolddomskunster.  Det 
er  dog  næppe  rigtigt,  naar  nogle  ville  mene,  at  Runerne  fra 
ferst  af  vare  blotte  Tryllemidler,  hvilken  Mening  dog  Pro- 
fessor P.  G.  Thorsen  synes  at  hælde  til.  Det  er  derimod 
rimeligt,  at  man  tidlig  er  kommen  paa  den  Tanke,  at  visse 
Sammenstillinger  af  Runer  kunde  virke  som  Trolddom  **). 
Man  kjendte  syv  Arter  af  Trylleruner,  hver  bærende  sit 
Navn;  undertiden  forenede  man  disse  Runer  ved  Tryllefor- 
mularer og  Sang,  galdrar,  der  navnlig  udførtes  af  Kvinder 
i  Forbindelse  med  seiår,  et,  som  man  troede,  meget  virk- 
somt Hexeri.  Kvinderne,  som  øvede  disse  Kunster,  kaldtes 
gjærne  GaldraJconur  eller  Seidkonur.  Vilde  man  nu  vinde 
en  Persons  Elskov,  ristedes  der  Leuruner  for  vedkommende. 
Man  kjendte  ogsaa  meget  vel  Elskovsdrikke  {mynnis- 
veigur),  og  disse  skulde  indgives  den  paagjældende  Person 
i  et  Bæger,  som  overalt  var  udskaaret  med  Elskovsruner 
(gamanrunir  eller  7)ianrunir)  og  Tryllevers  (?zod)***).     Saa 


*)E.  Wigstrøm:  Anf.  Skrift,  S.  406. 
**)  C.  Rosenberg:  Nordboernes  Aandsliv,  S.  90. 
*»*)L.   Engel  stolt:     Kvindekjønnets   Kaar   hos    Skandinaverne, 
S.  86—87. 

18* 

ældgammel  er  [?ruo;eii  af  Seid,  at  det  allerede  findes  omtalt 
i  vort  ældste  Oldkvad  Vøluspå,  hvor  det  i  første  Vers 
hedder  om  Volven: 

„seiå  hon  knnni, 
seid  bugleikinn, 
æ  var  hon  angan 
illrar  briiåar." 

Dette,  at  hun  :>a]tid  var  yndet  af  onde  Brude«,  viser, 
at  man  altsaa  tidlig  ved  stygge  Kunster  har  forsøgt  at  op- 
væklie  Elskov,  noget  ikke  blot  Mænd  øvede  mod  Kvinder, 
men  ogsaa  disse  mod  hine. 

Ofte  beskrives  Trylledrikkenes  Virkninger  som  helt 
frygtelige,  saa  den  paagjældende  geraadede  i  fuldstændigt 
Raseri.  1  Folkeviserne  omtales  flere  Steder  Elskovsruner 
hvorved  man  søgte  at  vinde  en  Ungmøs  Kjærlighed.  Det 
fremgaar  af  disse  Exempler,  at  Kvinden  ved  saadanne  Rune- 
kunster mistede  Forstandens  og  Viljens  Brug  og  fuldstændig 
gav  sig  i  Mandens  Vold,  ganske  som  under  Indflydelse  af 
en  Elskovsdrik.  En  senere  Tid  betragtede  selvfølgelig  alle 
den  Slags  Forsøg  som  Trolddom  og  stor  Synd,  for  hvilken 
vedkommende  senere  maatte  bøde,  og  hvis  Ægteskab  virkelig 
blev  Resultatet  af  en  paa  hemmelig  Maade  fremkaldt  Elskov 
var  det  en  almindelig  Mening,  at  denne  Følelse  strax  vilde 
forvandles  til  Had. 

Ogsaa  i  Syden  kjendte  man  i  Oldtiden  Elskovsdrikke; 
Plinius  omtaler  saadanne,  og  paa  lignende  Vis  maa  vi  for- 
staa  Grækernes  Fhiltron. 

Før  Drikken  blev  given  til  den,  hvem  den  var  bestemt, 
blev  den  her  i  Norden  højtidelig  indviet  under  Fremsigelsen 
af  særegne  Trylleformularer,  blandt  hvilke  følgende  kan  an- 
føres af  Sigrdrifumål,  hvor  det  hedder: 

„Hil  dig,  Dag! 

Hil  jer,  Dagens  Sønner! 

Hil  jer,  Nat  og  Næde! 

Se  til  os  begge 

merl  milde  Øjne 

og  giv  os,  som  sidde,  Sejrl" 

Man  har  endog  langt  op  imod  Nutiden  brugt  at  bære 
en  lille  Pose  paa  sig,  i  hvilken  var  indsyet  forskjellige 
Smaating,  der  skulde  have  den  Virkning  at  vinde  en  andens 
Hjærte.  Ingredienserne  bestode  bl.  a.  af  en  Negl,  nogle 
Haar,  stedte  Krebseskaller  o.  a.  m.,  hvoriblandt  vistnok 
Sand.  Andre  Steder  har  man  i  samme  Hensigt  baaret  et 
Pulver,  fremstillet  af  Dalai  Lamas  Exkrementer,  hvilket 
ofte  betaltes  saa  dyrt,  at  kun  Fyrster  kunde  kjøbe  det*). — 
De  nævnte  Gjenstande,  Neglen,  Haar  o.  s.  v.  mener  Junge 
findes  allerede  nævnte  i  Lævii  Digte,  og  det  er  interessant 
at  se,  at  endog  Grenlænderne,  i  Følge  Povl  Egede,  have 
kjendt  samme  Elskovsmiddel. 

Det  er  faktisk,  at  de  saakaldte  kloge  Koner  lavede 
Elskovsdrikke  nu  og  da,  og  det  kan  heller  ikke  betvivles, 
at  de  af  disse  tilberedte  Dekokter  vare  i  Stand  til  at  bevirke 
Beruselse  og  en  Slags  Døvelse  af  Sanserne.  Hexeprocesserne 
opvise  en  hel  Itøkke  af  Beskyldninger,  rettede  mod  forskjel- 
lige Personer,  der  skulde  have  forsøgt  at  skaffe  sig  selv 
eller  andre  denne  eller  hin  Mands  eller  Kvindes  Kjærlighed. 
I  1627—30  verserede  saaledes  en  Sag  for  Retten,  vedrørende 
en  sønderjysk  Hex,  der  blandt  andet  var  anklaget  for  at 
have  gjort  Forsøg  paa  ved  Trolddom  at  bringe  en  Elskovs- 
Forbindelse  i  Stand  imellem  Prins  Kristian  og  Fru  Anne 
Lykke**).  Lignende  Sager  hørte  til  Dagens  Orden  lige  ned 
til  Slutningen  af  det  syttende  Aarhundrede.  I  de  under 
Navn  af  »Cyprianus«  forekommende  Kunstbøger  findes  ikke 
sjælden  Midler,  der  ere  ligefrem  afskylige  og  i  hej  Grad 
formastelige. 

11.  Den  hos  de  fleste  Mennesker  tilstedeværende 
hemmelige  Frygt  for  Døden  har  affødt  en  Mængde  golde 
Fantasier  om  forskjellige  Midler,  der  skulde  være  i  Stand 
til  at  forlænge  Livet  eller  mulig  endog  bevirke  Udede- 


*)  Junge:  Den  nordsjæl.  Landalmue,  S.  242. 
'*)  Danske  Magazin,  3.  Række,  5,  S.  173  og  følg. 

lighed.  Det  er  næsten  utroligt,  hvad  man  i  denne  Retning 
har  udtænkt,  og  hvor  mangfoldige  Anvisninger  man  i  Ti- 
dernes Lob  har  givet  til  Destillation  af  slige  livsforlængende 
eller  udedeliggjørende  Midler.  I  Sammenhæng  hermed  staar 
en  fra  de  ældste  Tider  gjennem  mange  Slægter  fortsat 
Søgen  efter  »Udødeligheds-Stenen«  eller  »de  vises  Sten«,  til 
hvis  Erhvervelse  en  hel  Hække  Dyre-  og  Plantesagn  give 
Anvisninger.  Der  ligger  i  øvrigt  noget  for  den  menneske- 
lige Tanke  uendelig  nedslaaende  i  denne  frugtesløse  Stræben, 
i  dpnne  Afmagtens  Opposition  mod  en  uforanderlig,  ubrødelig 
Naturlov,  der  lyder  paa  Død  og  Forkrænkelighed  for  alt  og 
alle.  Da  har  det  gamle  sjællandske  Ordsprog  truffet  det 
rette,  naar  det  siger: 

„Der  er  ej  voxen  Urt  saa  stærk, 
som  kan  imodstaa  Dødens  Værk!" 

Ligesom  man  har  søgt  de  vises  Sten,  saaledes  har  der 
ogsaa  været  en  forgjæves  Leden  om  »Livets  Træ«,  hvis 
Frugter  kunde  give  Menneskene  et  evigt  Liv,  ja,  hvoraf 
blot  en  enkelt  liden  Gren  var  nok,  for  at  man  kunde  trodse 
Døden.  Det  er  de  i  Sjælen  slumrende  Mindelser  om  Livets 
Træ,  om  hvilket  Barnet  alt  hørte  den  skjonne  Fortælling, 
at  det  stod  i  Paradisets  underfulde  Have,  der  har  givet 
Anledning  til  hin  Søgen.  Man  har  Sagn  om,  at  Seth  er- 
holdt en  Gren  af  dette  herlige  Træ  og  plantede  den  paa 
sin  Faders  Grav.  Af  samme  Træ  skulde  ogsaa  den  Stav 
været  gjort,  Moses  benyttede,  naar  han  for  at  fremkalde 
Vand,  slog  paa  Klippen  i  Ørkenen.  Og  i  Følge  en  anden 
ældgammel  Legende  stod  der  i  Ægypten  et  underfuldt  Træ, 
hvis  Frugter,  Blade  og  Bark  havde  den  Kraft,  ved  den 
blotte  Berøring  at  kunne  helbrede  alle  Sygdomme.  Der 
var  Sagn  nok  om  Livets  Træ,  men  Udødeligheds-Længselen 
stilledes  ikke,  »Slægt  fulgte  paa  Slægt,  uden  at  den  hede 
Længsel  fyldestgjordes«*). 


♦)Fr.  Warnke:  Pflanzenin  Sitte,  Sage  u.  Geschichte,  S.  lo.flg. 

I  Middelalderen  troede  man  fuldt  og  fast  paa,  at  der 
gaves  et  Tryllemiddel,  som  kunde  helbrede  alle  Sygdomme 
og  forlænge  Livet.  Man  kaldte  det  snart  »den  filosofiske 
Tinktur«,  snart  »det  store  Panace«  eller  »Livs-Elixir«.  De 
tre  Benævnelser  ere  dog  nærmest  identiske  med  Udtrykket 
»de  vises  Sten«.  Foruden  hin  udodeliggj ørende  Egenskab 
skulde  Elixiren  end  videre  besidde  den  mageløse  Evne  at 
kunne  forvandle  uædle  Metaller  til  Guld  og  forøge  deres 
Vægt.  Den  var  derfor  Alkymisternes  magiske  Trylleord  og 
Tryllemiddel.  Af  hvilke  Plantestoffer  eller  overhovedet  af 
hvilke  Bestanddele  dette  undergjørende  menstrumn  univer- 
sale egentlig  skulde  bestaa,  er  ikke  meget  bekjendt;  men 
som  en  af  de  vigtigste  Urter  har  man  nævnt  den  bekj endte 
Art  af  Kodriver:  Primula  veris,  der  jo  alt  i  det  foregaaende 
«r  nævnt  som  Middel  til  at  hæve  dulgte  Skatte.  Den  skulde 
etter  nogles  Mening  være  identisk  med  den  hos  de  gamle 
Orækere  omtalte  og  højt  lovpriste  Plante:  Dodecatheon. 
Da  man  ogsaa  her  i  Norden  i  Alkymien  har  anvendt  Pri- 
mula veris,  turde  det  ligge  nær  at  slutte,  at  Sagnene  om 
denne  ere  af  keltisk  Oprindelse,  og  at  vi  have  faaet  dem 
fra  Kelterne,  fra  hvem  vi  have  bevaret  saa  mange  andre 
Overleveringer.  Som  Støtte  for  denne  Antagelse  skal  nævnes, 
at  den  hos  det  nævnte  Folk  for  sine  helbredende  Egen- 
skabers Skyld  saa  højt  lovpriste  Plante  Samolus  ogsaa  hen- 
hører til  Primulaceerne. 

Adskillige  Alkymister,  andre  Magikere  og  Æventyr- 
riddere  have  meddelt  Beretninger  om,  hvorledes  de  i  deres 
høje  Alderdom  have  taget  det  store  Panace  og  herved  ere 
blevne  foryngede.  En  vis  Raimund  Lull  i  det  trettende 
Aarhundrede  forsikrede,  at  han  ved  dette  Tryllemiddel  var 
bleven  livlig  og  rask  som  en  Yngling.  Alkymisten  Artephius 
paastod  endog,  at  han  var  tusende  Aar  gammel!!;  men  selv 
fra  den  nyere  Tid  kunne  anføres  Exempler  paa  slige  Paa- 
stande. Den  i  sin  Tid  meget  omtalte  Grev  St.  Germain 
fremstillede   i   det  attende  Aarhundrede   en  livsforlængende 

Te,  der  i  alt  Fald  efter  hans  eget  Sigende  forskaifede  ham 
en  Levealder  af  350  Aar(!). 

Mange  Mennesker  have  søgt  at  bevare  deres  Sundhed 
ved  at  indtage  visse  bestemte  Præparater  daglig ;  de  vigtigste 
Bestanddele  heraf  have  i  Regelen  været  Vinaand,  og  en 
særlig  heraf  lavet  Drik  bærer  jo  endnu  det  pralende  Navn : 
Aqua  vitæ,  medens  den  rigtignok  rettere,  som  en  tysk  For- 
fatter siger,  burde  hedde  Aqua  mortis.  W.  P reyer,  som 
her  sigtes  til,  har  i  en  interessant  Afhandling  om  »Livets 
Forlængelse«*),  hvoraf  ovenstaaende  Aldersaugivelser  ere 
tagne,  anført  flere  ejendommelige  Forsog  paa  at  forynge 
det  af  Alderdom  svækkede  Legeme,  blandt  hvilke  endog 
nævnes  Transfusions- Forsøg  med  Overførelse  af  unge,  kraf- 
tige Dyrs  Blod  i  gamle  udlevede  Menneskers  Aarer. 

Blandt  de  livsforlængende  Planter  skal  end  videre  nævnes 
Ambra  (Artemisia  Abroianum)  og  Graa-Bynke  {A.  vulyaris)^ 

I  PI  i  ni  i  »Historia  naturalis«,  hvor  vi  sjælden  for- 
gjæves  søge  Oplysninger  om  Naturmærkvæ^rdigheder,  der 
have  sat  de  gamles  Fantasi  i  Bevægelse,  tinde  vi  ogsaa 
Beretninger  om  livsforlængende  Planter.  Han  har  en  om- 
stændelig Beskrivelse  af  den  tidligere  nævnte  Dodecatheon, 
og  blandt  andre  skulle  vi  navnlig  minde  om  en  Art  Katost 
{Malva)y  om  hvilken  han  udtaler,  at  »den,  som  hver  Dag 
drikker  en  halv  Pot  Saft  af  Malva,  bliver  fri  for  enhver 
Sygdom«  (sic).  Hvilke  Malva-Arter  han  hentyder  til,  er 
dog  ikke  saa  let  at  afgjore;  de  kunne  i  alle  Tilfælde  ikke 
sammenlignes  med  de  danske  Arter,  da  de  efter  hans  Op- 
tegnelser maa  have  haft  en  langt  anseligere  Størrelse.  I 
Mauritanien  blive  de  endog  saa  mægtige,  siger  han,  at  ingen 
kan  spænde  om  Stammerne,  »qvam  circuraplecti  nemo 
potest!« 

Hyppig  har  man  ogsaa  benyttet  animale  Præparater 
eller  visse  Dele  af  Dyr  som  Beskyttelsesmiddel  mod  Døden, 


^)  Deutsche  Rundschau,  Febr.   1882. 

hvorhos  er  at  mærke,  at  man  ogsaa  kunde  ved  saadanne 
Midler  sikre  sig  mod  Drab  af  fjendske  Mennesker.  Det 
var  en  gammel  Overtro,  at  der  i  Svalens  Indre  skulde  findes 
en  hvid,  en  rød  og  en  sort  Sten ;  bar  man  den  sorte,  kunde 
ingen  slaa  en  ihjel.  Den  tidligere  nævnte  »S ejerskjorte« 
beskytter  ogsaa  mod  Døden,  og  den  Soldat,  som  gaar  i 
Krigen  med  en  saadan  skjult  paa  sig,  er  desaarsag  usaar- 
lig.  Af  flere  forskjellige  Ting  har  man  lavet  sig  en  be- 
skyttende Talisman,  der  skulde  bæres  paa  Brystet,  og  stundum 
har  man  i  sin  Naivitet  taget  til  Takke  med  Tryllesedler  og 
Himmelbreve*);  dog,  Midler  af  denne  Art  ligge  uden  for 
nærværende  Skrifts  Plan. 

12.  Vi  se  Menneskene  søge  Beskyttelse  mod 
Naturens  forskjellige  Magter,  mod  Lyn  og  Torden, 
Storm  og  Uvejr.  Oversvømmelser  og  Misvæxt  m.  m.  Blandt 
de  Planter,  der  antoges  at  beskjærme  mod  Lynilden,  maa  i 
Særdeleshed  nævnes  Hassel,  der  navnlig  hos  Tyskerne  har 
staaet  i  Ry  for  denne  Egenskab,  som  den  erholdt,  fordi 
Jomfru  Maria  en  Gang  søgte  Ly  under  en  Hasselbusk  i  et 
Tordenvejr,  der  indtraf  paa  hendes  Bjærgvandring  til  Elisabet. 
I  Danmark  saa  vel  som  i  Norge,  Sverige  og  Tyskland  har 
det  forhen  været  temmelig  almindeligt  at  plante  Huslog 
{Sempervivum  tectorum)  over  Stuedøren  paa  Straataget, 
hvor  den  da  sikrede  mod  Lynnedslag.  At  man  i  denne 
Hensigt  har  valgt  en  saa  lille  og  ubetydelig  Plante,  har 
sandsynligvis  sin  Grund  i,  at  denne  i  Oldtiden  var  helliget 
Tordenguden;  men  at  den  overhovedet  skulde  være  i 
Stand  til  at  afværge  Lynet  og  sikre  mod  dets  ødelæggende 
Virkninger,  og  det  just  fordi  den  havde  været  viet  en 
hedensk  Guddom,  er  unægtelig  en  Anskuelse,  der  kontra- 
sterer  besynderlig    mod    den    gængse  Opfattelse  af  Lyn  og 


*)Ad.  Wutke:     Der  deutsche  Volksaberglaube   d.  Gegenwart, 
Side  166. 

Torden  som  fremkommet  paa  Guds  umiddelbare  Befaling 
og  som  Tegn  paa  hans  Vrede. 

Endnu  træifer  man  vistnok  mange  Steder  den  Skik  at 
stikke  Hornfiskehovederne  op  i  Tagskjægget;  de  skulle  ogsaa 
beskjærme  mod  Lynet,  men  Grunden  hertil  er  ikke  saa  let 
at  paavise.  Hvor  Storken  og  Svalen  have  deres  Reder,  slaar 
Lynet  heller  ikke  ned,  og  anden  Ildsvaade  afværges,  saa 
længe  de  forblive  boende.  De  ere  jo  nemlig  hellige 
Fugle,  om  ikke  af  anden  Grund,  saa  fordi  de  i  Følge  Le- 
genden fik  Mund  og  Mæle,  da  de  paa  Langfredag  fløj  over 
den  korsfæstede  Frelser  paa  Golgatha  og  raabte  henholdsvis: 
»Styrk  ham«  og  »sval ham!«  Man  maa  derfor  aldrig  dræbe 
disse  Fugle,  gjøre  dem  Fortræd  eller  ødelægge  deres  Reder. 

Paa  Stene  og  Trærødder  forekommer  i  Skovsøer  og 
Grøfter  under  Vandet  en  stor,  kraftig  Mosart,  der  fører 
'N2i\n  af  KMemos  (Fontinalis  antipyretica),  men  som  ogsaa 
bærer  det  folkelige  Navn  Brandmos,  fordi  man  troede,  at 
den  besad  ildslukkende  Egenskaber,  hvad  ogsaa  er  antydet  i 
det  systematiske  Artsnavn  antipyretica;  den  brugtes  i  sin 
Tid  af  Almuen  til  at  stoppe  mellem  Skorstenen  og  Væggen, 
ved  Ovnen  o.  s.  v.,  da  man,  som  sagt,  antog,  at  den  kunde 
beskytte  mod  Ildens  Magt.  For  at  hindre  Brand  i  Sæden 
brænder  Bonden  endnu  mange  Steder  St.  Hansblus  paa 
Midsommeraftenen-,  og  for  at  afværge  Misvæxt,  Storm-  og 
Hagelskade  paa  Kornet  m.  m.  brugte  Landmanden  forhen, 
navnlig  paa  Valborgdag  før  Solopgang,  at  signe  sin  Jord, 
sit  Kvæg  og  alt,  hvad  han  havde,  hvilket  skete  under  Op- 
ramsning  af  lange,  mærkelige  Trylleformularer. 

13.  Man  har  ogsaa  anvendt  en  betydelig  Mængde 
Dyre-  og  Plantemidler  som  Værn  mod  Mørkets  Dæ- 
mon er,  mod  Spøgelser,  Hexe  og  alle  Haande  overnaturlige 
Væsener.  Man  har  altid  troet,  at  de  onde  A ander  kunde 
komme  en  nær  og  hjemsøge  Hus  og  Hjem  med  Plager; 
selv  Luther  troede  sig  jo  stund um  i  bogstavelig  Kamp  med 
Mørkets  Verden.     Naar  nu  slige  Dæmoner  forulempede  en, 


Overtroiske  Forestillinger.  279 

var  det  godt  at  vide,  at  en  saa  almindelig  Plante  som  Kry- 
bende Potentil  {Potentilla  reptans)  var  et  fortrinligt  Be- 
skyttelsesmiddel. I  det  mindste  vidne  de  gamle  Avtorer, 
at  Femfingerurt  (Quinquefolhim  majiis  repens) ^  som  er 
synonym  med  Krybende  Potentil,  er  god  til  at  bortdrive 
Djawelen  og  de  onde  Aander,  noget,  der  dog  allerede  er 
faldet  vor  gamle  ærlige  Simon  Paulli  for  Brystet,  saa  han 
erklærer  saadant  for  »forfængeligt  at  domme  og  mene«. 
Ogsaa  Graa-Bynke  {Artemisia  vulgaris)  afværger  alt  Djævel- 
skab og  har  navnlig  under  Navn  af  Beifusz  staaet  i  stor 
Anseelse  hos  vore  Naboer,  Tyskerne.  »In  ein  Haus,  an 
dem  Beifuszwurzeln  genagelt  sind,  kann  der  Teufel  nicht 
eindringen,  und  es  ist  vor  Feursgefahr  geschutzt«  *).  Allerede 
i  Hieronimus  Bock's  ærværdige  Kråuterbuch  siges  det,  at 
man  skal  tage  denne  Plante  »fiir  bose  Gespenst  und  unge- 
witter«.  Det  har  ogsaa  forhen  været  en  almindelig  Skik, 
at  der  Si  Hans  Aften  skulde  sættes  Graa-Bynke  eller,  som 
den  hed,  Graabone  over  alle  Husets  Døre  og  oppe  under 
Tagskj ægget  for  ?.i  hindre  Hexene  fra  at  forgjore  noget 
inden  for  og  for  at  holde  de  onde  Aander  ude,  hvad  ogsaa 
fremgaar  af  gamle  Viser,  der  endnu  kjendes  om  Graabone, 
af  hvilke  vi  navnlig  fra  Vejstrup  Sogn  ved  Kolding  have  en 
meget  karakteristisk  Opskrift.  Ligeledes  vare  en  Del  af  de 
Planter,  der  bare  den  hellige  Jomfrus  Navn,  kraftige  mod 
Mørkets  Verden;  fremfor  alle  stod  dog  »Flyverøn«  i  Anseelse 
som  et  ufejlbarligt  iMiddel  mod  alle  Hexekunster.  Den 
benyttedes  da  ogsaa  af  overtroiske  Folk  efter  en  stor  Maale- 
stok,  ja  opsøges  endnu  i  vore  Dage  af  mange.  Blandt  de 
berømte  Planter  paa  dette  Omraade  maa  endnu  fremhæves 
Mesterrod  (Imperaioria  Ostruthium),  der,  som  allerede 
Navnet  antyder,  var  Mester  over  alt  overnaturligt. 

I  alle  Lande,    ikke  mindst  i  vort  eget,    har  der  været 


*)Fr.   V.  Kobell:    Ueber   Pflanzensagen   ii.    Pflanzensymbolik, 
Miinchen  1875,  S.  15. 

en  udbredt  Tro  paa  Gjengangere  eller  Spøgelser,  man 
nødvendig  maatte  værge  sig  imod  paa  Ibrskjellig  Vis.  Hvad 
der  oprindelig  har  givet  Anledning  til  Troen  paa  dødes 
Igjenkomst,  kan  der  være  delte  Meninger  om.  Der  kan 
peges  paa  ægyptisk  Rod,  eftersom  Ægypterne  lærte  forst 
om  Sjælens  Udødelighed  eller  fortsatte  Væren  i  en  jordisk 
Form;  men  vi  kunne  ogsaa  godt  nojes  med  for  vort  eget 
Folks  Vedkommende  at  minde  om  de  hedenske  Oldtids- 
forestillinger  om  Draugen,  den  døde,  der  dog  paa  en 
Maade  »lever«  inde  i  Højen,  hvad  især  tydelig  fremgaar  af 
den  gamle  Vise,  der  beretter  om  Grette,  som  trænger  ind  i 
Højen  og  ligefrem  slaas  med  Dødningen.  Og  at  den  hen- 
sovede dog  i  det  mindste  tænktes  at  føre  en  bevidst  Skygge- 
tilværelse, so  vi  ogsaa  Vidnesbyrd  om  i  den  Kjeudsgjerning, 
at  de  efterlevende  ofte  rejste  en  Bavtasten  inde  i  Højen, 
hvor  ingen  kunde  se  den,  og  hvor  den  kun  skulde  være  til 
Glæde  for  den  døde. 

Hvor  man  nu  imidlertid  mente,  at  en  død  var  paa 
Færde,  maatte  han  fordrives  ved  Hjælp  navnlig  af  Hørfrø, 
der  strøedes  uden  for  Huset,  en  Skik,  som  jævnlig  brugtes, 
ogsaa  ved  Ligbegængelse,  for  at  den  døde  ej  skulde  »gaa 
igjen«.  Holberg,  der  jo  altid  var  den  sunde  Fornufs  Tals- 
mand over  for  Overtroens  Udskejelser,  minder  ogsaa  spøgende 
om,  at  »Hørfrø  og  Lysetang«  kan  fordrive  Spøgelser  (Peder 
Paars  1  B.  4).  Sagnet  beretter,  at  Fru  Ida  Rathlou  til 
Langesø  i  Fyn  efter  sin  Død  gik  igjen  og  til  Forfærdelse 
for  Omegnens  Beboere  fdr  om  ved  Nattetide  med  en  Mynde- 
hund efter  sig.  I  Landsbyen  Rue,  der  er  beliggende  mellem 
Kirkebyen  Vigerslev  cg  Langesø,  var  man  især  forulempet 
af  hendes  Farter,  hvorfor  Beboerne  strøede  Hørfrø  tværs  over 
Gaden  ved  Rue  Smedje,  hvilket  hindrede  hende  i  at  drage 
denne  Vej. 

Endnu  i  Begyndelsen  af  indeværende  Aarhundrede  brugte 
man  i  Mecklenburg  at  strø  Hørfrø  efter  et  Lig,  naar  dette 
blev  baaret  ud  af  Huset;  og  her  hjemme  har  man  udstrøet 

det  uden  for  Gaarden,  ved  Portindkjerseler  og  paa  Korsveje, 
hvorved  alt  overnaturligt  forhindredes  i  at  færdes  dér.  Man 
kan  ogsaa  tage  to  Halmstraa  af  Rug  og  lægge  dem  over 
Kors  paa  de  Gjenstande,  man  vil  værge  mod  Forgjerelse, 
eller  man  anbringer  dem  uden  for  de  Døre,  gjennem  hvilke 
man  kan  befrygte  Spogeriet  vil  komme.  Dette  blev  navnlig 
forhen  iagttaget  Juleaften,  og  for  at  Straaene  ikke  om 
Natten  skulde  blæse  fra  hinanden,  blev  der  lagt  en  Sten 
paa  Midten  af  Korset.  I  forbigaaende  bemærkes,  at  Staal 
jo  ellers  til  alle  Tider  har  været  anset  som  probat  Middel 
mod  Mørkets  Verden.  (Sluttes). 

Anton  Andersen. 

(Slutning.) 


VI. 

Hardenbergs    sidste    Reformer.    —    Forfatnings- 
planer.  —  Landboforhold  i  de  østlige  og  vestlige 
Provinser.  —  Byer  og  Kredse.    —   Jordernes  Ud- 
skiftning. —   Sogne-,  By-  og  Kredsforfatninge n 
—  Mangler  og  Misgreb. 

T  inansreformen  var  bragt  til  Ende,  og  den  var  med 
alle  sine  Mangler  et  godt  og  dygtigt  Arbejde,  skjent  den 
lige  saa  lidt  tilfredsstillede  de  blinde  Tilhængere  af  den 
gamle  preussiske  Ordning  som  de  doktrinære  Forsvarere  af 
et  i  videnskabelig  Henseende  fuldkomment  Skattesystem. 
Denne  Stormagt,  som  havde  lidt  mest  under  Krigens  tunge 
Slag,  havde  med  modig  Fasthed  gjenoprettet  sin  Kredit, 
medens  det  mere  rige  og  mere  skaanede  Østerrige  aarevis 
stod  ved  Bankerottens  Afgrund;  skjønt  Preussen  endnu 
stedse  var  Kongeriget  med  de  lange  Grænser,  havde  det 
dog  skabt  et  Toldvæsen,  som  samtidig  tilfredsstillede  Fri- 
handelens og  Beskyttelsessystemets  Krav  og  gjorde  andre 
Magter  med  bedre  afrundede  Grænser  til  Skamme;  det 
havde  endelig  skabt  et  fuldstændig  nyt  Afgiftssystem,  som 
gik  løs  paa  det  forarmede  Folks  Skatteevne  paa   alle   an- 

gribelige  Punkter  uden  dog  at  hjemfalde  til  den  gamle 
Akcises  uendelige  Mangeartethed;  som  sikrede  Staten  dens 
Tilværelse,  dens  Forsvarsevne  uden  at  hemme  den  økono- 
miske Udvikling  i  dens  sunde  Væxt,  og  som  allerede  efter 
faa  Aars  Forløb  faldt  de  surmulende  Sachsere  og  Rhin- 
lændere  taalelig.  Og  alt  dette  havde  Preussen  forst  og 
fremmest  sin  gamle  Kansler  at  takke  for,  bvem  den  ufrugt- 
bare Wiener-Statskunst  foragtede  saa  dybt.  Paa  Gravens 
Rand  og  haanet  af  Alverden  som  alderdomssvag  havde 
Hardenberg  endnu  engang  rejst  sig  med  Ungdommens 
Spændkraft  for  at  leve  sig  ind  i  en  Tankegang,  der  laa 
fjærnt  fra  hans  Dannelse;  med  sikkert  Blik  havde  han 
sat  de  rette  Mænd,  Maassen,  Rother,  Friese,  Hoffmann,  paa 
rette  Plads  og  sluttelig  snart  kæmpende,  snart  smigrende 
forstaaet  til  højre  og  venstre  at  overvinde  alle  Modstandere, 
hvem  kun  han  med  sin  smidige  Opfindsomhed  mægtede  at 
besejre.  Dette  var  ikke  det  daarligste  Blad  i  hans 
Hæderskrans. 

Efter  et  sligt  Held  turde  Hardenberg  vel  nok  gjøre 
Regning  paa  ogsaa  at  naa  det  sidste  Maal  for  alle  sine 
Reformer,  at  kunne  afslutte  sit  Livs  Arbejde  med  den  første 
preussiske  Landdags  Sammenkaldelse.  Ved  de  nye  Finans- 
love var  Løftet  fra  1815  blevet  udtrykkelig  fornyet  og  be- 
kræftet og  Statsgjælden  stillet  under  Rigsstændernes  Vare- 
tægt, ligesom  Provincialstænderne  havde  faaet  Tilsagn  om 
deres  Medvirkning  ved  Grundskatternes  mere  ligelige  For- 
deling. Det  syntes  umuligt  at  træde  tilbage  fra  saa  høj- 
tidelige Løfter.  Kongen  havde  ikke  blot  villig  givet  sit 
Samtykke  til  disse  Love,  men  ogsaa  under  de  sidste 
Maaneders  Forhandlinger  stadig  truffet  sin  Afgj øreise  i 
Overensstemmelse  med  Kanslerens  Ønsker,  ja  endog  taget 
ham  energisk  i  Beskyttelse  selv  over  for  de  kongelige 
Prinser.  Alt  syntes  at  være  i  rette  Gænge.  I  et  Privatbrev,  der 
snart  løb  rundt  i  alle  Aviser,  formanede  Hardenberg  Publikum 
til  at  skjænke »Regeringens  langsomme,  men  konsekvente  Gang« 


284  Fra  den  tyske  Reaktionstid. 

mere  Tillid:  Forfatningen  vilde  utvivlsomt  nok  komme  i 
Stand;  han  haabede  med  Sikkerhed  at  kunne  vinde  Sejr 
over  alle  de  hviskende  og  varslende  Smaasjæle,  der  listede 
om  vod  Hove,  siden  Kongen  skarpt  havde  tilbagevist  alle 
reaktionære  Partikularister,  og  ingen  anset  Statsmand,  end 
ikke  Metternich,  hidindtil  var  traadt  aabenlyst  op  mod  For- 
fatningsplanen. 

Ganske  vist  hc^vde  Finansforhandlingerne  atter  og  atter 
godtgjort,  at  det  ikke  blot  var  Fordomme,  men  ogsaa  alvor- 
lige, berettigede  Indvendinger,  der  kunde  rejses  mod  Rigs- 
stændernes  Sammenkaldelse.  Hvorledes  skulde  man  kunne 
dølge  de  Hemmeligheder,  som  vedkom  Banken  og  Stats- 
gjælden,  naar  de  almindelige  Stænder  traadte  sammen?  Var 
det  dernæst  ikke  ogsaa  muligt,  at  Landdagen  med  Sær- 
staternes partikularistiske  Smaalighed  vilde  hemme  de  Told- 
forhandlinger med  de  tyske  Nabostater,  som  vare  nødvendige 
for  at  sikre  det  nye  Skattesj^stem  ?  Langt  overvejende 
Grunde  talte  dog  for  en  energisk  Gjennemførelse  af  Harden- 
bergs  Planer.  Hvor  haardt  maatte  ikke  det  monarkiske 
Sindelag  blive  rystet  hos  dette  Folk,  der  var  saa  nøje 
sammenvoxet  med  sin  Krone,  naar  det  harmfulde  Spørgsmaal 
nu  lød,  for  første  Gang  i  Preussens  Historie:  Kan  man  da 
dreje  og  vende  et  Kongeord?  Og  hvorledes  kunde  en  Stor- 
magt med  en  lovbegrænset  Statsgjæld  rolig  iraødegaa  den 
uberegnelige  Fremtid?  I  fredelige  Tider  kunde  den  vel  nok 
bevare  sin  Kredit;  men  brød  Stormen  atter  løs,  vilde  efter 
saa  bestemte  offentlige  Lofter  intet  Statslaan  mere  være 
muligt  uden  Rigsstændernes  Samtykke  (se  oven  for  S.  239). 
Et  Angreb  fra  Provincialstænderues  Side  mod  Statens  p]nhed 
kunde  nu  vel  heller  ikke  befrygtes,  da  Kronen  i  de  sidste 
fem  Aar  viselig  havde  benyttet  sin  diktatoriske  Myndighed 
til  paa  alle  Lovgivningens  Omraader  at  gjennemføre  Re- 
former, der  ikke  godt  havde  kunnet  gjennemføres  paa  anden 
Maade.  Hærordningen  var  nu  sikret,  ligeledes  Inddelingen 
i  Provinserne  og  de  nye  Former  for  deres  Forvaltning;  man 

havde  fastslaaet  Skatte-  og  Toldsystemet  og  ordnet  Stas- 
gjælden  og  Civillisten  for  det  kongelige  Hus;  med  sit  fine, 
diplomatiske  Blik  forudsaa  Hardenberg  derhos  et  taaleligt 
Resultat  af  de  Underhandlinger,  Niebuhr  førte  i  Rom  om 
den  katholske  Kirkes  Rettigheder.  Kom  nu  ogsaa  dette 
Værk  i  Stand,  blev  dernæst  Kommunal-  og  Kredsordningen 
efter  Hardenbergs  Plan  omdannet  af  Kronen  alene,  og  blev 
Forfatningen  sluttelig  oktrojeret  af  Kongen,  havde  man  i  j| 
de  nærmeste  Aaringer  næppe  tunge  politiske  Kampe  at 
befrygte. 

PJfter  al  menneskelig  Beregning  gik  Preussen  .følgelig 
en  af  hine  stille  Epoker  i  Møde,  som  altid  pleje  at  ind- 
træde efter  store  Reformperioder.  Den  første  Landdag,  der 
jo  kun  skulde  have  raadgivende  Myndighed,  vilde  rimeligvis 
have  ført  en  beskeden  Tilværelse  og  indskrænket  sig  til  at 
dadle  og  forbedre  enkelte  Misgreb  ved  de  nye  Reformlove; 
saaledes  havde  den  maaske  kunnet  gjennemlobe  en  rolig 
Læretid,  som  dette  uerfarne  Folk  netop  behøvede  for  at 
vænne  Østpreussere,  Rhinlændere,  Brandenburgere  og  West- 
falere  til  et  ædrueligt  Arbejde  i  Fællesskab,  for  at  udrydde 
de  indgroede  Standsfordomme  og  tilfredsstille  den  forstemte 
offentlige  Mening  i  Tyskland.  Statskansleren  saae  Preussens 
nærmeste  Fremtid  i  dette  Lys.  Hvem  kan  imidlertid  nu 
til  Dags  med  Bestemthed  sige,  om  Sagen  virkelig  havde 
taget  en  saa  uskyldig  Gang,  om  den  nyfranske  Liberalismes 
abstrakte,  statsfjendtlige  Tanker  ikke  ogsaa  havde  skaffet  sig 
Indpas  paa  den  preussiske  Landdag?  En  hej  Grad  af  Sand- 
synlighed taler  dog  for,  at  Hardenberg  traf  det  rette.  Hvad 
der  saa  taalelig  var  lykkedes  de  sydtyske  Stater,  var  vel 
heller  ikke  umuligt  for  Preussen;  en  i  rette  Tid  sammen- 
kaldt preussisk  Landdag  havde  kunnet  spare  Kronen  for 
Nedværdigelserne  i  1848. 

Ogsaa  Kongen  syntes  at  være  kjed  af  den  lange  Nølen. 
En  Kabinetsordre  af  17de  Januar  mindede  Statsministeriet 
om  en  hurtig  Udarbejdelse  af  Kommunalloven,  og  den  12te 

Februar  befalede  han  at  danne  en  særlig  Kommission,  som 
inden  fire  Uger  skulde  klare  hele  den  første  Halvdel  af 
Hardenbergs  Forfatningsplan,  nemlig  Sogne-  og  Kredsforfat- 
ningen,  hvorpaa  dette  Arbejde  skulde  forelægges  Udvalget 
for  Stænderforfatningen  til  Prøvelse  »paa  Grund  af  den 
indre  Sammenhæng  med  den  almindelige  Stænderforsamling.« 
Konimissionen  bestod  gjennemgaaende  af  udmærkede  Embeds- 
mænd, men  alligevel  mislykkedes  deres  Arbejde,  og  dotte 
Udfald  blev  skæbnesvangert.  Saa  snart  Grundlaget  for 
Forfatningen  viste  sig  raaddent,  st3Ttede  hele  Bygningen 
sammen.  Selv  den  store  Konges  reformatoriske  Vilje  havde 
i  det  attende  Aarhundrede  altid  kun  med  Forsigtighed  givet 
sig  i  Kast  med  den  feudale  Forfatning  ude  i  det  aabne  Land ; 
her,  ude  i  Statens  brede  Lavsletter,  havde  Tyskernes  utæmme- 
lige Lyst  til  lokale  Ejendommeligheder  fra  gammel  Tid 
haft  frit  Spillerum;  her  laa  de  gamle  Stænders  sidste  og 
stærkeste  Bulværk;  her  var  gammel  Sæd  og  Skik  endnu 
almæ^gtig,  og  det  var  intet  Tilfælde,  at  den  konstitutionelle 
Reformpolitiks  første  Forsøg  led  Skibbrud  paa  dette  seje 
lokale  Særliv,  som  saa  længe  havde  trodset  det  gamle  ab- 
solute  Kongedømme. 

Endnu  engang  maatte  Preussen  haardt  føle  de  fordærve- 
lige Pølger  af  Steins  hurtige  Fald.  Da  den  store  Keformator 
styrtedes,  havde  han  efterladt  et  næsten  fix  og  færdigt  Ud- 
kast til  en  Kommunalforfatning  for  Landet.  Hvis  dette 
Arbejde  den  Gang  var  traadt  i  Live,  hvortil  udkrævedes  en 
Steins  hele  Jærnvilje,  havde  Lovgivningen  nu  forefundet  de 
gamle  Provinsers  kommunale  Liv  i  taalelig  Orden  og  følgelig 
haft  et  fast  Støttepunkt  for  yderligere  Reformer.  Som 
Sagerne  imidlertid  nu  stode,  var  Kommissionen  raadløs  over 
for  en  uoverskuelig  Mangfoldighed  af  lokale  Særrettigheder 
og  Sædvaner,  en  ligefrem  kaotisk  Tilstand.  I  de  østlige 
Provinser  laa  omtrent  25,000  Landsogne  og  15,000  Ridder- 
godser. I  dette  uhyre  Tal  fandtes  ganske  vist  mange 
stærkt  befolkede,   stadlignende  Sogne,  som  Langenbielau  og 

andre  industrielle  Landsbyer,  der  strakte  sig  milevidt 
gjenuem  Riesengebirges  Dale;  men  det  store  Flertal  af 
Landsognene  i  Nordøst  var  næppe  nok  kommet  ud  over  de 
simple  Tilstande  under  den  tyske  Kolonisations  første  Tider. 
Den  lille  Kolonistlandsby,  planmæssig  anlagt  omkring  Herre- 
gaarden,  var  endnu  stadig  den  almindelige  Regel;  Sogne  paa 
hundrede,  ja  selv  paa  halvtredsindstyve  Hoveder  vare  ikke 
sjældne,  og  en  Landsby  med  fire  Hundrede  Mennesker  an- 
saas  allerede  for  en  betydelig  Plads.  Dette  Smaasogns-Liv 
havde  fyldestgjort  Landbefolkningens  Trang,  saa  længe  man 
drev  Agerbruget  i  Fællesskab  og  Kirken  nødtørftig  sørgede 
for  Fattigplejen  og  Undervisningen;  men  efter  at  Reforma- 
tionen havde  gjort  Fattigvæsenet  og  Skolevæsenet  til  et 
verdsligt  Anliggende,  og  Sognekredsene  lidt  efter  lidt  fra 
et  Fællesskab  i  økonomisk  Henseende  gik  over  til  poli- 
tiske Forbindelser,  stode  de  dværglignende  Kommuner  i  de 
nordøstlige  Provinser  fuldstændig  hjælpeløse.  Hvorledes 
skulde  de  med  deres  tarvelige  Midler  kunne  bygge  Veje, 
underholde  Skoler  og  tilvejebringe  alle  de  øvrige  Ydelser 
for  det  almene  Vel,  som  Staten  i  sin  Magtfylde  nu  krævede 
af  dem?  Særlig  i  Østpreussen  og  Posen,  hvor  Landsbyen 
gjennemsnitsvis  knap  talte  to  Hundrede  Hoveder,  fandtes 
næppe  endnu  Spor  af  moderne  Kommunalindretninger. 

Noget  Tilskud  fik  man  ganske  vist  fra  Godsejerne,  der 
her  i  Østen  næsten  endnu  overalt  vare  i  Besiddelse  af  Juris- 
diktion, lavere  Politimyndighed  og  Patronatsretten  over 
Kirken;  inden  for  Godsets  Omraade  var  han  selv  Sognefor- 
stander og  udnævnte  Landsbyens  Foged ;  men  dette  patriar- 
kalske Forhold,  der  i  »den  almindelige  Landboret«  endnu 
betragtedes  som  den  normale  Forfatning  for  Landsbyen, 
begyndte  imidlertid  fuldstændig  at  forskyde  sig  efter  den 
nye  Agerlovgivnings  Indførelse.  Ved  Afløsningen  af  Hove- 
riet og  de  øvrige  Bondebyrder  blev  Landsbyen  i  økonomisk 
Henseende  uafhængig  af  Godsejeren;  Godset  var  nu  blot 
en   Privatejendom,    som    i    det    frie    Sogn    havde    at  bære 

største  Parten  af  de  kommunale  Byrder  og  at  varetage 
Overøvrighedens  Rettigheder.  Siden  1808  havde  Kongen 
atter  og  atter  udtalt,  at  disse  Levninger  af  gammel  Sæd  og 
Brug  snarest  mulig  burde  falde  bort.  Denne  Forbindelse  af 
Øvrighedsrottighederne  med  Godset  var  ikke  blot  i  Modstrid 
med  de  første  Gruudsætninger  for  den  moderne  Lighed,  men 
Herskabet  selv  mægtede  heller  ikke  længere  at  fyldestgjøre 
sine  Pligter  som  Politimyndighed,  siden  Fabrikkerne  forlagdes 
ud  paa  Landet  og  den  ubegrænsede  Ret  til  Bosættelse  og 
Bortflytning  bragte  mange  Personer,  som  ikke  havde  For- 
sørgelsesret,  ud  i  Landsbyerne ;  uden  Bistand  af  Gensdarme- 
riet  havde  de  kommunale  Øvrigheder  ikke  engang  kunnet 
vægre  sig  mod  Vagabonder.  Og  medens  den  voxende 
Færdsel  daglig  stillede  forøgede  Krav  til  det  landlige  Politi, 
gik  Godsejeren  mere  og  mere  op  i  sin  egen  Landbodrift. 
Enhver,  som  vilde  holde  sig  paa  sit  forgjældede  og  ødelagte 
Fædrenegods,  maatte  arbejde  haardt  og  være  godt  hjemme 
i  det  nye  rationelle  Landbrug.  Det  gamle  Ordsprog,  at 
paa  Landet  kunde  enhver  komme  ud  af  det  med  en  Smule 
Held  og  Forstand,  havde  alt  længst  tabt  sin  Berettigelse; 
Riddergodset  lagde  helt  og  holden  Beslag  paa  en  Mand, 
navnlig  siden  Brænderiet  ved  den  nye  Brændevinsbeskatning 
kunde  skaife  et  rigt  Udbytte,  og  mangen  Adelsmand,  der 
stolt  saae  ned  paa  Stædernes  Kræmmeraand,  forvandledes 
selv  umærkelig  til  en  ivrig  industridrivende.  Hvorledes 
skulde  der  da  blive  Tid  og  Kraft  tilovers  for  de  lokale 
Øvrighedspligter? 

Og  sjældent  var  det,  at  Bonden  endnu  nærede  den 
hjærtelige  Tillid  til  sin  Godsejer,  der  alene  kunde  gjøre 
hans  Magt  som  Stedets  Øvrighed  taalelig.  Allerede  tid- 
ligere havde  den  fattige  Adel  i  Nordøst  sjælden  kunnet 
hævde  sig  i  en  langvarig  Besiddelse  paa  Grund  af  Krigens 
stadig  tilbagevendende  Ulykker,  og  det  gjaldt  allerede  som 
en  Mærkværdighed,  at  dog  enkelte  gamle  Slægter,  t.  Ex. 
Bredov^'erne    i    Havellandet   og    Brandt'erne    til   Lindau,    i 

Aarhuudreder  holdt  sig  paa  deres  Familiegodser.  Da  Ridder- 
godserne nn  frit  kunde  bortsælges,  vare  Ejerskifter  i  den 
sidste  Tid  blevne  endnu  hyppigere,  og  den  borgerlige  Kapitals 
Overlegenhed  kunde  snart  ogsaa  mærkes  paa  Landet.  Amt- 
mændene paa  Krongodserne  og  snart  ogsaa  andre  borgerlige 
sloge  sig  ned  paa  de  gamle  Riddergodser;  i  Ostpreussen 
var  alt  Flertallet  af  de  store  Godser  paa  borgerlige  Hænder; 
hist  og  her  rt^rte  den  driftige  Godsspekulation  sig  allerede. 
Mangen  af  de  nye  Ejere  var  imidlertid  ganske  fremmed 
for  sine  Bønder,  og  var  han  haardhjærtet,  søgte  han  paa 
enhver  Maade  at  frigjere  sig  for  Sognets  fattige,  ja  vel 
ogsaa  at  udkjøbe  de  smaa  Naboer,  som  faldt  ham  til 
Besvær. 

Desuagtet  vare  disse  forkvaklede  Tilstande  ingenlunde 
Folket  ukjære.  Bonden  holdt  med  Sejhed  fast  ved  gammel 
Skik  og  Brug  og  fandt  det  heldigt  at  have  Domstol  og 
Politi  saa  nær  for  Haanden;  han  saae  med  Ligegyldighed 
bort  fra  mange  grove  Mangler  ved  Godsejernes  Administra- 
tion, da  Godset  nu  ikke  havde  noget  yderligere  at  kræve 
hos  ham,  men  kun  bar  Byrderne  for  ham.  Endnu  ned  i 
Fyrrerne  takkede  Bønderne  paa  den  brandenburgske  Provins- 
Landdag  af  ganske  Hjærte  Kongen,  fordi  han  havde  ladet 
dem  beholde  deres  gamle  Sogneforfatning  ubeskaaren.  Adelen 
paa  den  anden  Side  betragtede  sine  Godsherre-Rettigheder 
som  et  dyrebart  Standsprivilegium,  og  det  var  ikke  ude- 
lukkende Junkerhovmod,  som  her  kom  til  Orde.  Godsejerne 
kunde  rose  sig  af,  at  de  daglig  ved  tunge  Ofre  kjøbte  deres 
indflydelsesrige  Stilling  ude  paa  Landet;  mange  af  dem 
følte  virkelig  en  Trang  til  en  fri,  almennyttig  Virksomhed, 
der  altid  vil  røre  sig  hos  et  sundt  Aristokrati.  Allerede  i 
1809  havde  Stænderne  i  Mohrungerkredsen  med  Greverne 
Dohna  og  Dorshoff  i  Spidsen  nedlagt  en  harmfuld  Protest 
mod  den  paatænkte  Ophævelse  af  Godsejernes  Politiret; 
thi  de  ansaa  det  for  et  uværdigt  Krav,  at  Godsejeren  frem- 
tidig skulde  leve  uvirksomt  af  sine  Indtægter.     Naar  Lov- 

giveren  forstod  at  lede  denne  hæderlige  Følelse  mod  et 
ri^'tigt  Maal  naar  han  med  fast  Haand  fjærnede  Landadelens 
Privilegier  og  i  Steden  aabnede  en  ny,  frugtbar  Virkekreds 
inden  for  det  almene  Retsomraade,  kunde  Nordøstprovinsernes 
fordomsfulde  Junkervæsen  muligvis  endnu  forvandles  til  en 
fast  Støtte  for  det  landlige  Selvstyre. 

Helt  anderledes  saae  det  ud  i  Landsognene  i  de  vest- 
lige Provinser.  Her  havde  Frankrigs  og  dets  Vasalstaters 
Lovgivning  ophævet  enhver  retslig  Forskjel  mellem  Stad  og 
Land,  mellem  Riddergods  og  Bondegods.  Ved  Rhinen  vare 
næsten  samtlige  store  Godser  udstykkede;  i  Westfalen 
fandtes  ganske  vist  endnu  nogle  Riddergodser;  men  de  ud- 
gjorde Kommuner  som  alle  andre,  kun  var  Godsejeren 
Kommunens  Formand.  Udjævningen  af  alle  sociale  Ulig- 
heder svarede  til  de  økonomiske  Forhold  i  disse  tæt  be- 
folkede Landskaber,  hvor  Byernes  Haandværksflid  allerede 
for  længe  siden  havde  faaet  Indpas  i  Landsbyerne.  Den 
abstrakte  franske  Municipal styrelse  var  her  trængt  dybt  ned 
i  Folket ;  naar  en  Vesttysker  skrev  om  den  t3^ske  Kommunal- 
forfatning, t.  Ex.  i  1818  Pagenstecher  fra  Nassau,  talte  han 
stadig  ene  og  alene  om  Sognet,  uden  at  spørge  om  Ejen- 
dommeligheder mellem  Landsby  og  Stad. 

Sognene  i  Vesten  havde  deres  Oprindelse  fra  Germa- 
nernes mægtige  Fællesmarker,  der  allerede  fra  første  Færd 
vare  større  end  Kolonistlandsbyerne  i  Østen,  gjennemsnitsvis 
mellem  5 — 700  Hoveder  og  derhos  under  Fremmedherre- 
dømmet  slaaede  sammen  til  Fællessogne.  Da  Rudler  med 
Fæller  ordnede  den  franske  Forvaltning  paa  venstre  Rhin- 
bred, havde  han  ikke  kunnet  opdrive  tilstrækkelig  mange 
Mairer,  som  talte  Fransk,  og  derfor  vilkaarlig  ofte  slaaet 
flere  Sogne  sammen  under  én  Borgmester.  Denne  Adfærd, 
som  var  i  Strid  med  Lovene  og  først  senere  fandt  Konsu- 
lernes Billigelse,  var  dernæst  bleven  fortsat  af  de  kejserlige 
Præfekter,  fordi  Bureaukratiet  kunde  komme  lettere  ud  af 
det    med    et   ringere    Antal    Borgmestre.      Lige    over   for 

Østens  talløse  usle  Sogne  traadte  saaledes  i  de  vestlige 
Provinser  ikkun  halvfemte  Tusende  Sogne,  der  vare  samlede 
under  lienved  tusende  Borgmestre  og  Amtmænd.  De 
rhinske  Borgmestre  med  deres  Medhjælpere  udnævntes  af 
Staten  og  regerede  efter  hin  øverste  Grundsætning  i  den 
napoleonske  Forvaltningsret,  hvorefter  Administrationen  ude- 
lukkende tilfalder  Statsembedsmanden ,  medens  de  rege- 
rende ene  og  alene  have  en  underordnet  raadgivende  Virk- 
somhed; denne  bureaukratiske  Myndighed  var  ofte  mere 
haard  end  den  pommerske  Godsejers  patriarkalske  Regimente. 

Denne  utyske  Indretning  havde  imidlertid  hurtig  slaaet 
faste  Rødder  i  Rhinlandene,  og  den  faldt  lige  saa  meget  i 
de  preussiske  Landraaders  Smag  som  tidligere  i  Underpræ- 
fekternes. Derhos  var  den,  af  Staten  udnævnte  Borgmester 
mindre  tilgængelig  for  Paavirkning  af  Kieresiet  og  den 
offentlige  Mening  end  den  valgte  Sognefoged;  det  er  saa- 
ledes vel  forstaaeligt,  at  Embedsmændene  i  de  vestlige 
Provinser  til  Hobe  paa  tre  nær  udtalte  sig  for  at  bibeholde 
Borgmesterdømmerne.  Ogsaa  Folket  holdt  sin  Kommunal- 
forfatning højt  i  Ære,  allerede  fordi  den  var  rhinsk.  »Wir 
wolle  bleibe  was  wir  sin«,  hed  det  kort  og  godt,  saa  snart 
man  fik  Nys  om,  at  »der  Preuss«  tilsigtede  en  Forandring. 
Den  lille  rhinske  Landmand,  som  allerede  havde  sin  Nød 
med  sit  Havebrug  og  Vindyrkningens  Lykkespil,  saae  ingen- 
lunde med  Uvilje,  at  den  strænge  Borgmester  friede  ham 
for  Arbejdet  og  Ulejligheden  med  Kommunalstyrelsen;  de 
store  Borgmesterdømmer  kunde  ogsaa  udrette  ulige  mere 
for  det  almene  Vel  end  hine  dværgagtige  Sogne  i  de  gamle 
Provinser.  Denne  praktiske  Fordel  lod  sig  saa  lidt  benægte, 
og  den  offentlige  Mening  udtalte  sig  med  saadan  Styrke, 
at  selv  deciderede  Fjender  af  den  franske  Lovgivning,  t.  Ex. 
Stein  og  Vincke,  ikke  vilde  forgribe  sig  paa  Borgmesternes 
Værdighed  eller  Embedsomraader. 

Ogsaa  Byforholdene  frembøde  lige  saa  skærende  Mod- 
sætninger.   Efter  at  Steins  Kommunalforfatning  for  Byerne 

først  havde  gjennemgaaet  den  tuDge  Prevelsestid  under  Be- 
frielseskrigene, var  den  i  de  gamle  Provinser  lidt  efter  lidt 
voxet  ind  i  Befolkningen,  og  Stein  haabede  at  se  sit  prøvede 
Arbejde  med  nogle  uvæsentlige  Ændringer  snart  indført 
ogsaa  i  de  vestlige  Provinser,  fordi  Selvstyret  er  den  bedste 
Skole  til  at  naa  det  rette  Borgersind;  men  Rhinlænderne 
havde  ikke  den  fjærneste  Anelse  om,  hvor  langt  mere  fri- 
sindet Bylovgivningen  var  i  det  foragtede  Østen.  Don  for- 
melle Lighed  efter  den  'franske  Municipallov  var  han  for- 
nøjet med;  hos  os,  sagde  man  med  Stolthed,  gaa  alle 
Klasser  op  i  det  ene  Begreb  »Borger«.  Den  udnævnte 
Borgmester  med  sine  tilforordnede  stod  efter  rhinske  Be- 
greber lige  saa  højt  over  Østens  tyske  Magistrater  som  den 
napoleonske  Præfekt  over  de  preussiske  Regeringskollegier. 
Borgeren  i  Rhinprovinsen  glædede  sig  over  at  slippe  for  de 
mange  besværlige  Æresposter  i  Steins  Bylov,  og  ingen  lagde 
Vægt  paa,  at  en  Borgerrepræsentation,  som  ikke  havde 
Tilsyn  med  Forvaltningen,  ikke  kunde  udøve  nogen  virksom 
Kontrol  med  den  almægtige  Borgmester;  valgte  Magistrats- 
personer  ønskede  man  derhos  ikke  for  at  undgaa  de  gamle 
Familiers  Tyranni.  Den  dybsindige  Opfattelse  af  Staten 
og  Pligterne  mod  samme,  der  laa  til  Grund  for  Steins 
Kommunalforordning,  var  ganske  uforstaaelig  her  i  Vesten, 
hvor  alle  sværmede  for  Ideerne  fra  89.  Endnu  i  Aaret 
1845  hævdede  L.  Buhl  i  et  Skrift  om  Kommunalforfatningen 
i  den  preussiske  Rhinprovins:  Exemplet  fra  »Monsterlandet 
Frankrig«  godtgjør  tilstrækkelig,  at  Statens  Frihed  og  Kom- 
munernes Frihed  udelukke  hverandre;  stillet  foran  dette 
Valg  maa  det  liberale  Rbinland  foretrække  Statens  Frihed. 
Den  brave  Publicist,  en  af  de  klogeste  liberale  fra  Rhinpfalz, 
havde  med  disse  Ord  ganske  talt  efter  de  fleste  Rhinlænderes 
Hjærte.  Et  Folk,  som  levede  i  denne  Anskuelse  og  dog 
roste  sig  af  sit  Frisind,  kunde  aabenbart  endnu  vanskeligere 
vindes  for  det  tyske  Selvstyres  tunge  Pligter  end  den  for- 
trykte Smaaborgerstand  i  Østens  Stæder. 

Ogsaa  i  Kredsstyrelsen  kom  Modsætningen  mellem 
Østen  og  Vesten  frem  paa  alle  Punkter.  Samtidig  med 
Inddelingen  i  Provinser  og  Regeringsdistrikter  var  ogsaa 
den  prøvede  brandenburgske  Kredsinddeling  med  Landraads- 
Embederne  bleven  indført  i  de  nye  Omraader,  og  i  1816 
havde  Kongen  indrømmet  Kredsforsamlingerne  blandt  Kred- 
sens Grundejere  at  foreslaa  tre  Kandidater  til  de  ledige 
Landraadsposter.  Efter  Lovens  Bogstav  var  Landraaden 
fremtidig  blot  en  Statsembedsmand,  og  Hardenberg  erklærede 
udtrykkelig:  Om  Landraaden  end  tages  af  Kredsens  Be- 
boere, ligger  »Forestillingen  om  et  repræsentativt  Forhold 
ingenlunde  til  Grund  herfor,  men  ene  og  alene  den  Tanke, 
at  en  Grundejer  yder  en  Garanti  for,  at  han  kj ender  og  vil 
fremme,  hvad  der  tjener  til  Kredsens  bedste«.  Faktisk 
var  og  blev  Landraaden  i  Østen  dog  ligefuldt  samtidig  et 
Organ  for  Regeringen  og  en  Tillidsmand  fra  Kredsen.  Denne 
ejendommelige  Dobbeltstilling,  som  gav  dette  de  gamle 
Provinsers  Hovedembede  sit  Særpræg,  lod  sig  desto  værre 
ikke  uden  videre  overføre  paa  de  vestlige  Landskaber;  her 
var  Antallet  paa  de  dannede  Grundejere  saa  ringe,  at  man 
ogsaa  maatte  sætte  »andre  passende  Personligheder«,  navnlig 
Officerer,  i  Spidsen  for  Kredsstyrelsen.  Slige  Embeds- 
Landraader  kunde  ikke  blive  synderlig  andet  end  Efterfølgere 
af  de  napoleonske  Underpræfekter;  enkelte  af  dem  sloge  sig 
vel  efterhaanden  til  Ro  i  den  nye  Rede,  t.  Ex.  Schills 
Vaabenfælle,  den  brave  Bårsch,  som  førte  et  strængt  Regi- 
mente i  den  fattige  Eifel kreds  Priim  og  snart  ved  sine 
Skrifter  om  Eifels  Topografi  godtgjorde,  at  han  vidste  bedre 
Besked  i  det  raa  Bjærglandskab  end  de  indfødte  selv;  men 
mange  vare  og  bleve  fremmede  for  deres  Kredse  og  betrag- 
tede ikkun  deres  Embede  som  et  Gjennemgangsled  til  højere 
Poster.  Den  radikale  Tilintetgjørelse  af  alle  aristokratiske 
Kræfter  førte  her  som  i  Frankrig  til  en  ren  bureaukratisk 
Forvaltning;  angaaende  Kredsforsamlingerne  var  der  endnu 
ikke  truffet  nogen  Bestemmelse,  men   enhver  følte,   at  de  i 

det  borgerlige  Vesten  raaatte  faa  en  anden  Form  end  i  de 
aristokratiske  gamle  Provinser. 

Hvor  lidt  Besked  med  disse  indviklede  Forhold  havde 
dog  ikke  Kongen  og  hans  Kansler,  naar  de  ventede  at  faa 
Udkastene  til  Kommunalforfatningen  færdige  i  Løbet  af  fire 
Uger.  Først  efter  et  halvt  Aars  Forlob  havde  Kommissionen 
til  Nød  faaet  Bugt  med  det  uhyre  Stof  og  kunde  den  7de 
Avgust  forelægge  sine  Planer  til  Forfatningerne  for  Kredsene, 
Byerne  og  Landsognene.  Arbejdet  skyldtes  væsentlig  Kom- 
missionens Formand  Friese;  mange  af  hans  Forslag  fra  1811 
gik  ordret  igjen  i  de  nye  Udkast.  Allerede  den  Gang  havde 
han  udtalt  sig  mod  Godsejernes  Øvrighedsmyndighed;  liberal 
fra  Top  til  Taa  saae  han  i  den  skarpe  Standsforskjel  en 
Hovedaarsag  til  Ulykken  fra  1 806  og  betragtede  Afskaffelsen 
af  alle  Grundejeradelens  Privilegier  i  økonomisk  og  politisk 
Henseende  som  den  første  Betingelse  for  et  frit  Kommunal- 
væsen. 

I  Mellemtiden  havde  Statsraadet  kraftig  fortsat  sin 
agrariske  Lovgivning  fra  1811;  den  25de  Septbr.  1820  ud- 
kom et  i  sine  enkelte  Bestemmelser  næsten  alt  for  radikalt 
Edikt,  der  ordnede  Afskaffelsen  af  Bøndernes  Byrder  for 
Landskaberne  mellem  Elben  og  Rhinen.  Efter  lange  og 
indgaaende  Drøftelser  udkom  dernæst  den  7de  Juni  1821 
den  dybt  indgribende  Lov  om  Udskiftningen  af  Fællederne, 
den  sidste  store  Reform  fra  den  hardenbergske  Periode. 
Siden  Frederik  den  store  havde  paabegyndt  Ophævelsen  af 
Fællesskabet,  vare  allerede  mere  end  2V2  Mill.  Morgen 
Land  blevne  udskiftede;  nu  bleve  Udskiftningerne  fortsatte 
i  større  Maalestok  og  under  Opsyn  af  Generalkommissioner 
(Overlandvæsenskommissioner),  hvem  Ledelsen  af  Afløsningen 
allerede  siden  1811  var  betroet.  Den  nye  Lovgivning  tog 
sit  Udgangspunkt  fra  den  noget  vovelige  Sætning,  at  enhver 
Udskiftning,  med  mindre  Modbevis  førtes,  maatte  betragtes 
som  gavnlig  for  Landets  Kultur;  derhos  bød  Loven  ogsaa 
Garanti  for  en  stræng  retslig  Fremgangsmaade,  da  General- 

kommissionerne  fik  retskyndige  Bisiddere  og  udrustedes  med 
Dommermyndighed.  Det  var  et  dristigt  Magtsprog,  men 
det  viste  sig  at  være  en  Nødvendighed  for  Landbrugets 
Fremme;  lidt  efter  lidt  fulgte  næsten  alle  tyske  Stater 
Preussens  Exempel,  Wiirttemberg  først  i  1 854.  Ogsaa  denne 
Gang  fremgik  det,  hvor  højt  Embedsstanden  endnu  stod 
over  Folket  i  økonomisk  Dannelse. 

Uviljen  rørte  sig  paa  alle  Hold.  Ikke  blot  Marwitz  og 
hans  Venner  ivrede  mod  de  boglærde  Generalkommissioner 
og  beskyldte  Staten  for  at  fordærve  Folket,  naar  engang 
imellem  en  fiffig  Bonde,  der  havde  faaet  sin  Mark  udvist 
langt  borte  fra  Byen,  drog  Fordel  af  den  nye  Brandforsikrings 
Velgjerninger  og  stak  Ild  paa  sit  Hus.  Ogsaa  Bønderne, 
der  tidligere  saa  ofte  havde  fremført  den  Klage:  »Mange 
Hyrder  er  Hjordens  Skade«,  modsatte  sig  nu  hyppig  Ud- 
skiftningen af  Fællesgræsgangene  og  vanskeliggjorde  Kom- 
missionernes Arbejde  ved  mistroisk  Kjævl.  Dog  Statsmyn- 
dighederne fortsatte  rolig  deres  Arbejde,  og  til  Aar  1848 
blev  endnu  omtrent  43  Mill.  Morgen  Fællesjorder  udskiftede 
eller  friede  for  Servituter*).  Næsten  overalt  skammede 
Bønderne  sig  over  deres  Modstand,  saa  snart  Arbejdet  var 
fuldført,  og  de  forhadte  Generalkommissioner  vandt  lidt  efter 
lidt  en  høj  Anseelse;  Landbefolkningen  begyndte  at  indse, 
at  Fællesskabets  Ophævelse  var  et  nødvendigt  Led  i  den 
lange  Kække  af  Reformer,  som  skulde  hæve  den  vornede 
Hovbonde  til  fri  Grundejer.  Nu  først  blev  det  ogsaa  muligt 
at  skabe  et  taaleligt  Net  af  Veje  og  Grøfter,  hvis  lige 
Linjer   rigtignok    ofte    skadede   Landskabets  Skjønhed.      Nu 


*)  En  „Morgen"  Land,  et  nu  af  det  franske  Maalsystem  fortrængt 
Agermaal,  havde  en  meget  forskjellig  Størrelse  i  de  enkelte 
tyske  Lande,  I  Preussen  var  Størrelsen  lovlig  fastslaaet  til 
25,532  Are,  altsaa  6480  d.  D  Al.  eller  henved  Va  d.  Tønde 
Laud;  Generalkommissionerne  have  altsaa  paa  det  nærmeste 
udskiftet  2000  D  Mil,  eller  det  tredobbelte  af  Danmarks 
Størrelse. 

først  kunde  Bonden  ogsaa  opgive  Fædrenes  Trevangs-System 
og  prøve  et  mere  intensivt  Brug  paa  sin  Gaard,  }ivis  Jorder 
laa  samlede ;  han  var  nu  fuldstændig  Herre  over  sin  Jordlod 
og  kunde  med  Flid  og  Held  gjøre  Regning  paa  voxende 
Velstand;  under  Uheld  fik  han  rigtignok  til  Gjengjæld  det 
frie  Konkurrencesystems  haarde  Sider  at  føle;  han  manglede 
da  den  Nødhjælp,  han  tidligere  havde  haft  i  Jordfælles- 
skabet, og  da  Landbo-Kreditforeningerne  blot  kom  de  store 
Grundejere  til  gode,  lob  han  let  Fare  for  at  blive  udkjøbt 
af  de  tilstødende  Godsejere.  Ophævelsen  af  Fællesskabet 
stoppede  en  Kilde  til  evig  Tvist  mellem  Godsejerne  og 
Bønderne,  ligesom  ogsaa  de  fleste  Grænsestridigheder,  der 
havde  bragt  Splid  mellem  de  proceslystne  Bønder,  nu  faldt 
bort  med  Jordernes  Sammenlægning;  den  fik  en  lignende 
Betydning  for  Kommunallivet  ude  paa  Landet,  som  Lavs- 
væsenets  Ophævelse  havde  haft  for  Byerne;  frigjort  for  alt 
Fællesskab  kunde  Landsbyen  nu  virkelig  gaa  over  til  at 
blive  et  Sogn  i  politisk  Henseende. 

Kommissionen  havde  netop  beregnet  sine  Udkast  med 
dette  store  Omsving  i  Landboforholdene  for  Øje;  det  var 
fuldt  og  fast  dens  Alvor  med  Grundsætningen  for  Harden- 
bergs  Forf'atningsplan:  »Vi  have  lutter  frie  Grundejere«. 
Uden  en  slig  redelig  Iver  for  den  almene  Ret  og  Lov  vilde 
Eeformen  rigtignok  heller  ikke  have  nogen  Udsigt  til  at 
lykkes;  men  der  udkrævedes  derhos  Skaansel  for  det  histo- 
risk givne,  for  den  uendelige  Mangfoldighed  i  det  kommu- 
nale Liv,  og  en  slig  Forstaaelse  fandtes  desto  værre  kun  i 
ringe  Maal  hos  de  liberale  Embedsmænd,  som  udgjorde 
Kommissionens  Flertal.  SærliiT  var  Friese  meget  tilbøjelig 
til  at  drive  den  berettigede  Tanke  om  Statens  Enhed  ud  i 
dens  yderste  Konsekvenser;  tor  ni  Aar  siden  havde  han  t.  Ex. 
ligefrem  krævet  Ophævelsen  af  Provinserne,  fordi  den  pro- 
vinsielle Aand  dræber  Følelsen  for  Staten.  Strax  ved  Drøf- 
telsernes Begyndelse  opkastede  man  det  tvingende  Spørgsmaal, 
om  en  enkelt  Kommunalordning    overhovedet  var  mulig  for 

den  hele  Stat,  saaledes  som  Hardenberg  havde  krævet  den. 
Efter  sit  Kjendskab  til  Land  og  Folk  erklærede  Vinckej  at 
Vesten  ikke  kunde  undvære  sine  Anater  og  Borgmester- 
dommer.  Historisk  Sans  og  bureaukratisk  Formalisme  tør- 
nede haardt  sammen;  Flertallet  hjalp  sig  imidlertid  ud  over 
alle  Betænkeligheder  med  den  doktrinære,  selv  i  theoretisk 
Henseende  ikke  engang  uomtvistelige  Sætning:  Kommunen 
er  en  Mikrokosme  af  Staten  og  kan  derfor  kun  have  en 
tilsvarende  Forfatning.  Lige  saa  doktrinær  var  den  følgende 
Paastand,  at  Forskjellen  i  Dannelse  slet  ikke  var  saa  stor 
mellem  de  enkelte  Provinser,  —  ret  som  om  Kommunal- 
forfatningen betingedes  af  Dannelsen  og  ikke  meget  mere 
af  økonomiske  Forhold.  Flertallet  besluttede  derfor  at  ud- 
arbejde en  eneste  Kommunalforfatning  for  Landet,  hvorvel 
det  selv  maatte  erkjende,  at  denne  almindelige  Lov  var 
ufuldstændig  og  trængte  til  en  Supplering  ved  Provincial- 
lovene.  Dette  slemme  Fejlgreb  gav  Grundlaget  for  Harden- 
bergs  Forfatningsplaner  et  ubodeligt  Stød;  foruden  de  privi- 
legeredes Kasteaand  udæskede  man  nu  ogsaa  Provinsernes 
berettigede  Partikularisme  til  en  forbitret  Kamp. 

Som  man  kunde  vente  af  saa  dygtige  Embedsmænd, 
indeholdt  Udkastene  naturligvis  i  Enkelthederne  mange  for- 
træffelige Tanker.  Kommissionen  tog  den,  i  det  tyske  Liv 
saa  dybt  begrundede  Modsætning  mellem  By  og  Land  som 
en  given  Kjendsgjerning;  den  vilde  i  en  enkelt,  overskuelig 
Lov  sammenfatte  for  Bonden,  alt  hvad  der  angik  ham,  og 
forkastede  derfor  det  Forslag,  at  tvinge  Stad  og  Land  ind 
i  samme  Ramme,  skjont  flere  Embedskredse  fra  de  vestlige 
Provinser  levende  interesserede  sig  herfor.  Udkastet  til 
Kommunalloven  for  Landet  gik  som  Regel  ud  fra  de  exi- 
sterende  Landkommuners  fortsatte  Existens,  men  tilstedte 
dog  enkelte  smaa  Nabokommuner  at  slutte  sig  sammen  ved 
en  frivillig  Overenskomst,  og  udtalte  den  meget  naive  For- 
ventning, at  denne  Tilladelse  vilde  blive  hyppig  benyttet, 
saa  snart  den  »almindelige  Repræsentation  for  Staten«  først 

fik  vakt  Almenaanden;  Bondepartikularismens  tykke  Is 
skulde  smelte  bort  for  det  konstitutionelle  Statslivs  Vaar- 
pust.  De  rhinske  Borgnaesterdømmer  bortfaldt  altsaa,  men 
det  blev  Overøvrighederne  tilladt  at  danne  større  Fællessogne 
for  særlige  Øjemed  som  Vejanlæg,  Skole-  og  Fattigvæsenet 
o.  s.  V.  I  hvert  Sogn  skulde  der  være  en  valgt,  af  Land- 
raaden  bekræftet  Sognefoged  med  et  Sogneraad  og  en  For- 
samling, som  skulde  bestaa  af  samtlige  Beboere  i  Sognet, 
i  større  Distrikter  dog  blot  af  Kepræsentanter. 

Mere  forsigtig  lede  Forslagene  om  Godsejernes  Rettig- 
heder; Kommissionen  vovede  ikke  ligefrem  at  foreslaa  Op- 
hævelsen af  deres  Politimyndighed  og  havde  desuden  iieller 
ikke  at  træife  Bestemmelse  om  Patronatsrettighederne;  den 
indsaa  ogsaa,  at  man  ikke  uden  videre  kunde  tvinge  Gods- 
ejerne til  at  indtræde  i  Sognene,  som  endnu  for  kort  Tid 
siden  havde  staaet  under  deres  Herredømme.  Paa  den  anden 
Side  var  det  umuligt  at  gjenindfere  Godsejernes  Myndighed 
i  de  vestlige  Provinser,  og  Sognefogdens  Udnævnelse  af 
Godsejeren  vilde  nu  være  en  aabenlys  Uretfærdighed,  da 
Landsbyens  og  Riddergodsets  Interesser  under  den  endnu 
uigj  en  nemførte  Udskiftning  ofte  nok  tornede  sammen.  Man 
slog  derfor  ind  paa  en  Middelvej;  Godsejeren  skulde 
for  Tiden  beholde  den  Dommer-  og  Politimyndighed,  han 
endnu  var  i  Besiddelse  af,  hvorimod  Landraaden  i  Politi- 
sager havde  Ret  til  umiddelbart  at  befale  over  Sognefogeden. 
Godsejeren  maatte  fremdeles  ved  Fogedens  Valg  kunne  ned- 
lægge Indsigelse  hos  Landraaden  og  til  Varetagelse  af  sine 
Rettigheder  lade  Sognets  Protokol  forelægge  sig;  han  kunde 
endelig  forlange,  at  hans  Gods,  naar  det  hidindtil  ikke  havde 
hørt  ind  under  Sognet,  ogsaa  fremtidig  skulde  udgjere  et 
særligt  Godskomplex  under  hans  personlige  Ledelse.  Den 
udtrykkelige  Hensigt  med  disse  Forslag  gik  ud  paa  frem- 
tidig »at  lette  den  fuldstændige  Sammensmeltning«  mellem 
Landsbyerne  og  Godserne;  men  hvor  højlig  skuffede  man 
sig  ikke  ved  det  grønne  Bord  angaaende  Landadelens  Sinde- 

lag,  naar  Kommissionen  haabede,  at  Godsejerne  meget  snart 
selv  vilde  betragte  deres  Politimyndighed  som  »en  unyttig 
Byrde.« 

Kommissionens  Forslag  grebe  mindre  dybt  ind  i  Byernes 
Forhold ;  her  var  der  kun  Tale  om  at  fjærne  nogle  Mangler 
ved  Steins  Lov,  som  Erfaringen  havde  godtgjort,  og  Stein 
selv  ikke  fragik.  Alle  og  enhver  indrømmede,  at  Kommu- 
nalloven for  Byerne  alt  for  ensformig  regulerede  de  grund- 
forskjellige  Forhold  i  de  enkelte  Kommuner;  derfor  krævede 
Kommissionen  for  hver  enkelt  Stad  en  Bemyndigelse  til  at 
fastslaa  Vedtægter,  dog  med  Statens  Samtykke.  Siden 
Indførelsen  af  Næringsfriheden  havde  Borgerskabet  tabt  sin 
væsentlige  Betydning;  det  stod  jo  enhver  frit  for  at  drive 
en  Haandtering  og  at  kjøbe  Grundejendomme  i  Byerne.  Bor- 
gernes eneste  væsentlige  Rettighed  var  fremtidig  deres  Del- 
tagelse i  Kommunalforvaltningen ;  følgelig  krævede  Kommis- 
sionen, at  man  skulde  lette  de  saakaldte  Notabler,  d.  v.  s. 
Statsembedsmændene,  den  gejstlige  og  lærde  Stand,  Er- 
hvervelsen af  Borgerrettighederne;  derimod  vilde  man  ikke 
høre  noget  om  en  højere  Census,  hvis  Indførelse  de  konser- 
vative krævede. 

En  anden  Besværing  fra  de  konservatives  Side  rettedes 
mod  det  mangelfulde  Statstilsyn;  »vore  Stæder  ere  blevne 
til  smaa  Kepubliker«,  hed  det  i  hin  Lejr.  Staten  gav  i 
Virkeligheden  de  store  Stæder  frit  Spillerum  og  saae  igjennem 
Fingrene  selv  med  grove  Lovovertrædelser  fra  Magistraternes 
Side;  det  kunde  hænde,  at  en  Stad  tyve  Aar  i  Træk  ikke 
udskrev  Fornyelsesvalg  for  Borgerrepræsentanterne ;  dog  ogsaa 
i  dette  Spergsmaal  blev  Kommissionens  Flertal  døvt  for  de 
konservative  Ønsker.  Ved  Drøftelsen  af  Byernes  Forfat- 
ning havde  Streckfusz  det  afgj ørende  Ord;  det  var  en  fra 
Sachsen  kommende,  udmærket  Embedsmand,  som  i  sit  Hjem 
havde  lært  grundig  at  foragte  en  i  Hemmelighedskræmmeri 
og  Nepotisme  nedsunken  Byforvaltning  og  nu  beundrede  de 
preussiske   Stæders  kraftige,   borgerlige   Liv  som  et  IdeaL 

Hvor  stolt  var  han  ikke  af  denne  »preussiske  Frihed«; 
»højst  besynderlig«  tyktes  ham  derimod  Frankrigs  Frihed, 
der  vel  indrømmede  Nationen  at  afsætte  Ministre,  men 
nægtede  den  enhver  Medvirkning  i  de  mest  nærliggende 
Sager.  Paa  hans  Raad  besluttede  Kommissionen  skarpt  at 
begrænse  Statens  Tilsynsret:  det  er  dog  altid  bedre,  at 
Kommunerne  begaa  enkelte  Fejlgreb,  end  at  Regeringen 
øver  en  forhadt  Vilkaarlighed ;  kun  Landslovene  og  Grund- 
tankerne i  det  nye  Skattesystem  turde  Kommunalstyrelsen 
ikke  forgribe  sig  paa.  Først  en  senere  Slægt  skulde  erfare, 
at  disse  almindelige  Sætninger  ingenlunde  sloge  til  for  at 
afstikke  Grænserne  mellem  Stat  og  Kommune;  Kommu- 
nernes Beskatningsret  krævede  en  nøjagtigere  Regulering 
ad  Lovgivningens  Vej,  saafremt  Staten  vilde  beholde  frie 
Hænder  over  sit  eget  Skattesystem;  men  slige  Betænkelig- 
heder laa  endnu  ganske  uden  for  Datidens  Synskreds. 

Meget  heftige  Forhandlinger  rejste  sig  dernæst,  da  et 
almindelig  beklaget  Hul  i  Byernes  Kommunallovgivning 
kom  paa  Tale.  Stein  havde  i  sin  Lovgivning  ikke  sagt 
noget  om,  hvorledes  Stridigheder  mellem  Magistrat  og 
Borgerrepræsentation  skulde  udjævnes;  nu  ønskede  han  be- 
stemt, at  slige  Tilfælde  skulde  afgjores  af  Voldgiftsmænd; 
men  Streckfusz  betragtede  Magistraten  blot  som  en  Tjener 
for  Borgerskabet  og  havde  Øjet  aabent  tor  den  Fare,  at 
Magistratens  lønnede  Embedsmænd  kunde  uddanne  sig  til 
et  nyt  Kommunal-Bureaukrati.  I  slige  Kredse  —  saaledes 
udtalte  de  høje  Embedsmænd  sig  med  sjælden  Uhildethed  — 
opstaar  hyppig  »en  Embedsaand,  som  kun  alt  for  let  dels 
fører  til  fuldstændig  Slaphed,  dels  til  at  ofre  det  væsentlige 
for  Formen,  Sagen  for  Embedets  Skyld.«  De  foresloge  der- 
for, at  Magistraten  i  Regelen  blot  havde  at  udføre  Borger- 
repræsentationens Befalinger  og  ene  og  alene  turde  nægte 
sit  Samtykke  ved  Laan,  ved  Bortsalg  af  Kommuneejendomme 
og  ved  ulovlige  Krav.  Dette  Forslag  skød  langt  ud  over 
Maalet;  men  forgjæves  fremkom  Kohler  med  den  Advarsel: 

Det  er  det  samme  som  at  fratage  Magistraten  enhver  Kraft, 
at  demokratisere  Kommunerne.  Flertallet  nærede  ganske 
vist  ikke  i  fjærneste  Grad  slige  radikale  Anskuelser;  det 
indrømmede  meget  mere,  at  den  kortvarige  Embedstid  i 
Byerne  holit  mange  dygtige  Kræfter  borte  tra  Kommunal- 
forvaltningen og  gjorde  Byernes  Embedsstand  alt  for  afhængig 
af  Folkegunst,  og  det  foreslog  derfor  livsvarig  Ansættelse  for 
de  lønnede  Statsraader. 

Af  alle  Bestemmelser  i  Byernes  Kommunallov  blev 
ingen  saa  stærkt  antastet  som  deres  Inddeling  i  Kredse; 
den  herskende  Forkj ærlighed  for  Stænder  og  Korporationer 
kunde  i  denne  Forskrift  kun  se  mekanisk  Vilkaarlighed. 
I  sit  Flyveskrift  om  Forfatningen  havde  Ancillon  allerede  i 
1819  ført  bitre  Klager  over,  at  Byernes  Forfatning  »kastede 
alle  Borgere  uden  Forskjei  sammen  i  én  Kategori«;  men 
ogsaa  Hum  boldt,  I.  G.  Hoffmann,  ja  selv  liberale  som  Dahl- 
mann og  F.  V.  Raumer  ønskede  at  give  de  gamle  Korpora- 
tioner og  Lav  nyt  Liv  under  mere  fri  Former  og  at  over- 
drage dem  Valgretten  i  Byerne.  Niebuhrs  Lære:  »Uden 
Lav  og  Korporationer  kan  intet  Valg  og  ingen  Forsamling 
af  Borgere  trives«,  svarede  til  Gjennemsnitsanskuelserne  i 
denne  romantiske  Tidsalder.  Selv  Stein  hældede  lidt  til 
Niebuhrs  Mening,  skjøut  hans  Statsmands-Instinkt  sagde 
ham,  hvor  vanskeligt  det  maatte  falde  at  gjennemføre  den 
praktisk.  Kommissionen  indsaa  imidlertid  helt  vel,  at 
'Kommunalforfatningen  skulde  samle  Borgerne  som  Borgere 
og  ikke  adskille  dem  efter  Haandværk,  og  fastholdt  derfor 
den  bestaaende  Kredsinddeling;  ethvert  senere  Forsøg  paa 
at  gjøre  Kommunalforfatningen  afhængig  af  næringsdrivende 
Korporationer  er  da  ogsaa  regelmæssig  strandet  paa  det 
moderne  Industrilivs  brogede  Mangfoldighed. 

Alle  hidtil  berørte  Forslag  vidnede  dog  om  en  levende 
Forstaaelse  for  det  rette  Selvstyre;  men  i  paafaldende 
Modsætning  hertil  stod  den  bureaukratiske  Aand,  som  kom 
til  Orde  i  Lovudkastet  om  Kredsinddelingen.     Da  man  efter 

1807  gav  sig  i  Færd  med  Forfatningen  for  Kredsene, 
medtes  man  i  den  Opfattelse,  at  Borgerne  i  Kredsene  selv 
maatte  tage  Haand  i  Hanke  med  Styrelsen,  men  man  indsaa 
ogsaa,  at  et  Omraade  paa  gjennemsnitsvis  35,000  Sjæle  var 
for  stort  til  et  sligt  virksomt  Selvstyre,  og  vilde  derfor  dele 
Kredsene  i  mindre  Omraader,  hvor  Forvaltningen  kunde 
overdrages  selve  Borgerne.  Denne  heldige  Tanke,  som  alene 
havde  kunnet  føre  til  et  frugtbart  Resultat,  gik  man  nu 
desto  værre  bort  fra,  og  Kommissionen  nøjedes  med  at  op- 
rette Kredsforsamlinger,  som  kunde  drofte  Kredsenes  An- 
liggender, rejse  Dadel  over  Mangler  og  Misbrug,  fordele 
Skatterne  og  træife  Beslutninger  om  nyttige  Fællesanlig- 
gender,  men  skulde  afholde  sig  fra  enhver  Indblanding  i 
selve  Forvaltningen.  En  slig  Kredsdag  uden  egentlig  An- 
svar stod  lige  saa  magtesløs  over  for  Landraaden  som  det 
franske  Generalraad  over  for  sin  Præfekt.  Og  ganske  paa 
fransk  Vis  skulde  Landraaden  fremtidig  ogsaa  kun  være  en 
Statsembedsmand.  Hidindtil,  saaledes  argumenterede  Kom- 
missionen, har  Preussen  ikke  kjendt  »virkelige  Folkerepræ- 
sentanter« og  derfor  kunnet  indrømme  Landraaderne  nogle 
af  en  Folkerepræsentants  Rettigheder;  men  nu,  da  Rege- 
ringen ved  Forfatningen  »bortgiver  en  Del  af  sin  tidligere 
Magt«,  maa  den  som  alle  andre  repræsentative  Stater  alene 
udnævne  sine  Embedsmænd.  Selvfølgelig  kunde  Landraaden 
heller  ikke  længere  føre  Forsædet  i  Kredsdagen,  men  kun 
uden  Stemmeret  overvære  Forhandlingerne;  den  skarpe  Ad- 
skillelse mellem  Aktion  og  Forhandling,  denne  Grundtanke 
for  den  napoleonske  Forvaltningsret,  skulde  altsaa  med  alle 
sine  Konsekvenser  overføres  paa  Preussen;  Landraaden  var 
alt,  Kredsforsamlingen  beholdt  kun  Drøftelsen  tilbage. 

Hermed  havde  man  opgivet  det  virkelige  Selvstyre,  og 
hvad  kunde  det  vel  da  nytte,  at  disse  afmægtige  Kredsdage 
sammensattes  ganske  efter  Liberalismens  Ønsker?  Næst 
efter  sine  Godsejerrettigheder  satte  Adelen  i  de  østlige  Pro- 
vinser   mest  Pris  paa   sin  Magt  i  Kredsforsamlingen.      Det 

havde  været  et  haardt  Slag  for  den,  at  ogsaa  borgerlige 
kunde  optages  i  Ridderskabet;  men  sin  nedarvede  Ret  til  at 
give  Møde  paa  Kredsdagene  vilde  man  aldrig  lade  sig  fra- 
tage; herom  vare  alle  Godsejere  enige,  baade  dem  i  de 
gamle  Provinser,  i  Sachsen  og  Porpommeru.  Mod  denne 
Ridderskabets  gamle  Ret  rettede  Kommissionen  imidlertid 
et  forvovent  Slag;  den  ophævede  Virilstemmerne  og  ind- 
rømmede blot  de  store  Godsejere  Ret  til  at  vælge  en  Tredje- 
del af  Kredsdagens  Medlemmer;  de  tvende  andre  skulde 
vælges  af  Kredsens  samtlige  Sogne  efter  Indbyggertallet. 
Valgbare  vare  foruden  Godsejere,  Stats-  og  Kommunal- 
embedsmænd ogsaa  alle  Borgere  med  500  Th.'s  Indtægter, 
og  da  Vælgerne  ikke  vare  forpligtede  til  at  tage  Mænd  af 
deres  Stand,  kunde  ogsaa  de  af  Adelen  særlig  forhadte 
»Bonde-Advokater«  let  komme  ind  i  Kredsdagene.  Forslaget 
var  lige  saa  dristigt  som  slet  forberedt ;  thi  hvis  man  virkelig 
med  ét  Slag  vilde  bringe  Ridderskabet  i  Minoritet,  skjønt 
det  hidindtil  havde  behersket  Kredsdagene,  krævede  baade 
Klogskaben  og  Retfærdigheden,  at  man  gav  de  store  Gods- 
ejere Æresembederne  i  Kredsdagene  og  saaledes  Lejlighed 
til  at  hævde  deres  berettigede  Indflydelse  paa  Landet. 

Hvor  doktrinært  var  endelig  ikke  Forsøget  paa  overalt 
at  give  de  store  Grundejere  den  samme  Tredjedel  af  Stemmer 
trods  den  uhyre  Forskjel  i  de  sociale  Forhold;  for  endog 
blot  paa  Papiret  at  kunne  gjennemfore  denne  kunstlede 
'Tanke  maatte  Kommissionen  regne  alle  Ejere,  der  betalte 
100  Thlr.  i  Grundskat,  til  de  store  Godsejere,  ellers  kunde 
man  i  mange  Kredse  i  de  vestlige  Provinser  slet  ikke  op- 
drive nogen  stor  Godsbesidder.  Den  forfejlede  Plan  godt- 
gjorde uimodsigelig,  at  en  fælles  Kredslov  for  Østen  og 
Vesten  var  lige  saa  umulig  som  en  fælles  Sogneforfatning 
for  hele  Statsomraadet.  I  Slutningen  af  sit  Arbejde  udtalte 
Kommissionen  derhos  frimodig  sin  Frygt  tor,  at  man  i 
Folket  maaske  kunde  tro,  at  »hermed  skulde  hele  Stænder- 
spørgsmaalet  være  afgjort,  hans  Majestæts  Ord  indløst,   og 

at  der  ikke  mere  var  Tale  om  en  Forfatning  for  Monarkiet«. 
For  at  afskære  slige  Tvivlsmaal  foreslog  den  en  Slutnings- 
artikel,  hvori  Kongen  erklærede,  »at  Kredsdagenes  Forhold 
til  Monarkiets  fremtidige  Stænderforsamling  nøjere  skulde 
blive  bestemt  i  Kundgjorelsen  om  Forfatningen.« 


VII. 

Hardenbergs  sidste  Reformer.  —  Benzelberg  og 
Bulow-Cummerow.  —  Kongens  Forstemthed.  — 
Kronprins  Frederik  Vilhelm.  —  Hans  romantiske 
Griller  og  religiøse  Stemning.  —  Det  preussiske 
Forfatningsspørgsmaal  opgives. 

Kommissionens  Arbejde  var  mislykket;  et  Værk  af  én 
Støbning,  et  holdbart  Grundlag  for  Preussens  Forfatning 
havde  man  ikke  skaffet  til  Veje,  og  navnlig  hvilede  de 
tvende  vigtigste  Udkast,  Sogne-  og  Kredsforfatningen,  paa 
falske  Grundtanker,  medens  de  mindre  vigtige  Forslag  til 
en  Reform  af  Byernes  Kommunalforfatning  ogsaa  vare 
mindre  disputable.  Og  i  Betragtning  af  de  mægtige  Fjender, 
som  bekæmpede  hele  Forfatningsspergsmaalet,  kunde  den 
begaaede  Fejl  vanskelig  gjenoprettes  i  rette  Tid.  I  sin 
Forstemthed  var  Stein  fra  første  Færd  overtydet  om,  at 
Hardenbergs  Hjælpershjælpere  kun  kunde  skabe  et  Værk  af 
»Buralisme  og  Liberalisme«.  Og  alt  i  Februar,  da  Kom- 
missionen næppe  endnu  havde  paabegyndt  sit  Arbejde  havde 
den  østpreussiske  Stænderkomite  med  Minister  Alexander 
Dohna  i  Spidsen  indleveret  en  Adresse  til  Kongen,  hvori 
man  vel  udtalte  sig  med  Heftighed  mod  Karlsbader-Beslut- 
ningerne,  men  samtidig  forlangte,  at  ved  Kommunal  forfat- 
ningens Reform  skulde  »alt,  som  havde  en  ædel  historisk 
og  dyb  Rod  i  Folkets  Liv,  betiandles  med  Skaansel«,  og  at 
»indfødte«  fra  Provinserne  skulde  tilkaldes  ved  Forfatnings- 
spørgsmaalets  Drøftelse.      Dette  Angreb   havde  Hardenberg 

endnu  kunnet  tilbageslaa  ved  en  skarp  Irettesættelse,  da 
Konaiteen  utvivlsomt  havde  overskredet  sin  Bemyndigelse; 
men  nu,  da  Udkastene  forelaa  fix  og  færdige,  rejste  sig  en 
almindelig  Storm  ved  Hoffet,  blandt  Adelen,  i  selve  Mini- 
steriet. Et  Medlem  af  Statsraadet  sagde  til  Varnhagen, 
denne  Lov  er  en  »Brand  til  Revolutionen«.  Indskrænkningen 
af  Godsejernes  Rettigheder,  de  skarpe  Indgreb  i  Provinsernes 
Særliv,  den  gjentagne  Brug  af  det  forbudte  Ord  »Folkere- 
præsentanter« ,  alt  dette  i  Forening  med  de  unægtelige 
Mangler  i  Udkastene  frembøde  et  overvættes  Stof  til  liden- 
skabelige ilnklager.  Det  stokkonservative  Partis  Hoved- 
betænkeligheder samledes  senere  i  de  tvende  Sætninger: 
Lovudkastene  »smide  alle  Klasser  af  Indbyggere  sammen 
mellem  hverandre  og  kunne  derfor  ikke  danne  Grundlaget 
for  en  Stænderforfatning,  men  blot  tor  en  almindelig  Folke- 
repræsentation«:  dernæst:  »de  ville  give  Sognene  en  lov- 
givende Myndighed  og  forene  dem  til  konstitutionelle  For- 
samlinger«. 

Benzenberg,  Statskanslerens  trofaste  Tilbeder,  spillede 
i  dette  farlige  Øjeblik  sin  Velynder  et  Puds,  som  hans 
værste  Fjende  ikke  havde  kunnet  udklække  værre.  T  Brock- 
haus'  »Zeitgenossen«  lod  han  udgaa  et  anonymt  Skrift  om 
Statskanslerens  Forvaltning,  en  aandrig  Panegyrik,  der  i 
det  væsentlige  med  Korrekthed  paaviste,  at  Hardenberg 
under  alle  Vendinger  i  sin  Politik  stadig  kun  havde  haft 
Forfatningen  som  sit  sidste  Maal  for  Øje.  »En  ny  Kommu- 
nalforfatning foreligger  saa  godt  som  færdig,  vi  ere  allerede 
komne  op  over  Jorden  med  Fundamenterne  for  Forfatningen.« 
Skarpsindig  forudsagde  han  den  fredelige  sociale  Omvæltning, 
der  maatte  ^olge  efter  de  hardenbergske  Love:  Til  Aaret 
18.50  vil  der  overalt  i  Preussen  være  fremstaaet  en  fri 
Bondestand,  og  Befolkningen  være  stegen  til  16  Millioner. 
Den  varmt  følende  Publicist,  hvem  de  liberales  store  Flok 
saa  ofte  havde  misforstaaet,  var  heller  ikke  nu  paa  nogen 
Maade  til  Sinds  at  efterplapre  Liberalismens  gængse  Tros- 

bekj endelse ;  han  vilde  meget  mere  advare  de  »ubetænk- 
somme liberale«  mod  at  forstyrre  den  gamle,  verdenserfarne 
Fabius  Canctator  i  hans  dybt  gjennemtæukte  Planer  ved  en 
alt  for  utidig  Iver.  »Da  de  konstitutionelle  virkelig  gjennem- 
gaaende  ere  saa  temmelig  dumme«,  sagde  han  i  et  fortroligt 
Brev,  »holder  jeg  det  for  et  fortjenstfuldt  Værk  engang  at 
fortælle  dem,  hvad  denne  halvtjerdsindstyveaarige  Mand  har 
udrettet  for  Kongen  og  det  almene  Vel«.  Han  blev  da 
ogsaa  haardt  medtagen  af  den  liberale  Presse ;  Groveli  gjeu- 
svarede  ham  i  en  »Anti-B-z-b-g« :  ikke  enhver  Noler  er 
en  Cunctator,  og  hvor  langt  hurtigere  er  man  ikko  tidligere 
i  det  oplyste  Kongerige  Westfalen  bleven  færdig  med  sin 
Skattereform;  ja  Brockhaus,  Forlæggeren  af  »Zeitgenossen«, 
forlagde  ogsaa  »Anti-B-z-b-g«  og  opsagde  Hardenbergs  Be- 
undrer som  en  mistænkelig  konservativ  sit  Venskab,  da 
»mine  Tidsskrifter  udelukkende  ere  viede  Liberalismen  og 
dens  Udbredelse«.  Benzenberg  havde  alligevel  ikke  kunnet 
nægte  sig  selv  at  anvende  nogle  af  Dagens  halvsande  Kraft- 
ord paa  sin  Velynder:  han  kaldte  Komraunalforfatningen 
for  Byerne  og  de  agrariske  Love  for  demokratiske,  skildrede 
Statskansleren  som  en  decideret  liberal,  der  i  Preussen  havde 
virkeliggjort  Lovene  for  89  og  nylig  blot  for  et  Syns  Skyld 
havde  givet  efter  for  den  reaktionære  Strøm,  ja  han  paastod 
endog  —  lige  stik  mod  Hardenbergs  Mening  — ,  at  den 
under  22de  Maj  bebudede  Folkeiepræsentation  efter  sit  Be- 
greb udelukkede  en  Repræsentation  efter  Stænder.  I  Hi- 
storien vil  man  engang  kalde  Kongens  Regering  den  borger- 
lige, saaledes  profeterede  han;  for  at  hævde  sin  Forfatning 
tør  Preussen  ikke  engang  vige  tilbage  for  en  Krig  mod 
Østerrige,  en  Krig,  der  vil  sikre  det  Herredømmet  i  Tyskland. 
Forfatningens  Fjender  hilste  denne  klodsede  Lovprisning 
med  lydelig  Skadefryd;  den  brandenburgske  Adels,  endnu 
til  Dato  uforsonlige  Harme  over  for  Hardenberg  fandt  nu 
ny  Næring.  Nu  var  det  dog  klarlig  godtgjort,  at  Harden- 
berg lod  sig  selv  forherlige  som  en  Jakobiner,  der  tilstræbte 

et  demokratisk  Repræsentativsystem,  og  ikke  en  Stænder- 
forsamling. Statskansleren  følte,  hvor  højlig  hans  Beundrer 
havde  stillet  ham  blot;  han  erklærede  ufortøvet  med  Navns 
Underskrift  i  Aviserne,  at  han  ikke  havde  nogen  Del  i 
Skriftet,  at  han  ikke  kjendte  dets  Forfatter,  og  han  lod  sin 
trofaste  Scharnweber  udarbejde  en  Gjendrivelse,  der  imidlertid 
faldt  saa  uheldig  ud,  at  man  maatte  begrave  den  i  Akterne. 
Hans  Forsikringer  fandt  ingensteds  Tiltro;  med  sin  sæd- 
vanlige Hjærteusgodhed  kunde  han  jo  ikke  engang  bestemme 
sig  til  at  afbryde  sin  vante  Brevvexling  med  sin  Lovpriser. 

E.  V.  Biilow-Cummerow  skrev  mod  Benzenberg  sin 
»Prik  over  I'et«;  han  var  en  Mecklenburger,  der  havde 
nedsat  sig  i  Pommern,  en  Mand  af  skarp  praktisk  Forstand, 
der  i  Virkeligheden  ikke  tilhørte  noget  Parti,  men  ivrig 
repræsenterede  de  agrariske  Interesser,  hvorfor  han  hos  de 
liberale  snart  kom  i  Ry  for  sit  Junkervæsen,  medens  hans 
Standsfæller  nærede  Mistanke  til  ham  som  et  uroligt 
Hoved.  Han  var  ingen  ubetinget  Modstander  af  Stats- 
kansleren  og  billigede  i  det  mindste  delvis  de  nye  Reformlove, 
men  nu  ansaa  han  de  store  Godsejeres  legitime  Magtstilling 
for  truet;  han  protesterede  mod  en  bureaukratisk  Politik, 
•der  vilde  røve  Adelen  Flertallet  paa  Kredsdagene  og  kom  til 
den  Slutning:  Benzenbergs  Bog  beviser,  hvor  langt  den 
preussiske  Revolution  alt  er  fremskreden,  baaren  oppe  af 
-selve  Statsstyreisen. 

Alle  disse  Fjender  lode  sig  dog  overvinde,  saa  længe 
Kongen  holdt  fast  ved  sin  Kansler.  Frederik  Vilhelm  havde 
allerede  ofte  næret  Betænkeligheder  angaaende  Følgerne  af 
det  overilede  Løfte  om  en  Forfatning;  sluttelig  havde  han 
dog  altid  atter  udsonet  sig  med  Hardenbergs  Politik,  ja 
nylig  jo  endog  højtidelig  fornyet  sit  gamle  Løfte  og  styrket 
det  ved  nye  Forsikringer,  som  truede  med  alvorlig  at  ryste 
Statskrediten,  naar  man  ikke  gjennemførte  dem.  Stats- 
kansleren  følte  sig  ganske  sikker  og  lod  endnu  i  Avgust 
Maaneds  Slutning  skarpt  og  som  en  ondskabsfuld  Opfindelse 

gjendrive  det  Rygte,  at  man  vilde  nøjes  med  provincielle 
Stænderforsamlinger.  Dog  næsten  i  samme  Stund  modtog 
Kongen  de  ulykkelige  Udkast  fra  Kommissionen  for  Kom- 
munallovgivningen; han  indsaa  øjeblikkelig,  at  den  preussiske 
Forfatning  umulig  kunde  opføres  paa  en  saa  vaklende  Grund, 
og  fra  nu  af  begyndte  han  atter  at  vende  sig  bort  fra 
Hardenberg.     Denne  Gang  for  stedse. 

Benzenbergs  Skridt  vakte  en  dyb  Forstemthed  hos  Kongen; 
han  gjeunemlæste  det  med  Omhu  og  nedskrev  misbilligende 
Randbemærkninger,  han  senere  ved  Wittgenstein  lod  Kans- 
leren tilstille.  Jo  nærmere  det  rædselsfulde  Billede,  Rigs- 
stænderne,  rykkede  ham  paa  Livet,  desto  stærkere  rejste 
hans  inderste  Væsen  sig  herimod :  Disse  lykkespaaende  Tron- 
taler og  disse  Kammeradresser,  struttende  af  Tak,  der  beredte 
den  lystige  Max  Josef  af  Bayern  saa  stor  Fornøjelse,  vare 
den  sky  og  tilbageholdne  Frederik  Vilhelm  en  Gru.  Hans 
Mistanke  mod  Demokraterne  havde  endnu  ikke  lagt  sig. 
Da  han  vilde  forsikre  Grev  Groben,  der  med  urette  var 
bleven  mistænkeliggjort  som  en  Bekjendt  af  Gorres,  om  sin 
uforanderlige  Velvilje,  kunde  han  dog  ikke  undertrykke  den 
Bemærkning:  »Selv  deres  tidligere  Forbindelse  med  en 
Mand  af  lidet  prøvet  Sindelag  skal  ikke  formindske  min 
Tillid  til  Dem«.  Og  da  Badens  Sendemand,  General  Stock- 
horn,  talte  med  ham  om  de  velgjørende  Følger  af  Karls- 
bader-Beslutningerne,  gav  han  til  Svar:  »Det  er  vel  sandt, 
men  hermed  er  ikke  alt  udrettet.  Sagen  har  allerede 
slaaet  for  dybe  Rødder,  Ungdommen  er  alt  stærkt  smittet 
af  falske  Lærdomme;  i  mange  Stater,  min  egen  ikke  und- 
tagen, ere  mange  Statstjenere  af  alle  Klasser,  ja  selv  Mi- 
nistre befundne  smittede,  men  nu  skal  jeg  alvorlig  syssel- 
sætte mig  hermed«.  Nu  bragte  næsten  hver  ny  Post 
slemme  Efterretninger  om  Revolutionens  Fremskridt  i  Spa- 
nien og  Italien,  og  overalt  havde  Trylleordet  »Forfatning« 
forledet  den  væbnede  Magt  til  at  bryde  Faneeden:  Skulde 
slig    Gruelighed    ogsaa    blive    mulig    under   den    sorthvide 

Fane?  Uden  nærmere  Kjendskab  til  alle  det  bourbonske 
Regimentes  Sjnider,  som  kun  alt  for  let  forklarede  Kevolu- 
tionens  Daarskaber,  saae  Kongen  i  denne  et  fortvivlet  Folks 
vilde  Bevægelse  ikkun  en  ødelæggende  Rejsning  og  fandt 
det  ganske  i  sin  Orden,  at  Østerrige  vilde  gjenoprette  Ro- 
ligheden i  Italien.  Et  nyt  Møde  mellem  Monarkerne  i 
Troppau  var  allerede  aftalt.  Endnu  hyppigere  end  i  sin 
Enkemandsstands  glædelese  Dage  overvældedes  han  af  en 
forsagt  Tungsindigheds  Anfald;  han  følte  sig  træt  og  med 
sine  halvtredsindstyve  Aar  allerede  gammel  —  hvor  mange 
tunge  Tilskikkelser  havde  han  ikke  maattet  bære  i  sine  fem 
og  tyve  Regeringsaar,  og  undertiden  tænkte  han,  som  alt  i 
tidligere  Aar,  alvorlig  paa  at  nedlægge  denne  byrdefulde 
Krone  og  tilbringe  sit  Livs  Aften  i  landlig  Stilhed,  i  Over- 
ensstemmelse med  sine  Tilbøjeligheder.  Forretninger  vare 
ham  ofte  ligefrem  utaalelige,  og  det  kostede  Besvær  blot 
at  formaa  ham  til  at  give  Møde  i  Troppau. 

I  denne  fortrædelige  og  modløse  Stemning  rettede 
Kongen,  kort  før  Hardenbergs  Afrejse  til  Troppau,  en  egen- 
hændig Skrivelse  til  Statskansleren  og  opfordrede  ham  til 
endnu  engang  at  udtale  sig  om  Forfatningsspørgsmaalet. 
Herved  fik  Hardenberg  det  første  bestemte  Varsel  om,  at 
Kongen  allerede  begyndte  at  mistvivle  om  Løsningen  af 
Forfatningsspørgsmaalet;  thi  med  Kommunallovgivningen 
faldt  ogsaa  Rigsstænderne ,  saafremt  en  stærk  Vilje  ikke 
optog  hele  Arbejdet  for  fra.  Kansleren  indsaa,  hvad  der 
stod  paa  Spil,  og  afsendte  som  Svar  en  udførlig  Memoire; 
han  skrev  paa  Fransk,  uden  Tvivl  fordi  han  forudsaa,  at 
Kongen  i  Troppau  vilde  drøfte  Spørgsmaalet  med  de  tvende 
Kejsere.  Endnu  engang  udviklede  han  her  Planen  for  sit 
Tokammersystem:  et  første  Kammer,  bestaaende  af  Over- 
hovederne for  de  høje  Adelsfamilier,  de  øverste  gejstlige, 
nogle  Repræsentanter  for  Adelen  og  et  bestemt  Antal  konge- 
valgte Tillidsmænd;  et  andet  Kammer  for  de  tre  Stænder, 
delte  i   tre  Forsamlinger,    som   raadsloge    særskilt   og   kun 

forenedes  ved  Hovedafstemningerne.  For  at  dæmpe  de  kon- 
servative Betænkeligheder  foreslog  hau  derhos,  at  Provins- 
Landdagene  skulde  slutte  sig  saa  nøje  som  muligt  til  de 
gamle  Territorier.  »Med  de  administrative  Forhold«  — 
saaledes  sluttede  han  —  »vilde  denne  almindelige  Stænder- 
forsamling slet  ikke  faa  noget  at  gjøre,  men  den  skal  alene 
beskæftige  sig  med  almene,  fra  Deres  Majestæt  tilstillede 
Love  og  Sager.  Den  af  Deres  Majestæt  udnævnte  Formand 
har  i  alle  Sager  Initiativet.  Møderne  ere  ikke  offentlige^ 
og  kun  Resultaterne  skulle  offentliggjøres.  Rent  militære 
Anliggender,  Politiet  og  de  udenrigske  Sager  henhøre  ikke 
under  dem.  De  kongelige  Ministre  og  Statsembedsmænd 
kunne  blot  anklages  og  drages  til  Ansvar  for  Deres  Maje- 
stæts Trone.  Paa  denne  Maade  turde  en  almindelig  For- 
samling af  Rigsstænderne  vel  bringe  Nytte,  og  under  ingen 
Omstændigheder  Skade«.  Et  Svar  paa  denne  Skrivelse  paa- 
fulgte foreløbig  ikke,  Frederik  Vilhelm  stod  nu  næppe  nok  i 
Berøring  med  sin  Kansler. 

Jo  mere  Kongen  afsondrede  sig  i  en  indesluttet  Tavs- 
hed, desto  stærkere  sporede  Hardenberg  den  unge  Kron- 
prinses Indflydelse,  der  nu  for  første  Gang  begyndte  at  gribe 
ind  i  Statens  Skæbne.  Den  naturlige,  i  kraftige  Hersker- 
familier stadig  tilbagevendende  Modsætning  mellem  Regent 
og  Tronfølger  frier  de  dynastiske  Traditioner  fra  at  synke  ned 
i  aandløs  Stillestaaen ;  denne  Modsætning  skylder  Monarkiet 
sin  Foryngelses  Kraft.  Paa  Livets  højeste  Trin  er  ingen 
Lod  saa  glædeløs  og  saa  truet  af  Fristelser  som  en  Kron- 
prins's Stilling  i  en  mægtig  Stat;  ingensteds  ægges  Mod- 
sigelsesaanden  stærkere,  ingensteds  har  man  en  stærkere 
Følelse  af  Modsætningen  mellem  Generationerne,  der  aldrig 
ganske  forstaa  hinanden.  I  Hoheuzollernes  Hus  havde 
siden  Georg  Vilhelms  og  den  store  Kurfyrstes  Dage  Tron- 
følgeren aldrig  været  ganske  af  ét  Sind  med  Regenten,  og 
hvor  stor  syntes  ikke  nu  Afstanden  mellem  den  gamle  og 
den   nye  Tid?    Paa    den    ene    Side    den    uanselige,   jævne 

Konge,  hvis  hele  Verdensanskuelse  trods  al  hans  inderlige 
Fromhed  dog  havde  sin  Kod  i  det  gamle  Aarhundredes 
Porstands- Oplysning;  paa  den  anden  Side  Romantikens 
enthusiastiske  Tilhænger,  sprudlende  af  Aand  og  Liv. 

Blandt  de  ridderlige  Kongesønner,  hvis  »Livsfylde, 
Mod  og  Højhed«  den  unge  Henrik  Heine  ikke  noksom  kan 
beundre  i  sine  Berlinerbreve,  syntes  den  ældste  dog  at  for- 
tjene Prisen.  Alverden  kaldte  ham  den  mest  aandrige  Prins 
i  Evropa,  og  hans  Lærer  Niebuhr  haabede,  at  med  ham 
vilde  en  skjønnere  Tid  oprinde  over  Tyskland,  og  alt  det 
kunde  fuldbringes,  som  endnu  blot  var  ufærdigt  og  ufuld- 
komment. Blændende,  uimodstaaelig  syntes  han  i  Under- 
holdningen, særlig  i  disse  Ungdommens  Dage,  da  han  endnu 
uden  Bitterhed  og  med  Taknemmelighed  optog  i  sig  alt, 
hvad  Jorden  bar  af  smukt  og  godt;  intet  af  den  menneske- 
lige Videns  Omraader  var  ham  fremmed,  alle  Livets  høje 
og  dybe  Sider  berørte  han  med  veltalende  Ord,  altid  aand- 
rig,  ofte  originalt.  Naar  han  talte  i  offentlige  Forsamlinger, 
henrev  han  som  en  født  Taler  alle  ved  sin  klare,  vel- 
lydende Stemme,  ved  sine  begejstrede  Tanker  og  sit  i  Formen 
fuldendte,  ædle  Sprog.  Hans  Humor  bevægede  sig  lige  saa 
frit  i  den  bitre  Sarkasme  som  i  en  uskyldig  Spøg,  og  alt 
den  Gang  plejede  Berlinerne  at  give  Kronprinsen  Skyld  for 
enhver  god  Vittighed,  der  løb  om  i  Staden.  Under  Sommer- 
festerne paa  Paafugieøen  kunde  han  i  barnlig  Jubel  støje 
og  larme  mellem  sine  Søskende  og  med  samme  Kaadhed^ 
som  da  han  i  den  lille  Have  i  Memel  sloges  med  den  unge 
Argelander.  Over  for  fremmede  viste  han  en  stærk  personlig 
Selvfølelse,  en  levende  Bevidsthed  om  sin  kongelige  Vær- 
dighed; bløde  Naturer  som  Steffens  følte  sig  ganske  over- 
vældede af  den  dristige  Sikkerhed  i  hans  Optræden;  men 
naar  han  aabnede  sit  Hjærte  for  en  ligesindet  Sjæl,  da 
strømmede  Bekjendelser  fra  hans  Læber,  en  mægtig  Strøm 
af  Kjærlighed,  Fromhed  og  Begejstring.  Hvor  højt  jublede 
Bunsen  ikke  over  »dette  kongelige  og  barnlige  Sinds«  Rigdom, 

da  han  nogle  Dage  rejste  alene  med  Prinsen  gjennem  Ita- 
lien. Da  Grev  Groben,  der  nylig  var  udnævnt  til  Prinsens 
Generalstabschef,  tiltraadte  sin  Tjeneste,  satte  Prinsen  og 
han  en  smuk  Sommeraften  sig  op  i  en  Vogn  i  Charlotten- 
burg,  og  da  man  Kl.  fem  om  Morgenen  standsede  i  Konigs- 
berg  in  der  Neumark,  var  Samtalen  ikke  et  Øjeblik  gaaet 
i  Staa,  og  den  nye  Ledsager  var  hele  Livet  igjennem  vunden 
for  sin  unge  Herre. 

Dog  denne  glimrende  Aand,  der  fængslede  saa  mange 
betydelige  Mænd  med  en  dæmonisk  Kraft,  manglede  den 
originale  skaberiske  Evne,  og  hermed  Hemmeligheden  i  al 
Menneskestorhed,  den  indre  Enhed.  Blandt  den  rige  Fylde 
af  Gaver  var  der  ikke  en  eneste  af  virkelig  genial  Mæg- 
tighed, ikke  en  eneste,  som  kunde  beherske  de  ovrige  og 
give  hele  Livet  en  bestemt  Retning.  I  Historiens  Spejl 
fremtræder  hans  Karakter  ikke  som  et  Malmbillede,  sammen- 
smeltet af  mange  Metaller,  men  som  et  sindrig  sammenføjet 
Mosaikmaleri.  Siden  den  store  Kurfyrstes  Dage  beroede 
Hohenzollernes  Herskerstorhed  paa  det  ene  Punkt,  at  de 
alle,  de  store  som  de  smaa,  vare  helstøbte  Mennesker,  der 
under  de  tyske  Forholds  Virvar  forfulgte  et  klart  opfattet 
Maal  med  sej  Udholdenhed;  selv  i  Frederik  den  stores 
tvespaltede  Aand  var  den  tyske  Statsmand  jo  ulige  stærkere 
end  den  franske  Skjonaand.  Nu  for  forste  Gang  optraadte 
imidlertid  ogsaa  i  dette  Kegenthus  en  problematisk  Karakter, 
fuld  af  Modsigelser,  hvem  den  tragiske  Skæbne  var  forbeholdt 
at  blive  en  Gaade  for  sig  selv  og  for  Verden,  at  miskjende 
sin  Tid  og  at  miskjendes  af  den,  en  ægte  tysk  Natur,  hvis 
Fylde  af  Tanker  desto  værre  lamtnede  den  raske  Beslutning, 
en  Fyrste,  som  mægtede  at  vække  de  højeste  Forventninger, 
men  ikke  at  fyldestyfjøre  nogen  fuldt  ud. 

For  hans  videnskabelige  Dannelse  var  der  serget  med 
Forstand.  Niebuhr  havde  indviet  ham  i  Statsvidenskaberne, 
Wolzogen  i  Krigshistorien.  Dog  ingen  af  hans  tvende  Op- 
dragere,   hverken   den   milde  Theolog  Delbruck  eller  senere 

Hofmanden  Ancillon,  havde  mægtet  ved  en  stræng  Tuojt  at 
bøje  FMnsens  egenraadige  Sind  til  Selvbeherskelse.  Ikke 
just  at  han  nogen  Sinde  bukkede  under  for  Hoffernes  simple 
Fristelser:  han  blev  hele  sit  Liv  igjennem  ikke  blot  moralsk 
stræng,  men  ogsaa  inderlig  ren,  gjennemgaaende  en  Idealist, 
med  hele  sit  Sind  rettet  mod  Livets  evige  Goder.  Hvad 
han  manglede,  var  denne  Aandsligevægt,  der  er  vanskeligst 
at  vinde  for  den  rigtbegavede,  men  for  hvem  det  ogsaa  er 
den  første  Betingelse  for  at  tfdrette  noget  stort.  Som  en 
Sommerfugl  floj  hans  Aand  fra  Blomst  til  Blomst  over  den 
ideale  Nydelses  vidtstrakte  Enge.  Han  var  aldrig  mere 
lykkelig,  end  naar  en  »guddommelig  Sommernatsdrøm« 
fængslede  ham;  naar  han  drømte  om  Hellas  eller  den  evige 
Stad  eller  om  den  almindelige  evangeliske  Kirkes  Enhed, 
da  udmalede  han  sine  Længsels- Billeder  med  saa  glødende 
Farver,  at  han  sluttelig  næppe  kunde  skjelne  Drøm  fra 
Virkelighed.  Da  han  første  Gang  kom  til  Rom,  følte  han 
sig  strax  som  hjemme,  saa  levende  havde  han  alt  i  sine 
Drømme  skuet  Amtitheatret,  Obeliskerne  og  Peterskirken. 
For  en  saa  mangesidig  og  en  saa  ustadig,  vidtsvævende 
Aand  laa  Dilettanteriets  Fare  meget  nær,  og  ligesom  saa 
mange  Digtere  af  den  romantiske  Skole  langt  mere  vare 
aandrige  Kjendere  end  skaberiske  Kunstnere,  saaledes  fandt 
denne  Romantikens  Statsmand  sit  Kald  snarere  i  at  vække 
nye  Tanker  end  i  at  udforme  og  realisere  dem. 

Den  stærkeste  Kraft  i  hans  Sjæl  var  den  religiøse 
Følelse.  Fuld  fortrolig  med  Dogmatiken  og  Kirkehistorien 
bøjede  han  sig  ydmyg  for  den  kristne  Aabenbaring:  Uden 
et  personligt  Samkvem  med  Herren  og  Frelseren  tyktes 
Livet  ham  ikke  den  Møje  værd  at  leve;  naar  en  hellig 
Andagt  gjennem bævede  ham,  var  det  undertiden,  som  om 
hans  Yndlingsbog,  Salmerne,  talte  ud  af  ham,  som  en 
Klang  fra  Davids  Harpe  gav  Gjenlyd  fra  hans  begejstrede 
Ord;  han  haabede  paa  den  Tid,  da  den  kristne  Tro  vilde 
betvinge   den  vide  Jord,    og   én  Kirke  overalt   herske,    den 

evangeliske,  uden  synligt  Overhoved,  men  fri  og  vid  nok  til 
at  taale  forskjellige  Bekjendelser;  da  skulde  Biskopperne 
igjen  alle  trone  paa  deres  gamle  Sæder  og  Diakonernes  old- 
kristelige  Embede  igjen  oplives.  Intet  tyktes  ham  mere 
afskyligt  end  Trostvang  eller  en  Sammenblanding  af  gejst- 
lige og  verdslige  Ting;  han  tænkte  endnu  at  kunne  opleve 
de  Dage,  da  han  selv  vilde  kunne  tilbagelevere  den  overste 
Bispemyndighed  i  Kirkens  Haand,  og  han  lagde  intet  Dølgs- 
maal  paa,  at  han  ansaa  den  evangeliske  Kirkes  nuværende 
Forfatning  blot  for  en  Overgangstilstand.  »Siden  Kong 
Frederik  II.'s  Tid«  —  saaledes  skrev  han  i  disse  Dage  — 
»har  man  søgt  i  den  gejstlige  kun  at  se  Statstjeneren,  og 
denne  ulyksalige  Forkerthed  tilskriver  jeg  for  største 
Delen  saa  mange  (!)  af  vore  gejstliges  ugejstlige  Liv«. 
Dette  Kirkefrihedens  Idealbillede  sysselsatte  Kronprinsen  i 
hans  bedste  Timer;  det  Spergsmaal,  hvorledes  den  suveræne 
Stat  skulde  kunne  hævde  sig  ved  Siden  af  denne  frie  Kirke, 
kom  for  ham  først  i  anden  Række. 

Denne  stærke  religiøse  Følelse  stod  i  uadskillelig  For- 
bindelse med  Frederik  Vilhelms  kunstneriske  Begavelse. 
Mange  tog  ham  helt  og  holden  blot  for  en  Kunstnernatur; 
dog  hvorledes  skulde  Hoffets  Opdrageiso  vel  have  kunnet 
byde  ham,  hvad  der  for  Kunstneren  er  Livsbetingelsen: 
Natur  og  Frihed?  Han  havde  set  for  meget  af  det  skjønne, 
og  med  salig  Henrykkelse;  men  Haandværkets  gyldne  Jord- 
bund, hvoraf  den  sunde  Kunst  spirer  frem,  kjendte  han 
intet  til,  og  den  rette  Kunstnerglæde,  den  glade  Fodvan- 
dring med  Ranslen  paa  Nakken,  var  Kongesønnen  nægtet. 
I  hans  kunstneriske  Forsøg  kom  da  ogsaa  snart  Spor  af 
Overforfinelse  til  Syne ;  hans  Byggeplaner  og  Tegninger  vare 
til  Hobe  ejendommelige,  mange  i  høj  Grad  smagfulde,  men 
mange  ogsaa  besynderlige  og  overlæssede  med  aandrige 
Motiver,  som  ikke  frembragte  noget  samlet  Indtryk.  Heller 
ikke  hans  æsthetiske  Domme  holdt  sig  fri  for  denne  Hæld- 
ninsr    til    Særhed;    ethvert    fremdukkende  Talent    viste    han 

venlig  Deltagelse,  og  han  gik  ind  paa  Schinkels  Planer  med 
en  Forstaaelse,  som  satte  Mesteren  i  Forbavselse;  med  enthu- 
siastisk  Iver  drev  han  paa  Marienburgs  Gjenopforelse,  og^ 
det  vilde  være  ham  en  Fest,  naar  han  engang  kunde  sende 
sin  Niebuhr  til  Grækenland  for  at  udgrave  de  Mesterværker 
af  græsk  Kunst,  som  dér  endnu  slumrede  i  Jorden.  Blandt 
alle  Tiders  Kunstværker  foretrak  han  alligevel  Basilikaerne 
i  Ravenna,  hine  alvorlige  Bygninger,  der  rejste  sig  paa 
Grænsen  mellem  tvende  Tidsaldere  og  vel  kunne  være  ær- 
værdige og  i  historisk  Henseende  lærerige,  men  som  en 
jævn,  ædruelig  Sans  aldrig  kan  finde  virkelig  smukke;  dog 
her  følte  han  sig  lykkelig,  i  den  ensomme  Apollinariskirke,, 
hvor  den  oldkristne  Kunsts  hellige  Billeder,  stive  og  høj- 
tidelige, stirre  ned  fra  Væggenes  Guldgrund;  i  denne  dæm- 
rende Verden  saae  han  Hedenskab  og  Kristendom,  Øster- 
og  Vesterleden,  Gother,  Byzantinere  og  Romere  fantastisk 
spille  mellem  hverandre  for  sine  anende  Blikke. 

Sine  politiske  Anskuelser  havde  han  tilegnet  sig  i  sin 
Ungdoms  Lidelsesaar;  derfor  vare  de  fast  sammenvoxedo 
med  hans  hele  Væsen.  Aldrig  forglemte  han,  hvorledes 
hans  Moder,  den  uudsigelig  elskede,  engang  paa  Schwedts 
Slotstrappe  havde  meddelt  Sønnerne  Rædselsbudskabet  fra. 
Jena,  og  hvorledes  hun  senere  havde  lagt  dem  paa  Hjærte 
at  føre  den  preussiske  Kaarde  for  at  hævne  deres  ulykke- 
lige Brødre,  Østerrigerne.  Alle  de  Ydmygelser,  hans  Fader 
havde  lidt  af  den  overmodige  Sejrherre,  vare  uudslettelig 
indgravede  i  Sønnens  Hjærte;  ganske  forgjæves  havde  Im- 
peratoren  ved  Sammenkomsten  i  Dresden  1812  spillet  den 
godmodige  Onkel  og  fortalt  Prinsen,  hvor  meget  han  lignede 
Frederik  den  store.  For  Arvingen  til  don  preussiske  Krone 
gik  og  gjaldt  Napoleon  kun  som  Revolutionens  Helt,  som 
en  Repræsentant  for  hin  »Løgnens  Aand«,  der  med  For- 
nægtelse af  Tro  og  Ret  havde  druknet  Evropas  gamle,, 
lykkelige  Orden  i  et  Hav  af  Blod  og  Taarer,  og  Prinsen 
havde    næppe  Ancillons  Lærdomme  Behov    for   at  styrkes  i 

denne  Dora.  I  denne  Stemning  tog  han  Del  i  Befrielses- 
krigene og  lagde  ikke  Mærke  til,  at  de  opvaagnende  Nationer 
i  Bonaparte  hadede  Despoten,  at  de  af  Sejren  ikke  ventede 
de  gamle  Tilstandes  Tilbagekomst,  men  Folkefrihedens 
ubestemte  Lykke.  Nu  stod  det  atter  oprejst,  dette  gamle 
Kongedømme  af  Guds  Naade,  og  Revolutionens  Drage  laa 
bunden  foran  det  kristelige,  legitime  Monarkis  blanke  Skjold. 
Aldrig  maatte  en  Usurpator  igjen  bestige  den  hellige  Lud- 
vigs Trone,  og  endnu  i  mange  Tider  maatte  de  fire  Magters 
Forbund  vedblive  at  bestaa  under  Ledelse  af  den  vise 
Metternich,  hvem  Kronprinsen  nærede  en  ubegrænset  Ære- 
frygt for.  Saaledes  kunde  efter  de  sidste  Aars  store  Skib- 
brud maaske  dog  atter  noget  gjenoprettes  af  den  kristelig- 
germanske Verdens  gamle  Former. 

Af  det  gamle  hellige  Rige  havde  Prinsen  udkastet  sig 
et  Billede,  der  var  lige  saa  aandfuldt  og  farverigt,  men 
ogsaa  lige  saa  vilkaarligt  som  de  fortryllende  Skildringer 
hos  den  romantiske  Sværmer  Novalis  om  »hine  skjønne,  glim- 
rende Tider,  hvor  Evropa  var  et  kristeligt  Land,  hvor  én 
Kristendom  beboede  denne  menneskelig  formede  Verdensdel«. 
Han  tænkte  sig  en  Kejser  af  det  gamle  Arvehus,  frit  valgt 
af  sine  durchlauchtige  Fæller,  og  han  kunde  ikke  for^aa, 
hvorfor  Kurfyrst-Kæmneren  af  Brandenburg  ikke  ogsaa  nu, 
trods  sin  kongelige  Titel,  skulde  kunne  række  hans  kejser- 
lige Majestæt  det  gyldne  Bækken.  Under  Kejseren  skulde 
da  komme  »de  frie  Fyrster  over  frie  Folk« ;  overalt  en 
mægtig  Adel,  der  faderlig  regerede  sine  Bønder  og  gjorde 
Udslaget  paa  de  trofaste  Landdages  Meder;  endelig  Borger- 
skabet, inddelt  i  Lav  og  glad  ved  sine  gamle  Lavsskikke. 
Ved  slige  Drømme  hang  hans  Hjærte.  Han  levede  i  de 
Tider,  som  vare  svundne.  Han  saae  Lausitz's  Tyr  og  Jiilichs 
Løve,  Cleves  Kløverblad  og  alle  de  pommerske  Hertug- 
dømmers hvide,  røde  og  grønne  Gribbe,  en  glimrende 
Vrimmel  af  gamle  historiske  Landskaber,  forenede  under 
den  sorte  Ørns  Vinger,   og  tænkte  nu   at  gjenoprette  denne 

Fylde  af  historisk  Liv,  og  i  ethvert  af  Rigets  Landskaber 
at  gjenoplive  Adskillelsen  efter  Stænder.  Han  blev  aldrig 
træt  af  overalt  i  Hjemmet  at  opsøge  Steder  for  de 
store  Minder  eller  Spor  af  gammel  Skik  og  Brug.  Snart 
besøgte  han  i  Markerne  Ascaniernes  Grave  eller  i  Quedlin- 
burg  Sachserkongernes  Vugge;  snart  tog  han  til  Takke  ved 
en  westfalsk  Sognefogeds  Bord  og  glædede  sig  over  de 
gamle,  uforfalskede  Keruskersæder;  med  særlig  Forkj ærlighed 
dvælede  han  dog  ved  Rhinen  og  i  det  egentlige  Preussen, 
i  den  gothiske  Domkirke  og  i  den  tyske  Ordens  storslaaede 
Borghaller. 

Ved  Siden  af  slige  Billeder  paa  gammel  tysk  Herlighed 
havde  hans  Hjærte  kun  ringe  Plads  for  et  levende  preussisk 
Sindelag.  Kong  Frederiks  daadskraftige  Genius  havde  vidst 
at  lægge  sig  den  tyske  Histories  Udvikling  saaledes  til 
rette,  som  om  den  i  de  tvende  sidste  Aarhundreder  i  for- 
gjæves  Tilløb  stadig  kun  havde  tilstræbt  ét  Maal,  der  nu 
endelig  skulde  naas  ved  de  schlesiske  Krige.  For  denne 
unge  Prins's  Kunstnerøjne  formede  Billedet  af  den  fædrene 
Fortid  sig  imidlertid  saa  vidunderligt  og  saa  prægtigt,  at  Nu- 
tidens Stat  og  de  stolte  Forhaabninger  om  preussisk  Fremtid 
næsten  forsvandt  ved  Siden  heraf.  Kronprinsen  var  først 
og  fremmest  en  legitim,  kristelig  Fyrste,  derpaa  en  Tysker, 
og  sluttelig  en  Preusser.  Vel  følte  han  sig  lykkelig  over, 
at  han  engang  som  den  syttende  skulde  slutte  sig  til  den 
lysende  Række  af  sexten  Kurfyrster  og  Konger;  men  paa 
Befrielseskrigene  nær  kunde  Preussens  Annaler  kun  opvise 
faa  Blade,  han  kunde  betragte  med  ublandet  Glæde.  Dette 
fuldstændig  moderne,  verdslige  Kongedømme  havde  rejst  sig 
under  Kamp  med  det  østerrigske  Arverige  og  Rigsforfatningens 
løgnagtige  Formler,  under  Kamp  med  kj ævlende  Theologers 
Herskesyge,  under  Kamp  med  Landskabernes  Seperatlyster 
og  Stændernes  Tøjlesløshed.  Ingen  af  hans  store  Aner  stod 
Prinsens  Hjærte  rigtig  nær;  Frederik  Vilhelm  L's  Raahed 
frastødte  ham,    og  hvor  oprigtig  han   end   ærede  Frederiks 

personlige  Storhed,  havde  han  dog  kun  lidet  til  fælles  med 
denne  kongelige  Fritænkers  Ideer,  han,  som  først  havde  vovet 
at  løse  den  tyske  Dualisme,  medens  denne  hans  Efterfølger 
ikke  troede  at  kunne  ønske  Nationen  noget  skjønnere  end 
netop  denne  fredelige  Tvedeling  af  Herredømmet. 

Heller  ikke  det  preussiske  Kongedømmes  tvende  kraf- 
tigste Støtter  forstod  han  ganske  at  sætte  Pris  paa.  Em- 
bedsvæsenet  med  dets  ensformige  Orden  var  ham  kjed- 
sommeligt,  Omgangen  med  de  gamle  Gehejmeraader  holdt 
han  kun  lidet  af;  han  domte  om  Formalismen  ved  det 
grønne  Bord  med  en  Skarphed,  han  ikke  anvendte  over  for 
Adelshovmodets  Synder,  og  af  alle  Videnskaber  var  vel 
ingen  |ham  saa  fremmed  som  Retsvidenskaben,  om  end- 
skjønt  han  med  Deltagelse  fulgte  sin  Ven  Savignys  aandrige 
retshistoriske  Forskninger.  Fra  Armeen  var  han  fuldstændig 
skilt  ved  sine  umilitæriske  Tilbøjeligheder.  Vel  talte  han 
med  Stolthed  om  denne  Hær,  »den  første  i  Verden«,  og 
forsikrede  ofte:  jeg  føler  mig  helt  og  holden  som  preussisk 
Officer.  Ogsaa  paa  Valpladsen  havde  han  lagt  Kjækhed 
for  Dagen  og  engang  midt  under  Kugleregnen  med  Rolighed 
svaret  sine  Officerer,  der  mindede  ham  om  Forsigtighed: 
»Naa,  hvad  saa?  saa  bliver  min  Broder  Vilhelm  Kronprins«. 
Efter  Krigen  førte  han  Overbefalingen  over  det  pommerske 
Armékorps  og  lærte  meget  af  sin  aandrige  militære  Led- 
sager, Oberst  Schack,  Yorks  alt  for  tidlig  afdøde  Yndling. 
Man  lagde  imidlertid  snart  Mærke  til,  at  Tjenestens  Punkt- 
lighed og  Ensformighed  faldt  Prinsen  besværlig.  Aaben- 
hjærtige  Generaler  indrømmede,  at  han  ikke  rigtig  forstod 
at  omgaas  med  gamle  Soldater,  og  de,  som  kjendte  ham 
nærmere,  vidste  helt  vel,  at  han  afskyede  Krigen,  og  at 
Hohenzollernes  Fredskjærlighed  (!)  alt  for  stærkt  beherskede 
denne  Søn  af  Huset.  Med  de  Officerer,  han  foretrak,  C.  v. 
Roder,  GrSben,  W^illisen,  L.  v.  Gerlach,  havde  han  langt 
mere  fælles  kirkeligt-politisk  Sindelag  end  militært  Kamme- 
ratskab til  fælles. 

Kronprinsen  foragtede  den  bureaukratiske  Tvang,  og 
da  han  ytrede  sig  med  stor  Frimodighed  om  Politiets 
Ængstelighed  og  Forvaltningens  Misgreb,  kom  han  hos 
halvkyndige  let  i  Ry  for  Liberalisme;  hans  Onkel,  den  stive 
Højtory  Ernst  Avgust  af  Cumberland,  beskyldte  ham  endog 
for  jakobinske  Tilbøjeligheder.  Selv  var  han  ingenlunde 
til  Sinds  simpelthen  at  dæmme  op  for  Tidens  Strøm;  han 
troede  sig  meget  mere  kaldet  til  en  vis  Mægling  mellem 
de  tvende  extreme  Partier,  som  rystede  Verden,  og  han 
karakteriserede  gjærne  sin  Stilling  med  det  Udsagn  af  de 
Maistre:  »Vi  ville  hverken  Revolutionen  eller  Modrevolu- 
tionen, men  det  modsatte  af  Revolutionen«.  Dog  Gneisenau 
skrev  til  Hardenberg:  »Kronprinsen  vil  hellere  stemme 
Vandene  op  mod  deres  Kilder  end  regulere  deres  Løb  nede 
paa  Sletten«,  og  hans  Feltherreblik  saae  skarpere  end 
Frederik  Vilhelms  Selverkjendelse.  Niebuhrs  og  Savignys 
politiske  Ideer  bleve  lærvillig  optagne  af  Prinsen,  men  saa 
længe  omformede  af  hans  opvakte  Sinds  historiske  Længsel, 
at  han  sluttelig  stod  den  liberale  Verden  langt  fjærnere 
end  hans  jævne  Fader.  Kongen  havde  aldrig  været  bange 
for  at  vove  hin  »Revolution  i  den  gode  Forstand«,  hin 
sociale  Omvæltning,  der  dog  havde  meget  til  fælles  med  de 
berygtede  »Ideer  af  89«,  og  han  holdt  ogsaa  nu  fast  ved 
Grundtankerne  i  den  moderne  Statseiihed  og  Rets-Lighed, 
hvorvel  mange  af  Tidens  Fremtoninger  fyldte  ham  med  Be- 
kymring. Tronfølgeren  hadede  derimod  Revolutionen,  og  han 
saae  i  den  en  Mørkets  Aand,  som  maatte  forsvinde  af  Hi- 
storien, skjønt  den  alt  længst  med  sin  Jærngriffel  havde 
indprentet  sit  Navn  i  Evropas  Annaler. 

Han  nærmede  sig  mere  og  mere  Hallers  og  dennes 
Elevers,  Brødrene  Gerlachs  Anskuelser.  Han  kom  saaledes 
i  en  lige  saa  tragisk  Modsigelse  med  Aarhundredets  fremad- 
skridende Tanker  som  i  fordums  Tider  hans  Forfader, 
Joachim  L,  hvem  han  ogsaa  lignede  paafaldende  i  Ansigts- 
træk,    Hvor  grundforskjellige  de  tvende  Karakterer  end  ved 

et  første  Blik  skulde  synes,  den  haarde,  praktisk  ædruelige, 
snæverhj ærtede  Joachim  og  hans  begejstrede,  kjærligheds- 
fulde,  utrættelig  velgjørende  Efterkommer:  det  aandelige 
Hovmod,  Undervurderingen  af  en  kæmpende,  gjærende  Tids 
levende  Kræfter  var  fælles  for  dem  begge.  Ligesom  Joa- 
chim engang  fra  sin  kanoniske  Lærdoms  faste  Borg  med 
Hovmod  skuede  ned  paa  den  plumpe  wittenbergske  Munk, 
der  dristede  sig  til  at  ødelægge  saa  mange  Aarhundreders 
kunstfærdige  Bygning,  saaledes  vilde  Frederik  Vilhelm  i  de 
mægtig  fremstrømmende  liberale  Ideer  ikke  se  andet  end 
Dunihed  og  Ondskab.  Visselig  var  hans  samlede  Opfattelse 
af  Staten  mere  dybsindig  og  i  Grunden  ogsaa  mere  frisindet 
end  den  liberale  Fornuftrets  flove  Doktrin,  og  han  dømte 
ogsaa  mere  korrekt  om  mange  enkelte  politiske  Spergsmaal 
end  sine  Modstandere:  han  fattede  Skrøbeligheden  ved  en 
Partistilling,  der  beroede  paa  Meninger,  og  ikke  paa  reelle 
Interesser,  og  han  skuffede  sig  aldrig  med  Hensyn  til  Vær- 
dien af  Frankrigs  saa  højt  beundrede  konstitutionelle  Fri- 
heder. Dog  han  saae  ikke,  at  der  bag  de  liberale  Kammer- 
taleres  og  Publicisters  ofte  saa  aandløse  Ideer  stod  en 
livskraftig,  social  Magt,  der  havde  Fremtiden  for  sig,  Na- 
tionens Mellemstand,  hvis  Rigdom  og  Dannelse  voxede  med 
hvert  nyt  Fredsaar.  Det  undgik  ham,  at  den  samme  Hi- 
storiens Magt,  som  engang  havde  skabt  den  gamle  Inddeling 
efter  Stænder,  alt  tre  Aarhundreder  tilbage  havde  fortrængt 
den  første  Stand,  Kieresiet,  fra  dens  Magtstilling  og  siden 
uopholdelig  arbejdede  paa  ogsaa  at  mildne  de  øvrige  Mod- 
sætninger mellem  Stænder.  Og  ligesom  engang  Joachim  med 
al  sin  Klogskab  og  Strænghed  ikke  kunde  forhindre,  at  den 
evangeliske  Lære  strax  efter  hans  Død  holdt  sit  Indtog  i 
Markerne,  var  den  endnu  haardere  Skæbne  forbeholdt  hans 
Efterkommer,  at  han  selv  maatte  aabne  de  saa  dybt  for- 
agtede konstitutionelle  Ideer  Adgangen  til  sin  Stat. 

Hvo  kan  uden  Smerte   betragte  dette  Billede  af  en  til 
et  Martyrium  udkaaret  Fyrste?     Han  syntes  baaren  til  alt 

herligt,  Naturen  havde  med  Ødselhed  udrustet  hans  Hoved 
og  Hjærte;  kun  hine  simple,  massive  Gaver,  som  danne 
Statsmanden,  bleve  ham  nægtede.  Han  manglede  Sans  for 
det  virkelige,  der  ser  Tingene,  som  de  ere;  han  manglede 
den  jævne  Menneskeforstand,  der  nøjagtig  rammer  det  væ- 
sentlige. Hvor  vanskeligt  faldt  det  ikke  denne  Talens 
Mester,  hvis  Ord  bestak  saa  mange,  i  sine  Memoirer  og 
Breve  bestemt  at  sige,  hvad  han  egentlig  vilde?  Ved 
sammenhobede  Udraabstegn  og  dobbelte,  trefoldige  Under- 
stregninger søgte  han  at  fuldstændiggjøre,  hvad  han  trods 
sin  sjældne  Magt  over  Sproget  ikke  kunde  finde  Udtryk  for; 
en  klar  Aand  behøver  ikke  slige  Krykker,  fordi  den  ved 
sine  Sætningers  Bygning  tvinger  Læseren  til  rigtig  at  be- 
tone Ordene.  Han  manglede  ogsaa  den  frejdige  Viljes  Magt. 
Hans  Officerer  mærkede  snart,  at  han  ikke  forstod  at  be- 
fale, at  hans  Bud  bleve  slet  adlydte.  Hans  Stemning  sprang 
brat  om  fra  godmodig  Hengivelse  til  en  opbrusende  Hef- 
tighed, og  hans  blændende  Vid  mindede  ofte  om  Hamlets 
daadløse  Humor.  Slige  Betænkeligheder  bleve  alt  den  Gang 
lydelige;  General  Wolzogen  sammenfattede  dem  med  en 
høfiig  Omskrivelse:  Sikkerlig,  han  er  et  Geni,  men  jeg  be- 
tvivler, at  Preussen  kan  bære  et  Geni.  For  os  efterlevende 
kommer  hertil  endnu  et  gaadefuldt,  pathologisk  Moment, 
som  den  frimodige  Historiker  vel  kun  kan  berøre,  men  ikke 
ganske  fortie.  Det  er  muligt,  at  hin  uhyggelige  Sygdom, 
som  mod  hans  Livs  Aften  hyllede  denne  rigt  begavede 
Aand  i  sit  natlige  Slør,  alt  i  tidligere  Aar  momentvis  har 
bebudet  sit  Komme,  og  utvivlsomt  er  det,  at  i  det  mindste 
efter  1848  indtraadte  der  Vendinger  i  Frederik  Vilhelms 
Liv,  som  næppe  lade  sig  forklare  anderledes  end  vod  en  øje- 
blikkelig Aandsfraværelse.  De  første  Spor  til  denne  skrække- 
lige Hjemsøgelse  ville  vel  stadig  forblive  hyllede  i  Mørke. 
Paa  denne  Tid  gik  tvende  nye  politiske  Skrifter  deres 
Gang  i  Preussens  stokkonservative  Kredse.  Statsvidenska- 
bernes Regenerator  drog  nu  Konsekvenserne  af  de  alminde- 

lige  Sætninger  i  sit  store  Værk  og  opsagde  i  sit  Skrift 
»om  den  spanske  Cortes- Forfatning«  alle  konstitutionelle 
Bestræbelser  Freden  saa  skaanselslest,  at  Myndighederne 
i  hans  Fædreland  holdt  det  for  raadeligst  at  forbyde  Bogen; 
men  da  den  spanske  Sendemand  krævede  det  samme  Forbud 
ogsaa  udstedt  i  Østerrige,  gav  Metternich  ham  det  rolige 
Svar :  Man  skulde  først  forbyde  den  spanske  Presses  Angreb 
paa  Østerrige.  Og  han  havde  virkelig  Grund  til  at  beskytte 
denne  Berner;  thi  de  liberale  doktrinæres  Ideal  var  aldrig 
blevet  mishandlet  med  større  Grusomhed.  Hvis  der  nu  blot 
ogsaa  havde  været  en  Smule  historisk  Retfærdighed  parret 
med  denne  Godtkjebs-Kritik  over  de  radikale  Daarskaber; 
men  der  fandtes  intet  Ord  om,  at  denne  monarkiske  For- 
fatning var  opstaaet  paa  en  Tid,  da  Kong  Ferdinand  troløst 
havde  forladt  sit  Folk;  intet  Ord  om  den  restavrerede  De- 
spotismes himmelraabende  Skjændselsgjerninger,  der  havde 
ægget  det  kongetro  Folk  til  Raseri.  Kun  »dette  Lav  af 
Sofister,  denne  mægtige  Sekt,  der  i  Frankrig  lader  Tron- 
følgeren myrde«,  har  bragt  denne  Grundlov  i  Stand,  ikke 
for  dennes  egen  Skyld,  men  for  at  grundlægge  sin  egen 
Suverænitet  —  de  samme  Literatori,  som  ogsaa  i  Tyskland 
skrigende  og  skrivende  rokke  ved  Tronerne.  Haller  veg  end 
ikke  tilbage  for  aabenlyst  at  prædike  Mened:  en  Ed,  der 
forpligter  Kongen  til  at  foragte  alle  guddommelige  og 
menneskelige  Love,  er  en  Skandale,  en  P'orhaanelse  af  Gud 
og  følgelig  ikke  forpligtende.  Samtidig  udtalte  han  derhos, 
at  hans  Stat  »efter  Guds  Vilje«  ene  og  alene  var  et  Sam- 
fund efter  Privatretten  og  skulde  give  Afkald  paa  alle 
Kulturformaal ;  han  forkastede  den  almindelige  Skattepligt, 
Udskrivningen,  Statsskolen  og  klagede:  »saaledes  fratager 
Sekten  os  samtidig  Ejendom,  Legeme  og  Sjæl  I«  Sluttelig 
henvendte  han  sig  til  Evropas  Konger,  særlig  til  de  tyske: 
»Flyer  Ordet  Konstitution;  det  er  Giften  i  Monarkierne, 
thi  det  forudsætter  et  demokratisk  Grundlag,  organiserer 
den   indre   Krig   og  skaber    tvende  Elementer,    der  kæmpe 

mod  hinanden  paa  Liv  og  Død«.  Kun  »Land-  eller  Pro- 
vincialstænder,  saaledes  som  Naturen  skabte  dem«,  passe 
sig  for  Monarkiet,  paa  det  at  Ideens  Magt  kan  forherliges 
ved  fri  og  glad  Samstemning  fra  de  trofaste,  umiddelbare 
Undersaatter.  Ogsaa  et  Hib  til  de  preussiske  Kronfidei- 
kommisser  fandt  her  sin  Anbringelse:  »Sælger  hine  Stam- 
godser  fra  Fortiden ;  de  ere  ikke  til  Prydelse  for  eders  Hus«. 
Fremfor  alt  dog:  »Krig,  hellig  Krig  mod  Sofisterne,  som 
ved  deres  Grundsætninger  og  Forbindelser  have  udsondret 
sig  selv  fra  eders  Folk!«  Enhver  af  disse  Sætninger  syntes 
beregnet  paa  jvoldsomt  at  udvide  Kløften  mellem  de  tyske 
Partier,  og  Haller  har  virkelig  mere  end  nogen  anden  Pu- 
blicist bidraget  til  at  forgifte  Tysklands  politiske  Liv. 

Saa  fanatiske  Grundsætninger  kunde  Kronprinsen  ganske 
vist  ikke  uforbeholdent  tilegne  sig;  den  frække  Lovprisning 
af  Meneden  maatte  virke  frastødende;  men  desuagtet  fattede 
han  ikke,  at  denne  Restavrator,  som  fuldstændig  forkastede 
de  tre  store  preussiske  Borgerpligter,  Værne-,  Skatte-  og 
Skolepligten,  heller  ikke  havde  nogen  Anelse  om  den 
preussiske  Stats  Livsbetingslser.  Forskj  ellen  mellem  natur- 
betingede Landsstænder  og  de  demokratiske  Konstitutioner 
tiltalte  ham,  og  han  troede  for  fulde  Alvor  paa  Tilværelsen 
af  en,  over  hele  Evropa  forgrenet  Sofistsammensværgelse. 
Da  Haller  udgav  sin  rasende  Libel,  stod  hans  Navn  netop 
i  høj  Ære  i  Kronprinsens  Palads,  ja  det  synes  en  Kjends- 
gjerning,  at  man  i  Hof  kredsene  alvorlig  har  paatænkt  at 
kalde  den  store  Berner- Patricier  til  Paris.  Til  alt  Held 
rygtedes  snart  Hallers  Frafald  fra  den  protestantiske  Kirke, 
og  nu  turde  ingen  mere  tale  til  Kongen  om  hans  Udnæv- 
nelse. Heller  ikke  Kronprinsen  havde  længere  taalt  Re- 
gtavratoren  i  sin  Omgivelse,  thi  den  evangeliske  Kirke  var 
og  blev  ham  hellig,  hvorvel  han  kom  mange  af  Katholi- 
cismens  Tanker  stærkt  i  Møde. 

Endnu  fjærnere  fra  det  protestantiske  Nordens  Tanke- 
verden stod  Grev  de  Maistres  Skrift:  »Om  Paven«,  en  Bog, 

der  var  affattet  allerede  for  otte  Aar  siden,  muligvis  til 
Czar  Alexanders  Omvendelse,  men  først  off'entliggjordes 
1819  i  Paris  og  nu  blev  bekjendt  i  Tyskland;  det  er  vist- 
nok den  nyere,  ultramontane  Publicistiks  bedste  Arbejde, 
skrevet  med  Mesterskab,  ubønhørlig  konsekvent  i  sine  Slut- 
ninger og  af  en  Overbevisningens  Varme,  der  tvang  selv 
Modstanderne  til  Agtelse.  Tydelig  og  rent  ud  opstilledes 
her  den  frygtelige  Lære  om  den  pavelige  Ufejlbarhed  —  en 
Doktrin,  der  med  logisk  Nødvendighed  fulgte  af  den  ro- 
merske Kirkes  Udvikling,  men  hidindtil  ikke  ret  havde 
vovet  sig  frem.  Da  enhver  menneskelig  Lov  er  ufuld- 
kommen og  trænger  til  Undtagelser,  maa  der  existere  en 
ufejlbar  højeste  Magt,  udrustet  med  Retten  til  at  binde  og 
løse.  Derfor  knytter  et  Lydighedens  Baand  alle  legitime 
Monarker  til  den  hellige  Stol,  Voldgiftsmanden  i  Staternes 
Verden,  og  kun  paa  den  katholske  Fromheds  Grund  er  et 
sundt,  politisk  Liv  tænkeligt.  Hvad  brød  denne  politiske 
Sværmer  sig  om  den  ubestridelige  Kjendsgjerning,  at  den 
politiske  Udvikling  hos  de  protestantiske  Folk  hidindtil  var 
gaaet  saa  temmelig  rolig  for  sig,  medens  Revolutionen  var 
født  i  det  katholske  Frankrig  og  med  sine  Krampetræk- 
ninger hjemsøgte  de  katholske  Lande,  saaledes  for  Tiden 
Sydevropas  tvende  Halvøer?  Han  havde  for  sin  Mening 
den  dialektiske  Kraft  i  den  Sætning:  Hvo,  der  nævner  Av- 
toritet,  han  nævner  Paven,  eller  han  nævner  slet  intet. 

Angsten  for  Revolutionen  beherskede  imidlertid  saa 
fuldstændig  de  tyske  Hoffer,  at  mangen  a andrig  Protestant 
svor  til  den  klerikale  Savoyards  Fane  uden  at  bemærke, 
hvor  fast  enhver  Sætning  i  denne  vel  sammentømrede 
Lærebygning  bang  sammen  med  den  pavelige  Ufejlbarhed. 
Gentz,  som  i  sit  Væsens  Inderste  dog  var  og  blev  en 
Kantianer,  erklærede  de  Maistres  Skrift  for  A århundredets 
første  Bog  og  udbrød  henrykt:  >det  er  min  Mand!«  Enkelte 
af  den  aandrige  ultramontane  Forfatters  blændende  Para- 
doxer  bleve   med  Jubel   gjentagne  i  den  fornemme  Verden, 

saaledes  det  berømte  bevingede  Ord,  der  næsten  ordret  faldt 
sanomen  med  Hallers:  Fyrsterne  have  deres  Folk  blot  at 
takke  for  den  tomme  Glans,  men  Folkene  have  deres  Fyrster 
at  takke  for  alt,  for  deres  hele  sociale  Tilværelse.  Ogsaa 
den  preussiske  Kronprins  berusede  sig  i  disse  legitimistiske 
Halvsandheders  Viraksduft. 

Monarker  af  en  stærk  Selvfølelse  pleje  med  en  vis 
Haardhed  at  holde  deres  Tronfølgere  borte  fra  Statsstyreisen; 
men  Kong  Frederik  Vilhelm  betragtede  med  faderlig  Stolthed 
sine  meget  lovende  Arvinger,  som  stadig  opførte  sig  med 
barnlig  Pietet  mod  deres  Fader.  Den  Mistillid,  der  saa 
ofte  greb  hara  over  for  geniale  Naturer,  fornægtede  sig 
ganske  over  for  denne  Sen,  i  hvis  Væsen  der  dog  laa  saa 
meget,  hvad  man  i  dadlende  Forstand  kunde  kalde  genialsk. 
Paa  Hardenbergs  Raad  blev  Kronprinsen  strax  efter  Krigen 
indført  i  Statsministeriet,  og  da  han  hverken  her  eller  i 
Statsraadet  lod  det  mangle  paa  fine  Bemærkninger,  troede 
den  beskedne  Konge  snart  i  »sin  Fritz«  at  opdage  et  over- 
legent Statsmands-Talent,  medens  Sandheden  var,  at  han 
selv  besad  et  ulige  mere  skarpt  politisk  Blik  end  Tron- 
følgeren. Kronprinsen  underholdt  sig  gjærne  med  den 
aandrige  gamle  Statskansler ,  ligesom  han  i  Selskabslivet 
altid  udøvede  den  kongelige  Upartiskheds  smukke  Forret- 
tighed og  plejede  venskabelig  Omgang  med  Statsmænd  af 
enhver  Retning,  t.  Ex.  V.  Humboldt,  Schon  og  Niebuhr, 
naar  de  kun  ejede  Aand.  Under  Kampen  om  Skatterefor- 
merne skrev  han  engang  til  Statskansleren:  »Kun  det  ene 
maa  De  tiltro  mig,  at  Ordene  Venskab,  Tillid,  Ærefrygt 
ikke  ere  tomme  Ord  i  min  Mund  —  og  jeg  kan 
sandelig  ikke  anvende  andre  Ord,  naar  jeg  taler  om  mit 
Forhold  til  Dem«.  I  det  Øjeblik  han  nedskrev  disse  Ord, 
har  han  med  sit  let  bevægelige  Sind  vistnok  ogsaa 
næret  denne  Følelse,  men  dog  mægtede  han  ikke  at  fatte 
en  fast,  varig  Tillid  til  den  gamle  Herre,  der  saa  ganske 
var  et  Barn  af  det  attende  Aarhundrede.    Det  bureaukratisk 

liberale  Træk  i  den  hardenbergske  Politik  var  ham  altid  en 
betænkelig  Sag,  og  angaaende  Kanslerens  anstødelige  hus- 
lige Liv  udtalte  han  sig  med  stor  Bitterhed. 

Tilsagnet  om  en  Stænderforfatning  fyldte  Kronprinsen 
med  glade  Forventninger,  da  han  stadig  betragtede  den 
strænge  gamle  Absolutisme  som  en  Nødhjælp;  men  —  og 
herom  nærede  han  ingen  Tvivl  —  paa  de  gjenop vakte,  og 
efter  Stænder  inddelte  gamle  Landdage  maatte  Adelen 
hævde  en  mægtig  Stilling,  denne  Stand,  for  hvis  Fremtid 
Prinsen  i  det  hele  nærede  en  levende  Interesse.  I  en  af 
de  faa  Memoirer,  der  fra  disse  Aar  forefindes  fra  hans 
Haand,  drøfter  han  meget  udførlig  det  Spørgsmaal,  om 
Titelen  »regerende  Fyrste«  ikke  tilkommer  Hovederne  for  de 
rigsumiddelbare  Slægter,  hvad  han  bekræfter,  og  han  forkaster 
for  disse  Huse  det  uhistoriske  Navn  »Standesherren«,  som 
kun  kunde  gjælde  for  Schlesiens  og  Lausitz's  privilegerede 
Baronier;  særlig  »nu,  da  Stændersporgsmaalet  er  under 
Drøftelse,  maa  der  ikke  fremkaldes  nogen  som  helst  For- 
virring i  de  store  Familiers  Karakter«.  Ikke  mindre  fast 
stod  denne  hans  Mening,  at  de  nye  Provincialstænder  maatte 
slutte  sig  nøje  til  de  gammelhistoriske  Territorier;  derfor 
byder  han  de  jiilich-cleve-markske  Adelsmænds  Stænder- 
bevægelse særlig  Velkommen  og  takker  dem,  fordi  »de  have 
rettet  deres  Opmærksomhed  paa  at  skaffe  det  nye  et  prøvet 
Grundlag«.  Det  vanskelige  Spørgsmaal,  hvorledes  disse 
gamle  Territorialstænder  skulde  kunne  forliges  med  den  nye 
Provincialinddeling,  vækker  kun  liden  Betænkelighed  hos 
ham.  I  øvrigt  vilde  han  aldeles  ikke  tilstede  Undersaatterne 
nogen  næsvis  Indblanding  i  Forfatningsspørgsmaaiet,  ligesom 
han  jo  ogsaa  i  senere  Aar  gjærne  vilde  forbeholde  Kronen 
Forsynets  Rolle:  Folket  havde  i  Tavshed  at  afvente,  hvad 
Kongen  vilde  forordne  angaaende  Rigsstænderne.  Af  samme 
Grund  tilbageviste  han  ogsaa  med  Barskhed  Gorres's  ganske 
vist  voldsomme  Skrift,  der  ellers  i  øvrigt  dog  var  godt 
»altståndisch«.     Rigsstændernes  Indkaldelse  ønskede  Kron- 

prinsen  følgelig  endnu  oprigtig,  kun  skulde  de  i  Medfør  af 
Forordningen  af  1815  »organisk«  udvikle  sig  af  Provincial- 
st ænderne.  Kronprinsen  var  saaledes  hidindtil  endnu  aldrig 
optraadt  som  en  principmæssig  Modstander  af  Kansleren; 
thi  Striden  angaaende  Skattereformen  drejede  sig  jo  kun 
om  det  faktiske  Spørgsmaal,  hvor  vidt  der  virkelig  forelaa 
en  Trang  til  de  nye  Afgifter. 

Da  trængtes  Kronprinsen  med  ét  Sæt  ud  af  sin  af- 
ventende Holdning  ved  Forslagene  fra  Kommissionen  for 
Kommunallovgivningen.  Maatte  disse  Forslag  ikke  ogsaa 
forekomme  ham  ganske  uantagelige,  siden  de  fejede  saa 
skarpt  med  den  bureaukratiske  Kost  hen  over  Landskabernes 
særlige  Ejendommeligheder  og  truede  Landadelen  i  Grund- 
laget for  dens  gamle  Magtstilling,  uden  dog  at  fremskynde 
et  kraftigt  Selvstyre  for  Kredsene?  Han  kunde  fremtidig 
ikke  længere  følge  Kansleren,  og  det  laa  i  Sagens  Natur, 
at  han  nu  søgte  at  komme  til  Forstaaelse  med  det  gamle 
Stænderparti,  som  jo  tilmed  langt  mere  svarede  til  hans 
Tilbøjeligheder.  Hans  Lærer  Ancillon,  Wittgenstein,  Schuck- 
mann  talte  i  samme  Retning,  og  hvis  bemeldte  Udvalg 
havde  syndet  haardt  ved  sit  Forsøg  paa  en  overvættes 
Centralisation,  fremdukkede  nu  i  Modstandernes  Lejr  det 
lige  saa  betænkelige  Forslag:  »Skulde  man  ikke  hellere 
lægge  Ordningen  af  Sognene  og  Kredsene  i  de  enkelte  Pro- 
vinser ganske  i  Hænderne  paa  de  fremtidige  Provincial- 
stænder?«  En  mægtig  Opposition  af  gamle  og  nye  Mod- 
standere flokkede  sig  saaledes  sammen  mod  Kansleren; 
Vinden  var  dem  gunstig,  og  de  kunde  let  bevirke,  at  den 
gamle  Statsmands  sidste,  saa  heldig  indledede  Reformer 
bleve  Stykværk. 

Saa  betænkelige  stode  Forholdene  i  Preussen,  da 
Hardenberg  nødtes  til  atter  at  vie  de  evropæiske  Forhold 
sin  Opmærksomhed. 

Først  i  Slutningen  af  April  1821  vendte  Hardenberg 
atter  tilbage  til  Potsdam;  man  saae  han  munter  og  tillids- 
fuld, som  han  ikke  havde  været  i  Aaringer,  men  han  skulde 
snart  mærke  de  slemme  Følger  af  sin  lange  Fraværelse; 
Modstanderne  havde  benyttet  sig  heraf,  Stillingen  var  fuld- 
stændig forandret,  Forfatningssporgsmaalet  nærmede  sig 
allerede  Begyndelsen  af  Enden.  Oppositionen  fra  de  gamle 
Stænders  Side  arbejdede  utrættelig;  i  Februar  havde  Stæn- 
derne fra  Nedrelausitz  krævet  Provincialstændernes  ufortevede 
Indkaldelse,  og  da  Statskansleren  vendte  hjem,  meldte 
Bodelschwingh-Plettenberg  og  det  markiske  Ridderskab  ham 
kort  og  godt,  at  de  havde  besluttet  at  indkalde  deres  op- 
hævede Landdag  »af  Hensyn  til  den  forhalede  Ordning  af 
de  offentlige  Anliggender  i  vort  Fædreland,  Markgrevskabet«. 
Begge  Skrivelser  bleve  nu  rigtignok  skarpt  tilbageviste, 
men  ved  Hoffet  dreftede  man  dog  med  voxende  Bifald  den 
gamle  Marwitz's  Anskuelse:  Det  var  dog  en  taabelig Tanke 
at  give  en  saaledes  sammensat  Stat  en  fælles  Rigsdag.  En 
anden  brandenburgsk  Godsejer,  v.  Rochow-Rekahn,  profeterede 
i  en  til  Kronprinsen  indleveret  Memoire:  »Gjenoplivelsen 
af  de  gamle  Provincialstænder  vinder  i  de  tvende  største 
tyske  Stater  endelig  Sejren  over  Indførelsen  af  dette  be- 
drageriske og  revolutionære  Konstitutionsvæsen«.  Da  der 
ubegribeligvis  »endnu  stadig  findes  endog  redelige  og  vel- 
sindede Folk,  som  i  dette  Væsen  ikke  skue  Daarskabens  og 
Løgnens  Værk«,  maatte  Kongen  naadigst  sammenkalde  i 
hver  Provins  Repræsentanter  for  de  berettigede  Stænder  — 
dog  kun  utvivlsomme  Modstandere  af  hine  nye  fordærvelige 
Theorier  — ,  og  hans  Regering  skulde  med  disse  Mænd 
drøfte  Gjenoprettelsen  af  de  gamle  Landdage. 

Medens  Modstanderne  saaledes  optraadte  mere  og  mere 
tillidsfuldt,  saae  Hardenberg  sig  atter  prisgiven  en  farlig 
Mistænkeliggjørelse,  der  ogsaa  denne  Gang  skyldtes  klodsede 
Venners  Overilelse.  Hans  Læge  Koreff  havde  sendt  Benzen- 
bergs omtalte,   ulykkelige  Skrift  til  Benjamin  Constant,   de 

franske  doktrinæres  fejrede  Publicist,  med  Paaskriften:  de 
la  part  de  l'auteur;  han  forudsatte,  at  Modtageren 
maatte  kjende  Forfatterens  Navn,  der  alt  længst  havde 
staaet  i  alle  tyske  Aviser;  men  Constant  sluttede  fra  de 
ham  velbekj endte  Skrifttræk,  at  Bogen  var  af  Koreff  selv, 
og  var  glad  overrasket  over  saaledes  at  finde  sit  konstitu- 
tionelle Systems  ene  saliggjørende  Tanker  anerkjendte  af 
den  preussiske  Statskanslers  fortrolige  Ven.  Han  lod  be- 
sørge en  fri  Bearbejdelse  paa  Fransk,  forsynede  den  med 
selvbehagelige  ^anmærkninger,  erklærede  den  i  Fortalen  for 
et  officielt  Skrift  og  navngav  kort  og  godt  Koreff  som  For- 
fatter. I  Marts  1821  udkom  det  besynderlige  Makværk 
under  den  klingende  Titel:  Du  triomphe  inévitable 
et  prochain  des  principes  constitutiouels  en 
Prusse.  Benzenbergs  kjække  Sætninger  vende  tilbage  i 
det  franske  Klædemon,  aldeles  ukjendelig  overdrevne.  Har- 
denberg  straaler  som  Bannerfører  for  Parlamentarismen,  for 
Revolutionens  Ideer,  og  Vilhelm  af  Wiirttemberg  overvældes 
med  varm  Ros  som  en  Fjende  af  Østmagterne.  Med  Stolthed 
optegnes  den  Kjendsgjerning,  at  nu  ogsaa  Preussen  bekjender 
sig  til  den  konstitutionelle  Friheds  øverste  Grundsætning: 
»Kongen  har  ikke  at  handle,  han  har  kun  at  vælge  de 
Mænd,  som  skulle  handle«.  Sluttelig  den  jublende  For- 
sikring: »Den  store  Revolution  er  fuldendt.  Modløshed  vilde 
nu  til  Dags  ikke  længere  være  blot  Svaghed,  men  Daarskab. 
Den  moralske  Verden  taaler  kun  frie  Folk  og  konstitutio- 
nelle Monarker.« 

Det  var  en  taabelig  Misforstaaelse ;  den  franske  doktri- 
nære Forfatter  kunde  ikke  mere  slaaende  godtgjøre,  hvor  lidet 
han  kj endte  til  den  preussiske  Stat,  til  hvem  han  ukaldet 
kom  med  sine  Raad;  men  i  Laibach  vare  de  tvende  Kejsere 
højlig  forbitrede.  Constant  kunde  man  imidlertid  ikke 
komme  til  Livs,  da  det  snart  oplystes,  at  han  vel  havde 
handlet  meget  letsindig,  men  dog  i  god  Tro,  og  hvad  kunde 
det  hjælpe  Statskansleren,   at  han  strax  lod  fremkomme  en 

Protest  i  de  franske  Blade?  De  hvislende  Tunger  for- 
stummede ikke,  og  da  man  ude  i  Folket  ikke  havde  nogen 
Anelse  om  Hardenbergs  virkelige  Forfatningsplaner,  gjentoge 
Venner  og  Fjender  Aartier  igjennem  detÆveutyr,  at  Stats- 
kansleren  havde  paatænkt  et  Charte  efter  fransk  Mønster 
og  hemmelig  haft  en  Finger  med  i  Benjamin  Constants 
Arbejde. 

Alt  dette  var  dog  kun  Myggestik  i  Sammenligning 
med  de  knusende  Slag,  Kronprinsen  og  Wittgenstein  imid- 
lertid havde  ført  mod  Grundlagene  for  Hardenbergs  For- 
fatningsplan.  Den  Kommission,  der  var  nedsat  for  at  prøve 
Udkastene  til  Kommunalforfatningen,  var  den  19de  Marts 
bleven  færdig  med  sin  Indberetning;  den  indstillede,  som 
forstaaeligt  var,  samtlige  Forslag  til  Forkastelse,  men  fore- 
slog samtidig,  at  Kongen  foreløbig  skulde  se  helt  bort  fra 
Udstedelsen  af  en  Fællesforfatning  og  indskrænke  sig  til  at 
sammensætte  en  ny  Kommission,  der  i  Forening  med  dele- 
gerede fra  Provinserne  skulde  have  at  drøfte  Loven  om 
Provincialstænderne.  Det  hele  betød  det  samme  som:  Ud- 
sættelse af  Forfatningsplanen  paa  ubestemt  Tid,  maaske  for 
stedse,  og  Stændernes  Medvirkning  ved  Reformen  af  Kora- 
munalforfatningen,  altsaa  Udsigt  til  Overgreb,  dekreterede 
af  Stændernes  Egoisme;  Modstanderne  af  Forfatningen  havde 
sagt  deres  sidste  Ord,  Krigen  mod  Statskansleren  var  er- 
klæret. Denne  Indberetning  forefandt  den  gamle  Herre  ved 
sin  Hjemkomst,  og  samtidig  oplevede  han  (den  Krænkelse, 
at  Kongen  bag  efter  underrettede  ham  baade  om  Tilværelsen 
af  denne  Komite  og  om  dens  Arbejde  bag  Hardenbergs  Ryg. 

Statskansleren  optog  strax  den  tilkastede  Handske, 
gjentog  for  Kongen  Hovedpunkterne  af  sin  Troppauer-Me- 
moire  og  mindede  ham  indtrængende  om,  at  intet  Tidspunkt 
kunde  være  mere  gunstigt  til  »at  give  en  Forfatning  af  fri 
kongelig  Vilje« ;  i  Italien  var  Revolutionen  kastet  til  Jorden, 
men  i  andre  Lande  vedvarede  Gjæringen,  og  skjønt  Preussen 
tilsyneladende  endnu  havde  holdt  sig  frit  for  Smitten,  syntes 

det  dog  raadeligst  at  forebygge  Ondet  ved  Indrømmelse  af 
billige,  frivillige  Betingelser.  Paa  det  mest  bestemte  ud- 
talte han,  at  Forordningen  af  22de  Maj  1815  »maatte  op- 
retholdes som  et  offentlig  udtalt,  kongeligt  Tilsagn«,  og 
heraf  fulgte  med  Nødvendighed  Kundgjerelsen  af  den  be- 
budede Forfatning  og  Indkaldelse  af  Rigsstænderne;  »alene 
herved  opnaar  man  det  i  Kommissionens  Indberetning  ud- 
talte Øjemed:  Sindenes  Beroligelse,  de  godes  Tilfredshed, 
de  ondes  Tilrettevisning,  men  ingenlunde  ved  at  lade  en 
væsentlig  Del  af  Forfatningen  henstaa  i  det  uvisse«. 

Den  gamle  Statsmand  fastholdt  altsaa  med  Sejhed  sine 
Planer;  men  desto  værre  savner  man  i  hans  Indberetning 
det  eneste,  som  maaske  kunde  have  gjort  Indtryk:  den 
bestemte  Erklæring,  at  han  vilde  staa  og  falde  med  sine 
Forfatningsplaner;  han  foreslog  selv  en  ny  Forfatningskom- 
mission, der  ikke  skulde  samles  under  hans  Forsæde;  han 
gav  saaledes  selv  Afkald  paa  sit  Kanslerembedes  uomtviste- 
lige Rettighed,  og  herved  havde  hans  Modstandere  vundet 
Spillet.  Kommissionen  tøvede  ikke  med  at  drage  Fordel 
af  denne  Svaghed ;  den  fastholdt  sin  Opfattelse  og  besluttede 
at  henstille  Afgjorelsen  til  Kronen;  udtalte  Kongen  sig  nu 
mod  Statskansleren,  havde  denne  kun  at  underkaste  sig 
eller  at  træde  tilbage.  Man  havde  en  levende  Følelse  af 
det  afgjørende  Øjebliks  Betydning;  Wittgenstein  samlede 
Stridspunkterne  i  følgende  Sætninger:  Kommissionen  vilde 
kun  en  tidssvarende  Gjenoprettelse  af  den  ældre  Forfatning 
i  de  forskjellige  Provinser,  medens  Statskansleren  samtidig 
tilsigtede  en  ny  Rigsforfatning,  følgelig  »Grundlæggelsen  af 
et  konstitutionelt  Monarki«. 

Kommissionens  Forslag  vare  vel  beregnede  paa  Kongens 
Stemning.  Saaledes  som  Frederik  Vilhelm  nu  var  til  Sinds, 
—  fuld  af  Uvilje  over  Revolutionerne  i  Sydevropa,  mistroisk 
mod  de  sydtyske  Kammertalere  og  dog  alt  for  samvittig- 
hedsfuld til  ligefrem  at  tage  sit  Løfte  tilbage  —  maatte 
han  næsten  opfatte  det  som  en  Forløsning,  naar  han  nu  fik 

det  Raad  strax  at  opfylde  en  Del  af  sine  Tilsagn,  men 
foreløbig  at  opsætte  det  farlige  Vovestykke  med  Rigsstæn- 
derne.  De  tvende  Partier,  den  moderne  Statsenhed  og  den 
gamle  Stænder-Partikularisme,  traadte  endelig  med  aabent 
Visir  frem  for  Tronen,  og  Kongen  traf  sin  Afgjerelse  i 
Samstemning  med  sin  Tronfølger.  En  Kabinetsordre  af 
Ilte  Juni  1821  gav  Statskansleren  at  vide:  »Det  øvrige 
angaaende  Sammenkaldelsen  af  Rigsstænderne  maa  forbe- 
holdes Tiden,  Erfaringen,  Sagernes  Udvikling  og  min  lands- 
faderlige Omsorg«.  Saaledes  blev  Planen  med  den  preus- 
siske Rigsforfatning  først  i  det  syvende  Aar  efter  det  givne 
Tilsagn  skaffet  til  Side,  og  ogsaa  nu  kun  foreløbig. 

Tærningerne  vare  faldne  og  Hardenberg  en  slagen 
Mand;  han  havde  levet  for  længe  for  sin  Hæder  og  skulde 
kun  en  stakket  Stund  overleve  sit  Nederlag.  Næsten  som 
en  Ruin  overværede  han  Kongressen  i  Verona  og  afgik  den 
26de  Novbr.  1822  ved  Døden. 

(Slutning) 


VII. 

Gildernes  selskabelige  Sammenkomster. 

JUe  Dage,  paa  hvilke  Gilderne  holdt  deres  Sammen- 
komster, vare  naturligvis  forskjellige  efter  Forhold  og  Om- 
stændigheder. Extraordinære  Forsamlinger  fandt  Sted,  naar 
det  af  en  eller  anden  Grund  udkrævedes,  men  alle  Vegne 
synes  der  at  have  været  visse  Dage  og  Tider  paa  Aaret, 
som  vare  særlig  yndede:  ved  Juletid  og  Pinsetid  var  der 
næsten  alle  Steder  Forsamlinger,  som  stundum  fortsattes 
flere  Uger  igjennem,  især  da  Julegildet;  vi  finde  her  et 
tydeligt  Minde  om  Hedenskabets  »Juleblot«  og  »Midsommer- 
blot«. —  Særlig  Fest  plejede  hvert  Gilde  ogsaa  at  holde 
paa  den  Dag,  der  forte  Navn  efter  den  Helgen,  hvem 
Gildet  havde  til  Beskytter,  eller  i  hvis  Kirke  eller  for  hvis 
Alter  det  holdt  sin  Gudstjeneste ;  Valborgs  Dag  (første  Maj) 
var  en  almindelig  yndet  Dag  til  Gildernes  Sammenkomster, 
og  helt  ned  til  vor  Tid  er  denne  Dag  temmelig  meget  i 
Brug  i  Norden  baade  til  Drøftelse  af  almene  Anliggender 
og  til  Forlystelser,  da  Sommeren  ligesom  holder  sit  Indtog 
og  maa  modtages  af  det  glade  Folk,  der  er  sluppet  bort  fra 
»den  kedsom  Vinter«. 

Historisk  Arkiv.  n.  1887.  22 

Naar  nu  Gildebrødrene  skulde  samles  til  Møde,  gaves 
Tegnet  med  » H  vir  vi  ngs  klokken«,  der  hang  over  den  for- 
nemste Plads  i  Gildehuset.  »Hvirving«  er  et  Ord,  med 
hvilket  Gilderne  oftere  nævnedes;  det  betyder  »Kreds, 
Cirkel«  og  har  sin  Oprindelse  fra  Gildernes  Drikkelag,  ved 
hvilke  ikke  enhver  havde  sit  Bæger,  medens  derimod  Kanden 
gik  rundt  i  hele  Forsamlingen  til  alle,  der  vare  bænkede 
som  i  en  Kreds  om  Bordet;  vi  have  jo  i  vor  Tids  Sprogbrug 
Ordene  »Kreds«  og  »Cirkel«  i  en  lignende  overført  Betyd- 
ning (»Omgangskreds«,  »de  finere  Cirkler«),  som  maaske 
kan  antages  oprindelig  at  stamme  fra  Betegnelsen  af  Gil- 
derne som  Kredse.  Det  var  Klokkens  Lyd,  som  samlede 
Gildebrødrene  i  Slesvig  til  Blodhævnen  over  deres  Older- 
mand Knud  Lavards  Morders  Fader.  Og  al  Tid,  naar 
Hvirvingsklokken  lød,  var  det  en  Pligt  for  alle  Gildebrødrene 
at  følge  dens  kaldende  Røst;  først  gik  da  Vejen  til  Kirken, 
hvor  Messen  holdtes,  sædvanlig  ved  et  af  de  mindre  Altre, 
hvoraf  der  var  saa  mange  i  de  katholske  Kirker,  og  da 
naturligvis  ved  det,  der  var  viet  den  Helgen,  som  var  ved- 
kommende Gildes  Skytspatron.  Det  er  en  Misforstaaelse, 
naar  man  har  ment,  at  der  ogsaa  i  selve  Gildehuset  var  et 
Alter,  ved  hvilket  Gudstjeneste  holdtes;  heraf  findes  der 
intet  Spor  i  Beretningerne;  derimod  synes  det,  at  Gildehuset 
ofte  har  ligget  i  Nærheden  af  Kirken,  saa  Brødrene  efter 
endt  Messe  let  kunde  komme  til  Forsamlingshuset;  ja,  under- 
tiden har  endog,  som  tidligere  bemærket,  et  eller  andet 
Kloster  givet  Husly  til  et  Gilde,  —  da  var  det  jo  saa 
meget  nemmere.  Var  da  Gudstjenesten,  den  religiøse  Del 
af  Festen  vel  overstaaet,  fortsatte  man  i  Regelen  med  det, 
der  vel  nærmest  kan  kaldes  den  juridiske  og  finansielle  Del; 
da  raadsloge  Gildebrødrene  indbyrdes  om  forskjellige  An- 
liggender, som  vedkom  Gildet  eller  Byen;  de  traf  Aftaler 
om,  hvad  der  kunde  være  til  Handelens  Opkomst,  drøftede 
Gildets  Love  og  afgjorde  alle  Slags  indbyrdes  Stridigheder 
samt   plejede  Lov    og  Ret,    ligesom   de   betalte  Beder   og 

Kontingent.  Naar  da  den  alvorlige  Del  af  Pesten  var  forbi, 
begyndte  Maaltidet,  der  ikke  sjælden  blev  mere  lystigt,  end 
det  just  var  heldigt.  Som  Regel  tør  man  vente,  at  det 
kun  har  været  en  enkelt  Forsamlingsdag,  at  Gildebrødrene 
sloge  sig  løs;  men  der  er  adskilligt,  som  tyder  paa,  at 
Møderne  stundum  ere  blevne  fortsatte  i  flere  Dage,  ja  endog 
Uger;  det  hedder  saaledes  i  en  Gildeskraa  udtrykkelig,  at 
paa  den  første  og  tredje  Dag  maatte  det  tilstedes  fremmede 
at  deltage,  hvilket  derimod  var  strængelig  forbudt  paa  den 
anden  Dag,  der  brugtes  til  Afgj øreise  af  Selskabets  indre 
Anliggender;  maaske  det  netop  har  været  den  Dag,  andre 
Folk  have  haft  størst  Lyst  til  at  være  tilstede;  det  hemme- 
lighedsfulde  pirrer  jo  altid  mest.  Fra  et  andet  Gilde 
haves  Beretning  om,  at  Juledrik  skulde  begynde  tredje 
Juledag  og  kunde  vare  til  Helligtrekongersdag;  kjender 
man  en  lille  Smule  til  Folk  i  Datiden,  maa  man  dog  antage, 
at  det  vilde  være  umuligt  for  dem  at  svire  de  elleve  Dage 
i  Rad;  selv  om  Lysten  kunde  være  der,  er  dog  vel  noget 
af  Brodden  taget  bort  allerede  den  første  Dag;  thi  det 
synes,  at  hvad  det  for  Gildebrødrene  egentlig  kom  an  paa, 
var  at  drikke,  og  denne  Gjerning  udførtes,  først  aktivt,  saa 
paa  en  Maade  passivt,  saa  vidt  det  kan  skjønnes,  med  en 
Samvittighedsfuldhed,  der  var  en  bedre  Sag  værdig.  At 
det  netop  forholdt  sig  saaledes,  fremgaar  tydelig  nok  deraf, 
at  den  største  Del  af  Kontingentet  var  ansat  i  Øl,  der 
leveredes  in  natura,  og  at  det  i  en  Gildeskraa  udtrykkelig 
var  fremhævet,  at  saasom  det  danske  01  var  tyndere  og 
mindre  stærkt  end  det  tyske,  skulde  den,  der  ydede  sit 
Bidrag  i  den  hjemmegjorte  Drik  dansk  01,  levere  et  dobbelt 
saa  stort  Kvantum  som  den,  der  gav  tysk  01.  Der  var 
enkelte  Steder  paalagt  nogle  af  Brødrene  det  Hverv  et  Par 
Dage  før  Festen  at  gaa  omkring  i  Byen  for  at  smage  paa 
Medlemmernes  Ølbeholdning,  og  hvad  der  da  faldt  bedst  i 
Smagen,  blev  beslaglagt  til  Gavn  for  Gildet.  Bøderne,  der 
udrededes,   vare   sædvanlig  iikke  saa  meget  i  Penge   som  i 

Mjød  eller  01,  godt,  stærkt,  tysk  Øl  —  samt  Vox  til  Lys  baade 
i  Kirken  og  i  Gildehuset  — ,  og  saaledes  maa  selv  en  Bøde  for 
Drukkenskab  kunne  synes  indrettet  til  at  frembringe  et  Slags 
»Perpetuum  mobile«  paa  det  Omraade.  Det  falder  helt  under- 
ligt for  os  at  tænke  os  til  —  for  blot  at  nævne  det  ene 
Exempel  — ,  at  ved  Fastelavns  Lavsdrik  i  »Kristi  Legems 
Lav«  i  Aalborg  L^53  gav  hver  Gildebroder  en  Tønde  tysk 
01  samt  to  Skilling,  —  og  det  hedder  udtrykkelig,  at  alt 
det  01  blev  opdrukket  ved  Fastelavnsgildet;  hvordan  Gilde- 
brødrene af  »Kristi  Legems  Lav«  ere  komne  hjem  efter  de 
Fastelavnslojer,  berettes  des  værre  ikke.  I  Begyndelsen,  da 
Gilderne  fremstode,  har  det  været  en  af  Grundene  til  at 
fremme  disse  avtoriserede  Samfund,  at  man  ved  dem  mente 
at  hindre  Drukkenskab  og  de  derved  i  hine  raa  Tider  saa  let 
opkommende  Slagsmaal  og  deraf  følgende  Manddrab;  derfor 
var  der  jo  ogsaa  strængere  Beder  for  den,  der  i  Gildehuset 
yppede  Klammeri  med  Gildebrødrene  end  under  andre  Om- 
stændigheder; men  det  skete  uheldigvis  alt  for  ofte,  at  Na- 
turen gik  over  Optugtelsen,  saa  at  de  gode  Mænd  bleve 
mere  eller  mindre  berusede,  hvoraf  Følgerne  ogsaa  viste  sig 
ved  Gildebordet;  men  man  havde  været  saa  forsynlig  i 
Lovene  at  tage  Hensyn  til  disse  Uheld,  hvis  Mulighed  let 
maatte  kunne  forudses.  Det  vil  synes  vor  Tid  ikke  saa  lidt 
forargeligt,  at  en  Samling  af  halvt  eller  helt  fulde  Folk 
ikke  lader  sig  neje  med  at  drikke  Skaaler  for  de  levende 
Venner  og  Fæller,  men  de  ogsaa  drikke  paa  de  afdøde  Gilde- 
brødres Velgaaende;  ja  der  haves  Beretninger  om,  ikke 
alene  at  der  blev  drukket  Skaaler  for  Helgener,  men  selv 
Gud  Faders  og  vor  Frelsers  samt  den  hellige  Trefoldigheds 
Skaal.  Hvad  man  ellers  forudsatte  som  noget,  der  sand- 
synligvis vilde  kunne  indtræffe,  se  vi  det  bedste  Vidnesbyrd 
om  ved  Bestemmelser  som  følgende:  »Dersom  nogen  af 
Drukkenskab  falder  i  Gildehuset,  skal  han  bøde  en  Øro; 
hvo  som  af  samme  Aarsag  spyr,  skal  betale  en  halv  Mark; 
ligeledes   den,    der   falder  i  Søvn   i   Gildehuset;    om  nogen 

taber  noget  af  Inventariet,  skal  ban  bøde,  selv  om  det  ikke 
gaar  i  Stykker,  men  naturligvis  bøde  langt  mere,  naar  det 
er  med  Vilje,  at  en  Gildebroder  sønderbryder  eller  øde- 
lægger nogen  af  Gildets  Ejendele;  spilder  nogen  Broder  saa 
meget  01  paa  Bordet,  at  det  ikke  kan  skjules  af  en  Haand, 
skal  han  give  Bede;  hvo  som  gjor  Oprør  (formodentlig 
d.  s.  s.  »er  opsætsig  mod  Skraaen  og  Oldermanden«),  skal 
give  et  Lispund  Vox;  hvo  der  i  Selskab  slaar  eller  saarer 
en  Broder,  skal  straffes  med  en  Bede  af  et  Lispund  Vox 
og  en  Tønde  01;  en  halv  Læst  01  skal  den  bøde,  som  ud- 
skjælder  en  Broder;  ingen  maa  indføre  nogen  Gjæst  uden 
Oldermandens  Tilladelse,  ellers  bøde  to  Pund  Vox,  og  des- 
uden skal  han  indestaa  for  den  Skade,  Gjæsten  muligvis 
foraarsager;  for  at  hindre  uvedkommende  i  at  trænge  sig 
ind  i  Gildet,  skal  enhver  møde  med  nedslaaet  Hætte;  ingen 
maa  doble  eller  spille  med  Tærninger  i  Gildet  under  en  Mulkt 
af  fire  Pund  Vox«.  Dette  er  nogle  enkelte  Bestemmelser 
angaaende  Skik  og  Orden  ved  nogle  af  de  vigtigste  Gilders 
Sammenkomster;  men  lignende  Vedtægter  fandtes  vel  i  alle 
Gilderne,  naturligvis  med  de  Forandringer,  lokale  og  andre 
Forhold  krævede.  —  Naar  Mødet  nu  havde  varet  saa  længe, 
at  Oldermanden  syntes,  det  var  »paa  de  Tide,  man  føjer 
sig  til  Sengs«,  gav  han  paa  ny  med  Hvirvingsklokken  Tegn 
til,  at  Pesten  skulde  hæves  for  den  Dag;  Skraapræsten 
sluttede  da  med  at  bede  en  Bøn  og  synge  en  Takkesang, 
men  om  Flertallet  af  de  tilstedeværende  Gildebrødre  har 
været  rigtig  andægtigt  paa  et  saa  fremrykket  Stadium  af 
Festen,  turde  vel  være  mere  end  tvivlsomt.  Det  er  en 
ganske  mærkelig  Bestemmelse,  der  et  Sted  var  given,  og 
som  viser,  at  Gildets  Bestyrelse  kjendte  sine  Folk  saa  godt, 
at  der  nok  kunde  tiltros  dem  Lyst  til  at  blive  siddende  ud 
over  almindelig  borgerlig  Sengetid,  naar  de  først  havde 
»faaet  Blod  paa  Tanden«;  det  hedder  nemlig,  at  hvis  nogen 
vilde  blive  siddende  længere,  skulde  de  oven  omtalte  Gjærde- 
mænd  sætte  for  ham  en  Spand  fuld  med  01  og  et  lille  Lys 

Og  saa  gaa  til  Sengs,  —  da  fik  jo  vedkommende  tørstige 
Person  selv  at  se,  om  han  kunde  naa  hjem,  naar  han  felte 
Trang  dertil;  det  kunde  ellers  synes  lidt  voveligt  at  betro 
ham  et  Lys  i  den  Tilstand,  hvori  han  maatte  forudsættes 
at  være;  men  skulde  Selskabeligheden  fortsættes,  og  det 
maaske  endog  i  et  Par  Uger,  som  det  i  nogle  Gilder  synes 
at  have  været  Tilfældet  ved  »Juledrikken«,  maatte  man  jo 
dog  holde  op  i  nogenlunde  ordentlig  Tid  om  Aftenen,  for 
næste  Dag  at  tage  fat,  hvor  man  slap. 


VIII. 

Gildernes  Tilbagegang. 

Da  det  i  Gilderne  var  kommet  til  det  Punkt,  at  Drikke- 
lagene og  Maaltiderne  vare  det  væsentligste,  var  hele  Gilde- 
væsenet ikke  alene  kommet  paa  Afveje,  men  var  netop  ved 
disse  Afveje  kommet  i  Tilbagegang;  deres  egentlige  Glans- 
periode var  det  tolvte  og  trettende  Aarhundrede;  da  havde 
de  endog  en  ikke  ringe  politisk  Betydning,  men  efterhaanden 
som  Samfundsforholdene  bleve  mere  ordnede,  og  Stat  og 
Kirke  maatte  komme  til  at  se  med  mistænksomme  Blikke 
paa  disse  Forbindelser,  der  endog  kunde  blive  farlige  ved 
deres  Sammenhold,  —  efterhaanden  som  Lavene  udson- 
drede sig  fra  de  større  Gilder,  maatte  de  nødvendigvis  for- 
andre deres  Karakter  og  miste  deres  Betydning;  hen  i  det 
fjortende  Aarhundrede,  og  end  mere  senere  i  Tiden,  er  i 
alt  Fald  »Pinsedrikken«  forvandlet  til  en  Fugleskydning  ~ 
det  benævnedes  i  Regelen  med  det  mere  glimrende  Ord 
»Papegøjeskydning«,  da  Fuglen,  efter  hvilken  der  skødes, 
naturligvis  var  malet  med  saa  prangende  Farver  som  mulig; 
da  dernæst  Brugen  af  Krudt  blev  mere  almindelig,  kom 
Gilderne  til  igjen  at  faa  en  Betydning,  der  til  Dels  kunde 
blive  politisk  —  det  var  nemlig  Spiren  til  Borgervæbningen. 

Det  sædvanligste  blev  naturligvis  dog  Hensynet  til  For- 
lystelsen, der  knyttede  sig  til  Skydningen ;  en  Fugleskydning 
omtales  allerede  af  Homer  i  Illadens  ^3de  Sang,  i  det  tret- 
tende Aarhundrede  omtales  i  Tyskland  Papegøjeskydning 
som  en  ikke  ualmindelig  Sport,  og  Huset,  i  hvilket  »Guds 
Legems  Lav«  i  Aalborg  holdt  sine  Forsamlinger,  kaldtes 
allerede  i  Middelalderen  »Papegøjehuset«;  man  kan  godt 
forstaa,  at  den  gamle  Betegnelse  »at  have  skudt  Papegøjen« 
—  denne  sjældne,  udenlandske  Fugl  —  stammer  fra  disse 
Skydegilder  og  betyder  »at  have  haft  Lykken  med  sig«. 
Mest  bekjendt  turde  det  vel  være,  at  det  kongelige  Skyde- 
selskab, der  har  sit  bekjendte  Lokale  paa  Vesterbro,  er  en 
ligefrem,  stundum  hensygnende,  men  aldrig  hensovet,  Fort- 
sættelse af  Middelalderens  kjebenbavnske  »Hellig  Trefoldig- 
heds Gilde  udi  det  danske  Kompagni«,  om  hvilket  vi  endnu 
have  et  andet  Minde  i  den  kjøbenhavnske  Gade  »Kompagni- 
stræde«. 

Det  er  den  almindelige  Mening,  at  det  var  Reforma- 
tionen, der  virkede  Gildernes  Undergang;  dette  er  dog  mindre 
rigtigt ;  thi  Gilderne  vare  i  de  sidste  Aarhundreder  i  Forvejen 
ikke  alene  i  Forfald,  men  de  havde  overlevet  sig  selv  og  trængte 
til  den  Omordning,  der  nødvendig  maatte  blive  Følgen  af 
en  saadan  Omvæltning  i  alle  Forhold  som  den,  Reformationen 
absolut  medførte;  at  Luther  i  strænge  Ord  udtaler  sig  imod 
Gildevæsenet,  har  ikke  saa  meget  sin  Grund  deri,  at  han 
vil  bekæmpe  det  Drikkeri  og  de  deraf  følgende  Udskejelser, 
der  gik  i  Svang  i  Gilderne,  som  i,  at  han,  vist  med  fuld 
Føje,  kunde  skjenne,  at  Gilderne,  naar  de  vedbleve  med 
deres  Messer  paa  gammel  katholsk  Vis,  maatte  bevirke,  at 
Pavedømmet  netop  trivedes  i  dem  og  ved  dem.  Der  var 
mange  Faktorer,  som  virkede  med  til  Katholicismens  Under- 
gang, og  det  var  ikke  altid  de  ædleste  Bevæggrunde,  der 
ledede  Folk  til  deres  Stormen  imod  Gudstjenesten  ved  de 
katholske  Altere,  hvilke  jo  mest  vare  grundede  ved  Gaver  af 
Jordegods    og    Penge,    som    fromme    Mænd    og   Kvinder   i 

fremfarne  Tider  havde  skjænket,  for  at  der  kunde  blive  holdt 
Messe  for  deres  og  andres  Sjæles  Frelse;  men  da  ved  Re- 
formationen Sjælemesserne  naturligvis  ophørte,  blev  der  alle 
Vegne  fra  et  Stormløb  for  at  tilbagekræve  Forfædrenes  Gaver, 
og  mangen  Adelsmand  benyttede  Lejligheden  til  at  berige 
sig  paa  Kirkens  Regning;  det  Kirkegods,  der  vedblev  at 
hore  til  Kirken,  fik  nu  en  forandret  Anvendelse  og  kom 
mest  Skoler  og  Hospitaler  til  Nytte.  Paa  lignende  Maade 
var  der  i  Middelalderen  ogsaa  til  Gilderne  skjænket  Gaver, 
som  mange  søgte  at  tilegne  sig,  med  eller  uden  juridisk 
eller  moralsk  Ret,  da  det  blev  klart,  at  Gildernes  Dage 
vare  talte,  og  det  kunde  let  mærkes;  thi  en  saadan  Be- 
stemmelse som  den,  Frederik  den  første  1525  havde  truifet 
for  Odense  Bys  Vedkommende,  men  som  vistnok  var  be- 
stemt til  at  gjælde  for  hele  Landet,  er  tydelig  nok.  Det 
hedder  heri,  at  »eftersom  der  ofte  kommer  Tvedraaft  og 
Ulyd  i  Almuen  formedelst  de  mange  Gilder  og  Lav,  ophæves 
og  forbydes  herved  alle  Gilder  og  Lav,  saa  at  blot  hvert 
Haandværk  skal  udgjore  et  Gilde  eller  Lav  for  sig  under 
Borgmesters  og  Raads  Tilsyn«.  Det  har  snarest  været  af 
politiske  Grunde,  at  dette  Forbud  blev  udstedt;  thi  natur- 
ligvis kunde  Kongen  da  langt  lettere  holde  Styr  paa  Borgerne, 
end  naar  de  dannede  større  Samfund.  Det  viser  sig  da 
ogsaa  kort  efter  Reformationen  i  en  Del  Kjøbstæder,  at  de 
forskjellige  ældre  Gilder  have  sluttet  sig  sammen  og  af 
deres  tiloversblevne  Ejendele  dannet  en  Fond,  hvoraf  atter 
Byernes  Fattigvæsen  er  fremgaaet,  hvilket  for  øvrigt  allerede 
foreskrives  i  Kirkeordinansen;  i  Ribe  vedblev  denne  Samling 
af  Gilder  at  føre  Navnet  »Gilden«,  hvilket  vel  er  sammen- 
trukket af  »Gildeheden«  (o:  Samlingen  af  Gilder). 

Helt  nedlægge  Gilderne  hverken  kunde  eller  vilde  man 
dog;  men  de  gik  da  ganske  over  til  at  blive  selskabelige 
Foreninger,  Skydeselskaber,  og  det  kan  vel  nok  være,  at 
der  ogsaa    ved   enkelte   af  dem   er  ydet  Understøttelse   til 

Medlemmer,  som  kom  i  Trang,  eller  i  andre  velgjerende 
Øjemed.  Den  fornemste  Forening  i  Kjøbenhavn  var  »Hellig 
Trefoldigheds  Gilde«,  der  efter  Reformationen  —  ganske 
betegnende  —  mistede  sit  gamle  Navn  »Gilde«  og  blev 
kaldet:  »Hellig  Trefoldigheds  Lav  i  det  danske  Kompagni«; 
1543  lod  Kong  Kristian  den  tredje  sig  optage  tillige  med  en 
Del  af  de  fornemste  Adelsmænd;  derved  at  Kongen  sluttede 
sig  til  dette  Broderskab,  fik  det  et  Præg  af  Fornemhed,  som 
det  i  Aarhundredernes  Lob  bestandig  har  vidst  at  hævde; 
thi  det  bestaar,  som  allerede  omtalt,  endnu  som  »det  konge- 
lige Skydeselskab«  paa  Vesterbro.  Det  er  ganske  betegnende 
for  Omslaget,  der  skete  ved  Reformationen,  at  i  »Guds 
Legems  Lav«  i  Aalborg,  hvilket  ligeledes  var  vedblevet  at 
bestaa  som  en  selskabelig  Forening,  forfattede  i  1543  — 
sex  Aar  efter  Reformationen  —  Byens  daværende  Raad- 
mand  Kristen  Thybo  eller  Kristen  Skriver,  som  han  kaldtes, 
maaske  fordi  han  fungerede  som  Lavets  Sekretær,  et  Digt, 
der  synes  at  have  været,  især  i  Slutningen,  en  Slags  Kamp- 
sang mod  Katholicismen ;  det  hedder  nemlig: 

„Kjære  Brødre  og  Søstre,  gjører  Eder  retteligen  glade 

Og  beder  Gud  vor  Fader  om  Barmhjærtighed  og  Naade, 

At  han  os  vil  styrke  i  en  kristelig  Tro 

Og  give  os  for  Kristi  Skyld  Glæde  og  Ro; 

Haver  og  hverandre  kristeligen  af  Hjærtet  kjær 

I  By  og  uden,  baade  hjemme  og  her; 

Haver  god  Endrægt  og  ret  kristelige  Fagte; 

Ingen  hinanden  skulle  forsmaa  og  foragte, 

Ikke  den  fattige  den  rige,  ikke  den  rige  den  arme, 

Saa  vil  sig  Gud  over  os  forbarme. 

Dette  beder  og  raader  Eder  Kristen  Skriver; 

Jeg  haaber,  at  vi  Guds  Børn  evindeligen  bliver 

For  Jesu  Kristi  Værdskyld  og  Død  aleneste 

Og  ikke  for  nogen  vores  egen  Fortjeneste!" 

Haandværkslavene,  som  i  Aarhundrederne  efter  Refor- 
mationen øvede  en  forholdsvis  betydelig  Indflydelse,  ere  i 
Regelen  kun  en  svag  Afglans  af  Gilderne,  fra  hvilke  åog 
vist   meget    er   gaaet   i    Arv    til    Lavene,    hvis    Formænds 

Titel  bestandig  var  Oldermand,  medens  »Stolbrødrene«  ere 
blevne  fortyskede  til  »Oldgeseller«,  ligesom  der  i  det  hele 
er  et  temmelig  germanisk  Præg  paa  Lavsvæsenet.  Naar 
der  i  det  syttende  Aarhundrede  i  Horsens  var  en  Strid 
mellem  Handskemagerlavet  og  Magistraten  om  Lavets  Cere- 
monier —  »Svendenes  Kroning  og  andre  gamle  Fantasier« 
—  som  den  adstadige  Magistrat  vilde  have  ændret  efter  de 
forandrede  Tiders  Krav,  fejle  vi  vel  næppe  ved  at  antage, 
at  disse  »gamle  Fantasier«  stammede  fra  eller  i  alt  Fald 
vare  i  nær  Slægt  med  de  Ceremonier,  der  i  Middelalderen 
vare  i  Brug  ved  Gilderne. 


IX. 

Gejstlige  Gilder. 

Vi  have  i  det  foregaaende  mest  taget  Hensyn  til 
Borgerstandens  Gilder  og  have  kun  flygtig  omtalt  Bøndernes 
hertil  svarende  Forbindelser;  her  skal  endnu  tilføjes,  at 
ogsaa  Adelen  i  de  forskjellige  Landsdele  havde  lignende 
Foreninger,  der  under  Navnet  »Landemode«  omtales  fra 
Tiden  baade  fer  og  efter  Reformationen;  de  samledes  en 
Gang  aarlig  paa  en  vis  bestemt  Dag  og  Sted,  i  Odense 
saaledes  tyvende  Dag  i  Jul,  altsaa  trettende  Januar,  den 
fynske  Adel  for  at  afgjøre  indbyrdes  Stridigheder,  modtage 
og  udbetale  Renter  og  Kapitaler  og  saa  for  øvrigt  at  for- 
nøje sig  med  hverandre  ved  selskabelig  Sammenkomst;  for 
Jyllands  Vedkommende  fandt  disse  Møder  Sted  først  i  Ribe 
senere  i  Viborg  sammen  med  »Snapstinget«. 

Hele  denne  Skildring  har  givet  mange  Vidnesbyrd  om, 
hvorledes  Kirken  havde  sat  sit  Mærke  paa  Middelalderens 
Gilder,  hvor  verdslige  end  deres  Formaal,  deres  Ordning  og 
det  hele  Liv,  der  førtes  i  dem,  ellers  kunde  være;  nogle, 
f.  Ex.    de    foran    nævnte    Elendegilder   havde,    skjønt  mest 

bestaaende  af  verdslige  Medlemmer,  dog  et  overvejende 
gudeligt  Formaal  og  kristeligt  Præg;  men  der  var  ogsaa 
Poreninger,  Gilder,  som  vi  i  særlig  Grad  kunne  kalde  gejst- 
lige, dels  fordi  Medlemmerne,  eller  i  alt  Fald  det  over- 
vejende Flertal,  vare  gejstlige  Mænd,  dels  fordi  Hensigten 
med  dem  i  særlig  Grad  var  at  forene  Andagtsøvelser  med 
Kjærlighedsgjerninger,  hvortil  naturligvis  kom  Forhandlinger 
om,  hvad  der  kunde  tjene  til  Brødrenes  og  Kirkens  Tarv, 
og  til  Slutning  kom  da  et  Maaltid,  der  maaske  nok  fra  først 
af  har  skullet  minde  om  de  første  kristnes  Kjærligheds- 
maaltider,  »Agaper«,  men  snart  og  ofte  udartede  paa  en 
højst  uheldig  Maade,  saa  der  maatte  tages  Forholdsregler 
mod  Udskejelser.  Der  findes  saaledes  —  rigtignok  fra  Tysk- 
land, men  Forholdene  vare  vel  ens  der  og  her  —  Forbud 
imod,  at  Præsterne  tvang  hinanden  til  at  drikke,  samt 
imod  at  de  mødte  bevæbnede  eller  barfodede  ved  Forsam- 
lingerne, ligesom  det  paalagdes  dem  ved  Maaltiderne  at 
samtale  med  hverandre  uden  Larm  og  Skrig  eller  naragtige 
og  usømmelige  Glædesy tringer.  —  Vi  skulle  forbigaa,  at  de 
forskjellige  Munkeordener  egentlig  vare  at  anse  for  lige  saa 
mange  Samfund,  forgrenede  hele  Kristenheden  over,  og  til 
Slutning  i  Korthed  betragte  de  gejstlige  Foreninger,  der 
havde  mest  Lighed  med  de  verdslige  Gilder,  altsaa  Dom- 
kapitlerne og  Kalenterne. 

Ligesom  der  ved  hvert  enkelt  Gilde  og  Lav  var  visse 
bestemte,  aarlig  tilbagevendende  Mødedage,  saaledes  var 
der  fra  først  af  i  den  Grad  fast  bestemte  Mødetider  for  de 
gejstlige  Gilder,  at  »Kalenterne«  endog  have  faaet  deres 
Navn  derefter;  thi  Kalente  viser  jo  hen  til  Maanedens 
første  Dag,  hvis  latinske  Benævnelse  er  »Oalendæ« ;  paa  den 
Dag  samledes  Kjøbstædernes  talrige  Gejstlighed  —  og  selv 
i  en  lille  Kjøbstad  var  der  adskillige,  hvor  meget  mere  da 
i  de  større  Byer  —  for  at  bestemme,  om  man  saa  kan 
kalde  det,  Programmet  for  den  kommende  Maaned,  uddele 
de  Almisser,    de  havde  at  raade  over  o.  s.  v.     Præsterne 

paa  Landet  have  naturligvis  ogsaa  sluttet  sig  sammen  i 
Kalenter;  men  mange  af  dem  havde  den  slemme  Skik  at 
bo  i  Kjøbstæderne,  hvor  der  var  fornejeligere  end  ude  i 
Sognene;  de  have  da  vel  sluttet  sig  sammen  med  Kjobstad- 
præsterne.  Endnu  den  Dag  i  Dag  finde  vi  i  vore  Alma- 
nakker nøjagtig  anført  de  fire  Dage  i  Aaret,  da  de  højeste 
gejstlige  Poreninger  i  hvert  Stift,  Domkapitlerne,  df^r  be- 
stode  af  de  ved  Domkirken  ansatte  Prælater  og  Kanniker, 
holdt  deres  reglementerede  Møder,  baade  for  at  ^uq  Bi- 
skopperne Raad  og  for  at  dømme  i  gejstlige  Sager;  det  var 
anden  Onsdag  i  Fasten,  fjerde  Pinsedag,  tredje  Onsdag  i 
September  og  tredje  Onsdag  i  Advent  —  de  saakaldte 
»Tamperdage«  (Qvatember,  qvatuor  tempora  anni,  o:  de  fire 
Aarstider).  Da  det  ved  Reformationen  gik  tilbage  for  Dom- 
kapitlerne, og  deres  dømmende  Myndighed  indskrænkedes 
til  at  angaa  Ægteskabsbrud,  Skilsmisse  og  lignende  Ægte- 
skabssager, vedbleve  Tamperdagene  dog  at  være  de  redu- 
cerede Domkapitlers  Mødedage,  da  »Tamperretten«,  som  vi 
saa  godt  kjende  fra  Holberg,  blev  holdt.  At  Tamperdagene, 
hvis  Vejrlig  menes  at  have  betydelig  Indflydelse  paa  Vejr- 
liget i  de  næste  Uger,  endnu  for  Almuens  Bevidsthed,  i  alt 
Fald  nogle  Steder,  stya  som  Dage,  paa  hvilke  Ægtefolk  fik 
deres  Stridigheder  afj^^jorte,  herpaa  tyder  en  Udtalelse,  en 
Bonde  en  Gang  for  ramme  Alvor  fremkom  med  til  For- 
fatteren af  denne  Skildring,  nemlig  at  Tamperdagene  skulde 
have  deres  Navn  af,  at  det  i  de  gode  gamle  Dage  var 
Ægtemænd  tilladt  paa  dem  at  tampe  deres  Hustruer. 

Man  kan  en  Gang  imellem,  naar  man  i  Bladene  læser 
Beretning  om  et  ledigt  Præsteembede,  blandt  Indtægterne 
se  en  lille  aarlig  Sum  som  »Kaleniepenge«  eller  »af  Herre- 
dets   Kalente«*).      Disse    Penge   stamme    fra    hine    fjærne 


Da  Sættere  og  Korrektører  næppe  tør  forudsættes  at  have 
almindeligt  Kjendskab  til  Kalenterne,  fremkommer  der  stundum 
underlige  Fejltagelser;  for  nogen  Tid  siden  stod  der  t.  Ex. 
i  en  Avis  Balance  penge. 

Dage,  i  det  nemlig  eii  eller  anden  Præst  har  været  saa 
betænksom  over  for  sig  selv  og  saa  velvillig  over  for  sine 
Embedsbrødre,  at  testamentere  en  Kapital  eller  noget  Jorde- 
gods til  detKalente,  af  hvilket  han  var  Medlem;  der  skulde 
da  læses  Sjælemesser  for  ham,  især  hvert  Aar  paa  hans 
Dødsdag  (»Aartider«);  for  Renterne  blev  da  hans  Gravøl 
drukket.  Mindst  lige  saa  hyppig  har  det  dog  vel  været 
Lægfolk,  som  have  givet  Gaver  til  Kalenterne  og  de  andre 
Præstegilder;  thi  medens  de  i  Begyndelsen  udelukkende  be- 
stode  af  gejstlige,  skete  der  i  Tidens  Løb  den  betydelige 
Forandring  i  deres  indre  Ordning,  at  ogsaa  Lægmænd  — 
inden  for  et  begrænset  Antal,  saa  Gejstligheden  dog  stedse 
beholdt  Majoriteten  —  kunde  optages  deri,  rimeligvis  dog 
kun  som  Deltagere  i  Gudstjenesten  og  i  Selskabeligheden; 
da  det  vist  har  været  meget  attraaet  af  Lægfolk  at  blive  op- 
tagne i  disse  Præstesamfund,  have  de  sikkerlig  maattet  be- 
tale en  klækkelig  Sum  for  Æren,  saa  det  har  næppe  været 
andre  end  velhavende  adelige  og  borgerlige,  hvem  det 
lykkedes  at  komme  med.  Mærkelig  nok  blev  der  endnu 
længere  hen  imod  Middelalderens  Slutning  givet  Tilladelse 
til,  at  Kvinder  kunde  blive  Medlemmer  —  Nonner  har  det 
vel  næppe  været;  Præsterne  vare  jo  ugifte,  saa  paa  Præste- 
koner kan  der  ikke  tænkes,  og  forhaa bentlig  have  Præsterne 
ikke  attraaet  Optagelse  for  deres  Husholdersker,  der  jo  alt 
for  tit  vare  af  en  temmelig  tvivlsom  Kvalitet;  vi  maa 
derfor  antage,  at  det  har  været  fornemme  Hustruer  og 
Jomfruer  af  Adel  og  Borgerstand.  I  1471  omtales  det  saa- 
ledes,  at  der  i  det  »store  Præstegilde«  i  Ribe  —  »store«  i 
Modsætning  til  Vikarernes,  der  var  mindre  i  Tal  og  mindre 
i  Anseelse  —  var  62  gejstlige  Brødre,  hvoriblandt  Biskop- 
perne i  Ribe  og  i  Børglum,  samt  tyve  Lægbrødre  og  Søstre. 
Efter  Reformationen  ere  sikkert  de  fleste  ogsaa  af  disse 
Gaver  blevne  reklamerede  af  dem,  der  med  eller  uden  Grund 
have  paastaaet  sig  som  de  rette  Arvinger,  eller  Staten  og 
Magistraten  have  været   rede   til  at   annektere  dem;    vi  se 

saaledes,  at  i  1553  var  en  Præst  fra  Aarhus  sendt  til  Kongen 
for  at  klage  over,  at  Borgmester  og  Raad  i  Aarhus  havde 
tilegnet  sig  en  Abildgaard,  en  katholsk  Præst  i  sin  Tid 
havde  testamenteret  til  St.  Sebastiani  Gilde  (vistnok  et 
Præstegilde),  og  som  de  i  de  mellemliggende  sexten  Aar 
siden  Reformationen  aldrig  før  havde  gjort  Paastand  paa; 
der  kj endtes  for  Ret,  at  Borgmester  og  Raad  maatte  be- 
holde Abildgaarden  —  tilsyneladende  en  temmelig  uretfærdig 
Dom !  Lidt  af  Kalente-  og  Vikariegodset  er  der  dog  tilbage 
hist  og  her  i  Landet.  Alierede  Kristian  den  anden  havde 
begyndt  at  tilegne  sig  Inventarium,  der  hørte  til  Kalenterne, 
og  dette  har  vist  været  kostbart;  derfor  meddeler  ogsaa 
Biskop  Lage  Urne  i  sit  Opsigelsesbrev  til  Kongen,  at  et  af 
hans  Motiver  til  Frafaldet  var,  at  Kongen  havde  ladet 
»Kalente-Padene«  borttage.  —  Hvad  der  ellers  skjænkedes 
til  Kalenterne  var  —  ja,  en  enkelt  Gang  en  Messebog  — 
mest  Sølvtøj ;  Domprovst  Hans  Urne  i  Odense  testamenterede 
1503  en  stor  Selvskaal  til  Kalentet;  omtrent  samtidig 
skjænkede  Niels  P'riis,  der  havde  været  Ærkedegn  i  Ribe, 
til  det  derværende  Præstegilde  to  Sølvkar,  i  det  han  anbe- 
falede sig  i  Kalentebrødrenes  venlige  Erindring;  disse  Kle- 
nodier vejede  tolv  Lod,  og  paa  Bunden  stod  »Mementote 
mei«  (o:  ihukommer  mig);  med  god  Grund  er  der  gjort 
opmærksom  paa,  at  Brødrene  altsaa  maatte  drikke  til  Bunds 
for  ret  at  kunne  efterkomme  hans  Anmodning. 

Disse  gejstlige  Kalenter  existerede  endnu  efter  Refor- 
mationen, og  Sjællands  Biskop  Peder  Palladius  (f  1560) 
opfordrer  til  at  vedblive  med  dem,  samt  begynde  dermed, 
hvor  de  ikke  tilforn  havde  været  i  Brug;  men  hverken  han 
eller  de  andre  Biskopper  i  det  sextende  Aarhundrede  vare 
blinde  for  de  uheldige  Omstændigheder,  der  ofte  ledsagede 
dem,  hvilket  giver  sig  tydelig  til  Kjende  ved  mange  Paa- 
mindelser,  forskjellige  Biskopper  i  den  Anledning  gave  paa 
Landemoderne;  og  1618  forbød  Kristian  den  fjerde  Præste- 
kalenterne  omkring  i  Landet,  —  noget,  han  lige  saa  gjærne 

kunde  have  ladet  være  med!  Der  er  tidligere  i  »Hist. 
Arkiv«*)  givet  en  kort  Skildring  af  Præstekalenterne  efter 
Reformationen ;  da  denne  Skildring  af  Gildevæsenet  væsentlig 
har  holdt  sig  til  Tiden  før  Kirkeforandringen,  skulle  vi 
ogsaa  nu  standse  her ;  muligvis  vil  der  en  Gang  ved  Lejlighed 
blive  Anledning  til  at  komme  ind  paa  en  mere  indgaaende 
Fremstilling  af  Kalenterne  i  fordums  Tid;  her  skal  kun 
mindes  om,  at  Præstekalenterne  i  vore  Dage  findes  i  en 
gjenfødt  Skikkelse  i  »Konventerne«,  større  og  mindre,  lige- 
som vi  da  saa  godt  kjende  noget  tilsvarende  til  de  gamle 
verdslige  Gilder,  baade  tra  deres  gode  og  deres  mindre  hel- 
dige Side,  i  vort  Aarhundrede,  som  man  har  kaldet  »Fore- 
ningernes og  Generalforsamlingernes«. 

Vilhelm  Bang. 


')  1883.  II.  S.  226—228  og  358-339. 

nærmest  vedrørende  Dyr  og  Planter. 

(Slutning.) 


VI. 

i  den  menneskelige  Natur-  og  Verdensanskuelse  har 
altid  hersket  en  mærkelig  Dualisme,  der  dog  utvivlsomt 
hænger  sammen  med  en  Dobbelthed  i  vort  eget  Væsen.  Og 
her  kan  passende  peges  hen  paa,  hvad  vort  allerældste 
Oldkvad,  Veluspaa,  siger  os  om  selve  Vølven,  det  nordiske 
Hedenskabs  storslaaede  Seerinde;  hun  er  nemlig  et  hejst 
mærkeligt  Dobbeltvæsen,  med  en  sælsom  Dualisme  baade  i 
sin  egen  Sjæl,  og,  som  rimeligt  er,  i  sin  Verdensanskuelse. 
Medens  der,  som  vi  have  set,  har  hersket  en  ivrig 
Søgen  efter  saadanne  Midler,  der  kunde  beskytte  mod  Mørkets 
Dæmoner,  har  man  paa  den  anden  Side  ogsaa  eftprtragtet 
en  Tilnærmelse  til  disse,  ja,  vi  kunne  paavise  ligefremme 
Bestræbelser  efter  at  opnaa  Forbindelse  endog  med  selve 
Mørkets  Fyrste,  Djævelen.  Hexeprocesserne  fortælle  os  ad- 
skilligt i  denne  Retning.  De  mangfoldige  Beskyldninger 
mod  en  stor  Mængde  Mennesker  af  begge  Kjøn  og  i  de 
forskjelligste  Livsstillinger  bevise  imidlertid  ingenlunde,  at 
en  saadan  Forbindelse  har  været  attraaet  eller  forsøgt  ind- 
gaaet.     Langt  fra!     De  talrige  Hexeprocesser  staa  nærmest 

kun  som  sørgelige  Vidnesbyrd  om  svundne  Tiders  Vankun- 
dighed og  Retsplejens  mangelfulde  Tilstand.  Ikke  des  mindre 
kan  det  dog  konstateres,  at  der  undtagelsesvis  har  været 
Mennesker,  som  have  forsøgt  at  indgaa  Pagt  med  den  onde 
eller,  som  man  gjærne  udtrykker  det,  have  villet  »forskrive« 
sig  til  Fanden.  Man  antog  bl.  a.,  at  dette  kunde  ske  derved 
at  den  paagjældende  Person  med  sit  Blod  underskrev  en 
Kontrakt  med  Djævelen ,  hvorved  det  bestemtes,  at  der 
skulde  udbetales  Underskriveren  en  vis  Pengesum  eller  andet 
timeligt  Gods,  enten  aarlig  eller  en  Gang  for  alle,  hvorimod 
Personen  saa  efter  et  vist,  nærmere  fastsat,  Antal  Aar 
skulde  tilhøre  den  onde.  Om  saadanne  Forskrivelser  har 
Ny  er  up  i  sin  Tid  samlet  udførlige  Oplysninger  i  Hesperus 
VIII.,  S.  334  og  følg. 

I  »Danske  Folkeminder«  har  Jens  Kamp  S.  145  for- 
talt et  Sagn  om  en  østjysk  Herremands  Forskrivelse  og 
senere  Bortførelse  af  Fanden,  hvilket  i  alt  væsentligt 
stemmer  overens  med  en  lignende  Beretning  om  Fru  Ida 
Rathlou  paa  Langesø  i  Fyn,  og  saadanne  Fabler  haves  om 
mange  bekjendte  og  ubekjendte  Personer.  Holberg  for- 
tæller ogsaa,  at  han  i  sin  Ungdom  havde  kjendt  en  Student, 
som  havde  forskrevet  sig  til  Fanden  for  en  Tønde  Guld 
aarlig*).  I  Suhms  Samlinger**)  findes  omtalt  en  vis 
Christen  Pedersen  i  Odense,  om  hvem  det  hedder,  at  han 
»sig  til  Djævelen  med  Liv  og  Sjæl  haver  med  sit  eget 
'  Blod  forskrevet«.  —  Troen  paa,  at  det  virkelig  kunde  lade 
sig  gjøre  at  indgaa  en  slig  Pagt,  og  at  Djævelen  kunde 
lade  sig  til  Syne  i  forskjellige  Skikkelser,  var  gængs  endog 
langt  op  mod  Slutningen  af  det  18de  Aarhundrede;  den 
deltes  selv  af  de  mere  oplyste  og  ikke  sjælden  endog  af 
lærde  Folk.    Faktiske  Tilfælde,  hvor  i  alt  Fald  Forsøget 


♦)  Epistler,  IL,  Nr.  292. 
*♦)  2.  Hæfte,  S.  93. 

Historisk  Arkiv.   II.  1887.  23 


350  Overtroiske  Forestillinger. 

er  anstillet,  vare  konstaterede,  og  dette  maatce  jo  naturligvis 
styrke  Troen  paa  Muligheden. 

Det  for  disse  Forskrivelser  til  Grund  liggende  er 
aabenbart  næppe  ældre  end  det  meget  udbredte  og  bekj endte 
tyske  Faustsagn  fra  det  16de  Aarhundrede,  skjønt  det  jo  ikke 
er  umuligt,  at  hedenske  Minder  om  Forbindelser  medlem 
Aser  og  Jætter,  eller  Menneske-Forbindelser  med  Trolde  og 
underjordiske,  kunne  danne  Basis. 

Af  en  noget  afvigende  Art  var  den  Forbindelse,  man 
troede,  at  Hexene  indgik  med  Djævelen.  Disse  bleve  i 
Følge  Folketroen  indskrevne  i  en  særlig  Bog,  som  den  onde 
holdt  over  dem.  De  gjæstede  ham  paa  visse  bestemte  Dage 
eller  Nætter  ved  hans  Hof  paa  Bloksbjærg.  Det  er  især 
til  St.  Hans  Nat,  man  har  henlago  denne  Fest;  dog  nævnes 
ogsaa  jævnlig  Valborgs  Nat  og  undertiden  Skærtorsdag. 
Ved  disse  Sammenkomster  gik  det  for  øvrigt  meget  lystigt 
til,  der  blev  trakteret  forGjæsterne  med  Mad  og  et  rigeligt 
Kvantum  Drikke,  der  blev  undervist  i  Trolddomskunster  m.  m 
men  ogsaa  deltoge  alle  med  Liv  i  Dansen,  der  traadtes  til 
en  vild,  bakkantisk  Musik,  og  hvem  skulde  egentlig  have 
tænkt  det,  den  onde  sad  da  selv  den  lange  Nat  og  spillede 
paa  Fedlen!  Man  beskyldte  endogsaa  Hexene  for,  at  de 
indgik  Kjensforbindelse  med  Djævelen,  og  hvad  Frugten  af 
en  saadan  Forbindelse  maatte  blive,  kan  man  jo  let  slutte 
sig  til.  Troldkarlene  avlede  ogsaa  Børn  med  Hexenes  Døtre, 
der  deltoge  i  de  vilde  Orgier;  men  Afkommet  blev  enten 
giftige  Slanger,  væmmelige  Tudser,  eller  lignende  lyssky  og 
ækle  Dyr.  Den  sidste  Anskuelse,  som  man  steder  paa  i 
flere  Lande,  giver  utvivlsomt  et  Fingerpeg  til  Forstaaelse 
af  den  Kjendsgjerning,  at  Almuen  gjennem  lange  Tider, 
ogsaa  her  i  Danmark,  har  haft  og  endnu  har  en  uover- 
vindelig Rædsel  og  Afsky  for  alle  krybende  Dyr.  Det  var 
derfor  rimeligt,  at  man  ogsaa  antog,  at  Hexene  kunde  vise 
sig  i  Tudseham. 

Hexene  foretoge  deres  Rejse  til  Bloksbjærg,   Blaakulla, 

Troms  Kirke  (o:  Trondhjems  Kirke)  eller  andre  af  de 
Steder,  man  har  nævnt  som  Samlingsstedet  for  »gammel 
Erik«  og  hans  Rigsdag,  paa  Kosteskafter  eller  Ovnrager, 
paa  hvilke  de  rede  gjennem  Luften.  For  at  kunne  hæve 
sig  i  Vejret  og  foretage  denne  Luftfart,  betjente  Hexene  sig 
af  en  egen  kraftig  Salve,  den  saakaldte  Hexesalve,  der 
skulde  koges  af  forskjeliige  stærke  vegetabilske  og  animalske 
Substanser. 

Undertiden  har  man  haft  Exempler  paa,  at  en  og  anden 
Kvinde  har  afgivet  en  frivillig  Tilstaaelse  om,  at  hun  virkelig 
havde  været  paa  Bloksbjærg  og  deltaget  i  Djævle-  og  Hexe- 
festen.  I  slige  Tilfælde  maa  man  som  sandsynligt  antage, 
at  der  har  været  foretaget  et  Forsøg  paa  ved  en  saadan 
Salves  Hjælp  at  komme  til  den  nævnte  Sammenkomst. 
Porsøget  kan  jo  være  foretaget  af  vedkommende  selv,  eller 
muligt  kunde  andre  have  foretaget  et  sligt  Experiment  uden 
paagjældende  Persons  Vilje  og  Vidende.  Den  naturlige 
Forklaring  af  vedkommendes  Tilstaaelse  maa  da  være  den, 
at  den  anvendte  Salve  har  været  saa  kraftig,  at  sammes 
narkotiske  Virkninger  have  bragt  Offeret  i  en  saadan  Døsig- 
hedens Tilstand,  at  den  klare  Bevidsthed  er  gaaet  tabt, 
medens  dog  den  ophidsede  Fantasi  og  de  forvirrede,  vilde 
Drømmesyner  kunne  have  foregjeglet  vedkommende  saadanne 
Scener,  at  det  hele  bag  efter  har  staaet  som  en  forfærdelig 
Virkelighed.  At  dette  kunde  tænkes  at  være  saaledes,  naar 
'et  slet  Individ  virkelig  havde  anstillet  et  sligt  Forsøg  med 
Tro  paa  dets  Mulighed,  er  let  forklarligt. 

Om  denne  Salves  Tilberedelse  haves  forskjeliige  Op- 
tegnelser; her  skal  anføres,  hvad  v.  Per  ger  skriver  i  sine 
»Deutsche  Pflanzensagen«,  S.  5:  »Das  gelehrter  Artz  della 
Porta  zeichnede  auf,  dasz  die  Hexensalbe  aus  irgend  einem 
Fett  bestande,  welches  mit  Caimus,  Pappelblåttern,  Helios- 
elinum,  Eisenhut,  Nachtschatten  und  Fledermausblut  geckocht 
v^erde«.  Han  nævner  end  videre:  »Mondkraut,  Isenkraut, 
Wodanskraut,    Wodansbart,    Liebfrauenhaar,    Sonnenwende, 

23» 

Bilsenkraut,  ToUkirsche  und  Eisenhut«;  videre  i  denue 
Retning  finder  man  samlet  hos  Schindler  i  hans  Værk 
om  Overtroen. 

Naar  Hexeue  nu  vendte  hjem  i^'en  fra  disse  ugudelige 
Fester,  førte  de  med  sig  forskjellige  onde  Hjælpemidler, 
især  dog  onde  Aander  i  Katteskikkelse,  hvilke  vare  i  Stand 
til  at  kunne  malke  Folks  Køer  og  gjøre  anden  Skade.  Hos 
Fru  Wigdtrom  hedder  det  et  Sted  om  en  Hex:  »Denna 
har  hexan  hade  en  katf,  som  helt  såkert  gick  hennes 
onda  årenden^  stygg  såg  han  ut  i  ogonen  och  gammal 
var  han  som  ett  trolU  *).  Svenskerne  tale  ogsaa  om 
»mjolkharartj  der  kunne  malke  andres  Køer;  saadanne 
vise  sig,  naar  man  skyder  dem,  at  bestaa  af  »en  silfversked 
och  ett  par  strumpstickor,  samt  ett  strumpskaft«  **).  Sagn 
om  saadanne  Hexe  og  deres  Rejse  St.  Hans  Aften  haves  i 
talrig  Mængde  i  de  fleste  Lande,  og  en  omfangsrig  Litte- 
ratur har  behandlet  disse***).  Man  troede  i  de  fleste  Til- 
fælde, at  Hexeue  ogsaa  havde  forskrevet  sig  til  Fanden  og 
efter  Døden  skulde  høre  ham  til. 

Ligesom  man  har  Exempler  paa  saadanne  Forskrivelser 
til  den  onde  Aand,  har  man  mærkværdig  nok  ogsaa  Til- 
fælde, hvor  det  ser  ud  til,  at  man  har  ment  ogsaa  at  kunne 
forskrive  sig  til  Kristus  paa   særegen  Maade.     Om  dette 


*)Eva  Wigstrom:  Folkdiktning,  H.,  Goteborg  1881,  S.  145. 
**)Anf.  Skrift,  S.  222. 

***)Cfr.  Tharsander:  Schauplatz  ungereimter  Meinungen  (et 
særdeles  interessant  og  udførligt  Værk,  navnlig  H.,  fra  S.  452). 
W.  G.  S  o  Ida n:  Geschichte  d.  Hexenprocesse,  aus  den  Qvellen 
dargestellt,  Stuttgart  u.  Tubingen,  1843  (aldeles  uundværligt 
Skrift  for  hvem,  der  ønske  at  stifte  nærmere  Bekjendtskab 
med  disse  berygtede  Forfølgelser).  Grimm  har  adskilligt 
herom  i  D.  Mythologie,  2den  Del,  og  af  overordentlig  Inter- 
esse er  Scheible:  Das  Kloster,  XII;  se  navnlig  S.  666— 83. 
Wigstrom:  Folkdiktning  från  Skåne  indeholder  ligeledes 
flere  Beretninger,  se  f.  Ex.  II.  Del,  S.  142  og  følg.  Ogsaa 
adskillige  karakteristiske  Træk  tindes  hos  W.Scott:  Letters 
on  Demonology,  London  1830. 

skulde  ske  for  at  opnaa  visse  timelige  Fordele,  ellei  om 
det  betragtedes  som  særlig  beskyttende,  skulle  vi  ikke 
kunne  afgjøre;  men  at  man  i  hin  Periode,  da  næsten  hvert 
andet  Menneske  var  anset  for  en  Hex  eller  Troldmand, 
ogsaa  brugte  at  forskrive  sin  Sjæl  til  »Kirkens  og  Menig- 
hedens Herre«,  er  vist.  I  Forfatterens  Eje  befindes  et  Haand- 
skrift,  der  tillige  med  adskillige  andre  er  erhvervet  paa 
Rejser  i  Jylland,  og  som  indeholder  følgende  lille  Vers,  der 
efter  Haandskriften  at  dømme  er  fra  Slutningen  af  forrige 
Aarhundrede : 

„Dig  Jesus  jeg  mig  giver 
udi  din  Kjerke  Favn, 
jeg  mig  til  dig  forskriver, 
herunder  staar  mit  Navn." 

Eventuelle  Forbindelser  med  andre  Aandevæsener,  hvor- 
om enkelte  Portællinger  haves,  tyder  klart  nok  paa  en  Tid, 
da  man  dyrkede  Naturguddomme. 

Det  er  tidligere  omtalt,  hvorledes  man  paa  forskjellige 
Maader  søgte  at  hindre  de  døde  i  at  »gaa  igjen«;  men 
ogsaa  paa  dette  Punkt  mødes  extreme  Bestræbelser;  thi 
ikke  sjælden  har  man  Beretninger  om,  hvorledes  Trold- 
mænd og  Hexe  have  forsøgt  at  mane  de  døde  frem  af  deres 
Grave.  Slige  Forsøg  ere  ældgamle;  vi  kjende  dem  jo  alle- 
rede fra  Bibelens  Fortælling  om  »Spaakvinden  i  Endor«. 
Et  mærkeligt  og  noget  uhyggeligt  Sted,  der  beretter  om, 
hvorledes  en  død  manes  frem,  findes  hos  Fru  Wigstrom 
(Folkdiktning,  IL,  S.  407)  og  er  meddelt  efter  en  hende 
tilhørende  »Svartkunstbok«  fra  Skaane.  Midlet,  der  her  an- 
vendes, er  et  aargammelt  Hasselskud,  der  for  øvrigt  i 
flere  Lande,  særlig  i  Tyskland,  har  staaet  i  Ry  for  sine 
undergj ørende  Virkninger. 

I  denne  Sammenhæng  kan  ogsaa  omtales  Menneskenes  For- 
hold til  de  underjordiske,  til  Nisser  og  Troldtøj,  Vætter 
og  Ellefolk.  Man  beskyttede  sig,  sine  Børn  og  sit  Hus,  imod 
disse  Væsener,  navnlig  ved  Hjælp  af  > Flyverøn«,  »Vættelys«  og 

Staal.  Især  gjaldt  det  om  at  beskytte  de  smaa  Børn  i 
Vuggen,  saa  længe  de  ikke  vare  døbte;  thi  de  kunde  da  let 
blive  enten  »oversete«  eller  forbyttede,  i  hvilket  sidste  Til- 
fælde de  underjordiske  lagde  en  »Skifting«  i  Steden.  Et 
saadant  Barn  kunde  enten  ikke  trives  hos  kristelige  Forældre, 
eller  ogsaa  enkelte  Legemsdele  som  f.  Ex.  Hovedet  udvik- 
ledes stærkt  paa  de  andres  Bekostning.  Man  beskyttede 
især  de  smaa  Bern  ved  Hjælp  af  »Vættelys«  (Belemniter), 
der  syedes  ind  i  Svebet  eller  i  »Listen«,  eller  man  stak 
en  Synaal  i  noget  af  Barnets  Tøj,  og  over  dette  Staal 
havde  hine  Væsener  ingen  Magt.  Mange  Steder  brugtes 
ogsaa  bestandig  at  lade  et  Lys  brænde  om  Natten;  thi 
Mørkets  Magter  ere  naturligvis  lyssky.  De  gamle  Romere 
nærede  en  lignende  Frygt  for  Skovguden,  Sylvanus,  mod 
hvem  de  værgede  deres  Smaabørn  ved  ligefrem  Vagt,  der 
ved  fysisk  Styrke  skulde  forsvare  Husene.  Har  man  imid- 
lertid faaet  en  saadan  Skifting,  ogsaa  kaldet  en  »Knude- 
bug«'-'), da  er  det  sikrest,  om  man  ønsker  sit  eget  Barn 
remitteret,  at  tage  Skiftingen  og  lade,  som  man  i  fuld 
Alvor  vil  koge,  stege  eller  brænde  den,  thi  da  indfinder  den 
rette  Moder  sig  øjeblikkelig  og  bringer,  hvad  hun  har  røvet. 
—  I  Modsætning  hertil  staar  det,  at  man  har  lige  saa 
mange  Fortællinger  om  venskabelige  Forhold  mellem 
saadanne  underjordiske  og  Menneskene;  man  har  endog  søgt 
dem  og  vist  dem  Tjenester  for  at  have  visse  Fordele  heraf. 
De  mange  Sagn  om  underjordiske,  saa  vel  som  om 
Kæmper,  Dværge  o.  s.  v.,  hvilke  alle  jo  særlig  ere  karak- 
teristiske for  Bjærglande,  kunne  muligvis  føres  tilbage  til 
en  Tid,  da  Danmarks  Udseende  var  ikke  saa  lidt  afvigende 
fra  det  nuværende,  og  da  man  endnu  dyrkede  og  tilbad 
Naturguddomme.  For  det  sidste  turde  navnlig  den  Kjends- 
gjerning  tale,    at    man  har  troet  paa,   og   Forestillingen  er 


*)  J.Jung  e:  Den  nordsjællandske  Landalmues  Karakter,  Skikke 
o.  8.  V.,  Kbhv.  1844,  S.  257. 

ingenlunde  forsvunden  endnu,  at  visse  Træer  og  Planter 
skulde  være  Opholdssted  for  Aander,  der  tænktes  som  vir- 
kende overnaturlige  Væsener.  Vi  vide,  at  der  kort  fer 
Kristendommen  kom  til  Norden,  baade  i  Tyskland  og  Skandi- 
navien, dyrkedes  saadanne  Naturguddomme,  og  at  man  havde 
flere  »hellige«  Træer.  Munken  Ruodolf  af  Fulda  Kloster, 
der  er  berømt  som  Historieskriver  i  det  niende  Aarhunrirede, 
beretter  ligefrem  om  Sachserne,  »at  de  nærede  stor  Ærbø- 
dighed for  visse  Træer  og  Kilder«,  og  at  de  navnlig  sam- 
ledes om  og  tilbade  en  Støtte,  som  de  kaldte  Irminsul 
eller  Almind-Støtten,  fordi  de  mente,  at  »den  bar  det  hele«  *), 
og  den  blev  derfor  paa  Latin  kaldet  columna  universalis. 
Denne  turde  snarere  opfattes  om  et  Træ  end  som  en  Støtte 
eller  Træklods,  og  den  er  muligt  da  identisk  med  Jupiters- 
egen  (alias  Thorsegen),  der  af  den  hellige  Bonifacius  fæl- 
dedes i  Hessernes  Land  ved  Geismar.  I  den  hellige  Boni- 
facius' Levned  hedder  det  ligefrem  om  Hesserne,  at  de 
ofrede  dels  skjult,  dels  aabenbart  til  Træer  og  Kilder, 
ligesom  der  omtales  Syner,  Spaadomme,  Undere  og  Trylle- 
formularer. 

Gjenminder  om  hin  Religionsform  finde  vi  aabenbart  i 
den  berørte  Anskuelse  om  visse  Træer  som  Bolig  for  Aander, 
Det  er  her  i  Landet  navnlig  Hyldetræet,  som  tænkes  beboet 
af  et  særligt  Væsen,  Hyldemor,  der  nærmest  maa  opfattes 
som  en  venlig  Fe,  der  kunde  helbrede  forskjellige  Sygdomme, 
hjælpe  Barselkvinder  o.  s.  v.,  og  som  desaarsag  paakaldtes 
under  særegne  Ceremonier  og  Bønner.  Udførligere  Oplys- 
ninger herom  have  vi  andensteds  haft  Lejlighed  til  at  give  **). 
Her  skal  blot  tilføjes,  at  man  endogsaa  paa  enkelte  Steder 
her  i  Landet  har  Sagn  om  Hyldefolk  i  Lighed  med  Eliefolk, 
og  at  disse  Væsener,  der  leve  i  gamle  Hyldetræer,  ere  meget 
venligsindede  mod  Menneskene.     Den  bekjendte  Folkeminde- 


*)  J.  Langebek  Scriptores  rer.  dan.  etc,  II.  Bd. 
**)  Fra  Planternes  Verden,  Kbhv.  1885,  S.  240—43. 

Samler  E.  T.  Kristensen  har  for  nylig  fremdraget  et  in- 
teressant Sagn  om  disse  Naturvæsener,  der  (efter  mundtlig 
Beretning)  af  ham  benævnes  Hyldefolk*).  Gamle  hule  Pile- 
træer huse  lignende  Væsener.  I  Tyskland  kj endes  de  samme 
Forestillinger  godt  for  nævnte  Træarters  Vedkommende,  men 
her  siges  ogsaa  Enebærtræet  at  være  beboet  af  et  lign. 
Væsen**),  der  hyppigst  benævnes  »Frau  Kranewitt«,  medens 
det  dog  ogsaa  i  andre  Egne  optræder  under  Navnene  »Prau 
Karwendel«,  »Frau  Kaddig«  o.  fl.  Denne  Fe,  om  man  turde 
kalde  hint  Væsen  saaledes,  kan  ligesom  Hyldemor  læge  og 
helbrede  alle  Haande  Sygdomme,  og  det  turde  ligefrem  være 
en  Selvfølge,  at  Træet  formedelst  dette  Væsens  Tilstede- 
værelse tillige  bliver  »mit  seinem  Holz  ein  Schtitzer  vor 
Zauberei«  ***).  Ja,  ved  Fru  Kranewitts  Hjælp  kan  man 
endogsaa  tvinge  Tyve  til  at  bringe  stjaalne  Ejendele  tilbage 
igjen.  I  denne  Hensigt  gaar  man  en  Morgen  tidlig  før  Sol- 
opgang til  en  Enebærbusk  og  bøjer  en  Gren  ned  mod  Jorden 
med  den  venstre  Haand  og  saaledes,  at  den  vender  mod 
Østen.  Man  fastgjør  den  nu  ved  at  lægge  en  stor  Sten 
paa  den.  hvorefter  man  siger:  »Enebærbusk!  jeg  skal  bøje 
og  knuge  dig,  til  Tyven  N.  N.  har  bragt  sit  stjaalne  Gods 
tilbage!«     Tyven  maa  da  flux  indfinde  sig  paa  Stedet. 

I  gamle  Elletræer  og  under  Ellebuskene  tænkes  Elle- 
folket  at  have  deres  Opholdssted,  her  ere  de  især  paa  Færde 
i  de  lyse  Sommernætter.  I  Jylland  bruger  man  Udtrykket 
»Ellekællingerne«,  hvilket  mindre  smagfulde  Navn  stadig 
forekommer  i  Kristensens  Samlinger;  ellers  er  man  fra 
ældre  Tid  vant  til  den  mere  poetiske  Betegnelse  »Ellepi- 
gerne«, der  jo  ere  saare  berømte  for  deres  vidunderlige 
Skjønhed,    som    har  daaret    mangen    Ungersvend.     Dog  de 


*)  Sagn  og  Overtro  fra  Jylland,  II.  Saml.  S.  45—46. 
**)Perger:  Pflanzensagen,  S.  546. 

***)F.  V.  Kobe  11:   Ueber  Pflanzensagen  o.  s.  v.,  Miinchen  1875, 
S.  14. 

dejlige  Ellepiger  have  en  meget  beklagelig  Mangel,  de 
ere  hule  i  Ryggen,  hvori  en  Forsker  lidt  ubarmhjærtig  vil 
finde  en  Hentyden  til  Elletræets  almindelige  Anvendelse  til 
Truge,  Træsko  og  andre  hule  Gjenstande*). 

Foruden  de  nævnte  Væsener,  der  altså a  tænkes  knyttede 
til  enkelte  bestemte  Træarter,  forestillede  man  sig  ogsaa 
andre,  der  dog  kunde  findes  hos  de  forskjelligste  Arter,  ja 
vel  egentlig  mentes  at  bo  saa  godt  som  i  alle  Træer.  Det 
var  disses  særlige  Skytsaander,  der  værnede  om  dem, 
hævnede  Overlast  mod  Træet,  velsignede  dem,  der  bare  Om- 
sorg for  det,  0.  s.  v.  De  hore  nærmest  hjemme  i  Æven- 
tyrets  Verden  og  hos  Poeterne,  men  dog  kj  endes  Forestil- 
lingen ogsaa  af  Almuen.  Thiele  har  Sagn  herom**),  og 
naar  Perger  fortæller,  at  da  en  Gang  en  Karl  vilde  omhugge 
et  Enebærtræ,  raabte  en  Stemme  til  ham:  »Jeg  siger  dig, 
hug  ikke  dette  Træ^  om«,  maa  der  herved  forstaas  Træets 
Skytsaand,  og  Pergers  Bemærkning  om,  at  der  under  Ene- 
bærtræets Grene  bor  Aander  (»Geister«),  er  saaledes  ikke 
korrekt,  for  saa  vidt  han  vil  have  dette  opfattet  som  et 
specielt  Tilfælde,  særegent  for  nævnte  Træart.  Vi  have 
haft  Lejlighed  til  at  optegne  adskillige  danske  og  svenske 
Sidestykker  hertil,  og  der  har  da  udtrykkelig  været  nævnet 
Træets  »Skytsaand«.  Man  har  i  denne  Anledning  frem- 
kommet med  mange  Forklaringer  og  Gisninger  over,  hvad 
der  egentlig  danner  Grundlaget  for  hine  Forestillinger.  Man 
har  nævnet  Røvere,  som  have  haft  deres  Tilhold  i  hule 
Træer;  Hexe  og  »kloge  Mænd«,  der  have  villet  indgyde 
den  overtroiske  Almue  Respekt  for  visse  Træer,  som  paa  en 
eller  anden  Maade  tjente  deres  slette  Handlinger,  o.  s.  v. 
Det  er  dog  højst  usandsynligt,  at  man  gjennem  sligt  har. 
kunnet  fremkalde  hellig  Ærefrygt.     Der  er  næppe  nogen 


*)E.  Rostrup:    Danske  Plantesagn   i   Tidsskr.  f.  pop.  Fremst. 

af  Naturvdskb.  5  Række,  3  Bd. 
**)  Danmarks  Folkesagn,  IL,  S.  53. 

anden  Forklaring,  som  holder  Stik,  end  den,  at  vi  her  staa 
over  for  Reminiscenser  af  Fortidens  hedenske  Naturreligion. 

Som  yderligere  Illustration   hertil  skulle  vi  et  Øjeblik 
dvæle  ved  nogle  faa  Planter,   der  paaviselig  have  spillet  en 
Rolle  i  Oldtidens  Gudelære,  i  det  de  enten  have  været  frem- 
stillede som  Bolig  for  en  eller  anden  Guddom,  hørt  med  til 
den  religiøse  Kultus   eller  paa  anden  Maade  været  knyttede 
til  Helligdommene   og  i  enkelte  Tilfælde   været  betragtede 
som   fremstaaede   umiddelbart    paa   Gudernes   Befaling,    af 
deres  Blod    o.  s.  v.      I    første    Række    fortjener   særlig   at 
nævnes  Ægypternes  og  Indernes  Lot os  (Jcyros-),  der  nævnes 
som  Attribut  til  Ganga  og  Harpokrates,    til  Isis,   Kanobus 
og  Krischna,  ja  endog  til  Osiris.      Den  berømte  Aojto^  be- 
tegner  formentlig    Arten   Nelumbium   speciosum*).  —  Den 
indiske  Kjærlighedsguddom  saas  første  Gang  svømmende  paa 
Lotosblade  i  den  hellige  Gangesflod,  ligesom  ogsaa  Gudinden 
Lakschmi    tænktes    sejlende    omkring    i    den  dejlige   rosen- 
farvede   Sirischablomst,    under    hvilket    Navn    den    tit 
nævnes   i  Indernes    hellige  Bøger.     I  Ægypten  gjaldt  den 
tillige    for  Symbolet   paa  Naturens  Frugtbarhed    og  Livets 
Fortsættelse,    og    da  Nilfloden  jo  egentlig  var  Hovedkilden 
til  al  Ægyptens   Frugtbarhed,    blev   Planten,    der  voxede  i 
dens   Vande,     efterhaanden    opfattet    som    Sindbillede   paa 
selve   Floden,    den   »aldrig  udtømmelige  Nik.      Den   her  i 
Landet   forekommende    smukke    hvide  Aakande  {Nymphæa 
alba)    bærer  endnu  i  de  nordiske  Lande  det  poetiske  Navn: 
Nøkkerose,   fordi  Sagnet   fortæller,    at  Nøkken  i   maane- 
klare  Nætter  sejler  om  paa  Vandfladen  i  Aakandebloiiistens 
snehvide  »vagga«.     Skjønt  dette  Sagn   næppe  længer  finder 
Tiltro,    i  det  mindste  ikke  her  i  Danmark,    peger  det  dog 
tydelig  nok  tilbage  paa  sit  ældgamle  Udspring. 

Iblandt  andre  hellige  Arter  fra  Mythologien  kan  ogsaa 
mindes  om  Indernes  Figentræ  —  Pipala  —  {Ficus  religiosa) 


*)C.  Sprengel:  Geschichte  der  Botanik,  Altenburg  1817,  L,  S.  28. 

Og  Palmen,  som  Brahma  satte  saa  højt,  at  han  til  dette 
Træ  bestemte  en  egen  Kaste,  Ghanas.  Hos  Grækerne  var 
Egen  helliget  til  Zevs,  hvad  Plutarch  beretter  nærmere  om; 
man  antog,  at  den  var  beboet  af  en  egen  Guddom:  Phego- 
naeus.  Hos  Romerne  var  Egen  viet  Jupiter  og  i  Norden 
Thor.  For  de  Plantearter,  der  i  Oldtiden  vare  helligede 
forskjellige  Guddomme,  har  man  gjærne  bevaret  en  ikke 
ringe  Ærefrygt,  der  endnu  kan  spores  ret  tydelig;  men 
mærkelig  nok,  det  er  gaaet  omvendt  med  Dyrene.  Her  er 
ikke  længere,  eller  dog  kun  ganske  undtagelsesvis.  Tale  om 
Pietet,  selv  om  de  paagjældende  Arter  i  en  fjærn  Tidsalder 
vare  nok  saa  »højhellige«. 

Ikke  faa  Dyrearter  tænktes  nemlig  at  være  Bolig  for 
Guddomme,  eller  dog  at  være  Medier,  igjennem  hvilke  disse 
virkede;  nogle  betragtedes  som  Symboler  paa  Guddomme, 
og  atter  andre  spillede  en  mere  eller  mindre  fremtrædende 
Rolle  ved  Tempeltjenesten.  Hvem  mindes  ikke  de  vid- 
underlige Beretninger  om  Apistyren,  Ægypternes  højhellige 
Oxe,  Billedet  paa  Osiris's  Sjæl!  Denne  Apis  havde  i  sit 
Tempel  i  Memfis  en  ligefrem  pragtfuld  Lejlighed  til  sin 
Raadighed,  et  helt  Harem  af  udsøgte  Køer,  fik  ofret  de 
ypperste,  reneste  Tyre,  og  dens  Theofani  fejredes  i  syv 
Dage  paa  det  prægtigste.  I  det  hele  har  Oxeslægten  været 
meget  anset  og  værdsat  i  alle  de  orientalske  Religioner.  I 
Indien  var  Koen  dyrket  som  en  Guddom  og  blev  hædret 
med  Pester  ganske  som  Apis  i  Ægypten.  Den  var  helliget 
til  Bhavani  eller  Lakschmi,  hvilken  Gudinde  havde  ophøjet 
Koen  til  Himlen;  at  dræbe  den  drog  derfor  uden  Skaansel 
Døden  efter  sig.*)  Oprindelig  holdt  man  ogsaa  Tyre  og 
Køer  for  at  kunne  ofre  dem  til  Guderne,  og  vi  se  saaledes, 
at  denne  Dyreslægt  alene  var  knyttet  til  den  religiøse 
Kultus;  det  var  først  senere  Tiders  praktiske  Nytte- Hensyn, 


♦)  Fr.  Creuzer:    Symbolik   und  Mythologie ,   1837,   I,   S.    414, 
og  følg. 

der  tilintetgjorde  Ærbødigheden  for  det  »hellige  Kvæg«. 
Af  de  øvrige  hos  Ægypterne  dyrkede  Dyr  kan  endnu  frem- 
hæves: Hunden,  Katten,  Ichneumon,  Ibis,  Falken  og  Tor- 
bisten. 

Men  unægtelig,  vor  Ærbødighed  for  disse  hellige  Indi- 
vider er  for  længst  gaaet  ad  undas;  og  dette  er  ikke  saa 
underligt.  Troen  paa  slige  Dyre- Guddomme,  der  oprindelig 
altsaa  horer  hjemme  i  Ægypten,  hænger  nemlig  sammen 
med  Troen  paa  Sjælevandringen ;  men  hverken  denne  antikke 
Anskuelse  eller  den  systematiske  Pythagoræisme  kjende  vi 
hos  os.  Sjælevandringen  har  hverken  været  kjendt  som 
»Straf  eller  Renselse  her  i  Norden«,  heller  ej  som  Over- 
flyttelse af  Sjælen  til  Dyr  eller  Planter.*)  I  det  højeste 
kjende  vi  her  et  Gjenbyrds-Liv. 


VII. 

En  meget  stor  Del  Dyr  og  Planter  have  spillet  en 
fremragende  Rolle  i  Folkemedicinen,  i  det  de  have  tjent  som 
Læge-  og  Sympathimidler  mod  alle  Haande  Sygdomme. 
Menneskene  have  i  det  hele  taget  intet  forsmaaet  fra  Na- 
turens vidtstrakte  Rige,  naar  det  gjaldt  om  at  afhjælpe 
dette  eller  hint  Onde.  Enhver  enkelt  Del  af  en  Plante  har 
fundet  sin  Benyttelse,  og  af  Dyrene  har  man  anvendt  saa 
godt  som  alt,  lige  fra  de  ædleste  Dele  til  Exkrementerne 
og  Urinen.  Oprindelig  holdt  man  sig  nærmest  til  Planterne, 
dem  havde  man  en  meget  stærk  Tro  paa  som  helbredende, 
og  denne  Antagelse  bestyrkedes  jo  ogsaa  af  Bibelens  Udsagn 
om,  at  Gud  havde  frembragt  »Urter  til  Menneskenes  Tjene- 
ste.« I  Grunden  er  det  en  almindelig  Mening,  at  enhver 
Plante,  som  Skaberen  har  frembragt,  ogsaa  maa  være  til 
Nytte,  enten  som  Nærings-  eller  som  Lægemiddel. 


*;  Fr.  Hammerich:    Nordens  ældste  Digt,   Kbhv.  1876,  S.  83. 

Vi  have  ikke  paa  Dansk  mange  Afhandlinger  om  Old- 
tidens Lægekunst  og  senere  Tiders  folkelige  Midler.  I 
Sverige  haves  et  større  Værk  i  denne  Retning:  J.  V.  Bro- 
berg: ^Bidrag  från  vår  folhmedicins  vidsJcepelser^ ,  Stock- 
holm 1878.  Det  indeholder  mange  hidtil  utrykte  Ting,  der 
ere  meddelte  efter  forskjellige  haandskrevne  Kilder;  men 
nogen  videnskabelig  Undersøgelse  om  Oldtidens  Læger  og 
deres  Methoder  gives  ikke,  og  Bogen  i  sin  Helhed  gjør  i 
Grunden  et  meget  fantastisk  Indtryk.  Vi  skulle  ikke  nær- 
mere opholde  os  ved  den  trods  den  Overensstemmelse,  der 
for  øvrigt  er  mellem  dansk  og  svensk  Overtro  ogsaa  paa 
dette  Omraade.  De  efterfølgende  Betragtninger  over  Folke- 
medicinen kunne  her  kun  blive  i  yderste  Korthed. 

At  Oldtidens  Lægekunst  maatte  staa  paa  et  meget 
primitivt  og  højst  ufuldkomment  Trin,  er  ganske  naturligt. 
Den  var  hos  alle  Folkeslag  oprindelig  kun  Overtro,  der 
hang  nøje  sammen  med,  ja  i  Grunden  var  en  Del  af  de 
gamles  Religion.  De  ældste  Læger  vare  egentlig  at  betragte 
som  en  Slags  Troldmænd,  der  hentede  deres  hemmelige 
Viden  fra  Magien,  og  som  gjærne  omgave  sig  med  et 
mystisk  Skjær,  en  Nimbus,  der  nødvendigvis  maatte  ind- 
gyde den  uvidende  og  overtroiske  Masse  Ærbødighed  og 
Frygt.  Lægerne  optraadte  da  ogsaa  som  Aandebesværgere, 
noget,  der  er  ens  for  Folkene  baade  i  Nord  og  Syd.  Vist- 
nok vare  Lægerne  ogsaa  i  de  fleste  Tilfælde  gejstlige,  dog 
selv  dette  finder  sin  naturlige  Forklaring.  Sygdomme  og 
Legemsbeskadigelser  betragtedes  jo  i  de  fleste  Tilfælde  som 
Tegn  paa  Gudernes  Vrede;  de  maatte  altsaa  formildes,  og 
rimelig  blev  det  Præsterne,  der  skulde  overtage  dette  Hverv, 
da  de  vare  Gudernes  fortrolige  Tjenere.  De  oprindeligste 
Midler  have  derfor  rimeligvis  været  Bønner,  Offere  og  Be- 
sværgelser. Siden  kom  andre  til,  hentede  fra  Dyre-  og 
Planteriget. 

Hvorledes  de  lægende  Egenskaber  ere  udfundne  fra 
første  Færd  af,  fortælles,  som  rimeligt  er,  noget  forskjelligt  i 

de  forskjellige  Lande,  men  Ligheder  er  der  alle  Vegne.  De 
ældste  Kundskaber  i  Lægevidenskaben  have  vi  erholdt  gj en- 
nem  Grækerne  og  Romerne,  og  Skrifter  af  Plinius,  Theo- 
phrast  og  Dioscorides  have  tjent  vore  ældste  danske  Læger 
som  Forbilleder.  Selv  langt  op  i  Middelalderen  have  vi 
iVke  meget  originalt  at  rose  os  af.  Et  Par  af  vore  ældste 
Lægebogs- Forfattere,  Henrik  Harpestræng  og  Henrik 
Smid  have  helt  igjenuem  fulgt  deres  udenlandske  Mønstre 
især  de  klassiske  Autores.  Smids  Bog  er  alt  andet  end 
original;  den  er  kun  en  Bearbejdelse  navnlig  af  Tyskeren 
Hieronimus  Tragii  eller  Bocks  berømte  Kråuterbuch,  og 
selv  Simon  Paulli  følger  i  det  væsentlige  fremmede  For- 
fattere. Rimeligvis  have  dog  ogsaa  Grækerne  og  Romerne 
hentet  deres  Viden  paa  fremmed  Grund  og  da  aabenbart 
fra  de  gamle  Ægyptere,  hvis  Præster  vare  Læger  og  Ma- 
gikere. Det  turde  være  af  Interesse  at  se  lidt  nøjere  paa, 
hvad  den  ægyptiske  Mythologi  fortæller  os  om  Planterne 
som  medicinale. 

Man  er  ikke  kommet  til  Kundskab  om  de  forskjel- 
lige Væxters  helbredende  Egenskaber  igjennem  en  Række 
af  empiriske  Forsøg  eller  overhovedet  ad  Studiernes  Vej. 
Nej,  det  hele  er  givet  af  kyndige  Naturaander.  Vi  skulle 
til  nærmere  Forstaaelse  heraf  lade  Creuzer  tale;  Fremstil- 
lingen lyder  saaledes:  »Die  Dåmonen  empfangen  die  Kråfte 
und  Einfliisse  von  den  Gottern,  deren  Trabauten  sie  sind, 
und  bilden  darnach  Thiere  und  Pflanzen,  theilen  diesen  jene 
Kråfte  und  Einflusse  mit,  so  dass  sie,  die  Dåmonen,  die 
ganze  Welt  erfullen,  und  die  verschiedensten  Sphåren  der- 

selben    mit    einander    verbinden Der   Kreis   des 

Mondes,  ingleichen  Wasser,  Erde,  Luft,  sind  mit  Dåmonen 
angefiillt,  als  Mittelwesen  zwischen  den  Gattern  und  Menchen, 
leichbeweglich  und  luftiger  Natur.  Sie  stehen  den  Elementen 
und  Korpern  vor,  sie  bedingen  das  Wachsthum  und  Gedeihen 
der  Pflanzen,  sie  bestimmen  ihre  Bluthe  und  Wirksamkeit; 
und  es  hat  der  Gott  in  dem  Thierzeichen,  in  dem  Monat,  wo 

er  regiert,  einen  entschiedenen  Einfliiss  auf  die  ganze  Vege- 
tation, die  zur  Bliithe  kommt.  Daher  beobachtet  man  die 
Zeichen,  worin  die  Pflanzen  gebrochen  und  bereitet  werden. 
Aus  den  Gestirnen  varden  die  Heilk rafte  der  Pflanzen  und 
die  Kegeln  ihrer  Behandlung,  so  wie  die  Krankheiten  der 
Menchen  und  T liere,  beuitheilt,«  o.  s.  v.  *) 

Vende  \I  os  nu  til  de  gamle  Nordboere,  finde  vi  en 
lignende  Anskuelse  hos  dem.  Prigg  var  Naturens  Hersker- 
inde og  tildelte  med  Freja  Planterne  deres  lægende  Egen- 
skaber, og  Kraften  skyldtes  pl.tsaa  her  som  i  Ægypten 
umiddelbart  Guderne,  der  virkede  igjennem  Væx terne.  Man 
tilskrev  ogsaa  hos  os  Planeterne  en  afpjørende  Indflydelse 
paa  Planteriget,  og  især  var  Maanen  meget  virkende.  Det 
er  rimeligvis  en  Levn^'ng  fra  hm  ijærne  Tid,  der  endnu 
spores  i  den  megen  Hensyntagen  t^'l  aftagende  og  tiltagende 
Maane,  vore  Almuesfolk  endnu  vise  ved  saa  mange  Fore- 
tagender. Havebøgerne  lige  op  til  vore  Dage  have  haft 
stor  Respeht  for  Maanen.  —  Ogsaa  i  Norden  vare  Lægerne 
■*1  Dels  Aandebesværgere  eller  dog  Magikere,  og  det  er 
denne  oprindelige  med  dem  forbundne  Mystik,  der  har  ved- 
ligeholdt Troen  paa  »kloge  Mænd«  og  Koner;  man  har 
hellere  villet  tro  paa  deres  Hokus-Pokus  end  paa  virkelige 
Læger,  blot  fordi  disse  »kloge«  omgave  sig  med  noget 
hemmelighedsfuldt,  der  lod  ane,  at  de  kjendte  og  besade 
noget  af  de  gamle  Magikeres  Visdom. 

Det  er  dog  værdt  at  lægge  Mærke  til,  at  de  oprindelige 
Læger  her  i  Landet  i^ke  vare  mandlige,  men  kvindelige. 
Det  var  Kvinderne,  der  vare  hjemme  i  alle  de  mange  ind- 
viklede Runekunster,  som  Odin  havde  indført.  De  kjendte 
galdrar  og  sei5r,  Hexekunster,  ofte  af  afskylig  Art.  Troen 
paa  saadanne  galdrakonur  og  sei5konur  fornægter  sig  jo  ikke 
i  den  endnu  næppe  forsvundne  Signen  og  Maalen,  der  i  alt 


*)  Fr.  Creuzer:  Symbolik  u.  Mythologie,  II,  S.  127—28. 


364  Overtroiske  Forestillinger. 

Fald  indtil  for  en  Menneskealder  siden  var  meget  brugt. 
Saadanne  kloge  Kvinder  i  Oldtiden  gave  sig  ogsaa  af  med 
at  spaa  og  kjendte  en  utrolig  Mængde  besynderlige  Trylle- 
formularer og  Besværgelser.  Men  ogsaa  den  egentlige 
Lægekunst  udøvedes  af  Kvinderne.  Det  var  i  hine  Tider 
især  af  Vigtighed  at  være  inde  i  Behandlingen  af  Saar, 
efter  som  Krigshaandværket  var  saa  almindeligt  og  saa 
anset.  Kvinderne  fulgte  derfor  med  paa  Valpladsen  og 
forbandt  de  saarede,  hvad  vi  vide  ogsaa  var  Tilfældet 
hos  Skyterne.  Kelter  og  Germaner  antoge,  at  der  hos 
Kvindekjønnet  fandtes  noget  guddommeligt,  hvad  vi  læse 
hos  Tacitus,  og  samme  Autor  beretter  ogsaa,  at  Kvinderne 
fulgte  Germanerne  i  Krigen,  at  de  kunde  være  til  Trøst 
for  de  saarede  Helte,  »ad  matres,  ad  conjuges  vulnera 
ferunt«.  Man  kjender  ikke  meget  til  de  anvendte  Methoder, 
dog  véd  man,  at  Saarene  udvaskedes  med  varmt  Vand,  og 
at  der  anvendtes  lindrende  Salver.  Man  brugte  ogsaa  at  give 
de  saarede  en  Suppe,  man  havde  kogt  »af  Løg  og  andre 
Urter  i  en  Stengryde«.  Ved  Hjælp  af  denne  Suppe  kunde 
man  erfare,  om  Saarene  gik  dybt,  thi  da  »trængte  Lugten 
af  Løgen  ud«.*) 

Efter  Kristendommens  Indførelse  forsvandt  vel  en  Del 
af  de  fra  Hedenskabets  Dage  anvendte  Ceremonier,  der  led- 
sagede de  forskjellige  Kure;  men  mangfoldige  holdt  sig,  og 
i  al  Hemmelighed  læstes  fremdeles  de  gamle  Besværgelser 
og  Trylleformularer,  modificerede  og  blandede  med  løsrevne 
Stumper  af  den  hellige  Skrift.  Saaledes  brugtes  ved  en 
Besværgelse  for  Edder  i  et  Lem  det  Sted  hos  Markus:  16, 
17 — 18,  hvorhos  der  brugtes  eller  rettere  misbrugtes  ad- 
skillige Korsbetegnelser.  Man  erindre  sig  ogsaa,  hvorledes 
Munkene  af  de  danske  Bønder  bleve  tvungne  til  at  holde 


*)  L.  Engel  stof  t:    Kvindekjønnets   Kaar    hos  Skandinaverne, 
S.  48. 

Messe  over  syge  Kreaturer,  og  hvorledes  man  endnu  i  de 
katholske  Lande  indvier  baade  Mark  og  Eng  under  højtide- 
lige ceremonielle  Processioner.  Alt  dette  minder  om  sit 
ældgamle  Udspring  og  beviser,  hvad  vi  oven  for  have  sagt, 
at  Hedenskab  og  Kristendom  gik  paa  Akkord  med  hinanden, 
hvoraf  man  kan  forklare  sig  den  forunderlige  Blanding  af 
begge  Retninger,  vi  finde  i  Overtroen. 

Der  gives  vistnok  ikke  nogen  som  helst  Sygdom,  uden 
at  jo  Almuen  kjender  Husraad  derfor.  Ved  nøjere  Betragt- 
ning af  det  rige  Materiale,  vi  have  for  os  fra  Folkemedicinen, 
viser  det  sig  imidlertid,  at  de  fleste  Midler  gruppere  sig 
om  følgende  Sygdomme,  der  vel  saa  maa  antages  at  være 
de  almindeligste:  Kold  feber,  Gigt,  Tandpine,  Hovedpine, 
engelsk  Syge  eller  »Skjæwr«,  Modsot,  Faldsot,  Gulsot  og 
Vandsot  (»Vattersot«)  samt  en  Mængde  udvortes  Beskadigel- 
ser og  Ulemper. 

Skjønt  det  vilde  frembyde  en  ikke  ringe  Grad  af  In- 
teresse at  se  lidt  nøjere  paa  alle  disse  besynderlige  Midler, 
at  tænke  efter,  hvad  der  kan  have  givet  Anledning  til 
deres  Brug,  indordne  dem  efter  Lokaliteterne  o.  s.  v.,  kan 
der  i  nærværende  Oversigt  kun  være  Tale  om  at  dvæle  ved 
nogle  ganske  enkelte  af  de  mest  karakteristiske. 

Mod  den  i  sin  Tid  saa  almindelige  Koldfeber  haves  en 
Uendelighed  af  Midler  lige  fra  de  afskyligste,  vor  Pen 
vægrer  sig  ved  at  gjengive,  og  til  de  mest  komiske.  Hoved- 
mængden var  Sympathi-Midler.  Et  i  mange  Lande  og  ogsaa 
her  i  Danmark  i  de  fleste  Egne  kjendt  Beskyttelsesmiddel 
bestod  i,  at  man  om  Foraaret,  naar  man  første  Gang  saae 
Violerne  i  Græsset,  skulde  afplukke  tre  og  stiltiende  spise 
disse,  da  var  man  det  Aar  beskyttet  imod  »Kolden«.  Dog 
nævnes  ogsaa  flere  andre  Planter  i  samme  Øjemed ,  f.  Ex. 
Hvidkløver,  Gøgeurter  og  Anemoner.  Naar  man  spiste  tre 
af  de  sidste ,  skulde  man  efter  en  Meddelelse  fra  Jylland 
fremsige  følgende  Besværgelse: 

Historisk  Arkiv.  II.  1887.  24 

„Virre,  virre  Vejjblomm, 

faarby'  den  uhnd'  Kaald'  te  mæ  aa  komm!"*) 

Under  Hyldetræet  fremsagdes  mange  lignende,  hvorom 
udførligere  Meddelelser  haves  andensteds.  **)  Af  andre  Raad, 
vi  have  fundet  mærkelige,  kan  nævnes,  at  spise  »brændte 
Spegesild,  blandede  med  Brændevin«,  eller  pulveriseret  »Snoge- 
skind«. Det  var  ogsaa  godt  at  drikke  Althæasaft  blandet 
med  fem  Draaber  Katteblod  eller  at  sy  en  lille  Pose  og  i 
denne  komme  en  grøn  Frø,  der  skulde  bæres  fastbunden 
i  Nakken;  eller  man  kunde  forskaffe  sig  Hovedet  af  en 
Hugorm,  der  da  skulde  indsys  i  en  ulden  Klud  og  bæres 
ved  Skulderen.  Rosiner,  blandede  med  Maddiker,  maa  anses 
for  et  ganske  nobelt  Medikament  i  Sammenligning  med  mange 
andre.  Man  erholdt  ogsaa  hos  de  »kloge  Mænd«  eller  do. 
Koner  Sedler,  der  skulde  bæres  for  Feberen;  de  vare  be- 
skrevne med  raystiske  Ord,  der  dog  ikke  vare  andet  end  det 
meningsløseste  Pøjt. 

Mod  Gigt  kjendes  ligeledes  mange  besynderlige  Raad; 
ret  naturlig  og  gavnlig  har  man  anbefalet  Hundeuld, 
helst  af  en  sort  Puddel,  ligesom  man  ogsaa  har  ladet  Hunde 
ligge  hos  sig  i  Sengen  for  at  varme  det  gigtsvage  Lem. 
Man  har  brugt  og  bruger  endnu  »Dyrbad«,  hvilket  bestaar  i, 
at  man  holder  det  syge  Lem  i  de  varme  Indvolde  af  et 
nylig  slagtet  Dyr.  W.  Preyer  fortæller,  at  Bønderne  i 
Thuringen  pleje  at  helbrede  forsk jellige  Sygdomme  ved  at 
berøre  nylig  slagtede  Dyr  eller  ved  at  lægge  levende  Mar- 
svin paa  det  angrebne  Sted.  Smertestillende  Planter  have 
fundet  rig  Anvendelse  mod  Gigten,  især  Bulmeurt  og  Blom- 
sterne af  Løvetand.  Men  især  var  et  Afkog  af  de  unge 
Foraarsskud  paa  Hyldetræet  et  probat  Middel,   og  ligesom 


♦)  E.  T.  Kristensen:  Skattegraveren,  I,  1884,  S.  27,  gjengiver 
den  samme  Besværgelse  med  en   ubetydelig   Afvigelse;   vor 
Opskrift  er  fra  Aarhusegnen. 
**)   Forfatteren:  Fra  Planternes  Verden,  1885,  S.  237—39. 

man  fordrev  Feberen  ved  at  fremsige  Formularer  under 
nævnte  Træ,  saaledes  har  man  forsøgt  at  kurere  Gigten  paa 
lignende  Vis.  Per  ger  meddeler,  at  den,  der  kunde  finde 
et  Stykke  Reb  uden  Knuder,  hvor  fem  Veje  krydsede  hin- 
anden, kunde  blive  fri  for  Gigten,  naar  han  hængte  Rebet 
op  i  en  Hyld  og  tre  Morgener  efter  hinanden  fremsagde 
følgende : 

wHolder  ich  håbe  die  Gicht, 

und  du  hast  sie  nicht, 

nimm  sie  mir  ab, 

dann  hab  ich  sie  auch  nicht!" 

Historien  om  Rebet  kj endes  næppe  her  fra  Landet, 
Resten  er  ikke  ukjendt.  —  Hyppig  anbefales  Gigtringe,  der 
skulde  laves  af  Bly,  som  var  stjaalet  fra  en  Kirkerude  en 
Torsdag  Nat  Kl.  12. 

For  Tandpine  har  man  brugt  en  Mængde  Signeramser, 
hvorpaa  de  gamle  Cyprianusbøger  give  talrige  Prøver,  der 
ogsaa  ere  meddelte  i  Kristensens  og  Kamps  Samlinger  af 
Folketro.  De  fleste  Raad  vare  dog  meget  naive  Sympathi- 
midler.  Ellers  kunde  man  ogsaa  indpode  Sygdommen  i  en 
gammel  Hyld  eller  Pil  eller,  i  Mangel  heraf,  i  en  gammel 
Egestolpe.  Adskillige  Raad  ere  for  øvrigt  af  den  Beskaffen- 
hed, at  vi  vel  skulle  vogte  os  for  at  nedskrive  dem  for 
høviske  Læsere.  Følgende  to  ere  ikke  før  trykte:  »Niber, 
Neber,  Naber!  Tag  et  Søm,  som  intet  er  brugt  tilforn. 
,Holdt  under  Tanden,  som  mand  har  undt  udj,  skriff  huert 
ord  udj  en  Kresz  for  sig  selff,  ligesom  et  Kleffuerblad,  oc 
slaa  Sømmet  mit  der  udj  mellem« : 

Eller  »Tanden  af  et  Menniske,    heng  dend  om  Halsen, 
strax  hielpe«*). 

Hovedpine  kureredes  paa  meg^et  forskjellig  Vis,  i  det  der 
maatte  tages  nøje  Hensyn  til,  om  Sygdommen  skrev  sig  fra 
Hede,  Kulde  o.  s.  v.,  noget  f.  Ex.  Henrik  Smid  ogsaa  er 
meget  nøjeregnende  med  i  sin  gamle  Lægebog.  Denne 
Forfatter  nævner  flere  Raad,  vi  ogsaa  have  fundet  optegnede 
omkring  paa  Landet;  saaledes  tilraader  han,  at  man  skal 
tage  Indvoldene  ud  af  unge  Hons  og  binde  dem  paa  den 
syges  Pande,  og  dette  »skal  fornyes  med  andre  Høns«.  En 
varm  Svinemave  (!)  er  ogsaa  godt,  ligesom  man  kan  benytte 
Kvindemælk,  blandet  med  diverse  Stoffer.  I  den  haandskrevne 
Lægebog,  der  nys  omtaltes,  hedder  det  et  Sted :  »Tag  Quinde 
Die  oc  Rosenuand«,  brugt  paa  anførte  Maade. 

For  »engelsk  Syge«  hos  Børn  have  vi  et  forbavsende 
Antal  Raad,  samlede  fra  alle  Egne  af  Landet.  »Flyveren« 
og  »kristen  Jord«  høre  til  de  hyppigst  forekommende.  Man 
førte  ogsaa  Barnet  ud  i  Skoven,  hvor  der  fandtes  en 
»Bæveræsk«  {Populus  tremula),  kløvede  denne  og  forte 
Barnet  gjennem  Aabningen  tre  Gange;  der  kunde  dog  ogsaa 
benyttes  en  Bøg,  Eg  eller  Pil,  der  havde  en  naturlig  Aab- 
ning,  dannet  af  to  sammengroede  Grene.  Undertiden  førtes 
Barnet  gjennem  en  opgravet  Græstorv,  i  hvilken  der  var 
dannet  en  passende  Aabning;  man  skulde  naturligvis  under 
denne  Ceremoni  hele  Tiden  læse  Fadervor. 

Modsot  synes  efter  vore  Samlinger  at  dømme  næsten 
at  være  endemisk  for  Jylland,  med  mindre  den  i  andre 
Provinser  nævnes  med  et  afvigende  Navn;  de  fleste  Op- 
tegnelser skrive  sig  imidlertid  fra  Jylland,    skjønt  den   vel 


*)  Af  en  Forfatteren  tilhørende  haandskreven  Lægebog  fra  det 
17de  Aarh.  Den  har  adskilligt  tiltælles  med  middelalderlige 
danske  og  tyske  Lægebøger,  f.  Ex,  Smids  og  Bocks,  men  er 
ellers  et  interessant  lille  Manuskript.  Det  har  tilhørt  Mar- 
gaards  Bibliothek,  hvorfra  det  er  mig  foræret  af  Godsejer, 
Jægermester  Schøller. 

ogsaa  undtagelsesvis  omtales  andre  Steder.  I  Fyn  har  man 
jævnlig  forvexlet  Modsot  med  Modersyge  (Malum  hystericum), 
hvilke  Svagheder  ingenlunde  ere  identiske.  Ikke  sjælden 
betegnes  ogsaa  ved  Modsot  en  saadan  Sygdom,  som  man 
ikke  véd  noget  egentligt  Navn  til.  I  en  tidligere  Periode 
brugte  man  som  bekjendt  at  »maale«  den  syge  for  dette 
Onde;  Maalings- Processen  udførtes  selvfølgelig  af  en  »klog 
Kone«.  En  udforlig  Fremstilling  af  denne  Ceremoni  haves 
hos  Anders  Bording  (f  1677),  og  den  er  saa  meget  mere 
interessant,  som  Forfatteren  aabenbart  har  personlige  Erfa- 
ringer at  bygge  paa.  Ogsaa  den  berømte  Anatom,  Pro- 
fessor Th.  Bartholin  har  en  længere  Beskrivelse  af  Maalingen, 
i  det  tidligere  anførte  Skrift:  Histor.  anatora.  VI.,  p.  275. 
Af  de  mange  kuriøse  Midler,  der  fandt  Anvendelse,  hid- 
sættes følgende:  Tre  Morgener  i  Rad  at  indtage  en  Spise- 
skefuld Tjære (!),  spise  Hugormehud  paa  Smørrebrød,  en 
Gulerod  sat  paa  Brændevin,  stiltiende  nydt  paa  fastende 
Hjærte  en  Torsdag  Morgen.  —  Særlig  har  man  anvendt 
Lus  mod  denne  Sygdom,  nogle  anbefale  at  spise  dem  levende, 
atter  andre  at  stege  dem  —  nu  ja,  det  er  jo  en  (lang  saa: 
»De  gusto  non  est  disputandum!« 

Gulsot  hørte  ligeledes  til  de  meget  frygtede  Sygdomme, 
og  talrige  Anvisninger  haves  til  dens  Helbredelse.  Man  brugte 
bL  a.  saa  uskadelige  Midler  som  at  »spejle  sig  i  Tjære« 
eller  at  slagte  en  sort  Høne  med  gule  Ben  og  koge  Suppe 
paa  denne,  hvilken  da  skulde  fordrive  Gulsoten.  —  En  levende 
Edderkop  skulde  indsættes  i  en  Nøddeskal,  der  hængtes  for 
Hjærtekulen,  saa  vilde  Edderkoppen  ved  Sympathi  trække 
Sygdommen  til  sig.  Stundum  signede  man  Patienten  under 
en  Hyld  eller  Pil,  eller  man  bandt  den  saakaldte  »Tartar- 
knude«,  der  ogsaa  brugtes  mod  Modsot,  hvad  vi  lære  af 
omtalte  A.  Bording,  der  skriver  herom  saaledes: 

„med  sælsom  Kors  og  Tegn  til  Dørs  hun  Siugen  minder, 
for  Guul-Moedsoet  hun  og  Tartar-Knuden  binder." 

Det  er  Signekællingen,  han  taler  om.  —  Regnorme-Pulver 
hørte  ogsaa  til  de  gængse  Raad,  og  levende  Lus  vare 
sammen  med  en  Mængde  andre  Ingredienser  sammenlavede 
til  et  »Elektuariura«,  der  skulde  smøres  paa  et  Stykke  Hrod 
og  gives  den  syge  at  spise  (omtales  ogsaa  hos  Henr.  Smid). 
Humle  kogt  i  Vin  fandt  ogsaa  Anvendelse. 

Faldsot  eller  »den  faldende  Syge«  (Epilepsi)  synes  lige- 
som Koldfeber  at  have  været  mere  almindelig  forhen  end 
nu  til  Dags,  særlig,  naar  man  vil  domme  efter  de  mang- 
foldige Raad  og  Anvisninger,  der  haves  mellem  Almuesfolk 
til  dens  Helbredelse.  Mange  af  disse,  især  animalske 
Midler,  ere  ligefrem  afskylige.  Her  nogle  faa  taalelige: 
Man  skulde  fange  en  Frø,  kleve  den  ud  af  Ryggen,  tage 
Leveren  ud  og  lægge  den  i  et  Kaalblad  i  en  ny  glaseret 
Potte,  hvorefter  den  skulde  brændes  til  Pulver,  der  indgaves 
den  syge  i  lunken  Vin.  For  en  Mandsperson  brugtes  ogsaa 
Hjærtet  af  en  Ulv  og  for  en  Kvinde  af  en  Ulvinde;  det 
skulde  pulveriseres,  og  den  syge  have  et  Kvintin  heraf. 
Det  var  ogsaa  godt  at  tørre  Ulvekjød  i  en  Ovn  og  give 
Patienten  af  det  heraf  fremstillede  Pulver.  Et  særlig  probat 
Middel  bestod  i,  at  man  tog  Hovedpanden  af  en  død  Mand, 
brændte  den  til  et  hvidt  Pulver  i  en  Bagerovn  og  indgav 
den  syge  det  i  Vin  tillige  med  smaatstedte  Pæonkjærner.  — 
De  nævnte  Raad  findes  alt  optegnede  hos  H.  Smid  og 
ganske  lignende  findes  i  Cyprianus-Afskrifterne. 

For  Vandsot,  eller  som  denne  Sygdom  endnu  saa  tysk- 
agtig kaldes  »Vattersot«,  haves  ogsaa  mange  ejendommelige 
Midler.  Især  har  man  anvendt  en  Dosis  af  Sommer- Hyld 
{Sambucus  Ebulus)^  hvilket  Raad  allerede  Dioscorides  an- 
fører. Dette  vil  man  i  alt  Fald  finde  ganske  naturligt, 
men  vanskeligere  har  man  ved  at  forstaa,  hvorledes  »rød 
Rav  og  hvid  Alabast«  indtaget  i  Brændevin,  Morgen  og 
Aften,  skal  kunne  virke.  Krydderurter,  som  Isop,  Merian, 
Hjærtensfryd,  Fennikel,  Anis,  Nardus,  Kanel,  Nelliker  o.  fl., 

have  været  meget  brugte,    og  Henrik  Smid   skriver,   at  den 
syges  »Hjærte«  skal  styrkes  med  Diarodon  Abbatis. 

For  Vorter,  Ligtorne,  Bylder,  Udslæt,  Øjensygdomme, 
Krampe  m.  m.  kjendes  ogsaa  en  antagelig  Mængde  Raad; 
men  vi  faa  nu  slutte  for  denne  Gang. 

Anton  Andersen. 


St.  Petersborg  og  London*). 

En   Diplomats   Erindringer  fra   1852—56. 


I. 

St.  Petersborg  1852  —  53. 

JJen  4de  Juni  1852  kastede  Postdamperen  >der  preus- 
sische  Adler«,  som  kom  fra  Stettin,  Anker  i  Kronstadts 
Havn.  Overfarten  Jhavde  været  meget  heldig.  Nogle  for- 
nemme Russerioder  med  deres  Mænd  havde  under  Turen  ofte 
med  Stolthed  talt  om  deres  store[Czar  og  med  Enthusiasme 
pristj^det  hellige  Rusland.  Det  Indtryk,  Kronstadts  Fæst- 
ningsværker fremkaldte  hos  mine  Rejsefæller,  var  karakteri- 
stisk. Munterheden,  som  hidindtil  havde  hersket  om  Bord, 
forsvandt.  I  Steden  for  den  Glæde,  som  ellers  griber  den 
hjemvendende,  naar  han  gjenser  sit  Fædreland,  hvilede  dyb 
Sorg  over  alle  Ansigter.  Det  var  som  om  Fanger,  hvem 
man  har  |indrømmet  en  kortvarig  Fribed,  atter  vendte  til- 
bage til  deres  Fængsel.  Passer  til  Udlandet  vare  den  Gang 
Naadesbevisninger,  vanskelig  opnaaelige  selv  for  de  rigeste 
og  fornemste. 

Jeg  skyndte  mig  hurtigst  mulig  til  St.  Petersborg,  hvor 
jeg  for  et  Aar  som  Attaché  skulde  overtage  Ledelsen  af 
det  kongelige  sachsiske  Gesandtskab.*] 


*)Qrev  Vitzthum  tv.-  Eckstådt:    St.  Petersburg  und  London 
in  den  Jahren  1852—64.    I— II.     Stuttgart  1886. 

Sejladsen  paa  den  majestætiske  Neva  har  noget  impo- 
nerende ved  sig,  naar  de  gyldne  Kapler  paa  Isakskirken 
skinne  klart  gjennem  Morgentaagen ;  men  det  første  Indtryk 
svinder  dog  hurtig  bort,  thi  St.  Petersborg  har  eller  havde 
den  Gang,  i  det  mindste  om  Sommeren,  i  Sammenligning 
med  Paris  og  London  Præget  af  en  Provinsby,  til  Trods  for 
alle  sine  store,  men  øde  Torve  og  sine  brede,  endeløse,  men 
mennesketomme  Gader.  Paa  det  Hav  af  Huse,  der  efter 
en  mægtig  Kejsers  Bud  har  rejst  sig  af  bundløse  Moradser, 
kan  man  strax  se,  at  Grund  og  Jord  saa  vel  som  Menneske- 
liv her  endnu  ikke  har  samme  Værd  som  i  ældre,  naturlig 
fremvoxede  Hovedstæder.  Den  russiske  Hovedstad  savner 
ligesom  Avstraliens  og  Amerikas  improviserede  Midtpunkter 
den  historiske  Kolorit,  og  trods  alt,  hvad  Peter  I.  og  Ka- 
tharina IL  have  gjort  for  St.  Petersborg,  kan  man  dog  godt 
forstaa,  at  Gammelrusserne  ene  og  alene  holde  Moskva  for 
Kigets  sande  Hovedstad. 

Fire  og  tyve  Timer  senere  havde  jeg  overleveret  min 
Tiltrædelsesskrivelse  hos  Eepræsentanten  for  Grev  Nessel- 
rode,  der  selv  endnu  var  fraværende  saa  vel  som  hans 
Kejser,  og  jeg  havde  faaet  aflagt  de  nødvendige  Besøg  hos 
Medlemmerne  af  det  diplomatiske  Korps  og  de  tilstede- 
værende Notabiliteter. 

Blandt  andet  gjorde  jeg  paa  Dagen  for  min  Ankomst 
Bekjendtskab  med  en  Personlighed,  om  hvem  der  snart 
skulde  blive  megen  Tale.  Det  var  Marineministeren  og 
Kejserens  Generaladjutant,  Fyrst  Menschikoff,  en  hej,  statelig 
gammel  Herre  med  f stram  militær  Holdning,  særlig  høflig, 
om  hvis  Læber  der  spillede  det  sarkastiske  Smil,  som  plejede 
at  ledsage  hans  berømte  Bonmots.  Fyrsten  hørte  til  de  faa, 
som  besad  Kejser  Nikolaus's  fulde  Tillid  og  turde  sige  ham 
alt.  Ganske  vist  maatte  dette  ske  med  Forsigtighed,  og 
Sandhedens  Pille  skulde  forsødes  med  en  Spog.  Ingen  for- 
stod denne  Kunst  bedre  end  Fyrst  Menschikoff. 

Saaledes  skulde  Kejseren  engang  gjøres  opmærksom 
paa  de  Underslæb,  hvori  en  General  gjorde  sig  skyldig,  der 
stod  i  høj  Gunst  og  var  betroet  med  den  øverste  Ledelse 
af  Moskvabanen.  Menschikoff  paa  tog  sig  det  utaknemmelige 
Hverv  at  aabne  Kejserens  Øjne.  En  Søndag,  efter  Paraden, 
viste  Fyrsten  sig  i  fuld  Uniform,  smykket  med  alle  sine 
Ordner.  Paa  Kejserens  Spergsmaal,  hvor  fra  han  kom,  svarede 
han:  »Fra  Isakskirken,  hvor  der  passerede  mig  noget  højst 
vidunderligt.  Jeg  traadte  ind  i  en  Skriftestol  for  at  skrifte 
for  en  Pope,  der  var  mig  fuldkommen  ukjendt.  »Absolu- 
tionen«, hviskede  den  uforskammede  Karl  mig  i  Ørene, 
»nytter  ingen  Ting,  naar  De  ikke  skrifter  mig  alle  Ueres 
Synder.  De  er  en  stor  Herre  og  har  rimeligvis  endnu  ganske 
andre  Sager  paa  Samvittigheden.  Betænk,  at  Gud  ser 
hvert  Underslæb,  De  kan  have  begaaet,  selv  om  De  bliver 
straffri  over  for  Menneskene«.  Jeg  behøver  ikke  at  skildre 
Deres  Majestæt  den  Harme,  hvormed  jeg  tilbageviste  denne 
Mistænkeliggjørelse.  Popen  rystede  paa  Hovedet,  men  gav 
mig  dog  Syndsforladelse,  og  jeg  nød  Nadveren.  Da  jeg 
senere  traadte  fra  Kirken  ud  i  Dagens  Lys,  kastede  Skrifte- 
faderen sig  for  mine  Fødder,  vred  Hænderne  og  stummede: 
»Tilgiv  mig,  Herre!  i  Mørket  tog  jeg  Dem  for  en  anden; 
jeg  troede  at  have  General  X  for  mig«.« 

»Hvad!  ogsaa  han?«  udbrød  Kejseren  leende;  en  Under- 
søgelse indlededes,  som  fuldkommen  bekræftede  Popens 
Mistanke,  og  General  X  mistede  sin  indbringende  Post. 

Bestikkeligheden  i  Forvaltningens  højeste  Kredse  var 
saa  aabenlys,  at  man  kan  forstaa  den  Tillid,  Kejseren 
skjænkede  de  faa,  som  holdt  deres  Hænder  rene;  til  disse 
hørte  først  og  fremmest  Menschikoff  og  Orloff. 

St.  Petersborg  havde  den  Gang  hverken  Jærnbane  eller 
Telegrafforbindelser  med  Udlandet.  Det  diplomatiske  Korps 
var  derfor  afskaaret  fra  direkte  Forbindelse  med  Udverdenen 
og  henvist  til  sig  selv.  Blandt  Repræsentanterne  for  de 
fremmede  Hoffer  gjaldt  den  preussiske  Sendemand,  General- 

løjtenant  v.  Rochow,  for  den  bedst  underrettede  og  mest 
indflydelsesrige.  I  det  foregaaende  Aar  havde  han  overværet 
Forbundsdagens  Gjenaabning,  havde  introduceret  Hr.  v. 
Bismarck-Schonhausen  som  sin  Efterfølger  i  Frankfurt  og 
var  derpaa  vendt  tilbage  til  det  russiske  Hof,  hvor  han 
gjaldt  som  en  persona  gratissima.  Snakkesalig,  god- 
modig og  uden  stor  Statsmandsevne  hørte  Rochow  i  et  og 
alt  til  den  gamle  Skole  og  havde  i  den  Grad  levet  sig  ind 
i  Kejser  Nikolaus's  Ideer,  at  denne  gjærne  passiarede  med 
ham,  ofte  talte  hojt  i  hans  Nærværelse  og  skjænkede  ham 
mere  Tillid  end  sine  egne  Ministre.  Naar  Kejseren  saaledes 
betroede  den  preussiske  Sendemand  højst  vigtige  politiske 
Beslutninger,  hvorom  Grev  Nesselrode  ikke  havde  nogen 
Anelse,  hændtes  det  ofte,  at  Rochow  i  Sagens  Interesse  ud- 
bad sig  Tilladelse  til  at  underrette  Statskansleren  derom. 
Denne  vidunderlige  Forretningsgang  er  betegnende  for  den 
Stilling,  den  ledende  Minister  indtog  paa  hin  Tid. 

Kejser  Alexander  I.'s  fortrolige,  Metternichs  Ven,  Med- 
undertegneren  af  Wienertraktaten,  den  Statsmand,  der  i  Ud- 
landet gjaldt  for  Sjælen  i  den  russiske  Politik,  var  i  Nikolaus 
I.'s  Øjne  blot  en  Tschinovnik  (Embedsmand),  der  kun  var  i 
Besiddelse  al  hans  Fortrolighed,  saa  vidt  Forretningerne 
udkrævede  det.  Heller  ikke  i  den  tine  Verden  kunde 
Grevens  belevne  Væsen  og  høje  Tjenesterang  faa  Folk  til 
at  glemme,  at  han  var  en  Søn  af  en  Udlænding  og  ikke 
hørte  til  den  orthodoxe  græske  Tro.  Greven,  der  var  født 
paa  et  engelsk  Krigsskib  og  døbt  efter  den  anglikanske 
Kirkes  Ritus,  havde  aldrig  tænkt  paa  at  skifte  Trosbekjen- 
delse  og  forrettede  regelmæssig  sin  Andagt  i  det  engelske 
Gesandtskabs  Kapel.  Af  sine  underordnede  var  han  meget 
afholdt,  stræng,  men  omgængelig  i  Tjenesten.  Han  lagde 
stor  Vægt  paa  en  klar  og  elegant  Redaktion  og  var  fast 
overtydet  om,  at  alle  Kancellier  misundte  ham  hans  trofaste 
Labensky,  saaledes  hed  hans  første  Kabinetschef;  dog  redi- 

gerede  han  ogsaa  selv  gjserne  sine  Depecher  og  spildte 
megen  Tid  paa  deres  omhyggelige  Affiling. 

Derover  forsømte  han  dog  ikke  sine  Drivhuse  paa 
»Øerne«,  navnlig  ikke  naar  Kameliaerne  blomstrede.  Blomster 
og  Musik  var  hans  Lidenskab-,  Kvinderne  var  han  til  sin 
høje  Alderdom  huld. 

En  Dag,  netop  medens  Kameliaerne  blomstrede,  sad 
den  lille  Mand  med  sine  store  Briller  i  Slæden,  da  en  Kurer 
indtraf.  Nesselrode  tog  Depecherne  med  sig  og  lod  Labensky 
hente.  Da  denne  traadte  ind  i  Drivhusene,  havde  Kansleren 
allerede  læst  Beretningen,  som  bragte  den  førte  Melding 
om  Februarrevolutionen.  Han  stod  foran  en  Gruppe  højrøde 
Kameliaer  og  sagde  til  Labensky,  medens  han  pegede  paa 
Blomsterne:  »Saaledes  ser  det  nu  ud  i  Paris,  Republiken 
er  proklameret«. 

Nesselrode  pralede  af  i  sin  Hjærnekasse  at  have  Skuffer, 
han  efter  Behag  kunde  aabne  og  lukke ;  saaledes  kunde  han 
glemme  alt  andet  og  samle  sin  hele  Aandskraft  om  det 
Spørgsmaal,  der  netop  laa  for.  Denne  Koncentrerings-Evne 
gjorde  det  lettere  for  ham  at  mestre  den  Masse  store  og 
smaa  Forretninger,  der  paahvilede  ham.  Virkelig  Genialitet 
kan  man  næppe  tillægge  ham ;  han  producerede  ingen  Ideer, 
men  forstod  at  anvende  og  klare  andres  Tanker.  I  sund 
Menneskeforstand  var  Metternich  ham  overlegen,  ligesom 
Talleyrand  atter  var  dennes  Overmand;  dog  netop  i  denne 
Aandsgave  samt  i  hans  seje,  utrættelige  Arbejdskraft  raaa 
man  vel  søge  Hemmeligheden  ved  hans  langvarige,  under 
trende  Kejsere  fortsatte  Embedsvirksomhed.  Han  forstod 
smidig  at  føje  sig  i  Omstændighederne  og  efter  Herskernes 
Luner.  Dette  forklarer  de  Modsigelser,  man  har  troet  hist 
og  her  at  opdage  i  hans  Statsskrifter.  Han  var  under 
Kejser  Alexander  I.  en  anden  end  under  Kejser  Nikolaus, 
og  atter  en  anden  under  den  næste  Alexander;  hans  store 
Porretningskyndighed  hjalp  ham  at  slaa  Bro  over  disse 
Modsigelser.      Hvor   meget    han   af   Naturen   end    var   en 

Fredens  og  Retfærdighedens  Mand,  stod  hans  Pen  dog  altid 
til  Monarkens  Raadighed,  naar  det  gjaldt  om  at  fremstille 
Voldshandlinger  som  uafviselige  Nødvendigheder,  hvorvel 
de  kunde  føre  til  en  Krig,  der  var  ham  selv  imod.  .  Virkelig 
Indflydelse  var  han  næppe  i  Besiddelse  af,  i  det  mindste 
ikke  under  Kejser  Nikolaus,  for  hvem  han  rystede  og 
bævede. 

Kun  under  en  saadan  Første-Minister  var  Rochows 
Stilling  tænkelig;  han  havde  først  og  fremmest  Kejserinden 
at  takke  herfor.  Hun  var  en  Datter  af  Frederik  Vilhelm  III., 
men  vedblev  paa  den  russiske  Trone  at  være  en  preussisk 
Prinsesse.  Den  betænkelige  Bevægelse,  Kejser  Nikolaus 
maatte  betvinge  ved  sin  Tronbestigelse  1825,  havde  rystet 
den  høje  Fyrstindes  Nerver,  da  hun  netop  paa  den  Tid  gik 
svanger  med  sin  anden  Søn,  Storfyrst  Konstantin.  Disse 
Nerver  voldte  stadig  Kejseren  Bekymring,  og  en  Mindelse 
herom  var  tilstrækkelig  til  at  moderere  hans  Udbrud  af 
Vrede  og  til  at  standse  overilede  Beslutninger,  naar  den 
preussiske  Regerings  Holdning  vakte  hans  Uvilje,  hvad  siden 
1848  hyppig  var  Tilfældet. 

Kejserindens  homøopathiske  Læge,  Dr.  Mandt,  der  ogsaa 
behandlede  Kejseren  —  ikke  altid  ganske  sagkyndig,  efter 
hvad  hans  Kollegaer  vilde  paastaa  — ,  agerede  Mellemmand 
mellem  den  preussiske  Sendemand  og  Czaren. 

Endnu  mere  afholdt  hos  Czaren  var  den  nylig  udnævnte 
kejserlig-kongelige  Sendemand,  Kejser  Frans  Josefs  tidligere 
Fløjadjutant,  Grev  Alexander  Mensdorff-Pouilly,  Feltmarskalk- 
Løjtenant,  den  samme,  der  efter  Rechbergs  Afgang  maatte 
overtage  Udenrigsministeriet.  Mensdorff,  hvem  Nikolaus 
allerede  havde  lært  at  kjende  i  Wien,  havde  vundet  Kejserens 
Hjærte  ved  den  frimodige  Tilstaaelse,  at  han  langt  hellere 
vilde  kommandere  en  Rytterbrigade  i  Kecskemet  end  spille 
Sendemand  i  St.  Petersborg,  da  han  ikke  forstod  et  Muk  af 
Politiken.  Gjennem  sin  Moder,  en  Søster  til  den  regerende 
Hertug   af  Coburg,    til    Kong  Leopold    og  Hertuginden    af 

Kent,  var  Mensdorff  beslægtet  raed  alle  Hoffer  og  blev  som 
en  Fætter  til  Storfyrstinde  Konstantin,  en  Hertuginde  af 
Sachsen-Altenburg,  næsten  behandlet  som  et  Medlem  af 
den  kejserlige  Familie.  Man  overoste  ham  med  Artigheder, 
og  den  fine  Verden  kappedes  med  Hoffet  om  at  vise  Kejse- 
rens nye  Yndling  alle  tænkelige  Opmærksomheder.  Damerne 
forelskede  sig  ligesom  paa  Kommando  i  denne  Amadis;  hos 
dem  havde  han  i  det  højeste  kun  én  Rival,  Tenoren  Mario, 
der  paa  hin  Tid  endnu  ikke  havde  mistet  sin  Stemme  og  ganske 
fortryllede  Russerinderne.  Uden  synlig  Anstrængelse  og  fuld 
af  Foragt  for  den  gamle  Diplom atskoles  Smaakneb  opnaaede 
Grev  Mensdorff  ved  sin  fornemme  Ro  og  sin  jævne,  lige- 
fremme Naturlighed  mere  for  Østerrige  end  en  gammel 
Statsmand. 

Den  betydeligste  af  de  fremmede  Hoffers  Repræsentanter 
var  utvivlsomt  den  engelske  Sendemand,  Sir  George  Hamilton 
Seymour.  Aarevis  havde  han  beklædt  Tillidsposten  som 
Privatsekretær  hos  Lord  Castlereagh,  den  senere  Marquis  af 
Londonderry,  og  saaledes  i  »Foreign  Office«  haft  rig  Lejlighed 
til  grundig  at  studere  alle  evropæiske  Anliggender.  Da  Sir 
Hamilton  var  af  fornem  Herkomst  —  Marquis'en  af  Hertford 
er  Hovedet  for  Familien  Seymour  — ,  forfremmedes  han 
strax  efter  Londonderrys  tragiske  Ded  til  Sendemand  og 
havde  repræsenteret  England  i  Firenze,  Brussel  og  Lissabon. 
I  Firenze  reddede  han  paa  Dronning  Hortenses  Bønner 
Prins  Louis  Napoleon  ud  af  de  Forlegenheder,  hvori  de 
franskes  tilkommende  Kejser  havde  styrtet  sig  ved  sin 
Deltagelse  i  Rejsningen  i  Romagnaen.  I  Lissabon  beskyttede 
han  Dronning  Maria  da  Glorias  Trone  mod  Oprørerne  i 
O  porto,  i  det  han  paa  egen  Haand  befalede  den  engelske 
Admiral,  der  tilfældigvis  laa  i  Tajofloden,  at  hindre  en 
Landgang  af  Oprørernes  Flotille,  der  under  Marquis'en  de 
Loulé  var  sejlet  til  Lissabon;  Admiralen  havde  beskudt 
Insurgenternes  Skibe  og  fanget  Besætningerne.  Sir  Hamilton 
sendte    en  Avisodamper   til    London    med  Melding   om    sin 

egenmægtige  Holdning  og  indleverede  samtidig  en  Begjæ- 
ring  om  sin  Afsked,  saafremt  man  ikke  maatte  billige 
hans  Adfærd.  Lord  Palmerston  blev  imidlertid  heldigvis 
sin  Vane  tro  aldrig  at  desavouere  en  Agent,  og  i  Steden 
for  en  Afsked  sendte  han  Seymour  Bath-Ordenens  Storkors. 
Sir  Hamilton  var,  som  man  ser,  ingen  Rekrut,  da  Kejser 
Nikolaus  i  de  første  Maaneder  af  Aaret  1853  overraskede 
ham  med  de  fortrolige  Meddelelser,  der  senere  saa  væsentlig 
skulde  bidrage  til  at  vinde  den  offentlige  Mening  i  England 
for  Krim  krigen.  Trods  al  sin  Iver  og  Virksomhed,  sin 
Rolighed  og  Forretningsdygtighed  var  Seymour  dog  ikke 
den  Mand,  der  kunde  imponere  en  Monark  som  Kejser 
Nikolaus. 

Den  franske  Sendemand,  General  Castelbajac,  der  var 
gift  med  en  Datter  til  Hertugen  af  La  Rochefoucauld,  var 
en  af  disse  Militærdiplomater,  der  skubbes  frem,  men  hvis 
Takt  ofte  lader  meget  tilbage  at  ønske.  Under  den  første 
Parade,  han  overværede  i  Kejserens  Følge,  kom  man  til- 
fældigvis forbi  det  Palads,  hvor  Kejser  Paul  blev  myrdet, 
og  han  skal  da  have  overrasket  Kejseren  med  det  naive 
Spørgsmaal:  »N'est-ce  pas  lå,  Sire,  que  votre  pére  a  été 
assassiné?«.  Denne  General,  der  tog  Frasen  »l'empire  c'est 
la  paix«  for  fuld  Valuta,  har  efter  den  orientalske  Krises 
Udbrud  uvilkaarlig  bidraget  meget  til  at  bestyrke  Czaren  i 
hans  Illusioner  om  Umuligheden  af  en  engelsk-fransk  Alli- 
ance. Saaledes  udbad  han  sig  en  særlig  Avdiens  for  at 
overbringe  sine  Lykønskninger  i  Anledning  af  den  russiske 
Sejr  ved  Sinope.uden  at  ane,  at  denne  Sejr  gjorde  Bruddet 
med  Vestmagterne  uundgaaeligt. 

I  øvrigt  vilde  den  franske  Sendemands  Opgave  have 
været  meget  vanskelig  selv  for  den  dygtigste  Diplomat, 
hvad  jeg  fik  Nys  om  ved  en  fortrolig  Samtale,  General  Ro- 
chow  havde  med  mig  angaaende  Sagernes  Stilling. 

Generalen  begyndte  med  at  udøse  sit  Hj  ærte  angaaende 
den  faa  Maaneder   forud  afdøde  Fyrst  Felix  Schwarzenberg. 

At  den  preussiske  Sendemand  ikke  kunde  holde  af  denne 
Statsmand,  var  ikke  overraskende,  men  det  var  mig  dog 
paafaldende,  at  han  forfulgte  ham  med  et  saa  glødende  Had 
selv  ud  over  Graven.     Jeg  forskede  efter  Aarsagen. 

»Min  Gud«,  udbrød  Rochow,  »at  denne  Schwarzenberg 
misunder  os  vor  Stilling  i  Tyskland,  og  at  han  har  gjort 
alt  for  at  fravriste  os  den,  det  forstaar  jeg.  Demortuis 
n  i  1  n  i  s  i  b  e  u  e.  Det  var  en  Sag  for  sig,  og  vi  kunne  kun 
takke  Gud,  fordi  han  har  friet  os  for  denne  Personlighed. 
Jeg  for  min  Part  kan  imidlertid  tilgive  ham  alt,  paa  den 
ene  Ting  nær,  at  han,  en  Fyrst  Schwarzenberg  og  Kejseren 
af  østerriges  Førsteminister,  kunde  forglemme  alle  sit  Hofs 
og  sin  egen  Families  Traditioner  for  at  sværme  for  denne 
Æventyrer  fra  Strassburg  og  Boulogne  og  træde  Legitimi- 
tetens Princip  under  Fødderne«. 

»Med  Tilladelse,  Hr.  General«,  faldt  jeg  ham  i  Talen, 
»her  gaar  De  dog  vel  for  vidt  og  synes  ikke  at  være  godt 
underrettet«. 

»Ikke  godt  underrettet?  For  Himlens  Skyld  har  jeg 
da  ikke  selv  læst  den  Skrivelse,  hvori  denne  ulyksalige  kort 
før  sin  Død  har  aflagt  sin  politiske  Trosbekj endelse  for 
Grev  Nesselrode,  og  nota  bene,  det  var  ikke  en  Depeche, 
som  stærkt  optagne  Ministre  undertiden  underskrive  uden 
at  have  læst  den;  men  det  var  et  egenhændigt  Privatbrev, 
det  eneste,  Grev  Nesselrode  har  modtaget  fra  ham.« 

Nu  forstod  jeg,  hvad  Talen  drejede  sig  om,  hvor  lidt 
jeg  end  fattede  Generalens  Ophidselse. 

I  denne  egenhændige,  hemmelige  Privatskrivelse,  der 
vel  kan  være  expederet  omtrent  i  Marts  1852,  havde  den 
kejserlig- kongelige  Ministerpræsident  først  og  fremmest 
udtalt  den  Overbevisning,  at  Louis  Napoleon  vel  næppe 
vilde  lade  Aaret  (1852)  heugaa  uden  at  antage  Kejser- 
værdigheden. Det  var  derfor  raadeligst,  at  de  tre  nordiske 
Hoffer,  før  denne  Begivenhed  indtraadte,  traf  en  Aftale  om, 

hvorledes  de  skulde   forholde   sig  over  for  den  nye  franske 
Imperator. 

»Traktaterne«  —  omtrent  saaledes  fortsatte  Fyrst 
Schwarzenberg  —  »udelukke  kategorisk  enhver  Bonaparte 
fra  Frankrigs  Trone.  1  Følge  disse  Traktater  vilde  Øster- 
rige, Rusland  og  Preussen  være  fuldstændig  berettigede  til 
at  nægte  den  nye  Kejser  sin  Anerkj endelse  og  erklære 
Frankrig  Krig.  Skulde  dette  være  Kejseren  af  Ruslands 
og  Kongen  af  Preussens  Vilje,  vilde  Østerrige  som  altid 
trofast  overholde  Traktaterne  og  foreløbig  stille  300,000 
Mand  til  sine  allieredes  Raadighed;  men  hvis  det  russiske 
Kabinet  nærede  Betænkelighed  ved  at  gjøre  Louis  Na- 
poleons Modtagelse  af  Kejserkronen  til  en  casu  s  bel  li, 
var  det  ønskeligt,  at  man  undlod  en  Gjentagelse  af  den 
Fejl,  man  i  1830  havde  begaaet  ved  den  uvenlige  Aner- 
kj endelse  af  Louis  Philippes  Tronbestigelse.  Man  kunde  dog 
næppe  love  sig  en  varig  Gjenoprettelse  af  den  legitime 
Kongekrone  ved  Bourbonernes  tredje  Restauration.  Ganske 
vist  vilde  Henrik  V.  kunne  føres  tilbage  til  Paris  ved 
fremmede  Bajonetter,  men  efter  de  hidtidige  Erfaringer  lod 
det  sig  dog  næppe  antage,  at  han  vilde  kunne  holde  sig 
dér  i  længere  Tid.  Napoleon  L's  Arving  havde  i  hvert 
Fald  bedre  Chancer  end  den  hellige  Ludngs  for  at  kunne 
gjenoprette  Monarkiet  i  det  undergravede  Land.  Vilde 
han  dette,  maatte  han  som  sin  Onkel  i  egen  Interesse  være 
nødsagen  til  at  føre  Regeringstøjlerne  stramt  og  gjøre 
Front  mod  Revolutionen.  I  dette  Punkt  var  Magternes 
Interesse  identisk  med  hans  egen.  Naar  man  derfor  aner- 
kjendte  ham  —  under  conditio  sine  qua  non,  at  han 
udtrykkelig  underkastede  sig  Traktaterne  af  1815  og  med 
den  bestemte  Forsikring,  at  de  tre  Magter  vilde  anse  et- 
hvert Erobringsforsøg  for  casus  belli  — ,  skulde  denne  An- 
erkjendelse  ske  paa  en  torekommende  Maade,  og  man  vilde 
da  kunne  gjøre  Regning  paa  hans  oprigtige  Medhjælp  mod 
Omvæltningspartiet« . 

Enhver  uhildet  maa  nu  til  Dags  indrømme,  at  den 
Opfattelse,  Schwarzenberg  gjorde  gjældende  i  benaeldte  Prival- 
skrivelse,  var  fuldstændig  korrekt;  man  havde  maaske  kunnet 
undgaa  Krimkrigen,  saafremt  dette  Raad  var  blevet  fulgt  i 
St.  Petersborg.  Den  preussiske  Statsmand,  der  afløste  Hr. 
V.  Rochow,  først  i  Frankfurt,  senere  i  St.  Petersborg,  vilde 
vel  heller  næppe  have  delt  sin  Formands  Harme.  De  Ideer, 
Hr.  V.  Bismarck  under  2den  Juni  1857  udviklede  i  sin 
»egenhændige  Memoire  angaaende  Preussens  Forhold  til 
Frankrig«,  vise  i  hvert  Fald  en  mærkelig  Overensstemmelse 
med  Grundtankerne  i  Schwarzenbergs  Skrivelse. 

Dette  faar  nu  staa  hen ;  men  Rochows  uhyklede  Harme 
var  karakteristisk  tor  den  antibonapartistiske  Stemning,  som 
den  Gang  var  fremherskende  ved  det  russiske  Hof,  og  jeg  kan 
ikke  nægte  mig  at  anføre  Generalens  Slutningsbemærkninger. 

»Gud  være  lovet«,  udbrød  han,  »det  lykkedes  mig, 
skjønt  ikke  uden  Møje,  at  gj  en  vinde  Kejser  Nikolaus  for  en 
korrekt  Opfattelse  af  Sagernes  [Stilling.  Den  lille  Nessel- 
rode  forglemte  ganske,  at  han  har  medundertegnet  Trak- 
taterne af  1815,  han  var  selv  smittet  af  disse  fordærvelige 
Schwarzenbergske  Ideer  og  havde  alt  vundet  sin  Kejser  for 
dem.  Det  vilde  næppe  have  været  mig  muligt  at  omstemme 
ham,  naar  vi  ikke  igjen  havde  faaet  en  Statsmand  i  Wien. 
Kejseren  miskjendte  Grev  Buol  under  hans  Mission  hersteds 
og  behandlede  ham  daarlig  trods  alle  mine  Modforestillinger. 
Og  dog  er  Buol,  som  sagt,  en  Statsmand  og  har  godtgjort 
det,  i  det  han  strax  ved  sin  Udnævnelse  atter  bragte  Legi- 
timitetsprincipet  til  Ære  og  foreslog  vel  at  anerkjende 
denne  Napoleon,  men  at  nægte  ham  Brodertitelen.  Denne 
Udvej  vil  vise  Lykkeridderen,  at  Kejserne  af  Rusland  og 
Østerrige  saa  lidt  som  min  naadige  Herre  betragte  ham 
som  deres  Lige«. 

Angaaende  Grev  Buols  Statsmandsevner  har  der  baade 
under  og  efter  Krimkrigen  gjort  sig  Anskuelser  gjældende, 
der  ikke  ganske  falde  sammen  med  det  Prognostikon,  Hr.  v. 

Rochow  opstillede  for  denne  Minister.  Lige  saa  bekjendt 
er  det,  hvorledes  det  sluttelig  gik  naed  hin  Udvej,  der 
hilsedes  med  en  saa  forhastet  Enthusiasnie.  Kejseren  af 
Østerrige  og  Kongen  af  Preussen  kom  paa  bedre  Tanker 
og  nægtede  ikke  de  franskes  Kejser  den  først  af  Buol 
omstridte  Brodertitel.  Desto  værre  forsømte  man  i  Wien 
og  Berlin  at  underrette  det  russiske  Kabinet  om  denne 
Meningsforandring,  og  Kejser  Nikolaus  fastholdt  Aftalen, 
i  det  han  nok  anerkj endte  Napoleon  I.,  men  tiltalte  ham 
med  »Mon  grand  ami«,  altsaa  med  den  samme  Tiltale,  der 
anvendes  over  for  de  amerikanske  Fristaters  Præsident. 
Grev  Buols  Forslag  havde  provoceret  en  Misstemning  hos 
den  franske  Magthaver;  men  dennes  Uvilje  traf  nu  ude- 
lukkende Kusland  og  skulde  ikke  blive  uden  Følger. 

Under  den  Parade  i  Anledning  af  Julefesten  1852,  der 
overværedes  af  Mensdorff  og  Rochow,  gav  Kejser  Nikolaus's 
Vrede  sig  Luft  i  Bebrejdelser,  hvormed  han  i  de  russiske 
Generalers  Nærværelse  overøste  Østerriges  og  Preussens 
Repræsentanter,  fordi,  som  han  sagde,  hans  Forbundsfæller 
havde  forladt  og  forraadt  ham  i  Anerkjendelsesspørgsmaalet. 
Denne  Scene,  der  var  højst  pinlig  for  alle  tilstedeværende, 
maa  rimeligvis  have  berørt  General  v.  Rochow  saa  meget 
mere  smerteligt,  som  han  maatte  drage  sig  til  Minde,  at 
han  selv  havde  faaet  Schwarzenbergs  fornuftige  Raad  kuld- 
kastet og  aabenbart  overvurderet  Buols  Evner  som  Statsmand. 

Disse  fortrolige  Meddelelser  fra  den  preussiske  Sende- 
mands Side  gave  mig  Neglen  til  mange  Fremtoninger  paa 
dette  mig  fuldkommen  ukj endte  Omraade.  Den  Minister, 
der  formentes  at  lede  Ruslands  Politik,  maatte  faktisk  kun 
have  et  meget  indskrænket  Magtomraade,  siden  Grev  Nessel- 
rode  i  en  Sag,  der  var  af  højeste  Vigtighed  for  Ruslands 
Interesser,  maatte  vige  for  en  fremmed  Sendemands  Menings- 
tilkjendegivelser,  og  det,   skjøut  han  havde  Logiken  for  sig. 

Ogsaa  i  dette  store  Rige  stadfæstedes  saaledes  det  be- 
kj endte  Udsagn  af  den  svenske  Kansler  Oxenstjerna.     Dette 

var  saa  meget  mere  paafaldende,  som  Nikolaus  I.  efter  alle 
Kjendemærker  paa  hin  Tid  havde  naaet  sin  Magts  Zenith 
og  for  fulde  Alvor  indbildte  sig,  at  hele  Evropa  laa  for 
hans  Fødder. 

Efter  at  jeg  saaledes  havde  nogenlunde  orienteret  mig 
angaaende  Dramaets  Personligheder,  tog  selve  Dramaet  sin 
Begyndelse  med  Czarens  Tilbagekomst  til  Hovedstaden. 

Kejser  Nikolaus  med  Hustru  opslog  sin  Residens  i 
Peterhof,  hvor  snart  de  talrige  Gjæster  indtraf,  der  havde 
modtaget  Indbydelse  til  de  store  Manøvrer,  som  aarlig  fandt 
Sted  ved  Kråsnoje-Selo. 

Kejser  Nikolaus  havde  personlig  opfordret  Prinserne 
Albert  af  Sachsen  og  Frederik  Vilhelm  af  Preussen  til  at 
overvære  disse  militære  Fester*).  Begge  de  unge  Prinser 
vare  ældste  Sønner  af  de  præsumptive  Tronarvinger  og  af- 
lagde nu  deres  første  Besøg  ved  det  russiske  Hof.  Desuden 
vare  de  mest  fremragende  Personligheder  i  de  østerrigske 
og  preussiske  Armeer  indtrufne,  og  snart  fyldtes  Peterhof 
og  de  omliggende  Lystslotte  med  en  Mængde  glimrende 
Uniformer.  Kejseren  havde  selv  modtaget  Prinserne  paa  sin 
Jagt  i  Kronstadt  og  først  ledsaget  dem  til  Vinterpaladset; 
men  da  Prins  Albert  nogle  Dage  senere  flyttede  til  Peterhof, 
fik  jeg  efter  Skik  og  Brug  anvist  en  Bolig  i  det  samme 
Slot,  saa  længe  hans  kongelige  Højheds  Besøg  varede.  Den 
gamle  Rochow  var  min  Nabo,  og  der  frembød  sig  saaledes 
mere  end  én  Lejlighed  til  en  fortrolig  Tankeudvexling. 

Søndagen  den  8de  (20de)  Juli  efter  Messen  modtog 
Kejseren  mig.  Det  var  imod  Etiketten,  da  Kejseren  i 
Regelen  kun  gav  Privatavdienser  til  Ambassadører  og  Sende- 
mænd. Paa  Grund  af  Prins  Alberts  Nærværelse  blev  der 
gjort  en  Undtagelse,  som  jeg  har  at  takke  for  en  af  de 
mest   interessante    Timer    i    mit   Liv.       Ceremonimesteren 


*)  Prins  Albert,  f.  23de  April  1828,  er  den  nu  regerende  Konge 
i  Sachsen;  Prins  Frederik  Vilhelm,  f.  18de  Oktb.  1831,  er  den 
nuværende  preussiske  Kronprins. 

havde  ført  mig  til  Kabinettet  og  blev  tvivlraadig  staaende 
ved  Døren,  da  han  ikke  vidste,  om  han  havde  at  overvære 
denne  usædvanlige  Avdiens.  Uden  at  sige  et  Ord  besvarede 
Kejseren  Hofembedsmandens  stumme  Spørgsmaal  ved  energisk 
at  vise  med  Pegefingeren  paa  Døren.  Vi  bleve  alene,  og 
jeg  befandt  mig  for  første  Gang  under  fire  Øjne  med  Ver- 
dens mægtigste  og  mest  frygtede  Monark.  Trods  sine  56 
Aar  var  Kejser  Nikolaus's  klassiske  græske  Træk  og  Kæmpe- 
skikkelse endnu  ungdommelig  kraftige.  Phidias  havde  kunnet 
mejsle  en  Zevs  eller  en  Krigsgud  efter  denne  Model.  Han 
bar  Garderegimentets  daglige  Uniform,  en  blaa  Vaabenfrakke 
med  to  Rækker  Knapper.  Jeg  lagde  Mærke  til  den  allerede 
næsten  skallede  Isse  og  saae  en  lav,  lidet  udviklet  Pande, 
som  gik  i  en  og  samme  Linje  med  den  mandige  Næse. 
Baghovedet,  hvor  Phrenologerne  jo  søge  Viljens  Sæde,  syntes 
usædvanlig  stærkt,  og  det  lille  Hoved  hvilede  paa  en  Nakke, 
der  passede  for  den  farnesiske  Herkules. 

Den  hele  Fremtoning  havde  noget  ridderligt,  noget 
imponerende  ved  sig,  og  jeg  forstod  nu,  hvorledes  den  Kolos, 
der  stod  foran  mig,  med  en  Haandbevægelse  havde  kunnet 
standse  den  Revolution,  der  truede  med  at  bryde  løs  under 
Koleraen.  Paa  hin  Dag  var  han,  hyllet  i  sin  Kappe,  traadt 
ene  frem  mellem  de  Tusender,  som  under  høje  Brøl  fyldte 
den  store  Isaksplads  og  beskyldte  Regeringen  for  at  have 
forgiftet  Brøndene;  han  lod  Kappen  falde  og  befalede  med 
en  Haandbevægelse  Masserne  at  falde  paa  Knæ.  Ingen 
vovede  at  blive  staaende.  Da  raabte  Kejseren  med  tord- 
nende Stemme:  »Elendige,  Brøndene  ere  ikke  forgiftede, 
men  I  have  forgiftet  eder  selv  ved  eders  Synder.  Bed  nu 
til  Gud,  at  han  maa  tilgive  eder  og  tage  Plagen  fra  os«. 
Et  tusendfoldigt  »Hurra!  leve  vor  Herre  og  Fader!«  var 
Svaret  fra  den  oprørske  Mængde,  og  uden  en  eneste  Politi- 
betjent var  Bevægelsen  overvunden  ved  et  Trylleslag.  Dette 
store  Moment  foresvævede  mig,  da  jeg  saae  Kejseren  i 
Øjnene.    De  syntes  mig  lidt  usikre,  disse  Øjne,  og  en  nerves 

Trækning  om  Mundvigene  havde  noget  uhyggeligt,  noget 
sygeligt  ved  sig. 

Efter  at  Kejser  Nikolaus  med  vindende  Elskværdighed 
havde  udtalt  sig  om  Prins  Albert  og  den  Glæde,  hans  Besøg 
voldte  ham,  syntes  han  helt  at  glemme,  at  han  kun  havde 
en  ung  Diplomat  for  sig,  hvem  han  aldrig  havde  set,  og 
om  hvem  han  næppe  kunde  have  hørt  noget.  Med  en 
Fortrolighed,  som  henvendte  han  sine  Ord  til  en  gammel 
Bekjendt,  talte  han  med  mig  om  sin  nylig  fuldendte  Rejse. 
Han  havde  været  i  Berlin,  i  Dresden,  i  Wien,  havde  opsøgt 
Kejserinde  Maria  Anna  i  Prag,  og  heller  ikke  Weimar  og 
Darmstadt  var  han  gaaet  forbi  saa  lidt  som  Stuttgart,  hvor 
han  havde  omfavnet  sin  Datter.  Overalt  havde  hans  Ørne- 
blik i  faa  Dage  set  alt,  og  han  talte  med  en  Hensynsløshed 
uden  Lige  om  alt,  hvad  han  havde  lagt  Mærke  til  under 
denne  Inspektionsrejse.  Værst  var  han,  da  Berlin  kom  paa 
Tale;  han  blev  ligefrem  ivrig  i  sine  Klager  angaaende  sin 
Hr.  Svogers  Svaghed. 

Da  jeg  forsøgte  at  stille  disse  uventede  Vredesudbrud 
med  den  rigtignok  trivielle  Bemærkning,  at  Kongen  des- 
uagtet havde  de  bedste  Hensigter  og  de  elskværdigste 
Egenskaber,  brød  Czaren  tordnende  los :  »Saa  meget  desto  værre 
er  det  for  ham  samt  hans  elskværdige  Egenskaber.  Hvad 
hans  gode  Hensigter  angaar,  siger  jeg  Dem,  at  han  aldrig 
véd,  hvad  han  vil.  Det  er  ingen  Konge,  han;  han  øde- 
lægger Hvervet  for  os.  Forstaa  mig  vel«,  --  her  stampede 
han  med  Foden  —  »Jordbunden  under  mine  Fødder  er 
undergraven  saa  godt  som  under  deres;  vi  ere  alle  solida- 
riske. Vi  have  alle  en  fælles  Fjende:  Revolutionen.  Hvis 
man  vedbliver  at  kjæle  for  den,  som  man  gjør  det  i  Berlin, 
vil  Ildebranden  snart  blive  almindelig.  Her  er  jeg  for  Øje- 
blikket ikke  bange  for  noget.  Saa  længe  jeg  lever,  rører 
man  sig  ikke;  thi  jeg,  jeg  er  Soldat;  min  Hr.  Svoger  har 
aldrig  været  det.  Som  De  nu  ser  mig«  —  vedblev  han 
med  roligere  Stemme   og  med  sit  velklingende  Organs  hele 

Trylleri  — ,  »som  De  nu  ser  mig,  har  jeg  otte  og  tredive 
Aars  Tjenestetid;  thi  jeg  gjorde  min  første  Vaabenfærd  i 
1813.  Ja,  jeg  er  Soldat.  Det  er  mit  Kald.  Det  andet 
Eald,  Forsynet  har  paalagt  mig«  —  disse  Ord  sagde  han 
meget  langsomt,  næsten  hviskende  —  »det  passer  jeg,  fordi 
jeg  maa  passe  det,  og  fordi  der  ikke  er  nogen,  som  kan 
fri  mig  derfra;  men  det  er  ikke  mit  egentlige  Kald«. 

Der  laa  noget  tragisk  i  denne  Bekjendelse;  man  følte, 
hvor  stærkt  han  tyngedes  af  Regeringens  Sorger,  som  han 
nu  havde  haft  at  bære  alene  alt  i  syv  og  tyve  Aar,  næsten 
en  hel  Menneskealder.  Hans  smukke  Øje  var  helt  tilsløret, 
og  hans  Blik  blevet  uroligt.  Paa  det  mest  velvillige  tog 
Kejseren  Afsked  fra  mig,  og  jeg  forlod  Værelset,  der  trods 
Solskinnet  næsten  blev  mig  uhyggeligt. 

Før  denne  Avdiens  var  jeg  forestillet  for  Kejserinden  i 
Spisesalen,  hvor  hun  indtog  en  Frokost  mellem  de  tvende 
tyske  Prinser  og  omgiven  af  mere  end  hundrede  fremmede 
og  russiske  Generaler.  Strax  efter  Maaltidet  gik  Kejser- 
inden hen  mod  mig.  Den  høje  Dames  Skjønhed  var  alt 
længst  afblomstret,  men  man  kunde  i  hendes  lidende  Træk 
finde  Spor  af  Lighed  med  hendes  henrivende  Moder,  Dron- 
ning Louise.  Hendes  Nerver,  som  jeg  under  mit  korte 
Ophold  i  St.  Petersborg  allerede  havde  hørt  saa  meget  om, 
vare  aabenbart  meget  rystede.  Den  magre  Skikkelse  i  det 
lette  Klædemon  mindede  uvilkaarlig  om  den  hvide  Dame, 
der  skal  spøge  omkring  i  Berlinerslottet.  Særlig  pinlige  vare 
de  ufrivillige  Hovednik,  der  hvert  Sekund  gjentoge  sig  og 
livagtig  mindede  om  et  kinesisk  Gudebillede. 

De  første  Ord,  Hendes  Majestæt  behagede  at  henvende 
til  mig,  vare  ikke  egentlig  opmuntrende  og  havde  let  kunnet 
sætte  mig  i  Forlegenhed  midt  i  dette  talrige  fremmede 
Selskab.  »Hvorfor  sender  Kongen  os  kun  en  Attaché?« 
lød  det  første  Spørgsmaal,  der  rettedes  til  mig,  aabenbart 
i  det  sletteste  Lune.  Jeg  saae  et  Øjeblik  rolig  paa  Kejser- 
inden og  svarede:  »Jeg  kan  forsikre  Deres  Majestæt,  at  jeg 

langt  hellere  var  kommen  som  Sendemand«.  Kejserinden 
lo  og  underholdt  sig  med  mig  paa  det  elskværdigste. 

Opholdet  i  Peterhof  var  behageligt  og  meget  lærerigt, 
da  jeg  saa  at  sige  øjeblikkelig  blev  indfort  medias  in  res. 
Blandt  de  esterrigske  og  preussiske  Officerer  fandt  jegf  ogsaa 
et  stort  Antal  gamle  Bekjendte,  som  Grev  Glam,  Felttøj- 
mester  Hess  og  andre,  der  bragte  mig  Nyheder  fra  Kejser- 
staden, som  jeg  endnu  følte  en  sand  Hjemve  efter. 

Blandt  de  Fester,  som  gaves  til  Ære  for  Prinserne, 
udmærkede  sig  det  Bal,  Storfyrstinde  Maria  Nikolajevna, 
Hertuginden  af  Leuchtenberg,  afholdt  i  sin  Villa,  der  laa  i 
Nærheden  af  Peterhof.  Denne  endnu  vidunderlig  smukke 
Kvinde  havde  arvet  sin  Faders  græske  Profil  og  gik  for 
hans  Yndlingsdatter;  hun  var  lige  saa  aandrig  som  munter, 
snarest  lille  af  Væxt,  men  slank  og  vel  bygget  og  bar 
gjærne  paafaldende  korte  Klæder,  for  at  kunne  kokettere 
med  sine  smaa  Fødder,  som  onde  Tunger  vilde  vide.  Den 
stakkels  Hertug,  hendes  Husbond,  var  dødssyg,  men  maatte 
desuagtet  forlade  sin  Seng  for  at  modtage  Kejseren.  Han 
kom  lidt  senere  end  ventet,  traadte  hen  til  mig  og  sagde 
med  Hentydning  til  Prins  Albert,  der  netop  dansede  med 
Storfyrstinden:  »Forsynets  Veje  ere  uransagelige.  Se  nu 
til  eders  unge  Fyrste!  Jeg  forstaar  mig  paa  Mennesker. 
Det  er  nu  virkelig  Skade;  han  vilde  haft  Evner  til  at  styre 
det  største  Rige  i  Verden,  medens  jeg  kjender«  —  tilføjede 
han  med  et  Suk  —  »Arvinger  til  store  Stater,  hvem  jeg 
ikke  vilde  betro  et  Kompagni«. 

Sachsernes  heltemodige  Fører  i  Slaget  ved  St.  Privat, 
Sejrherren  ved  Beaumont,  den  Prins,  der  efter  Moltkes  Ud- 
sagn i  Krigen  1870—71  viste  sig  som  Feltherre,  har  ikke 
gjort  Kejser  Nikolaus's  Menneskekundskab  til  Skamme 

Mærkelig  var  ogsaa  den  store  Revu,  der  sluttede 
Manøvrerne.  Kejseren  kommanderede  i  egen  Person  de 
Tropper,  som  defilerede  forbi  Kejserinden.  Forbimarchen 
varede   flere   Timer,    da   der   efter   Foregivende   defilerede 

100,000  Mand,  jeg  har  ikke  talt  dem.  Kejseren  holdt  med 
dragen  Sabel  paa  en  lille  Høj,  der  gav  ham  et  frit  Over- 
blik over  Fælleden.  Man  havde  stillet  mig  med  nogle  Damer 
tæt  bag  Kejseren  over  for  Kejserindens  Vogn,  og  jeg  havde 
saaledes  det  bedste  Overblik  over  dette  storartede  militære 
Skue.  Det  morede  mig  at  lægge  Mærke  til,  at  Hestene, 
som  Kejseren  vexlede  flere  Gange  under  dette  Hærskue,  alle 
vare  om  ikke  meget  store,  saa  dog  særlig  kraftig  byggede. 
De  vare  fortræffelig  dresserede  og  bevægede  næppe  et  Øre, 
end  sige  en  Fod,  men  længere  end  en  Time  kunde  intet 
af  de  ædle  Dyr  bære  Rytterens  Vægt;  saa  begyndte  en 
Rysten  over  alle  Lemmer,  og  Kejseren  maatte  hurtig  be- 
stige en  anden  Ganger. 

Prins  Albert  havde  allerede  den  første  Manøvredag 
vundet  Czarens  hele  Sympathi,  da  han  kunde  nævne  hvert 
af  de  deltagende  Regimenter  ved  dets  russiske  Navn.  Da 
Hans  Majestæt  gav  ham  frit  Valg  mellem  de  forskjellige 
Vaabenarter  af  det  Regiment,  han  skulde  udnævnes  til 
Obi^rst  for,  foretrak  Prinsen  til  Czarens  Fornøjelse  Jægernes 
simple  for  Husarernes  mere  glimrende  Uniform.  Nikolaus 
kjendte  i  dette  Valg  den  ægte  Soldat,  saaledes  fortalte  man 
mig  det  da  i  hvert  Fald. 

Kort  Tid  efter  Manøvrernes  Afslutning  indtraadte  tvende 
Dødsfald,  der  berørte  Kejseren  meget  nært.  Den  gamle 
Fyrst  Peter  Volkonski,  en  af  det  kejserlige  Hus's  mest  be- 
troede Embedsmænd,  døde  efter  en  lang,  smertelig  Sygdom ; 
han  raaduede  saa  at  sige  bort  i  levende  Live.  men  han  be- 
varede lige  til  det  sidste  Aandedrag  sin  Indflydelse  over  den 
kejserlige  Familie.  Kejseren,  Kejserinden,  Storfyrsterne  og 
Storfyrstinderne  besøgte  ham  daglig.  Og  da  Storfyrstinde 
Maria  en  Dag  paa  Grund  af  den  forfærdelige  Lugt  undlod 
det  sædvanlige  Kys,  blev  den  døende  gnaven  og  udbrød: 
»Naa  Maria,  hvoifor  kysser  du  mig  ikke  i  Dag?«  Stor- 
fyrstinden opfyldte  hans  Ønske. 

Kejseren  havde  befalet  at  fejre  Ligfærden  med  størst 
mulig  Pragt.  Det  diplomatiske  Korps  og  alle  Rigets  Stor- 
embedsmænd maatte  give  Møde.  Midt  i  Kirkens  Skib  var 
oprejst  en  Katafalk,  hvor  den  utillukkede  Kiste  stod,  belyst 
af  Tusender  af  Voxlys ;  man  kunde  næppe  skjelne  den  afdødes 
Træk,  da  Estraden  var  meget  høj.  Gejstligheden  i  fuld 
Ornat  afholdt  Sjælemessen  og  forelæste  de  sædvanlige 
Bønner.  Da  Øjeblikket  kom  til  at  lukke  Kisten,  steg  Kej- 
seren op  ad  Trinnene,  kyssede  Liget  og  knælede  længe  foran 
Kisten.  Derpaa  rejste  han  sig  og  gav  tolv  Underofficerer 
af  det  Regiment,  den  afdøde  havde  kommanderet,  Tegnet 
til  at  bære  Kisten  hen  til  Graven.  Da  Toget  lige  vilde 
sætte  sig  i  Bevægelse,  skubbede  Hans  Majestæt  Fløjmanden 
til  Side,  greb  selv  et  Haandtag  og  bar  sin  tro  Tjeners  Lig 
til  Graven.  Højtideligheden  varede  over  en  halv  Time, 
medens  alle  Blikke  vare  rettede  paa  Kejseren.  Man  har 
fortalt,  at  Napoleon  L  før  hver  Højtidelighed,  t.  Ex.  før  sin 
Kroning,  har  bedt  Talma  om  Raad  og  paa  en  vis  Maade 
indstuderet  Rollen  med  ham.  Ligen  Talma  kan  have  lært 
Nikolaus  L  Værdigheden  og  Gratien  i  hans  Bevægelser  og 
Stillinger.  Han  var  af  Naturen  en  fuldendt  Kunstner,  og 
den  største  Kunstner  vilde  have  kunnet  lære  af  ham.  Alt 
syntes  saa  simpelt,  saa  naturligt,  og  dog  havde  man  paa 
Fornemmelsen,  at  det  hele  var  beregnet  paa  Effekt.  Jeg 
tænkte  paa  Goethes:  »Man  fiihlt  die  Absicht  .  .  .!«  Hen- 
sigten var  aabenbar  at  imponere  alle  tilstedeværende,  men 
navnlig  at  vise  sig  som  den  mest  ydmyge  og  troende  Søn 
af  den  orthodoxe  Kirke.  Derfor  Gallauniformen  og  de  med 
Diamanter  funklende  Ordensstjærner.  Det  var  Kejseren  over 
alle  Russere,  som  viste  en  tro  Tjener  den  sidste  Ære. 

Helt  anderledes  var  den  samme  Monarks  Holdning  ved 
hans,  nogle  Dage  senere  afdøde  Svigersøns  Ligfærd.  Her- 
tugen af  Leuch tenberg  (Eugen  Beauharnais's  Sen)  var  katholsk, 
og  hans  Lig  maatte  derfor  bisættes  i  et  uanseligt  Kapel. 
Svigerfaderen   kunde  eller  vilde   ikke  blive  borte,    men  den 

rettroende  Czar  turde  kun  i  strængeste  Inkognito  deltage  i 
en  Kirkes  Højtideligheder,  han  ikke  anerkjendte  som  ret- 
troende. I  sin  daglige  Uniform,  uden  nogen  Dekoration  og 
skjødesløst  lænet  mod  en  Pille,  forblev  Nikolaus  en  adspredt 
og  udeltagende  Tilskuer  under  hele  Ceremonien.  Han  havde 
vel  kun  holdt  lidt  af  den  afdøde  og  alene  kaaret  ham,  fordi 
han  maatte  forpligte  sig  til  at  residere  i  St.  Petersborg 
og  ikke  skille  Kejseren  fra  hans  Datter. 

Den  studerede  Ligegyldighed,  Kejseren  bar  til  Skue, 
gjaldt  vel  ikke  den  afdøde,  men  det  katholske  Kleresi  og 
den  Kultus,  hvis  Udøvelse  han  kun  modstræbende  tilstedede. 
Intet  mindede  om  den  orthodoxe  Czar  ved  Volkonskis  Lig- 
færd; men  man  mærkede  atter  Hensigten;  der  laa  noget 
søgt  i  den  hele  Fremtoning.  Dog  ogsaa  her  maatte  man 
beundre  det  mimiske  Talent,  der  var  blevet  ham  en  anden 
Natur. 

Efter  Manøvrerne  gjorde  Prinserne  før  deres  Hjemrejse 
en  Udflugt  til  Moskva  i  Selskab  med  Kejserens  Gjæster,  de 
østerrigske  og  preussiske  Generaler.  General  Mensdorff 
kunde  ikke  ledsage  dem,  da  han  blev  angreben  af  en  tyfoid 
Feber.  Kejseren  sørgede  sandelig  paa  faderlig  Vis  for  den 
syge  og  beærede  ham  gjentagne  Gange  med  et  Besøg.  I 
Midten  af  September  begav  Mensdorff  sig  til  Tschugujev 
for  med  Kejseren  at  overvære  de  derværende  store  Rytter- 
manøvrer. Dette  gav  ham  Lejlighed  til  at  indhente  det 
forsømte  Besøg  i  Moskva,  og  han  foreslog  mig  at  ledsage 
ham  der  hen. 

Min  Beslutning  var  hurtig  tagen ;  vi  bestege  den  kejser- 
lige Salonvogn,  som  holdtes  parat  for  Generalen,  og  vare 
fire  og  tyve  Timer  senere  i  Moskva.  Rejsen  her  hen  frem- 
byder kun  faa  Tiltrækninger,  thi  Jærnbanen  berører  ikke 
nogen  større  Stad;  Linjen  for  denne  første  russiske  Bane 
tegnede  Kejser  Nikolaus  nemlig  med  en  rod  Blyantsstreg 
paa  Kortet  uden  noget  som  helst  Hensyn  til  Sam  færdsels- 
forholdene, og  Ingeniørerne  vovede  ikke  at  afvige  fra  denne 

kejserlige  Anvisning,  skjønt  den  førte  deua  gjenuem  talløse 
Moser,  hvad  der  just  ikke  lettede  Bygningen.  Kun  engang 
skimter  man  i  det  fjærne  Staden  Tvers  Taarne.  Banegaardene 
midt  ude  i  Steppen  vare  ny  opførte,  og  de  meget  renlige  Vente- 
værelser forsynede  med  rige  Buffeter;  alle  tænkelige  For- 
friskninger vare  at  faa,  og  den  i  Rusland  saa  yndede  Cham- 
pagne manglede  ikke  paa  nogen  Station.  Man  havde  anbragt 
os  saa  magelig,  at  vi  ikke  følte  nogen  Opfordrin<):  til  at 
stige  ud;  efter  at  vi  af  Nysgjerrighed  havde  besøgt  én 
Ventesal,  havde  vi  set  alle;  thi  den  ene  ligner  ganske  den 
anden. 

Nogle  Stationer  fra  Moskva  meldte  sig  den  russiske 
Oberst  Fyrst  Abamelech,  som  var  stillet  til  Generalens 
Raadighed  under  hans  Ophold  og  ledsagede  ham  og  hans 
Adj utanter  til  Kreml. 

Jeg  lod  mig  føre  til  et  Hotel,  der  laa  i  Nærheden  af 
Paladset,  og  blev  ikke  lidt  overrasket,  da  jeg  kort  efter  min 
Ankomst  modtog  en  Indbydelse  til  det  kejserlige  Taffel,  en 
Opmærksomhed,  jeg  havde  Hofmarskalken  Baron  v.  Bode  at 
takke  for.  Fyrst  Abamelech  viste  sig  som  en  vel  bevandret 
Cicerone,  Hofekvipager  stode  overalt  rede,  og  saaledes  kunde 
vi  uden  Besvær  og  i  tre  Dage  lære  Moskvas  Seværdigheder 
bedre  at  kjende  end  andre  Turister  i  tredive. 

I  alle  de  offentlige  Instituter,  vi  besøgte,  modtoges  vi 
af  Embedsmændene  i  fuld  Uniform,  og  i  det  berømte  Hitte- 
børns- og  Vajsenhus  —  en  af  de  mest  storartede  Velgjøren- 
hedsanstalter  —  vare  Ammernes  Regimenter  opstillede  i 
deres  Søndagsklæder;  hvert  af  disse  Regimenter  udmærkede 
sig  ved  en  anden  Farve  for  Kakoschnik'en,  og  Klæ^dningen 
svarede  til  denne  Hovedpynts  Farve.  Disse  grønt,  blaat 
eller  rødt  klædte  Ammer  havde  deres  Diebørn  ved  Brystet, 
og  man  paastod,  at  de  ammede  dem  paa  Kommando.  I  det 
store  Register,  hvor  Hittebørnene  indførtes,  sloge  vi  op  paa 
Aaret  1812   og  fandt  her  for  den   kortvarige  franske  Ind- 

kvarteringstid  et  betydeligt  Antal  smaa  »Napoleoner«,  aaben- 
bart  den  Gang  et  Yndlingsnavn  for  Hittebørnene. 

Kreml  selv  er  ikke  blot  et  Slot,  men  en  indre  befæstet 
Stad.  Værelserne  sammesteds  ere  efter  den  store  Brand  i 
1812  blevne  rigt  restavrerede,  men  lidt  i  asiatisk  Smag. 
Den  store  Sal,  hvor  de  gamle  Czarer  holdt  Brudeskue  over 
Bojardøtrene,  skal  være  forbleven  uforandret.  Czaren  viste 
sig  da  i  det  ovre  Galleri,  medens  de  unge  Damer  under 
Ledsagelse  af  deres  Mødre  eller  en  ældre  Slægtning  maatte 
aflægge  Klædningerne  og  blotte  alle  deres  Yndigheder,  en 
barbarisk  Ceremoni,  der  minder  om,  at  Moskva  den  Gang 
endnu  laa  langt  inde  i  Asien. 

For  øvrigt  er  Stadens  asiatiske  Præg  ingenlunde  ud- 
visket ved  den  store  Brand  i  1812;  men  storartet  er  Skuet 
af  Moskvas  Husmasser,  hvis  rumlige  Udstrækning  aldeles 
ikke  staar  i  Forhold  til  dens  Befolkning.  Hundreder  af 
gyldne  Kupler,  en  Mængde  med  høje  Træer  bevoxede  Haver 
vise  sig  for  Tilskueren,  naar  han  skuer  ned  fra  Højden  paa 
Vejen  til  Smolensk.  Det  var  fra  dette  Punkt,  at  Napoleon 
først  saae  Moskva;  hans  Hær  jublede  og  troede  i  dette 
Eldorado  at  finde  Læskelse  og  Lægedom  for  alle  udstaaede 
Besværligheder.  Den  berømte  Marinemaler  Eivasovskis 
Billede  er  naturligvis  kun  et  Fantasistykke,  men  det  synlig- 
gjør  paa  kunstnerisk  Vis  denne  patriotiske  Brand,  som  næsten 
antog  Karakteren  af  en  Naturbegivenhed. 

Der  er  i  øvrigt  ingen  Mangel  paa  Minder  om 
Storarmeens  Undergang,  denne  for  Rusland  saa  hæderfulde 
Epoke.  Nogle  af  disse  Minder  have  deres  komiske  Side. 
Man  har  saaledes  anlagt  en  Samling  af  alle  de  i  Sneen  og 
Isen  opsamlede  Kanonløb,  og  hvis  den  forbavsede  Mujik  har 
lært  at  læse,  kan  han  af  de  her  opstillede  Tavler  erfare,  at 
disse  Kanoner  ere  fratagne  de  to  og  tyve  Nationer,  som 
havde  sammensvoret  sig  mod  det  hellige  Rusland. 

Baron  Bode,  der  var  formælet  med  en  Niece  af  Grev- 
inde Julie  Stroganoff,   vilde   ikke  lade  sig  berøve  den  Ære 

at  se  Mensdorff  og  mig  hos  sig.  Saaledes  spiste  vi  da  en- 
gang til  Aften  i  hans  Hus  i  Steden  for  paa  Kreml  og  lagde 
snart  Mærke  til,  at  vor  elskværdige  Vært  herte  til  de 
frommeste  blandt  de  fromme;  den  græske  Kirke  udvikler 
en  særlig  Art  Pietisme,  og  Dyrkelsen  af  Familiehelgene 
minder  om  Penaterne  i  det  gamle  Rom  eller  om  Tilbedelsen 
af  Stamfædrene  i  det  kinesiske  Rige. 

Efter  Maaltidet  bed  Baron  Bode  os  Cigarer,  og  da 
Kaffen  serveredes,  aabnede  Husets  Herre  hemmelighedsfuldt 
det  allerhelligste.  Det  var  et  lille,  med  alle  Haande  byzan- 
tinsk Billedværk  kapelagtig  udsmykket  Værelse;  mange 
Kjærter  brændte  her  som  paa  en  tysk  Juleaften,  og  i  Midten 
stod  en  aaben  Kiste,  belyst  af  flere  tunge  Selvkandelabre; 
i  Kisten  laa  en  mørkebrun  Mumie,  prydet  med  Guldblik 
og  hyllet  i  en  gammelrussisk  Kaftan.  Det  var  Familiens 
Helgen.  Bode  kunde  ikke  skille  sig  fra  den;  han  korsede 
sig  og  bøjede  Knæ,  hver  Gang  han  nærmede  sig  Kisten; 
men  denne  dødes  Nærværelse  blandt  de  levende  var  dog 
noget  saa  tilvant,  saa  dagligdags,  at  det  aldeles  ikke  tog  sig 
ud  som  en  Profanation,  naar  vi  tændte  vore  Cigarer  ved  de 
indviede  Kjærter. 

Dagen  efter  førte  Abamelech  os  til  den  sidste  Bojar, 
den  mer  end  firsindstyveaarige,  umaadelig  rige  Fyrste  Ser- 
gius  Michaelovitsch  Galizin,  der  i  Nærheden  af  Moskva 
beboede  et  næsten  kongeligt  Slot  og  stadig  holdt  aabent 
Hus,  for  ikke  at  sige  Hof.  Det  var  en  af  de  højeste  Kron- 
embedsmænd,  og  Sagnet  gik,  at  Kejserinde  Katharina  II. 
havde  tildelt  ham  Andreasordenens  Storkors;  saafremt  dette 
er  sandt,  maa  han  have  faaet  det  paa  Vuggen,  men  i  hvert 
Fald  besad  han  Rigets  højeste  Udmærkelsestegn,  det  saa- 
kaldte  Dobbeltportræt,  Kejseren  og  Kejserinden  i  Miniatur- 
billeder,  rigt  indfattede  i  Diamanter.  Naar  Kejser  Nikolaus 
kom  til  Moskva,  undlod  han  aldrig  at  besøge  den  gamle 
Fyrste,  der  med  sin  blonde  Paryk  og  sine  falske  Tænder 
mindede    om    en  Avtomat  eller  en  Voxfigur;    men  han  var 

en  gjæstfri,  velvillig  Olding,  der  atter  tøede  op^  naar  Talen 
kom  paa  de  gode,  gamle  Tider  i  hans  Ungdom.  Han  havde 
været  i  Dresden,  sidste  Gang  i  Begyndelsen  af  Halvfemserne 
i  forrige  Aarhundrede.  Hvad  der  senere  var  passeret  i 
Tyskland,  syntes  ham  fuldkommen  ubekjendt;  han  forhørte 
sig  lejlighedsvis  om  Kurfyrsten  og  Fru  Kurfyrstinden  af 
Sachsen  samt  om  en  Minister,  hvis  Navn  var  mig  fuld- 
stændig ukjendt.  Slagene  ved  Jena  og  Leipzig  vare  sporløst 
gledne  ham  forbi.  Dog  talte  han  om  Moskvas  Brand,  som 
var  den  forefalden  i  Gaar.  Kutusoff  og  Rostopschin  vare 
hans  Ungdomsvenner.  Han  lod  en  af  sine  Neveuer  vise  os 
Udbygningerne.  Vi  saae  Staldene,  fulde  af  de  smukkeste 
Køer;  den  gamle  holdt  af  at  se  dem  græsse  i  Parken;  jeg 
spurgte  om  Racen  og  erfarede,  at  det  var  udsøgte  Yorkshire- 
Ful  dblodskøer,  direkte  importerede  paa  særlig  lejede  Skibe 
Vor  Fører  forsikrede,  at  Arvingerne  næppe  kande  fortsætte 
denne  Luxus;  thi  en  Pot  Mælk  kostede  hans  Onkel  lidt 
mere  end  en  Flaske  Champagne.  Heller  ikke  paa  smukke 
Heste  var  der  Mangel,  de  fleste  af  den  berømte  Traverrace 
fra  Orlofs  Stutteri.  Det  var  med  ét  Ord  et  Mønsterland- 
brug i  største  Stil,  midt  ude  i  Steppen;  men  Saiudset  paa 
de  usle  Veje  mindede  dog  stadig  om  Rusland.  Nu  til  Dags 
ere  Boj  årerne  uddøde  med  Fyrst  Sergius  Michaelo  vitsch,  og 
snart  ville  kun  Benene  være  tilbage  af  disse  den  fornemme 
Verdens  Mammuthsdyr. 

Efter  at  jeg  havde  set  Mensdorff  køre  afsted  mod  Syd 
under  Beskyttelse  af  en  kejserlig  Feltjæger,  dampede  jeg 
alene  tilbage  til  St.  Petersborg.  Der  paafulgte  nogle  stille 
Uger,  Staden  var  temmelig  tom,  men  man  mødtes  stadig  i 
Omegnens  Landsteder,  navnlig  paa  Øerne.  Om  Aftenen  traf 
man  sammen  paa  Pynten,  den  vestlige  Spids  af  Øerne,  hvor 
man  i  det  fjærne  saae  Havet.  Der  var  her  en  broget 
Vrimmel  af  alle  Haande  Ekvipager,  en  stille  staaende  Corso; 
Mændene  forlede  deres  Enspænder -Drosker,  for  at  gaa 
fra  Vogn  til  Vogn ;    hist  bragte  man  en  Fyrstinde,    her  en 

Skuespillerinde,  der  var  paa  Moden,  sin  Hyldest.  Det  var 
for  Damerne  en  kjærkommen  Lejlighed  til  at  monstre  hver- 
andres Parisertoiletter,  medens  Mændene  stiftede  Bekj endt- 
skaber  i  alle  Kredse  af  St.  Petersborgverdenen.  Foruden 
Selskabssladderen  fik  man  her  ogsaa  de  daglige  Nyheder,  da 
Diplomaterne  indfandt  sig  i  talrig  Mængde. 

Hvad  der  var  mig  paafaldende  og  senere,  da  Salonerne 
aabnedes,  skulde  blive  mig  endnu  mere  paafaldende,  var  den 
fri  Tone,  hvori  man  ofte  ganske  ugenert  omtalte  og  kriti- 
serede Regeringens  Forholdsregler.  Marquis  Posa  vilde 
næppe  have  fundet  det  nødvendigt  at  kræve  Tankefrihed; 
thi  ikke  blot  Tankerne,  men  ogsaa  Ordene  vare  frie  nok, 
hvorvel  de  ikke  bleve  trykte. 

Storfyrstinde  Helene,  Enke  efter  Storfyrst  Michael, 
Kejserens  yngste  Broder,  førte  det  behageligste  Hus  her  ude 
paa  Øerne.  Hun  var  en  wiirttembergsk  Prinsesse,  meget 
dannet  og  aandrig  og  Patronesse  for  mange  Kunstnere; 
Rubinstein  t.  Ex.  havde  hende  at  takke  for  sin  Uddannelse 
og  sit  Ry.  Hun  var  saa  elskværdig  og  naturlig,  at  jeg 
engang  turde  sige  til  hende:  »Det  er  Skade,  Deres  kongelige 
Højhed,  at  De  er  Storfyrstinde;  hvor  behagelig  vilde  man 
ikke  kunne  passiare  med  Dem,  naar  man  kunde  omgaaes 
Dem  uden  al  Etikette.«  Hun  lo  og  mente,  at  hun  sit  hele 
Liv  kun  havde  tænkt  saare  lidt  paa  Etiketten.  Hun  havde 
mistet  flere  Døtre  og  var  nu  glad  over  at  kunne  beholde 
den  yngste  i  sin  Nærhed;  thi  Storfyrstinde  Katharina,  der 
var  formælet  med  Prins  Georg  af  Mecklenburg-Strelitz, 
residerede  i  det  mindste  om  Vinteren  altid  i  St.  Petersborg. 
Jeg  kjendte  hendes  Husbond  fra  Berlin  og  fandt  den  ven- 
ligste Modtagelse  ogsaa  i  deres  Hus. 

Vinteren  var  kommen,  jeg  mener  den  hvide  Vinter, 
som  i  St.  Petersborg  varer  otte,  ni  Maaneder,  medens  der 
kun  bliver  .3 — 4  Maaneder  tilovers  for  den  grønne  Vinter, 
som  man  her  kalder  Sommer;  Foraar  og  Vinter  kjender 
man  ikke  til.     Og  med  Vinteren  kom  Stormene. 

Grev  Nesselrode  var  imidlertid  ogsaa  kommen  hjem  og 
havde  sin  Datter,  Fru  v.  Seebach,  hos  sig;  hun  maatte 
agere  Husfrue  i  Enkemandens  Saloner. 

Den  franske  Sendemand  Lavalette  havde  imidlertid  op- 
pustet den  stadige  Skinsyge  mellem  den  græske- orthodoxe 
og  den  romersk-katholske  Gejstlighed  i  Jerusalem;  den  ud- 
viklede sig  efterhaanden  til  en  alvorlig  Strid,  og  snart  stod 
det  kildne  orientalske  Problem  atter  paa  Dagsordenen,  Kejser 
Nikolaus,  der  efter  Nesselrodes  Udsagn  ikke  var  nogen  Di- 
plomat, følte  paa  ny  Trang  til  at  tale  om  den  »syge  Mand«, 
han  lod  Sir  Hamilton  Seymour  hente  og  havde  med  ham 
de  bekjendte  Samtaler,  som  den  engelske  Sendemand  har 
gjengivet  overensstemmende  med  Sandheden. 

Lord  Aberdeen  havde  været  Udenrigsminister  i  Aaret 
1844,  da  Nikolaus  sidste  Gang  besøgte  London,  og  var  nu 
.^  til  Czarens  store  Glæde  traadt  i  Spidsen  for  et  tilsyneladende 
stærkt  Koalitionsministerium.  Lord  Aberdeen,  en  gammel, 
i  Statssager  graanet  Skotte,  havde  som  de  fleste  af  Sir 
Robert  Peels  Tilhængere  en  vis  Forkj ærlighed  for  den  græsk- 
orthodoxe  Kirke,  hvor  disse  Politikere  mente  at  finde  Spor 
af  den  oldkristelige,  apostoliske  Menighed.  Denne  religiøse 
Tendens  havde  Kejser  Nikolaus  i  1844  forstaaet'  at  styrke 
og  benytte  for  i  England  at  forberede  en  Overenskomst  om 
det  orientalske  Spørgsmaal.  Positive  Aftaler  bleve  ikke 
trufne,  men  man  har  dog  vexlet  Tanker  angaaende  visse 
'Eventualiteter,  og  saaledes  fæstnedes  den  Overbevisning  hos 
den,  undertiden  meget  optimistiske  Kejser,  at  Rusland  kunde 
gjøre  ubetinget  Regning  paa  England,  saa  snart  Aberdeen 
kom  til  Roret.  Den  russiske  Regent  mindedes  nu  alt  dette 
og  troede  Timen  kommen  for  en  Protokol  i  Lighed  med 
den,  Hertugen  af  Wellington  havde  undertegnet  1826.  Før 
han  imidlertid  vovede  sig  frem  med  denne  Idé,  ønskede  han 
at  vide,  om  og  under  hvilke  Betingelser  England  vilde  ind- 
villige i  Tyrkernes  Fordrivelse  fra  Evropa  og  det  osmanniske 
Riges  Deling.     Hans  Pirrelighed,    som    alt    den  Gang   var 

meget  betænkelig,  gav  sig  Luft  i  Forhaanelser  mod  den 
»syge  Mand«,  og  Sir  Hamilton  øgede  maaske  mod  sin  Vilje 
denne  Irritabilitet  i  Steden  for  at  berolige  den ;  efter  Metter- 
nichs  Mening  vilde  det  sidste  have  været  Seymours  Opgave. 

Jeg  har  Sir  Hamilton  selv  at  takke  for  Meddelelsen  af 
efterfølgende  Saratale,  han  havde  med  den  gamle  Stats- 
kansler  efter  Kejser  Nikolaus's  Død  og  længe  efter  Pariser- 
freden, da  han  var  akkrediteret  som  Sendemand  i  Wien. 

»Véd  De  vel,  kjære  Sir  Hamilton«,  begyndte  Fyrsten, 
»at  De  er  en  rigtig  Lykkens  Kjæledægge?  Jeg  har  med 
Interesse  læst  Deres  »Secret  and  Confidential  Corre- 
spondence«,  skjønt  jeg  aldeles  ikke  kan  billige  dens 
Offentliggj øreise,  og  jeg  har  faaet  det  Indtryk,  at  De  kan 
tale  med  om  Lykke«. 

Sir  Hamilton  forstod  ikke,  hvor  han  skulde  finde  denne 
Lykke. 

»Saa  hør  da!«  fortsatte  Fyrst  Metternich,  »De  var  alene, 
under  fire  Øjne  med  Kejser  Nikolaus.  Sæt  nu,  at  Herren 
var  gaaet  fra  sine  Ord?  Hvad  saa?  Som  sagt,  De  kan 
tale  om  Lykke,  siden  han  ikke  gjorde  det;  thi  hele  Evropa 
vilde  ikke  have  troet  Dem,  men  Kejseren.« 

Sir  Hamilton  følte  sig  truffen,  kunde  kun  indrømme 
det  logiske  i  denne  Bemærkning  og  tav ;  men  Fyrsten  havde 
ham  nu,  hvor  han  vilde,  og  skaanede  ham  ikke  for  den 
sidste  bitre  Pille. 

j>Hvad  jeg  vil  sige  hermed,  uden  at  træde  Dem  for  nær, 
er  blot,  at  det  var  meget  farligt  og  ingenlunde  Deres  Op- 
gave at  faa  Kejseren  til  saaledes  at  snakke  fra  Leveren. 
De  er  dog  ikke  den  første,  til  hvem  han  har  talt  om  »den 
syge  Mand«.  Gud!  den  fixe  Ide  havde  plaget  ham  aarevis. 
Deres  Opgave  var  slet  ikke  at  lade  ham  komme  til  Orde 
eller  dog  i  det  mindste  strax  at  bringe  ham  til  Tavshed. 
Har  De  Lyst  til  at  hore,  hvorledes  jeg  bar  mig  ad,  da  han 
talte  til  mig  om  »den  syge  Mand«  ?  Det  skete  ved  Taffelet 
i  Miinchengråtz.    Jeg  sad  lige  overfor  Majestæterne.    Czaren 

bøjede  sig  over  Bordet  og  spurgte  mig:  »Fyrst  Metter- 
nich,  hvad  mener  De  om  Tyrken?  Det  er  en  syg 
Mand,  ikke  sandt?«  Jeg  overhørte  Sporgsmaalet  og 
vendte  ligeledes  det  døve  Øre  til,  da  han  for  anden  Gang 
rettede  Spørgsmaalet  til  mig;  men  da  han  nu  for  tredje 
Gang  gjentog  det,  maatte  jeg  vel  svare.  Jeg  gjorde  det 
indirekte  med  det  Modspørgsmaal :  »Er  det  til  Lægen 
eller  tilArvingen,  at  Deres  Majestæt  rejser  dette 
Spørgsmaal?«  Kejser  Nikolaus  blev  mig  Svaret  skyldig 
og  har  aldrig  tiere  talt  til  mig  om  den  syge  Mand.« 

Denne  fine,  ægte  Statsmands-Kritik  vækker  den  For- 
modning, at  Fyrst  Metternich  var  meget  vel  underrettet  om 
Kejser  Nikolaus's  Sundhedstilstand.  Den  taabelige  Krimkrig 
var  maaske  bleven  hindret,  saafremt  der  den  Gang  havde 
været  en  Sendemand  i  St.  Petersborg,  som  med  Takt  og 
den  sunde  Menneskeforstands  Argumenter  havde  kunnet  be- 
kæmpe de  fixe  Ideer,  som  beherskede  den  ulykkelige  Kejser 
og  aabenbart  grænsede  til  Vanvid. 

Hvor  syg  han  var,  har  man  rigtignok  først  faaet  at 
vide  efter  hans  Død.  Og  dog  havde  en  engelsk  Læge  allerede 
i  Juli  1853  sporet  Symptomer  til  det  arvelige  Onde,  hvoraf 
Czaren  led,  og  med  Sikkerhed  forudsagt,  at  den  syge  højst 
vilde  kunne  leve  tvende  Aar  endnu*).  Dette  skete  i  et 
Brev  til  Lord  Palmerston  i  den  gode  Mening  at  hindre  de 
truende  krigerske  Forviklinger  og  vinde  Tid,  til  Døden  havde 
naaet  at  fri  Rusland  og  Evropa  for  en  Czar,  hvis  psykiske 
Ligevægt  var  forstyrret.     Lægen  viste   sig  som  Profet,    da 


*)  Det  fortrolige  Brev,  dateret  Kissingen  6te  Juli  1853,  som  den 
baade  i  Rusland  og  i  Kissingen  bekjendte  Læge,  Dr,  A.  B. 
Granville  rettede  til  Lord  Palmerston,  tindes  i  „Times"  under 
5te  Marts  1855.  Ægtheden  af  dette  Dokument,  som  i  1855 
cirkulerede  mellem  det  engelske  Kabinets  Medlemmer,  be- 
kræftede Lord  Palmerston  selv  til  mig,  samme  Dag  det  offent- 
liggjordes, med  det  Tillæg,  at  det  engelske  Ministerium 
havde  maattet  holde  sig  til  Kjendsgjerninger  og  ikke  kunnet 
lade  sin  Politik  bestemme  af  en  Læges  Diagnose. 

26* 

Kejser  Nikolaus  virkelig  døde  pludselig  den  8dje  Marts 
1855,  altsaa  omtrent  fire  Maa  ned  er  fer  det  i  bemeldte  Brev 
forudsagte  Tidspunkt;  han  gjer  derhos  den  Bemærkning,  at 
ingen  af  Kejser  Pouls  fire  Sønner  har  naaet  det  tresinds- 
tyvende Aar,  og  at  alle  fra  *det  fem  og  fyrretyvende  Aar 
have  lidt  af  Hjærnekongestioiier  af  den  betænkeligste  Art. 

Som  bekjendt  ere  Sindssygdomme  som  Kejser  Pauls 
næsten  altid  arvelige.  Alexander  I.  døde,  48  Aar  gammel, 
i  et  dybt  grublende  Tungsind,  der  af  Fyrst  Metternich  i  hans 
Portrætskitse  af  denne  Fyrste  karakteriseres  som  Livslede. 
Det  er  en  historisk  Kjendsgjerning,  at  hans  Broder,  Storfyrst 
Konstantin,  var,  om  ikke  ligefrem  vanvittig,  saa  dog  i  den 
Grad  sjælesyg,  at  han  ansaa  sig  selv  for  udygtig  til  Rege- 
ringen. Hans  Adfærd  i  Aaret  1830,  ved  Revolutionens 
Udbrud  i  Varszava,  var  aldeles  en  utilregnelig  Persons;  som 
Kejser  var  han  maaske  ikke  undgaaet  sin  Faders  Skæbne, 
og  en  Privatmand  havde  man  sendt  paa  en  Galeanstalt; 
men  Storfyrsten  kunde  man  betro  til  hans  Hustru,  Fyrstinde 
von  Loviczs  Pleje.  Han  døde  som  Følge  af  Hjærnekonge- 
stiouer  i  sit  52de  Aar.  Storfyrst  Michael  endelig  styrtede, 
truffen  af  et  Slagtilfælde,  ned  fra  Hesten;  blot  tre  Aar 
naaede  han  ud  over  det  skæbnesvangre  fem  og  fyrretyvende 
Aar  og  havde  før  sin  Død  lagt  en  saa  stærk  sygelig  Pirre- 
lighed for  Dagen,  at  Autor  til  mer  bemeldte  Brev,  der  be- 
handlede ham,  ikke  tog  i  Betænkning  at  kalde  ham  rent  ud 
for  vanvittig. 

Begivenhederne  i  1848 — 52  vare  derhos  i  ganske  særlig 
Grad  egnede  til  at  øge  en  slig  arvelig  Hjærnelidelse;  man 
betænke  blot  den  forfærdelige  Modsætning  mellem  Kejser 
Nikolaus's  ydre  Stilling  og  indre  Sygdom.  Om  den  sidste 
havde  han  naturligvis  ingen  Anelse;  men  selv  om  den 
arvelige  Disposition  ikke  havde  været  tilstede,  vilde  den 
Rolle,  Nikolaus  I.  spillede  i  Aarene  1849  og  1850,  allerede 
i  og  for  sig  være  tilstrækkelig  til  at  forklare  de  Idiosyn- 
krasier, som  fra  185.3  paaviselig  traadte  for  Dagen.    Hvilket 

Indtryk  maatte  Fyrst  Paskevitsch's  Melding:  »Ungarn  ligger 
for  Eders  Majestæts  Fødder«  ikke  gjere  paa  et  irritabelt 
Sind,  som  alt  forud  bavde  Tendenser  til  Overmod?  men  ikke 
nok  bermed!  Have  Østerrige  og  Preussen  ikke  Aaret  efter 
i  Olmiitz  underkastet  sig  hans  Voldgiftskjendelse?  Kan 
man  efter  sligt  undre  sig  over,  at  Czaren  ikke  længere  be- 
tragtede Monarkerne  i  disse  Riger  som  sine  Forbundsfæller, 
men  næsten  som  sine  Vasaller?  Østerrige  var  han  ganske 
sikker  paa,  det  roste  han  sig  af  over  for  Seymour.  Om 
Preussen  værdigede  han  ikke  engang  at  tale.  Efter  hans 
Opfattelse  forstod  det  sig  ganske  af  sig  selv,  at  man  i 
Berlin  vilde  lystre  hvert  af  hans  Vink.  Med  paafaldende 
Forblindelse  glemte  han  at  medtage  i  sin  Regering  »Mon- 
sieur Son  Grand  Ami«  og  Frankrig,  der  efter  hans  For- 
mening var  helt  nedsunket  i  Revolutionens  Sole.  Den  offent- 
lige Mening,  saa  vidt  der  da  i  Rusland  kan  være  Tale 
herom,  bestyrkede  ham  kun  i  den  Tro,  at  hele  PJvropa  var 
hjemfaldet  til  Revolutionen,  og  at  Fyrster  som  Folk  vilde 
være  nødsagne  til  at  paakalde  den  hvide  Czars  Naade  for  at 
stille  Liv  og  Ejendom  under  hans  mægtige  Haands  Beskyt- 
telse. Denne  Illusion  var  saa  almindelig,  at  den  overalt 
gjentoges  med  største  Naivitet,  og  intet  Smigreri  kunde 
være  den  hvide  Czar  selv  mere  velkomment. 

Psykologisk  var  det  dertor  ganske  forstaaeligt,  at  Niko- 
laus  i  Vinteren  1852 — 53  for  fulde  Alvor  indbildte  sig,  at 
han  kun  behøvede  at  komme  til  en  Forstaaelse  med  Eng- 
land, hvor  hans  gamle  Ven  Aberdeen  var  bleven  Premier- 
minister, for  efter  Forgodtbefindende  at  raade  over  det 
ottomanniske  Riges  Skæbne.  Jeg  betvivler  egentlig,  at  han 
virkelig  tilsigtede  Konstantinopels  Erobring.  Ligesom  en 
Boa  constrictor  først  fortryller  det  Dyr,  den  tænker  at  sluge, 
og  derpaa  gjer  det  færdigt  til  Nedslugningen  ved  sit  Spyt, 
saaledes  vilde  han  omspænde  det  tyrkiske  Rige  ved  alle 
Haande  Klausuler  og  Forlig  og  bringe  det  ganske  under  sin 
Afhængighed.     Da  han  blev  vår,    at  Tilbudet  om  Ægypten 

som  Lokkemad   ikke    slog   an   i  England,    forsøgte    han    at 
sætte  grundig  Splid  mellem  Østerrige  og  Tyrkiet. 

I  Wien  var  man  forstemt  over  det  Asyl,  Sultanen  ind- 
rømmede Polakken  Bern,  Kossuth  og  de  andre  ungarske  Flygt- 
ninge; der  blev  trukket  Tropper  sammen,  og  kejserlige 
Krigsskibe  indtoge  en  truende  Stilling,  som  imidlertid  over 
for  den  tyrkiske  Flaades  Overmagt  ikke  var  uden  Fare,  og 
Grænsestridigheder  mellem  Tyrkere  og  Montenegrinere  gave  det 
østerrigske  Kabinet  et  ikke  uvelkomment  Paaskud  til  Grev 
Leiningens  Mission,  om  hvilken  der  i  Publikum  kun  rygtedes 
lidet  positivt.  Bemeldte  General  gik  til  Konstantinopel, 
formulerede  visse  Fordringer,  forhandlede  i  Fællesskab  med 
den  kejserlig -kongelige  Internuntius  med  Divanet  —  uden 
Held,  som  det  syntes  —  og  fremsatte  endelig  sit  Ultimatum 
med  den  Trusel,  at  ikke  blot  han,  men  ogsaa  Internuntius'en 
vilde  forlange  deres  Passer,  naar  Porten  ikke  inden  fire  og 
tyve  Timers  Forløb  kom  paa  bedre  Tanker. 

Det  saae  virkelig  ud  til,  at  Sultanen  vilde  lade  det 
komme  saa  vidt,  og  Oseroff,  den  russiske  Forretningsforer, 
havde  det  Indtryk,  at  en  Afbrydelse  af  de  diplomatiske  For- 
bindelser mellem  Østerrige  og  Porten  var  uundgaaelig;  han 
skrev  i  denne  Retning  og  expederede  en  Feltjæger  til  St. 
Petersborg.  Efter  Skik  og  Brug  afleverede  Kureren  ikke 
sine  Depecher  i  Udenrigsministeriet,  men  i  Vinterpaladset. 
Kejseren  brød  Seglet,  læste  og  sendte  Bud  efter  Nesselrode. 
Da  Statskansleren  traadte  ind,  fandt  han  Kejseren  i  den 
gladeste  Bevægelse.  »Naa!«  udbrød  Hans  Majestæt,  »der 
have  vi  det,  har  jeg  ikke  altid  sagt  Dem  det?  De  have  af- 
slaaet  Kejseren  af  Østerriges  berettigede  Fordringer,  Lei- 
ningen  er  afrejst,  og  Internuntius'en  har  forlangt  sine  Passer. 
Nu  er  det  længst  af  os  ønskede  Øjeblik  kommet  til  at 
handle.  Dér,  læs  nu  selv!«  Med  sin  sædvanlige  Ro  og 
spændt  Opmærksomhed  læste  Ministeren  Oseroffs  Beretning. 

»Naa!«  raabte  den  utaalmodige  Hersker,  »er  De 
færdig?« 

»Tillad  mig  en  Bemærkning,  Deres  Majestæt,  men  De 
har  ikke  læst  Efterskriften«. 

»En  Efterskrift?« 

»Ja  med  Deres  Tilladelse,  Majestæt!  Vor  Seniemand 
melder:  »Som  jeg  stod  i  Begreb  med  at  slutte  denne Expe- 
dition,  bringer  man  mig  den  Efterretning,  at  Porten  i  den 
sidste  Time  af  den  stillede  Prist  bar  indrømmet  alle  øster- 
rigske  Fordringer.  Internuntius'en  bliver,  men  Leiningen 
forlader  Konstantinopel,  efter  at  hans  Mission  saaledes  er 
kronet  med  Held«. 

Jeg  fik  selv  nogle  Dage  senere  Lejlighed  til  at  bedømme, 
hvilket  Indtryk  denne  aldeles  uventede  Efterretning  havde 
gjort  paa  Kejseren,  som  saaledes  saae  alle  sine  Forhaabninger 
slaaede  til  Jorden.  Det  var  den  23de  Februar  under  en 
stor  Fest  i  Vinterpaladset,  den  eneste  Kejseren  gav  det 
Aar.  Operaen  »La  figlia  di  regimento«  blev  given  paa  det 
lille  Slotstheater  under  Medvirkning  af  Lablache  og  Mario; 
sidstnævntes  Datter  debuterede  i  Titelrollen.  Hun  havde, 
i  forbigaaende  sagt,  en  vidunderlig  Stemme,  som  hun,  takket 
være  Faderens  Skole,  beherskede  med  sjælden  Virtuositet, 
og  allerede  hendes  Skjønhed  vakte  Beundring  hos  det  ud- 
valgte Publikum.  Efter  Forestillingen  var  der  Souper,  Sølv- 
kammeret var  blevet  tømt,  og  talrige  Borde  bugnede  under 
den  mest  kostbare  Taffelservice.  I  Midten  var  serveret  et 
Bord  for  det  diplomatiske  Korps,  hvor  vi  bleve  anbragte 
efter  Rangen.  Ved  Siden  af  mig  sad  Grev  Frans  Zichy, 
den  eneste  »fremmede  af  Distinktion«.  Anledningen  til  hans 
Besøg  var  hans  Hustrus  Privatanliggender,  hun  havde 
nemlig  Godser  i  Rusland ;  man  kjendte  ham  imidlertid  godt, 
da  han  Aaret  forud  i  Varszava  havde  ledet  Forhandlingerne 
angaaende  Omkostningerne  ved  den  russiske  Krigshjælp  i 
Ungarn  og  til  den  russiske  Kejsers  Tilfredshed  ført  dem 
til  Ende. 

Nikolaus  souperede  ikke,  men  viste  sig  i  Spisesalen  og 
stod  pludselig  bag  min  Nabos  Stol;    han  vilde  rejse  sig  op, 

men  et  Par  mægtige  Hænder  tvang  ham  tilbage  paa  Stolen. 
Da  Kejseren  begyndte  at  tale  i  det  tyske  Sprog,  troede  jeg 
ogsaa  at  maatte  rejse  mig  for  at  minde  ham  om,  at  jeg 
forstod*  Tysk ;  men  Kejseren  betydede  mig,  at  jeg  skulde 
blive  siddende,  og  uden  at  lade  sig  forstyrre  af  min  Nær- 
værelse vedblev  han  at  give  Grev  Zichy,  som  Dagen  efter 
agtede  at  rejse  tilbage  til  Wien,  sin  sidste  mundtlige  Besked 
til  Kejser  Frans  Josef.  Under  Souper'en  talte  Kejseren 
uafbrudt,  medens  Zichy  og  jeg  herte  til  i  Tavshed.  Uvil- 
kaarlig  gik  Nikolaus  snart  over  til  at  tale  Fransk,  der  faldt 
ham  lettere,  og  han  udøste  nu  sit  Hjærte  med  hin  hensyns- 
løse Aabenhed,  jeg  allerede  havde  haft  Lejlighed  til  at 
iagttage  ved  min  første  Avdiens.  Themaet  var  en  Straffe- 
prædiken mod  Tyrkerne,  »ces  chiens  de  Tures«,  som 
Hans  Majestæt  gjentagne  Gange  udtrykte  sig:  »Deres  Herre- 
dømme i  Evropa  kunde  ikke  længere  taales,  og  han  gjorde 
Regning  paa,  at  Kejseren  af  Østerrige,  hvem  han  elskede 
som  en  Søn,  i  Fællesskab  med  ham  vilde  gjere  Ende  paa 
det  modbydelige  Væsen  ved  Bosporos  og  de  stakkels  kristnes 
Undertrykkelse  ved  disse  ryggesløse  vantro«. 

Denne  Philippika,^  der  gjentagne  Gange  lød  som  et  al- 
deles kategorisk  Imperativ,  mindede  mig  uvilkaarlig  om 
Cato's  caeterum  een  se  o.  Havde  Grev  Nesselrode  faaet 
Nys  om  den,  vilde  han  vistnok  atter  have  sat  sine  Jærn- 
briller  til  rette  og  sagt:  »Min  Kejser  er  ingen  Diplomat«. 
Jeg  har  selvfølgelig  baade  i  St.  Petersborg  og  senere  i 
London  holdt  tæt  med,  hvad  jeg  havde  hørt. 

Jeg  var  dog  forberedt  paa  alt,  og  det  overraskede  mig 
derfor  ikke  kort  Tid  senere  at  høre,  at  Kejseren  havde  sat 
4de  og  5te  Armékorps,  som  laa  ved  den  tyrkiske  Grænse, 
paa  Krigsfod.  Jeg  fik  denne  Nyhed  af  en,  længst  afdød 
Hofdame  hos  Kejserinden;  men  Efterretningen  forekom  mig 
ikke  ganske  ren  og  kunde  jo  muligvis  bero  paa  en  Misfor- 
staaelse,  da  unge  Damer  egentlig  ikke  ere  kompetente  i 
militære  Spergsmaal.     Jeg  gik  derfor  til  min  Ven  Seymour 

for  at  spørge,  om  han  ogsaa  havde  hørt  noget  herom  Ved 
de  fortrolige  Samtaler,  han  havde  haft  med  Kejseren,  men 
som  han  selvfølgelig  ikke  turde  drøfte  med  mig,  var  den 
britiske  Sendemand  bedre  end  jeg  i  Stand  til  at  maale  den 
skæbnesvangre  Betydning  af  denne  Forholdsregel.  Han  vidste 
ingen  Ting  og  blev  derfor  desto  mere  forskrækket.  »Det  er 
umuligt!«  udbrød  han;  »men  skulde  det  være  sandt,  er 
Krigen  uundgaaelig.  Jeg  skal  strax  indhente  Oplysninger 
og  meddele  Dem  Resultatet«. 

Min  Slæde  bragte  mig  hurtig  hjem.  Omtrent  to  Timer 
senere  meldte  man  Sir  Hamilton  Seymour;  i  højeste  Ophid- 
selse kastede  han  sig  i  en  Lænestol  og  sagde:  »I  Morgen 
expederer  jeg  en  Kurer.  Lord  Clarendon  er,  Gud  ske  Lov! 
nu  Udenrigsminister.  Han  kan  ikke  afslaa  mig  noget,  og 
jeg  vil  bede  om  min  Afsked.  Her  kan  jeg  ikke  holde  det 
ud  længere,  Jorden  brænder  under  mine  Fødder«. 

»Min  gamle  Ven!  For  Guds  Skyld!  Hvad  er  da  sket? 
De  har  jo  ofte  fortalt  mig,  at  Opholdet  behager  Dem  ganske 
godt  her«. 

»Ja,  jeg  har  ikke  noget  mod  Selskabet;  men  jeg  er  jo 
ikke  her  for  at  more  mig,  og  jeg  kan  kun  med  Held  passe 
mit  Hverv,  naar  jeg  har  med  Mennesker  at  bestille,  hvem 
jeg  kan  forlade  mig  paa.  Og  den  Sort  gives  her  ikke.  Jeg 
har  hidindtil  holdt  ud  her,  fordi  jeg  var  overtydet  om,  at 
den  lille  Nesselrode  i  det  mindste  var  en  Gentleman.  Han 
har  i  Dag  bevist  mig,  at  han  ikke  er  det.  Den  Efterret- 
ning, De  før  bragte  mig,  har  jeg  faaet  bekræftet  fra  de 
mest  paalidelige  Kilder.  Saa  skynder  jeg  mig  til  Kansleren 
for  med  hans  Hjælp  om  mulig  at  faa  denne  skæbnesvangre 
Mobilisering  ved  den  tyrkiske  Grænse  tilbagekaldt.  Og 
han  trækker  paa  Skuldrene,  ler  og  forsikrer  mig  med  en  til 
Frækhed  grænsende  Ro,  at  Efterretningen  maa  være  op- 
digtet, thi  han  vidste  ikke  et  Ord  derom.  Det  er  for  galt; 
med  den  Minister  kan  jeg  ikke  længere  have  noget  at 
gjøre«. 

»Hvem  siger  Dem  da,  at  Nesselrode  ikke  har  talt  den 
rene  Sandhed?«  faldt  jeg  ham  beroligende  i  Talen. 

»Holder  De  det  virkelig  for  muligt,  at  Kronens  Første- 
minister ikke  skulde  have  vidst  noget  om  en  Forholdsregel, 
hvoraf  Verdensfreden  afhænger?  Ham,  hvem  jeg  hidindtil 
har  anset  for  et  Fredens  Værn  og  Anker?« 

»De  har  levet  længere  i  dette  Land  end  jeg  og  skulde 
derfor  bedre  vide,  at  Kejser  Nikolaus  i  Ordets  fuldeste  Be- 
tydning er  Selvhersker  og  ofte  fatter  Beslutninger  uden  at 
unde  nogen  af  sine  Ministre  et  Ord  herom.  Hvem  siger 
Dem,  at  dette  nu  ikke  ogsaa  er  Tilfældet  denne  Gang? 
Vent  derfor  rolig  en  Stund,  for  De  indleverer  Deres  Demission, 
og  domfæld  ikke  Grev  Nesselrode  saalerles  uden  videre«. 

Nogle  Dage  senere  kom  Seymour  igjen  og  sagde:  »De 
havde  Ret.  Hverken  Nesselrode  eller  Krigsministeren  Dol- 
goruki,  ja  ikke  engang  Orloff  have  vidst  den  mindste  Besked 
om  denne  uhyggelige  Mobilisering.  Kejseren  havde  faaet 
Depecher  fra  Konstantinopel,  han  læste  dem  alene  i  sit 
Kabinet,  lod  den  tjenstgjerende  Adjutant  komme,  overgav 
ham  et  forseglet  Brev  og  sagde:  »Til  Tschugujev;  det  har 
Hastværk!«  Det  var  alt.  Nu  bliver  jeg  og  skal  forsøge 
med  Hjælp  af  den  lille  at  gjere  den  stores  Daarskab  god 
igjen;  men  det  vil  falde  haardt;  thi  Menschikoff  skal,  som 
jeg  hører,  gaa  i  en  hemmelig  Sendelse  til  Konstantinopel. 
Og  heller  ikke  herom  véd  Kansleren  endnu  noget«. 

Kort  efter  at  den  tjenstgjerende  Adjutant  med  den 
skæbnesvangre  Depeche  var  jagen  til  Tschugujev  paa  den 
Trojka,  som  altid  stod  parat,  traadte  Kejseren  tilsyneladende 
i  bedste  Lune,  en  Aftenstund  i  Kejserindens  Salon,  hen  til 
den  preussiske  Militær- Attaché,  Grev  Miinster,  hvem  han 
holdt  meget  af,  og  spurgte:  »Hvad  Nyt?« 

»Jeg  véd  slet  intet.  Skulde  Deres  Majestæt  ikke  have 
noget  at  fortælle?« 

»Naa,  saa  kan  De  gjærne  faa  det  at  vide.  Jeg  har  sat 
4de  og  5te  Armékorps  paa  Krigsfod«. 

»Det  havde  De  ogsaa  gjærne  kunnet  lade  være  med, 
Deres  Majestæt!« 

Langt  fra  at  tage  denne  frimodige  Bemærkning  ilde  op 
udbrød  Kejseren  blot: 

»Hvad  for  noget?    Det  har  ogsaaOrloff  nylig  sagt  mig«. 

Dog  denne  Mobilisering  voldte  ogsaa  Fyrst  Orloff  en 
slem  Time.  Efter  Volkonskis  Ded  var  han  den  fortroligste 
af  Hans  Majestæts  fortrolige.  Han  havde  kort  efter  Kejse- 
rens Tronbestigelse  vist  sin  Herre  en  af  den  Slags  Tjenester, 
man  ikke  saa  let  forglemmer.  Den  Utaknemmelighed,  man 
saa  ofte  bebrejder  Fyrsterne,  laa  overhovedet  ikke  i  Kejse- 
rens ædle  Karakter,  og  den,  der  som  Orloff  havde  reddet 
hans  Liv,  kunde  gjøre  Regning  paa  hans  livsvarige  Naade; 
men  Orloff  havde  reddet  sin  Monarks  Liv  ved  et  Næveslag. 
Alene,  kun  ledsaget  af  ham  som  Adjutant,  var  Kejseren 
traadt  hen  for  Fronten  af  et  Regiment,  der  havde  gjort 
Mytteri.  Han  haabede,  at  Synet  af  ham  vilde  være  til- 
strækkeligt til  at  bringe  Urostifterne  til  Lydighed,  saaledes 
som  det  allerede  flere  Gange  var  lykkedes  ham.  Han  spurgte: 
»Have  I  en  Klage,  Bern?  Hvem,  der  har  noget  at  sige 
mig,  træde  frem!«  I  Regelen  bliver  en  slig  Opfordring 
ubesvaret,  og  ingen  rører  sig;  men  denne  Gang  traadte  flere 
Soldater  ud  af  Rækkerne,  og  en  gik  lige  hen  mod  Kejseren 
og  lagde  an  paa  ham.  Orloff  sprang  i  samme  Øjeblik  frem, 
greb  Mennesket  og  slog  ham  med  Næven  for  Panden,  saa 
han  styrtede  sammen  og  var  død.  Blege  af  Rædsel  kastede 
de  øvrige  sig  paa  Knæ  og  bade  om  Naade;  men  Kejseren 
beholdt  fra  denne  Stund  stadig  den  unge  Herkules  i  sin 
Nærhed,  Orloff  steg  fra  Trin  til  Trin,  og  i  Aaret  1853  var 
han  Chef  for  den  tredje  Sektion,  d.  v.  s.  for  Rigets  øverste 
hemmelige  Politi;  hans  Magt  var  større  end  nogen  som  helst 
Førsteministers;  alle  Avtoriteter  rystede  for  den  tredje 
Sektion,  og  ingen  nok  saa  højt  staaende  Tschinovnik,  ingen 
nok  saa  rig  og  anset  Grundejer  følte  sig  sikker  over  for 
den  vældige. 

Og  dog  behandlede  Kejseren  undertiden  denne  vældige 
som  en  Skoledreng.  Sandsynligvis  havde  Nesselrode  talt  til 
Hans  Majestæt  om  Seymours  Forespørgsel  angaaende  de 
tvende  Hærkorpsers  Mobilisering  og  samtidig  skildret  det 
pinlige  Indtryk,  denne  uventede  Forholdsregel  maatte  gjøre 
paa  Evropa.  Forbitret  herover  lod  han  Orloff  hente  og 
modtog  ham  i  sletteste  Lune.  »Hvorfor  har  jeg  et  Politi?« 
udbrød  han:  »Hvad  har  jeg  et  Politi  til?«  —  »Det  maa 
Deres  Majestæt  vel  selv  bedst  vide«.  —  »Ganske  vist;  men 
jeg  véd  blot  ikke,  hvad  det  nytter  til.  Og  hvis  De  ikke 
inden  fire  og  tyve  Timer  kan  navngive  den  Forræder,  som 
har  bragt  Hemmeligheden  om  4de  og  5te  Korps's  Mobilisering 
ud  blandt  Publikum,  er  De  kasseret«. 

»Aa!«  svarede  Fyrsten  med  stor  Ro,  »mit  Politi  er  saa 
fortræffeligt,  at  jeg  ikke  behøver  fire  og  tyve  Timer  for  at 
nævne  Dem  Forræderen.« 

»De  kj ender  ham  følgelig?    De  véd  hans  Navn?« 

»Jeg  véd,  hvad  jeg  véd,  Majestæt;  men  jeg  kan  kun 
sige  det  paa  en  udtrykkelig  Befaling  fra  Kejseren«. 

»Jeg  giver  Dem  denne  Befaling«. 

»Den  Forræder,  Deres  Majestæt  søger,  hedder  Nikolaus 
L,  Paulovitsch,  Kejser  over  alle  Russere,  Allerhøjstsamme, 
der  altid,  naar  han  i  Kejserindens  Salon  taler  om  Statssager, 
særlig  om  Militæranliggender,  forglemmer,  at  enhver  af  de 
tilstedeværende  Hofdamer  ikke  blot  har  tvende  Øren,  men 
ogsaa  har  Brødre,  Fætre  og  Slægtninge  i  Hæren,  og  som 
derfor  fortæller  dem  alt,  hvad  de  have  hørt,  og  saaledes 
spreder  hvert  Ord,  Kejseren  lader  falde,  sig  som  en  Løbeild 
gjenuem  Staden«. 

Efter  denne  Indberetning  blev  Orloff  ikke  kasseret ;  men 
desuagtet  ophørte  Kejseren  ikke  at  tale  om,  hvad  der  just 
optog  hans  Sind,  hverken  i  Kejserindens  Soireer  eller  anden- 
steds. (Forts.) 


De  vigtigste  Begivenheder  i  Aaret  1886. 


De  tre  nordiske  Riger. 

1. 

JJa  Danmarks  Rigsdag  den  7de  Januar  1886  gjen- 
optog  sine  ved  Juleferien  afbrudte  Møder,  var  det  dens 
første  og  vigtigste  Hverv  at  behandle  Arven  fra  det  fore- 
gaaende  Aar:  Lovforslaget  imod  Arbejdsløsheden  og  de  tre 
Grundlovsforslag.  I  Anledning  af  Arbejdsløsheds- 
loven havde  Polkethinget  for  første  Gang  i  en  større  Sag 
brudt  med  den  siden  1881  mer  og  mer  gjennemførte 
»Visnepolitik« ;  men  uagtet  Sagen  var  bleven  fremmet  paa 
overordentlig  Maade,  var  den  dog  bleven  ufuldendt  liggende  i 
et  Fællesudvalg.  Dette  fortsatte  nu  sit  Arbejde;  Højres 
, Repræsentanter  mente  imidlertid  ikke  at  kunne  komme  ud 
over  deres  Grundsætninger  med  Hensyn  til  den  saakaldte 
»Gaveparagraf«  (om  Tilskud  af  Statskassen  gjennem  Kom- 
munerne til  de  arbejdsløse),  og  Venstre  troede  ikke  at  burde 
bevilge  stykkevis  til  Arbejders  Udførelse,  hvad  det  tidligere 
havde  nægtet  i  dets  Helhed.  Derimod  tiltraadte  Venstres 
Repræsentanter  et  Mæglingsforslag  af  C.  V.  Nyholm, 
hvorved  Tilskuddet  fra  Statskassen  blev  mindre,  kortvarigere 
og  betinget  af,  at  »ingen  Kommune  erholder  mere  end 
Halvdelen  af,  hvad  den  har  anvendt  i  det  nævnte  Øjemed«. 
Da  det  uenige  Fællesudvalgs  Indstillinger  kom  til  Behand- 

ling  i  Folkethinget  den  14de  Januar,  forkastedes  først 
Landsthingets  sidste  Affattelse  af  Lovforslaget  med  75 
Stemmer  imod  20,  og  derefter  vedtoges  Nyholms  Forslag 
med  76  Stemmer  (i  det  ogsaa  Klein  stemte  for  det)  imod  5, 
medens  de  fleste  Hojremænd  sagde:  »stemmer  ikke«.  Dagen 
efter  foretoges  Sagen  i  Landsthinget;  men  her  forkastedes 
Mæglingsforslaget  —  efter  Matzens  Raad  —  med  43  Stem- 
mer imod  !l.     Saaledes  bortfaldt  Lovforslaget. 

Med  Grundlovsfor slagene  gik  det  ikke  bedre,  de 
strandede  alle  tre  allerede  i  Folkethinget.  Regeringens 
Forslag  blev  af  Oppositionen  kaldt  »Finanslotteriet«,  fordi 
den  endelige  Afgjerelse  af  Uenighed  mellem  Thingene  om 
Poster  paa  Finansloven  skulde  ske  derved,  at  Rigsdagens 
Bureauchef  af  en  Urne  udtrak  et  Udvalgs  lukkede,  i  For- 
vejen blandede  Stemmesedler.  Konsejlspræsident  Estrup, 
som  førte  Ordet  paa  Regeringens  Vegne,  havde  villet  lade 
Tilfældet  gjøre  Udslaget,  fordi  derved  Rigsdagens  to  Thing 
ble  ve  fuldstændig  ligestillede.  At  en  saadan  Ligestilling 
var  Grundlovens  Mening,  vilde  imidlertid  Oppositionen  ikke 
indrømme,  fordi  Grundlovens  §  48  ved  sin  Bestemmelse 
om,  »at  Forslag  til  Finanslovene  og  Tillægsbevillingslovene 
behandles  først  i  Folkethinget«,  efter  dens  Opfattelse  an- 
tyder, at  dette  Thing  skal  have  Hovedindflydelsen  paa 
Finanslovens  Enkeltheder.  Nogen  fuld  Tilslutning  fandt 
Regeringens  Forslag  heller  ikke  fra  dens  Tilhængere,  da 
man  frygtede  for,  at  den  alvorlige  Overvejelse  og  den 
moralske  Ansvarsfølelse  vilde  slappes  ved  den  foreslaaede 
Lodtrækning.  Forslagets  Overgang  til  2den  Behandling 
nægtedes  saaledes  den  22de  Januar  med  73  imod  24 
Stemmer. 

Samme  Dag  kom  Juels  Gruudlovsforslag  til  Behand- 
ling. Dette  gik  ud  paa,  at  den  forenede  Rigsdag  (Grund- 
lovens §  67)  i  Tilfælde  af  Uenighed  mellem  Thingene  om 
Finanslovens  Affattelse  skulde  afgjere,  hvilken  af  de  to  Af- 
fattelser   der  skulde    gjælde;    hverken   Højre  eller  Venstre 

var  fornøjet  med  dette  Forslag,  og  det  forkastedes  derfor 
med  61  Stemmer  imod  17.  Dagen  efter,  den  '23de  Januar^ 
kom  endelig  Turen  til  Kleins  Grundlovsforslag,  som  Folke- 
thinget  standsede  ved  Henvisning  til  et  Udvalg  paa  15  Med- 
lemmer. Dette  Forslag  berørte  ikke  alene  Grundlovens  §  53 
(om  Udjævning  af  Uenighed  mellem  Thingene  om  Finans- 
loven), men  ogsaa  dens  §  25,  i  det  Grænserne  for  foreløbige 
Loves  Gyldighed  søgtes  nærmere  fastsatte,  og  dens  §  49, 
hvor  der  for  det  Tilfælde,  at  der  ved  Finanslovens  Udløb 
endnu  ingen  endelig  Finanslov  var  vedtagen,  søgtes  tilføjet 
saadanne  Regler,  at  de  indtil  1883  brugte  »midlertidige 
Finanslove«  bleve  unødvendige.  Uagtet  dette  Forslag  del- 
vis tiltalte  Oppositionen  ved  at  umuliggjøre  fortsatte  provi- 
soriske Finanslove,  mentes  det  dog  paa  den  anden  Side  at 
gjøre  for  stort  et  Skaar  i  Rigsdagens  bevilgende  Myndighed. 
Modstanden  imod  overhovedet  at  indlade  sig  paa  Grund- 
lovsændringer førtes  under  Forhandlingerne  herom  stærkest 
af  Folkethingets  Formand  Berg,  som  ved  denne  Lejlighed 
havde  veget  Formandssædet  for  at  kunne  deltage  i  Kampen. 
Han,  som  havde  haft  en  væsentlig  Del  i  Vedtagelsen  af 
den  gjældende,  1866  gjennemsete  Grundlov  og  atter  og 
atter  havde  betegnet  den  som  god  og  brugelig,  mente,  at 
det  ikke  var  Grundloven,  men  Ministeriet,  som  trængte  til 
at  forandres.  Hans  ivrige  Deltagelse  i  Forhandlingen  om 
,Grundlovsforslagene  havde  til  Følge,  at  hans  Modpart, 
Regeringen,  ikke  fandt  det  passende  inden  disse  Forhand- 
lingers Slutning  at  tilstede  hans  Fængsling  (6  Maaneder 
paa  sædvanlig  Fangekost)  paa  Grund  af  den  Dom,  Højeste- 
ret den  1 1  te  Januar  havde  fældet  over  ham  —  samt  Noes 
og  Nielsen  —  i  Holstebrosagen*).  En  anden  Folkethings- 
mand,  Kr.  Ravn,  var  allerede  den  3ite  December  1885 
bleven  fængslet**),  i  det  han  protesterede  under  Henvisning 

til  Grundlovens  §  57,  og  den  28de  Januar  vedtog  Folke- 
thinget  med  64  Stemmer  mod  15  en  Indsigelse  mod  de  to 
Medlemmers  Fængsling  som  formentlig  stridende  mod  den 
nævnte  Paragraf. 

Længe  derefter  var  Rigsdagen  imidlertid  ikke  samlet. 
Forbud  paa  dens  snarlige  Slutning  havde  vist  sig  den  15de 
Januar,  da  de  to  militære  Ministre  meddelte,  at  de  toge  de 
store  af  dem  fremsatte,  i  Landsthinget  hvilende  Forslag  om 
overordentlige  Forsvarsforanstaltninger  tilbage.  Samme  Dag 
forkastedes  Arbejdsløshedsloven  i  Landsthinget,  og  da  nu 
ogsaa  Gruudlovsforslagene  vare  strandede  i  Folkethinget, 
fremlagde  Finansminister  Estrup  den  gjentagne  Gange  til- 
bageholdte*) provisoriske  Finanslov  af  1ste  April  1885, 
men  samtidig  dermed  (den  23de  Januar)  Finanslovforslaget 
for  det  løbende  Finansaar  (1885 — 86),  begge  i  Folke- 
thinget, og  samme  Dag  i  Landsthinget  Finanslovfor- 
slaget for  det  følgende  Finansaar  (1886—87),  som  Folke- 
thinget den  16de  Oktober  1885  havde  nægtet  Overgang  til 
anden  Behandling. 

Vel  havde  Folkethinget  allerede  den  1 2te  Oktober  1885 
ved  en  efter  dets  Mening  gyldig  Afstemning  forkastet  den 
nu  af  Regeringen  fremlagte  provisoriske  Finanslov; 
men  da  Regeringen  ikke  vilde  anerkjende  Afstemningens 
Gyldighed,  naar  den  ikke  selv  havde  fremlagt  Loven,  og  da 
Grundloven  ikke  forbyder  gjentagen  Forelæggelse  af  samme 
Sag,  gjentog  Folkethinget  den  25de  Januar  Forkastelsen 
med  71  Stemmer  mod  17.  Da  Rigsdagen  i  Følge  Grund- 
lovens §  19  har  Ret  til  at  forblive  to  Maaneder  samlet,  da 
de  to  Maaneder  endnu  ikke  vare  til  Ende,  i  det  Udsættelses- 
tiden  maatte  fraregnes,  og  da  Rigsdagen  ikke  uden  sit 
Samtykke  kunde  udsættes  anden  Gang  i  Løbet  af  Samlingen 
(GrundL  §  21),  mente  Oppositionen  nu,  at  Regeringen  vilde 
komme  i   Forlegenhed,  fordi  en   provisorisk  Finanslov  kun 

kan  udstedes,  »naar  Rigsdagen  ikke  er  samlet«  (Grundl.  §  25); 
men  Dagen  efter  den  provisoriske  Finanslovs  Forkastelse, 
den  26de  Januar,  udkom  en  kongelig  Resolution,  hvori 
det  hedder,  at  »Kongen  har  bemyndiget  Regeringen  til  fore- 
løbig indtil  videre  at  afholde  de  løbende  Statsudgifter«. 
Denne  Resolution  blev  af  Oppositionen  betragtet  som  et  Forfat- 
ningsbrud,  og  den  5te  Februar  vedtog  Folkethinget  med  72 
Stemmer  imod  14  en  Indsigelse  derimod. 

Dagen  før  havde  derimod  Folkethinget  ikke  for- 
kastet det  den  28de  Januar  fremlagte  Finanslovforslag  for 
1885 — 86,  men  vedtaget  dets  Overgang  til  anden  Be- 
handling og  Henvisning  til  et  Udvalg.  Det  havde  derved 
begyndt  Overgangen  fra  »Visnepolitik«  til  Forhandlingspoli- 
tik —  en  Overgang,  som  netop  i  dette  Øjeblik  var  lettet 
ved,  at  »Visnepoli tikens«  egentlige  Ophavsmand,  Berg,  den 
24de  Januar  havde  begyndt  Afsoningen  af  sin  sexmaaned- 
lige  Fængselsstraf  og  altsaa  ikke  kunde  hindre  Overgangen. 
Denne  vilde  derimod  næppe  hindres  af  Barmanden  for  den 
Gruppe  i  Oppositionen,  hvortil  Berg  ikke  herte*),  nemlig 
Hørup,  hvem  Højesteret  netop  den  4de  Februar  —  Om- 
slagets Dag  —  havde  frifundet  i  en  Sag,  i  hvilken  Krimi- 
nal-  og  Politiretten  havde  dømt  ham  til  6  Maaneders 
Fængsel**). 

Landsthinget  havde  imidlertid  behandlet  Finanslovfor- 
slaget for  1886—87,  om  hvilket  Regeringen  ønskede  at 
here  dets  Mening,  og  saa  snart  det  havde  vedtaget  Over- 
gangen til  tredje  Behandling,  sluttedes  Rigsdagen 
(den  8de  Februar)  efter  at  have  været  samlet  72  Dage. 
Landsthingets  Formand,  Liebe,  indskrænkede  sig  i  Slut- 
ningsmødet  til  at  meddele,  at  Betænkninger  over  de  ikke 
tilendebragte  provisoriske  Love  (om  Rifler,  Gendarmer  og 
overordentlige  Politiudgifter),   som  vare  blevne  behandlede  i 


*)   Se  de  vigtigste  Begivenheder  i  Aaret  1884  S.  10—12. 

Landsthingets  Udvalg,  snart  kunde  ventes  fra  Trykkeriet. 
Derimod  holdt  Folkethingets  fungerende  Formand,  første 
Viceformand,  Høgsbro,  en  Tale,  i  hvilken  han  kastede  et 
Tilbageblik  paa  Hovedpunkterne  i  den  under  Samlingen 
førte  Kamp  imellem  Ministeriet  og  Foikethinget.  »Hvor 
skarpt  Thinget  end  har  fundet  det  nødvendigt  at  optræde 
over  for,  hvad  det  maatte  anse  for  en  Krænkelse  af  sin 
grundlovmæssige  Ret,  er  det  sig  bevidst,  ingen  Sinde  at  have 
gaaet  uden  for  eller  overskredet  nogen  Bestemmelse  i  Grund- 
loven« —  hed  det  i  Slutningen  af  denne  Udtalelse  fra  For- 
mandsstolen, hvortil  den  langt  overvejende  Del  af  Medlem- 
merne sluttede  sig  ved  at  rejse  sig. 

1  Lovgivningsarbejde  kunde  en  saadan  Rigsdags- 
samling  naturligvis  ikke  sætte  Frugt,  endog  den  aarlige 
Indfødsretslov  blev  af  Mangel  paa  Tid  ikke  færdig.  Sam- 
lingens eneste  Udbytte  var  en  aldeles  ubetydelig  Lov  om 
Fritagelse  for  Stempelafgift  for  et  Kommunelaan. 

Den  10de  Februar  ophørte  den  kongelige  Resolution  af 
26de  Januar  at  gjælde,  i  det  der  udstedtes  en  foreløbig 
Finanslov  som  »Lovhjemmel  for  Skatternes  og  Afgifternes 
Opkrævelse  og  for  Statshusholdningens  Førelse  i  den  til- 
bagestaaende  Del  af  indeværende  Finansaar«.  Inden  dettes 
Udløb  udkom  (den  26de  Marts)  en  ny  »foreløbig  Lov  om 
Indtægts-  og  Udgiftsbevilling,  indtil  Finansloven  for  Finans- 
aaret  fra  1ste  April  1886  til  den  ol  te  Marts  1887  er 
given«. 

Omtrent  midt  imellem  disse  to  provisoriske  Love,  den 
r<de  Februar,  kundgjordes  Ministeriets  »allerunder- 
danigste Forestilling  angaaende  Rigsdagens 
Slutning«,  som  viser  dettes  Syn  paa  den  politiske  Stil- 
ling i  Modsætning  til  det,  som  havde  givet  sig  Udtryk  i 
den  ovennævnte  Udtalelse  af  Folkethingets  fungerende  For- 
mand ved  Rigsdagens  Slutning.  I  det  »Faktum,  at  Finans- 
lovforslaget for  indeværende  Finansaar  er  gaaet  over  til 
anden  Behandling«,  kunde  Ministeriet  kun  se  »et  Bevis  paa, 

at  Folkethinget  ønskede  at  trække  Samlingen  ud«;  men 
selv  om  nogen  deri  »vilde  se  en  Antydning  af,  at  Folke- 
thinget  nu,  i  Modsætning  til  sin  hidtil  bekjendte  Holdning, 
vilde  indlade  sig  i  alvorlig  mente  Forhandlinger  om  Finans- 
lovforslaget for  indeværende  Finansaar,  ophæves  Virkningen 
deraf  ved  andre  Skridt  af  Folkethinge t,  som  umuliggjøre 
Samlingens  Fortsættelse  i  den  til  videregaaende  Forhand- 
linger nødvendige  Tid,  Skridt,  der  staa  som  uforklarlige 
Inkonsekvenser,  dersom  det  virkelig  var  Thingets  Mening  at 
aabne  Vej  til  rolig  Forhandling  i  Fremtiden.  Folkethinget 
har  nemlig,  som  bekjendt,  den  2ode  Januar  forkastet  den 
foreløbige  Bevillingslov  af  1ste  April  f.  A.  og  derved  frem- 
kaldt den  uregelmæssige  Tilstand,  paa  hvilken  det,  for  at 
ikke  hele  Statsførelsen  skulde  gaa  i  Staa,  har  været  nød- 
vendigt at  bøde  ved  den  kongelige  Resolution  af  26de  f.  M. 
Herved  har  Folkethinget  selv  —  —  fremtvunget  en  Til- 
stand, Regeringen  ikke  anser  det  forsvarligt  at  vedligeholde 
længere  end  højst  nødvendigt,  i  det  baade  en  formel  Lov- 
hjemmel for  Statsindtægternes  Opkrævelse  og  en  fyldigere 
Adgang  til  Udredelse  af  Statsudgifter  maa  tilvejebringes 
snarest  muligt«. 

I  Henhold  til  de  provisoriske  Finanslove  og  paa  Grund- 
lag af  Finanslovforslagene  udarbejdedes  og  kundgjordes  nu 
de  enkelte  Ministeriers  Budgetter,  der  tjente  til 
Rettesnor  for  Rigets  finansielle  Styrelse  i  Steden  for  en  af 
Rigsdagen  vedtagen  Finanslov.  Blandt  de  saaledes  afholdte 
Udgifter  fandtes  adskillige,  imod  hvis  Afholdelse  Folke- 
thinget gjentagne  Gange  havde  udtalt  sig.  Dette  gjaldt 
især  Udgifterne  til  Paabegyndelse  af  Kjøbenhavns  Be- 
fæstning. Denne  var  i  øvrigt  begyndt  ad  privat  Vej,  men 
med  Krigsministeriets  Billigelse.  Allerede  den  10de  Marts 
kundgjorde  Krigsminister  Bahnson,  at  Kongen  havde  be- 
myndiget ham  til,   paa  den  af  »Selvbeskatningskomitéen«  *) 

skjænkede  Garderhej  »for  de  af  Foreningen  indsamlede 
Midler  at  opføre  et  Port«,  og  Krigsministeren  deltog  selv 
i  Højtideligheden,  da  man  dér  den  27de  Marts  gjorde  det 
første  Spadestik  til  Kjøbenhavns  Befæstning.  I  Henhold  til 
den  provisoriske  Finanslov  af  26de  Marts  1886  og  kongelig 
Resolution  af  2den  April  lod  Krigsministeren  dernæst  den 
28de  Maj  Befæstningsarbejderne  begynde  paa  et  Kystbatteri 
ved  Charlottenlund.  Derefter  paabegyndtes  Anlæget  af  et 
Fort  ved  Kastrup,  Oversvømmelsen  af  Lyngby  Enge  og 
nogle  dertil  knyttede  Omhugninger  i  Ermelundskrattet ;  mod 
de  sidste,  der  af  Befæstningens  Modstandere  betragtedes 
som  en  Begyndelse  til  en  Ødelæggelse  af  Dyrehaven,  gav 
den  kjøbenhavnske  Opposition  i  Sommerens  Løb  paa  for- 
skjellig  Maade  sin  Misfornøjelse  til  Kjende. 

I  Sommeren  1886  udkom  to  provisoriske  Love, 
begge  undertegnede  af  Justitsminister  Nellemann,  den  ene 
af  20de  Maj,  hvorved  Antallet  af  tilforordnede  i  Kjøben- 
havns Kriminal-  og  Politiret  og  Antallet  af  Rettens  Af- 
delinger forhøjedes,  den  anden  af  13de  Avgust  om  »Ansva- 
ret for  Indholdet  af  Dagblade  og  Ugeblade  m.  ra.«,  hvorved 
den  saakaldte  Straamandsinsti tution  blev  tilintetgjort.  Der- 
næst udkom  den  29de  September  en  kongelig  Anordning 
om  Oprettelsen  af  et  saakaldet  »Jærnbaneraad«,  hvor- 
til Indenrigsminister  Ingerslev  troede  sig  berettiget  i  Hen- 
hold til  Lov  af  2den  Juli  1880,  medens  denne  Berettigelse 
blev  dragen  i  Tvivl  af  Oppositionen. 

Oppositionens  Forbitrelse  mod  Ministeriet  kom  i  øvrigt 
ikke  saa  aabenlyst  frem  som  i  det  foregaaende  Aar;  men 
Protesterne  i  Form  af  Skattenægtelse  o.  lign.  fortsattes  dog, 
mest  i  Jylland.  Forskjellige  politiske  Sager  afgjordes  i 
1886  ved  Højesteretsdomme:  foruden  de  allerede  om- 
talte maa  især  nævnes  Dommen  over  de  mange,  som  vare 
indviklede   i    den    saakaldte    Jyderup-Sag*),    af  hvilke  de 

fleste  straffedes  med  »Vand  og  Bred«  (den  17de  Februar). 
Den  18de  Marts  stadfæstede  Højesteret  Kommissionsdommen 
i  ^Riffelsagen«  mod  P.  Martin  og  Gr.  P.  Himraelstrup; 
Straffen  lød  paa  4  Maaneders  simpelt  Fængsel.  Den  23de 
Marts  dømtes  V.  T.  Holst  til  3  Maaneders  simpelt  Fængsel 
for  at  bave  brugt  Udtrykkene  »Bandit-  og  Bøddelregimente« 
og  »Landsforrædere«  med  Hensyn  til  Ministeriet  Estrup. 
Den  29de  Marts  afviste  Højesteret  den  af  Folketbingsmand 
Kr.  Ravn  imod  Stiftamtmanden  i  Viborg  og  vedkommende 
Herredsfoged  paa  Grund  af  hans  Fængsling  under  Rigsdags- 
samlingen  anlagte  Sag.  Den  30te  Marts  blev  Redaktør  Lind 
dømt  til  4  Maaneders  Fængsel  paa  sædvanlig  Fangekost  for 
en  Ytring  om,  »at  Kongen  var  en  Meneder«.  Samme  Dag 
dømtes  Jordan,  Slengerik  og  Lyngby  i  »en  Riffelsag«  til 
simpelt  Fængsel.  Den  25de  Oktober  dømtes  Folketbings- 
mand Claussen  til  1  Maaneds  simpelt  Fængsel  for  en  Ud- 
talelse paa  et  offentligt  Møde  i  Anledning  af  Regeringens 
Færd.  Af  alle  Aarets  Højesteretsdomme  var  der  dog  ingen, 
som  i  højere  Grad  berørte  den  politiske  Kamp  end  den,  som 
fældedes  den  15de  Oktober  og  havde  Indflydelse  paa  For- 
tolkningen af  Grundlovens  §  25  (om  Provisorier).  Denne, 
hvis  Realitet  er  forholdsvis  ligegyldig,  fældedes  nemlig  paa 
Grundlag  af  en  provisorisk  Lov,  som  vedblev  at  staa  ved 
Magt,  uagtet  Folkethinget  havde  forkastet  den,  efter  at  den 
dér  var  indbragt  ved  privat  Initiativ,  og  uagtet  Thinget 
ikke  senere  havde  kunnet  komme  til  at  stemme  om  den 
paa  en  efter  Regeringens  Mening  gyldig  Maade,  fordi  den 
ikke  var  bleven  tilendebragt  i  Landsthinget,  hvor  Regerin- 
gen havde  indbragt  den. 

Af  de  provisoriske  Love,  der  saaledes  vedvarede  fra 
Rigsdag  til  Rigsdag,  var  Oppositionen  især  forbitret  over 
den,  hvorved  Gendarmerne  vare  oprettede  (1885).  Da 
disse  vare  ildesete  blandt  en  stor  Del  af  Landbefolkningen,  gav 
deres  Tilstedeværelse  undertiden  Anledning  til  beklagelige 
Optrin.      Dette  var  saaledes   Tilfældet  den   6te  September 

under  et  Marked  ved  Brønderslev  i  Vendsyssel,  hvor  der 
blev  gjort  et  Angreb  paa  Gendarmerne,  da  de  søgte  at 
holde  Orden  blandt  Markedsgjæsterne.  I  Anledning  heraf 
blev  en  Koramissionsdomstol  nedsat. 

I  Somuaerens  Løb  blev  der  som  sædvanlig  holdt  en 
Række  Meder  og  selskabelige  Sammenkomster  eller  fore- 
taget større  Udflugter  af  de  talrige,  over  hele  Landet  ud- 
bredte politiske  Foreninger.  Den  af  disse  Udflugter, 
som  vakte  størst  Opmærksomhed,  fandt  Sted  paa  16  Damp- 
skibe fra  Kjøbenhavn  til  Helsingør  den  25de  Juli,  Dagen 
efter  at  Berg  var  løsladt  af  Fængslet.  I  Marielyst  Slots- 
have holdtes  til  Ære  for  ham  en  Fest,  under  hvilken  han 
betegnede  sig  som  »Enhedsmærke«  for  Oppositionen,  men 
med  en  rigtig  Forudfølelse  af,  hvad  den  næste  Rigsdag 
vilde  bringe,  antydede,  at  han  under  visse  Omstændigheder 
kunde  anse  det  for  rigtigst,  at  han  indtog  sin  Plads  i  de 
meniges  Række. 

Af  faglige  Møder  holdtes  ligeledes  en  Del.  Den 
20de  Maj  aabnedes  et  almindeligt  dansk  Sagførermede  i 
Kjøbenhavn,  og  sammesteds  holdtes  den  25de — 27de  Maj 
et  kirkeligt  Mede.  Et  almindeligt  dansk  Missionsmøde  fandt 
Sted  den  23de— 25de  Juni  i  Ringkjøbing.  Det  tredje  danske 
Skolemøde  holdtes  den  10de — 13de  Avgust  i  Kjøbenhavn. 

En  ny  Fartplan  for  alle  danske  Statsjærnveje 
traadte  i  Kraft  den  1ste  Juni,  til  Dels  som  Følge  af  Over- 
enskomster med  andre  Lande«  Ved  A  åbningen  af  Gjedser- 
banen  og  den  nye  Dampskibsforbindelse  mellem  Gjedser  og 
Warnemiinde  er  det  siden  den  1ste  Juli  blevet  muligt  at 
gjøre  Rejsen  imellem  Kjøbenhavn  og  Berlin  i  12  Timer. 

For  at  bidrage  til  at  lette  det  økonomiske  Tryk, 
som  vedvarede  fra  1885  og  ikke  mindst  føltes  af  Land- 
brugerne, udlaante  Finansministeren  den  4de  Maj  5  Milli- 
oner Kroner  af  Statskassen  til  Landmandsbanken  mod  1  pCt. 
aarlig  Rente.  Den  faglige  Bevægelse  gav  sig  ligesom  tid- 
ligere Udslag  i  en  Række  Arbejdsnedlæggelser.    Den  største 

af  disse,  der  fandt  Sted  blandt  de  kvindelige  Arbejdere  paa 
Rubens  store  Dampvæveri,  blev  hævet  efter  4  Ugers  For- 
løb ved  Hjælp  af  et  hidtil  her  uforsøgt  Middel,  nemlig  ved 
Mægling  eller  et  Slags  Voldgift. 

Den  1ste  Oktober  blev  Halvdelen  af  Landsthingets 
valgte  Medlemmer  fornyet  ved  et  almindeligt  Valg; 
dette  havde  adskillige  Personskifter,  men  ingen  væsentlig 
anden  Sammensætning  af  Landsthinget  til  Følge.  At  Hejre 
tabte  nogle  Pladser,  var  en  Følge  af,  at  disse  i  Løbet  af 
de  sidste  8  Aar  vare  vundne  fra  Venstre  ved  Udfyldings- 
valg,  ved  hvilke  Forholdstalsvalgmaaden  ikke  bruges,  og 
disse  maatte  nu  tilbagegives  Venstre. 

Den  3dje  Oktober  aabnedes  Rigsdagen  og  dens 
39te  ordentlige  Samling  begyndte  ligesom  den  forrige  med, 
at  de  siden  forrige  Rigsdags  Slutning  udkomne  provisoriske 
Love  privat  forelagdes  Folkethinget  af  Alberti,  hvorpaa 
de  den  12te  Oktober  forkastedes  ved  Dagsordener.  Deri- 
mod vedtog  Folkethinget  den  18de  Oktober,  at  Finanslov- 
forslaget for  1887 — 88  skulde  overgaa  til  anden  Behand- 
ling og  nærmere  Prøvelse  af  det  sædvanlige  Udvalg  paa 
15  Medlemmer. 

Kort  efter  foregik  en  Sammenslutning  af  de  Hoved- 
grupper, hvori  Oppositionen  længe  havde  været  delt,  i  det 
der  den  25de — 26de  Oktober  dannedes  et  »Rigsdagens 
Venstre«,  bestaaende  af  »Folkethingets  Venstre«  og  »Lands- 
thingets Venstre«,  hvert  med  sine  særlige  Vedtægter.  Denne 
Sammenslutning  havde  i  øvrigt  nærmest  kun  formel  Betyd- 
ning, i  det  allerede  under  den  foregaaende  Samling  de  sær- 
lige Gruppemøder  mer  og  mer  vare  blevue  afløste  af  pri- 
vate Fællesmøder  for  den  samlede  Opposition  paa  Rigs- 
dagen. Dog  lettedes  herved  Overgangen  fra  »Visnepolitiken« 
til  den  nu  efterhaanden  klarere  fremtrædende  Forhand- 
lingspolitik. At  denne  skulde  være  alvorlig  ment,  be- 
tvivledes imidlertid  stærkt  fra  Regeringspartiets  Side.  Inden 
Juleferien    blev    kun  én  betydeligere  Lov  Frugten  af  Rigs- 


12  r)e  vigtigste  Begivenheder  i  Aaret  1886. 

dagens  Arbeide,  nemlig  den  under  12te  November  stad- 
fæstede vigtige  Lov  om  Konvertering  af  en  Del  af 
Statsgjælden.  Ved  denne  Lov  bemyndigedes  Finans- 
ministeren til  at  optage  et  3V2  pCt.  aarlig  rentebærende, 
fra  Kreditors  Side  uopsigeligt  Statslaan  paa  155  Millioner 
Kroner. 

De  siden  forrige  Rigsdags  Slutning  udstedte  fore- 
løbige Finanslove  af  10de  Februar  og  26de  Marts  1886 
bleve  først  forelagte  Folkethinget  den  8de  December,  da 
Rigsdagen  havde  været  de  i  Grundlovens  §  21  omtalte  »to 
Maaneder«  samlet,  medens  de  andre  provisoriske  Love  alle 
blev  forelagte  i  Landsthinget  strax  efter  Rigsdagens  Aab- 
ning.  Da  Folkethinget  imidlertid  ventede,  at  det  vilde  blive 
opløst,  dersom  det  forkastede  de  provisoriske  Finanslove,  og 
ikke  selv  vilde  give  Anledning  til,  at  dets  Arbejder  bleve 
afbrudte  —  i  hvilket  Tilfælde  det  vilde  have  næret  Rege- 
ringspartiets Tro  paa,  at  det  kun  drev  »Skinforhandling«  — , 
saa  henviste  det  enstemmig  den  provisoriske  Finanslov  af 
26de  Marts  1886  til  Finansudvalget.  Den  anden  af  10de 
Februar,  som  havde  ophørt  at  gjælde  den  31te  Marts,  gik 
til  det  staaende  Udvalg  for  Forrettiingsordenen. 

Den  21de  December,  umiddelbart  inden  Rigsdagens 
Juleferie,  var  Folkethingets  Finansudvalg  kommet  saa 
vidt,  at  det  kunde  afgive  til  Trykning  sin  Betænkning  over 
Finanslovforslaget  for  1887 — 88.  Denne  kunde  altsaa  fore- 
ligge, naar  Rigsdagen  efter  Nyaar  gjenoptog  sine  Møder. 

Af  Danske,  døde  i  Aaret  1886,  kunne  nævnes:  de 
forhenværende  Ministre  Søren  Hilmar  Steinder  Finsen,  f  15de 
Januar,  og  Andreas  Lorents  Gasse,  f  22de  November;  Lens- 
greve Christian  Conrad  Sophus  Danneskjold-Samsø,  t  4de 
April;  Stamhusbesidder  Niels  Erik  Hofman  Bang,  f  2den 
Marts;  Landsthingsmand  Christian  August  Broberg,  f  30te 
April;  Professorerne  Adolph  Steen,  t  10de  September,  Carl 
Valentin  Holten,  f  1ste  December,  og  den  navnkundigste 
af  alle,  Johan  Nicolai  Madvig,  f  12te  December;  de  forhen- 

værende  Præster  Christian  Andreas  Herman  Kaikar,  f  2den 
Februar,  og  Hans  Knudsen,  f  16de  Februar;  Samleren 
Edvard  Collin,  f  10de  April;  Kaptejn  Bendt  Christian 
Mogens  Aaree,  f  15de  Marts;  Malerne  Albert  Kuchler,  f  i 
Rom  17de  Februar,  Hans  Fischer,  f  3dje  April,  og  Frede- 
rik Rohde,  t  15de  Juli;  Billedhuggeren  Ferdinand  Edvard 
Ring,  +  28de  Maj. 

1  Sønderjylland  have  de  tyske  Myndigheder  fortsat 
deres  Bestræbelser  for  at  fortyske  den  danske  Befolkning 
og  forfulgt  dens  Ordførere.  Blandt  disse  har  især  Redaktør 
Jessen  (»Flensborg  Avis«)  været  Gjenstand  for  haard  Be- 
handling under  en  idømt  Fængselsstraf.  Et  stort  Tab  led 
den  danske  Sag  ved  Jens  Peter  Junggreens  Død  den  19de 
Juli.  Hans  Eftermand  i  den  tyske  Rigsdag  blev  Gustav 
Johannsen,    om  hvem  alle  danske  Stemmer  samlede  sig. 

En  Del  af  de  tidligere  paa  Islands  Althing  ved- 
tagne Love  udkom  i  Begyndelsen  af  Aaret  efter  Kongens 
Stadfæstelse;  saaledes  den  8de  Januar  Lovene  om  Menig- 
hedernes Medvirkning  ved  Besættelsen  af  Præstegjæld,  den 
19de  Februar  om  Personer,  der  staa  uden  for  Folkekirken, 
og  om  Fredning  af  Lax  og  Hvaler  o.  fl.  Paa  Grund  af 
Althingets  Opløsning  ved  aabent  Brev  af  2den  November 
1885  foretoges  den  1ste — 10de  Juni  1886  de  ny  Althings- 
valg,  ved  hvilke  Oppositionen  vandt  en  afgj ørende  Sejr.  I 
Althingets  overordentlige  Samling,  den  28de  Juli — 27de 
Avgust,  vedtoges  derfor  atter  de  Forfatningsændringer,  af 
Hensyn  til  hvilke  Opløsningen  havde  fundet  Sted,  og  om 
hvilke  Regeringen  paa  Forhaand  havde  erklæret,  at  de  ikke 
vilde  blive  stadfæstede.  Den  islandske  Forfatningskamp  er 
saaledes  fremdeles  staaende.  Kort  inden  Aarets  Slutning 
udkom  flere  Love,  af  hvilke  den  vigtigste  er  Lov  om  Bog- 
trykkerier af  4de  December.  Samme  Dag  udgik  en  kongelig 
Anordning,  hvorved  Kvinder  tik  Adgang  til  at  underkaste 
sig  Examiner  ved  den  lærde  Skole  i  Reykjavik,  Dannelses- 
anstalten    for   vordende  gejstlige  i  Island  og  Lægeskolen  i 

Reykjavik,  samt  til  at  deltage  i  Undervisningen  i  de  to 
sidstnævnte.  —  Islands  Landshøvding  Thorberg  døde  den 
21de  Januar,  hans  Eftermand  blev  Overretsassessor  M. 
Stephensen.  Den  18de  Avgust  højtideligholdtes  Reykja- 
viks Hundredaars- Jubilæum  som  Kjebstad. 

Paa  de  vestindiske  Øer  førte  Stridighederne  mellem 
Guvernør  Arendrup  og  Kolonialraadet  paa  St.  Thomas  til 
dettes  Opløs Jiing  den  12te  Januar.  De  nye  Valg  (den  2«de 
og  29de  Januar)forandrede  ikke  Partistillingen.  Aaret  1 S66 
bragte  ingen  Lettelse  i  det  økonomiske  Tryk.  Paa  St. 
Croix  fortsattes  med  Udstykning  af  passende  Dele  af  Stats- 
plantager  paa  billige  Vilkaar  til  dertil  egnede  Folk  af  den 
sorte  Arbejderklasse,  saaledes  at  der  nu  i  alt  er  solgt  19 
Parceller. 

2. 

Norges  Storthing  —  det  3.ote  ordentlige  —  traadte 
sammen  den  1ste  Februar;  men  over  Halvdelen  af  Maaneden 
medgik  til  Prøvelsen  af  Fuldmagterne  efter  de  almindelige 
Valg  i  1885.  Først  da  denne  var  til  Eode,  da  Suppleanterne 
vare  tilkaldte  i  Steden  for  de  forkastede  Medlemmer  (blandt 
dem  de  af  Rigsretten  fra  Enibedet  dømte  Statsraader 
Helliesen  og  Holmboe),  og  da  et  enkelt  Omvalg  havde 
fundet  Sted,  først  da  var  det  muligt  at  foretage  den  ende- 
lige Opgj øreise  af  Partistillingen  paa  Storthinget.  Det  viste 
sig  da,  at  84  Medlemmer  hørte  til  Venstre,  30  til  Højre, 
af  hvilke  dog  3  snarere  maatte  betragtes  som  Centrums- 
mænd.  Der  havde  saaledes  været  én  Stemmes  Overgang 
fra  Højre  til  Venstre  siden  Valget  1882. 

Kongen  som  den  3dje  Februar  var  kommen  til  Kri- 
stiania  fra  Stockholm,  kunde  først  den  18de  foretage  den 
højtidelige  A  åbning  af  Storthinget,  efter  at  dette  den  fore- 
gaaende  Dag  endelig  havde  konstitueret  sig.  Han  oplæste 
ved  denne  Lejlighed  en  Trontale.  Denne  begyndte 
med   at  udtale  Glæde  over,    at  de  Foranstaltninger,    der  i 

forrige  Aars  Sommer  maatte  træffes  til  Opretholdelse  af 
stræng  Nevtralitet  under  en  mulig  Konflikt  mellem  to 
mægtige  Riger,  allerede  efter  kort  Tids  Forlob  kunde  ind- 
stilles. Derefter  omtalte  Trontalen  det  tilfredsstillende  Ud- 
bytte af  Forhandlinger,  som  siden  sidste  Storthing  havde 
fundet  Sted  om  forskjellige  internationale  Ordninger,  især 
paa  Postkongressen  i  Lissabon  og  Kongressen  om  den  litte- 
rære Ejendomsret  i  Bern.  Endelig  paakaldtes  Storthingets 
Medvirken  for  flere  vigtige  Lovarbejder. 

Langt  var  Storthinget  ikke  kommet  ind  i  sine  For- 
handlinger, inden  det  viste  sig,  at  den  parlamentariske  "Re- 
geringsmaade  endnu  ikke  var  tilvant,  i  det  der  nær  var  op- 
staaet  Misstemning  imellem  Statsminister  Sverdrup  og 
venstre  Fløj  af  det  Flertal,  til  hvilket  han  støttede  sig. 
Under  en  Forhandling  om  Lonningsregleraent  for  Marinens 
faste  Mandskaber  udtalte  Sverdrup  den  6te  Marts,  at  han 
ikke  i  noget  væsentligt  kunde  fravige  det  foreslaaede  Marine- 
budget, hvis  Vedtagelse  han  derfor  antydede  at  ville  gjore 
til  et  Kabinetsspørgsmaal.  Højre  glædede  sig  allerede  til 
Venstres  Sprængning;  men  den  6te  April  var  dette  fore- 
bygget, i  det  Storthinget  paa  Grund  af  Militærkomitéens 
efter  Ministerens  Foranledning  ændrede  Indstilling  bevilgede 
80,000  Kroner  til  Togter  med  Kystforsvarsmateriel  efter 
Administrationens  nærmere  Anordning,  hvoriblandt  til  et 
Vintertogt  »i  de  nordlige  Farvande«.  De  fire  sidste  Ord 
vedtoges  særlig  med  80  Stemmer  mod  32  (ved  Navne- 
opraab). 

Uenigheden  om  Digtergage  til  Alexander  Kjelland 
kom  frem  paa  ny  i  denne  Storthingssamling*).  Efter  at 
Storthinget  atter  (med  60  Stemmer  mod  54)  havde  afslaaet 
Digtergagen  den  15de  Maj,  fik  han  dog  derefter,  i  det 
Stemmerne  stode  lige  og  Præsidentens  Stemme  gjorde  Ud- 
slaget, for  næste  Budgettermin  en  Bevilling  paa  1600  Kr. 


*)  Se  de  vigtigste  Begivenheder  i  Aaret  1885  S.  32. 

som  Erstatning  for  Tab  paa  Grund  af  manglende  Beskyttelse 
for  den  litterære  Ejendomsret. 

Af  de  15  Love,  der  vare  Frugter  af  Storthingets  Ar- 
bejde, skulle  følgende  nævnes.  Den  14de  Maj  udkom  en 
ny  Lov  om  Ansvar  for  Skade  paa  Bofæ  ved  Hund  og  om 
Optagelse  af  Hund.  Lods  væsenets  og  Fattigvæsenets  Lovgiv- 
ning ændredes  ved  Love  af  17de  Juni.  Den  21de  Juni 
udkom  Love  om  Ændringer  i  Lovgivningen  om  Højesteret, 
i  Straffeloven  (med  Hensyn  til  Varetægtsfængsel)  og  i 
Universitetsfundatsen  (om  Embedsexamen).  Endelig  stad- 
fæstedes den  22de  Juni  en  Lov  om  Handel  med  kunstigt 
Smør.  —  Derimod  strandede  Forslagene  om  at  ændre  Loven 
om  Beskyttelse  af  Skriftejendomsretten.  Et  Forslag 
af  Regeringen  derom  var  foranlediget  ved  den  ovennævnte 
Kongres  i  Bern,  men  Storthinget  besluttede  indtil  videre  at 
henlægge  Sagen. 

Ingen  af  Storthingets  Forhandlinger  vakte  dog  saa 
megen  Interesse,  som  den  om  Unionsspørgsmaalet, 
der  allerede  i  høj  Grad  havde  sysselsat  Thinget  i  den  fore- 
gaaende  Samling*).  Det  gjaldt  Hævdelsen  af  Norges  Lige- 
stilling med  Sverige  i  Unionen.  Det  Paalæg,  Kongen  havde 
givet  i  Statsraadsmødet  den  15de  Maj  1885,  var  efter- 
kommet saa  vidt,  at  Chefen  for  det  svenske  Justitsdeparte- 
ment i  Mellemtiden  havde  udarbejdet  et  Forslag  til  Æn- 
dring i  Rigsaktens  §  5,  og  i  et  sammensat  Statsraad,  som 
holdtes  i  Stockholm  den  8de  Marts  1886,  befalede  Kongen 
indhentet  den  norske  Regerings  Betænkning  over  dette  For- 
slag. Efter  forskjellige  Forhandlinger  forelaa  der  et  norsk 
og  et  svensk  Forslag,  som  væsentlig  adskilte  sig  fra  hin- 
anden i  tre  Punkter,  af  hvilke  følgende  var  det  vanskeligste 
at  opnaa  Overenskomst  om.  Medens  det  svenske  Forslag 
udtalte,  at  Udenrigsministeren  eller  den,  som  traadte  i  hans 
Sted,  skulde  være  Medlem  af  det  svenske  Statsraad,  lod  det 

norske  Forslag  Spørgsmaalet  om  hans  Nationalitet  uafgjort. 
Porslagene  forhandledes  endelig  i  et  sammensat  Statsraad  i 
Stockholm  den  30te  Marts.  Da  det  her  viste  sig  umuligt 
at  tilvejebringe  den  tilsigtede  Overensstemmelse  mellem 
begge  de  forenede  Rigers  Statsraad,  erklærede  Kongen,  at 
der  for  Tiden  intet  videre  blev  at  foretage,  og  at  der  følge- 
lig intet  Forslag  herom  skulde  fremsættes  hverken  for  det 
forsamlede  norske  Storthing  eller  for  den  svenske  Rigsdag. 
I  Sverige  forstod  man  —  med  faa  Undtagelser  —  ikke 
den  norske  Ømtaalighed  med  Hensyn  til  Hævdelsen  af 
Norges  med  Sverige  ligeberettigede  Stilling,  og  i  mange 
Nordmænds  Øjne  var  der  ingen  anden  Forskjel  imellem  de 
saakaldte  »Norskåtare«  og  »Norskvånner«  end,  at  de  første 
med  det  onde,  de  sidste  med  det  gode  vilde  bringe  Norge 
under  Sveriges  Formynderskab.  I  den  svenske  Rigsdags 
første  Kammer  faldt  der  den  14de  April,  ved  Behandlingen 
af  Konstitutionsudvalgets  saakaldte  Dechargebetænkning,  Ud- 
talelser, der  tik  stor  Indflydelse  paa,  hvad  der  senere  gik 
for  sig  i  Storthiuget.  Ved  denne  Lejlighed  paastod  nemlig 
den  tidligere  Udenrigsminister  General  Bjornstjerna, 
at  Norge  ikke  kunde  paaberaabe  sig  »nogen  anden  Ret  end 
Billigheden,«  naar  det  gjorde  Krav  paa,  at  der  skulde  være 
lige  saa  mange  norske  som  svenske  Statsraader  til  Stede, 
naar  diplomatiske  Sager  bleve  foredragne  for  Kongen;  thi 
hvad  den  norske  Grundlov  af  17de  Maj  1814  havde  bestemt 
om  udenrigske  Sagers  Behandling,  var  ikke  gjentaget  i 
Grundloven  af  4de  November,  og,  sagde  han,  »den  norske 
Grundlov  er  aldeles  ikke  af  17de  Maj,  men  af  4de  Novem- 
ber.« I  Grunden  havde  Norge  »aldeles  ingen  Ret  til  at 
tage  Del  i  de  diplomatiske  Sagers  Behandling,  end  mindre 
Ret  til  en  fuldstændig  Ligestilling.«  Sveriges  Udenrigs- 
minister, mente  han,  var  ogsaa  Norges,  og  ved  hans  Side 
burde  derfor  2  svenske  og  2  norske  Statsraader  have  Sæde 
i  Raadet.  Ellers  kunde  Udenrigsministeren  let  blive  partisk 
og   »det  er  let  at  indse,   hvilken  Indflydelse  den,  som  fore- 

drager  Sagerne,  kan  eve  paa  Beslutningerne«.  »For  at  til- 
fredsstille sin  Forfængelighod«  havde  Norge  altsaa  udsat 
sig  for  en  virkelig  Ulempe.  Han  forsikrede,  at  hans  »varme 
Hengivenhed  for  Unionen  og  dens  Bestaaen«  havde  nød- 
saget ham  til  at  fraraade  Indrømmelsen  af  Norges  »ube- 
rettigede Fordringer,  ledsagede  af  Trusler.«  Desuden  til- 
føjede han:  »Rigsrettens  Mænd  have  tydelig  lagt  for  Dagen, 
at  de  ikke  kunne  lede  saa  vigtige  Forhandlinger.«  At  en 
Udtalelse  af  denne  Natur  blev  hilset  med  stærkt  Bifald  i 
det  svenske  første  Kammer,  kunde  naturligvis  kun  bidrage 
til  at  sætte  ondt  Blod  hinsides  Kjolen. 

Flertallet  af  Storthingets  Protokolkomité  begjærede 
Sagens  Dokumenter  fremlagte,  og  den  17de  Juni  blev 
Komitéens  Indstilling  forhandlet  i  Odelsthiuget.  Hoved- 
taleren var  Statsminister  Johan  Sverdrup.  Han  be- 
gyndte med  at  udtale,  at  Foreningen  mellem  Norge  og  Sve- 
rige »hviler  paa  principiel  Lighed  mellem  Kigerne«;  han 
forsikrede,  at  dette  ogsaa  havde  været  Regeringens  Stand- 
punkt, i  det  han  forsvarede  den  mod  den  Anke  fra  Protokol- 
komitéens Side,  at  den  ikke  strax  havde  været  opmærksom 
paa  Ordlyden  af  Statsraadsprotokollen  af  15de  Maj  1885, 
som  ogsaa  den  norske  Regering  da  havde  billiget,  »at 
ministerielle  Sager  skulde  foredrages  for  Kongen  af  Mini- 
nisteren  for  de  udenrigske  Anliggender  i  Nærværelse  af  to 
andre  Medlemmer  af  det  svenske  samt  tre  Medlemmer  af 
det  norske  Statsraad;«  thi,  sagde  han,  »at  der  skulde  være 
paatænkt  fra  svensk  Side  at  fastslaa  paa  grundlovsmæssig 
Maade,  at  Udenrigsministeren  for  alle  Tider  skulde  være  af 
svensk  Nationalitet,  det  havde,  tænker  jeg,  forlangt  Mænd 
imellem  en  lidt  tydeligere  Tale.«  Hvad  han  »havde  for 
Øje  som  Ven  af  Unionen«  var,  at  der  skulde  aabnes  Kongen 
grundlovlig  Adgang  til  »at  vælge  en  svensk  som  en  norsk 
og  en  norsk  som  en  svensk  Mand  til  Udenrigsminister,  og 
at  denne  Mand  skulde  staa  under  Kontrol  af  en  Delegation 
af  Mænd,  valgt  af  den  svenske  Rigsdag  og  det  norske  Stor- 

thing  i  lige  Antal.«  I  Modstrid  hertil  fremdrog  han  General 
Bjornstjernas  Syn  paa  Sagen  og  endte  med  en  sl<arp 
Imødegaaelse  af  dennes  ovennævnte  Udtalelser  i  Sveriges 
Rigsdag  den  14de  April  med  følgende  stærkt  betonede  Ord: 
»Saaledes  talte  Unionsvennen  til  Uniousvenner  om  en  for 
Sverige  og  Norge,  for  Norden  stor  og  vigtig  Sag.  Det  er  en  rig 
Buket  af  Fornægtelser  af  Norges  Ret  og  Stilling  i  Unionen, 
af  Forvanskninger  af  Historiens  Sandheder,  af  Forsikringer 
om,  at  Norge  er  et  underordnet  Land,  der  slet  ikke  har  Ret 
til  Ligestilling,  af  Fornærmelser  og  Forhaanelser  mod  det 
norske  Folk  og  dets  dyrebareste  Forhold,  af  overmodige 
Anvisninger  paa,  hvorledes  det  norske  Folk  sig  haver  at 
forholde  for  at  opnaa  klare  Retfærdighedskrav ,  og  af  For^ 
dømmelsesdomme  over  vort  politiske  Liv,  ført  i  Kraft  af 
vor  egen  Forfatning  i  vort  eget  Land.  Jeg  skal  ikke 
længere  følge  Hr.  Bjornstjernas  applauderede  Foredrag,  hvis 
Haan  topper  i,  at  han  har  draperet  sig  med  Unionsvenlig- 
hedens  Kaabe.  Jeg  tænker,  at  Udtalelserne  ere  til  at  faa 
Forstand  af.  Mange  tør  maaske  tro,  at  man  i  Grunden  bør 
være  Hr.  Bjornstjerna  taknemmelig.  Han  har  nemlig  ikke 
talt  forgjæves,  —  derom  kan  man  være  overbevist.« 
Efter  at  Protokolkoraitéens  Formand,  Sparre,  havde  er- 
klæret sig  for  aldeles  enig  med  Statsministeren,  talte  en  af 
Højres  første  Mænd,  Advokat  Stang,  der  ligeledes  i  alt 
væsentligt  var  enig  med  ham.  Ogsaa  han  ønskede  »en 
fælles  Udenrigsminister  under  behørig  konstitutionel  Kontrol 
og  Ansvar.«  Derimod  ankede  han  stærkere  end  Protokol- 
komitéens Flertal  over  den  formentlig  mindre  heldige 
Maade,  hvorpaa  den  norske  Regering  hidtil  havde  ført 
Underhandlingerne  om  denne  Sag  med  den  svenske.  Ende- 
lig ytrede  han  Betænkelighed  ved  Sverdrups  skarpe  Gj en- 
svar  til  Bjornstjerna;  thi  —  sagde  han,  det  er  »bedre  at 
berolige  end  at  ophidse  under  denne  Debat.«  Det  var 
denne  Betragtning,  som  ogsaa  ledede  Odelsthingets  Højre 
til  at  stemme  mod  Flertallets  Indstilling  om  Sagens  Over- 

sendelse  til  Storthinget.  Denue  blev  vedtagen  med  56 
Stemmer  imod  27.  De,  som  stemte:  Nej,  ønskede  Doku- 
menterne vedlagte  Protokollen  og  Sagen  saaledes  forelobig 
bragt  til  Afslutning. 

Den  2 Ide  Juni  behandledes  Sagen  af  Storthinget,  hvis 
Præsident,  Rektor  Steen,  begrundede  en  »Dagsorden«,  som 
i  Forvejen  var  godkjendt  af  Venstreforeningen  og  nu  stilledes 
af  Storthingets,  Odelsthingets  og  Lagthingets  Præsidenter 
i  Forening.  Den  lod  saaledes:  »I  Tilslutning  til  gjentagne 
samstemmige  Udtalelser,  hvorved  tidligere  Storthing  have 
hævdet  Norges  fuldstændige  Ligeberettigelse  i  Unionen,  ud- 
taler nærværende  Storthing  den  Forvisning,  at  det  norske 
Folk  i  Troskab  mod  Konge  og  Fædreland  vil  værne  om 
Rigets  Ære  og  Ret  og  støtte  Regerings  og  Storthings  for- 
enede Arbejde  for  at  erhverve  Norge  den  Andel  i  Styrelsen 
af  de  udenrigske  Anliggender,  der  tilkommer  det  i  Kraft  af 
dets  Stilling  som  selvstændig  og  med  Sverige  ligestillet 
Stat  i  Unionen.« 

En  anden  Dagsorden,  som  iovrigt  ogsaa  fik  Tilslutning 
fra  enkelte  af  Storthinges  Venstre,  stilledes  af  den  1885  af- 
gaaede  Statsraad  Daae.  Den  lød  saaledes:  »Storthinget 
fastholder  Norges  Krav  paa  en  til  dets  ligeberettigede  Stil- 
ling i  Unionen  svarende  Ordning  af  de  diplomatiske  Sagers 
Behandling  og  foler  sig  forvisset  om,  at  en  saadan  Ordning 
ved  fælles  Bestræbelser  vil  kunne  findes.  Med  denne  Ud- 
talelse, der  er  et  Udtryk  for  Overbevisningen  om,  at  gjen- 
sidig  Anerkjendelse  og  Imødekommen  er  Unionens  og  begge 
Rigers  bedste  Værn  —  gaar  Storthinget  over  til  Dags- 
ordenen.« Den  væsentligste  Forskjel  imellem  de  to  Beslut- 
ninger, kan  betegnes  ved,  at  den  første  var  rettet  til  det 
norske  Folk,  den  anden  tillige  til  Sverige. 

Præsidenternes  Forslag,  om  hvilket  Statsminister Sverdrup 
erklærede,  at  Regeringen  kunde  slutte  sig  til  det,  blev  vedtaget 
med  75  Stemmer,  medens  Daaes  Forslag,  der  blev  an- 
befalet  af  Advokat  Stang,  tik   32.    Det  sidste  hvilede  paa 

den  Forudsætning,  at  Underhandlingerne  med  Sverige 
skulde  gjenoptages  uden  nogen  Fremsættelse  af  Ændrings- 
forslag til  Norges  Grundlov,  Flertallets  derimod  paa  den 
Forudsætning,  at  saadanne  først  og  fremmest  skulde  stilles. 
Derfor  optog  Odelsthingets  Præsident,  Qvam,  inden  Stor- 
thingssamlingens  Slutning  (den  23de  Juni)  som  sit  private 
Forslag  de  Ændringsforslag  til  Grundlovens  §§  28  og  75, 
som  den  norske  Regering  den  2den  April  (efter  Kongens 
Udtalelser  den  30te  Marts)  havde  ladet  falde.  Dette  var  i 
Overensstemmelse  med  Statsministerens  Udtalelser,  som  i 
Grunden  gik  ud  paa,  at  Norge  skulde  tage  Sagen  i  sin 
egen  Haand,  ligesom  Sverige  paa  egen  Ha  and  —  uden 
at  tænke  paa  Følgerne  for  Norge  —  havde  ændret  §§11 
og  12  i  sin  Regeringsform  (den  12te  Marts  og  7de  Maj 
1885).  —  Paa  Norges  Venstreforenings  Repræsentantmøde 
paa  Hamar  den  17de  og  18de  September  udtalte  Flertallet 
(21  imod  13)  sin  Tilslutning  til  Qvams  Grundlovsforslag. 

Som  en  Følge  af  Beslutning  paa  det  den  23de  Juni 
sluttede  Storthing  afsluttede  Finansdepartementet  den  1 6de 
Juli  et  Statslaan  paa  ca.  31  Mill.  Kroner  med  Huset 
Hambro  i  London  til  en  Del  af  Statsgj ældens  Kon- 
vertering. Paa  Grund  af  en  tidligere  Lov  var  der  ud- 
arbejdet en  ny  Matrikel,  og  ved  kongelig  Resolution  af 
29de  Maj  bestemtes,  at  den  skulde  træde  i  Kraft  den  28de 
Juni.  Den  4de  November  udfærdigede  Regeringen  en  ny 
Forordning  om  Konsulatvæsenet,  som  var  udarbejdet 
paa  Grundlag  af  Indstillinger  fra  en  1875  nedsat  Komité. 

Den  14de — 15de  Juni  afholdtes  den  første  norske 
Tur n fest  i  Frederikshald.  Den  24de— 27de  Juni  var  der 
Fjerkræudstilling  i  Kristiania,  hvor  samtidig  For- 
eningen til  Diskussion  af  Landbrugsanliggender  holdt  A ars- 
møde.  Den  5te— 6te  Juli  holdtes  det  første  norske  Læge- 
møde  i  Kristiania,  hvor  »den  norske  Lægeforening«  stifte- 
des. Folke  væbningssamlagenes  Land  sskytt  er  fest  holdtes 
den   24de — 26de  Avgust  ved  Stenkær.      Den  28de  Avgust 

mødtes   Repræsentanter    for   Norges   konservative    For- 
eninger i  Kristiania. 

Af  Nordmænd,  døde  i  1«86,  kunne  nævnes  Konsul 
Thomas  Johannes  Heftye,  f  4de  Oktober,  og  Forfatteren 
Claus  Pavels  Riis,  f  8de  Oktober. 


3. 

Sveriges  Rigsdag  begyndte  sin  ordentlige  Samling 
den  15de  Januar  og  sluttede  den  18de  Maj.  Ved  den  høj- 
tidelige Aabning,  som  foregik  den  18de  Januar,  oplæste 
Kongen  som  sædvanlig  en  Trontale.  Blandt  de  vigtigste 
Lovforslag,  som  heri  bebudedes,  nævntes  de  første  Frugter 
af  den  saakaldte  »Nya  Lagberedningens«  Arbejde  paa 
Rettergangsvæsenets  Omraade.  Dernæst  omtaltes  bl.  a.  de 
mange  Andragender,  der  vare  indkomne  om  »saadanne  Æn- 
dringer i  Toldlovgivningen,  at  forøget  Beskyttelse 
maatte  ydes  for  det  indenlandske  Arbejde.«  Disse  vare 
indkomne  til  Finansdepartementet;  men  deres  egentlige 
Adresse  var  Rigsdagen;  thi  den  svenske  Regeringsforms  §  57 
siger  udtrykkelig:  »Det  svenske  Folks  ældgamle  Ret  til  at 
beskatte  sig  selv  udøves  af  Rigsdagen  alene.«  De  bleve 
derfor,  efter  at  Erklæringer  over  dem  vare  indhentede  fra 
Generaltoldstyrelsen,  Kommercekollegiet,  Landbrugsinstitutet 
samt  den  tekniske  Højskole,  oversendte  til  Rigsdagen  og 
henviste  til  dennes  Bevillingsudvalg. 

Toldsagen  kom  paa  denne  Rigsdag  til  at  spille  en 
endnu  større  Rolle  end  paa  de  forrige*).  Der  var  imidlertid 
ogsaa  begyndt  en  Bevægelse  i  Frihandelsretning,  og  denne 
voxede,  især  i  de  større  Stæder,  efterhaanden  som  Beskyttelses- 
mændene  bleve  ivrigere  i  Rigsdagen.  Den  2f8de  Januar  af- 
leveredes, med  Alderspræsidenterne  i  Spidsen,  Beskyttelses- 
forslag  i  Kamrene.      Bevillingsudvalget  (10  Medlemmer  fra 

hvert  Kammer)  var  kommet  til  at  bestaa  af  1 1  Beskyttelses- 
mænd  og  9  Frihandelsvenner.  Det  modtog  nu  fra  første 
Kammer  9  og  fra  andet  25  private  Forslag  om  Ændringer 
i  Toldtarifen,  af  hvilke  fem  tilsigtede  Korntold.  Den  7de 
Februar  foretoges  i  Stockholm  en  stor  Demonstration  til 
Ære  for  de  frisindede  Rigsdagsmænd  Julius  Mankell 
og  Richard  Gustafsson,  i  hvem  man  især  ventede  sig 
Talsmænd  for  »billigt  Brod«.  Til  Statsminister  Themp- 
tander,  som  paa  den  forrige  Rigsdag  havde  udtalt  sig 
imod  Beskyttelsestold,  sendtes  den  22de  Februar  et  fri- 
handelsvenligt  Andragende  med  1000  Underskrifter  alene 
fra  Sundsvall.     Og  saa  fremdeles. 

Den  20de  Februar  omdeltes  Udvalgets  Betænkning: 
Flertallet  foreslog  en  Told  af  2  Kroner  paa  umalet  Korn, 
372  Kr.  paa  malet  Korn,  2V2  Kr.  paa  Malt  og  30  Øre 
paa  Klid,  alt  for  100  Kilogram.  Udvalget  havde  frem- 
skyndet sit  Arbejde  i  Haab  om,  at  Forslagene  kunde  ved- 
tages, inden  Søfarten  aabnedes;  den  tilsigtede  Virkning 
vilde  ellers  til  Dels  lammes  ved  Indførsel  af  fremmed  Korn. 
Da  Toldtarifen  fastsættes  af  Rigsdagen  alene,  uden  at  Re- 
geiingens  Samtykke  behøves,  var  dette  muligt.  Til  Støtte 
for  Forslagene  fremhævedes  bl.  a.  stærkt,  at  den  danske 
Regering  havde  stillet  lignende  Forslag  om  Told  paa  visse 
^ædarter,  hvis  Forkastelse  (i  Folkethinget  den  27de  Januar) 
Bevillingsudvalgets  Flertal  tilskrev  »alene  de  politiske  For- 
hold« i  Danmark.  Ogsaa  til  Norge  maatte  man  tage  Hen- 
syn. Den  saakaldte  »Mellemrigslov«  imellem  de  forenede 
Riger  er  nemlig  et  Skridt  henimod  at  gjøre  dem  til  et 
fælles  Toldomraade.  Ændredes  eller  ophævedes  nu  »Mellem- 
rigsloven«  ikke,  naar  Korntold  indførtes  i  Sverige,  vilde 
det  jo  blive  muligt  at  fore  f.  Ex.  Mel  toldfrit  fra  Norge  til 
Sverige.  At  det  vilde  støde  Nordmændene,  om  de  til  Dels 
nedrevne  Toldgrænser  mellem  de  forenede  Riger  atter  for- 
højedes, var  et  Hensyn,  de  svenske  Beskyttelsmænd  tillagde 
mindre  Vægt.     Disse    ere    nemlig   for  største  Delen  i  den 

samtidige  »norska  frågan«  saakaldte  »Norskåtare.«  Ende- 
lig var  det  en  Vanskelighed,  at  Toldbeskyttelsen  i  hejst  for- 
skjellig  Grad  vilde  komme  det  udstrakte  Sveriges  forskjellige 
Egne  til  gode,  og  at  i  Særdeleshed  Norrland  næsten  ude- 
lukkende vilde  komme  til  at  deltage  i  Ydelsen  uden  at  faa 
godt  af  Nydelsen;  til  Gjengjæld  stilledes  store  Jærnvejs- 
forbindelser  med  de  sydlige  Dele  af  Riget  i  Udsigt. 

Forhandlingerne  i  Kamrene,  som  begyndte  den  3dje 
Marts,  varede  i  tre  Dage,  og  252  Talere  havde  Ordet.  Den 
4de  Marts  forkastedes  Korntolden  i  første  Kammer  med 
75  Stemmer  mod  57,  men  den  følgende  Dag  vedtoges  den 
i  andet  Kammer  med  105  mod  99.  Dermed  var  Sagen 
ikke  afgjort,  da  den  svenske  Forfatning  i  Spergsmaal  af 
denne  Natur  kræver  en  Fællesafstemning  i  begge  Kamre. 
Denne  fandt  Sted  den  13de  Marts.  Hovedforslaget  var  Be- 
villingsudvalgets første  Punkt,  at  der  af  umalet  Sæd  (und- 
tagen Havre  og  Vikker)  skulde  svares  i  Told  2  Kroner  for 
100  Kilogram,  dette  Forslag  blev  forkastet  med  181  Nej 
(77  i  første,  104  i  andet  Kammer)  imod  164  Ja  (60  i  første, 
104  i  andet).  Udvalgets  andet  Punkt  (372  Krone  paa  malet 
Sæd)  faldt  med  236  Nej  (83  i  første,  153  i  andet  Kammer) 
mod  107  Ja  (54  i  første,  53  i  andet).  Tredje  Punkt  (Malt- 
told paa  2V2  Kr.)  forkastedes  med  230  Nej  mod  91  Ja,  flerde 
Punkt  (Klidtold  paa  30  Øre)  med  219  Nej  mod  76  Ja. 
Saaledes  vandt  Frihandelsmændene  en  afgjerende  Sejr. 

Imidlertid  opgave  Beskyttelsesmændene  ingenlunde  Haa- 
bet  om  paa  andre  Punkter  end  i  Hovedstillingen  at  trænge 
igjennem  for  saaledes  at  forberede  en  mulig  Sejr  paa  et 
senere  Trin.  De  gjorde  saaledes  et  Forsøg  paa  at  faa 
Mellemrigsloven  af  29de  Maj  1874  om  de  forenede 
Kigers  gjensidige  Handels-  og  Sefartsforhold  ophævet.  Vel 
mislykkedes  dette;  men  et  Gjennemsyn  af  Loven  blev  dog 
stillet  i  Udsigt,  i  det  Rigsdagen  den  16de  Maj  i  en  Skrivelse 
til  Regeringen  anmodede  denne  om  et  saadant.  Dernæst 
benyttede  Beskyttelsesmændene   sig  af  en  Ytring  af  Stats- 

Tninister  Themptander,  i  det  han  i  sin  Tale  den  4.  Marts  i  andet 
Kaminer  imod  Korntolden  havde  nævnt  Differentialtold 
som  et  muligvis  brugbart  Middel  til  at  sikre  Sverige  imod  ikke 
at  faa  tilstrækkeligt  Vederlag  for  de  B'ordele,  det  tilstaar  andre 
Lande,  og  i  det  han  havde  erklæret  sig  rede  til  at  lade  under- 
søge, om  det  var  muligt  at  opstille  en  dobbelt  Række  Toldsatser, 
den  ene  for  de  Stater,  der  behandlede  Sverige  som  de  mest  be- 
gunstigede Nationer,  den  anden  lige  over  for  de  øvrige  Stater. 
I  Henhold  hertil  lod  Regeiingen  senere  nedsætte  en  Diffe- 
rentialtoldkomité,  som  holdt  sit  første  Møde  den  3dje  Ok- 
tober og  sluttede  sit  Arbejde  i  December.  —  Den  9de  Maj 
dannede  der  sig  en  Beskyttelsestoldforening,  den  13de  Maj 
en  Forening  imod  Told  paa  Levnedsmidler. 

Ved  Nedsættelsen  af  en  anden  »ekonomisk«  Komité 
søgte  Regeringen  at  forberede  Forslag  til  Foranstaltninger, 
der  kunde  skaffe  Lettelser  for  Jordbruget  og  andre  trykkede 
Næringer,  men  fra  hvis  Undersøgelser  Toldspørgsmaal  ud- 
trykkelig vare  undtagne.  Denne  Komité,  som  allerede  kon- 
stituerede sig  den  Ilte  Maj,  kaldtes  »Velfærdskomitéen«. 
Den  19de  November  afgav  den  en  Betænkning  om  Mulig- 
heden af  at  tilvejebringe  en  almindelig  Fragtnedsættelse 
paa  Sveriges  Jærnveje. 

Statsminister  Themptander,  som  havde  været  Fri- 
handelens bedste  Støtte  under  andet  Kammers  Forhandling 
den  4de  Marts,  men  som  den  26de  April  var  bleven  alvor- 
lig syg,  nødsagedes  den  28de  Maj  til  at  afgive  sin  Porte- 
feuille  som  Finansminister  til  et  andet  Medlem  af  Stats- 
raadet,  Friherre  Tamm,  der  havde  været  Regeringens 
Talsmand  paa  Frihandelssiden  i  første  Kammer  den  4de 
Marts. 

Medens  det  store  Spørgsmaal  om  Korntold  gik  i  Arv 
til  en  følgende  Rigsdag,  løste  denne  flere  Spørgsmaal  paa 
Lovgivningens  Omraade.  Den  13de  Februar  kunde 
Rigsdagen  saaledes  allerede  meddele  Regeringen,  at  den 
havde    vedtaget   dens    Forslag   om  Erstatning  af  offentlige 

Midler  til  uskyldig  fængslede  eller  dømte,  hvorom  derefter 
Loven  udkom  den  12te  Marts.  Den  4  de  Juni  udkom  en 
beslægtet  Lov  om  Erstatning  til  Vidner  i  Kriminalsager. 
Af  1 2te  Marts  er  ogsaa  en  Lov  om  Ansvar  for  Skade  som 
Følge  af  Jærnvejsdrift,  hvorved  Grundsætningen  om  Arbejds- 
giverens Ansvarspligt  inden  visse  Grænser  blev  anerkjendt 
i  den  svenske  Lovgivning.  Den  af  Regeringen  forelagte 
Lov  om  Lappernes  Græsning  af  Rensdyr  i  Sverige  ændre- 
des af  Rigsdagen  og  udkom  den  4de  Juni.  Af  de  fore- 
slaaede  Ændringer  i  Banklovgivningen  blev  kun  en  enkelt 
den  16de  Maj  vedtagen  af  Rigsdagen  og  udkom  den  19de 
November  som  Lov  om  Bankaktieselskaber.  Blandt 
en  større  Del  militære  Love  og  Forordninger  skal  kun 
nævnes  en  af  5te  Marts  om  Ændring  i  Værnepligtsloven  af 
5te  Juni  1885  (om  Gotland),  en  af  16de  Juli  om  Udskriv- 
ningen, en  af  6te  December  og  en  af  17de  December  om 
værnepligtige  (paa  Gotland). 

En  af  de  vigtigste  Rigsdagsbeslutninger  gjaldt  Stats- 
banens Fortsættelse  fra  Sollefteå  gjennem  det  øvre  Norr- 
land,  hvorved  denne  udstrakte  og  tyndt  befolkede  Del  af 
Sverige  faar  betydelig  lettede  Forbindelser  med  den  øvrige 
Del  af  Riget.  Foruden  en  hel  Del  private  Jærnveje  — 
mellem  Malmø  og  Trelleborg,  Kristianstad  og  Åhus,  Malme 
og  Billesholm,  Halmstad  og  Varberg  o.  s.  v.  —  aabnedes 
i  Aarets  Løb  følgende  betydeligere  Statsbanestrækninger: 
Sollefteå— Ragnda  i  sin  Helhed  den  1ste  Oktober,  og  allerede 
den  1ste  Juni  Strækningen  Kilafors  — Soderhamn — Stugsundet. 

Ligesom  de  to  andre  nordiske  Riger  har  ogsaa  Sverige 
forberedt  Konvertering  af  en  Del  af  sin  Statsgjæld.  I 
det  udenrigske  Konsortium,  som  medvirkede  hertil,  deltog 
ogsaa  den  danske  Landmandsbank  med  en  Femtedel  Et 
3V2  pCt.  Statslaan  paa  72  Mill.  Kr.  blev  i  den  Anledning 
optaget.  —  Den  4de  November  udkom  en  Forordning  om 
Konsulatvæsenet,  som  traadte  i  Kraft  fra  Nyaar  1887. 

Af  svenske   Møder  og  Udstillinger  i  Aarets  Løb 

mærkes  følgende.  Ea  saakaldet  »Landbrugsrigsdag«  aab- 
nedes  den  8de  Februar  i  Stockholm,  og  blandt  dens  Be- 
slutninger bør  nævnes  Dannelsen  af  et  »Freexportbolag«. 
Den  29de  Maj  aabnedes  den  første  svenske  Fjerkræudstilling 
paa  Hasselbakken  ved  Stockholm,  den  7de  Juni  det  andet 
svenske  Teknologmøde  og  den  9de  et  almindeligt  Pigeskole- 
mede  sammesteds.  I  Orebro  aabnedes  den  28de  Juni  det 
tredje  svenske  Arbejdermede,  i  Stockholm  den  7de  Juli  det 
andet  Typografmøde  og  Dagen  efter  det  9de  Publicistmede, 
Den  12te  Juli  aabnedes  det  store  Lamlbrugsmøde  i  Stock- 
holm, hvormed  var  forbunden  en  almindelig  svensk  Land- 
brugsudstilling;  denne  omtaltes  i  næste  Aars  Trontale  som 
vidnende  om  den  »lovende  Udvikling,  hvori  Kvægavlen  og 
Redskabsfabrikationen  befinder  sig«.  Et  Fagforeningsmøde  i 
Gøteborg  den  27de  Avgust  fattede  flere  vigtige  Beslutninger. 
Af  svenske,  døde  i  Aaret  1886,  kunne  nævnes:  forhen- 
værende Statsminister  Gustav  Adolf  Vive  Sparre,  f  26de 
April,  de  forhenværende  Statsraader:  Grev  Henning  Ludvig 
Hugo  Hamilton,  f  15de  Januar  og  Mathematikeren  Carl  Johan 
Malmsten,  f  Ilte  Februar,  Rigsdagsmændene:  Bankdirektør 
André  Oscar  Wallenberg,  f  12te  Januar,  og  Grev  Erik 
Josias  Sparre,  f  l'^^^^^  Ju"i»  Generaldirektøren  for  Fængsels- 
væsenet Gustav  Fridolf  Almqvist,  f  12te  Oktober,  Kirurgen 
Johan  Santesson,  f  21de  Januar,  og  Forfatterne  Per  Johan 
Edvard  Båckstrom,  f  12te  Februar,  og  Carl  Frederik  Rid- 
derstad,  f  12te  Avgust. 


Til  Fremme  af  den  indbyrdes  Samfærdsel  mellem  de 
3  nordiske  Riger  ere  adskillige  Overenskomster  sluttede. 
Allerede  den  24de  December  1885  sluttedes  de  under  5te 
Januar  1886  i  Stockholm  ratificerede  Postoverenskom- 
ster, som  traadte  i  Kraft  den  1ste  April  1886.  Samme 
Dag  traadte  ogsaa  de  internationale  Tillægsbestemmelser  til 

Postoverenskomsten  af  1ste  Juni  1878  i  Kraft,  som  vare 
vedtagne  1885  paa  Postkongressen  i  Lissabon,  hvor  alle  3 
nordiske  Riger  havde  været  repræsenterede. 

Den  15de  Juni  vedtoges  i  Stockholm  en  Deklaration 
af  de  3  nordiske  Riger,  hvorved  den  under  15de  Marts  1880 
sluttede  Overenskomst  om  Telegraferingen  mellem  dem 
ændredes.  Forandringerne,  som  stode  i  Forbindelse  med  det 
paa  Telegrafkonferencen  i  Berlin  den  17de  September  1885 
gjennemsete  internationale  Reglement,  traadte  i  Kraft  den 
1ste  Juli. 

Den  27de  November  blev  i  Stockholm  undertegnet  en 
imellem  de  3  Riger  sluttet  Deklaration  om  Betingelserne 
for  Modtagelsen  af  Guld  til  Udmøntning  ved  de  enkelte 
Rigers  Møntvæsen. 

I  Juli  og  Avgust  holdtes  en  Del  nordiske  Fælles- 
møder, saaledes  den  7de~12te  Juli  det  I3de  skandinaviske 
Naturforskermøde  i  Kristiania  og  sammesteds  den  10de — 
12te  det  7de  skandinaviske  Tandlægemode.  Den  første 
nordiske  Jagt-  og  Fjerkræudstilling  aabnedes  den  23de  Juli 
i  Kjøbenhavn.  Den  25de  Juli  fandt  en  skandinavisk  Kap- 
roning Sted  ved  Holbæk.  Det  3dje  nordiske  Filologmode 
holdtes  den  10de — 13de  Avgust  i  Stockholm  og  en  skandi- 
navisk Fagforeningskongres  den  27de— 29de  s.  M.  i  Goteborg. 


Rusland. 


Den  13de  Februar  holdt  Russerne  et  højtideligt  Indtog 
i  Pendsheh,  som  var  tilkjendt  dem  1885,  og  indsatte  en 
russisk  Styrelse;  men  snart  efter  opstod  der  en  ny  Grænse- 
strid om  det  østligere  Kodsha  Salih  ved  Amu.  Den  14de 
Juli  fuldendtes  den  transkaspiske  Jærnbane  fra  Michailovsk 
(ved  det  kaspiske  Hav)  til  Merv,  og  der  fra  byggedes  Lande- 
veje til  den  afghaniske  Grænse. 

Ved  Berlinerfreden  1878  havde  den  russiske  Kejser  er- 
klæret, at  han  agtede  at  gjøre  Batum  til  en  Frihavn; 
men  ved  Ukas  af  23de  Juni  ophævede  Rusland  denne  Be- 
stemmelse, og  der  paabegyndtes  Arbejder  til  at  omdanne 
det  til  en  Krigshavn.  Vel  protesterede  England  mod  »dette 
Brud  paa  Berlinerfreden« ;  men  de  øvrige  Magter  fandt  sig 
rolig  deri,  og  de  russiske  Blade  bemærkede,  at  Berliner- 
freden jo  allerede  var  brudt  ved  Østrumeliens  Forening  med 
Bulgarien. 

I  Østersøprovinserne  fortsattes  Bestræbelserne  for 
at  fremme  det  russiske  Sprog  og  den  græske  Kirke  paa 
det  tyske  Sprogs  og  den  evangeliske  Kirkes  Bekostning. 
Den  9de  Marts  blev  det  saaledes  forordnet,  at  alle  evan- 
gelisk-lutherske  Almueskoler  og  Skolelærerseminarier  i  Est- 
land, Livland  og  Kurland  skulde  unddrages  de  evangeliske 
Konsistoriers  Opsyn  og  henlægges  under  det  russiske  Under- 
visningsministerium. Fremdeles  anvistes  der  for  de  3  føl- 
gende Aar  100,000  Rubler  aarlig  til  Oprettelse  af  ortho- 
doxe  Kirker,  Skoler  o.  s.  v.;  8  lutherske  gejstlige,  som 
igjen  havde  optaget  en  Del  Indbyggere  i  Estland,  der  vare 
gaaede  over  til  den  græske  Kirke,  i  den  lutherske  og  havde 
advaret  deres  Menigheder  mod  Frafald,  bleve  stillede  for 
Retten  som  Fjender  af  den  orthodoxe  Kirke;  Magistraten  i 
Reval  fik  Befaling  til  at  udlevere  den  lutherske  Kirkefor- 
mue og  Forbud  imod  at  understøtte  de  evangeliske  Kirker 
af  Stadens  Kasse,  og  endelig  omdannedes  alle  tyske  Sted- 
navne i  Riget  til  russiske. 

Den  8de  Februar  døde  den  ivrig  nationale  Redaktør 
Aksakov  i  Moskva. 


Bulgarien. 

I  Begyndelsen    af  Aaret  1886  førte  Bulgarien  saa  vel 
Fredsunderhandlinger    med    Serbien    som    Underhandlinger 

med  Porten  om  Foreningen  med  Østrumelien.  De  sidste 
førte  til,  at  der  den  2den  Februar  blev  undertegnet  en  fore- 
løbig Overenskomst,  i  Følge  hvilken  Fyrst  Alexander  blev 
udnævnt  til  Generalguvernør  over  Østrumelien;  men  Serbien 
viste  sig  meget  uvilligt  til  at  gaa  ind  paa  rimelige  Freds- 
vilkaar.  Stormagterne  erklærede,  at  de  vilde  vende  sig  mod 
den  angribende  Part,  og  endelig  bekvemmede  den  serbiske 
Regering  sig  den  2den  Marts  til  at  undertegne  Freden  i 
Bukuresht,  ved  hvilken  alt  blev  som  før.  Den  eneste  Freds- 
artikel  indeholdt,  at  Freden  mellem  Serbien  og  Bulgarien 
var  gjenoprettet;  men  Serbien  havde  lidt  store  Tab  paa 
Mennesker,  Penge  og  Anseelse. 

Ved  Overenskomsten  med  Sultanen  var  det  blevet  be- 
stemt, at  Fyrst  Alexanders  Udnævnelse  til  Generalguvernør 
over  Østrumelien  skulde  fornyes  hvert  5te  Aar,  saa  længe 
Fyrsten  blev  Sultanen  tro;  tillige  var  der  vedtaget  en 
defensiv  Alliance  mellem  Porten  og  Bulgarien.  Denne 
Overenskomst  vilde  Rusland  imidlertid  ikke  anerkjende;  det 
fordrede  for  det  første,  at  Alliance-Bestemmelserne  skulde 
udslettes,  og  dernæst,  at  det  ikke  skulde  hedde,  at  »Fyrst 
Alexander«,  men  at  »Fyrsten  af  Bulgarien«  skulde  være 
Generalguvernør  over  Østrumelien.  Begge  disso  Forandringer 
gik  Fyrst  Alexander  ind  paa,  men  derimod  nægtede  han  sit 
Samtykke  til  Ruslands  tredje  Fordring,  at  Fyrstens  Gjen- 
udnævnelse  til  Guvernør  skulde  gjøres  afhængig  af  Stor- 
magternes Samtykke.  Ikke  desto  mindre  bleve  Stormagterne 
enige  om  en  Protokol,  som  undertegnedes  den  6te  April  i 
Konstantinopel,  hvorved  alle  Ruslands  Fordringer  vedtoges. 
Fyrst  Alexander  raaatte  finde  sig  deri,  Sultanens  Firman 
paafulgte,  og  saaledes  var  Personal-Unionen  mellem  Bul- 
garien og  Østrumelien  nu  anerkjendt.  Den  bulgariske  Re- 
gering sammenkaldte  i  Slutningen  af  Maj  en  Forsamling  af 
udvalgte  fra  begge  Lande  i  Sofia,  og  denne  stadfæstede 
med  stort  Flertal  Foreningen  »mellem  Nord-  og  Syd- 
bulgarien«. 

Skjønt  nu  dette  og  andre  Skridt  af  Fyrst  Alexander 
og  hans  Førsteniinister  Karavelov  viste,  at  de  stræbte 
efter  at  gjøre  Foreningen  til  en  Real-Union,  gjorde  Sul- 
tanen ingen  Indvendinger  derimod;  men  den  russiske  Re- 
gering kunde  ikke  tilgive  Fyrst  Alexander,  at  han  havde 
handlet  uden  Ruslands  Samtykke,  og  vilde  ikke  taale,  at 
Bulgarien,  det  Land,  det  med  saa  store  Ofre  havde  befriet, 
nu  vilde  indtage  en  selvstændig  Stilling  og  støttede  sig  til 
Ruslands  Fjender.  Den  russiske  Regering  opfordrede  derfor 
i  Slutningen  af  Juni  Porten  til  at  optræde  mod  Bulgariens 
Brud  paa  Berliner-Kongressens  Bestemmelser;  men  Sul- 
tanen lod  sig  efter  Englands  Raad  neje  med  venskabelige 
Forestillinger,  som  Regeringen  i  Sofia  besvarede  høflig, 
men  ikke  tog  videre  Hensyn  til. 

Russerne  havde  imidlertid  forsøgt  at  gjøre  Bulgarerne 
fortrolige  med  den  Tanke,  at  den  eneste  Hindring  for  en 
fuldstændig  Union  laa  i  Fyrst  Alexanders  Person;  under  en 
anden  Fyrste  kunde  de  regne  paa,  at  Rusland  af  al  Magt 
vilde  virke  derfor.  De  troede  derfor  ikke,  at  hans  Af- 
sættelse vilde  møde  stor  Modstand  hos  Folket;  det  drejede 
sig  nu  blot  om  at  naa  denne  Afsættelse  og  finde  de  nød- 
vendige Redskaber  dertil.  Det  lykkedes  at  finde  saadanne, 
Revolutionen  forberedtes  med  stor  Snildhed,  og  i  Natten 
den  21de  Avgust  blev  Fyrst  Alexander  pludselig  overfalden 
af  en  Del  sammensvorne  Officerer,  som  bortførte  ham  fra 
Sofia  og  først  i  en  Vogn,  senere  i  et  Dampskib  førte  ham 
til  Rusland,  hvor  fra  han  igjen  blev  sendt  over  den  øster- 
rigske  Grænse.  Hovedmændene  for  Sammensværgelsen  var 
Kadetskolens  Chef  Grue v  og  to  Officerer:  Benderev  og 
Dimitriev,  der  under  Krigsministerens  Sygdom  havde  be- 
nyttet deres  Stillinger  i  Krigsministeriet  til  at  fjærne  de 
Troppeafdelinger,  som  vare  Fyrsten  hengivne.  Benderev 
havde  i  høj  Grad  udmærket  sig  i  Slaget  ved  Slivnitza,  men 
havde  fattet  Had  til  Fyrst  Alexander,  fordi  han  ikke  havde 
fundet  sig  tilstrækkelig  belønnet.    De  havde  alle  tre  besøgt 

det  russiske  Militærakademi  og  havde  nu  gjort  sig  til  Red- 
skaber for  Ruslands  Planer.  Dagen  efter  fremtraadte  Biskop 
Clement  og  den  tidligere  Minister  Zankov  og  modtog 
den  russiske  Sendemand  Bogdanovs  Billigelse  af  det  udførte 
Værk.  De  sammensvorne  dannede  derpaa  en  provisorisk 
Regering,  i  hvilken  de  optoge  Karavelov  for  at  skaffe  sig 
Indgang  i  Folket;  men  han  nægtede  at  indtræde  i  Re- 
geringen, og  det  viste  sig  snart,  at  Revolutionen  rundt  om 
i  Landet  medte  almindelig  Misbilligelse. 

Allerede  den  22de  Avgust  traadte  derfor  den  provi- 
soriske Regering  tilbage,  og  der  dannedes  en  ny  Regering, 
i  hvilken  foruden  Karavelov  Nationalforsamlingens  Formand 
Stambulov  indtraadte.  Samme  Dag  rykkede  Major  Popov 
i  Spidsen  for  Tropper,  som  vare  blevne  Fyrst  Alexander  tro, 
ind  i  Sofia,  og  det  syntes  at  skulle  komme  til  en  Kamp 
imellem  dem  og  de  Regimenter,  som  havde  foretaget  Re- 
volutionen. Det  lykkedes  imidlertid  Karavelov  at  mægle 
imellem  dem,  og  de  sidste  forlede  Sofia ;  men  allerede  inden 
Fyrstens  Tilhængere  saaledes  igjen  havde  faaet  Magten  i 
Hovedstaden,  havde  Tropperne  rundt  om  i  Landet  rejst  sig 
til  hans  Fordel,  og  Stambulov  i  Tirnova  og  den  øverstbefalende 
i  Filippopel,  Mutkurov,  havde  afsendt  et  Telegram  til 
Fyrst  Alexanders  Fader,  Prins  Alexander  af  Hessen,  med 
Opfordring  til  Fyrsten,  hvis  Opholdssted  man  ikke  kjendte, 
om  at  vende  tilbage  til  Bulgarien. 

Fyrst  Alexander  modtog  denne  Opfordring  i  Lemberg, 
hvor  han  den  27de  Avgust  blev  modtagen  af  en  begejstret 
Menneskemasse,  og  Dagen  efter  besluttede  han  at  folge 
den.  Paa  Vejen  fandt  han  overalt  en  festlig  Modtagelse, 
især  i  Bukuresht,  hvor  hele  Ministeriet  mødte  paa  Bane- 
gaarden.  Et  særligt  Kongetog  førte  ham  der  fra  til  Donau- 
staden Giurgevo,  hvor  fra  hans  Jagt  satte  ham  over  til 
Rustsjuk  (den  29de  Avgust).  Her  bed  Stambulov  ham 
under  almindelig  Jubel  velkommen,  og  der  dannedes  et 
nyt    Ministerium,    i    hvilket    Karavelov  ikke    blev   optagen. 

Den  3dje  September  ankom  han  til  Sofia.  Her  var  Mut- 
kurov  allerede  ankommen  den  30te  Avgust  med  Tropperne 
fra  Filippopel  og  havde  fængslet,  ikke  blot  Zankov,  Clement 
og  mange  andre  af  Fyrst  Alexanders  Modstandere,  men 
ogsaa  Karavelov  og  audre,  der  mistænktes  for  ikke  at  være 
hans  paalidelige  Tilhængere.  De  sidste  bleve  imidlertid  fri- 
givne paa  Alexanders  Bud,  ingen  af  de  fængslede  bleve 
henrettede,  og  de  oprørske  Tropper  overgave  sig.  Imidlertid 
havde  Fyrst  Alexander  allerede  paa  Rejsen  gjennem  Bul- 
garien afsendt  et  ydmygt  Telegram  til  den  russiske  Kejser 
og  erklæret  sig  villig  til  at  nedlægge  sin  Krone  i  hans 
Haand;  men  Kejseren  lod  sig  ikke  forsone,  hans  Svar  mis- 
billigede Fyrstens  Tilbagekomst,  og  allerede  den  7de  Sep- 
tember forlod  han  igjen  Bulgarien  efter  at  have  indsat  et 
Regentskab,  som  kom  til  at  bestaa  af  Stambulov,  Karavelov 
og  Mutkurov. 

I  Slutningen  af  September  ankom  den  russiske  General 
Kaulbars  til  Sofia,  hvor  han  optraadte  paa  en  meget 
overmodig  Maade.  Han  forlangte  af  Regentskabet:  1)  Fri- 
givelse af  de  fængslede,  2)  Ophævelse  af  Belejringstilstanden 
og  3)  Standsning  af  Valgene  til  en  Forsamling,  som  skulde 
vælge  en  Fyrste,  der  vare  berammede  til  den  10de  Oktober. 
Da  Regentskabet  ikke  vilde  gaa  ind  herpaa,  søgte  han  at 
vække  Folkestemningen  imod  det  og  gjorde  i  dette  Øje- 
med Rejser  omkring  i  Landet.  Valgene  til  Sobranjen  fandt 
imidlertid  Sted,  og  Forsamlingen  kom  til  at  bestaa  af  ca. 
450  Tilhængere  af  Regeringen  imod  ca.  50  Medlemmer  af 
Oppositionen.  Kaulbars  erklærede  imidlertid,  at  Valgene, 
der  vare  foretagne  under  Regeringens  Tryk,  vare  ugyldige. 
Regentskabet,  hvis  ene  Medlem  Karavelov  havde  begyndt 
at  nærme  sig  det  russiske  Parti,  gav  for  saa  vidt  efter,  som 
det  frigav  de  fængslede  Officerer  og  i  Fyrst  Alexanders 
Sted  besluttede  at  foreslaa  Valget  af  en  Fyrste,  som  det 
mente  Rusland  vilde  billige. 

Forsamlingen    traadte    sammen    i    Tirnova    den    31te 

Oktober,  og  den  Ilte  November  valgtes  med  Akklamation 
Prins  Valdemar  af  Danmark  til  Fyrste;  men  han  og  hans 
Fader,  Kong  Christian  den  9de,  afsloge  den  tilbudte  Krone. 
Sobranjen  gik  strax  efter  Valget  fra  hinanden,  efter  at 
Karavelov  som  Regent  var  bleven  afløst  af  Givkov.  Imidler- 
tid havde  General  Kaulbars  fortsat  sin  Virksomhed.  Efter 
at  to  smaa  russiske  Krigsskibe  vare  ankomne  i  Varnas 
Havn,  havde  Ruslands  Tilhængere  bemægtiget  sig  den  lille 
Sefæstning  Burgas  (den  Bdje  November);  men  Regeringens 
Tropper  havde  snart  overvældet  de  sammensvorne,  som  der- 
efter bleve  stillede  for  Retten.  Herimod  protesterede  Kaul- 
bars, og  da  den  russiske  Konsulats-Kavas  i  Filippopel  fik 
Prygl,  uden  at  Stadens  Præfekt  derefter  blev  afsat,  er- 
klærede han,  at  der  ikke  længere  var  nogen  Sikkerhed  for 
russiske  Undersaatter  i  Bulgarien,  og  at  den  kejserlige  Re- 
gering ikke  kunde  fortsætte  sit  Forhold  til  ^en  Regering, 
som  aabenbart  trodsede  den.  Den  20de  November  afrejste 
han  derfor  tillige  med  de  russiske  Konsuler,  efter  at  have 
overdraget  Beskyttelsen  af  de  russiske  Undersaatter  i  Bul- 
garien til  den  tyske,  i  Østrumelien  til  den  franske  General- 
konsul. Han  begav  sig  derpaa  til  Petersborg  og  havde 
Avdiens  hos  Kejseren  i  Gatshino  den  1ste  December. 

Kaulbars's  Optræden  havde  fremkaldt  den  engelske 
Ministerpræsident  Lord  Salisburys  og  den  ørsterrigsk- 
ungarske  Minister  Kalnokys  Misbilligelse;  men  Østerrige  og 
England,  hvilke  Bulgariens  Uafhængighed  laa  mest  paa 
Hjærte,  ønskede  dog,  at  Bulgarerne  skulde  komme  overens 
med  Rusland,  og  havde  ingen  Lyst  til  for  dettes  Skyld 
aabenlyst  at  bryde  med  dette.  Den  Deputation  (Minister 
Stoilov,  Advokat  Grekov  og  Kjebmand  Kaltshev),  som  den 
2den  December  afrejste  fra  Sofia,  udrettede  derfor  intet  ved 
sin  Rundrejse  til  Evropas  Hovedstæder.  Medens  de  den 
6te  December  bleve  modtagne  af  Kong  Milan  og  Minister- 
præsidenten Garashanin  i  Belgrad,  bleve  de  i  Wien  og 
Berlin   kun   modtagne   som   Privatpersoner,   og  skjønt  den 


De  vigtigste  Begivenheder  i  Aaret  1886.  35 

engelske  UdenrigsmiDister  Lord  Iddesleigh  forsikrede  dem  om 
Englands  Sympatbi,  gav  han  dog  intet  Haab  om  nogen  Hjælp. 
Overalt  havde  man  raadet  dem  til  at  sege  Overenskomst 
med  Kusland ;  men  den  Fyrste,  den  russiske  Kejser  gjennem 
Sultanen  havde  foreslaaet,  Prins  Nikolaus  afMingrelien, 
vilde  de  paa  ingen  Maade  modtage,  da  han  var  fuldstændig 
afhængig  af  Rusland.  Ved  A årets  Ende  stod  altsaa  /det 
bulgariske  Spergsmaal  fuldstændig  uafgjort. 


Grrækenlaud. 

Grækenland  havde  i  Aaret  1885  foretaget  store  Rust- 
ninger for  at  støtte  sine  Fordringer  om  udvidede  Grænser 
og  vilde  ikke  afvæbne,  uagtet  Stormagterne  gjentagne 
Gange  opfordrede  det  dertil  og  til  sidst  (med  Undtagelse  af 
Frankrig)  sendte  Skibe  til  Bugten  ved  Suda  (paa  Kreta) 
for  at  give  deres  Opfordringer  Eftertryk.  Ikke  desto  mindre 
erklærede  Ministeriet  Delyannis  i  en  Rundskrivelse  af  16de 
April,  at  Grækenland  ikke  kunde  give  efter.  Magterne  be- 
sluttede da  at  sende  det  græske  Ministerium  et  Ultimatum, 
en  Ydmygelse,  som  den  franske  Udenrigsminister  Freycinet 
troede  at  kunne  spare  Grækenland  for;  den  23de  April  til- 
stillede han  derfor  Delyannis  en  Note,  hvori  han  indstændig 
opfordrede  ham  til  at  give  efter.  Delyannis  fulgte  hans 
Raad,  og  man  troede  nu,  at  Sagen  var  endt;  men  de  andre 
Stormagter  vilde  ikke  tillade,  at  Frankrig  alene  ved  et  ven- 
skabeligt Raad  skulde  faa  Grækenland  til  at  give  efter,  og 
uden  at  tage  Hensyn  dertil  tilstillede  de  den  26de  April 
det  græske  Kabinet  deres  truende  Ultimatum.  Da  Delyannis 
holdt  sig  til  sit  eftergivende  Svar  til  den  franske  Sende- 
mand og  erklærede  ikke  at  kunne  tage  Hensyn  til  Trusler, 
forlede  de  andre  Sendemænd  Athen  (den  7de  Maj),  Eskadron 
fra  Suda-Bugten  nærmede  sig  til  Grækenlands  Kyster,  og 
der   begyndte    en    stræng   Blokade.     Delyannis   indgav    sin 

Dimission,  og  den  '21de  Maj  blev  Trikupis  Minister- 
præsident. Skjønt  han  havde  hørt  til  dem,  der  hidtil  havde 
været  blandt  de  raest  krigerske,  var  han  nu  nødt  til  at 
give  Ordrer  til  at  afvæbne;  et  Sammenstød  paa  Grænsen 
med  de  tyrkiske  Tropper  forhalede  imidlertid  Afvæbningen, 
og  forst  den  8de  Juni  hævedes  Blokaden. 

Den  18de  Juni  vedtog  Kammeret  en  meget  vigtig  Re- 
form af  Valgloven,  hvorved  de  deputeredes  Antal  for- 
mindskedes, Valgdistrikterne  udvidedes,  og  militæres  Valg- 
barhed indskrænkedes.  Dagen  efter  vedtoges  en  Lov,  hvor- 
ved Regentskabet  i  Kongens  Fraværelse  overdroges  til 
Ministerraadet,  hvorpaa  Kammerets  Meder  udsattes  til  den 
5te  November.  Da  det  igjen  traadte  sammen,  forlangte 
Trikupis  Bevillingen  af  nye  Skatter  for  at  bringe  Ligevægt 
i  Budgettet.  Den  16de  November  fordrede  Oppositionen 
Forelæggelsen  af  Korrespondancen  med  Hensyn  til  forskj el- 
lige  Begivenheder  under  Blokaden.  Da  Trikupis  afslog 
Forelæggelsen,  forlod  Oppositionen  Salen.  Kammeret  blev 
derpaa  opløst  (den  18de  November),  og  nye  Valg  udskreves 
til  den  16de  Januar. 

Den  13de  December  fandt  en  stor  Højtidelighed  Sted  i 
Anledning  af,  at  Hertugen  af  Sparta,  Konstantin,  som 
den  2den  Avgust  havde  fyldt  sit  18de  Aar,  blev  erklæret 
for  myndig. 


Østerrige -Ungarn. 

Den  bøhmiske  Landdag  forkastede  den  19de  Januar 
PI  eners  Forslag  om  en  administrativ  Askillelse  mellem 
tyske  og  slaviske  Distrikter,  men  antog  Faceks  Forslag, 
hvorefter  det  czechiske  Sprog  i  hele  Bøhmen  skulde  være 
ligeberettiget  med  det  tyske.  Et  andet  Porslag  af  Plener, 
som  udvidede  Valgretten  til  de  saakaldte  Femgyldenmænd, 
blev  antaget  den  14de  Januar. 

1  det  østerrigske  Rigsraads  Deputeretkammer, 
som  igjen  aabnedes  den  28de  Januar,  foreslog  Schar- 
schmid  at  erklære  det  tyske  Sprog  for  Statssprog,  og  mod 
Czechernes  Protest  henvistes  Forslaget  til  et  Udvalg,  men 
kom  i  Løbet  af  Aaret  ikke  videre.  Handelsministeren  Pin  o, 
der  i  Anledning  af  forskjellige  Pinansforretninger  blev  heftig 
angreben  af  Venstre,  indgav  den  15de  Marts  sin  Af- 
skedsbegjæring  og  afløstes  den  26de  Juni  af  Marquis 
Bacqehem.  Landstormsloven,  som  i  Krigstilfælde  opbød 
hele  det  vaa bendygtige  Mandskab  fra  det  19de  til  det  60de 
Aar,  blev  den  16de  April  vedtagen  af  Deputeretkammeret 
med  178  Stemmer  mod  88  (af  Venstre),  den  28de  Maj 
enstemmig  af  Herrehuset  og  stadfæstet  af  Kejseren  den 
18de  Juni. 

Da  den  for  10  Aar  gjældende  Overenskomst  om  et 
Told-  og  Handelsforbund  og  Fællesskab  i  Penge- 
væsenet mellem  Østerrige  og  Ungarn  udløb  ved  Enden  af 
1887,  blev  der  allerede  underhandlet  om  dens  Fornyelse. 
Hovedvanskeligheden  voldte  Spergsmaalet  om  Petroleums- 
tolden.  Ungarerne,  som  faa  Petroleum  fra  Baku  over  B'iume, 
vilde  ikke  have  denne  forhøjet,  medens  de  galiziske  depu- 
terede fordrede  en  Forhøjelse  til  Fordel  for  Petroleumskilderne 
i  Galizien.  De  Forslag,  Ministrene  i  begge  Rigets  Halvdele 
bleve  enige  om,  vedtoges  den  1 1  te  Juni  af  det  ungarske 
Underhus;  men  det  østerrigske  Deputeretkammer  foreslog 
flere  Forandringer  i  Toldtarifen  og  forhøjede  navnlig  Petro- 
leumstolden  fra  1  Gylden  42  Kreuzer  til  2  Gylden  (den 
20de  Juni).  Der  tilvejebragtes  altsaa  ingen  Enighed.  Den 
23de  Juni  sluttedes  det  østerrigske  Rigsraad. 

En  anden  i  sig  selv  mindre  vigtig  Sag  havde  imidlertid 
vakt  stor  Ophidselse  i  Ungarn.  General  Jan  ski  og  nogle 
andre  Officerer  smykkede  paa  Aarsdagen  for  O  fens  Be- 
stormelse (den  22de  Maj  1849)  af  Honved-Tropperne  de  ved 
Fæstningens  Forsvar  faldne  Officerers,  navnlig  General 
Hentzis,  Grave.     Pøbelen  i  Pest  haanede  i  denne  Anledning 

General  Hentzis  Mindesmærke,  og  i  Deputeretkammeret  for- 
langte man  dets  Fjærnelse.  Paa  den  anden  Side  krævede 
Hærens  Officerer  Fyldestgjørelse  for  den  Fornærmelse,  der 
var  vist  dem.  For  at  udjævne  disse  Vanskeligheder  gjorde 
den  ungarske  Ministerpræsident  Tisza  den  4de  Avgust  en 
Rejse  til  Ischl,  hvor  Kejseren  den  Gang  opholdt  sig,  og  en 
kejserlig  Haand skrivelse  til  Tisza  gjorde  Ende  paa  Striden. 
Den  ungarske  Kigsdag  var  imidlertid  sluttet  (den  26de  Juni). 

Den  2den  September  holdtes  i  Pest  Mindefesten  for 
Ofens  Tilbageerobring  fra  Tyrkerne  (1686),  ved  hvilken  der 
indfandt  sig  en  militær  Deputation  fra  Berlin,  og  Forbundet 
med  Tyskland  fejredes. 

Den  ungarske  Rigsdag  aabnedes  igjen  den  18de  Sep- 
tember, det  østerrigske  Rigsraad  den  29de  September. 
I  den  første  erklærede  Tisza,  i  den  sidste  Grev  Taaffe, 
at  Forbundet  med  Tyskland  bestod  urokket.  I  begge 
Rigshalvdele  udviste  Budgettet  et  betydeligt  Deficit.  I  det 
østerrigske  Rigsraad  blev  der  rettet  en  Interpellation  til 
Justitsministeren  Prazak,  som  den  23de  September  havde 
udstedt  en  Anordning,  i  Følge  hvilken  Landsoverretterne  i 
Prag  og  Briinn  fik  Befaling  til  ved  deres  Kj  endelser  ikke 
blot  at  benytte  det  tyske,  men  ogsaa  det  czechiske  Sprog. 
Tyskerne  betragtede  det  som  et  Brud  paa  den  hidtil 
gj ældende  Grundsætning,  at  Tysk  skulde  være  det  officielle 
Sprog  i  den  indbyrdes  Korrespondance  mellem  Stats- 
avtoriterne,  og  vare  ikke  tilfredse  med  Prazaks  Svar,  at  den 
praktiske  Trang  havde  gjort  Forordningen  nødvendig.  Højre 
afsluttede   hermed  Sagen. 

1  en  af  Wiens  Forstæder  arresteredes  den  3dje  Oktober 
17  Anarkister,  som  havde  den  Plan,  i  den  følgende  Nat 
at  stikke  Ild  paa  Staden  paa  4  forskjellige  Steder  og  be- 
nytte den  almindelige  Forvirring  og  Skræk  til  Plyndringer. 
—  Den  24de  Oktober  døde  den  tidligere  Rigskansler  Grev 
Beust. 

Delegationerne   samlede   sig   i  Pest  den  4de  No- 

vember.  Stærkt  Indtryk  gjorde  de  Erklæringer,  Grev 
Kalnoky  den  13de  November  afgav  i  den  ungarske  Dele- 
gations Udvalg  for  udenlandske  Anliggender.  Han  omtalte 
General  Kaulbars's  Sendelse  til  Bulgarien  paa  en  meget 
nedsættende  Maade.  »Den  havde  gjort  Ruslands  Indvirkning 
følelig  for  Bulgarerne  paa  den  allerubehageligste  Maade  og 
stemt  Evropas  offentlige  Mening  paa  en  hidtil  ukjendt  Maade 
sympathisk  for  det  bulgariske  Folk.  Hvis  Rusland  havde 
forsøgt  paa  at  sende  en  Kommissær  til  Bulgarien,  som 
havde  overtaget  Landets  Regering,  eller  var  skredet  til  en 
militær  Besættelse  af  Kystpladserne  eller  hele  Landet,  vilde 
det  have  været  Handlinger,  som  i  alle  Tilfælde  vilde  have 
tvunget  os  til  at  indtage  en  afgjort  Stilling.«  Om  For- 
holdene til  Tyskland  udtalte  han  sig  bl.  a.  saaledes:  »Den 
tyske  Regering  har  aldrig  lagt  Skjul  paa,  at  Bulgarien  kun 
interesserer  den  for  saa  vidt,  som  Freden  i  lOrienten  og 
Evropa  staar  i  Forbindelse  dermed.  Ogsaa  nu  har  den  er- 
klæret, at  den  ikke  har  nogen  tyske  Interesser  at  forsvare  i 
Bulgarien.  Derfor  har  den  tyske  Rigskansler  ikke  gjort  sin 
mæglende  Virksomhed  gj ældende  for  den  ene  eller  den  anden 
Magts  Ønsker,  men  kun  for  Freden.«  Den  tyrkiske  Re- 
gering gjorde  han  den  Bebrejdelse,  at  den  ikke  havde  svaret 
til  Forventningerne  med  Hensyn  til  den  Stilling,  man  i 
Berliner- Freden  havde  tiltænkt  den,  og  ikke  engang  havde 
kunnet  beslutte  sig  til  at  gjere  Brug  af  sine  Suverænitets- 
rettigheder. 

Efter  at  Delegationerne  vare  sluttede  den  1ste  Decem- 
ber, indkaldtes  Landdagene  til  den  9de.  1  den  bøhmiske 
Land  da  g  stillede  Plener  igjen  sit  Andragende  om  en  ad- 
ministrativ Adskillelse  mellem  tyske  og  czechiske  Distrikter, 
og  da  Flertallet  vedtog  Overgang  til  Dagsordenen,  forlede 
de  tyske  deputerede  Forsamlingen  og  erklærede  i  et  aabeat 
Brev  af  26de  December,  at  de  ikke  mere  kunde  deltage  i 
den,  før  der  blev  givet  dem  Sikkerhed  for  en  saglig  Be- 
handling af  deres  Forslag  og  Klager. 

Tysklaud. 

Den  3dje  Januar  1886  højtideligholdt  Kejseren  det  25- 
aarige  Jubilæum  for  sin  Regeringstiltrædelse  som  Konge 
af  Preussen,  Den  8de  Januar  traadte  den  tyske  Rigsdag 
igjen  sammen,  den  14de  Januar  den  preussiske  Landdag. 
I  begge  Forsamlinger  tildroge  Debatterne  om  Polakker- 
nes Udvisning  sig  først  og  fremmest  Opmærksomheden. 
I  Rigsdagen,  hvor  Oppositionen  havde  Flertallet,  vedtoges 
den  16de  Januar  Windthorsts  Forslag  »at  udtale  den  Over- 
bevisning, at  de  af  den  preussiske  Regering  iværksatte  Ud- 
visninger af  russiske  og  osterrigske  Undersaatter  ikke  synes 
retfærdiggjorte  og  ikke  kunne  forenes  med  Folkets  Interes- 
ser«; men  i  Forbundsraadet  og  Landdagen  fik  Sagen  det 
modsatte  Udfald.  Forbundsraadet  besluttede  den  23de 
Januar  enstemmig  at  udtale:  »Forbundsraadet  afslaar  at 
tage  den  af  Rigsdagen  den  16de  Januar  vedtagne  Beslut- 
ning under  Behandling,  da  den  preussiske  Regerings  Kom- 
petens til  de  i  Beslutningen  omtalte  Udvisninger  er  utvivl- 
som.« I  Landdagens  Deputeretkammer  behandledes  Sagen 
den  28de — 30te  Januar.  De  konservative  og  nationalliberale, 
som  her  havde  Flertallet,  stillede  følgende  Forslag:  »Depu- 
teretkammeret beslutter  1)  at  udtale  sin  Tilfredshed  med, 
at  der  i  Trontalen  er  stillet  positive  Forholdsregler  til 
Sikring  af  den  tyske  Befolknings  og  den  tyske  Kulturs 
Vedligeholdelse  i  Udsigt,  og  2)  at  erklære  sin  Beredvillig- 
hed til  at  yde  de  fornødne  Midler  til  Gjennemførelsen  af 
dertil  sigtende  Forholdsregler,  især  paa  Skolevæsenets  og 
den  almindelige  Forvaltnings  Omraade,  ligesom  til  Fremme 
af  tyske  Landmænds  og  Bønders  Bosættelse  i  disse  Pro- 
vinser.« 

Fyrst  Bismarck  holdt  ved  denne  Lejlighed  en  stor 
Tale,  i  hvilken  han  gjorde  gjældende,  at  det  var  nødvendigt 
at  torandre  de  Grundsætninger,  efter  hvilke  Regeringen 
hidtil   var   bleven    ført  i    de    polsktalende    Landsdele.     De 

Proklamationer,  med  hvilke  Kong  Frederik  Vilhelm  den  3dje 
havde  taget  disse  i  Besiddelse,  tilkjendegave  Kongens  Hen- 
sigter og  de  Grundsætninger,  efter  hvilke  han  havde  i 
Sinde  at  regere;  men  den  polske  Befolknings  Opførsel 
havde  gjort  haus  Lofter  fuldstændig  ugyldige.  Da  der  ikke 
var  Tale  om  at  vinde  Polakkerne  for  de  preussiske  Stats- 
ideer,  var  der  intet  andet  tilovers  end  at  forandre  Forholds- 
tallet mellem  den  polske  og  den  tyske  Befolkning  til  Fordel 
for  Tyskerne  for  at  vinde  sikre  Undersaatter,  der  holdt  fast 
ved  den  preussiske  Stat,  i  hine  Provinser.  *At  forbedre 
dette  Forholdstal  er  muligt  dels  ved  at  forege  den  tyske 
Befolkning,  dels  ved  at  formindske  den  polske.  Til  det 
sidste  Formaal  staa  ingen  andre  lovlige  Midler  til  vor 
Raadighed  end  at  udvise  de  Polakker,  som  ikke  have  hørt 
til  Landet  og  ikke  have  nogen  Ret  til  at  blive  taalte 
i  Landet.  Vi  nære  den  Overbevisning,  at  vi  have  nok  af 
vore  egne  Polakker,  og  at  vi  maa  formindske  de  polske 
Agitatorers  Tal  med  Antallet  af  de  fremmede,  som  ere  her 
i  Landet.  Vi  ville  holde  fast  ved  denne  Forholdsregel  med 
uafladelig  Energi  og  ere  fuldkommen  enige  derom  med  vor 
Nabo.  Om  der  saa  end  fattes  endnu  20  Rigsdagsbeslut- 
ninger, som  gjøre  Overgreb  i  Preussens  Ret,  ville  vi  ikke 
vige  et  Haarsbred  fra  vore  Beslutninger.«  Han  anslog  den 
polske  Adels  Grundejendomme  i  Posen  til  en  Værdi  af  100 
Mill.  Thaier;  til  at  erhverve  disse  vilde  han  foreslaa  For- 
holdsregler og  forlange  Bevillinger,  hvorefter  der  skulde  bo- 
sættes Tyskere  paa  dem,  af  hvem  man  kunde  vente,  at  de 
ville  vedblive  at  være  Tyskere,  altsaa  Tyskere  med  tyske, 
ikke  med  polske  Hustruer. 

De  konservatives  og  nationalliberales  Forslag  vedtoges 
med  244  Stemmer,  efter  at  Centrum,  Polakkerne  og  de 
tyskfrisindede  havde  forladt  Forsamlingssalen.  Derefter  tore- 
lagde Regeringen  et  Lovforslag,  som  gik  ud  paa,  at  der 
skulde  stilles  et  Fond  paa  100  Millioner  Mark  til  dens 
Raadighed    for    at    kjobe    Grundejendomme    i   Provinserne 

Vestpreussen  og  Posen  og  bestride  Omkostningerne  ved 
tyske  Bonders  og  Arbejderes  Bosættelse  paa  disse.  De 
skulde  enten  overlades  til  Ejendom  eller  Forpagtning,  og 
Udførelsen  af  denne  Lov  skulde  overdrages  til  en  Kommis- 
sion af  begge  Landdagens  Kamre,  som  skulde  aflægge  et 
aarligt  Regnskab. 

Lovforslaget  kom  til  første  Behandling  den  22de  og 
23de  Februar.  Polakken  Wierzkinski  endte  sin  Tale 
mod  det  saaledes:  »Trods  den  store  Statsmands  Had  ville 
vi  ikke  kapitulere ;  mer  end  nogen  Sinde  ville  vi  være  et  enigt 
Folk  af  Brødre.  Vi  opgive  ikke  vor  Fremtid;  vor  bliver 
Sejren,  Deres  Vanæren.«  Windthorst  erklærede,  at  man 
vilde  danne  et  Korruptionsfond,  og  at  Lovens  Hovedformaal 
var  at  gjøre  Posen  og  Vestpreussen  protestantisk.  Efter  at 
være  behandlet  af  et  Udvalg  vedtoges  Loven  den  7de  April 
med  240  Stemmer  mod  120. 

Yderligere  Forslag  til  Fremme  af  Tyskheden  i  de 
polske  Landsdele  angik  især  Skolevæsenet  og  vedtoges  saa 
vel  af  Deputeretkammeret  som  af  Herrehuset.  Det  sidste 
havde  i  Forvejen  vedtaget  en-Udtalelse,  som  stemmede  med 
den  i  Deputeretkammeret  vedtagne.  Imidlertid  var  der  ogsaa 
forelagt  Herrehuset  et  andet  vigtigt  Lovforslag,  som  gik  ud 
paa  at  forandre  de  kirkepolitiske  Love  til  Fordel  for 
Katholikerne ,  navnlig  paa  Ophævelse  af  den  saakaldte 
Kulturexamen,  den  kirkelige  Domstol  og  Forbudet  mod  Op- 
rettelse af  nye  Seminarier.  Pavens  Tillidsmand,  Biskop 
Kopp,  stillede  endnu  nogle  videre  gaaende  Forslag,  og  efter 
at  Kardinalstatssekræten  Jacobini  i  en  Note  af  4de  April 
havde  lovet,  at  Paven  vilde  bevilge  Anmeldelsespligten  for 
de  katholske  Præsteembeder,  dersom  den  preussiske  Ke- 
gering  vilde  afgive  den  Erklæring,  at  den  var  rede  til  i  den 
nærmeste  Tid  at  foreslaa  Landdagen  en  yderligere  Revision 
af  Majloven,  udtalte  Fyrst  Bismarck  sig  for  at  give  efter, 
og  den  13de  April  vedtog  Herrehuset  saa  vel  Regeringens 
som  Kopps  Forslag   med   123  Stemmer   mod   46  (især  de 

nationalliberale).  I  Deputeretkammeret  vedtoges  Forslagene 
ligeledes  med  260  mod  108  Stemmer.  Den  nye  kirkepoli- 
tiske Lov  fik  Kejserens  Underskrift  den  22de  Maj,  og  efter 
at  den  preussiske  Regering  havde  lovet  at  foreslaa  en  yder- 
ligere Revision  af  Majlovene,  meddelte  Jacobini  den  1ste 
Juni  den  preussiske  Sendemand  Schlozer,  at  Paven  aner- 
kjendte  Anmeldelsespligten.  Den  preussiske  Landdag  slut- 
tedes den  80te  Juni. 

Rigsdagen  behandlede  først  (den  9de  Januar)  For- 
slaget til  Anlæggelse  af  »Nordøstersøkanalen«  fra  Elb- 
mundingen over  Rendsburg  til  Kielerfjord.  Forslaget  ved- 
toges ved  tredje  Behandling  den  25de  Februar  med  stort 
Flertal,  efter  at  Kanalens  Nødvendighed  for  Tysklands 
Forsvar  var  godtgjort.  Finansloven  vedtoges  den  12te  Fe- 
bruar med  alle  Stemmer  imod  Socialdemokraterne.  Den 
18de  Februar  kom  Forslaget  til  Forlængelse  af  Socialist- 
loven paa  5Aartil  første  Behandling.  Udvalget  forkastede 
Loven.  Ved  anden  Behandling  den  30te  Marts  erklærede 
Minister  v.  Puttkammer,  at  Kejseren  havde  befalet  ham  at 
sige,  at  der  ikke  kunde  beredes  ham  nogen  bitrere  Smerte 
end  at  se,  at  Folkets  Repræsentanter  lode  Regeringen  i 
Slikken  ved  Opretholdelsen  af  den  indre  Fred.  Resultatet 
blev  Antagelsen  af  et  Mæglingsforslag,  Forlængelse  paa  2 
Aar,  med  173  Stemmer  (konservative,  nationalliberale  og  en 
Del  af  Centrum)  mod  146. 

Størst  Interesse  vakte  Forelæggelsen  af  Brændevins- 
monopolet.  Dette  var  vedtaget  af  Forbundsraadet  den 
18de  Februar;  dets  Nettoindtægt  var  beregnet  til  over  300 
Millioner  Mark.  Første  Behandling  i  Rigsdagen  fandt  Sted 
den  4de  Marts.  Ikke  blot  Centrum  og  de  tyskfrisindede 
erklærede  sig  imod  Monopolet;  ogsaa  de  nationalliberale 
fandt  det  urigtigt  at  tilintetgjøre  300,000  selvstændige 
Existenser  og  danne  70,000  af  Staten  afhængige  Udsælgere; 
derimod  vare  de  stemte  for  en  højere  Skat  paa  Brændevin. 
Monopolet  forkastedes  ved  anden  Behandling  (den  26de— 

27de  Marts  med  stort  Flertal.  Regeringen  foreslog  derpaa 
en  Forhøjelse  af  Brændevinsskatten,  men  ogsaa  denne  for- 
kastedes den  26de  Juni. 

Af  andre  Love  vedtoges  den  om  Omsorg  for  Embeds- 
mænd og  Soldater  efter  Ulykkestilfælde  i  deres  Hverv  den 
15de  Februar,  den  om  Forsikring  for  Land- og  Forstvæsens- 
arbejdere  den  9de  April.  Ved  to  Lejligheder  rettede  de 
socialdemokratiske  deputerede  heftige  Angreb  paa  Re- 
geringen. Anledningen  var  første  Gang  en  Rundskrivelse 
af  Ilte  April  fra  Minister  v.  Puttkammer  til  Øvrighederne, 
hvilke  han  indskærpede  at  holde  Øje  med  Arbejdsnedlæg- 
gelser, anden  Gang  Regnskabsaflæggelsen  over  de  paa  Grund 
af  Socialistloven  trufne  Anordninger,  navnlig  den  Bestem- 
melse, at  alle  offentlige  Forsamlinger  i  Berlin  og  Omegn 
skulde  anmeldes  for  Politiet  og  tillades  af  dette  48  (i  Steden 
for  24)  Timer  forud.     Rigsdagen   sluttedes   den  26de   Juni. 

Den  29de  Avgust  a åbnedes  de  tyske  Katholikers 
Generalforsamling  i  Breslau.  Under  almindeligt  Bifald  for- 
dredes her  Gjenoprettelse  af  alle  Klostre  og  af  Pavens 
verdslige  Magt  samt  Jesuiternes  Tilbagekaldelse,  og  For- 
samlingen sammenfattede  sine  Fordringer  i  følgende  Beslut- 
ning: »Det  katholske  Folk  har  den  Ret  og  Pligt,  ikke  at 
hvile,  førend  alle  Levninger  og  Følger  af  Kulturkampen 
ere  §ærnede,  ligesom  altid  atter  og  atter  at  fordre,  at  man 
endelig  igjen  skjænker  den  af  Gud  indsatte  kirkelige  Over- 
hyrde fuld  Uafhængighed  og  alle  katholske  Ordenssamfund 
uhindret  Ophold  i  det  tyske  Rige  og  fuldstændig  Frihed  paa 
deres  velsignelsesrige  Virksomheds  Omraade.« 

Medens  saaledes  de  tyske  Katholiker  ikke  opgave  nogen 
af  deres  Fordringer,  optraadte  Paven  paa  en  fredelig  Maade. 
Da  den  preussiske  Regering  ikke  vilde  taale  nogen  Prælat 
af  polsk  Herkomst,  navnlig  ikke  af  polsk  Adel,  som  Ærke- 
biskop af  Posen,  udnævnte  han  den  2den  Marts  Provst 
Din  der  til  Ærkebiskop,  efter  at  Kardinal  Grev  Ledochovski 
havde  nedlagt  sit  Embede.      Den  under  15de  December  af 

Domkapitlet  i  Frauenburg  til  Biskop  af  Ermeland  valgte 
Domherre  Theil  fik  den  12te  Februar  Pavens  Stadfæstelse, 
den  2den  Marts  Kongens  Anerkjendelse.  Saaledes  vare  nu 
alle  12  preussiske  Bispedømmer  regelmæssig  besatte. 

Efter  at  have  brugt  en  Badekur  i  Ems  kom  Kejseren 
den  20de  Juli  til  Gastein.  Sammesteds  ankom  den  2den 
Avgust  Fyrst  Bismarck,  som  havde  brugt  Badekur  i  Kis- 
singen  og  dér  havde  modtaget  Besøg  af  den  esterrigske 
Minister  Grev  Kalnoky,  med  hvem  han  synes  at  have  truffet 
Aftale  om  Forlængelsen  af  det  tysk- esterrigske  Forsvarsfor- 
bund.  Den  8de  Avgust  kom  Kejseren  af  Østerrige  til  Gastein, 
og  om  begge  Kejserne  samlede  sig  deres  Ministre.  Den 
10de  Avgust  rejste  Kejser  Vilhelm  hjem  og  højtideligholdt 
den  17de  Hundredeaarsdagen  efter  Frederik  den  stores  Død. 
Den  10de  September  kom  han  til  Strassburg  og  var  i  de 
følgende  Dage  til  Stede  ved  det  15de  Armékorps's  Manøvrer. 
Efter  at  Kejseren  den  19de  September  var  rejst  til  Baden- 
Baden,  begav  Kronprinsen  sig  til  Metz,  hvor  den  glimrende 
Modtagelse  gav  Tyskerne  Haab  om  en  Forandring  i  Stem- 
ningen. Sammesteds  havde  ogsaa  det  tyske  Parti,  som 
var  voxet  stærkt  ved  Indvandring,  medens  mange  Fransk- 
mænd havde  forladt  Metz,  faaet  Overhaanden  ved  Valget  af 
Kommuneraadet  (den  Ilte  Juli).  I  Strassburg,  hvor  man 
for  første  Gang  lod  det  komme  til  Kommunevalg,  kom  en 
Tredjedel  af  Raadet  til  at  bestaa  af  Tyskere;  men  ellers 
var  det  tyske  Parti  næsten  overalt  blevet  udelukket  i  Elsass- 
Lothringen. 

Regeringens  allerede  oven  for  omtalte  skarpe  Optræden 
mod  Socialdemokraterne  viste  sig  ved  flere  Lejligheder. 
I  Hamburg,  Altona  og  andre  Stæder  i  Holsten  fængsledes 
saaledes  mange,  og  den  lille  Belejringstilstand  i  Berlin  og 
andre  Stæder  forlængedes  dér  til  den  30te  September  1887. 
Den  6te  Avgust  dømtes  de  socialdemokratiske  Rigs(^agsmænd 
V.  Vollmar,   Bebel,  Auer,  Frohme,  Viereck  og  Diez  samt  3 

andre  Socialister  til  Fængselsstraf,  og  Dommen  stadfæstedes 
den  Ilte  Oktober  af  Rigsretten  i  Leipzig. 

Kolonialvæsenet  gjorde  betydelige  Fremskridt.  I 
Østafrika  blev  hele  det  indre  Land  fra  Nyassa-Soen  til 
Tanganjika  og  Viktoria-Nijanza  ved  en  Overenskomst  med 
England  tilkjendt  Tyskland,  medens  kun  Kysten  mellem  11 
og  1  °  s.  B.  i  en  Udstrækning  af  10  Sømile  ind  i  Landet 
samt  enkelte  Punkter  n.  for  1  °  tilkjendtes  Sultanen  af 
Sansibar.  I  Vestafrika  bleve  Kolonien  Kameruns  Grænser 
nøjere  bestemte.  End  videre  bleve  Tyskland  og  England 
enige  om,  at  3  af  Salomons-Øerne  (Bougainville,  Choiseul 
og  Isabella)  skulde  tilhøre  Tyskland.  Derimod  opgav  det 
sin  Ret  til  at  anlægge  en  Skibsstation  og  et  Kuloplagssted 
paa  Karolinerne,  en  Ret,  som  ikke  mere  havde  nogen  stor 
Betydning  efter  Erhvervelsen  af  Marshals-Øerne.  Tysklands 
Postdampskibsforbindelse  med  Østasien  og  Avstralien  traadte 
i  Virksomhed  den  30te  Juni. 

I  Løbet  af  Sommeren  døde  3  berømte  Historikere  i 
Berlin,  Leopold  v.  Ranke,  f  23de  Maj,  Georg  Waitz,  f  den 
24de  Maj,  og  Max  Duncker,  f  den  21de  Juli;  kort  efter 
Litteraturhistorikeren  Wilhelm  Scherer,   f    den  6te  Avgust. 

Rigsdagen  blev  indkaldt  til  en  overordentlig  Samling, 
som  kun  varede  fra  den  16de  til  den  20de  September. 
Anledningen  var  den  under  28de  Avgust  undertegnede 
Traktat  om  en  Forlængelse  af  den  tysk-spanske  Handels- 
traktat  af  12te  Juli  1883.  Forlængelsen  til  1ste  Februar 
1892  blev  vedtagen  saa  vel  af  Rigdagen  som  af  Porbunds- 
raadet.  I  øvrigt  optoges  den  korte  Rigsdagssamling  kun  af 
Socialdemokraternes  Klager  over  den  sachsiske  Regerings 
Optræden,  navnlig  over  den  lille  Belejringstilstands  Indførelse 
i  Leipzig.  Derimod  lykkedes  det  dem  ikke  at  samle  de 
fornødne  30  Stemmer  til  en  Interpellation  om  Fyrst  Bis- 
marcks  Stilling  til  det  bulgariske  Spørgsmaal. 

Begivenhederne  i  Bulgarien  havde  fremkaldt  en  stærk 
Sympathi  for  den  tyske  Fyrste  og  en  stor  Forbitrelse  mod 

Eusland,  og  de  tysk-frisindede  og  klerikale  Blade  benyttede 
denne  almindelige  Stemning  til  Angreb  paa  Fyrst  Bismarck 
som  den,  der  gik  i  Ruslands  Ledebaand.  Efterhaanden 
lykkedes  det  dog  en  besindigere  Dom  at  faa  Overhaanden: 
man  indsaa,  at  Tyskland  ikke  for  Bulgariens  Skyld  kunde 
indlade  sig  paa  at  optræde  mod  Rusland,  men  maatte  over- 
lade det  til  de  nærmere  interesserede  Magter:  Østerrige- 
Ungarn  og  England.  For  Bismarck  var  det  Hovedopgaven 
ikke  at  drive  Rusland  over  i  Frankrigs  Arme;  thi  Forholdet 
til  Frankrig,  med  hvilken  Magt  man  tidligere  eller  sildigere 
ventede  Krig,  laa  til  Grund  for  hans  Politik,  og  da  den 
franske  Krigsminister  Boulanger  paa  denne  Tid  stræbte 
at  forøge  Frankrigs  Krigsmagt  betydelig,  for  at  den  kunde 
være  den  tyske  Hær  voxen,  var  det  nær  kommet  til  et 
Brud  imellem  de  to  Stormagter.  Vel  veg  man  paa  begge 
Sider  tilbage  fra  at  lade  det  komme  til  den  frygtelige  Kamp, 
og  den  nye  franske  Sendemand  i  Berlin,  JulesHerbette, 
der  den  23de  Oktober  blev  modtagen  af  Kejseren,  udtalte 
sig  meget  fredelig;  men  Bismarck  ansaa  det  dog  for  nød- 
vendigt at  forøge  Tysklands  Krigsmagt  for  i  værste  Tilfælde 
at  kunne  gjøre  Front  til  begge  Sider. 

Da  derfor  Rigsdagen  traadte  sammen  til  sin  sidste 
ordentlige  Samling  den  25de  November,  betegnede  den  af 
Statssekretæren  v.  Botticher  oplæste  Trontale  strax  Hærens 
Forstærkning  som  dens  Hovedopgave.  Regeringens  Forslag 
gik  ud  paa  at  forøge  Hærens  Fredsstyrke  fra  1ste  April 
1887  til  31te  Marts  1894  med  41,135  Mand,  saa  at  den 
kom  til  at  udgjøre  468,409  Mand  (foruden  de  etaarig-fri vil- 
lige). Infanteriet  skulde  forøges  med  31  Batailloner,  Felt- 
artilleriet med  24  Batterier.  Som  Grund  til  Forøgelsens 
Nødvendighed  anførtes  den  franske  og  den  russiske  Hærs 
tiltagende  Styrke:  de  vare  nu  begge  storre  end  den  tyske, 
og  Udgifterne  til  Hær  og  Flaade  vare  i  begge  Lande  næsten 
dobbelt  saa  store  som  i  Tyskland.  Forhandlingerne  aabnedes 
den  3dje  December  af  Krigsminister  Bronsart  v.  Schel- 

lendorf,  som  gjorde  gjældende,  at  det  var  meget  ønskeligt 
at  faa  Sagen  afgjort  før  Juleferien,  da  Krigsbestyrelsen  be- 
høvede omtrent  3  Maaneder  til  at  gjennemfere  Overgangen 
til  de  nye  Forhold. 

Den  første  Taler  imod  Loven  var  Richter,  som  paa 
de  tyskfrisindedes  Vegne  erklærede,  at  hans  Parti  holdt  paa 
Indførelsen  af  en  toaarig  Tjenestetid  og  en  aarlig  Fast- 
sættelse af  Krigsbudgettet.  De  evropæiske  Forhold  vare 
ikke  værre  end  for:  lige  over  for  en  Alliance  mellem  Frankrig 
og  Rusland  kunde  man  stille  Forbundet  med  Østerrige-Ungarn, 
og  i  Virkeligheden  var  den  tyske  Hær  stærkere  end  de 
andre :  i  Frankrig  og  Rusland  stode  mange  Soldater  kun  paa 
Papiret.  Efter  at  V7indthorst  havde  erklæret,  at  han  i 
det  højeste  vilde  indlade  sig  paa  en  treaarig  Bevilling,  tog 
Feltmarskalk  Grev  Moltke  Ordet:  »Hele  Evropa  staar 
under  Vaaben;  enten  vi  vende  os  til  højre  eller  venstre, 
finde  vi  vore  Naboer  i  fuld  Rustning,  i  en  Rustning,  som 
selv  et  rigt  Land  i  Længden  vanskelig  kan  udholde.  Dette 
driver  med  Nødvendighed  til  hurtig  Afgj øreise,  og  det  er 
Grunden  til,  at  Regeringen  allerede  før  Udløbet  af  Sep- 
tennatet  fordrer  en  Forstærkning  af  Hæren.«  —  »Man  har 
givet  os  det  Raad  at  komme  overens  med  Frankrig.  Ja  det 
vilde  vistnok  være  meget  fornuftigt,  det  vilde  være  en 
Velsignelse  for  begge  Nationer  og  en  Borgen  for  Freden  i 
Evropa.  Men  naar  det  ikke  sker,  hvis  er  saa  Skylden?  Saa 
længe  den  offentlige  Mening  i  Frankrig  heftig  fordrer  Til- 
bagegivelse  af  to  væsentlig  tyske  Provinser,  og  vi  ere  fast 
besluttede  paa  aldrig  at  udlevere  dem,  vil  en  Overenskomst 
med  Frankrig  næppe  være  mulig.  Man  har  dernæst  henvist 
til  vort  Forhold  til  Østerrige.  Dette  Forbund  er  meget 
værdifuldt;  men  allerede  i  det  sædvanlige  Liv  er  det  ikke 
godt  at  stole  paa  fremmed  Hjælp;  en  stor  Stat  bestaar  kun 
ved  egen  Kraft.«  —  »Den  Fordring,  som  stilles  til  Landet, 
bliver  stillet  for  om  muligt  fremdeles  at  sikre  den  hidtil 
med   Møje    opretholdte   Fred    i  Evropa.      Naar   vi    forkaste 

dette   Forslag,   paatage   vi   os   et   meget   alvorligt  Ansvar, 
maaske  for  en  fjendtlig  Invasions  Ulykke«. 

Porslaget  henvistes  til  et  Udvalg  paa  28  Medlemmer , 
af  hvilke  16  hørte  til  Oppositionen  (8  Medlemmer  af  Cen- 
trum, 5  tyskfrisindede,  2  Socialdemokrater,  1  Polak),  12  til 
Regeringens  Tilhængere  (6  konservative,  4  nationalliberale, 
2  Medlemmer  af  Rigspartiet).  Det  preussiske  Krigsmini- 
steriums Komraissarius  angav  i  Udvalget  den  tyske  Hær  i 
Fredstid  til  427,000  Mand,  den  franske  til  471,000,  den 
russiske  i  Evropa  til  614,000.  »Rusland  havde  efter  dets 
Krigsministers  Ytringer  ved  sine  nye  militære  Indretninger 
forudset  en  Krig  med  Tyskland,  Østerrige  og  Rumænien 
og  søgte  at  indrette  sin  Styrke  derefter;  det  russiske  Jærn- 
banevæsen  var  mod  Vest  mønsterværdig  indrettet.  Imod  2 
Millioner  Tropper,  som  Tyskland  i  yderste  Tilfælde  kunde 
opbyde,  stode  5  Millioner  franske  og  russiske  Soldater.« 
Ikke  desto  mindre  vedtog  Udvalgets  Flertal  at  nedsætte 
Hærens  Forøgelse  til  13,000  Mand  for  de  næste  3  Aar  og 
endnu  9000  Mand  for  ét  Aar.  Efter  at  det  dernæst  den 
17de  December  havde  vedtaget  Centrums  Forslag,  at  theo- 
logiske  Studenter  skulle  befries  for  Militærtjeneste,  besluttede 
det  at  udsætte  Forelæggelsen  af  sin  Betænkning  til  efter 
Ny  aar,  og  derved  blev  det,  uagtet  den  offentlige  Mening 
paa  mange  Maader  udtalte  sig  for  Regeringens  Forslag. 

I  øvrigt  viste  der  sig  hen  imod  Aarets  Slutning  en 
fredeligere  Stemning  i  Evropa.  Kejser  Alexander  den  3dje 
lod  paa  Georgsdagen  den  8de  December  sin  Sendemand  i 
Berlin,  Grev  Shuvalov,  overbringe  sine  Lykønskninger  til 
Kejser  Vilhelm  som  den  ældste  Georgsridder.  Den  tyske 
Kejser  udtalte  i  sit  Svar  sit  inderlige  Ønske  om  at  maatte 
ende  sit  Liv  i  Fred  og  ytrede  det  Haab,  at  Kejser  Alexander 
vilde  finde  en  fredelig  Løsning  af  det  bulgariske  Spørgsmaal. 
Den  15de  December  offentliggjorde  det  russiske  Regerings- 
blad  en  Opfordring  til  de  russiske  Blade  til  at  vise  større 
Forsigtighed  i  Omtale  af  den  tyske  Politik;  man  maatte 
beklage  de  Udskejelser  af  Pressen,  der  fremstillede  Forholdet 

saaledes,  som  om  Rusland  især  forhindredes  fra  at  løse  det 
bulgariske  Sporgsmaal  paa  en  tilfredsstillende  Maade  ved  en 
hemmelig  Modstand  af  Tyskland,  der  var  Ruslands  farligste 
Fjende.  Den  kejserlige  Regering  havde  fuld  Grund  til  at 
være  forsikret  om,  at  Tyskland  vilde  afholde  sig  fra  enhver 
Handling,  som  kunde  berøre  Ruslands  Værdighed  og  Inter- 
esser, og  at  Tysklands  Indflydelse  kun  var  rettet  paa  Be- 
varingen af  den  almindelige  Fred.  Denne  officiese  Medde- 
lelse lod  imidlertid  den  indflydelsesrige  Katkov  ikke  aftrykke 
i  sit  Blad,  Moskover  Avisen,  men  fordrede  tvært  imod  en 
kraftig  Politik,  som  skulde  optræde  ene  og  alene  i  russisk 
Interesse  uden  Hensyn  til  andre  Magter.  Ogsaa  i  Frankrig 
kom  fredelige  Stemmer  til  Orde,  og  selv  Boulanger  ytrede 
ved  Prisfordelingen  til  det  franske  Redningsselskab :  »Freden 
er  saa  nødvendig  for  Folkene,  at  de,  der  staa  i  Spidsen  for 
Regeringen,  maa  sikre  den  for  enhver  Pris,  for  saa  vidt  det 
ikke  gjælder  Landets  Ære  eller  Sikkerhed.« 

I  Bayern  havde  man  længe  med  Ængstelse  set  Kong 
Ludvig  den  2den  mere  og  mere  hengive  sig  til  sin 
Særhed.  Paa  den  ene  Side  var  han  i  højeste  Grad  menne- 
skesky, paa  den  anden  Side  vilde  han  efterligne  Ludvig  den 
14de  og  lod  det  ene  pragtfulde  Slot  efter  det  andet  opføre. 
Uagtet  hans  Civilliste  udgjorde  4,230,000  Mark,  var  Chatol- 
kassen dog  kommen  i  en  Gjæld  paa  ISVs  Mill.  Mark  og 
kunde  intet  mere  betale.  Ministrene  havde  allerede  flere 
Gange  gjort  Kongen  Forestillinger  mod  hans  vanvittige 
Ødselhed;  men  den  17de  April  1886  opfordrede  han  dem 
i  en  Haandskrivelse  til  at  gjøre  Landdagen  Forslag  til 
Gjældens  Dækning  af  Statskassen.  Efter  en  Samtale  med 
Landdagens  indflydelsesrigeste  Medlemmer  svarede  de  Kongen, 
at  der  ikke  var  den  mindste  Udsigt  til  at  gjennemføre  et 
saadant  Forslag;  men  han,  som  nærede  de  mest  overdrevne 
Forestillinger  om  Kongemagten,  viste  nu  aabenbart  Vanvid. 
Han  underskrev  Dødsdomme  over  Ministre  og  behandlede 
sine  Omgivelser,  der  bestod e  af  Folk  af  ringe  Stand,  enten 
grusomt  eller  overdrevent  venskabeligt.    Efter  at  Ministeriet 

den  4de  Juni  havde  overdraget  Lægen  v.  Gud  den  at  iagt- 
tage Kongen,  erklærede  han  og  3  andre  Læger  ham  for 
sindssvag  og  ude  af  Stand  til  at  fore  Regeringen.  Da  hans 
yngre  Broder  Otto  allerede  længe  havde  været  sindssvag, 
overdrog  Ministeriet  Regentskabet  til  hans  Farbroder,  Prins 
Luitpold,  og  en  Kommission  udsendtes  til  Slottet  Hohen- 
schwangau,  Kongens  sædvanlige  Opholdssted,  for  at  tage 
ham  under  Forvaring.  Kongen  havde  begivet  sig  til  det 
nærliggende  nye  Slot  Schwanstein,  og  da  Kommissionen  den 
10de  Juni  kom  der  hen,  blev  den  afvist  af  Gendarmer.  Efter 
at  være  vendt  tilbage  til  Hohenschwangau  fængsledes  den 
paa  Kongens  Befaling;  men  det  lykkedes  den  at  slippe  les, 
og  Kongen  blev  derefter  fængslet  og  fort  til  Slottet  Berg 
ved  Starnberger  Sø.  Dagen  efter,  Pinsedag  den  13de  Juni, 
gik  han  en  Spaseretur  med  Gudden,  medens  Gendarmerne 
holdt  sig  i  nogen  Afstand.  Pludselig  ilede  Kongen  til  Soen, 
og  da  Gudden  vilde  hindre  ham  i  at  drukne  sig,  trak  han 
ham  med  sig  i  Døden. 

Den  15de  Juni  traadte  Landdagen  sammen,  og  Prins 
Luitpold  overtog  Regeringen  i  Kong  Ottos  Navn.  Det 
klerikale  Parti  havde  haabet,  at  et  Ministerium  Francken- 
stein  nu  vilde  afløse  Ministeriet  Lutz;  men  Prinsregenten 
beholdt  dette,  og  da  han  den  7de— 10de  December  besøgte 
Kejseren  i  Berlin,  erklærede  han  sig  for  Regeringsforslaget 
om  Hærens  Forøgelse.  Hans  sidste  Ord  til  Franckenstein 
og  andre  Medlemmer  af  Centrum  vare :  »I  kritiske  Tider 
som  de  nuværende  maa  de  finansielle  Hensyn  vige  for  de 
almindelige,  der  angaa  Fædrelandets  Vel;  det  gjælder  her 
ogsaa  mit  bayerske  Fædreland  og  Folk,  som  jeg  elsker  af 
ganske  Hjærte«. 


England. 

Parlamentet  traadte  sammen  den  12te  Januar  og 
aabnedes  højtidelig  med  en  Trontale  den  21de.  I  denne, 
som  blev  oplæst  af  Lordkansleren,  sagde  Dronningen:   »Jeg 

har  med  dyb  Smerte  iagttaget  Forsøget  paa  at  ophidse  Ir- 
lands Folk  til  Fjendskab  mod  den  legislative  Union  mellem 
dette  Land  og  Storbritannien.  Jeg  er  afgjort  imod  enhver 
Forstyrrelse  af  denne  Grundlov  og  nærer  den  Overbevisning, 
at  jeg  vil  blive  hjærtelig  understøttet  i  Modstanden  derimod 
af  mit  Parlament  og  mit  Folk.  Hvis  de  bestaaende  Lov- 
bestemmelser skulde  vise  sig  utilstrækkelige  til  at  faa  Bugt 
med  de  voxende  slette  Tilstande,  venter  jeg,  at  De  ville 
være  rede  til  at  udruste  min  Kegering  med  den  nødvendige 
Magt.«  I  Overensstemmelse  hermed  anmeldte  Skatkammer- 
kansleren Hicks-Beach  den  26de  Januar  et  Forslag  til 
Undertrykkelse  af  Nationalligaen  og  andre  farlige  Foreninger 
i  Irland;  men  samme  Dag  stillede  den  radikale  C  ol  li  ng  s 
et  Ændringsforslag  til  Adressen,  hvori  udtaltes  Underhusets 
Beklagelse  over,  at  Trontalen  ikke  havde  forkyndt  Forholds- 
regler, som  kunde  yde  Bønderne  Lettelser  til  at  opnaa  smaa 
Forpagtninger.  Gladstone  understøttede  Forslaget,  som  blev 
vedtaget  med  329  Stemmer  (de  fleste  liberale,  de  radikale 
og  de  irske  Homerulere)  mod  250.  Dronningen  maatte  der- 
efter modtage  Salisburys  Dimission,  og  den  3dje  Februar 
dannedes  atter  et  Ministerium  Gladstone. 

Det  nye  Ministerium  Gladstone  adskilte  sig  fra  det  i 
Juni  1885  aftraadte  derved,  at  nogle  af  de  gamle  liberale 
med  Har  tington  i  Spidsen,  som  holdt  paa  Unionen,  ikke 
indtraadte  i  det  og  dannede  et  nyt  Parti  som  »liberale  Uni- 
onister«, at  det  radikale  Parti  var  stærkt  repræsenteret, 
navnlig  ved  John  Morley,  den  nye  Sekretær  for  Irland, 
som  man  vidste  var  stemt  for  dettes  Selvstændighed,  og  at 
den  nye  Udenrigsminister  Lord  Roseberry  stod  i  et  ven- 
skabeligt Forhold  til  Fyrst  Bismarck  og  især  til  hans  Sen, 
Grev  Herbert  Bismarck,  saa  at  man  kunde  vente,  at  Salis- 
burys Udenrigspolitik  vilde  blive  fortsat.  Gladstone  aaben- 
barede  endnu  ikke  sine  Planer  med  Hensyn  til  Irland;  men 
da  han  blev  vel  modtagen  af  Parneil  og  ikke  kunde  faa 
Flertallet  i  Underhuset  uden  dennes  Understøttelse,  ventede 
man  store  Indrømmelser  til  Irlænderne. 

Den  8de  Februar  blev  London  Skuepladsen  for  raa 
Pøbeloptøjer,  der  i  nogle  Timer  gjorde  en  tøjlesløs 
Skare  til  Herre  over  det  rige  Westend,  hvor  Vinduerne  i 
Klubber  og  Butikker  bleve  plyndrede,  Ekvipager  bleve 
standsede  og  Damerne  berøvede  deres  Smykker.  Politiet 
gjorde  først  sent  Ende  paa  Optøjerne.  Dagen  efter  gjen- 
toges  de,  men  standsedes  hurtigere.  Ogsaa  i  andre  store 
Stæder,  som  Leicester,  Birmingham  og  Manchester,  forefaldt 
lignende  Uroligheder.  Den  21de  Februar  blev  der  holdt  en 
Forsamling  i  Hydepark,  hvor  Socialisten  Bur  ns  udtalte,  at 
Arbejdernes  Bevægelse  maatte  føre  til  Blodsudgydelse,  hvis 
Regeringen  ikke  søgte  at  afhjælpe  de  arbejdende  Klassers 
Nød,  beskæftigede  de  arbejdsløse  og  indskrænkede  det  dag- 
lige Arbejde  til  8  Timer.  Ogsaa  her  havde  Politiet  stor 
Møje  med  at  standse  Mængdens  Udskejelser.  Førerne  bleve 
stillede  for  Retten,  men  frikjendtes  den  10de  April. 

Gladstones  Planer  til  Irlændernes  Tilfredsstillelse  vakte 
stærk  Forbitrelse  blandt  den  protestantiske  Befolkning  i 
Ulster  (Orangisterne),  som  frygtede  for,  at  den,  naar  Irland 
blev  selvstændigt,  vilde  blive  given  fuldstændig  i  det 
katholske  Flertals  Vold.  For  at  styrke  den  i  dens  Mod- 
stand rejste  Lord  Churchill  den  22de  Februar  til  Belfast 
og  forsikrede  den  om  de  konservatives  bestemte  Vilje,  ved 
alle  Midler  at  hindre  Unionens  Ophævelse.  Ogsaa  i  selve 
Ministeriet  rejste  der  sig  Modstand  mod  Gladstones  dristige 
og  vidt  gaaende  Planer:  den  radikale  Chamberlain  og 
Trevelyan,  som  i  det  forrige  G ladstoneske  Kabinet  havde 
været  Sekretær  for  Irland,  gøs  tilbage  for  et  saa  afgjort 
Brud  mod  alle  engelske  Traditioner  og  traadte  i  Marts  ud 
af  Ministeriet.  Gladstone  lod  sig  imidlertid  ikke  standse 
paa  sin  Vej,  men  forelagde  i  April  sine  to  store  Lovforslag 
til  Irlands  fuldstændige  Omdannelse.  Den  8de  April  fore- 
lagde han  »Homerulebillen«,  som  tilsigtede  Oprettelsen 
af  et  eget  irsk  Parlament  og  en  irsk  Regering  i  Dublin,  og 
anbefalede  den  i  en  Tale  paa  3V2  Time  som  det  eneste 
Middel  til  at  fremkalde  en  moralsk  Union  med  Storbritannien, 

medens  Tvangs  forholdsregler  kun  vilde  gjøre  Svælget  mellem 
begge  Lande  dybere. 

Medens  Parnell  lykønskede  Underhuset  til,  at  der 
endnu  fandtes  en  Statsmand,  som  vilde  laane  det  stakkels 
hjælpeløse  Irland  sin  mægtige  Stemme,  talte  Chamberlain  og 
Hartington  imod  Billen  (den  9de  April)  og  klagede  bl.  a. 
over  Udelukkelsen  af  de  irske  deputerede  fra  Rigsparla- 
mentet,  hvilket  vilde  fere  til  Irlands  fuldstændige  Adskillelse 
fra  Storbritannien.  For  at  afvæbne  denne  Indvending  er- 
klærede Gladstone  den  13de  April,  at  Regeringen  var  rede 
til  at  indrømme  de  irske  deputeredes  Adgang  til  Rigs- 
parlamentet  med  indskrænkede  Rettigheder  eller  i  formindsket 
Tal  og  at  tilstaa  Rigsparlamentet  et  Veto  imod  det  irske 
Parlaments  Beslutninger;  men  den  almindelige  Stemning  i 
p]ngland  ytrede  sig  stærkt  imod  Unionens  Opløsning,  og  et 
Møde  paa  5000  Personer  gav  den  14de  April  denne  Stem- 
ning sit  Udtryk  i  en  af  Hartington  foreslaaet  Resolution. 

Efter  at  Homerulebillen  var  gaaet  til  anden  Behand- 
ling, forelagde  Gladstone  den  16de  April  sit  andet  store 
Forslag,  som  forlangte  50  Millioner  Pd.  Sterl.  til  Kjøb  af 
store  irske  Godser,  der  skulde  omdannes  til  Stats- 
forpagtninger  for  irske  Farmere  og  efter  49  Aar  blive  deres 
Ejendom.  I  en  Tale  paa  272  Time  viste  han,  at  England 
kun  ved  at  paatage  sig  en  stor  Byrde  kunde  oprette  sine 
tidligere  Synder  mod  Irland.  Efter  at  Chamberlain  havde 
talt  mod  Forslaget,  gik  det  til  anden  Behandling. 

Den  10de  Maj  kom  Homerulebillen  til  anden  Be- 
handling og  blev  Gjensiand  for  lange  Debatter.  I  en  For- 
samling af  sine  Tilhængere  den  27de  Maj  talte  Gladstone 
om  yderligere  Indrømmelser  og  erklærede,  at  dersom  Billen 
blev  antagen  i  anden  Behandling,  vilde  han  i  en  Efteraars- 
samling  indbringe  et  omarbejdet  Forslag;  »ved  Afstemningen 
for  den  anden  Behandling  stemte  en  Deputeret  kun  for 
Oprettelsen  af  en  lovgivende  Korporation  i  Irland  til  Be- 
handling af  irske  Anliggender«.  Den  7de  Juni  kom  det 
til  Afstemning:    Billen    blev   forkastet   med    341    Stemmer 

(248  konservative  og  93  liberale  Unionister)  mod  311. 
Dette  Resultat  fremkaldte  hist  og  her  i  Irland  Uroligheder, 
og  navnlig  i  Belfast  kom  det  gjentagne  Gange  til  blodige 
Stridigheder  mellem  Katholiker  og  Orangister.  Gladstone 
opgav  endnu  ikke  Kampen:  Parlamentet  blev  opløst  den 
26de  Juni,  og  nye  Valg  bleve  udskrevne. 

Over  hele  England  førtes  nu  en  Valgkamp  med  største 
Lidenskab  mellem  »den  store  gamle  Mands«  Tilhængere  og 
de  konservative  og  de  med  dem  forbundne  Whigger  og  ra- 
dikale, for  hvilke  en  Mængde  af  de  mest  ansete  Mænd, 
som  Lord  Derby,  Bright,  Goschen,  Lord  Wolseley,  Hi- 
storikerne Froude  og  Leck}^  Professor  Huxley,  Digterne 
Tennyson  og  Swinburne  udtalte  sig.  Der  valgtes  317 
konservative,  76  liberale  Unionister,  191  Tilhængere  af 
Gladstone  og  86  Parnelliter.  Gladstone  havde  saaledes 
lidt  et  Nederlag  og  indgav  den  20de  Juli  sin  Dimission. 
Lord  Salisbury,  hvem  Dronningen  igjen  overdrog  at  danne 
et  Ministerium,  opfordrede  først  Lord  Hartington  til  at  ind- 
træde i  dette;  men  denne  afslog  det:  dog  lovede  han  ikke 
at  lægge  Hindringer  i  Vejen  for  et  rent  konservativt  Kabinet. 
I  dette  blev  Lord  Iddesleigh  (tidligere  Stafford  North cote) 
Udenrigsminister,  Hicks-Beach  Sekretær  for  Irland,  Lord 
Randolph  Churchill  Skatkammerkansler  og  Leder  i 
Underhuset.  Det  nye  Parlament  aabnedes  i  Avgust,  men 
udsattes  allerede  den  25de  September,  efter  at  et  Forslag 
af  Parnell  til  Lettelse  for  de  irske  Forpagtere,  som  ikke 
kunde  betale  deres  Afgifter,  var  forkastet  den  21de  Sep- 
tember med  297  Stemmer  mod  202. 

Tilstanden  i  Irland  blev  dog  ikke  værre  end  fer,  og 
da  D ilion  i  Slutningen  af  Oktober  opfandt  den  saakaldte 
»Felttogsplan«,  som  gik  ud  paa,  at  Bønderne  skulde  betale 
Afgifter  »efter  Behag«  og,  hvis  Godsejerne  nægtede  at 
modtage  Pengene,  deponere  dem  hos  visse  Tillidsmænd, 
blev  han  med  flere  stillet  for  Retten,  som  erklærede  »Pelt- 
togsplanen«  for  ulovlig.  Socialisterne  i  London  havde  paa 
Lordmayorsdagen ,    den    9de   November,    paatænkt   en   stor 

Demonstration;  men  den  blev  hindret  af  den  nye  Politichef, 
som  optraadte  med  langt  sterre  Kraft  end  hans  Forgænger. 
Lord  Salisbury  angreb  paa  Lordmayorsfesten  den  russiske 
Politik  i  Bulgarien  i  meget  stærke  Udtryk  og  erklærede,  at 
naar  Stormagterne  eller  blot  en  Del  af  dem  vilde  frem- 
tvinge Overholdelsen  af  Berliner-Fredens  Bestemmelser,  vilde 
England  ikke  tøve  med  at  slutte  sig  til  dem.  »Navnlig 
var  Østerrige  interesseret  i  Sagen,  og  dets  Politik  vilde  i 
høj  Grad  have  Indflydelse  paa  den  engelske;  men  England 
havde  ingen  særlige  Interesser  i  Bulgarien«. 

Kort  i  Forvejen  havde  Lord  Randolph  Churchill 
gjort  en  hemmelighedsfuld  Rejse  til  Berlin,  Wien  og  Paris, 
som  man  naturligvis  satte  i  Forbindelse  med  de  bulgariske 
Forviklinger;  den  synes  imidlertid  ikke  at  have  fert  til  noget 
Resultat.  Pludselig  indgav  samme  Minister  den  26de  De- 
cember sin  Dimission ;  som  Grund  anførtes,  at  han  vilde  ind- 
føre større  Besparelser,  end  Salisbury  og  Krigs-  og  Marine- 
ministeren vilde  gaa  ind  paa;  men  i  det  hele  passede  hans 
i  mange  Retninger  radikale  Politik  ikke  til  det  øvrige  Mi- 
nisteriums Anskuelser. 

Med  Hensyn  til  Ægypten  lod  England  sig  ikke  af- 
tvinge nogen  Erklæring  om  en  bestemt  Termin,  inden 
hvilken  dets  Tropper  vilde  rømme  Landet;  men  i  Decem- 
ber besluttede  det  at  formindske  deres  Tal.  Det  sydligste 
Punkt,  de  holdt  besat,  var  Vadi-Halfa.  Sir  Drummond 
Wolff,  som  havde  underhandlet  i  Kairo  med  Kediven  og 
Muktar  Pasha,  kom  den  22de  November  til  London  for  at 
afgive  Beretning  og  fastsætte  Grundlaget  for  yderligere  For- 
handlinger. Spørgsmaalet  var  især,  om  den  nye  ægyptiske 
Armé,  naar  Englænderne  rømmede  Ægypten,  skulde  kom- 
manderes af  tyrkiske  eller  engelske  Officerer. 

I  Birraa  maatte  Englænderne  stadig  kæmpe  mod  Op- 
stande af  de  indfødte;  men  ved  en  Traktat  af  24de  Juli 
anerkjendte  Kina  deres  Herredømme  i  Landet  og  lovede  at 
lette   Handelsforbindelsen  med  Yynnan,    imod    at  England 

erkj  endte    Kinas   Overherredømme    over   Birma    og    dettes 
Skatskyldighed  til  den  kinesiske  Kejser. 

Om  Ny-Hebriderne  opstod  en  Strid  med  Frankrig, 
som  besatte  Øerne  for  at  beskytte  deres  Landsmænd  mod 
de  indfødte.  Herimod  rejste  der  sig  en  stærk  Storm  i  Av- 
stralien,  og  England  protesterede,  støttet  paa  en  tidligere 
Overenskomst  om,  at  hverken  England  eller  Frankrig  vilde 
besætte  Øerne.  Da  Frankrig  ikke  rommede  dem,  besatte 
England  til  Gjengjæld  Ellice-Øerne  (n.  0.  for  Ny-Hebriderne), 
Kermadek-Øerne  (n.  0.  for  Ny-Seland)  og  Sokotora. 


Nederlandene. 


Da  Ministeriet  Heemskerk  intet  kunde  udrette  med 
et  Deputeretkammer,  hvori  der  stod  43  liberale  mod  43 
protestantiske  konservative  og  katholske  klerikale,  indgav 
det  først  sin  Dimission,  men  tog  den  tilbage,  da  Højre 
intet  Ministerium  kunde  danne,  og  opløste  Kammeret.  Ved 
de  nye  Valg  den  22de  Juni  vandt  de  liberale  Flertallet  (47 
mod  39). 

Det  socialistiske  Parti  benyttede  den  25de  Juli 
Almuens  Misfornøjelse  med  et  af  Politiet  i  Amsterdam  ud- 
stedt Forbud  mod  en  barbarisk  Folkeforlystelse  (»Aaltræk- 
ningen«)  til  at  vække  en  Pøbelopstand,  som  forst  blev 
dæmpet  Dagen  efter  med  militær  Magt,  og  efter  at  26 
Mennesker  vare  dræbte  og  over  100  saarede.  Et  Par  Dage 
før  havde  Regeringen  erklæret,  at  den  aldrig  vilde  give  sit 
Minde  til  Indførelse  af  almindelig  Valgret.  Derimod  stillede 
den  i  den  ordentlige  Samling  af  Generalstaterne,  som  aabne- 
des  den  20de  September,  et  Forslag  til  en  Valgreform  (den 
27de  November),  hvorved  den  høje  Census  blev  betydelig 
nedsat,  saa  at  de  valgberettigedes  Antal  steg  fra  120,000 
til  300,000,  og  de  deputeredes  Tal  forhøjedes  fra  84  til 
100.  Budgettet  for  1887  udviste  et  Deficit  af  17  Millioner 
Gylden.  Den  17de  December  vedtog  Kammeret  Regeringens 
Forslag  til  Understøttelse  af  Sukkerproduktionen  paa  Java, 


58  De   vigtigste  Begivenheder  i  Aaret  1886. 

men  den  18de  December  forkastede  det  Marineministerens 
Andragende  om  at  lade  bygge  3  Torpedofartøjer,  hvorefter 
Ministeren  tog  sin  Afsked. 


Belgien. 

I  intet  Land  i  Evropa  viste  Arbejderspørgsmaalet 
sig  i  en  saa  truende  Skikkelse  som  i  Belgien,  hvor  Urolig- 
hederne grebe  stærkt  om  sig.  De  skyldtes  vistnok  til  Dels 
socialistiske  Ophidselser,  men  havde  dog  ogsaa  deres  Grund 
i,  at  mange  Fabrikanter  vandt  Rigdora  paa  deres  Arbejderes 
Bekostning  og  toge  alt  for  lidt  Hensyn  til  deres  Vel.  Uro- 
lighederne begyndte  den  18de  Marts  i  Liége,  hvor  mange 
Butikker  ble  ve  ødelagte  og  plyndrede ;  men  langt  værre  Op- 
stande rasede  den  26de  Marts  og  følgende  Dage  i  Egnen 
omkring  Charleroi.  Arbejderne  i  Kulgruberne  nedlagde  deres 
Arbejde  og  droge  omkring  i  de  nærliggende  Fabrikker,  hvor 
de  fleste  Arbejdere  sluttede  sig  til  dem.  Fabrikkerne  bleve 
ødelagte,  al  Orden  opløstes,  og  de  tøjlesløse  Skarer  begik 
de  værste  Udskejelser.  Til  sidst  fik  dog  Tropperne  under 
General  van  der  Smissen  Bugt  med  Oprøret.  Minister- 
præsidenten Bernaert  aflagde  den  30te  Marts  Beretning  der- 
om|i  Kammeret.  Det  sluttedes  den  22de  Maj;  ved  Valgene 
den  8de  Juni  steg  de  Klerikales  Tal  til  98  (imod  40  liberale). 

En  Socialistkongres  i  Gent  (den  25de— 26de  April)  og 
en  Forsamling  af  de  delegerede  fra  alle  Landets  Arbejdere 
i  Brussel  (den  13de  Juni)  forlangte  almindelig  Valgret,  og 
en  stor  Demonstration  til  Fordel  for  denne  fastsattes  til 
den  15de  Avgust.  Over  20,000  Arbejdere  droge  paa  denne 
Dag  gjennem  Briissels  Gader;  men  Roligheden  blev  ikke 
forstyrret.  En  endnu  talrigere  Forsamling  af  Arbejdere  fandt 
Sted  i  Charleroi  den  31te  Oktober;  foruden  den  almindelige 
Stemmeret  lød  dens  Fordring  især  paa  Amnesti;  thi  en 
Mængde  Deltagere  i  Urolighederne  vare  bleve  dømte  til 
Fængselsstraffe. 

Kamrene  aabnedes  den  9de  November  med  en  Tron- 

tale,  i  hvilken  der  anmeldtes  flere  Lovforslag  til  Forbedring 
af  Arbejdsforholdene.  Derimod  udtalte  Ministerpræsideuten 
sig  mod  en  almindelig  Amnesti,  medens  talrige  Ansøgninger 
allerede  vare  bevilgede.  Den  17de  November  vedtog  De- 
puteretkammeret et  Lovforslag  om  Konvertering  af  den  bel- 
giske Statsgjæld  fra  4  til  372  pCt.  Da  Hæren  i  Belgien, 
hvor  man  kan  kjebe  sig  fri  for  Militærtjeneste,  næsten  helt 
bestaar  af  Arbejdere,  frygtede  man  for,  at  den  i  Tilfælde 
af  en  ny  Arbejderopstand  ikke  skulde  være  paalidelig;  det 
liberale  Parti  foreslog  derfor  at  indføre  almindelig  Værne- 
pligt; men  saa  vel  Ministrene  som  Kammerets  Flertal  vare 
stemte  derimod. 

Fra  Kongostaten  indløb  den  Efterretning,  at  arabiske 
Slavehandlere  den  24de  Avgust  havde  angrebet  Stationen 
Stanleyfalls  og  efter  3  Dages  Kamp  erobret  den.  For  at 
tage  den  tilbage  og  tillige  at  befri  den  udmærket  dygtige 
ægyptiske  Statholder  Emin  Bey  (Schnitzler),  der  alene  havde 
holdt  sig  i  det  sydlige  Sudan,  kaldte  Kongen  af  Belgien 
som  Kongostatens  Suveræn  Stanley,  som  den  Gang  opholdt 
sig  i  Nordamerika,  til  Briissel  og  stillede  ham  i  Spidsen 
for  en  Expedition,  som  i  Begyndelsen  af  1887  skulde  afgaa 
til  Kongo. 

Schweiz. 

Efter  at  Forbundsforsamlingen  var  traadt  sammen  den 
7de  Juni,  forelagde  Forbundsraadet  en  Landstormslov, 
hvorefter  enhver  vaabendygtig  Schweizer,  som  ikke  allerede 
tjente  i  Hæren  eller  ved  Lov  var  fritagen  for  Krigstjeneste, 
fra  det  17de  til  det  50de  Aar  var  forpligtet  til  at  tjene  i 
Landstormen,  som  skulde  opbydes  i  Krigstilfælde.  Loven 
vedtoges  næsten  enstemmig  af  Nationalraadet;  ligeledes  i 
Forbundsforsamlingens  Vintersamling  af  Stænderraadet.  Til 
Forbundspræsident  for  1887  valgtes  Droz  fra  Neuchatel. 

I  Kanton  Tessin  vedtoges  en  Kirkelov,  som  gav 
Gejstligheden  en  næsten  uindskrænket  Magt,  af  det  store 
Raad   med   55  Stemmer   mod  22  og  ved  Folkeafstemning 

med  10,800  Stemmer  mod  10,000.  I  Sempach  højtidelig- 
holdtes den  5te  Juli  under  stor  Deltagelse  det  500-aange 
Jubilæum  for  Arnold  Winkelrieds  Heltekamp.  I  Bern 
samledes  den  9de  Juli  den  internationale  Jærnbanekonference, 
den  6te  vSeptember  den  internationale  Konference  til  Be- 
skytteise  af  litterær  og  kunstnerisk  Ejendom,  den  25de 
September  Konferencen  om  Fængselsvæsenet. 


Frankrig. 

I  Ministeriet  Freycinet,  som  dannedes  den  7de  Ja- 
nuar, overtog  Ministerpræsidenten  selv  de  udenlandske  An- 
liggender; foruden  ham  gik  Finansministeren  Sadi  Carnot, 
Undervisningsministeren  Goblet,  Indenrigsministeren  Sarrien 
og  Justitsministeren  Demdle  fra  det  gamle  Ministerium 
over  i  det  nye;  men  for  at  vinde  de  radikales  Fører  Cle- 
menceau  maatte  Freycinet  optage  flere  radikale  Medlemmer 
i  Ministeriet,  blandt  dem  Handelsministeren  Lockroy  og 
Krigsministeren  Boulanger.  I  sit  Program  fremhævede 
Freycinet  Nødvendigheden  af  de  republikanske  Gruppers 
Sammensmeltning  og  Sparsommelighed  i  Finansstyrelsen. 
»De  nylig  vundne  Besiddelser  uden  for  Evropa  burde  be- 
holdes; men  Protektoratet  over  Annam  og  Tongkin  ligesom 
over  Madagaskar  burde  ordnes  saaledes,  at  Bekostningerne 
derved  meget  formindskedes«.  Til  Generalresident  i  Tong- 
kin med  Sæde  i  Hue  udnævntes  den  1ste  Februar  Paul 
Bert  (som  dog  allerede  døde  den  12te  November),  til  Ge- 
neralresident paa  Madagaskar  den  tidligere  Guvernør  i 
Koshinkina,  Le  Myr  de  Viler  s.  Gj  en  nem  førelsen  af 
Traktaten  med  Hovaernes  Regering  voldte  nogle  Vanskelig- 
heder ;  men  til  sidst  betalte  denne  dog  den  lovede  Krigsskades- 
Erstatning  efter  at  have  gjort  et  større  Laan  hos  et  Pariser 
Bankselskab,  som  fik  Madagaskars  Toldindtægter  i  Pant. 
De  nordvest  for  Madagaskar  liggende  komoriske  Øer,  som 
til  Dels  allerede  vare  i  Frankrigs  Hænder,  bleve  den  21de 
Maj  fuldstændig  tagne  i  Besiddelse. 

Den  Usikkerhed  og  Forvirring,  hvori  det  republikanske 
Parti  befandt  sig  siden  Valgene  4de  Oktober,  viste  sig  snart ; 
uagtet  Freyciuets  Bestræbelser  for  at  tilfredsstille  alle  Fler- 
tallets Fraktioner,  maatte  han  dog  anvende  stor  Snildhed 
for  at  sno  sig  gjennem  de  Hindringer,  de  voldte  ham,  og 
gjentagne  Gange  gjere  de  radikale  Indrømmelser  for  at  for- 
hindre dem  i  at  forbinde  sig  med  Monarkisterne  og  saaledes 
styrte  Ministeriet.  Et  Forslag  til  Amnesti  for  Louise 
Michel,  Fyrst  Krapotkin  og  flere  fængslede  tilfredsstillede 
ikke  yderste  Venstre,  som  med  Kochefort  i  Spidsen  for- 
langte fuldstændig  Amnesti  for  alle  politiske  Forbrydelser; 
da  dette  ikke  blev  vedtaget,  traadte  Rochefort  ud  af 
Deputeretkammeret.  Da  Arbejderne  i  Bjærgværkerne  i 
Decazeville  den  26de  Januar  nedlagde  Arbejdet  og 
myrdede  en  Direktør  Watrin,  som  ikke  vilde  give  efter  for 
<leres  Fordringer,  forkastedes  vel  de  socialistiske  deputeredes 
Andragender  om,  at  Regeringen  ligefrem  skulde  tage  Parti 
for  Arbejderne;  men  den  lovede  dog  at  foretage  Forandringer 
i  Bjærgværkslovene.  Stærkest  viste  imidlertid  Regeringens 
Svaghed  sig  i  Spørgsmaalet  om  Prinsernes  Udvisning. 
To  Andragender  bleve  indbragte  i  Kammeret:  det  ene  af 
Duché  forlangte  alle  Prinsers  Udvisning,  »da  det  hidtil,  af 
Republikens  Regering  viste  Maadehold  kun  havde  fremkaldt 
oprørske  Forhandlinger  og  Demonstrationer  hos  Prinserne 
og  deres  Venner«;  det  andet  af  Riv  et  bemyndigede  Rege- 
ringen til  at  udvise  Prinserne,  dersom  deres  Ophold  i 
Frankrig  skulde  volde  den  Vanskeligheder.  Det  lykkedes 
Freycinet  at  faa  begge  Andragender  forkastede  (den  4de 
Marts),  og  derefter  vedtoges  følgende  Dagsorden:  »Kam- 
meret stoler  paa  Regeringens  Energi  og  Aarvaagenhed  og 
er  overbevist  om,  at  den  vil  tage  de  for  Republikens  Inter- 
esse nødvendige  Forholdsregler  imod  Prinserne«.  Denne 
Dagsorden,  som  var  billiget  af  Ministeriet,  blev  vedtagen 
med  alle  republikanske  Stemmer  mod  de  monarkistiske, 
medens  de  radikale  havde  stemt  for  Duchés  Forslag,  de 
moderate  for  Rivets.     Freycinet  havde  saaledes  hver  Gang 

sejret  ved  et  Flertal,  bestaaende  af  to  af  Kammerets  tre 
Partier. 

Den  15de  Maj  gav  imidlertid  Greven  af  Paris  en 
stor  Fest,  inden  han  afrejste  til  Lissabon  i  Anledning  af 
hans  Datters  Giftermaal  med  Kronprinsen  af  Portugal.  Der 
rejste  sig  nu  i^en  en  stærk  Storm  imod  Prinserne,  fordi 
Pesten  havde  gjort  Indtryk  af  et  monarkisk  Hof,  og  fordi 
man  antog,  at  der  over  hele  Frankrig  var  udbredt  en  poli- 
tisk Forbindelse,  som  virkede  for  Greven  af  Paris.  Rege- 
ringen kunde  ikke  mere  gjøre  Modstand,  da  nu  næsten  alle 
Republikanere  vare  stemte  for  Udvisningen.  De  radikales 
Forslag,  strax  at  udvise  alle  Prinserne,  blev  vel  forkastet; 
men  derimod  vedtoges  Brousses  af  Ministeriet  billigede 
Porslag,  i  Følge  hvilket  Overhovederne  for  tidligere  Regent- 
familier i  Frankrig  og  deres  nærmeste  Arvinger  strax  skulde 
udvises,  og  Regeringen  bemyndigedes  til  ogsaa  at  forvise 
de  øvrige  Medlemmer  af  disse  Familier;  de  skulde  strax 
udelukkes  fra  alle  Embeder.  Denne  Lov  vedtoges  den  Ilte 
Juni  af  Deputeretkammeret  med  314  Stemmer  mod  220, 
den  22de  Juni  af  Senatet  med  141  Stemmer  mod  107. 
Udvisningen  ramte  strax  Greven  af  Paris  og  hans  Søn  lige- 
som Prins  Jerome  Napoleon  og  hans  Søn  Viktor.  I  det 
Greven  af  Paris  tog  Afsked  med  sine  Tilhængere,  udtalte 
han  sig  i  et  aabent  Brev  som  Frankrigs  retmæssige  Konge 
og  lovede  at  være  rede  i  Afgj øreisens  Time. 

Følgende  Prinser  bleve  udslettede  af  Hærens  Lister: 
Greven  af  Paris's  Farbrødre  Hertugerne  af  Aumale  og 
Nemours  og  Prinsen  af  Joinville,  hans  Broder  Hertugen  af 
Chartres,  Hertugen  af  Alengon  (Søn  af  Nemours),  Hertugen 
af  Penthiévre  (Søn  af  Joinville),  Prins  Roland  Bonaparte, 
Prins  Murat  og  dennes  Søn.  Prinserne  appellerede  til  Stats- 
raadet,  og  Hertugen  af  Aumale  erklærede  i  et  Brev  til 
Grévy,  at  de  militære  Grader  stode  over  hans  Magtfuld- 
kommenhed. Deraf  tog  Ministeriet  Anledning  til  at  udvise 
denne  Prins,  der  paa  Grund  af  sin  Dygtighed  og  store 
Rigdom  ansaas  for  den  farligste  Modstander  af  Republiken. 

Aumale  hævnede  sig  ved  at  bekjeudtgjøre  nogle  Breve,  i 
hvilke  Krigsminister  Boulanger  for  6  Aar  siden  havde  takket 
ham  for  sin  Udnævnelse  til  General  og  paa  en  ydmyg 
Maade  havde  henvendt  sig  til  ham.  Boulanger  skadede  i 
høj  Grad  sin  Anseelse  ved  først  at  fragaa,  senere  at  ind- 
rømme disse  Breves  Ægthed,  men  forstod  snart  at  bringe 
den  ubehagelige  Historie  i  Forglemmelse  ved  sin  energiske 
Virksomhed  som  Krigsminister.  Paa  en  noget  pralende 
Maade  traadte  han  frem  ved  alle  Lejligheder,  men  vandt  en 
stor  Popularitet.  Hertugen  af  Aumale  skjænkede  derimod 
sit  pragtfulde  Slot  Chantilly  med  dets  rige  Kunstskatte  til 
det  franske  Akademi. 

Den  31te  Marts  vedtog  Senatet  med  nogle  Ændringer 
Undervisningsloven  for  Elementarskolen,  som  allerede 
for  2  Aar  siden  var  vedtagen  af  Deputeretkammeret.  Dens 
vigtigste  Bestemmelse,  som  ganske  udelukkede  Medlemmer 
af  religiøse  Ordener  fra  Undervisningen  og  ophævede  Præ- 
sternes Opsyn,  mødte  stærk  Modstand  i  Senatet,  men  blev 
dog  vedtagen  med  171  Stemmer  mod  107.  Lærerne  ved 
de  offentlige  Skoler  bleve  fritagne  for  Militærtjeneste,  naar 
de  forpligtede  sig  til  at  blive  10  Aar  i  Skolens  Tjeneste. 
Samlingen  sluttedes  den  15de  Juli.  Den  17de  September 
døde  den  tidligere  Udenrigsminister,  Hertug  Decazes. 

Kamrene  traadte  igjen  sammen  den  14de  Oktober. 
Deputeretkammeret  vedtog  den  28de  Oktober  Skoleloven  med 
Senatets  Ændringer  (med  361  mod  175  Stemmer).  For- 
handlingerne drejede  sig  derpaa  især  om  Finansloven. 
Frankriga  Indtægter  vare  aftagne  paa  Grund  af  en  middel- 
maadig  Kornhøst,  mange  Vinbjærges  Ødelæggelse  af  Phyl- 
loxeraen  og  Udlandets  Konkurrence  med  de  franske  Fabrikker, 
og  det  stadige  Underskud  havde  gjort  nyeLaan  nødvendige, 
saa  at  Statsgjældeu  havde  naaet  en  umaadelig  Højde.  Uagtet 
derfor  Ministrene  selv  (med  Undtagelse  af  Krigsministeren 
og  Marineministeren)  havde  foretaget  betydelige  Nedsættelser, 
forlangte  Deputeretkammeret  dog  endnu  flere,  og  da  det  den 
3dje  December  med  262  Stemmer  (Monarkister  og  radikale) 

mod  247  vedtog  at  afskaffe  alle  Underpræfekter,  skjønt 
Freycinet  havde  erklæret  Sagen  for  et  Kabinetsspørgsmaal, 
indgav  Ministeriet  sin  Dimission.  Det  var  meget  vanske- 
ligt at  tinde  en  ny  Ministerpræsident,  da  intet  Ministerium 
kunde  regne  paa  et  sikkert  Flertal.  Først  var  der  Tale  om 
Kammerets  Præsident  Floquet;  men  da  denne  1867  havde 
fornærmet  Kejser  Alexander  den  2den,  frygtede  man,  at  en 
Alliance  med  Rusland  derved  kunde  gjøres  umulig.  Den 
hidtilværende  Undervisningsminister  G  o  biet  dannede  endelig 
den  10de  December  et  Ministerium,  hvori  de  fleste  gamle 
Ministre  indtraadte;  kun  Finansministeren  Dauphin,  Under- 
visningsministeren Berthelot  og  Udenrigsministeren  Flourens 
vare  nye.  Boulanger  havde  gjort  sin  Indtrædelse  i  Mini- 
steriet afhængig  af,  at  man  vilde  bevilge  ham  en  Kredit  af 
360  Mill.  Francs,  deraf  86  Mill.  for  1887.  Ministerraadet 
bevilgede  enstemmig  hans  Fordring,  og  Kammerets  Militær- 
udvalg skyndte  sig  med  at  tage  fat  paa  hans  Planer  til  Hærens 
Forstærkning.  Det  fortsatte  sine  Arbejder  lige  til  den  23de 
December,  medens  Kammeret  ellers  gik  fra  hinanden  den 
18de  December  efter  at  have  bevilget  Regeringen  2/12  af 
Aarsindtægterne. 

Spanien. 

Det  liberale  Ministerium  Sagasta,  som  var  dannet 
den  26de  November  1885,  Dagen  efter  Kong  Alfons  den 
12tes  Død,  opløste  Cortes  den  6te  Januar  og  lod  i  April 
foretage  nye  Valg,  ved  hvilke  det  fik  et  Flertal  af  310 
mod  120  i  Deputeretkammeret,  af  136  mod  44  i  Senatet. 
Cortes  aabnedes  den  10de  Maj,  og  den  17de  Maj  fødte 
Enkedronningen  en  Prins,  som  fik  Navnet  Alfons  den 
13de.  Imod  hans  Udnævnelse  til  Konge  protesterede  Don 
Carlos  den  28de  Maj  og  erklærede  sig  for  Spaniens  ret- 
mæssige Konge. 

En  anden  Prins,  Henrik  afBourbon,  Hertug  af  Sevilla, 
som  den  18de  December  1885  havde  fornærmet  Enkedron- 
ningen   og   af  Krigsretten   var   dømt   til   8  Aars  Fængsel, 

blev  paa  Dronningens  Forbøn  interneret  i  Palma  paa  Øen 
Mallorka,  men  brød  sit  Æresord  og  flygtede  til  Frankrig, 
hvor  fra  han  rettede  et  Opraab  til  det  spanske  Folk,  i  hvilket 
han  beskyldte  Regeringen  for  at  hælde  til  Tyskland  og  op- 
fordrede til  at  oprette  en  Republik.  Farligere  vare  de  for 
sterste  Delen  af  den  landflygtige  Zorilla  anstiftede  repu- 
blikanske Opstande.  Den  betydeligste  forefaldt  i  Madrid 
den  19de  September;  380  Soldater  droge  igjennem  Gaderne 
og  søgte  at  forføre  andre  til  at  slutte  sig  til  dem;  General 
Velarde,  som  modsatte  sig  dem,  blev  skudt.  Forst  om 
Natten  bleve  de  overvældede  af  Generalkaptejn  Pavia, 
hvorefter  der  indførtes  Belejringstilstand  i  Nykastilien,  og 
General  Villacampa,  Løjtenant  Serrano  og  5  Underofficerer 
dømtes  fra  Livet;  dog  fik  Dronningen  Strafl'en  formildet  til 
livsvarig  Forvisning  og  Internering  paa  Øen  Fernando  Po. 
Undersøgelsen  viste,  at  der  bestod  en  vidt  forgrenet  Sammen- 
sværgelse i  den  med  den  lave  Sold  misfornøjede  Hær. 

Flere  af  Ministrene  vare  misfornøjede  med  Oprørernes 
Benaadning,  og  den  8de  Oktober  indgav  Ministeriet  sin 
Dimission;  men  allerede  den  10de  Oktober  dannede  Sa- 
gasta et  nyt  Kabinet,  i  hvilket  5  nye,  noget  mere  konser- 
vative Medlemmer  indtraadte.  Dog  hævedes  Belejringstil- 
standen allerede  den  14de  Oktober.  Cortes  aabnedes  igjen 
den  18de  November.  Det  vigtigste  Lovforslag,  som  vedtoges, 
gik  ud  paa  at  bevilge  180  Millioner  Francs,  fordelte  paa  9 
Aar,  til  en  Forstærkning  af  Flaaden.  Derimod  erklærede 
Sagasta  en  tidligere  lovet  Udvidelse  af  Valgretten  for  ube- 
timelig, hvorefter  det  republikanske  Partis  Førere,  som  be- 
standig stode  i  Forbindelse  med  Zorilla,  erklærede,  at  de 
billigede  en  voldsom  Omstyrtning  af  Forfatningen,  hvis  Re- 
geringen ikke  vilde  give  almindelig  Stemmeret. 

Portugal 

Det  konservative  Ministerium  Fontes  Pereira  indgav 
sin  Dimission  den  16de  Februar,  hvorefter  Kong  Luis  over- 

drog  Progressisternes  Fører  Luciano  y  Castro  at  danne 
et  nyt  Kabinet.  Kronprinsen,  Hertug  Karl  af  Braganza, 
blev  den  22de  Maj  formælet  med  Greven  af  Paris's  Datter, 
Prinsesse  Amelie.  Der  blev  i  Aarets  Løb  gjort  store  An- 
strængelser  for  at  forbedre  Hæren  og  Flaaden,  navnlig  ved 
Bygning  af  Torpedoer.  I  Følge  en  1885  afsluttet  Traktat 
overtog  Portugal  Protektoratet  over  Dahomey,  i  Følge 
hvilket  Kongen  raaatte  opgive  sine  grusomme  Menneske- 
ofringer; Havnen  Zomai  blev  afstaaet  til  Portugal. 


Italien. 


Den  5te  Februar  vedtoges  en  vigtig  Lov  om  en  ny 
Matrikulering,  hvorved  der  skulde  tilvejebringes  en 
større  Lighed  i  Beskatningen;  thi  hidtil  havde  Grundejen- 
dommene i  Norditalien  været  urimelig  højt  beskattede,  medens 
store  Ejendomme  i  Syditalien  havde  været  skattefri.  Ved 
Behandlingen  af  Finansloven  for  1886—87,  som  udviste 
større  Indtægter  og  mindre  Udgifter  end  forrige  Aar,  an- 
vendte Oppositionens  Førere,  de  saakaldte  Pentarker  (Cairoli, 
Crispi,  Nicotera,  Zanardelli  og  Baccarini),  alle  Midler  for  at 
styrte  Regerins^en,  og  da  en  af  denne  billiget  Dagsordeo, 
som  den  5te  Marts  afsluttede  Behandlingen  af  Budgettet  i 
dets  Helhed,  kun  blev  vedtagen  med  242  Stemmer  mod 
227,  troede  Ministeriet  at  burde  appellere  til  Folket. 
Kammeret  blev  derfor  opløst  den  27de  April,  og  nye  Valg 
udskreves  til  den  23de  Maj.  Ved  disse  fik  Ministeriet  De- 
pretis  et  Flertal  af  c.  60  Stemmer.  I  det  nye  Kammer, 
som  aabnedes  den  10de  Juni,  erklærede  Pentarkerne,  at  de 
ingen  Tillid  havde  til  Regeringen,  hvorpaa  Depretis  forlangte 
et  ubetinget  Tillidsvotum  af  Kammeret ;  dette  blev  givet  ham 
med  220  Stemmer  mod  153. 

Den  30te  Juni  forelagde  Udenrigsministeren  Grev  Ro- 
bi  lånt  et  Memorandum  om  de  italienske  Besiddelser  ved 
det   røde  Hav.      Deraf  fremgik,   at  Assab,    Beilul,    Gubbi, 

Raheita  og  Aussa  ere  indlemmede  i  Italien,  medens  Embe- 
rime,  Arkiko,  Massua,  Arafali,  Macalille  og  Dahlak-Øerne 
vel  ere  besatte,  men  ikke  indlemmede,  og  Hauakil,  Mader 
og  Ejd  ere  stillede  under  italiensk  Beskyttelse.  Kammeret 
gik  fra  hinanden  den  2den  Juli. 

Den  3dje  November  samledes  det  igjen.  Der  havde 
udbredt  sig  en  stærk  Misstemning  mod  Italiens  Forbund  med 
Tyskland  og  Østerrige -Ungarn,  fordi  det  ikke  havde  bragt 
Italien  nogen  Fordele,  og  da  denne  Stemning  var  kommen 
til  Orde  i  en  Artikel  i  Bladet  »Diritto«,  som  forlangte,  at 
Italien  i  en  kommende  Kamp  mellem  Tyskland-Østerrige  og 
Frankrig-Rusland  skulde  holde  med  den  Part,  som  kunde 
skaffe  det  størst  Fordel,  greb  Grev  Robilant  den  28de 
November  i  Anledning  af  en  Interpellation  om  Regeringens 
Stilling  til  de  andre  Magter  Lejligheden  til  at  udtale  sig 
aabent  for  at  bevare  Forbundet  med  Tyskland  og  Østerrige. 
»Vi  ville  bestræbe  os  for  at  gjere  det  bestandig  inderligere 
og  gavnligere  for  vore  gjensidige  Interesser.  Til  England 
ere  vi  knyttede  ved  særligt  Venskab«.  —  »Jeg  har  aldrig 
skjult  de  Sympathier,  som  den  tapre  Fyrst  Alexanders 
ridderlige  Holdning  har  indgydt  Italienerne;  men  vort  højeste 
Maal  er  den  evropæiske  Fred.« 

For  at  kunne  møde  en  mulig  Krig  arbejdede  Regeringen 
ivrig  paa  Hærens  Forstærkning  og  befæstede  navnlig  Vest- 
grænsen; men  den  maatte  lade  det  Mord,  som  blev  begaaet 
paa  en  geografisk  Expedition,  der  fra  det  røde  Hav  var 
trængt  frem  til  Harrar,  uhævnet.  —  Den  9de  December 
døde  den  tidligere  Minister  Minghetti.  en  højt  æret  Pa- 
triot og  Statsmand. 

Nordamerika. 

I  de  forenede  Staters  49de  Kongres  vedtog  Senatet 
den  7de  Februar  en  Lov,  hvorved  den  sydlige  Del  af  Terri- 
toriet Dakota  blev  optaget  som  den  39te  Stat  i  Unionen, 
og  den  nordlige  Del  som  Territorium  fik  Navnet  Lincoln. 

—  I  et  Budskab  af  22de  April  opfordrede  Præsidenten 
Cleveland  Kongressen  til  at  stræbe  efter  at  løse  Arbejder- 
spørgsmaalet  ved  en  klog  og  upartisk  Lovgivning  og  ind- 
rømmede, at  Forholdet  mellem  Kapital  og  Arbejde  var  lidet 
tilfredsstillende ;  Arbejdernes  Utilfredshed  var  for  en  stor 
Del  fremkaldt  ved  Arbejdsgivernes  ukloge  Fordringer.  Tal- 
rige Arbejdere  stillede  den  1ste  Maj  den  Fordring,  at  Ar- 
bejdsdagen skulde  forkortes  fra  10  til  8  Timer,  uden  at 
Lønnen  formindskedes.  I  Spidsen  for  denne  Bevægelse  stod 
Powderly,  Overhovedet  for  »Arbejdets  Riddere«,  en  For- 
ening paa  henved  en  halv  Million  Medlemmer.  Han  vilde 
kun  anvende  fredelige  Midler;  men  den  4de  Maj  udbrød  et 
blodigt  Arbejderoprør  i  Chicago,  hvor  Anarkisterne  ophidsede 
Arbejderne  og  angrebe  Politiet.  7  af  de  anklagede  Anar- 
kister dømtes  til  Døden;  men  deres  Henrettelse  blev  opsat. 
Den  tyske  Anarkist  Most,  der  i  sit  Blad  »die  Freiheit«  i 
Ny- York  idelig  prædikede  Mord  og  Brandstiftelse,  og  hvem 
Pressen  betegnede  som  Hovedophavsmanden  til  Oprøret  i 
Chicago,  blev  dømt  til  et  Aars  Tugthusstraf. 

Kongressens  Samling  sluttedes  den  6te  Avgust.  Den 
traadte  igjen  sammen  den  6te  December.  I  sit  Budskab 
meddelte  Præsidenten,  at  Indtægterne  langt  overstege  Ud- 
gifterne, og  anbefalede  derfor  at  nedsætte  de  høje  Toldaf- 
gifter. Dernæst  foreslog  han  at  oprette  et  Voldgiftsbureau 
til  at  afgjøre  Stridigheder  imellem  Arbejdere  og  Arbejds- 
givere. 

Sydamerika. 

I  Peru  valgtes  General  Caeeres  den  15de  Marts  til 
Præsident,  i  Chile  Balmaceda,  i  Venezuela  Guzman 
Blanco.  I  Uruguay  udbrød  en  Opstand  mod  Præsidenten 
Vidal;  den  blev  vel  kuet  den  1ste  April,  men  Vidal  ned- 
lagde dog  sit  Embede,  og  den  tidligere  Præsident  S  an  tos 
gjenvalgtes,  men  trak  sig  tilbage  den  19de  November,  hvor- 
efter General  Tajes  blev  Republikens  Præsident. 

